
Sehemu  ya  ^ili 


Mwenendo  Wa  JCiislamu  JVa 
Silka  Jpa  Moyo 


1.  Upendo 


Upendo  ndio  unaofanya  maisha  kuwa  ya  kupendeza, 
yenye  amani  na  furaha.  Unga  wa  uwepo  wetu  imekandwa  na 
chachu  ya  upendo.  Upendo  ni  moja  ya  fadhila  kuhwa  ambazo 
Mola  wetu  amewapa  waja  wake.  Hii  ndio  sababu  hatuna  budi 
kuelekeza  mapenzi  yetu  kwenye  zile  nyoyo  ambazo  zimeelewa 
maana  ya  urafiki.  Hatahivyo  ni  jambo  la  kusikitisha  kuona 
watu  wengi  wanapoteza  mapenzi  yao  kwa  kupitia  matamanio 
ya  kidunia  yenye  kupita.  Na  ni  ipi  thamani  ya  moyo  ambao 
umekuwa  mgumu  kiasi  cha  kushindwa  kuhisi  mapenzi  ya 
Mwenyezi  Mungu? 

Jalaluddin  Rumi  anatoa  mfano  ufuatao  kama  somo  kwa 
wale  wanaochezea  mtaji  wao  wa  mapenzi  kwa  upuuzi  na 
ambao  wamenyang’anywa  mapenzi  ya  Mwenyezi  Mungu: 

‘Wale  wanaoipa  dunia  hii  nyoyo  zao  ni  kama  wawindaji 
ambao  wanawinda  kivuli.  Ni  vipi  mtu  ataweza  kukamata 
kivuli?  Muwindaji  mpumbavu  alidhani  kivuli  cha  ndege 
ndiye  ndege  mwenyewe  na  kujaribu  kumkamata.  Hata  ndege 
mwenyewe  aliyekuwa  kwenye  tawi  alishangazwa  na  mpum- 
bavu  huyu.’ 


Lengo  letu  kuu  ni  kukutana  na  Mwenyezi  Mungu.  Kusa- 

hau  hili  na  kutekwa  na  vitu  vya  kupita  kama  mali,  utajiri, 
cheo,  familia  ya  mtu  au  watoto,  ni  kuuteketeza  moyo  wa  mtu. 
Mshairi  mmoja  ameelezea  jambo  hili  kama  ifuatavyo: 

“Ondoa  mdomoni  mwako  vyote  kinyume  na  Mwenyezi 
Mungu,  ili  ukweli  ujidhihirishe. 

Sultani  hawezi  kuingia  kwenye  ngome  mpaka  iwe  ime- 
jengwa  vizuri” 

Ushindi  wa  Majnun  katika  safari  yake  kuelekea  kwa 
Mwenyezi  Mungu  ulitokana  na  kutotekwa  na  Laila,  ambaye 
alienea  katika  fikra  zake.  Kwa  maneno  mengine  ni  kwamba 
hakumfanya  Laila  kuwa  ndio  kikomo  cha  mapenzi  yake. 
Alitoka  kwenye  mapenzi  ya  kiistiari  (ya  bandia)  na  kuelekea 
kwenye  mapenzi  ya  kweli,  mapenzi  ya  Mwenyezi  Mungu.  Bila 
shaka  hili  ni  jambo  gumu  ambalo  watu  wengi  wanalishindwa. 
Laila  anaweza  kusimama  badala  ya  vitu  vingi-  jinsia  tofauti, 
mali,  cheo  na  hadhi.  Vipenzi  hivi  ambavyo  vinaitwa  Vipenzi 
vya  mfano’,  havina  budi  kufanywa  kuwa  madaraja  au  ngazi 
kuelekea  kwenye  mapenzi  ya  kweli. 


a.  Kumpenda  Mwenyezi  Mungu  (Mahabbatullah) 


Mtu  anampenda  mtu  mwingine  kiasi  kwamba  anaye- 
pendwa  anathamini  mapenzi  yake.  Hii  ndio  sababu  moyo 
wa  mwanadamu  unaweza  kufikia  mapenzi  ya  hali  ya  juu 
ikiwa  ataelekeza  mapenzi  yake  kwa  Mwenyezi  Mungu.  Kwani 
Mwenyezi  Mungu  pekee  ndiye  anayestahiki  mapenzi  ya  kweli, 
Ambaye  ndiye  chanzo  cha  mapenzi  yote.  Haya  ni  kwa  sababu: 


-  Aliyeumba  kila  kitu,  ambaye  anatoa  riziki  kwa  viumbe 
vyote,  ambaye  anavilinda  na  kuvisimamia  ni  Mwenyezi 
Mungu,  mwenye  ukamilifu  na  nguvu. 

-  Anawapenda  mno  waja  wake.  Alimuumba  Adam 
mbinguni  katika  umbile  bora  na  kwa  umakini  wa  hali  ya  juu. 
Pia  anapenda  waja  wake  waingie  peponi.  Majibu  ya  upendo 
ni  upendo. 

-  Amemrahisishia  mja  njia  za  kukutana  naye  na  njia  ya 
kupata  mapenzi  yake. 

-  Yeye  ni  mmiliki  wa  hii  dunia  na  kesho  akhera. 

-  Mwishoni  mtu  atasimama  mbele  ya  Mwenyezi  Mungu 
aliye  juu  zaidi  na  atakosa  pa  kukimbilia,  pa  kujificha  na 
msaidizi  kinyume  na  Yeye.  Uzuri  ulioje  wa  ulinzi  na  usaidizi 
wa  Mwenyezi  Mungu,  Mola  Mlezi  wa  walimwengu  wote. 

-  Zaidi  ya  fadhila  zote  hizi,  Mwenyezi  Mungu  ametufanya 
kuwa  miongoni  mwa  watu  ndani  ya  umma  wa  Mjumbe  wa 
Mwenyezi  Mungu  (^)  anayempenda  kuliko  mitume  yote,  na 
ametupatia  kitabu  kilicho  bora  zaidi,  Qur’an  tukufu. 


-  Hivyo  sharti  la  utumishi  wetu  kwa  Mwenyezi  Mungu 
aliye  juu  zaidi  ni  kuelekeza  mapenzi  yetu  kwake. 

Bila  shaka  upendo  utajidhihirisha  kwa  namna  tofauti 
kwa  kila  kipenzi  cha  Mwenyezi  Mungu.  Ndio  maana 
Rumi  akawa  chanzo  cha  maana  na  hekima,  ambapo  vyote 
vilikuwa  vikimimika  kutoka  kinywani  mwake  kama  lulu 
hadimu  zilizomo  kwenye  kina  cha  bahari  ya  maneno  yake  na 
mapenzi  yaliyokuwa  yakiunguza  moyo  wake.  Hallaj-i  Mansur 
alifadhilishwa  kwa  kujaaliwa  kukutana  na  Mwenyezi  Mungu 
akhera  kutokana  na  kupenda  kwake  kufa  shahidi.  Kwa  miaka 
mingi  Bahauddin  Nakshibend  alijishugulisha  na  kusaidia 
wanyama  wenye  vidonda  na  waliojeruhiwa,  kusafisha  mitaa 
na  kuwasaidia  wagonjwa  ambao  watu  wengine  walikuwa 
nao  mbali.  Kwa  njia  alijitolea  mali  yake  yote  kwa  ajili  ya 

Mwenyezi  Mungu  na  kufikia  kuwa  bahari  ya  kumfahamu 
Mwenyezi  Mungu  na  kupata  radhi  zake.  Njia  zao  zilikuwa 
tofauti  lakini  ubora  wa  nyoyo  zao  ulikuwa  sawa  daima.  Yani 
kuwa  na  upendo  na  mapenzi  kwa  ajili  ya  Mwenyezi  Mungu... 

Mwenyezi  Mungu  Mtukufu  amewatuma  watu  wake 
wema  kwenda  kwa  wanadamu.  Kila  mmoja  amekuwa  akid- 
hihirisha  mambo  mbalimbali  na  wamekuwa  kama  maua 
ambayo  yamejaa  ufahamu  na  mapenzi  ya  Mwenyezi  Mungu. 

Kwa  kifupi  ni  kwamba  muumini  ambaye  anampenda 
Mwenyezi  Mungu  hana  budi  kufahamu  na  kutambua  kuwa 
ki  ukweli  hamiliki  kitu  chochote  hapa  duniani.  Mapenzi 
yanahitaji  kujitolea  na  hivyo  hayawezi  kuoana  na  umiliki. 
Inamaanisha  kuwa  yeyote  anayependa  hana  budi  kuwa  tayari 
kutoa  chote  alichonacho  kwa  ajili  ya  ampendae.  Mapenzi 
yanazaa  kawaida  ya  moyo  kuwa  tayari  kutoa  vyote  mali 
na  nafsi.  Haya  yanafanyika  kutokana  na  uzito  wa  mapenzi 
yaliyopo.  Ndio  maana  watu  wanatoa  vitu  vyao  vya  thamani 
kubwa  kutokana  na  kiwango  chao  cha  mapenzi.  Kwa 
kutegemea  uzito  wa  mapenzi  ya  mtu,  yanaweza  kujidhihirisha 
yenyewe  katika  hali  ya  mtu  kujitolea  hata  maisha  yake  kwa 
ajili  ya  ampendae. 

Furaha  ni  kwa  wale  wanaoshikamana  na  mapenzi  kwa 
Mwenyezi  Mungu  na  Mjumbe  wake  zaidi  ya  vitu  vingine 
vyote  na  hawadanganyiki  na  maua  ya  uongo  yaliyomo  ndani 
ya  pori  na  bustani  zenye  magugu  mengi. 


Matukio  ya  wema 

Bila  shaka  kilele  cha  watu  katika  kumpenda  Mwenyezi 


MWENENDO  WA  KIISLAMU  NA  SILKA  YA  MOYO 


Mungu  ni  Mjumbe  wa  Mwenyezi  Mungu  aliyebarikiwa. 
Katika  kutafuta  mapenzi  ya  Mwenyezi  Mungu  aliye  juu  zaidi 
alikuwa  akirudia  mara  kwa  mara  dua  ifuatayo  ya  nabii  Daud 
(8^0  ndani  ya  swala  zake: 

"Allahumma  inni  asaluka  hubbika  wa  hubba  man  yuhib- 
buka  wa’l  ‘amiliilladhi  yuballighunni  hubbaka.  Allahumma’fal 
hubbaka  ahabba  ilayya  min  nafsii  wa  ahliy  wa  minal  maa’il 
baarid 

‘Ewe  Mwenyezi  Mungu!  Naomba  unijaalie  mapenzi  juu 
yako,  mapenzi  ya  wale  wanaokupenda  na  amali  zitakazo- 
niwezesha  kupata  mapenzi  yako.  Ewe  Mwenyezi  Mungu! 
Nijaalie  nikupende  zaidi  ya  roho  yangu,  familia  yangu,  mali 
zangu  na  maji  ya  baridi’  (Tirmidhi,  Dawat,  72/3490). 

Dua  nyingine  ya  Mjumbe  wa  Mwenyezi  Mungu  (^)  ni 
kama  ifuatavyo: 

‘Ewe  Mwenyezi  Mungu!  Nijaalie  mapenzi  yako  na 
mapenzi  ya  yeyote  ambaye  mapenzi  yake  yatakuwa  yana 
faida  mbele  yako.  Ewe  Mwenyezi  Mungu!  Jaalia  neema 
ulizonipa  na  yale  ninayoyapenda  kuwa  nguvu  ya  kunifanya 
nikupende  Wewe  na  kufanya  matendo  ambayo  Utayaridhia. 
Ewe  Mwenyezi  Mungu!  Jaalia  vitu  ambayo  nimekuomba 
lakini  bado  hujanipa  kuwa  njia  ya  kukuelekea  Wewe  kwa  utii 
na  akili  yangu  kushughulishwa  na  mambo  unayoyapenda’ 
(Tirmidhi,  Dawat,  73/3491). 


Ni  jambo  la  kawaida  kuwa  kipenzi  haachi  kumuongelea 

1.  (^)  katika  kiarabu  ni  kifupisho  cha  "sallaUahu  alayhi  wa  sallam" 

na  kinamaanisha  "Rehema  na  amani  ziwe  juuyake”.  Meneno  haya 
husemwa  kila  jina  la  Mtume  linapotajwa  [maelezo  ya  mfasiri). 

- 

na  kumfikiria  yule  ampendae  wakati  wote.  Hivyo  hivyo 
Mjumbe  wa  Mwenyezi  Mungu  (^)  alikuwa  katika  hali  ya 
kumkumbuka  Mwenyezi  Mungu  katika  kila  hali  na  alikuwa 
akimuomba  Mola  wake  katika  kila  hatua  yake  na  huku 
akitafakari  juu  ya  sifa  zake,  nguvu  na  udhihirisho  wa  ukubwa 
wake  na  neema  alizomjaalia.  Hivyo  dua  alizoomba  katika 
nyakati  tofauti  na  mahali  tofauti,  kama  vile  alipokuwa 
akienda  mahali,  aliporudi,  alipokaa,  aliposimama,  alipoanza 
jambo  lolote  na  alipomaliza,  zilifikia  idadi  kubwa  kiasi 
kwamba  maswahaba  zake  hawakuweza  kuzihifadhi  zote  na 
ndio  sababu  walimuomba  Mjumbe  wa  Mwenyezi  Mungu  (^) 
awape  dua  fupi  na  nzuri. 

Uzuri  ulioje  wa  simulizi  ifuatayo  inayotutaarifu  jinsi  mtu 
anavyoweza  kupata  mapenzi  ya  Mola  wetu  na  kupata  radhi 
zake  na  unyenyekevu  wa  hali  ya  juu: 

Siku  moja  maswahaba  waliobarikiwa  walimuuliza 
Mjumbe  wa  Mwenyezi  Mungu  (^): 

‘Tunawaona  waumini  wawili,  mmoja  yupo  ndani  ya 
unyenyekevu  mkubwa  (khushu)  na  mwingine  yupo  kinyume 
na  hali  hii.  Ni  ipi  sababu  ya  tofauti  hii?’ 

Mjumbe  wa  Mwenyezi  Mungu  (^)  akajibu: 

‘Muumini  ambaye  ameonja  raha  ya  imani  atakuwa  na 
unyenyekevu  mkubwa.  Mwingine  hatakuwa  nao’. 

‘Kama  ni  hivyo  basi  ni  vipi  mtu  atapata  raha  ya  imani?  Ni 
vipi  mtu  atafikia  hali  hiyo?’  wakauliza. 

Mjumbe  wa  Mwenyezi  Mungu  (^)  akajibu: 

‘Inaweza  kufikiwa  kwa  kubakia  kwenye  mapenzi  kwa  ajili 
ya  Mwenyezi  Mungu 

Wakati  huu  maswahaba  wakauliza: 

‘Vizuri,  mapenzi  ya  Mwenyezi  Mungu  yanapatikana  vipi?’ 

Mjumbe  wa  Mwenyezi  Mungu  (^)  akajibu: 

‘Yanapatikana  kwa  kumpenda  Mjumbe  wa  Mwenyezi 
Mungu.  Ndio  maana  hamna  budi  kutafuta  radhi  za  Mwenyezi 
Mungu  na  Mjumbe  wake  kwa  kumpenda  Mwenyezi  Mungu 
na  Mjumbe  wake’(Senderusi,  Kashf-i  Ilahi,  11,  651;  Halabi,  Mawsuatu 
al-Ahadith,  VI,  492/I60I0). 


Mjumbe  wa  Mwenyezi  Mungu  (^)  aliishi  katika  uhai 
wake  wote  akimpenda  na  kujitolea  kwa  Mwenyezi  Mungu 
aliye  juu  zaidi.  Alisubiri  wakati  wa  kuungana  na  Mola  wake 
kwa  furaha  ambayo  mtu  angelikuwa  nayo  katika  usiku  wake 
wa  harusi.  Mke  wake,  Aisha  (4®)^  anasimulia: 

‘Wakati  Mjumbe  wa  Mwenyezi  Mungu  yupo  katika 
nyakati  zake  za  mwisho,  akiwa  amelaza  kichwa  chake  kilicho- 
barikiwa  juu  ya  kifua  changu.  Nilikuwa  nikiomba  “Ewe  Mola 
wa  wanadamu!  Ondosha  maradhi.  Wewe  ndiwe  daktari  wa 
kweli  na  mponyaji  pekee”.  Kwa  upande  mwingine  Mjumbe  wa 
Mwenyezi  Mungu  (^)  alikuwa  akisema: 

“Hapana!  Ewe  Mwenyezi  Mungu!  Niunganishe  na  mbora 
wa  marafiki  (Rafik-i  A’la).  Ewe  Mwenyezi  Mungu!  Nisamehe! 


2.  (4a)  ni  kifupi  cha  radiyallahu  anhu  [kwa  wanaume)  anha  [kwa 

wanawake).  Linamaanisha  ‘Mwenyezi  Mungu  awe  radhi  naye’  na 
linatumika  kama  ishara  ya  heshima  kwa  maswahaba  wa  Mtume 
Muhammad  (^).  [Maelezo  ya  mfasiri). 

- 

Nishushie  rehema  zakol  Niunganishe  na  mbora  wa  marafiki”. 
(Ahmad,  VI,  108,  231) 

Katika  masimulizi  mengine  Aisha  anaendelea  kusimulia: 

‘Katika  siku  alizokuwa  na  afya  Mjumbe  wa  Mwenyezi 
Mungu  (^)  alikuwa  mara  kwa  mara  akisema: 

“Hakuna  Mjumbe  wa  Mwenyezi  Mungu  (^)  aliyeondoka 
hapa  duniani  bila  ya  kuonyeshwa  mafikio  yake  akhera.  Kisha 
anaacha  achague  ama  abakie  hapa  duniani  au  aende  kule 
alikopangiwa”. 

Alipoumwa  na  kukaribia  mauti  aliweka  kichwa  chake  juu 
ya  paja  langu  kisha  akazimia.  Alipozinduka  akageuza  macho 
yake  kuelekea  kwenye  dari  na  kusema: 

“Ewe  Mwenyezi  Mungu!  Mbora  wa  marafiki!” 

Kisha  nikasema: 

“Mjumbe  wa  Mwenyezi  Mungu  hatuhitaji  sisi!”  Nikagun- 
dua  kuwa  hii  hamu  ya  Mjumbe  wa  Mwenyezi  Mungu  (^)  ni 
dalili  kuwa  kile  alichokuwa  akituambia  akiwa  hai  kinakuwa 
kweli’  (Bukhari,  Maghazi,  84;  Ahmad,  VI,  89). 

Mjadala  ufuatao  ambao  ulifanyika  kati  ya  malaika  wa 
mauti  na  Mjumbe  wa  Mwenyezi  Mungu  (^)  wakati  wa  kifo 
chake  unaonyesha  kwa  uwazi  zaidi  namna  alivyompenda 
Mwenyezi  Mungu. 

Ulipofika  wakati  wa  Mjumbe  wa  Mwenyezi  Mungu  (^) 
kuiga  dunia  Malaika  wa  mauti  aliomba  ruhusa  ya  kuingia.  Pia 
Jibril  alikuwepo  pale,  akamuambia  Mtume: 

Ewe  Ahmad!  Huyu  ni  malaika  wa  mauti.  Yupo  hapa 

na  anaomba  ruhusa  ya  kuingia.  Kamwe  hajaomba  ruhusa  ya 
mtu  yeyote  kabla  yako.  Na  kamwe  hataomba  ruhusa  ya  mtu 
yeyote  tena.  Mruhusu  aingie!’ 

Malaika  wa  mauti  akaingia  na  kusimama  pembeni  ya 
Mjumbe  wa  Mwenyezi  Mungu  (^)  na  kusema: 

“Ewe  Mjumbe  wa  Mwenyezi  Mungu!  Ewe  Ahmad! 
Mwenyezi  Mungu  aliye  juu  zaidi  amenituma  nije  kwako  na 
ameniamuru  nitii  kila  amri  yako.  Kama  utaniamuru  niitoe 
roho  yako  nitaitoa,  lakini  kama  utaniamrisha  kinyume  chake 
nitakuachia  roho  yako”. 

Mjumbe  wa  Mwenyezi  Mungu  akauliza: 

“Utafanya  hivyo  kweli?” 

Malaika  wa  mauti  akajibu: 

“Nimeamrishwa  nitii  kila  neno  lako”. 


Wakati  ule  Jibril  (3^0  akasema: 


“Ewe  Ahmad!  Mwenyezi  Mungu  Mtukufu  anakuruhusu” 

Kisha  Mjumbe  wa  Mwenyezi  Mungu  (^)  akasema: 

“Yaliyo  kwa  Mwenyezi  Mungu  ni  bora  na  yenye  kudumu. 
Ewe  malaika  wa  mauti!  Njoo  ufanye  kile  ulichoamrishwa 
kukifanya!  Chukua  roho  yangu.”  (Ibn  Sad,  11,  259;  Haythami,  IX, 
34-35;  Balazuri,  Ansabu  al  ashraf,  Egypt  1959, 1,  565) 


Mifano  mingi  kutoka  kwa  Mitume  wengine  inaweza 
kutolewa  ili  kuonyesha  mapenzi  ya  Mwenyezi  Mungu. 
Tunataja  baadhi  yake  kama  ifuatavyo: 


Mwenyezi  Mungu  aliye  juu  zaidi  alimjaalia  nabii  Ibrahim 
idadi  kubwa  ya  kondoo.  Siku  moja  Jibril  (S^O  alimtokea 
akiwa  katika  umbile  la  mtu  na  kumuuliza: 

‘Kondoo  hawa  ni  wa  nani?  Unaweza  kuniuzia  mmoja 
wapo?’ 

Ibrahim  (8SS0  akajibu: 

‘Kondoo  hawa  ni  wa  Mola  wangu.  Kwa  sasa  nimemili- 
kishwa  mimi.  Ukimtaja  Mwenyezi  Mungu  mara  moja,  utac- 
hukua  watatu,  kama  utamtaja  Mwenyezi  Mungu  mara  tatu 
utawachukua  wote!” 

Jibril  akamtaja  Mwenyezi  Mungu  mara  tatu  kama  ifuatav- 
yo: 

“Subbuhun  Quddusun  Rabbunaa  wa  Rabbu’l  malaaikati 
wa  al  ruhi” 

‘Mola  wetu,  na  Mola  wa  roho  na  Malaika  Mtukufu  ame- 
epukana  na  kasoro  zote  na  ni  msafi  na  yuko  juu  ya  udhaifu 
wa  namna  zote”. 

Nabii  Ibrahimu  (3^0  akasema: 

‘Wachukue  wote,  sasa  ni  wako’.  Kisha  Jibril  akasema: 

“Mimi  si  mwanadamu.  Mimi  ni  Malaika.  Siwezi  kuwachu- 

kua’. 

Nabii  Ibrahimu  (3SS0  akajibu: 

‘Wewe  ni  malaika  na  mimi  ni  rafiki  wa  Mwenyezi  Mungu. 
Hakunisaidii  mimi  kuchukua  kile  nilichokwisha  kukitoa’ 

Upesi  Nabii  Ibrahimu  (3^0  akawauza  kondoo  wote. 
Akanunua  mali  na  kuzifanya  wakfu  kwa  ajili  ya  masikini  na 
wenye  kuhitaji. 

Nabii  Ibrahimu  (3^0  alijaribiwa  katika  maisha  yake  yote, 
o  mtoto  wake  na  mali  zake.  Katika  nyakati  zote  hizi  alionyesha 

unyenyekevu  na  mapenzi  ya  hali  ya  juu.  Alifikia  kilele  cha 
utumishi  kama  Khalilullah  (Rafiki  wa  Mwenyezi  Mungu). 


Kisa  cha  swahaha  ambaye  mapenzi  yake  kwa  Mwenyezi 
Mungu  yalijidhihirisha  yenyewe  katika  kusikiliza  maneno  ya 
Mwenyezi  Mungu  ni  hiki  kifuatacho: 

Siku  moja  Mjumbe  wa  Mwenyezi  Mungu  alimchagua 
swahaba  huyu  kuongoza  kikosi  cha  msafara.  Swahaba  yule 
aliyebarikiwa  aliwaongoza  marafiki  zake  katika  swala  lakini 
kila  mara  alimalizia  kisomo  chake  kwa  kusoma  Surat  Ikhlas. 
Waliporejea  Madina  walimuambia  Mjumbe  wa  Mwenyezi 
Mungu  juu  ya  suala  hili.  Mjumbe  wa  Mwenyezi  Mungu  (^) 
akasema: 

"Muulizeni  kwanini  alifanya  hivi’.  Marafiki  zake  walipo- 
muuliza  sababu  ya  kufanya  hivi,  yule  swahaba  akasema: 

‘Sura  hii  inahusu  sifa  za  Mwingi  wa  Rehema,  ndio  maana 
napenda  kuisoma’. 

Baada  ya  kujua  hili  Mjumbe  wa  Mwenyezi  Mungu  (^) 
akasema: 

Muambieni  Mwenyezi  Mungu  aliyejuu  zaidi  anampenda 
pia’  (Bukhari,  Tawheed,  I). 


Wakati  Ammar  ibn  Yasir  (4®)  anatembea  pembezoni  mwa 
mto  wa  Furati  ili  kwenda  kujiunga  na  msafara  alionyesha 
mapenzi  yake  kwa  Mwenyezi  Mungu  kama  ifuatavyo: 


“Ewe  Mwenyezi  Mungu!  Lau  ingelikuwa  kujirusha 
katika  mlima  ule  kungelikuwa  ni  njia  ya  kupata  radhi  zako 

nisingelisita  kufanya  hivyo.  Lau  ingelikuwa  kujirusha  ndani 
ya  moto  mkubwa  kungelikuwa  ni  njia  ya  kupata  radhi  zako 
ningelifanya  hivyo  upesi.  Ewe  Mola  wangu!  Lau  ingelikuwa 
kujirusha  ndani  ya  bahari  na  kufa  kungelinisogeza  karibu 
zaidi  kwenye  radhi  zako,  ningelifanya  hivyo  mara  moja. 
Ewe  Mwenyezi  Mungu!  Hapa  ninapambana  ili  kupata  radhi 
zako  tu.  Ninakuomba  unijaalie  nisipatwe  na  madhara.  Wewe 
pekee  ndiye  ninayekuomba”  (Ibn  Sad,  III,  258). 


Abdullah  ibn  Omar  (4®)  alikuwa  mmoja  wa  matajiri 
na  mwenye  miongoni  mwa  maswahaba  wakubwa.  Kamwe 
hakuruhusu  mali  zake  zijikusanye  na  hivyo  alisambaza  kila 
alichopata  kuwapa  masikini.  Alikuwa  akitoa  mali  zake  zitu- 
mike  katika  njia  ya  Mwenyezi  Mungu.  Alikuwa  ameanza 
kuwafanya  wawe  huru  watumwa  wote  waliokuwa  kwenye 
hali  nzuri  hasa  wale  aliogundua  kuwa  wameanza  kuswali. 
Mmoja  wa  marafiki  zake  alimtahadharisha  kuwa  baadhi  ya 
watumwa  aliowaacha  huru  wanakuja  msikitini  si  kwa  ajili  ya 
Mwenyezi  Mungu  bali  kwa  ajili  ya  kuachwa  huru.  Abdullah 
akatoa  jibu  lifuatalo  lililo  zuri,  ambalo  lilionyesha  mapenzi  ya 
Mwenyezi  Mungu  aliyokuwa  nayo  moyoni  mwake: 

‘Tunaweza  kudanganywa  na  wale  wanaoamua  kutudan- 
ganya  kwa  kupitia  kwa  Mwenyezi  Mungu’  (Ibn  Athir,  Usdu’l 
Ghabah,  III,  343). 


Eudayl  ibn  lyadh  alikuwa  ni  mtu  mwenye  elimu  na 
mwema,  ambaye  alikuwa  akitoa  machozi  mara  kwa  mara 
katika  kumhofia  Mwenyezi  Mungu.  Pia  alikuwa  ni  msimulizi 
wa  hadith  mwenye  kuaminika.  Siku  moja  Eudayl  alikutana 

na  ShiVane  Hatun  ambaye  pia  alikuwepo  wakati  ule.  ShiVane 
Hatun  alikuwa  ni  mwanamke  aliyekuwa  katika  ibada  wakati 
wote  na  ambaye  aliachana  na  raha  zote  za  dunia.  Alikuwa 
akitoa  machozi  kutokana  na  mapenzi  na  hofu  ya  Mwenyezi 
Mungu.  Fudayl  alimuambia: 

‘Niombee’. 

Shi’vane  Hatun  alitoa  jibu  lifuatalo: 

‘Ewe  Fudayl!  Je  hakuna  ukaribu  kati  yako  na  Mwenyezi 
Mungu  ambao  utafanya  maombi  yako  yajibiwe  kiasi  kwamba 
unaniomba  nikuombee?’ 

Baada  ya  kusikia  maneno  haya  Fudayl  akashindwa  kuji- 
zuia  na  kuanza  kulia  kwa  sauti.  (Ibn  Jawzi,  Sifatu  as  Sahaba,  IV,  56). 


Kabla  ya  kuhukumiwa,  Hallaj-i  Mansur  aliomba  dua 
ibyoonyesha  kiwango  chake  cha  usafi  wa  moyo  na  mapenzi 
abyokuwa  nayo  kwa  Mwenyezi  Mungu: 

“Ewe  Mwenyezi  Mungu!  Waja  wako  wamekusanyika 
pamoja  ib  kuniua  kutokana  na  ukaribu  wao  kwako  na  kujito- 
lea  katika  dini.  Naomba  uwasamehe.  Kwani  kama  ungeli- 
kuwa  umewajaaba  mambo  ambayo  umenijaalia  mimi,  wan- 
gelikuwa  na  maamuzi  tofauti  na  haya.  Kama  ungebkuwa 
umeficha  kwangu  mambo  ambayo  umeyaficha  kwao,  basi 
nisengeliwadhihirishia  mambo  hayo.  Ewe  Mola  wangu! 
Wasamehe.  Kwani  wao  ni  sababu  ya  kunikutanisha  na  Wewe”. 

Imesimuliwa  kutoka  kwa  wale  walioshuhudia  hab  ya 
kiimani  ya  Hallaj  kwamba  wakati  amening’inizwa  juu  ya 
kiunzi  tayari  kwa  kunyongwa  Shetani  alimjia  na  kumuambia: 


‘Ulisema  “Ana”  (“Mimi”)  na  mimi  nilisema  “Ana” 

(“Mimi”)^.  Itakuwaje  neno  hili  ambalo  wote  tumelitamka 
kuwa  sababu  ya  kupata  rehema  na  wakati  huo  huo  mimi 
kulaaniwa? 

Hallaj  alimjibu  Shetani  yafuatayo: 

“Kwa  kusema  “Mimi”  ulijiona  ni  bora  kuliko  Adam  na 
kujivuna.  Wakati  mimi  niliposema  “Ana  al  Haqq\  niliangukia 
kwa  Mwenyezi  Mungu.  Majivuno  ambayo  yanakutukuza 
wewe  mwenyewe  ni  ishara  ya  moto.  Wakati  kutojiona  na 
kuangukia  kwa  Mwenyezi  Mungu  ni  kiashirio  cha  udhalili 
wa  mtu.  Ndio  maana  kuna  rehema  kwangu  na  laana  na 
kuharibikiwa  juu  yako”. 

Imesimuliwa  kuwa  Hallaj  alimuambia  yafuatayo  Ibrahim 
ibn  Fatik  ambaye  siku  moja  alimtembelea: 

‘Ewe  mwanangu!  Baadhi  ya  watu  wanadhania  kuwa 
nimekufuru  na  baadhi  wanadhania  kuwa  mimi  ni  mtakatifu. 
Wale  wanaonitangazia  kuwa  mimi  ni  mwenye  kukufuru 
wananifurahisha  zaidi  na  wanamfurahisha  zaidi  Mwenyezi 
Mungu  kuliko  wale  wanaosema  kuwa  mimi  ni  mtakatifu”. 

Alipoulizwa  ni  kwanini  alijibu: 

‘Wale  wanaoamini  kuwa  mimi  ni  mtakatifu  wanafanya 
hivyo  kutokana  na  mawazo  yao  mazuri  juu  yangu  wakati 
wale  wenye  hoja  kuwa  mimi  ni  kafiri,  wanaamini  hivyo 
kutokana  na  bidii  yao  katika  dini.  Yule  anayeonyesha  bidii 
katika  dini  anapendeza  zaidi  kwa  Mwenyezi  Mungu  kuliko 
yule  anayetoa  mawazo  mazuri  tu’ 

3.  Maneno  Ana  al  Haqq  yanayomaanisha  "Mimi  ni  kweli  au  Mimi 
ni  haki”ni  maneno  yaliyosemwa  na  Hallaj.  Kwa  shetani  pindi 
alipoulizwa  na  Allah  kuwa  "Mimi  ni  nani  na  wewe  ni  nani?” 
alijibu  kwa  ujeuri:  "Ana  ana  wa  anta  anta"  [Mimi  ni  mimi  na 
Wewe  ni  Wewe)  [Maelezo  ya  mfasiri]. 

Jalalluddin  Rumi  alionyesha  kwa  uzuri  kuwa  kuunguzwa 
kwake  na  mapenzi  ya  Mwenyezi  Mungu,  kuharibikiwa  kwake 
kwa  ajili  ya  Mwenyezi  Mungu  {fana  fillah),  maisha  yake  ya 
akhera  pamoja  na  Mwenyezi  Mungu  {baka  billah)  na  moto 
uliounguza  ndani  ya  moyo  wake,  usingiliweza  kuzimwa  hata 
na  kifo. 

“Baada  ya  kifo  changu  fungueni  kaburi  langu  na  anga- 
lieni  moshi  utokao  kwenye  sanda  yangu  kutokana  na  moto 
unaowaka  ndani  yangu!  Kinachotufanya  tuogope  kifo  ni  huu 
mwili  ambao  ni  kama  kiota.  Pindi  utakapofungua  mwili  kwa 
‘mapenzi’  kama  ambavyo  ungefanya  kwa  chaza,  je  utaweza 
kuona  namna  kifo  kinavyofanana  na  lulu...” 

Moja  ya  sifa  muhimu  ya  marafiki  wa  Mwenyezi  Mungu 
ni  namna  wanavyoungua  kwa  mapenzi  ya  Mwenyezi  Mungu. 
Rumi  alikuwa  akiwatafuta  wapenzi  hao  wa  kweli  ambao 
walifariki  katika  hali  ya  kumpenda  Mwenyezi  Mungu  kama 
alivyoonyesha  katika  maneno  yaliyopita.  Aliyaelezea  haya 
kama  ifuatavyo: 

‘Ninamtafuta  mpenzi  ambaye  miale  itokayo  moyoni 
mwake  itaweza  kuwasha  siku  ya  hukumu  na  joto  litokalo 
moyoni  mwake  liweze  kubadili  moto  kuwa  majivu...” 


Siku  moja  Maruf-i  Karhi  aliulizwa  na  mmoja  wa  marafiki 
zake: 

‘Ewe  Maruf!  Ni  kipi  kinachokupelekea  kufanya  ibada 
sana?’ 


Maruf  akawa  kimya.  Rafiki  yake  akaendelea: 

‘Je  ni  kwa  sababu  ya  kukumbuka  mauti?’  akauliza. 

Maruf-i  Karhi  akajibu: 

‘Ni  kitu  gani  hiki  mnachokiita  kifo?’ 

‘Je  ni  kufikiria  kuhusu  kaburi  na  maisha  ya  kaburi?’ 

‘Ni  Idtu  gani  hild  mnachokiita  kaburi?’ 

Rafild  yake  bado  akaendelea: 

‘Je  ni  hofu  ya  moto  wa  Jahannam  au  matumaini  ya  kupata 
pepo?’  Kisha  Maruf  akatoa  jibu  lifuatalo  lenye  kuvutia: 

‘Vyote  hivi  ni  vya  nini?  Mwenyezi  Mungu  aliyetukuka 
ambaye  anashikilia  vitu  vyote  hivi  ni  Mola  Mtukufu  ambaye 
kama  utakuwa  na  mapenzi  na  shauku  kubwa  naye,  utasahau 
vitu  vyote  hivi  ulivyotoka  kuvitaj  a’  (Babanzade  Ahmad  NaimJTslam 
Ahlakinin  Esaslari,  Istanbul,”  1963  ukurasa  66). 

Hali  ifuatayo  ya  Majnun  ina  mguso  katika  kuonyesha 
hali  za  wale  ambao  wamejikita  katika  kumpenda  Mwenyezi 
Mungu: 

Siku  moja  Majnun  aliugua  kutokana  na  kutengana  na 
Leila.  Wale  waliokuwa  karibu  naye  walimuita  daktari  ili 
atafute  tiba  yake.  Daktari  alipowasili  akasema: 

‘Hakuna  suluhisho  lingine  bali  kumchanja  atoke  damu’. 
Aliufunga  mkono  wa  Majnun  ili  auchanje.  Alipoweka  wembe 
kwenye  mkono  wake  tu  Majnun  akasema  kwa  sauti: 

“Daktari  acha.  Chukua  malipo  yako  na  uondoke.  Kama 
nitakufa  kutokana  na  maradhi  haya  basi  niache  nife.  Hakuna 
hasara.  Kuna  tatizo  gani  kwa  mwili  huu  uliochakaa  kufa?” 

Daktari  akamuuliza  Majnun  kwa  mshangao: 

‘Huogopi  simba  wanaonguruma  jangwani  lakini  unahofia 
kutolewa  damu  yako?’ 

Jibu  la  Majnun  likawa  kama  ifuatavyo: 

‘Sio  wembe  ninaouhofia...dunia  nzima  inajua  kuwa 
uvumilivu  na  ujasiri  wangu  ni  mkubwa  kuliko  mlima  wa 
miamba.  Mimi  ni  mtu  nisiyeogopa  chochote  na  ambaye  sina 
hata  robota  la  majani  makavu  katika  dunia  hii.  Kama  mwili 
wangu  wenye  kufa  muda  wowote  haukupata  maumivu  basi 
hautapumzika.  Kama  majeraha  ndio  tiba  ya  mapenzi  yangu; 
basi  ningelikimbilia  kujeruhiwa... 

Hata  hivyo  mwili  wangu  umejawa  na  Laila;  ndani  yangu 
hakuna  kingine  kinyume  na  Laila.  Huu  mwili  wangu  ambao 
ni  kama  mama  wa  lulu  umebeba  sifa  za  lulu  ndani  yake. 
Na  hivyo  ndivyo  ewe  daktari.  Nahofia  wakati  unanichanja 
wembe  wako  unaweza  ukamkata  Laila  na  ninahofia  kwamba 
utamjeruhi  yeye...Kwani  waja  maalum  wa  Mwenyezi  Mungu 
wanajua  kuwa  hakuna  tofauti  kati  ya  Laila  na  mimi”. 

Baada  ya  miaka  kadhaa  Laila  akajitokeza  kwa  Majnun 
lakini  Majnun  alimpuuzia.  Laila  akamuambia: 

“Je  si  kwa  sababu  yangu  ulipotea  jangwani?” 

Majnun  akajibu: 

“Kivuli  kilichokuwa  kikimuita  Laila  kiliyeyuka  na 
kutoweka”. 


Laila,  ambaye  wakati  fulani  alikuwa  ndiye  malengo  ya 
maisha  yote  ya  Majnun  amewakilisha  tu  hatua  katika  safari 
ya  kuelekea  kwenye  mapenzi  ya  Mwenyezi  Mungu.  Pindi 
Majnun  alipopata  sehemu  yake  katika  mapenzi  ya  Mwenyezi 

Mungu,  ukweli  ambao  alikuwa  akiutafuta,  nafasi  ya  Laila 
ikifikia  mwisho. 

Laila,  ambaye  ametajwa  katika  masimulizi  ya  Mathnawi, 
ni  ishara  ya  upendo  mtakatifu  ambao  unabadilishwa  na  kuwa 
mapenzi  matakatifu  na  mtu  ambaye  amezama  kwa  Mwenyezi 
Mungu.  Kwa  maneno  mengine  Laila  ni  tufe  la  mapenzi 
matakatifu  ambayo  yanafanya  nyoyo  kuchanganyikiwa  na 
kuharibu  utashi  wa  mwili.  Ndio  maana  kama  matukio  ya 
kimapenzi  yanayoanza  na  Laila  na  kuishia  kwenye  amani  ya 
Mwenyezi  Mungu,  basi  yatakuwa  ni  ya  thamani. 

Majnun  alienda  jangwani  kwa  ajili  ya  Laila  na  kutokana 
na  upendo  wake  kwake.  Wakati  fulani  alimtomasa  na 
kubusu  macho  ya  mbwa  ambaye  manyoya  yake  yalikuwa 
yamepukutika  na  ambaye  mdomo  wake  ulikuwa  ukitiririsha 
mate.  Mtu  mmoja  aliyeyaona  haya  hakuweza  kuvumilia  na 
hivyo  akamuambia: 

‘Ewe  Majnun  mchafu!  Ni  uwendawazimu  gani  huu?  Kwa 
nini  unamkumbatia  na  kumbusu  mnyama  huyu?’ 

Majnun  akajibu: 

“Wewe  si  chochote  bali  muonekano.  Wewe  ni  umbile  na 
mwili  kutoka  kichwani  mpaka  chini,  je  utawezaje  kuelewa 
ninachokifanya?  Ingia  ndani  na  uangalie,  yani  zama  kwenye 
roho  yangu  na  kisha  uiangalie  kwa  kupitia  macho  yangu. 
Je  unajua  huyu  mbwa  ana  wema  gani?  Kuna  siri  takatifu 
iliyo  ndani  ya  mbwa  huyu  ambayo  hujaifahamu.  Mwenyezi 
Mungu  ameficha  ndani  ya  moyo  wake  hazina  ya  upendo 
na  utii  kwa  mmiliki  wake.  Angali  pia,  kati  ya  vijiji  vyote, 
ameenda  na  kukifanya  kijiji  cha  Laila  kuwa  ndio  nyumbani 

kwake  na  amekuwa  mlinzi  wa  kijiji  kile...! 

Usimdharau  huyu  mbwa,  angalia  moyo  wake.  Yeye 
moyoni  mwangu  ni  Qitmir  aliyebarikiwa.  Yeye  ni  mwenza 
wa  furaha  yangu  na  huzunu  yangu.  Nisingelibadilisha  hata 
mwele  yake  moja  kwa  simba  wengi.  Zingatia  moyo  wake,  roho 
yake  na  undani  wake  ili  uone  wema  wake.  Kwangu  mimi  hata 
sakafu  ambayo  mguu  wake  umekanyaga  inanipendeza  kwa 
sababu  amechagua  kijiji  cha  Laila  kuwa  nyumbani  kwake...” 

Moyo  unaoungua  kwa  mapenzi  ya  Mwenyezi  Mungu 
utawapenda  viumbe  wake  wote  kutokana  na  mapenzi  haya. 
Vitu  vyote  vinavyomkumbusha  yeye  juu  ya  Mwenyezi  Mungu 
vinawakilisha  kitu  cha  thamani  kubwa  kutokana  na  kiwango 
cha  ukaribu  wake  kwake. 


Mmoja  wa  marafiki  wa  Mwenyezi  Mungu  anasimulia 
tukio  lifuatalo  ambalo  linaonyesha  matunda  ya  upendo  kwa 
Mwenyezi  Mungu: 

“Nilikuwa  ninapita  katikati  ya  ardhi  pana  na  yenye  kusi- 
kitisha  ndipo  nikamkuta  mchungaji.  Alikuwa  akiswali  kwa 
unyenyekevu  mkubwa  wakati  mbwa  mwitu  wanamlindia 
kondoo  wake.  Nilishangazwa.  Nikamsubiria  amalize  swala 
yake  kisha  nikamuuliza: 

“Ewe  mchungaji!  Inawezekanaje  mbwa  mwitu  wamekuwa 
marafiki  wa  kondoo?  Imekuwaje  roho  ya  unyama  na  ukatili 
iliyopo  ndani  yao  iondoke  na  kukaliwa  na  amani  na  upendo?” 


Yule  mchungaji  mwema  ambaye  uso  wake  ulikuwa 
uking’aa  kutokana  na  kumsujudia  Mwenyezi  Mungu,  alitoa 
jibu  lifuatalo: 

“Ewe  msafiri  mgeni!  Maajabu  ya  urafiki  kati  ya  hawa 
mbwa  mwitu  na  kondoo  unatokana  na  mmiliki  wa  kweli  wa 
wachungaji,  wanyama  wao  na  mbwa  mwitu.  Hii  ni  hali  ya 
maajabu  ya  mapenzi”. 

Mtu  anateketeza  vitu  vyake  vyote  kwa  ajili  ya  ampendae. 
Tukio  lifuatalo  lililosimuliwa  na  Molla  Jami  (matendo  yake 
yakubaliwe)  ni  mfano  wa  hili: 

Wakati  fulani  kulikuwa  na  kijana  mmoja  katika  kikao  cha 
majadiliano  cha  bwana  wetu,  Mawlana  Sadeddin  Kashgar. 
Kijana  huyu  alikuwa  mbele  katika  adabu,  upweke  na  upendo 
kwa  Mwenyezi  Mungu.  Hata  hivyo  alikuwa  ametekwa  na 
mapenzi  ya  kiwiliwili  kama  mimi.  Hivyo  aliigawa  hazaina 
ya  mapenzi  yaliyokusanyika  ndani  ya  kifua  chake  na 
kumhamishia  mwanamke. 

Alinunua  zawadi  iliyokuwa  na  thamani  kubwa  iliyoten- 
genezwa  kwa  dhahabu  na  almasi,  kisha  akaiweka  katika  njia 
ambayo  alijua  kuwa  mrembo  yule  angepita,  kisha  alijificha 
pale  karibu  ili  mtu  mwingine  asije  akaichukua.  Mpango  wake 
ni  kwamba  mpenzi  wake  angelipita  pale  na  kuiona  ile  zawadi 
na  kuichukua.  Lakini  asingelijua  imetoka  wapi  na  kwa  namna 
gani.  Nilipolifahamu  hili  nikamuambia: 

“Ajabu  iliyoje  ya  jambo  unalolifanya.  Unakiacha  katika 
njia  yake  kitu  hiki  ulichokipata  kwa  tabu  nyingi.  Lakini  hata 
kama  atakiona  na  kukichukua,  hatafahamu  kimetoka  kwa 
nani  na  kwanini  amepewa.  Lanya  kitu  angalau  ajue  kwamba 
kimetoka  kwako”. 

Yule  kijana  huku  akitokwa  na  machozi  akajibu: 

“Unasemaje?  Hujui  kwamba  ninajua  ajabu  ya  kitu 
ninachokifanya?  Sitarajii  malipo  ya  kitu  ninachokifanya. 

Sitaki  ahisi  wajibu  wowote  kwangu  kwa  sababu  ya  zawadi  hii”. 

Nikashtushwa  kutokana  na  jibu  lake.  Kama  mapenzi  haya 
yaliyoelekezwa  kwa  mwanadamu  yanaweza  kuonyesha  ulaini 
na  uzuri,  sasa  ni  vipi  itakuwa  kwa  wale  walio  na  ‘mapenzi  ya 
Mtukufu  wao’. 

Kwa  kifupi  Mjumbe  wa  Mwenyezi  Mungu  (^)  amesema: 

‘Mwenyezi  Mungu  ni  mzuri  na  anapenda  vizuri’  (Muslim, 
Iman,  147). 

Mwenyezi  Mungu,  ambaye  ndiye  mmiliki  wa  uzuri  wote 
uliotuzunguka,  pia  ndiye  chanzo  cha  mapenzi  ya  kweli.  Kwa 
sababu  Yeye  ni  Al-Waduud^.  Jina  hili  tukufu  la  Mwenyezi 
Mungu  linamaanisha  ‘ambaye  anapenda  mno’^  na  pia  ‘ambaye 
anapendwa  mno’.  Ndio  maana  jukumu  la  muumini  ni  kuwa 
mlango  wa  rehema  ambayo  inaingiza  mapenzi  matakatifu 
moyoni.  Kwani  kama  muumini  hataweka  mapenzi  anayohisi 
kwa  Mola  wake  {mahabbatullah)  juu  ya  vitu  vingine  kinyume 
na  Mwenyezi  Mungu,  basi  hawezi  kuambiwa  ameifuata  "Sirat 
al-Mustaqim’  (njia  iliyoonyooka)  kikamilifu’.  Mwenyezi 
Mungu  Mtukufu  anasema  katika  aya  ndani  ya  Qur’an: 

“Na  katika  watu  wapo  wanao  chukua  waungu  wasio 
kuwa  Mwenyezi  Mungu.  Wanawapenda  kama  kumpenda 
Mwenyezi  Mungu.  Lakini  walio  amini  wanampenda  Mwen- 
yezi  Mungu  zaidi  sana.  Na  laiti  walio  dhulumu  wakajua 
watakapoiona  adhabu  kuwa  nguvu  zote  ni  za  Mwenyezi 
Mungu  na  kuwa  Mwenyezi  Mungu  ni  mkali  wa  kuad- 
hibu!”(Al-Baqara,  2:165). 


4.  Angalia  A1  Buruj,  (aya  14). 

5.  Fakhruddin  Ar-Razi,  Mafatihu’l  ghayb  (at  Tafsir  al-Kabir),  Beirut,  1990,  XXXI,  112). 

Hali  hii  ambayo  ni  muhimu  mno  kwa  muumini  imeele- 
zewa  katika  aya  nyingine  kama  ifuatavyo: 

“Sema:  Ikiwa  baba  zenu,  na  wenenu,  na  ndugu  zenu, 
na  wake  zenu,  na  jamaa  zenu,  na  mali  mliyo  yachuma,  na 
biashara  mnazo  ogopa  kuharibika,  na  majumba  mnayo 
yapenda,  ni  vipenzi  zaidi  kwenu  kuliko  Mwenyezi  Mungu 
na  Mtume  wake  na  Jihadi  katika  Njia  yake,  basi  ngojeni 
mpaka  Mwenyezi  Mungu  alete  amri  yake.  Na  Mwenyezi 
Mungu  hawaongoi  watu  wapotovu”  (Al-Tawba,  9:24). 

Ili  kufikia  hatua  hii  ya  mahabbatullah  (kumpenda  Mwen- 
yezi  Mungu)  ni  lazima  umtambue  Mwenyezi  Mungu  katika 
moyo  wako,  yani  kuwa  sababu  ya  udhihirisho  wa  Asma 
al-Husna  au  Majina  yake  Mazuri. 

Kumkumbuka  Mwenyezi  Mungu  {dhikrullah)  ni  njia  ya 
kukupandisha  kuelekea  kwenye  mahabbatullah.  Hata  hivyo 
kupanda  huku  kutategemeana  kiwango  cha  ubora  wa  dhikr 
inayofanywa,  yani  ni  kwa  namna  gani  inagusa  moyo. 

Mjumbe  wa  Mwenyezi  Mungu  (^)  amesema: 

“Dalili  kwamba  mtu  anampenda  Mwenyezi  Mungu  ni 
pale  mtu  anapopenda  kumkumbuka  Mwenyezi  Mungu  aliye 
juu  zaidi”  {dhikrullah)  (Suyuti,  II,  52). 

Ili  kuendelea  katika  uelekeo  wa  mahabbatullah,  mtu 
anahitajika  kuwa  na  moyo  unaojitosheleza  na  wenye  kuweza 
kuyathaminisha.  Jambo  hili  linaweza  kupatikana  kwa  kuji- 
funzia  kwenye  mapenzi  ya  wanadamu.  Ndio  maana  mapenzi 
ya  miongoni  mwa  wanadamu  yanathaminiwa  kwani  ni  kama 
maandalizi  ya  moyo  ikiwa  yatafanywa  ndani  ya  mipaka  ya 
sheria,  ndio  maana  yanaitwa  ‘mfano  wa  mapenzi’.  Kama  mtu 
anavyoipenda  familia  yake... 

Kuendelea  na  hali  hii  na  kufikia  kwenye  hali  ya  inama- 
anisha  kutimia  kwa  lengo  la  kuumbwa  mwanadamu  na  kupata 
radhi  za  Mwenyezi  Mungu.  Kwani  lengo  kuu  la  maamrisho 
mbali  mbali  aliyoletewa  mtu  kwa  kupitia  Uislamu  ni  kuwa 
"wasil  ilallah’,  yani  namna  ya  kufika  kwa  Mwenyezi  Mungu. 
Na  jambo  muhimu  mno  la  kufanikisha  hili  ni  upendo. 
Matendo  mengine  ni  matokeo  ya  huu  upendo. 

Muumini  ambaye  atakuwa  na  ataepushwa  mbali  na  uovu 
unaotokana  na  nafsi  yake  mwenyewe  na  vitimbi  vya  Shetani, 
na  ataishi  kwa  kupenda  kutafuta  radhi  za  Mwenyezi  Mungu 
pekee.  Kurasa  za  kitabu  cha  ulimwengu  kitafunguliwa  kwake 
na  viumbe  vyote  vitafanya  urafiki  na  yeye.  Yani  atakuwa  na 
uwezo  wa  kumuangalia  kiumbe  kwa  kupitia  ‘macho’  muumba. 
Na  atatazama  kwa  macho  ya  utambuzi,  hekima  na  kuzijua 
siri  za  ulimwengu.  Baada  ya  kutekeleza  majukumu  yake  ya 
wajibu  kwa  unyenyekevu  mkubwa,  ambayo  ni  kiwango  cha 
chini  cha  majukumu  yanayohitajiwa  na  Mwenyezi  Mungu, 
kisha  atajaribu  kuongezea  kwa  ibada  za  sunnah  kutokana 
na  mapenzi  na  shauku  kubwa  itokayo  moyoni  mwake,  licha 
ya  kuwa  si  lazima  kwake.  Atafanya  haya  kwa  namna  bora, 
unyenyekevu  na  ari.  Kwa  kuziweka  mbali  starehe  za  dunia 
ataijua  siri  ya  utamu  wa  imani. 

b.  Kumpenda  Mjumbe  wa  Mwenyezi  Mungu 

Rehema  na  amani  kutoka  kwa  Mwenyezi  Mungu  ziwe 
juu  ya  bwana  wa  hapa  duniani  na  kesho  akhera,  Muhammad 
Mustafa! 

Rehema  na  amani  kutoka  kwa  Mwenyezi  Mungu  ziwe 
juu  ya  Mjumbe  wa  wote  wanadamu  na  majini,  Muhammad 
Mustafal... 

Rehema  na  amani  kutoka  kwa  Mwenyezi  Mungu  ziwejuu 
ya  kiongozi  wa  miji  miwili  mitakatifu,  Muhammad  Mustafa! 

Rehema  na  amani  kutoka  kwa  Mwenyezi  Mungu  ziwejuu 
ya  babu  wa  Hasan  na  Hussain,  Muhammad  Mustafa! 

Hatua  za  upendo  wa  wanadamu  zinaweza  kufikia  kilele 
kwa  kumpenda  Mjumbe  wa  Mwenyezi  Mungu  (^).  Hakuna 
mtu  katika  wanadamu  ambaye  anastahiki  mapenzi  zaidi 
yake.  Haya  ni  kwa  sababu: 

-  Kuwepo  kwa  viumbe  vyote  kunatokana  na  mapenzi  ya 
Mwenyezi  Mungu  aliye  juu  zaidi  juu  ya  Mtume. 

-  Mjumbe  wa  Mwenyezi  Mungu  ndio  sababu  ya  watu 
na  majini  kuujua  ukweli  wa  Mwenyezi  Mungu  na  hivyo  kuwa 
sababu  ya  wao  kuokolewa  na  adhabu  ya  kesho  akhera. 

-  Mwenyezi  Mungu  aliye  juu  zaidi  amewaletea  waja 
wake  neema  ya  Quran  na  Uislamu  kwa  kupitia  moyo  safi  wa 
Mtume. 

-  Alipata  maumivu  makali  mno  kwa  ajili  ya  umma  wake 
na  alipitia  majaribu  na  mateso  ambayo  hakuna  mwanadamu 
mwingine  aliyewahi  kupitia. 

-  Amejawa  na  mapenzi  makubwa  na  huruma  kwa 
waumini.  Yeye  ni  bahari  ya  wema.  Anajali  zaidi  umma  wake 
na  anajisikia  uchungu  mno  pale  umma  wake  unapopata 
mateso  ya  aina  yoyote. 

-  Yeye  ni  mbora  na  mfano  mzuri  wa  utumishi. 

-  Yeye  ndio  njia  muhimu  mno  ya  kuwawezesha  waja 
kumfahamu  Mwenyezi  Mungu  aliye  juu  zaidi. 

-  Miongoni  mwa  Mitume  yote,  ni  yeye  pekee  ambaye 

Mwenyezi  Mungu  aliye  juu  zaidi  ameapia  kwa  maisha  yake, 
(‘“La’amruka’  -  Ninaapa  kwa  maisha  yako”),  ili  kuufanya 
umma  wa  waislamu  uzingatie  mfano  mzuri  wa  maisha  ya 
Mjumhe  wa  Mwenyezi  Mungu. 

-  Mwenyezi  Mungu  aliye  juu  zaidi  amejaalia  utii  kwa 
kipenzi  chake  kitukufu  kuwa  sharti  la  kupata  mapenzi  yake 
na  msamaha.  Anasema  katika  aya  ndani  ya  Qur’an: 

“Sema:  Ikiwa  nyinyi  mnampenda  Mwenyezi  Mungu 
basi  nifuateni  mimi,  Mwenyezi  Mungu  atakupendeni  na 
atakufutieni  madhambi  yenu.  Na  Mwenyezi  Mungu  ni 
Mwenye  kufuta  madhambi  na  Mwenye  kurehemu”  (Al’i 
Imran,  3:31). 


-  Kumpenda  Mjumbe  wa  Mwenyezi  Mungu  ndio  saba- 
bu  ya  kuokolewa  kutokana  na  adhabu  ya  kesho  akhera: 

Na  Mwenyezi  Mungu  hakuwa  wa  kuwaadhibu  nawe  umo 
pamoja  nao,  wala  Mwenyezi  Mungu  si  wa  kuwaadhibu  na 
hali  ya  kuwa  wanaomba  msamaha  (Al-Anfal,  8:33). 

-  Cha  muhimu  kuliko  yote  ni  kwamba  Mwenyezi  Mungu 
Mtukufu  anampenda  na  amefadhilishwa  kwa  kuitwa  na 
Mwenyezi  Mungu  ‘Kipenzi  Changu’  {Habibullah).  Heshima 
iliyoje,  hivyo  tumpende  kipenzi  cha  Mwenyezi  Mungu. 

Hivyo  hatuna  budi  kulikita  jina  tukufu  la  kiongozi  huyu 
Mtukufu  ndani  ya  nyoyo  zetu.  Hatuna  budi  kulifanya  hili 
kwa  maneno  ya  upendo  ambayo  hayawezi  kufutwa.  Hatuna 
budi  kumtumia  salamu  ili  nyoyo  zetu  ziweze  kuhisi  thamani 
aliyopewa. 


Hata  hivyo  hatuna  budi  kuweka  akilini  kuwa  lengo  kuu  si 
kumpenda  Mjumbe  wa  Mwenyezi  Mungu  (^)  aliyebarikiwa 
pekee.  Bali  anayestahiki  kuelekezewa  mapenzi  ya  thati  ni 

Mwenyezi  Mungu  aliye  juu  zaidi,  Muumba  wa  ulimwengu 
mzima.  Hivyo  kumpenda  kipenzi  chake  Mjumbe  wa 
Mwenyezi  Mungu  (^)  ndio  njia  ya  pekee  ya  kutupeleka 
kwenye  kumfahamu  na  kumpenda  Mwenyezi  Mungu. 

Matukio  ya  wema 

Maswahaba  watukufu  walimsikiliza  na  kumtii  Mjumbe 
wa  Mwenyezi  Mungu  kutokana  na  mapenzi  yao  kwake. 
Walikuwa  wakitii  katika  kila  neno  lake,  amri  yake  na  hata 
ishara  ndogo  vipi  kutoka  kwake,  kwa  kutumia  maneno  yafu- 
atayo: 

Mama  yangu,  baba  yangu,  mali  zangu  na  uhai  wangu  ni 
kwa  ajili  yako  Ewe  Mjumbe  wa  Mwenyezi  Mungu!’... 

Waliridhika  sana  wale  walioweza  kugusa  ngozi  yake: 

‘Angalia!  Nimeitumia  hii  mikono  yangu  miwili  kufanya 
makubaliano  na  Mjumbe  wa  Mwenyezi  Mungu’  (Ibn  Sad,  IV, 
306;  Haythami,  VIII,  42). 

Mfano  ni  Abu  Asma  As-Shami  (4®): 

Alikuja  kwa  Mjumbe  aliyebarikiwa  kama  muwakilishi. 
Akawa  amejifunza  misingi  ya  Uislamu  ili  akawafundishe 
watu  katika  kabila  lake  alilokuja  kuliwakilisha.  Akaushika 
mkono  wa  Mjumbe  wa  Mwenyezi  Mungu  uliobarikiwa  na 
kuutingisha  katika  kufanya  makubaliano.  Lazima  atakuwa 
ameguswa  baada  ya  kuugusa  mkono  wa  Mjumbe  wa 
Mwenyezi  Mungu  (^)  na  kutamani  kuhisi  baraka  za  joto  la 
mkono  ule  milele.  Abu  Asma  akaahidi  kutoshikana  mikono 
na  mtu  mwingine  tena.  Na  hivyo  hakugusa  mkono  wa  mtu 
o  mwingine  mpaka  alipokufa.  (Ibn  Hajar,  Al-Isabah,  IV,  7). 

- 

Kiwango  cha  mapenzi  walichokuwanacho  maswahaba 
kwa  Mjumbe  wa  Mwenyezi  Mungu  ni  kikubwa  mno  kiasi 
kwamba  maswahaba  wakike  walikuwa  wakiwakaripia  watoto 
wao  kwa  kutokaa  na  Mjumbe  wa  Mwenyezi  Mungu  (^) 
kwa  muda  mrefu.  Pindi  Hudhayfa  (4®)  abpokosa  kumuona 
Mjumbe  wa  Mwenyezi  Mungu  kwa  masiku  kadhaa  mama 
yake  abmkasirikia  na  kumkemea.  Hudhayfa  anasimulia  tukio 
hili  kama  ifuatavyo: 

Siku  moja  mama  yangu  aliniuliza: 

“Ni  lini  mwisho  wako  kumuona  Mtume?” 

‘Sijamuona  kwa  masiku  kadhaa’.  Alikasirika  sana  na  kuni- 
karipia  kwa  hasira. 

Nikasema: 

‘Mpendwa  mama!  Acha!  Usikasirike!  Ngoja  niende  kwa 
Mjumbe  wa  Mwenyezi  Mungu  sasa  hivi.  Nitaswali  naye  swala 
ya  isha  na  nitamuomba  atuombee  msamaha  mimi  na  wewe’... 
(Tirmidhi,  Manaqib,  378;  Ahmad,  V,  391-2). 


Jabala,  ambaye  ni  kaka  wa  Zayd  ibn  Harith  (4®),  anaelezea 
mapenzi  waliyokuwanayo  maswahaba  juu  ya  Mjumbe  wa 
Mwenyezi  Mungu  (^)  kama  ifuatavyo: 

‘Siku  moja  nilienda  kwa  Mjumbe  wa  Mwenyezi  Mungu 
(^)  aliyebarikiwa  na  kusema: 

“Ewe  Mjumbe  wa  Mwenyezi  Mungu!  Mrudishe  kaka 
yangu  Zayd  kwangu”. 


Mjumbe  wa  Mwenyezi  Mungu  akajibu: 


USTAARABU  WA  USTAARABU 


“Huyu  hapa.  Kama  anataka  kurudi  kwako  sitamzuia”. 
Hata  hivyo  Zayd  alikataa  omhi  langu  na  hadala  yake  akasema: 

“Ewe  Mjumhe  wa  Mwenyezi  Mungu!  Siwezi  kumchagua 
mtu  yeyote  zaidi  yako”. 

Baadae  nikajifunza  kuwa  huu  msimamo  wa  Zayd  ni 
sahihi  zaidi  yangu.  (Tirmidhi,  Manaqib,  39/3815). 

Baada  ya  kiapo  cha  pili  cha  Aqaba,  Mus’ab  (4®),  ambaye 
alikuwa  mkuu  wa  kabila,  alienda  kwanza  kwenye  nyumba 
ya  Mjumbe  wa  Mwenyezi  Mungu  kabla  ya  nyumba  yake. 
Alipeleka  habari  kuwa  watu  wa  madina  wanaingia  katika 
Uislamu  kwa  kiasi  kubwa.  Mjumbe  wa  Mwenyezi  Mungu  (^) 
alifurahia  sana  habari  hizi. 

Mama  yake  Mus’ab  ambaye  ni  pagani  alipogundua 
kuwa  mwanae  ameenda  kwanza  kwa  Mjumbe  wa  Mwenyezi 
Mungu  (^)  akakasirika  sana.  Kwa  upande  mwingine  Mus’ab 
akasema: 

‘Nisingeliweza  kwenda  kwa  yeyote  yule  mwingine  kabla 
ya  Mjumbe  wa  Mwenyezi  Mungu.  Nisingeliweza  kumuwekea 
mtu  mwingine  kipaumbele  wakati  yeye  yupo  hai’. 

Baada  ya  kuomba  ruhusa  kwa  Mtume,  alienda  kwa  mama 
yake  na  kumkaribisha  katika  Uislamu  (Ibn  Sa’d,  III,  119). 

Wakati  Abu  Bakr  (4®)  na  Mjumbe  wa  Mwenyezi  Mun- 
gu  (M)  wanaelekea  kwenye  pango  la  Thawr  wakati  waku- 
hamia  Madina,  Wakati  mwingine  Abu  Bakr  alikuwa  aki- 
tembea  mbele  ya  Mjumbe  wa  Mwenyezi  Mungu  (^)  na 
wakati  mwingine  nyuma  yake.  Mjumbe  wa  Mwenyezi  Mungu 
akamuuliza: 

“Ewe  Ahu  Bakr!  Kwa  nini  unafanya  hivi?” 

Abu  Bakr  akajibu: 

‘Ewe  Mjumbe  wa  Mwenyezi  Mungu!  Nikadhania  kuwa 
maadui  zako  wanaweza  kukukamata  kutokea  nyuma  yako 
basi  natembea  nyuma  yako,  kisha  nikadhania  kwamba 
wanaweza  kukuvamia  kutokea  mbele,  basi  naanza  kutembea 
mbele  yako’. 

Mara  wakafika  katika  pango  la  Thawr.  Abu  Bakr  akasema: 

‘Ewe  Mjumbe  wa  Mwenyezi  Mungu!  Subiri  hapa 
nisafishe  pango’.  Akaingia  ndani  ya  pango  na  kulisafisha. 
Alipohisi  tundu  kwa  kutumia  mikono  yake  alichana  kipanda 
cha  joho  lake  na  kuzibia  tundu  lile.  Kwa  namna  hii  aliitumia 
sehemu  yote  ya  juu  ya  joho  lake  kuzibia  matundu,  hata  hivyo 
likawa  limebaki  tundu  moja.  Akaliziba  kwa  kisigino  chake  na 
kumuita  Mtume: 

‘Sasa  unaweza  kuingia  ewe  Mjumbe  wa  Mwenyezi  Mungu’. 

Ilipofika  asubuhi  na  kumuona  Abu  Bakr  hana  kitu  juu  ya 
mwili  wake  akamuuliza  kwa  mshangao: 

“Nguo  zako  zikowapi  ewe  Ahu  Bakr?” 

Abu  Bakr  akamueleza  alichokifanya  usiku  wake. 
Kutokana  na  kuguswa  mno  na  jambo  hili  la  kiimani,  Mjumbe 
wa  Mwenyezi  Mungu  akanyanyua  mikono  na  kuanza 
kumuombea  Abu  Bakr.® 

Wapagani  wa  kiqureishi  walipofika  nje  ya  pango  lile, 
Abu  Bakr  al  Siddiq  akaanza  kupata  wasiwasi  na  kumuambia 
Mjumbe  wa  Mwenyezi  Mungu: 

‘Kama  nikiuawa,  hakuna  tatizo  kwani  mimi  si  chochote 


6.  Angalia  Hakim,  III,  7/4268;  Ibn  Kathir,  A1  Bidaya,  III,  222-3;  Ali  al-Kari,  Mirkat, 
Beirut,  1992,  X,  381-2/6034;  Abu  Nuaym,  Hilya,  I,  33). 

bali  mtu  mmoja.  Lakini  chochote  kikikupata  wewe  basi  huu 
umma  wote  utakuwa  umevurugwa’. 

Mjumbe  wa  Mwenyezi  Mungu  (^)  akawa  amesimama 
kuomba  wakati  Abu  Bakr  analinda.  Abu  Bakr  akasema: 

‘Watu  wa  makka  wanakutafuta.  Kwa  jina  la  Mwenyezi 
Mungu  siihofii  nafsi  yangu.  Bali  nahofia  watakudhuru  wewe’. 

Kisha  Mjumbe  wa  Mwenyezi  Mungu  (^)  aliyebarikiwa 
(^)  akamuambia  rafiki  yake  aliye  ndani  ya  pango: 

“Ewe  Abu  Bakr!  Usijali.  Kwa  hakika  Mwenyezi  Mungu 
yuko  pamoja  nasi”  (Ibn  Kathir,  al-Bidaya,  III,  223-4;  Diyarbekri, 
Tarikhu’  al-khamis,  Beirut  ts,  I,  328-0). 

Wakati  fulani  wakati  wapo  ndani  ya  pango  la  Thawr, 
Mjumbe  wa  Mwenyezi  Mungu  (^)  alilaza  kichwa  chake 
juu  ya  miguu  ya  Abu  Bakr  na  kupitiwa  na  usingizi  mwepesi. 
Wakati  ule  Abu  Bakr  alikuwa  ameliziba  tundu  lililobaki  wazi 
kwa  mguu  wake. 

Baada  ya  Muda  mfupi,  kutokana  na  mtihani  wa  Mwen- 
yezi  Mungu  huku  Abu  Bakr  akiwa  na  hofu  pale  alipo  nyoka 
alimtokeanakumgonganakumtemeasumu.  Lichayamaumivu 
makali  aliyoyahisi  hakutikisika  akihofia  asije  akamuamsha 
Mjumbe  wa  Mwenyezi  Mungu,  hata  hivyo  hakuweza  kuzuia 
matone  machache  ya  machozi  kutoka  kwenye  macho  yake. 
Moja  ya  matone  haya  ya  lulu  likadondokea  uso  wa  Mjumbe 
wa  Mwenyezi  Mungu.  Akaamka  na  kumuuliza: 

“Una  nini  ewe  Abu  Bakr?  Nini  kimetokea?” 

Abu  Bakr  alijaribu  kumtoa  wasiwasi  Mjumbe  wa  Mwen- 
yezi  Mungu  (^)  kwa  kujibu: 

‘Hakuna  tatizo  ewe  Mjumbe  wa  Mwenyezi  Mungu’,  baada 
ya  kusihiwa  na  Mtume,  akalazimika  kusema. 

‘Mama  yangu  na  baba  yangu  watolewa  kwa  ajili  yako 
ewe  Mjumbe  wa  Mwenyezi  Mungu!  Nyoka  amegonga  mguu 
wangu’. 

Mjumbe  wa  Mwenyezi  Mungu  (^)  akatema  mate  kidogo 
kwenye  mguu  wa  Abu  Bakr.  Mara  ikawa  kana  kwamba  haku- 
na  kilichomtokea,  maumivu  na  mahangaiko  ya  Abu  Bakr 
yakaisha. 

Miaka  kadhaa  baadae,  baada  ya  Mjumbe  wa  Mwenyezi 
Mungu  (^)  kufa,  sumu  hii  ilianza  kusambaa  na  kuwa  sababu 
ya  kifo  cha  Abu  Bakr  {Bayhaki,  Dalail  an-Nubuwwa  wa  Ma’rifai 
Ahwali  Sahibi  as-Shariyya,  ta  lik:  Abdulmu’ti  Kal’aci,  Beirut,  1985, 11,  477; 
Ibn  Kathir,  al-Bidaya,  III,  223). 


Omar  (4®)  alipowasikia  watu  wakisema  yeye  ni  khalifa 
bora  kuliko  Abu  Bakr  alisema: 

“Kwa  jina  la  Mwenyezi  Mungu,  usiku  ule  mmoja  wa  Abu 
Bakr  ni  bora  kuliko  uongozi  wote  wa  Omar!  Pindi  Mjumbe 
wa  Mwenyezi  Mungu  alipoiacha  nyumba  yake  na  kwenda 
pangoni  alikuwa  pamoja  na  Abu  Bakr  tu...  (Hakim,  III,  7/4268). 


Bara  (4®)  anasimulia  namna  baba  yake  alivyokuwa  ana- 
penda  kusikia  kumbukumbu  yoyote  ya  Mjumbe  wa  Mwen- 
yezi  Mungu: 


Abu  Bakr  al-Siddiq  (4®)  alinunua  tandiko  la  farasi  kutoka 
kwa  baba  yangu  kwa  dirham  tatu  na  kumuambia: 

‘Muambie  Bara  alipeleke  nyumbani  kwetu’.  Baba  yangu 
akasema: 

‘Hapana!  Hapana  mpaka  unihadithie  namna  Mjumbe 
wa  Mwenyezi  Mungu  (^)  alivyotoka  Makka  na  kuhamia 
Madina’. 

Kisha  Abu  Bakr  akamsimulia  safari  ya  kuhama  kwao  kwa 
urefu.  (Bukhari,  As-habu  an-Nabi,  2;  Ahmad,  1,  2). 

Baada  ya  jeshi  la  waislamu  kusimama  katika  makao  yao 
makuu  katika  Badr,  Sa’d  ibn  Muadh  alitoa  hotuba  ifuatayo 
ambayo  inaonyesha  mapenzi  yake  kwa  Mjumbe  wa  Mwenyezi 
Mungu  na  namna  alivyokuwa  akinyenyekea  katika  kila  amri 
yake: 

‘Ewe  Mjumbe  wa  MwenyeziMungu!  Ngoj  a  tukutengenezee 
mahali  pakupumzikia.  Na  wanyama  wako  wawe  karibu  yako. 
Kisha  tukapigane  na  maadui.  Uzuri  ulioje  Ikiwa  Mwenyezi 
Mungu  atatupa  nguvu  na  ushindi!  Kama  itakuwa  kinyume 
chake  basi  wewe  utampanda  farasi  wako  na  kurudi  kwa 
ndugu  zetu  tuliowaacha  nyuma.  Ewe  Mjumbe  wa  Mwenyezi 
Mungu!  Wanakupenda  kama  tunavyokupenda  sisi.  Kama 
wangelikuwa  wanajua  kuwa  unakuja  kupigana  hakuna 
ambaye  angebaki  nyuma.  Mwenyezi  Mungu  atawalinda  kwa 
sababu  yako.  Wao  ni  watii  kwako  na  watapigana  katika  njia 
yako’ 

Mjumbe  wa  Mwenyezi  Mungu  (^)  akamsifu  Sa’d 
kumuombea  wema.  Sa’d  (4®)  akachomoa  upanga  wake  na 
kumlinda  katika  mlango  wa  ile  sehemu  ya  kupumzikia  aliyo- 
tengenezewa. 


MWENENDO  WA  KIISLAMU  NA  SILKA  YA  MOYO 


Abdurrahman  Ibn  Awf  (4®)  anasimulia  tukio  lifuatalo 
lenye  mazingatio  ambalo  linaonyesha  namna  maswahaba  wote 
waliobarikiwa,  wazee  kwa  vijana  walivyokuwa  wanampenda 
Mtume: 

‘Katika  siku  ya  Badr  niliangalia  kuliani  kwangu  na  kus- 
hotoni  kwangu.  Nilijikuta  niko  nyuma  ya  vijana  wawili  wa 
kianswar.  Sikufurahiswa  sana  na  hili.  Nilitaka  kuwa  pamoja 
na  watu  wenye  nguvu  zaidi.  Mmoja  wao  bila  ya  kutaka  rafiki 
yake  asikie,  akaniambia: 

“Ewe  mjomba!  Je  ukimuona  Abu  Jahl  unaweza  kum- 
tambua?”  Nikajibu: 

“Ndio  naweza.  Utamfanyia  nini?”  Kijana  akajibu: 

“Kutokana  na  kusikia  kwangu  kuwa  anaapa  kwa  Mjumbe 
wa  Mwenyezi  Mungu.  Ninaapa  kwa  jina  la  Mwenyezi  Mungu 
ambaye  Mikononi  Mwake  anashikilia  nguvu  ya  kuwepo 
kwangu  kwamba  kuwa  nikimuona  sitaachana  naye  mpaka 
mmoja  wetu  afe”. 

Nilipigwa  na  butwaa  kutokana  na  maneno  ya  kijana 
huyu.  Yule  kijana  mwingine  akasema  maneno  yale  yale. 
Baada  ya  pale  nikahisi  furaha  kuwa  pamoja  nao.  Baada 
ya  muda  mfupi  nikamuona  Abu  Jahl  akitembea  ndani  ya 
uwanjwa  wa  mapambano,  nikawaambia: 

“Yule  ndiye  mtu  mliyekuwa  mkimuulizia”. 

Upesi  wale  vijana  wakachomoa  mapanga  yao  na  kum- 
kimbilia  Abu  Jahl,  huku  wakimuelekezea  panga  zao.  Vijana 
hawa  wawili  walikuwa  ni  Muadh  ibn  Afra  na  Muadh  ibn  Amr 
(Bukhari,  Maghazi,  10;  Muslim,  Jihad,  42). 

Wakati  fulani  wakati  Mtume  Muhammad  (^)  amejeru- 
hiwa  katika  vita  vya  uhud  alisema: 

“Mwenyezi  Mungu  aliye  juu  zaidi  analighadhihikia  kabila 
lililojeruhi  uso  wa  Mjumbe  wake”. 

Sad  ibn  Abi  Waqqas  akasema: 

“Kwa  jina  la  Mwenyezi  Mungu  niliposikia  jambo  hili 
nikapandwa  na  shauku  ya  kumuua  mtu  aliyemjeruhi,  shauku 
ambayo  sijawahi  kamwe  kuipata  katika  jambo  lingine. 

Ikawa  aliyemjeruhi  ni  kaka  yangu,  Utba  ibn  Abi  Waqqas“. 

Siku  ili  Sad  (4®)  ambaye  moyo  wake  ulikuwa  umejawa  na 
mapenzi  ya  Mjumbe  wa  Mwenyezi  Mungu,  alipangua  safu  za 
wapagani  na  kujaribu  kumuua  kaka  yake.  Hata  hivyo  kila  mara 
Mjumbe  wa  Mwenyezi  Mungu  (^)  alimzuia  kufanya  vile. 

Talha  ibn  Ubeydullah  anasimulia: 

Maswahaba  walipotawanyika  katika  Uhud,  wapagani 
walikuja  na  kumzunguka  Mjumbe  wa  Mwenyezi  Mungu 
pande  zote  ili  wamshambulie.  Sikujua  nimtetee  vipi  na 
kutokea  upande  upi-  kutokea  mbele,  kutokea  nyuma,  kutokea 
kuliani  mwake  au  kushotoni  mwake.  Nilichomoa  upanga 
wangu  na  kuanza  kuwafukuza  maadui  nikianzia  mbele  na 
kuja  nyuma  mpaka  wakasambaratika.  (Waqidi,  1, 254). 

Wakati  mwingine  wakati  wa  vita  vya  uhud,  mmoja  wa 
wapiga  mishale  mahiri  miongoni  mwa  wapagani,  Malik  ibn 
Zuhayr,  aliulekeza  mshale  wake  kwa  Mjumbe  wa  Mwenyezi 
®  Mungu.  Talha  ibn  Ubeydullah  alipogundua  kuwa  mshale 

umeelekezwa  kwa  Mjumbe  wa  Mwenyezi  Mungu  (^) 
akaukinga  kwa  mkono  wake  na  kujeruhiwa  kidole.  (Ibn  Sad, 
III,  217). 

Wakati  fulani  baadhi  ya  maswahaba  kutoka  Muhajirina  na 
answar  walimzunguka  Mjumbe  wa  Mwenyezi  Mungu,  ambaye 
walimpenda  zaidi  kuliko  uhai  wao;  wakaweka  kiapo  kwa 
Mwenyezi  Mungu  kuwa  watakufa  mashahidi  kwa  ajili  yake: 

“Uso  wangu  uwe  ngao  ya  uso  wako,  na  mwili  wangu 
uzuie  mwili  wako.  Amani  ya  Mwenyezi  Mungu  iwe  juu  yako 
wakati  wote.  Kamwe  hatutakuacha  ewe  Mjumbe  wa  Mwen- 
yezi  Mungu!”  na  baada  ya  kusema  yale  walipigana  mpaka 
mwisho  (Ibn  Sad,  II,  46;  Waqidi,  I,  240). 

Abu  Talha  (4a)  alikuwa  ni  mpiga  mishale  mahiri  mno. 
Katika  siku  ya  vita  vya  Uhud  mishale  yake  miwili  au  mitatu 
ilivunjika.  Mjumbe  wa  Mwenyezi  Mungu  akamuambia  kila 
aliyempitia  na  mfuko  wa  mishale: 

“Mpeni  Abu  Talha  mishale  yenu’\ 

Mjumbe  wa  Mwenyezi  Mungu  (^)  akawa  ananyanyua 
kichwa  chake  ili  kuwaangalia  wapagani  walio  nyuma  yake. 
Abu  Talha  akasema: 

“Ewe  Mjumbe  wa  Mwenyezi  Mungu!  Mama  yangu  na 
baba  yangu  watolewe  kwa  ajili  yako.  Usinyanyue  kichwa 
chako.  Mshale  kutoka  kwa  wapagani  unaweza  kukuchoma. 
Acha  kifiua  changu  kiwe  ngao  ya  kifua  chako.  Acha  chochote 
kitakacholengwa  kwako  kinikute  mimi  badala  yako”  (Bukhari, 
Maghazi,  18). 

Ili  kumlinda  Mjumbe  wa  Mwenyezi  Mungu,  Qatada  ibn 
Nuuman  (4®)  alikuwa  akisimama  mbele  yake  na  kuwarushia 
wapagani  mishale  mpaka  upinde  wake  upinde.  Mara  alichom- 
wa  na  mshale  jichoni.  Mboni  yake  ikadondoka  kwenye  mas- 
havu  yake.  Mjumbe  wa  Mwenyezi  Mungu  alipomuona  Qatada 
akiwa  hivi  macho  yake  yakajawa  na  machozi.  Mjumbe  wa 
Mwenyezi  Mungu  (^)  akachukua  mboni  ya  jicho  la  Qatada 
na  kulirudishia  mahali  pake.  Baada  ya  pale  lile  jicho  likawa 
zuri  zaidi  na  kuwa  na  uoni  mkali  zaidi  ya  lile  lingine  (Hakim, 
III,  334/5281;  Haythami,  VI,  II3;  Ibn  Sa’d,  III,  453). 

Ummu  Umara  (4®)  alikuwa  ni  mmoja  wa  maswahaba  wa 
kike  aliyemlinda  Mjumbe  wa  Mwenyezi  Mungu  (^)  katika 
vita  vya  Uhud  kwa  kutumia  upinde  na  mshale.  Waliporejea 
Madina  baada  ya  vita,  Mjumbe  wa  Mwenyezi  Mungu  (^) 
akasema: 

“Wakati  wa  vita  kila  nilipokuwa  nikiangalia  pembezoni 
mwangu  nilikuwa  nikimuaona  Ummu  Umara  anapigana  kari- 
bu  yangu”  (Ibn  Hajar,  Al-Isaba,  IV,  479). 

Ummu  Umara  Hatun  alichaguliwa  na  Mjumbe  wa  Mwen- 
yezi  Mungu  (^)  katika  mambo  mbalimbali.  Pia  Mjumbe  wa 
Mwenyezi  Mungu  (^)  alimuombea.  Wakati  fulani  alimu- 
ambia  Mtume: 

“Niombee  kwa  Mwenyezi  Mungu  nije  kuwa  jirani  yako 
peponi”.  Mjumbe  wa  Mwenyezi  Mungu  (^)  akajibu: 

“Ewe  Mwenyezi  Mungu!  Mjaalie  awe  rafiki  yangu  na 
jirani  yangu  peponi”.  Baada  ya  hili  Umma  Umara  akasema: 

“Tokea  sasa  bahati  yoyote  mbaya  itakayonikuta  katika 
dunia  hii  haina  madhara”  (Waqidi,  1, 273;  Ibn  Sad,  VIII,  415). 

Wakati  wa  vita  vya  Uhud,  kundi  la  waumini  lilisikia 
uvumi  kuwa  Mjumbe  wa  Mwenyezi  Mungu  (^)  amekufa 
na  kupatwa  na  fadhaa  kubwa  na  kuchanganyikiwa.  Anas  ibn 
Nadr  (4&)  akawapigia  kelele  kwa  kuwaambia: 

“Kuna  tatizo  gani  mkifa  au  mkiishi  kama  Mjumbe  wa 
Mwenyezi  Mungu  (^)  amekufa?  Njooni  mpigane  na  muwe 
mashahidi  kama  yeye  alivyofanya”.  Kisha  akawashambulia 
wapagani.  Baada  ya  muda  mfupi  aliuawa  baada  ya  kupata 
majeraha  zaidi  ya  themanini  (Ahmad,  III,  253;  Ibn  Hisham,  III,  31). 

Vita  vya  Uhud  vilipomalizika  Mjumbe  wa  Mwenyezi  Mun- 
gu  (^)  alimtuma  mmoja  wa  maswahaba  zake  akamtafute  Sad 
ibn  Rabi  (4®)  ili  ajue  yuko  katika  hali  gani.  Kadiri  yule  swahaba 
alivyojaribu  kumtafuta  hakumpata  na  kadiri  alivyopiga  kelele 
kumuita  hakuitikiwa.  Kwa  matumaini  ya  mwisho  akaita 
kuelekea  walipolazwa  mashahidi  na  waliojeruhiwa: 

“Ewe  Sa’d!  Mjumbe  wa  Mwenyezi  Mungu  amenituma. 
Ameniamuru  nikutafute  nijue  kama  upo  hai  au  umekufa”. 

Wakati  ule  Sa’d  alikuwa  anapumua  pumzi  yake  ya  mwisho 
na  hakuwa  na  nguvu  ya  kujibu.  Hata  hivyo  aliposikia  kuwa 
Mjumbe  wa  Mwenyezi  Mungu  (^)  ana  wasiwasi  juu  yake, 
alikusanya  nguvu  zake  zote  na  kufanikiwa  kusema  kwa  sauti 
ya  chini: 

“Mimi  ni  miongoni  mwa  waliokufa”.  Ni  jambo  la  wazi 
kuwa  alikuwa  anaelekea  akhera.  Yule  swahaba  akakimbia 
kuelekea  pale  Sa’d  alipolala.  Alimkuta  na  kuona  mwili  wake 
uko  vipande  vipande  kutokana  na  majeraha  mbali  mbali 
ya  panga.  Alifanikiwa  kusikia  maneno  yafuatayo  ambayo 
yalionyesha  kilele  cha  mapenzi  aliyokuwa  nayo  kwa  Mtume: 


“Kwa  jina  la  Mwenyezi  Mungu,  wakati  bado  macho  yako 

yanaweza  kutikisika,  lakini  ukaacha  kumlinda  Mjumbe  wa 
Mwenyezi  Mungu  (^)  kutokana  na  maadui  na  ukaruhusu 
apate  madhara  basi  hakuna  sababu  utakayoweza  kuitoa  mbele 
ya  Mwenyezi  Mungu”  (Muwatta,  Jihad,  41;  Hakim,  III,  221/4906;  Ibn 
Hisham,  III,  47). 


Wanawake  wa  Madina  walikuwa  wametoka  nje  ya  mji 
wakitumaini  kuwa  watapata  habari  kutoka  kwenye  uwanja 
wa  vita.  Aisha  alikuwa  miongoni  mwao. 

Aisha  alipowasili  Harra  alimkuta  Hind  bint  Amr,  mwa 
namke  aliyekuwa  mwema.  Hind  alikuwa  amebeba  miili  ya 
mashahidi  akiwemo  mumewe,  Amr  ibn  Jamuh,  mwanae 
Hallad,  na  kaka  yake  AbduUah  juu  ya  ngamia.  Aisha 
akamuuliza: 

“Kuna  habari  gani  huko?” 

Hind  bint-i  Amr  akatoa  jibu  lifuatalo  lililo  zuri  kabisa: 

“Habari  njema,  Mjumbe  wa  Mwenyezi  Mungu  (^)  yuko 
hai!  Hali  ya  kuwa  yuko  hai  habari  nyingine  mbaya  hazina 
umuhimu”...  (Waqidi,  I,  265;  Ibn  Hajar,  Fath  al-Bari,  Daral  Fikr,  ts.,  III, 
216;  Ibn  Abdiller,  al-Istiab,  Cairo,  ts.,  III,  1168). 


Tukio  jingine  kutoka  Uhud  linaelezewa  hapa  chini: 

Katika  siku  ya  Uhud,  Habari  moja  ilitiukisa  mji  wa 
Madina,  ilisemekana  kuwa  ‘  Muhammad  (^)  ameuawa’. 

Makelele  yakalipuka  ndani  ya  mji  na  vilio  vikapaa  mpaka 
angani.  Kila  mtu  akawa  anaelekea  barabarani  ili  kujaribu 
kupata  habari  kutoka  kwa  wale  wanaorejea.  Pindi  Sumayra 

Hatun,  ambaye  ni  miongoni  mwa  Answar,  alipopata  habari 
kuwa  watoto  wake  wawili,  baba  yake,  mumewe  na  kaka  yake 
wamekufa,  yule  mwanamke  aliyebarikiwa  hakushtushwa  bali 
alikuwa  na  shauku  ya  kupata  habari  juu  ya  jambo  linalomtia 
wasiwasi.  Nini  kimemtokea  Mjumbe  wa  Mwenyezi  Mungu: 

“Kuna  chochote  kilichomtokea?”  aliendelea  kuuliza. 

Maswahaba  waliobarikiwa  wakajibu: 

“Sifa  zote  njema  anastahiki  Mwenyezi  Mungu  Mjumbe 
wa  Mwenyezi  Mungu  (^)  ni  mzima.  Yuko  hai,  kama  ambavyo 
ungelipenda”. 

Sumayra  Hatun  akasema: 

“Sitapumzika  mpaka  nimuone,  nionyesheni  Mjumbe  wa 
Mwenyezi  Mungu”. 

Walipomuonyesha  upesi  akamsogelea  na  kusema  yafu- 
atayo  huku  ameshika  joho  lake: 

“Mama  yangu  na  baba  yangu  watolewe  kwa  ajili  yako 
ewe  Mjumbe  wa  Mwenyezi  Mungu!  Hakuna  jambo  lingine 
muhimu  hali  ya  kuwa  wewe  uko  hai”  (Waqidi,  I,  292;  Haythami, 
VI,  115). 

Hivyo  kilele  cha  mapenzi  juu  ya  Mjumbe  wa  Mwenyezi 
Mungu,  kujitolea  na  mifano  ya  wema  imeonekana  kwa  hawa 
waumini  ambao  nyoyo  zao  zilijawa  na  mapenzi  yake. 


Siku  moja  Mjumbe  wa  Mwenyezi  Mungu  alienda  kuwa- 
tembelea  mashahidi  wa  Uhud.  Huku  akiwaashiria  mashahidi 
akasema: 

“Nashuhudia  imani  yao  na  utii  wao”. 


Abu  Bakr  (4®)  akauliza: 

“Ewe  Mjumbe  wa  Mwenyezi  Mungu!  Je  sisi  si  ndugu  zao? 
Kama  walivyokuwa  waislamu,  je  sisi  hatukuingia  kwenye 
Uislamu?  Je  hatukupigana  jihad  kama  wao  walivyopigana?” 
Mjumbe  wa  Mwenyezi  Mungu  (^)  akajibu: 

“Ndio  unachosema  ni  kweli,  lakini  sijui  nijambo  gani  mta- 
lizusha  baada  ya  mimi  kuondoka”. 

Abu  Bakr,  ambaye  hakuweza  kutengana  na  Mjumbe 
wa  Mwenyezi  Mungu  (^)  hata  muda  mchache,  akaanza 
kutokwa  na  machozi  na  Idsha  akauliza: 

“Unamaanisha  mimi  nitakuwa  hai  baada  ya  wewe  kuon- 
doka  ewe  Mjumbe  wa  Mwenyezi  Mungu?”  akionyesha  wasi- 
wasi  na  huzuni  aliyokuwa  anahisi  katika  kuishi  bila  yeye 
(Muwatta,  Jihad,  32). 

Mjumbe  wa  Mwenyezi  Mungu  (^)  alikuwa  akiwatuma 
waalimu  kwenda  kuwafundisha  Uislamu  makabila  ya  jirani. 
Pia  Makabila  ya  Adal  na  Kare  walimuomba  Mjumbe  wa 
Mwenyezi  Mungu  (^)  awatumie  mwalimu.  Kikundi  cha 
watu  kumi  kikatoka  kuyaendea  makabila  haya.  Hata  hivyo 
waliangukia  kwenye  mtego.  Wanane  kati  yao  wakauawa  na 
wawili  wakafanywa  watumwa.  Kisha  Zayd  ibn  Wasina  na 
Hubayb  walitolewa  na  kupewa  washirikina  wa  Makka  ambao 
nao  kwa  matokeo  yake  wakawaua.  Kabla  ya  Hubayb  kuuawa 
aliulizwa: 

“Je  hutamani  kuwa  Mjumbe  wa  Mwenyezi  Mungu  (^) 
angelikuwa  katika  nafasi  yako  na  wewe  ukaachiwa  huru?” 

Huku  akimuangalia  vibaya  Abu  Sufyan  ambaye  aliuliza 
swali,  Hubayb  akajibu: 


“Sahau  kwa  mimi  kuwa  na  familia  yangu  na  Mjumbe 

wa  Mwenyezi  Mungu  (^)  kuchukua  nafasi  yangu,  Nisinge- 
litamani  hata  atobolewe  na  mwiba  ili  niwe  huru”. 

Abu  Sufyan  alipatwa  na  mshangao  juu  kitendo  hiki  cha 
mapenzi  ya  hali  ya  juu  na  kusema: 

“Inastaajabisha!  Kamwe  sijapata  kuona  watu  wawili  waki- 
pendana  kama  maswahaba  wa  Mjumbe  wa  Mwenyezi  Mungu 
(^)  wanavyompenda  Mtume  wao”  (Waqidi,  i,  360;  ibn  sa’d,  ii,  56). 

Kabla  ya  Hubayb  kuuawa  aliomba  salamu  za  amani 
zibzojawa  na  mapenzi  zitumwe  kwa  Mtume. 

Lakini  nani  angeweza  kuzipeleka?  Akageuzia  macho  yake 
mbinguni  kwa  udhalili  na  kuomba: 

“Ewe  Mwenyezi  Mungu!  Hapa  hakuna  mtu  atakayeweza 
kupeleka  salamu  za  amani  kwa  Mjumbe  wa  Mwenyezi  Mungu 
(^)  hivyo  nakuomba  uzipeleke  salamu  zangu  za  amani 
kwake”. 

Wakati  ule  Mjumbe  wa  Mwenyezi  Mungu  alikuwa  amekaa 
pamoja  na  maswahaba  zake  ndani  ya  Madina,  akasema  ‘Wa 
alayhissalam’  (‘Na  juu  yake  iwe  amani’).  Baada  ya  maswahaba 
zake  kumsikia,  wakamuuliza  kwa  mshangao: 

“Ewe  Mjumbe  wa  Mwenyezi  Mungu!  Umemuitikia  nani 
salamu?” 

Akajibu: 

“Nimeitikia  salamu  ya  amani  kutoka  kwa  ndugu  yangu 
Hubayb.  Aliyeniletea  ni  fibril  ambaye  yupo  hapa”. 


Wakati  mwingine  upendo  wa  maswahaba  kwa  Mjumbe 
wa  Mwenyezi  Mungu  (^)  ulikuwa  mkubwa  kiasi  kwamba 

hawakuweza  kushirikiana  Mjumbe  wa  Mwenyezi  Mungu 
(^)  miongoni  mwao.  Ka’b  ibn  Ujra  (4®)  anasimuba  tukio 
bfuatalo: 


“Siku  moja  tulikuwa  tumekaa  mbele  ya  Mjumbe  wa 
Mwenyezi  Mungu  (^)  ndani  ya  msikiti  wake.  Kubkuwa  na 
kundi  kutoka  answar,  muhajirina  na  wana  wa  Hashim.  Tuka- 
anza  kushindana:  “Ni  kina  nani  kati  yetu  ambao  Mjumbe 
wa  Mwenyezi  Mungu  (^)  anawapenda  zaidi?”  Sisi,  Answar 
wakasema: 


“Tubmuamini  Mjumbe  wa  Mwenyezi  Mungu,  tulimfuata, 
tubpigana  dhidi  ya  maadui  zake.  Kwa  hiyo  Mjumbe  wa 
Mwenyezi  Mungu  anatupenda  sisi  zaidi”. 

Ndugu  zetu  miongoni  mwa  muhajirina  wakasema: 

‘Tulihama  kwa  ajili  ya  Mwenyezi  Mungu  na  Mjumbe 
wake.  Tuliziacha  familia  zetu  na  watoto  wetu.  Tubziacha  mali 
zetu.  Pia  tulishiriki  kwenye  vita  ambavyo  mbpigana.  Hivyo 
Mjumbe  wa  Mwenyezi  Mungu  (^)  (lazima)  atupende  zaidi’. 

Ndugu  zetu  kutoka  kwa  wana  wa  Hashim  wakasema: 

“Mlikuwa  mnasema  kitu?  Mlikuwa  mnazungumzia  nini?” 


Wote  tukarudia  tulichokisema.  Mjumbe  wa  Mwenyezi 
Mungu  akayaambia  makundi  yote: 


“Mko  sahihi.  Nani  anaweza  kueleza  kinyume  na  hayoV’ 
Baadae  akasema:  “Je  mtapenda  nihukumu  kati  yeni?” 


“Bila  shaka  ewe  Mjumbe  wa  Mwenyezi  Mungu.  Baba 
zetu  na  mama  zetu  watolewe  kwa  ajili  yako”.  Mjumbe  wa 
Mwenyezi  Mungu  akasema: 


“Ni  nyinyi  enyi  answar  Mimi  ni  ndugu  yenu”. 

Kwa  furaha  answar  wakasema: 

“Allahu  Akbar  (Mwenyezi  Mungu  ni  Mkubwa  zaidi). 
Tunaapa  kwa  Mola  wa  Al-Kaaba  (tumemshinda)  tumempata”. 

Kisha  Mjumbe  wa  Mwenyezi  Mungu  (^)  akasema: 

“Enyi  muhajirina!  Mimi  ni  mmoja  wenu”. 

Muhajirina  kwa  furaha  wakasema: 

“Allahu  Akbar!  Tunaapa  kwa  Mola  wa  Al-Kaaba  tumem- 
shinda  (yeye  ni  wetu)”. 

Kisha  Mjumbe  wa  Mwenyezi  Mungu  (^)  akasema: 

“Enyi  wana  wa  Hashim!  Nikirudi  kwenu,  nyinyi  mnatoka 
kwangu  na  mlikuja  kwangu”. 

Kutokana  na  furaha  wana  wa  Hashim  wakasema: 

“Allahu  Akbar!  Tunaapa  kwa  Mola  wa  Al-Kaaba  yeye  ni 
wetu”. 

Hivyo  wote  tulitoshelezwa.  Kila  kundi  lilifurahi  na  kuto- 
sheka  na  nafasi  waliyopewa  na  Mjumbe  wa  Mwenyezi  Mungu. 
(Haythami,  X,  14). 


Kukipenda  kila  alichokipenda  Mjumbe  wa  Mwenyezi 
Mungu  ilikuwa  ni  furaha  kubwa  kwa  maswahaba  zake.  Anas 
(4®)  anasimulia: 


“Siku  moja  fundi  cherehani  alimualika  Mjumbe  wa 
Mwenyezi  Mungu  (^)  kwenye  chakula  alichokiandaa. 
Nikaungana  naye.  Mwenyeji  akaleta  mezani  mkate  ulioten 
genezwa  kwa,  supu  iliyo  na  nyama  choma.  Nilimuona  akita- 
futa  vipande  vya  tokea  pande  mbali  za  chakula.  Tokea  siku 

ile  nikapenda  kula”.  (Bukhari,  At’imah,  33,  Buyu’  30;  Muslim,  Ashriba 
144;  Muwatta,  Nikah,  51). 

Kukipenda  kile  ambacho  kipenzi  chako  anakipenda  ni 
dalili  ya  wazi  ya  upendo  wa  mtu. 


Hali  ifuatayo  ya  Abu  Bakr  (4®)  ni  mfano  mzuri  wa 
mapenzi  na  hisia:  Pindi  Makka  ilipokombolewa  alimpeleka 
kwa  Mjumbe  wa  Mwenyezi  Mungu  (^)  baba  yake  ambaye 
ni  kipofu  na  mzee  kwa  matumaini  kuwa  angeingia  katika 
Uislamu.  Pindi  Mjumbe  wa  Mwenyezi  Mungu  (^)  alipo- 
waona  akasema: 

“Ewe  Abu  Bakr!  Kwa  nini  umemleta  baba  yako  kikongwe 
tokea  huko  mpaka  hapa  na  kumsababishia  tabu?  Si  tungeliweza 
kumfuata?”. 


Abu  Bakr  (4®)  akajibu: 

“Nimemleta  kwako  kwa  kuwa  nilitaka  apate  malipo  ya 
Mwenyezi  Mungu”. 

Pindi  Abu  Quhafa,  ambaye  ni  baba  wa  Abu  Bakr  (4®)  ali- 
potoa  mkono  wake  (kuushika  mkono  uliobarikiwa  wa  Mtume) 
ili  kukubaliana  naye,  Abu  Bakr  (4®)  akashindwa  kujizuia  na 
akaanza  kutokwa  na  machozi.  Mjumbe  wa  Mwenyezi  Mungu 
(^)  alipomuuliza  Abu  Bakr  kwa  nini  analia,  huku  machozi 
yakitiririka  mashavuni  mwake  Abu  Bakr  akajibu: 


“Ewe  Mjumbe  wa  Mwenyezi  Mungu!  Natamani  huu 
mkono  ambao  kwa  sasa  unakuja  kwako  kufanya  makubaliano 
ungelikuwa  mkono  wa  mjomba  wako  Abu  Talib  na  si  baba 
yangu  ili  Mwenyezi  Mungu  aliye  juu  zaidi  awe  amekuridhisha 
wewe  na  si  mimi.  Ungelikuwa  na  furaha  kiasi  gani!  Kwani 

ulimpenda  sana  na  ulitamani  aingie  kwenye  Uislamu...” 
(Haythami,  VI,  174;  Ibn  Sa’d,  V,  451). 


Pindi  Mjumbe  wa  Mwenyezi  Mungu  (^)  alipoenda  kuhiji 
alikuwa  akisimama  kuwaongoza  waislamu  kwenye  swala  katika 
vituo  mbali  mbali  njiani.  Baadae  waislamu  wakajenga  misikiti 
katika  maeneo  haya  kama  alama  ya  utii  na  mapenzi  na  kuweka 
kumbukumbu  yake  daima.  (Ibn  Sad,  II,  173). 


Maswahaba  walionyesha  mifano  mingi  ya  wema  juu 
ya  vitu  vya  Mtume,  ambavyo  waliviona  kuwa  na  baraka 
kubwa.  Wakati  wa  Hijja  ya  kuaga  wakati  nywele  za  mbele  za 
Mjumbe  wa  Mwenyezi  Mungu  (^)  zinakatwa,  Khalid  ibn 
Walid  alimsihi  Mtume: 

“Ewe  Mjumbe  wa  Mwenyezi  Mungu!  Nipe  baadhi  ya 
nywele  zako  mimi  na  si  mwingine.  Mama  yangu  na  baba 
yangu  watolewe  kwa  ajili  yako!’^  Alipopewa  zile  nywele 
akazichana  na  kuziweka  mbele  ya  kofia  yake.  Kutokana  na 
baraka  za  nywele  hizi  hakuna  mtu  aliyeweza  kumshinda 
katika  vita.  Khalid  amesema: 

“Nikienda  na  nywele  hizi,  sehemu  hiyo  tumeiteka” 
(Waqidi,  III,  1108;  Ibn  Athir,  Usdu  al-ghabah,  II,  111). 


7.  Hapa  Abu  Bakr  alikuwa  anafikiria  kile  ambacho  Khalid  aliwa- 
fanyia  waislamu  katika  vita  vya  Uhud,  vita  vya  Handak  na 
Hudaybiya.  Alikuwa  anafikiria  mambo  hayo  na  pale  nilipomuona 
katika  hali  ile  nilipigwa  na  bumbuwazi. 

Siku  moja  swahaba  wa  kike  alimpelekea  Mjumbe  wa 
Mwenyezi  Mungu  (^)  joho  alilokuwa  amelifuma  mwenyewe. 
Akamwambia: 

“Nimebfuma  hili  kwa  mikono  yangu  mwenyewe  ili 
ulivae”. 

Mjumbe  wa  Mwenyezi  Mungu  (^)  alikuwa  akilihitaji 
joho  lile  hivyo  alilivaa  na  kwenda  kwa  maswahaba  zake. 
Mmoja  wao  alipomuona  akasema: 

“Uzuri  ulioje  wa  joho  hili!  Je  unaweza  kunipa  na  mimi 
nilivae  ewe  Mjumbe  wa  Mwenyezi  Mungu?”.  Mjumbe  wa 
Mwenyezi  Mungu  (^)  akajibu: 

“Sawa”.  Baada  ya  kukaa  nao  kwa  muda  akaenda  nyumbani 
kwake  na  kulikunja  na  kumtumia  yule  mtu.  Maswahaba 
wakamuambia  yule  mtu: 

“Hukufanya  jambo  zuri.  Mjumbe  wa  Mwenyezi  Mungu 
alibvaa  joho  lile  kwa  kuwa  alikuwa  analihitaji.  Na  wewe 
ubmuomba  huku  ukijua  kuwa  yeye  kamwe  hakatai  anapo- 
ombwa”. 

Swahaba  akafafanua  kama  ifuatavyo: 

“Naapa  kwa  jina  la  Mwenyezi  Mungu  sikumuomba  lile 
joho  ili  nilivae  bali  liwe  ndio  sanda  yangu”. 

Na  hapo  ndipo  joho  lile  likaishia  kuwa  sanda  yake 
(Bukhari,  Janaiz  28,  Buyu  31,  Libas  18). 

Sahl  ibn  Sad  (4®)  anasimulia  tukio  lifuatalo  ambalo  lina- 
onyesha  namna  ambavyo  hata  watoto  wadogo  walivyokuwa 
na  kiwango  kile  kile  cha  kumpenda  Mjumbe  wa  Mwenyezi 
Mungu: 

- 

Siku  moja  Mjumbe  wa  Mwenyezi  Mungu  (^)  aliletewa 
kinywaji.  Akanywa  kidogo.  Upande  wake  wa  kulia  alikuwa 
amekaa  mtoto  na  upande  wake  wa  kushoto  walikuwepo 
maswahaba  wakubwa.  Mjumbe  wa  Mwenyezi  Mungu  (^) 
alipotaka  kutoa  kitu  alikuwa  akianzia  upande  wake  wa  kulia. 
Mjumbe  wa  Mwenyezi  Mungu  (^)  akamsemesha  yule  mtoto 
kwa  hisia,  upole  na  heshima: 

“Je  utaniruhusu  nianze  kutoa  kinywaji  hiki  kwa  wakubwa 
kwanza  (upande  wangu  wa  kulia)?” 

Mtoto  yule  mwenye  akili  alitoa  jibu  lifuatalo  lenye 
kustaajabisha  ambalo  lilimstaajabisha  kila  mtu  pale  na  ambalo 
lilikuwa  somo  kwa  watu  wote: 

“Ewe  Mjumbe  wa  Mwenyezi  Mungu!  Nisingeliweza 
kamwe  kuruhusu  mtu  mwingine  anichukulie  kitu  ambacho 
umenipatia  wewe”. 

Kisha  Mjumbe  wa  Mwenyezi  Mungu  (^)  akampatia 
kinywaji  yule  mtoto  kwanza.  (Bukhari,  Ashriba  19). 


Ulipofika  muda  wa  Mjumbe  wa  Mwenyezi  Mungu  kuiaga 
dunia  ilikuwa  ndio  chanzo  cha  mfadhaiko  na  machungu 
makubwa  kwa  maswahaba,  kutokana  na  kumpenda  zaidi  ya 
nafsi  zao.  Anas  ibn  Malik  (4®)  anasimulia: 

‘Pindi  maradhi  ya  Mjumbe  wa  Mwenyezi  Mungu  (^) 
yalipozidi  uchungu  uliongezeka.  Binti  yake,  Fatima  (4®) 
alipoona  hali  hii  alimuambia: 


“Ewe  baba!  Naona  unahisi  maumivu  makali!”  Mjumbe 
wa  Mwenyezi  Mungu  (^)  akajibu: 

“Binti  yangu,  Baada  ya  leo  hakutakuwa  na  maumivu 
zaidi  kwa  baba  yako”. 

Pindi  Mjumbe  wa  Mwenyezi  Mungu  alipofariki  Fatma 
akalia  na  kusema  yafuatayo: 

“Ewe  baba  mpendwa  ambaye  kinyume  na  yeye  hakuna 
aliye  karibu  zaidi  na  Mola  wake. 

Ewe  baba  mpendwa  ambaye  alikubali  mwito  wa  mola 
wake. 

Ewe  baba  mpendwa  ambaye  makazi  yake  ni  pepo  ya 
Eirdaws*. 

Ewe  baba  mpendwa.  Tutakaa  na  habari  za  kifo  chako  na 
rafiki  yako  Jibril  tu”. 

Baada  ya  Mjumbe  wa  Mwenyezi  Mungu  (^)  kuzikwa, 
Eatma  akatoa  masikitiko  yake  juu  ya  kufiwa  kama  ifuatavyo: 

“Imekuwaje  mikono  yenu  ikawa  na  haraka  kumfukia 
kwa  udongo  Mjumbe  wa  Mwenyezi  Mungu.  Nyoyo  zenu 
zimewezaje  kulikubali  hili?”  (Bukhari,  Maghazi,  83;  Darimi, 
Muqaddima,  14.  Angalia  Ibn  Majah  Janaiz,  65). 

Siku  moja  Abdullah  ibn  Zayd  al-Ansari  (4®)  alienda  kwa 
Mjumbe  wa  Mwenyezi  Mungu  (^)  na  kusema  yafuatayo 
huku  akitokwa  na  machozi: 

“Ewe  Mjumbe  wa  Mwenyezi  Mungu!  Nakupenda  zaidi 
ya  ninavyoipenda  roho  yangu,  mali  zangu,  watoto  wangu 
na  familia  yangu.  Kama  nisingeliweza  kuja  kukuona  basi 
ningelitamani  kufa”. 

Kutokana  na  hili  Mjumbe  wa  Mwenyezi  Mungu  aka- 
muuliza: 

8.  Firdaws  ni  moja  wapo  ya  madaraja  ya  pepo. 

- 

“Kwa  nini  unalia?” 

AbduUah  ibn  Zayd  akajibu: 

“Ewe  Mjumbe  wa  Mwenyezi  Mungu!  Ninalia  kwa  kuwa 
nimefikiria  kuwa  siku  moja  wewe  utakufa  na  sisi  tutakufa. 
Wewe  utakuwa  katika  daraja  la  juu  pamoja  na  Mitume 
wengine  wakati  sisi  hata  kama  tutaingia  peponi  tutakuwa 
katika  daraja  la  chini,  hivyo  nilikuwa  ninalia  kwa  kufikiria 
kuwa  sitaweza  kukuona”. 

Mtume,  ambaye  ndiye  bahari  ya  huruma  alikaa  kimya 
kwa  muda  bila  kujibu.  Wakati  ule  aya  ifuatayo  ikashushwa: 

“Na  wenye  kumt’ii  Mwenyezi  Mungu  na  Mtume,  hao 
wa  pamoja  na  wale  alio  waneemesha  Mwenyezi  Mungu 
miongoni  mwa  Manahii,  na  Masiddiqi,  na  Mashahidi,  na 
Watu  wema.  Na  uzuri  ulioje  kuwa  pamoja  na  watu  hao!” 

(Nisaa  4:69). 

Siku  moja  wakati  Abdullah  ibn  Zayd  anaishughulikia 
bustani  yake  mtoto  wake  akaja  huku  anakimbia  na  kuhema 
na  kumletea  habari  kuwa  Mjumbe  wa  Mwenyezi  Mungu  (^) 
ameiaga  dunia.  Dunia  ya  Abdullah  ikamgeukia  kichwa  chini 
miguu  juu.  Akaomba  dua  ifuatayo: 

“Ewe  Mwenyezi  Mungu!  Naomba  uchukue  uoni  wangu 
ili  nisiweze  kuona  kitu  kingine  tofauti  na  kipenzi  changu 
pekee,  Mjumbe  wa  Mwenyezi  Mungu” 

Abdullah  akajibiwa  dua  yake  na  hivyo  kupoteza  uoni 
kuanzia  pale.  (Angalia  Qurtubi,  V,  271). 


Kuna  swahaba  mwingine  ambaye  alipoteza  uoni  kutokana 
na  kifo  cha  Mjumbe  wa  Mwenyezi  Mungu  (^)  na  kuwa  na 

hisia  kama  za  Abdullah  ibn  Zayd.  Baada  ya  kupoteza  uoni 
wake  baadhi  ya  rafiki  zake  wakaenda  kumpa  pole.  vVkawapa 
jibu  lifuatalo  kutokana  na  kumpa  pole  kwao: 

“Nilikuwa  nayahitaji  macho  yale  ili  nimuone  Mjumbe  wa 
Mwenyezi  Mungu.  Kuna  tatizo  gani  sasa  kama  ameondoka  na 
mimi  nina  macho  swala  mzuri  kuliko  wote”  (Ibn  Sad,  II,  313). 

Baada  ya  kifo  cha  Mjumbe  wa  Mwenyezi  Mungu  (^), 
maswahaba  wakawa  kama  mishumaa  inayoungua  na  kuyeyuka 
kutokana  na  huzuni  waliyokuwa  nayo.  Siku  ile  maswahaba 
walichomwa  kwa  maumivu  ya  kutengana  na  Mjumbe  wa 
Mwenyezi  Mungu  na  hivyo  wakawa  wanatangatanga.  Hata 
Omar  (4&)  alipoteza  fahamu  kwa  muda.  Abu  Bakr  (4®) 
alikuwa  na  wakati  mgumu  katika  kujaribu  kuwapooza.  Nyoyo 
zile  za  mapenzi  hazikuweza  kuvumulia  kutomuona  Mjumbe 
wa  Mwenyezi  Mungu  (^)  hata  kwa  siku  moja.  Itawezekanaje 
kuvumilia  kwa  kutoweza  kumuona  tena. 


Baada  ya  kifo  cha  Mjumbe  wa  Mwenyezi  Mungu  (^) 
Bilal  hakuweza  tena  kusoma  adhana  kutokana  na  huzuni 
aliyokuwa  nayo,  ingawa  alikuwa  na  sauti  nzuri  mno.  Kutokana 
na  kusisitizwa  na  maswahaba  wengine  alijaribu  kuisoma 
lakini  alipokuwa  anaangalia  katika  mimbari  ambayo  Mjumbe 
wa  Mwenyezi  Mungu  (^)  alikuwa  akiitumia  kusimamia, 
na  kisha  akakosa  kumuona,  basi  alikuwa  akipata  kizuizi 
katika  koo  lake,  na  hivyo  sauti  yake  kushindwa  kutoka  vizuri 
na  matokeo  yake  kushindwa  kuisoma  adhana.  Aliondoka 
Madina  na  kwenda  Syria  ili  ajaribu  kuzima  moto  wa  mapenzi 
uliokuwa  unawaka  ndani  yake.  Siku  moja  alimuona  Mjumbe 
wa  Mwenyezi  Mungu  (^)  katika  ndoto  na  kumuambia: 

“Utengano  ulioje  ewe  Bilal?  Je  huu  sio  wakati  kwa  wewe 
kunitembelea?”. 


Bilal  akaamka  akiwa  na  majonzi  na  upesi  akaondoka 
kuelekea  Madina.  Akaenda  kwenye  kaburi  la  Mtume. 

Wakati  analia  mbele  ya  kaburi  la  Mtume,  wajukuu  wa 
Mtume,  Hasan  na  Hussein  wakaja.  Bilal  akawakumbatia  na 
kuwabusu.  Wakamuambia: 


“Ewe  Bilal!  Tunatamani  kusikia  adhana  kutoka  kwako” 
Waliposisitiza  akaanza  kuisoma.  Wakati  ule  Madina 
ikatikisika.  Alipofikia  mstari  ‘Nashuhudia  kuwa  Muhammad 
ni  Mjumbe  wa  Mwenyezi  Mungu’,  kila  mtu,  mwanamne 
na  mwanamke,  wakatoka  na  kuelekea  kwenye  msikiti  wa 
Mjumbe  wa  Mwenyezi  Mungu  (^)  wakidhani  kuwa  Mjumbe 
wa  Mwenyezi  Mungu  (^)  amefufuka.  Tangia  Mjumbe  wa 
Mwenyezi  Mungu  (^)  afariki  watu  wa  Madina  hawakupata 
kulia  kama  walivyolia  siku  hiyo  (Ibn  Athir,  Usdu  al-ghabab,  1, 244- 
5;  Dhahabi,  Siyar,  I,  357-8). 

Swahaba  huyu  aliyebarikiwa,  ambaye  alimpenda  mno 
Mjumbe  wa  Mwenyezi  Mungu  (^)  alifariki  ndani  ya 
Damascus  wakati  akiwa  na  umri  wa  zaidi  ya  miaka  sitini. 
Wakati  anakufa  alisema: 

“Mwenyezi  Mungu  akipenda  kesho  naenda  kukutana 
na  rafiki  yangu  mpendwa-  Mjumbe  wa  Mwenyezi  Mungu 
(^)  na  marafiki  zake”.  Baada  ya  kuyasikia  haya,  mke  wake 
akaanza  kulia: 


“Ewe  mpenzi”.  Hata  hivyo  Bilal,  ambaye  moyo  wake 
ulikuwa  umejawa  na  shauku  akasema: 

“Ubora  ulioje,  uzuri  ulioje”.  (Dhahabi,  Siyar,  1,  359). 

Watu  hawa  walikumbatia  tangazo  la  Mtume-  ‘Utakuwa 

pamoja  na  yule  unayempenda’.  Walijaribu  kuongeza  mapenzi 
yao  kwa  Mjumbe  wa  Mwenyezi  Mungu  (^)  ambayo  yalikuwa 
ndio  rasilimali  yao  na  njia  pekee  ya  utulivu.  Anas  (4®) 
amesema: 

“Baada  ya  neema  ya  kuwa  Muislamu  hakuna  habari  nyin 
gine  njema  zaidi  ya  ‘Utakuwa  pamoja  na  yule  unayempenda’ 
ambayo  ilitufurahisha  zaidi.  Na  hivyo  nampenda  Mwenyezi 
Mungu,  nampenda  Mjumbe  wake,  na  Abu  Bakr  na  Omar. 
Ingawa  sikuweza  kufanya  matendo  mema  waliyoyatenda, 
lakini  natumaini  nitakuwa  nao”  (Muslim,  Birr,  163). 

Siku  moja  wakati  Omar  (4®)  anatembelea  mitaa 
ya  mji  aliona  mshumaa  unawaka  kwenye  nyumba  moja. 
Alipoikaribia  ile  nyumba  alimuona  bibi  kizee  anaviringisha 
pamba  na  huku  anasoma  shairi  lifuatalo: 

“Amani  na  Baraka  za  watu  wema  ziwe  juu  ya  Muhammad 
Mustafa.  Ewe  Mjumbe  wa  Mwenyezi  Mungu!  Na  watu  wote 
wema  wakutumie  salamu  za  rehema  juu  yako.  Ulikuwa 
ukifanya  ibada  nyakati  za  usiku  na  kutokwa  na  machozi 
katika  masaa  ya  alfajiri.  Hata  hivyo  kifo  kinamkuta  mtu 
yeyote  kwa  awamu.  Ah!  Lau  kama  ningelifahamu  kama 
nitakutana  na  kipenzi  changu  Mjumbe  wa  Mwenyezi  Mungu 
(^)  katika  maisha  ya  kesho  akhera”. 

Omar  alianza  kulia  baada  ya  kusikia  shairi  hili  lenye 
mguso.  Kisha  akagonga  mlango.  Yule  bibi  kizee  akamuuliza 
yeye  ni  nani. 

‘Ni  Omar  ibn  Khattab’  Omar  akajibu.  Yule  bibi  kizee 
akamuuliza  kwa  shauku: 


“Omar  atakuwa  anataka  nini  kwangu  muda  huu  wa 
usiku?” 

Omar  akajibu: 

“Kwa  mapenzi  ya  Mwenyezi  Mungu  tafadhali  fungua 
mlango,  usiogope” 

Pindi  Yule  bibi  alipomfungulia  mlango  Omar  akam- 
wambia: 

“Tafadhali  unaweza  kulisoma  tena  shairi  ulilotoka 
kulisoma  muda  si  mrefu?” 

Yule  bibi  akafanya  vile.  Alipofikia  mstari  wa  mwisho 
akamwambia: 

“Naomba  uniweke  na  mimi  miongoni  mwenu”.  Kisha 
yule  bibi  akasoma  tena  mstari  wa  mwisho  wa  shairi  kama 
ifuatavyo: 

“Lau  kama  ningelifahamu  kama  nitakutana  na  kipenzi 
changu  Mjumbe  wa  Mwenyezi  Mungu  (^)  katika  maisha 
ya  kesho  akhera  mimi  pamoja  na  Omar.  Ewe  Mwenyezi 
Mungu  mwingi  wa  kusamehe!  Msamehe  Omar”.  Kisha 
Omar  akaondoka  akiwa  ameridhika  mno.  (Ali  al-Muttaki,  XIL 
562/35762). 


Baada  ya  kifo  cha  Mjumbe  wa  Mwenyezi  Mungu  (^) 
kamwe  Fatma  hakuonekana  akitabasamu  tena.  (Ibn  Sad,  II,  312). 


Hakuna  wakati  ambao  AbduUah  ibn  Omar  (4®)  alilitaja 
jina  la  Mjumbe  wa  Mwenyezi  Mungu  (^)  bila  ya  kulia.  (Ibn 
Sad,  II,  312). 

Anas  (4a)  alisema: 


“Sijawahi  kuota  ndoto  ambayo  sikumuona  Mjumbe  wa 
Mwenyezi  Mungu  (^)  wangu  kipenzi”  (Ibn  Sa’d,  VII,  20). 

Kwa  sababu  Anas  ndiye  aliyemfahamu  Mjumbe  wa 
Mwenyezi  Mungu  (^)  zaidi  kuliko  watu  wengine,  aliishi 
vile  vile  kama  Mjumbe  wa  Mwenyezi  Mungu  (^)  alivyoishi 
na  pia  alikuwa  akiswali  kama  yeye.  Wakati  wote  alikuwa  na 
fimbo  ya  Mjumbe  wa  Mwenyezi  Mungu  (^)  na  kipande  cha 
nywele  zake.  Alipokufa  hii  fimbo  iliwekwa  pembeni  yake 
na  hiki  kipande  cha  nywele  kiliwekwa  chini  ya  ulimi  wake, 
kutokana  na  ombi  lake. 


Pale  maswahaba  waliobarikiwa  walipomzungumzia 
Mjumbe  wa  Mwenyezi  Mungu  (^)  walitumia  maneno  ya 
upendo  kama  vile  ‘kipenzi’  na  ‘rafiki  yangu’.  Haya  yali- 
wapa  raha  kubwa®.  Kila  kitu  katika  uso  wa  dunia  kilikuwa 
kikiwakumbusha  kuhusu  rafiki  yao  kipenzi.  Abu  Dharr 
alisema: 

“Naapa  kwa  jina  la  Mwenyezi  Mungu  kuwa  kuhamia 
kwake  Mjumbe  wa  Mwenyezi  Mungu  kwenye  ulimwengu 
mwingine  kumetuacha  katika  hali  ambayo  pindi  tunapomuona 
ndege  akipiga  mabawa  yake  tunakumbuka  hadith  ya  Mjumbe 
wa  Mwenyezi  Mungu.  Kwani  Mjumbe  wa  Mwenyezi  Mungu 
(^)  aliyebarikiwa  alisema: 

“Mambo  yote  yameshaelezwa  kwenu  yakiwemo  yale 
yanayowasogeza  karibu  na  pepo,  na  yale  yanayowaweka  mbali 
na  Moto”.  (Ahmad,  V,  153,  162;  Haythami,  Vlll,  263) 


9. 


Bukhari,  Tahajjud  33,  Sawm  60;  Muslim,  Musairin  85,  86;  Abu  Dawud,  Witr  7; 
Nasai,  Siyam  81,  QiyamuHl  Layl  28;  Ibn  Majah,  Sadaqat  10;  Darimi,  Sawm  38; 
(Ahmad  V,  159,  Ibn  SaHd,  IV,  229). 

Ukbah  ibn  Haris  (4®)  anasimulia: 

Siku  moja  Abu  Bakr  (4®)  alikuwa  amemaliza  kuswali 
swala  ya  adhuhur  na  kuondoka  msikitini.  Akaanza  kutembea 
pamoja  na  Ali.  Wakakutana  na  Hasan,  mjukuu  wa  Mtume, 
akiwa  anacheza  pamoja  na  watoto  wengine.  Upesi  Abu  Bakr 
akamshika  na  kumuweka  kwenye  mabega  yake  na  kusema: 

“Baba  yangu  atolewe  kwa  ajili  yako.  Naapa  kwa  jina  la 
Mwenyezi  Mungu  hakika  wewe  unafanana  na  Mjumbe  wa 
Mwenyezi  Mungu  na  si  Ali”,  Ali  akawa  anawaangalia  huku 
ametabasamu  (Bukhari,  Manaqib,  23). 


Pindi  maswahaba  walipokuwa  wanahadithia  hadith 
kutoka  kwa  Mjumbe  wa  Mwenyezi  Mungu  (^)  walikuwa 
makini  mno  wasije  wakasema  jambo  ambalo  Mjumbe  wa 
Mwenyezi  Mungu  (^)  hakulisema.  Amr  ibn  Maymuna 
anasimulia: 

“Kamwe  sikuwahi  kukosa  mazungumzo  ya  Ibn  Mas’ud 
kila  Alhamisi  usiku.  Katika  mazungumzo  haya  kamwe 
sikuwahi  kumsikia  akisema  ‘Mjumbe  wa  Mwenyezi  Mungu 
alisema’  kutokana  na  hofu  yake.  Hata  hivyo  usiku  mmoja 
miongoni  mwa  masiku  haya  alianza  kuongea  kwa  kusema 
‘Mjumbe  wa  Mwenyezi  Mungu  ahsema’...kisha  akainamisha 
kichwa  chake  na  hakumalizia  maneno  yake.  Baada  ya 
kusubiri  kwa  muda  nikamuangalia.  Vifungo  vya  shati  lake 
vilikuwa  vimefunguliwa  na  machozi  yalikuwa  yakimtiririka. 
Akasimama  huku  mashavu  yake  yamevimba.  Baada  ya 
kusimama  vile  kwa  muda  akaendelea: 

“Mjumbe  wa  Mwenyezi  Mungu  (^)  ahsema...au  alisema 
jambo  kama  hili,  au  alisema  jambo  sawa...”  (Ibn  Majah, 
Muqaddima  3). 

Baada  ya  Mjumbe  wa  Mwenyezi  Mungu  (^)  kufariki 
kila  Abu  Bakr  (4®)  alipohadithia  hadith  alianza  kulia  kwa 
kumkumbuka  Mjumbe  wa  Mwenyezi  Mungu  (^)  na  alipata 
tabu  kuongea.  Abu  Huraira  (4®)  anaelezea  hali  yake  kama 
ifuatavyo: 

“Siku  moja  Abu  Bakr  (4®)  alipanda  mimbar  na  kusema: 

‘Wote  mnajua  kuwa  mwaka  uliopita  Mjumbe  wa 
Mwenyezi  Mungu  (^)  alisimama  hapa  niliposimama  sasa”... 
Kisha  akaanza  kulia.  Kisha  akarudia  maneno  yake  lakini 
akaanza  kulia  tena.  Akajaribu  tena  kwa  mara  ya  tatu  lakini 
hakuweza  kujizuia,  akaanza  kulia  tena...”  (Angalia  Tirmidhi, 
Dawat,  105). 


Aisha  (4®)  anasimulia  pindi  baba  yake,  Abu  Bakr  (4®) 
alipokuwa  kitandani  anaumwa  na  mauti  yamemkaribia. 
Akaelezea  furaha  aliyokuwa  nayo  baba  yake  juu  ya  hisia  za 
kwenda  kukutana  na  rafiki  yake  wa  kipekee,  Mjumbe  wa 
Mwenyezi  Mungu  (^)  aliyebarikiwa. 

“Siku  moja  wakati  baba  yangu  yuko  kwenye  kitanda  cha 
mauti  aliuliza: 

“Leo  ni  siku  gani?” 

“Jumatatu”,  tukamjibu. 

“Kama  nikifariki  leo  msingojee  mpaka  kesho  (kunizika). 
Kwani  kwangu  bora  wa  masiku  ya  mchana  na  usiku  ni  yale 
yaliyo  karibu  na  Mjumbe  wa  Mwenyezi  Mungu  (^)  (yani 
wakati  wa  kukutana  naye  haraka  iwezekanavyo)”  (Ahmad,  1, 8). 

Baada  ya  Mjumbe  wa  Mwenyezi  Mungu  (^)  kufariki, 
Abu  Bakr  (4®)  alijikuta  kama  mgeni  katika  dunia  hii.  Wakati 
huu  ambao  anakaribia  kufa  alikuwa  na  furaha  kutokana  na 
kuelekea  kwa  Mwenyezi  Mungu  na  Mjumbe  wake. 


Wakati  baadhi  ya  maswahaba  waliokuwa  wanampenda 
Mjumbe  wa  Mwenyezi  Mungu  (^)  na  kutamani  kukutana 
naye  kwa  haraka,  walipokuwa  wanaumwa,  maswahaba 
wengine  waliwaonea  wivu  kwa  kuwa  ilimaanisha  kuwa 
walikuwa  wanakaribia  kukutana  na  Mwenyezi  Mungu  na 
Mjumbe  wake  mapema.  Walikuwa  wakituma  salamu  iliyojaa 
upendo  kwa  kupitia  wagonjwa  wale.  Mfano  mmojawapo 
ni  wa  Muhammad  ibn  Munkadir  (4®)  ambaye  siku  moja 
alimtembelea  Jabir  alipokuwa  mgonjwa  mno.  Alipogundua 
kuwa  anakaribia  kufa,  Muhammad  ibn  Munkadir  akamwam- 
bia  Jabir  (ambaye  alikuwa  ana  shauku  ya  kuwa  na  Mjumbe  wa 
Mwenyezi  Mungu): 

“Chukua  salamu  zetu  umpelekee  Mjumbe  wa  Mwenyezi 
Mungu  (^)”.  (Ibn  Majah,  Janaiz  4). 

Maswahaba  waliwapenda  ndugu  na  vipenzi  vya  Mtume. 
Kwa  mfano  Omar  alikuwa  na  sahani  tisa  ambazo  alikuwa 
akiweka  ndani  yake  matunda,  njugu  na  vitu  vingine  na 
kuwatumia  wake  za  Mjumbe  wa  Mwenyezi  Mungu  (^). 
Kisha  mwishoni  alikuwa  akimtumia  binti  yake.  Kama  kuli- 
kuwa  na  chochote  kilichopungua  katika  sahani  hii,  alikuwa 
akiijazia  kutoka  kwenye  mgao  wake  (Muwatta,  Zakat  44). 


Siku  moja  Omar  alitoa  dirham  3500  kwa  ajili  ya  Usama, 
mtoto  wa  Zayd  ibn  Harith,  mtumwa  ambaye  Mjumbe  wa 

Mwenyezi  Mungu  (^)  alimuachia  huru.  Na  akampa  mtoto 
wake  mwenyewe  Abdullah  dirham  3000. 

Abdullah  akapinga  mgao  huu  kwa  kusema: 

“Kwa  nini  umemzidishia  Usama  zaidi  yangu?  Hajashiriki 
katika  vita  vingi  zaidi  yangu”. 

Omar  (4®)  akatoa  jibu  lifuatalo  lililoonyesha  namna  aliv- 
yokuwa  akitoa  kwa  haki  na  uzuri  wa  moyo  wake: 

“Mwanangu!  Mjumbe  wa  Mwenyezi  Mungu  alimpenda  baba 
wa  Usama  zaidi  ya  ahvyokuwa  akimpenda  baba  yako.  Na  pia 
alimpenda  zaidi  Usama  kuliko  wewe.  Hii  ndio  sababu  nimewapa 
kipaumbele  vipenzi  vya  Mjumbe  wa  Mwenyezi  Mungu  juu  ya 
vipenzi  vyangu  mwenyewe”  (Tirmidhi,  Manaqib,  39/3813). 

Anas  (4a)  anasimulia  tukio  lifuatalo: 

“Siku  moja  nilikuwa  katika  safari  pamoja  na  Jarir  ibn 
Abdullah^°.  Jarir  akaanza  kumhudumia,  nikamwambia: 
“Tafadhali  usifanye  hivyo”.  Akanijibu: 

“Niliwaona  watu  kutoka  Answar  wakimtumikia  na 
kumhudumia  Mjumbe  wa  Mwenyezi  Mungu  na  mimi 
nikaahidi  kuwa  pindi  nitakapofanya  urafiki  na  mtu  yeyote 
kutoka  Answar  nitamhudumia”  (Bukhari,  Jihad  7;  Muslim,  Fadail- 
as  Sahaba,  181). 

10.  Jarir  ibn  Abdullah  alikuwa  kiongozi  wa  kabila  la  Bajila  ndani  ya 
Yemen.  Alikuwa  amekuja  Madina  mwaka  wa  10  wa  hijiria  katika 
mwezi  wa  Ramadhani,  yani  miezi  mitatu  baada  ya  kifo  cha 
Mtume.  Alikuja  pamoja  na  kundi  la  watu  150  kwa  ajili  ya  kuja 
kuingia  kwenye  uislamu.  Alikuwa  anampenda  Mtume  sana.  Na 
Mjumbe  wa  Allah  (^)  pia  alikuwa  anampenda  sana  na  alikuwa 
anatabasamu  kila  alipokuwa  anakutana  naye. 

- 

Mapenzi  yaliyoje!... 

Maswahaba  wengi  walikuwa  wakiishi  na  kumbukumbu 
za  Mjumbe  wa  Mwenyezi  Mungu  (^).  Kwa  mfano  Abu 
Mahzura  (4®)  alikuwa  hazikati  nywele  zake  za  mbele  wala 
kuzigawanya.  Hili  ni  kwa  sababu  siku  moja  Mjumbe  wa 
Mwenyezi  Mungu  (^)  alizigusa  nywele  zake. 


Siku  moja  Mjumbe  wa  Mwenyezi  Mungu  abmwambia 
mwanamke  kutoka  Gifari: 

“Chukua  chombo  chenye  maji,  tia  chumvi  ndani  yake. 
Kishafulia  kitambaa  chenye  matoneya  damu”. 

Yule  swahaba  mwanamke  alichukua  ushauri  huu  wa 
Mjumbe  wa  Mwenyezi  Mungu  (^)  na  kuutumia  kwa  mapenzi 
makubwa  katika  maisha  yake  yote,  na  kamwe  hakufua  nguo 
zake  bila  ya  kuweka  chumvi.  Na  alipokufa  alisema  aoshwe 
kwa  maji  yenye  chumvi.  (Abu  Dawud,  Taharah,  I22/3I3). 

Mapenzi  yabyoje.  Haya  ni  mapenzi  ambayo  kamwe 
hayakufifia  katika  kipindi  chote  cha  maisha  na  yaliongezeka 
kadiri  ya  muda  ubvyoenda. 


Siku  moja  mishipa  ya  mguu  wa  Ibn  Omar  ilikaza. 
Abdurrahman  ibn  Sa’d  ambaye  alikuwa  karibu  naye  akam- 
wambia: 

“Litaje  jina  la  yule  unayempenda  kuliko  wote”.  Kisha  Ibn 
Omar  akasema: 

“Ewe  Muhammad!”  Mara  mguu  wake  ukapona  (Ibn  Sa’d, 
IV,  154). 

Katika  kuashiria  mapenzi  makubwa  waliyokuwanayo 
umma  wake  juu  yake  Mjumbe  wa  Mwenyezi  Mungu  (^) 
alisema  yafuatayo: 

“Miongoni  mwa  wale  wanaonipenda  kutakuwa  na  kundi 
la  watu  ambao  watanifuata.  Wataziacha  mali  zao  nafamilia 
zao  ili  waweze  kuniona”  (Muslim,  Jannah,  12;  Hakim,  IV,  95). 

Hivyo  wamepita  marafiki  wengi  wa  Mwenyezi  Mungu 
tokea  enzi  za  neema  mpaka  leo  ambao  wamechomwa  na 
mapenzi  ya  Mwenyezi  Mungu  na  Mjumbe  wake.  Ifuatayo  ni 
baadhi  ya  mifano: 

Abdullah  ibn  Mubarak  anasimulia: 

“Siku  moja  nilikuwa  pamoja  na  Imam  Malik.  Alikuwa 
akisimulia  baadhi  ya  hadith  kutoka  kwa  Mjumbe  wa  Mwen- 
yezi  Mungu.  Wakati  anaongea  mara  nge  akaja  na  kumuuma 
kwa  mfulululizo.  Rangi  ya  uso  wake  ilibadilika  na  kusa- 
wajika  lakini  aliendelea  kusimulia  hadith  za  Mjumbe  wa 
Mwenyezi  Mungu  (^).  Somo  lilipoisha  na  watu  kuondoka 
nikamwambia: 

“Ewe  Abu  Abdullah!  Leo  kubkuwa  na  kitu  tofauti  kwako” 

“Ndio”,  akajibu.  “Nge  aling’ata  tena  na  tena  lakini 
nilivumilia.  Jambo  hili  bbwezekana  kutokana  na  mapenzi  na 
unyenyekevu  nilionao  kwa  Mjumbe  wa  Mwenyezi  Mungu” 
(Munawi,  III,  353;  Suyuti,  Miftahu  al-Jannah,  uk.  52). 

Imam  Malik  (rehema  za  Mwenyezi  Mungu  ziwe  juu 
yake)  abishi  kwa  mapenzi  ya  Mwenyezi  Mungu.  Kutokana 
na  kumheshimu  Mjumbe  wa  Mwenyezi  Mungu  hakuweza 
kupanda  mnyama  ndani  ya  Madina  wala  hakuweza  kujitubza. 
Abpokuwa  imam  katika  Rawdah  (chumba  kilichopo  kwenye 
msikiti  wa  Mjumbe  wa  Mwenyezi  Mungu  (^)  ambacho 
ndicho  abchofia),  wakati  wote  alikuwa  akiongea  kwa  sauti 

laini.  Siku  moja  wakati  Khalifa  Abu  Jafar  Mansur  alipoongea 
kwa  sauti  kubwa,  upesi  akamuonya: 

“Ewe  Khalifa!  Shusha  sauti  yako  eneo  hili.  Onyo  la 
Mwenyezi  Mungu  lililetwa  kwa  watu  ambao  ni  wema  zaidi 
yako”  na  kisha  akasoma  aya  ifuatayo: 

“Enyi  mlio  amini!  Msinyanyue  sauti  zenu  kuliko 
sauti  ya  Nabii,  wala  msiseme  naye  kwa  kelele  kama  mnav- 
yo  semezana  nyinyi  kwa  nyinyi,  visije  vitendo  vyenu 
vikaharibika,  na  hali  hamtambui”  (Hujurat,  49:2). 


Tokea  alipokuwa  na  umri  mdogo  Imam  Malik  alikuwa 
makini  mno  katika  kuonyesha  heshima  juu  ya  hadith  za 
Mtume.  Aliweka  umuhimu  mkubwa  katika  kuonyesha 
unyenyekevu  mkubwa  ili  kuzihifadhi  kwa  usahihi  na  alijaribu 
kuzisikiliza  kwa  utulivu  na  katika  hali  ya  amani.  Ndio  maana 
kamwe  hakusikiliza  hadith  aliyosimuliwa  huku  amesimama, 
wala  hakuhudhuria  masomo  ya  hadith  huku  akiwa  kwenye 
dhiki,  huzuni  au  hajitambui.  Alihofia  kukosea  wakati  wa 
kusimulia  hadith  yoyoye.  Siku  moja  aliulizwa: 

“Je  umewahi  kusikia  hadith  iliyosimuliwa  na  Amr  ibn 
Dinar?” 

Akajibu: 

“Nilimuona  akisimulia  hadith  na  huku  watu  wamesimama 
pembeni  yake  wanaandika  (anachokisema).  Hata  hivyo 
sijawahi  kuikubali  hadith  yoyote  aliyoindika  mtu  wakati 
amesimama”. 


Imam  Malik  alikuwa  ni  mtu  mwenye  kuheshimika,  kwani 
alikuwa  na  tabia  njema  katika  hali  zake  zote  na  wakati  wa 

masomo  yake.  Ama  wakati  anatoa  fatwa  au  wakati  anasimulia 
hadith  kutoka  kwa  Mtume,  uso  wake  ulikuwa  uking’aa.  Pindi 
alipotaka  kusimulia  hadith  kutoka  kwa  Mtume,  alikuwa 
akichukua  udhu,  akijiandaa  na  kuvaa  vazi  lake  lililo  bora 
kuliko  yote.  Alipotaka  kuisoma  hadith  alikuwa  akikaa  katika 
mimbar. 

Pindi  watu  walipomjia  katika  nyumba  yake  mtumishi 
wake  alitoka  nje  na  kuwaambia: 

“Imam  anauliza:  }e  mnataka  kusikiliza  hadith  au  mnataka 
kuuliza  kuhusu  jambo  la  kisheria?”.  Ikiwa  walitaka  kuulizia 
kuhusu  mambo  ya  kisheria  basi  Imam  alitoka  nje  na  kujibu 
maswali  yao.  Lakini  kama  walitaka  kusikiliza  hadith,  alikuwa 
akiwaambia  ‘kaeni  chini’.  Kisha  alikuwa  akienda  na  kuchukua 
udhu,  akijipulizia  manukato  mazuri,  akivaa  mavazi  mapya, 
akifunga  kilemba  chake  na  kisha  kupanda  juu  ya  mimbar 
ambapo  hutoa  somo  lake  la  hadith  kwa  unyenyekevu  mkubwa. 
Pale  ndani  huchoma  ubani  na  moshi  wake  ulikuwa  ukitoa 
harufu  nzuri  mpaka  mwisho  wa  somo. 


Abida  as-Salmani  alikuwa  mmoja  wa  wasambazaji 
wakubwa  wafiqh  na  hadith  kutoka  katika  karne  ya  Tabieen^h 

Aliingia  kwenye  Uislamu  miaka  miwili  kabla  ya  Mjumbe 
wa  Mwenyezi  Mungu  (^)  kuiaga  dunia,  lakini  hakubahatika 
kumuona.  Maneno  yafuatayo  kutoka  kwa  Abida  yanaonyesha 
mapenzi  waliyokuwa  nayo  waislamu  wa  mwanzo  juu  ya 
Mtume: 


Tabi'een  ni  kizazi  cha  pili  cha  Waislamu  haada  ya  maswahaba.  Ni  wale 
waislamu  waliowaona  maswahaba  katika  uhai  wao,  lakini  sio  Mtume. 
(Maelezo  ya  mfasiri). 

“Kipande  cha  nywele  kutoka  kwa  Mjumbe  wa  Mwenyezi 
Mungu  (^)  ni  bora  zaidi  kwangu  kuliko  hazina  yote  iliyopo 
ndani  ya  dunia”  (Ahmad,  III,  256). 

Baada  ya  kuyasoma  maneno  ya  Abide  as-  Salmani 
yalitotajwa  hapo  juu,  nae  mwanachuoni  maarufu  aitwae 
Zehebi  akaonyesha  mapenzi  yake  kwa  Mjumbe  wa  Mwenyezi 
Mungu  (^)  kama  ifuatavyo: 

“Maneno  ya  Abide  ambayo  yanaonyesha  kukipa  kwake 
kipaumbele  kipande  kimoja  cha  nywele  ya  Mjumbe  wa 
Mwenyezi  Mungu  dhidi  ya  dhahabu  yote  na  fedha  inayo- 
milikiwa  na  watu  ni  dalili  ya  kilele  cha  mapenzi.  Kama 
mwanachuoni  huyu  mkubwa  ameweza  kuyasema  maneno 
hayo  miaka  hamsini  baada  ya  Mjumbe  wa  Mwenyezi  Mungu 
(^)  kufa,  na  sisi  tungesemaje  kama  miaka  700  baada  ya 
kifo  chake  tungepata  unywele  wake  mmoja  au  kipande  cha 
kandambili  yake  au  kipande  kimoja  cha  kikombe  chake  cha 
udongo  alichokitumia  kunywea  maji? 

Kama  angetokea  tajiri  na  kutaka  kutumia  sehemu  kubwa 
ya  mali  zake  ili  kukipata  kitu  hicho  je  ungeliweza  kumtazama 
kama  mtu  anayetumia  mali  yake  vibaya  au  anayeipoteza? 
Bila  shaka  hapana.  Usijizuie  kutumia  chochote  ulicho  nacho 
ili  uutembelea  msikiti  wa  Mjumbe  wa  Mwenyezi  Mungu 
(^)  ambao  aliujenga  kwa  mikono  yake  mwenyewe  na 
kumtumia  salamu  za  amani  kutokea  karibu  na  chumba  chake 
kilichoneemeka  ndani  ya  mji  wenye  kupendwa  kuliko  miji 
yote. 


Ukifika  Madina  uangalie  kwa  shauku  mlima  wake  alio- 
upenda  wa  Uhud  na  wewe  pia  uupende.  Kwani  Mjumbe  wa 
Mwenyezi  Mungu  (^)  aliyebarikiwa  (^)  aliupenda  mno 
mlima  wa  Uhud.  Tembelea  mara  kwa  mara  Rawdah  yake  na 

sehemu  alizokaa  na  angalia  mpaka  uutosheleze  moyo  wako. 
Kwani  huwezi  kuwa  muumini  (wa  kweli)  mpaka  umpende 
mtu  huyu  zaidi  ya  unavyoupenda  uhai  wako,  mtoto  wako,  kila 
kitu  unachokimiliki,  na  watu  wote  hapa  duniani...”  (Dhahabi, 
Siyar,  IV,  42-3). 


Mmoja  wa  wanafunzi  wa  Imam  Shafii’,  Rabi  ibn  Sulayman 
anasimulia: 

Siku  moja  Imam  Shafii’  aliniambia: 

“Rabi,  ipeleke  barua  hii  kwa  Ahmad  ibn  Hambal  na  kisha 
unirudishie  majibu” 

Nikaichukua  barua  na  kwenda  Baghdad.  Nilikutana  na 
Ahmad  ibn  Hambal  katika  swala  ya  alfajiri  ambayo  tuliiswali 
wote.  Pindi  Imam  Ahmad  alipotoka  kwenye  mihrabu 
nikampa  ile  barua  na  kumwambia: 

“Barua  hii  inatoka  kwa  ndugu  yako  kutoka  Misri,  Imam 
Shafii”.  Akaniuliza: 

“Je  unafahamu  barua  inahusu  nini?” 

Nikajibu  kuwa  sifahamu. 

Kisha  Ahmad  ibn  Hambal  akaichukua  barua,  akaondoa 
kifuniko  na  kuanza  kuisoma.  Mara  macho  yake  yakajawa  na 
machozi.  Nikamuuliza: 


“Ewe  Imam.  Kuna  nini?  Barua  inasemaje?”  Akasema: 


“Imam  Shafii’  alimuona  Mjumbe  wa  Mwenyezi  Mungu 
(^)  aliyebarikiwa  katika  ndoto.  Mjumbe  wa  Mwenyezi 
Mungu  alimwambia: 

“Mwandikie  barua  Ahmad  ibn  Hambal  na  umtumie 
salamu  zangu  za  amani.  Atakumbwa  na  uchochezi  na 
ataombwa  asema  kuwa  ‘Qur’an  imeumbwa’.  Kuwa  makini  na 
usikubali  matakwa  yao.  Mwenyezi  Mungu  atalifanya  jina  lake 
likumbukwe  na  kutukuzwa  mpaka  siku  ya  mwisho’. 

Nikamwambia: 

“Ewe  Imam!  Uzuri  ulioje  wa  habari  hii  kwako!” 

Kutokana  na  furaha  Imam  akavua  shati  lake  na  kunipa. 
Nilipopata  majibu  nikaondoka  kuelekea  Misri.  Nilimpa  barua 
Imam  Shafii  naye  akasema: 

“Tusingelipenda  kuchukua  shati  lako  alilokupa.  Lakini 
angalau  lichukue  na  ulizamishe  kwenye  maji  na  kisha  utupe 
maji  hayo  ili  na  sisi  tupate  mgao  wa  baraka  za  shati  hilo”. 
(Angalia  Ibn  al-Jawzi,  Manaqibu’l  Imam  Ahmad  ibn  Hanbal, 
(thk,  Abdullah  ibn  Abdulmuhsin  at  Turki)  Cairo  1409  uk  609-610). 

Mwanachuoni  wa  hadith  na  ambaye  ni  mujtahid  (mwenye 
kufanya  jitihada  katika  dini),  Imam  Nawawi  alifanya  kila 
jambo  lake  katika  maisha  yake  kwa  kumfuata  Mjumbe  wa 
Mwenyezi  Mungu  na  alikuwa  kitu  kimoja  na  Mjumbe  wa 
Mwenyezi  Mungu  (^)  kiasi  kwamba  alikuwa  hali  tikiti  maji 
katika  maisha  yake  yote  kwa  sababu  hakujua  kuwa  Mjumbe 
wa  Mwenyezi  Mungu  (^)  alikula  tikiti  maji  kwa  kulikata  au 
kwa  kulivunja. 


Pia  ni  muhimu  kuelezea  mapenzi  ya  Imam  Bushiri  juu  ya 
Mjumbe  wa  Mwenyezi  Mungu: 


Siku  moja  muandishi  maarufu  wa  Qaswida  za  Burda, 

Imam  Bushiri,  wakati  yuko  njiani  anarudi  nyumbani  kwake 
alikutana  na  babu  ambaye  alikuwa  amejitenga  na  dunia.  Yule 
babu  akamwambia: 

“Ewe  Bushiri!  }e  ulimuona  Mjumbe  wa  Mwenyezi  Mungu 
katika  ndoto  usiku  wa  kuamkia  leo?”  Imam  Bushiri  akamjibu: 

“Hapana  sikumuona”. 

Yule  babu  hakusema  jambo  lingine  akaondoka.  Hata 
hivyo  maneno  yale  yaliwasha  moto  wa  mapenzi  na  shauku  ya 
Mjumbe  wa  Mwenyezi  Mungu  (^)  aliyebarikiwa  katika  moyo 
wake.  Usiku  wake  Imam  akamuona  Mjumbe  wa  Mwenyezi 
Mungu  (^)  katika  ndoto  kiasi  kwamba  akaamka  kwa  furaha 
na  amani  ndani  ya  moyo  wake.  Kutokana  na  hili  akaanza 
kuandika  aya  za  kumsifu  Mjumbe  wa  Mwenyezi  Mungu  (^) 
ambazo  zilisababisha  kupata  wapenzi  wengi  wa  Mjumbe  wa 
Mwenyezi  Mungu  (^)  ambao  waliingia  kwenye  bahari  ya 
mapenzi  ya  Mtume. 

Baadae  nusu  ya  mwili  wake  ukapooza  kiasi  cha  kushindwa 
kutembea  wala  kusogea.  Ni  wakati  ule  ndipo  alipoandika 
Qaswida  Burda  ili  kumuomba  Mwenyezi  Mungu  amponye. 
Usiku  abomaliza  kuandika  Qaswida  alimuona  tena  Mjumbe 
wa  Mwenyezi  Mungu  (^)  kwenye  ndoto  na  kumsomea 
zile  Qaswida.  Alipomaliza  kuzisoma  Mjumbe  wa  Mwenyezi 
Mungu  akasugua  miguu  ya  Imam  Bushiri  iliyopooza  kwa 
mikono  yake  iliyobarikiwa.  Upendo  ulioje  aliokuwa  nao  kiasi 
kwamba  alipoamka  akakuta  miguu  yake  imepona  na  hivyo 
akamshukuru  Mwenyezi  Mungu. 

Kutokana  na  kurudishiwa  afya  yake,  asubuhi  yake  aka- 
enda  msikitini  kwa  furaha  kubwa.  Njiani  alikutana  na  Shaykh 
^  Abu’  ar- 

- 

Reja,  ambaye  alimwambia: 

“Ewe  Bushiri!  Tafadhali  unaweza  kunisomea  Qaswida 
zinazomsifu  Mtume  Muhammad  (^),  furaha  ya  ulimwen- 
gnu? 

Imam  Bushiri  akamuuliza: 

“Nina  Qaswida  nyingi  ambazo  zinamsifu  Mtume.  Ni  ipi 
unayotaka  nisome?” 

Shaykh  Abu’  ar-  Reja  akasema: 

“Ninataka  unisomee  ile  uliyoisoma  mbele  ya  Mtume. 
Kwani  nimeona  Mjumbe  wa  Mwenyezi  Mungu  (^)  akiifu- 
rahia  sana  Qaswida  hiyo”. 

Imam  Bushiri  akashangazwa  kwani  hakujua  kuwa  kuna 
mtu  mwingine  aliyeisikia  Qaswida  ile  ( Angalia  Ilhan  Armutcuoglu, 
“Qasida-i  Burda  Manzum  Tercumesi,”  Konya  1983, p  7-10). 

Sayyid  Ahmad  Yasavi  alikuwa  ni  mtu  mwema  mno 
ambaye  alikuza  nuru  ya  Uislamu  na  mng’ao  wake  katika 
nyoyo,  kuanzia  Asia  ya  kati  mpaka  Balkans.  Alipofikisha 
miaka  63  alijichimbia  mwenyewe  kaburi  lake  na  kusema: 

“Baada  ya  umri  huu  sitaki  kuishi  tena  juu  ya  ardhi”. 
Kutokana  na  masimulizi  inasemekana  kuwa  aliishi  miaka  10 
iliyobaki  katika  maisha  yake  ya  ibada  na  uongofu  ndani  ya 
kaburi  hili,  kwa  matumaini  ya  kuwa  pamoja  na  Mjumbe  wa 
Mwenyezi  Mungu”. 


Aliyeitwaa  India,  Gazneli  Mahmud,  alikuwa  na  mtumishi 
aliyempenda  aitwae  Muhammad.  Wakati  wote  alikuwa  aki- 

muita  kwa  jina  lake.  Siku  moja  hakumuita  mtumishi  wake 
kwa  jina  lake  lakini  kwa  jina  la  baha  yake.  Mtumishi  wake 
akaumizwa  na  kitendo  hiki  cha  Sultan  Mahmud  na  kuvunjwa 
moyo  wake.  Alipomuuliza  kwa  nini  alimuita  vile,  Gazneli 
Mahmud  akamjibu: 

“Mwanangu  mpendwa!  Nimekuwa  nikikuita  kwa  jina 
lako  kila  siku.  Na  katika  siku  zote  hizo  nilikuwa  na  udhu. 
Lakini  kwa  sasa  sina  udhu.  Ndio  maana  niliona  aibu  kukuita 
jina  lako.  Na  ndio  maana  nikakuita  kwa  jina  la  baba  yako”. 

Dola  ya  Uthmainiyya  ilikuwa  dola,  taifa  zima  lilipambwa 
kwa  mapenzi  ya  Mtume.  Kuanzia  mchungaji  mpaka  Sultan, 
walikuwa  wakimswalia  Mjumbe  wa  Mwenyezi  Mungu  (^) 
pindi  jina  lake  litajwapo  na  kuweka  mikono  yao  kwenye  moyo 
kuonyesha  unyenyekevu  wao  kwake.  Walikuwa  wakisimama 
pindi  wasikiapo  tungo  za  mazazi  ya  Mjumbe  wa  Mwenyezi 
Mungu  (^)  katika  Mawlid-i  Sharif^.  Namna  hii  ya  heshima 
imekuwa  desturi.  Kamwe  hakupita  Sultan  wa  Uthmainiyya 
ambaye  hakuchukua  udhu  pale  alipopata  ujumbe  kutoka 
Madina,  au  kuubusu  na  kuifuta  karatasi  yake  juu  ya  macho 
yao  au  kuusoma  huku  wamesimama. 

Kwa  kuongezea  ni  kwamba  wale  watu  wa  Dola  ya 
Uthmainiyya  ambao  walikuwa  wakiukarabati  msikiti  wa 
Mjumbe  wa  Mwenyezi  Mungu  (^)  walihakikisha  kuwa 
hawanyanyui  jiwe  lolote  bila  ya  kuwa  na  udhu  na  kuanza 
kwa  ‘Bismillah’  (Kwa  jina  la  Mwenyezi  Mungu).  Walikuwa 
na  maadili  mazuri  mno  kiasi  kwamba  walikuwa  wakifunika 

12.  Mawlud-i  Sharif  ni  jarida  lililobeba  mashairi  yanayoelezea 
mazazi  na  sifa  za  Mtume. 

- 

nyundo  zao  kwa  kitambaa  ili  kuzuia  wasiisumbue  roho  ya 
Mjumbe  wa  Mwenyezi  Mungu.  Hii  ni  mifano  ya  tabia  njema 
na  heshima  ambayo  haijawahi  kuonekana  kabla  yake. 

Surre  Alayf^  ambalo  lilitumwa  kwenda  Madina  katika 
kipindi  cha  Uthmainiyya,  lilikuwa  linapokaribia  na  kuingia 
katika  mji  linasimamishwa  na  watu  kujiandaa  kwa  ajili  ya 
kuingia  katika  ukanda  wa  kiimani  wa  Madina.  Walikuwa 
wakiswali  swala  ya  istikhara^^  na  kisha  kuingia  kwa  Mjumbe 
wa  Mwenyezi  Mungu  huku  wakiwa  wamepokea  kiashirio  cha 
kiroho.  Wakati  wa  kurudi  nchini  kwao,  walikuwa  wakienda 
na  udongo  uliobarikiwa  kutoka  Madina  kutokana  na  sifa  zake 
za  kutibu  na  baraka  zake. 

Vishada  vinavyoweza  kuonekana  juu  ya  vilemba  vya 
Sultan  wa  kiuthminiyya  katika  visanamu  mbalimbali, 
ambavyo  vinatoa  picha  ya  wakati  ule,  vinaashiria  mafagio. 
Kwa  kupitia  mafagio  haya,  walimaanisha  kuwa  wao  walikuwa 
wafagizi  wa  Haramayn-  Sharif  (miji  miwili  mitukufu  ya 
Makka  na  Madina)  na  hivi  ndivyo  walivyojiweka.  Pia  Sultan 
wa  kiuthminiyya  walikuwa  wakitumia  fedha  zao  binafsi 
kuwalipa  wale  waliochukua  jukumu  la  kusafisha  haramayn. 


Alama  nyingine  ya  mapenzi  makubwa  na  heshima  juu 
Mjumbe  wa  Mwenyezi  Mungu  (^)  aliyebarikiwa  ni  kuweka 
ncha  za  nywele  za  Mjumbe  wa  Mwenyezi  Mungu  (^)  na 
ndevu  zake  juu  ya  mimbar  za  msikiti.  Ziliviringishwa  katika 


13.  "Surra  Alayi"  lilikuwa  ni  tamasha  lililokuwa  linafanyika  kila  mwaka  kabla 
ya  kipindi  cha  Hijja  ndani  ya  mwezi  wa  Rajab.  Vifurushi  vya  fedha,  dhahabu 
na  zawadi  nyingine  vilikuwa  vikitolewa  na  matajiri  wa  Istanbul  na  kupewa 
masikini  wa  Makka  na  Madina. 

14.  Swala  ya  Istikhara  ni  swala  inayoswaliwa  na  mtu  pindi  anapotaka  kufanya 
maamuzi  juu  ya  jambo  fulani  (Maelezo  ya  mfasiri). 

matabaka  40  na  kuwa  ukumbusho  Mtukufu.  Zilipewa  jina  la 
‘Sakal-i  Sharif,  na  zimekuwa  chanzo  cha  baraka  na  rehema 
kwa  umma  kwa  karne  nyingi. 


Yavus  Sultan  Selim  Han  aliitwaa  Misri  na  kupewa 
uongozi  wa  eneo  la  Hijaz.  Siku  ya  ijumaa  tarehe  20  mwezi  wa 
pili  ndani  ya  msikiti  wa  Malik  Mueyyed  mtoaji  wa  hotuba  ya 
ijumaa  alimtaja  kama: 

‘Hakimu  al-haramayn  ash  Sharifayn  yani  ‘Mtawala  wa 
sehemu  mbili  zilizobarikiwa  za  Makka  na  Madina’.  Upesi 
Yavuz  akamkatisha  na  huku  anatokwa  na  machozi,  akasema: 

“Hapana,  hapana!  Sio  hivyo.  Sema  ‘Khddimu  al-Ha- 
ramayn’  ash  Sharifayn’,  ‘mtumishi  wa  sehemu  mbili 
zilizobarikiwa’.  Kisha  akaondoa  zulia  na  kusujudu  katika 
sakafu  katika  kumsifu  Mola  wake.  Na  katika  kuonyesha  kuwa 
yeye  ni  ‘mtumishi  wa  sehemu  mbili  zilizobarikiwa’  akaweka 
kishanga  kilicho  na  umbo  la  ufagio  na  kukiweka  juu  ya 
kilemba  chake. 

Baadae  maneno  aliyomwambia  Piri  Pasha,  ambaye 
alimpa  ugavana  wa  ardhi  hizi  zilizobarikiwa,  ni  alama  ya 
mapenzi  yake  ya  kweli  kwa  Mtume: 

“Pasha!  Usultani  wa  Makka  na  Madina  uko  mikononi 
mwa  watoto  watukufu  wa  B  wana  wa  Ulimwengu.  Sikuzichukua 
ardhi  hizi  mbili  kwa  nguvu  ya  kijeshi.  Walinionyesha  utii 
uliotokana  na  umoja  wao  wa  kiislamu  na  ubora  wao,  tabia 
zao  njema  na  wema  wao.  Sina  budi  kulipa  fadhila  hizi. 
Ninamsifu  Mwenyezi  Mungu  usiku  na  mchana  ili  jina  langu 
likumbukwe  katika  ardhi  hizi  zilizobariki 

Wa  wakati  wa  kusoma  hotuba  ya  ijumaa.  Siwezi  kuba- 
dibshana  furaha  hii  kwa  ufalme  wa  dunia  nzima.  Kwa  hiyo 
msiwanyime  chochote  muhimu  watu  wa  al  Haramayn  ash 
Sharifayn.  Na  kuwa  makini  usiingilie  mambo  ya  nchi  hizi 
mbili  zilizobarikiwa”. 

Kwa  karne  sasa  mababu  zetu  wameonyesha  heshima  ya 
hali  ya  juu  na  mapenzi  juu  ya  vitu  alivyovimiliki  Mjumbe 
wa  Mwenyezi  Mungu  na  vitu  vya  kumbukumbu  yake.  Ili 
kuona  baadhi  ya  mifano  yenye  kustaajabisha  juu  ya  jambo 
hili,  itatosha  tukiangalia  historia  ya  amana  tukufu,  huduma 
ambayo  mababu  zetu  waliiheshimu  sana. 

Masultani  wa  dola  ya  Uthmainiyya  ambao  hawakutamani 
kuwa  mbali  na  ,  joho  lililobarikiwa  la  Mjumbe  wa  Mwenyezi 
Mungu  (^)  hata  kwa  dakika  chache,  walitembea  nalo  kokote 
walipoenda  kwa  njia  mbalimbali.  Kilijengwa  chumba  ndani 
ya  kasri  la  Istavroz,  sehemu  ambayo  lilikuwepo  kasri  la 
Beylerbeyi,  ili  kulihifadhi  joho  hilo,  kama  ilivyofanyika  katika 
kasri  la  zamani  la  Edirne,  na  kama  ilivyo  leo  katika  kasri  la 
Topkapi. 

Pia  joho  lililobarikiwa  lilipelekwa  vitani.  Kisanamu 
chenye  kuonyesha  moja  wa  misafara  hii  ni  muhimu  mno. 
Kinachoweza  kuonekana  kutokana  na  kisanamu  hiki  ni 
kwamba  joho  hili  lililobarikiwa  lilibebwa  na  walinzi  mba- 
limbali  waliokuwa  wakiteuliwa  katika  kipindi  chote  cha  safari. 


Mehmed  wa  tatu,  mmoja  wa  masultani  wa  dola  ya 
Uthmainiyya,  alikuwa  ni  Sultani  mkali  na  mwenye  hasira 
sana.  Licha  ya  hivi  lakini  alijawa  na  mapenzi  ya  Mtume.  Kila 
jina  la  Mjumbe  wa  Mwenyezi  Mungu  (^)  lilipotajwa  alikuwa 

akisimama  upesi  na  kuonyesha  mapenzi  na  unyenyekevu  wake 
kwake.  Pindi  Mehmed  wa  tatu  alipoenda  kwenye  msafara  wa 
Egri  aliheba  bango  na  joho  lililobarikiwa.  Alipoona  askari  wa 
kiislamu  wanapoteza  matumaini  katika  hatua  moja  ya  vita 
wakati  wakiwa  na  tishio  la  kushindwa,  mshauri  wa  Sultani, 
Sadeddin  Efendi,  akamwambia: 


“Sultani  wangu!  Katika  hali  kama  hii,  inatakiwa  wewe, 
kama  Sultani  wa  familia  ya  Othman  na  Khalifa  katika  njia 
ya  Mtume,  ulivae  joho  lililobarikiwa  na  umuombe  Mwenyezi 
Mungu  aliye  juu  zaidi”.  Hivyo  akampa  ruhusa  ya  kuvaa  joho 
lililobarikiwa.  Kisha  Mehmed  Sultan  wa  tatu  akamswalia 
Mjumbe  wa  Mwenyezi  Mungu  (^)  na  kusema  ‘Mwenyezi 
Mungu  ni  Mkubwa  kisha  akalivaa  joho  lile  lililobarikiwa. 
Matokeo  yake  akawa  chanzo  cha  kuwatia  moyo  askari  wake 
na  kupelekea  ushindi. 


Pindi  Sultani  Ahmed  wa  kwanza  alipokuwa  anajenga 
msikiti  wake,  aliamuru  alama  za  miguu  ya  Mtume 
Muhammad  (^)  ziletwe  kwenye  kaburi  la  Ayyub  Sultan. 
Zilitolewa  kwenye  kaburi  la  Sultan  Kayitbay  kutoka  Misri. 
Pindi  msikiti  ulipoisha  akaamuru  ziwekwe  kwenye  msikiti 
huo.  Hata  hivyo  usiku  ambao  walikuwa  wakihamisha  alama 
zile,  aliota  ndoto  ambayo  inaweza  kuelezewa  kama  ifuatavyo: 


“Kulikuwa  na  mkusanyiko  mkubwa  wa  masultani  wakiwa 
pamoja  na  Mjumbe  wa  Mwenyezi  Mungu  (^)  aliyebarikiwa 
ambaye  alikaa  miongoni  mwao  katika  nafasi  ya  hakimu. 
Kulitengenezwa  aina  fulani  ya  mahakama  ambamo  Sultan 
Kayitbay  alikuwa  anamshitaki  Sultan  Ahmet.  Alikuwa 
analalamika  kuwa  amechukua  alama  za  miguu  ya  Mjumbe 
wa  Mwenyezi  Mungu  (^)  na  kuzipeleka  Istanbul.  Zile  alama 
zilikuwa  sababu  ya  watu  kulitembelea  kaburi  lake.  Mjumbe 

wa  Mwenyezi  Mungu  akiwa  kama  hakimu  akaamuru  zile 
alama  zirudishwe  mara  moja...” 

Sultan  Ahmet  aliamka  huku  akiwa  na  hofu  kuhwa  na 
kutishika.  Akawaendea  haadhi  ya  wanachuoni  na  mashekhe, 
wakiwemo  Aziz  Mahmud  Hudayi  na  kuwaomha  wamtafsirie 
ndoto  yake.  Wakamwambia: 

“Sultan  wangu!  Ndoto  yako  iko  wazi  mno.  Haihitaji 
kutafsiriwa.  Amana  lazima  irudishwe  upesi”. 

Sultan  Ahmet  wa  kwanza,  ambaye  alimpenda  sana 
Mjumbe  wa  Mwenyezi  Mungu  (^)  alitii  jambo  lile  mara 
moja,  kwa  uangalifu  mkubwa  na  huzuni  aliamuru  ziru- 
dishwe.  Hata  hivyo  aliachwa  anaungua  moyoni  kutokana 
na  mapenzi  yake  kwa  Mjumbe  wa  Mwenyezi  Mungu  (^) 
na  ndipo  akatengeneza  mfano  wa  nyayo  zilizobarikiwa  kwa 
kutumia  marumaru.  Akaagiza  ziwekwe  kwenye  kilemba 
chake  kama  chanzo  cha  ustawi.  Mistari  ifuatayo  ambayo 
aliiandika  mwenyewe  inaonyesha  mapenzi  aliyokuwa  nayo 
kwa  Mjumbe  wa  Mwenyezi  Mungu  (^)  aliyebarikiwa: 

Kama  ningeliweza  ningelifanya  alama  tukufu  za  nyayo  za 
Mfalme  wa  Mitume  kuwa  tajijuu  ya  kichwa  chake  daima. 

Mmiliki  wa  nyayo  hizo  ni  waridi  la  utume. 

Hivyo  gusisha  uso  wako  kwenye  waridi  hilo,  ewe  Ahmad... 


Abdulaziz  Han  alikuwa  ni  Sultan  mwingine  aliyempenda 
sana  Mjumbe  wa  Mwenyezi  Mungu.  Siku  moja  alituma  barua 
yenye  kutia  uchungu  ikimuelezea  Mtume,  ipelekwe  Madina 
na  kuwekwa  kwenye  Rawda  Mutahhara^^.  Baadhi  ya  mistari 


15.  Barua  hii  inaweza  kupatikana  kwenye  kasri  la  Topkapi  ndani  ya  chumba  cha 
Hirka-i  Saadet. 

kutoka  kwenye  barua  hiyo  ni  hii  ifuatayo: 

Kwa  jina  la  Mwenyezi  Mungu  mwingi  wa  rehema, 
mwenye  kurehemu. 

Sifa  zote  njema  anastahiki  Mwenyezi  Mungu  ambaye  ni 
mmoja. 

Na  rehema  na  amani  ziwe  juu  yako  ewe  Mjumbe  wa 
Mwenyezi  Mungu. 

Na  rehema  na  amani  ziwe  juu  yako  ewe  kipenzi  cha 
Mwenyezi  Mungu. 

Na  rehema  na  amani  ziwe  juu  yako  ewe  Mtume  wa 
umma  huu!... 

Ewe  Mjumbe  wa  Mwenyezi  Mungu...Wewe  ndiye  rafiki 
wa  kweli.  Wewe  ni  mfano  wa  wema  na  ukarimu.  Wewe  ni 
yule  ambaye  juu  yako  Mwenyezi  Mungu  amesema:  ‘Kama  si 
wewe,  Nisingelikuwa  nimeumba  ulimwengu.  Wewe  ni  chanzo 
cha  furaha  kwa  viumbe  vyote.  Muombezi  wetu,  kimbilio 
letu.  Yule  ambaye  kila  kitendo  chake  ni  cha  wema  na  chenye 
kurehemewa.  Hata  vumbi  la  nyayo  zako  linang’aa.  Mwalimu 
mkuu  wa  viumbe  vyote.  Kila  amali  yako  ilikuwa  nzuri.  Upendo 
wako  unajaza  ulimwengu  mzima.  Wewe  ndiye  mwisho  wa 
Mitume  na  ndio  kimbilio  lao.  Wewe  ndiye  kiongozi  wetu 
katika  siku  ya  hukumu  na  muombezi  wa  wakosefu  walio 
ndani  ya  umma  wako.  Wewe  ndiye  uliyeweza  kuonyesha 
vizuri  zaidi  Umoja  wa  Mwenyezi  Mungu  na  pambo  la  Mitume. 
Wewe  ndiye  hakimu  wa  baraza  la  Mitume  na  Mtume  kwa 
wale  wanaoingia  katika  njia  ya  Mwenyezi  Mungu,  mwingi  wa 
huruma.  Wewe  ni  kipenzi  cha  mwingi  wa  Rehema. 

Ewe  Muhammad  Mustafa!  Ni  wewe  ambaye  unapewa 
sifa  zote  hizi... 

Licha  ya  udhaifu  wangu  nilipata  ujasiri  wa  kupangusa  uso 
wangu  mchafu  juu  kahuri  lako  lenye  kung’aa,  mnyororo  wake 
wenye  kung’aa,  na  udongo  safi  katika  ardhi  yako.  Nimefanya 
hivi  kwa  udhalili,  staha  na  heshima.  Nimeonyesha  ujasiri 
wa  kuleta  jamho  langu  kwenye  mlango  wako  wenye  kutoa 
harufu  nzuri,  kwa  mwili  wangu  wenye  madhamhi  wenye 
kustahiki  adhabu,  miongoni  mwa  maelfu  ya  hisia  za  aibu  na 
staha,  ili  kuonyesha  huzuni  yangu  kwa  heshima... 

Sifa  zote  njema  anastahiki  Mwenyezi  Mungu  kwa 
kunifanya  kuwa  miongoni  mwa  umma  bora  wa  Mjumbe 
wa  Mwenyezi  Mungu  (^)  kwa  utii,  furaha,  heshima  na 
imani.  Umma  wa  kipenzi  cha  Mwenyezi  Mungu  ambaye  ni 
mkarimu  na  mwenye  kuneemeshwa... 

Naomba  msamaha  kwa  Mwenyezi  Mungu  kutokana  na 
madhambi  yangu  yote.  Naomba  msamaha  tena  na  tena... 

Tuonee  huruma!  Tuonee  huruma!  Ewe  Mjumbe  wa 
Mwenyezi  Mungu!...Usituache... 

Ewe  baba  wa  Eatma  Zahra  (4a).  Rehema  na  amani  kutoka 
kwa  Mwenyezi  Mungu  ziwe  juu  yako. 

Ewe  babu  wa  Hasan  na  Hussein!  Rehema  na  amani  ziwe 
juu  yako. 

Ewe  bwana  wa  wale  waliokuja  kabla  yako  na  baada  yako. 
Rehema  na  ziwe  juu  yako...^® 

Sultani  Abdulhamid  Han  aliagiza  reli  ya  Hijaz  ijengwe  ili 
waislamu  kutoka  dunia  nzima  waweze  kusafiri  kwa  wepesi 
kwenda  Haramayn.  Ili  kuendana  na  desturi  za  Mtume, 


16.  Hilmi,  Aydin,  “Hirka-i  Saadet  Dairesi  ve  Mukaddes  Emanetler”  Istanbul  2004,  pg 

aliagiza  vituo  vijengwe  kila  mahali  ambapo  Mjumbe  wa 
Mwenyezi  Mungu  (^)  abpumzika  wakati  wa  misafara  yake. 
Kwa  namna  hii  reb  ilwapeleka  watu  mpaka  Madina  katika 
mandhari  ya  upendo. 

Wasifu  na  kumbukumbu  ya  sifa  ambazo  washairi 
wabandika  katika  kuonyesha  mapenzi  yao  kwa  Mjumbe 
wa  Mwenyezi  Mungu  vibjaza  vitabu.  Mshairi  aitwae  Nabi 
anaelezea  mapenzi  yake  kwa  namna  nzuri  zaidi: 

“Sababu  iliyonifanya  nikusifu  ni  hii-  ni  kwamba  hata 
miti,  mawe,  mimea  na  viumbe  visivyo  hai  vimeingia  kwenye 
utukufu  wako  na  kuongea  na  wewe”. 


Ni  kweli  kwamba  muda  baada  ya  muda  hata  wanyama 
na  mimea,  na  wanadamu  pekee,  wameonyesha  mapenzi 
makubwa  juu  ya  Mjumbe  wa  Mwenyezi  Mungu.  Mfano 
wa  hili  unatolewa  na  Safina  (4®),  ambaye  alikuwa  mtumwa 
aliyeachwa  huru  na  Mtume: 

“Nibkuwa  nasafiri  baharini  na  kisha  boti  niliyoipanda 
ikavunjika  vipande  vipande.  Nilishikilia  kipande  kimoja 
cha  mbao  ambacho  kilinipeleka  mahali  ambapo  kuna  miti 
mingi  na  ambapo  simba  wanapatikana.  Simba  mmojawapo 
akanisogelea  ili  anirarue.  Nikamwambia: 

“Ewe  mwenye  njaa!  Mimi  ni  mtumwa  wa  Mjumbe  wa 
Mwenyezi  Mungu,  nchi  yangu  ni  fulani,  na  nimepatwa  na 
jambo  fulani...” 

Mara  simba  akasimama,  akainamisha  kichwa  chake  na 
kunisogelea.  Akanisukuma  kwa  mabega  yake  mpaka  nikaji- 
kuta  nimetoka  nje  ya  miti  mingi.  Baada  ya  kunifikisha  kwenye 

barabara  kuu  akaanza  kukoroma  kwa  furaha.  Nikagundua 
kuwa  alikuwa  akiniaga.  Na  hicho  ndicho  cha  mwisho  kukiona” 
(Hakim,  III,  702/6550;  Abdurrazzak,  XI,  281-2;  Tabarani,  VII,  94). 


Maneno  mengi  zaidi  na  mifano  isiyo  na  idadi  inaweza 
kutolewa  kuhusu  kilele  cha  mapenzi  waliyokuwa  nayo  umma 
wa  Mtume.  Tuliyoyaelezea  ni  kama  tone  kwenye  bahari  yenye 
kina  kirefu. 

Kwa  hakika  tunafahamu  kuwa  ukizungumziwa  wema 
katika  umma  wa  Mjumbe  wa  Mwenyezi  Mungu,  unatokana 
na  mapenzi  yao  kwake.  Ni  cheche  za  mapenzi  yaliyo  ndani 
ya  nyoyo  zao.  Wema  huu  unajumuisha  moyo  wao  kufanya 
ibada,  ustaarabu  wao,  kuboresha  tabia  zao,  uzuri  wa  nyoyo 
zao,  mng’ao  wa  sura  zao,  fasaha  katika  maongezi  yao,  uzuri 
wa  hisia  zao,  na  uzuri  wa  mitazamo  yao. 

Mjumbe  wa  Mwenyezi  Mungu  (^)  aliyebarikiwa  ndiye 
chanzo  pekee  cha  rehema  na  mapenzi  ambayo  yanaweza 
kuwapeleka  kwenye  bahari  ya  mapenzi  ya  Mwenyezi  Mungu. 
Ndio  maana  mapenzi  kwa  Mjumbe  wa  Mwenyezi  Mungu 
(^)  yanachukuliwa  kuwa  sawa  na  mapenzi  kwa  Mwenyezi 
Mungu,  utii  kwa  Mjumbe  wa  Mwenyezi  Mungu  (^)  ni  sawa 
na  utii  kwa  Mwenyezi  Mungu  na  uasi  dhidi  ya  Mjumbe  wa 
Mwenyezi  Mungu  (^)  ni  kama  uasi  kwa  Mwenyezi  Mungu. 


Mwenyezi  Mungu  aliye  juu  zaidi  atujaalie  mgao  wa 
utukufu  wa  kiimani  kutoka  katika  moyo  wa  kiimani  wa 
muongozaji  pekee  katika  njia  iliyonyooka,  Mjumbe  wa 
Mwenyezi  Mungu  (M)  aliyebarikiwa.  Tujaahe  nyoyo  zetu 
ziwe  zenye  kudhihirisha  mapenzi  kwa  Mwenyezi  Mungu 
na  Mjumbe  wake.  Mwenyezi  Mungu  Mtukufu  atujaalie  sisi 
sote  tupate  uombezi  wake.  Amin... 

Kama  unaridhia,  ewe  Mjumbe  wa  Mwenyezi  Mungu! 

Tusaidie,  ewe  Mjumbe  wa  Mwenyezi  Mungu! 

Tuombee,  ewe  Mjumbe  wa  Mwenyezi  Mungu! 

c.  Kuwapenda  waislamu  wenzetu 

Kadiri  mapenzi  kwa  Mwenyezi  Mungu  yanavyoongezeka 
kwa  mja,  inakuwa  ni  sharti  kwamba  mapenzi  haya  yasambae 
kwanza  mpaka  kwenye  nuru  ya  Muhammad,  na  kisha  kwenye 
utukufu  wake,  kisha  kwa  marafiki  wa  Mwenyezi  Mungu,  na 
kisha  yasambae  na  kukijumuisha  kila  kiumbe  kilichotukuzwa 
na  Mwenyezi  Mungu  kulingana  na  madaraja  yao.  Hivyo 
katika  kumgeukia  Mwenyezi  Mungu,  mduara  wa  upendo 
unakuwa  ndio  chanzo  cha  uponyaji  na  rehema  katika  nyoyo. 
Hivyo  waumini  wanapokuwa  katika  mambo  yao  hawana 
budi  kuwa  makini  ili  wasitoke  nje  ya  mduara  huu  wa  rehema 
na  upendo.  Hii  ni  njia  na  matokeo  ya  kumpenda  Mwenyezi 
Mungu  na  kujisogeza  karibu  yake. 

Mwenyezi  Mungu  aliye  juu  zaidi  anasema  katika  Qur’an 
tukufu  kwamba  waumini  wote  ni  ndugu.  (A1  Hujurat  49:10). 
Pia  Mjumbe  wa  Mwenyezi  Mungu  (^)  anatujulisha  kuwa 
haiwezekani  kuifikia  imani  ya  kweli  bila  ya  kuasisi  mapenzi 
imara  miongoni  mwa  ndugu  wa  kiimani.  Ili  kuasisi  mapenzi 
haya,  anaushauri  umma  wake  kutoleana  salamu  miongoni 
mwao.^^ 

Kuwapenda  waumini  wenzako  ni  tabia  ya  wema  ambayo 
Mwenyezi  Mungu  anapendezwa  nayo  mno.  Furaha  ya  hapa 
duniani  na  kesho  akhera  pia  inategemea  mapenzi  haya. 
Mjumbe  wa  Mwenyezi  Mungu  (^)  amesema: 


17.  Muslim,  Iman  93-4 

“Sikuya  kiama  Mwenyezi  Mungu  aliyejuu  zaidi  atasema: 

Wako  wapi  wale  waumini  ambao  walionyesha  mapenzi 
miongoni  kutokana  na  kunitii  Mimi?  Katika  siku  hii  ambayo 
hakuna  kivuli,  nitawafunika  kwenye  kivuli  changu  mwenyewe, 
na  nitawalinda”  (Muslim,  Birr,  37). 

“Kuna  makazi  yenye  nuru  kwa  wale  waliopendana  ili 
kupata  radhi  zangu,  makazi  ambayo  hata  Mitume  na  Masha- 
hidi  watakuwa  na  shauku  nayo”^^.  (Tirmidhi,  Zuhd,  53/2390). 

Katika  hadith  nyingine  Mjumbe  wa  Mwenyezi  Mungu 
(^)  anatufahamisha  kwamba  siku  ya  kiama,  wakati  ambapo 
hakutakuwa  na  kivuli,  lakini  wale  waumini  ambao  walip  endana 
kwa  ajili  ya  Mwenyezi  Mungu  na  ambao  walikuwa  pamoja 
na  kutengana  kwa  ajili  ya  Mwenyezi  Mungu  watakingwa  na 
kivuli  cha  arshi  ya  Mwenyezi  Mungu*®.  Huu  ni  ushahidi  wa 
undugu  katika  nyakati  za  shida  na  tabu. 

Kukataa  kuongea  na  ndugu  wako  wa  kiislamu  ni  jambo 
lenye  kuonyesha  dharau  ambalo  kamwe  halikubaliki.  Kuhu- 
siana  na  suala  hili  Mjumbe  wa  Mwenyezi  Mungu  (^) 
amesema: 

“Si  ruhusa  kwa  Muislamu  kukataa  kuongea  na  ndugu 
yake  katika  Uislamu  kwa  zaidi  ya  siku  tatu.  Zikipita  siku 
tatu  tokea  waache  kuongea  basi  mmoja  wao  atakapokutana 
na  mwenzake  amtolee  salamu.  Kama  ndugu  yake  ataitikia 
salamu  basi  wote  wawili  watapata  malipo.  Kama  hataitikia 

18.  Kutokana  na  ufafanuzi  wa  hadith  kilichomaanishwa  katika 
maneno  “Shauku  ya  Mitume  na  mashahidi”  sio  kwamba  kundi 
hili  la  watu  litakuwa  juu  ya  Mitume  na  mashahidi  lakini  ni  katika 
kuonyesha  hali  ya  utukufu  kwa  wale  wanaopendana  kwa  ajili  ya 
Allah,  imeelezewa  hivi  kama  namna  ya  kuwapa  moyo. 

19.  Bukhari,  Adhan,  36 

basi  yeye  ndiye  atakayepata  dhambi.  Na  yule  aliyemtolea 
salamu  atakuwa  amesamehewa”  (Abu  Dawud,  Adab,  47/4912). 

“Yeyote  atakayekataa  kuongea  na  Muislamu  mwenzake 
kwa  mwaka  mmoja  atahesabika  sawa  na  aliyemwaga  damu 
yake”  (Abu  Dawud,  Adab,  47/4912). 

Kutokana  na  Mtume,  matendo  yaliyofanywa  na  mja 
yanapandishwa  kwa  Mwenyezi  Mungu  ama  katika  siku 
ya  jumatatu  au  alhamisi.  Mwenyezi  Mungu  anasamehe 
madhambi  ya  waja  wake  wote  isipokuwa  wale  waliokataa 
kuongea  na  ndugu  zao  waislamu  na  wale  waliomfanyia 
Mwenyezi  Mungu  washirika.  Anawaambia  malaika  wawaache 
mpaka  wapatane.  (Muslim,  Birr,  35-36;  Abu  Dawud,  Adab,  47). 

Matukio  ya  wema 

Siku  moja  Mjumbe  wa  Mwenyezi  Mungu  (^)  alimshika 
mkono  Muadh  na  kumwambia: 

“Ewe  Muadh!  Naapa  kwa  Mwenyezi  Mungu  kuwa 
nakupenda”.  Muadh  (4&)  akajibu: 

“Mama  yangu  na  baba  yangu  watolewe  kwa  ajili  yako  ewe 
Mjumbe  wa  Mwenyezi  Mungu.  Na  wewe  pia  nakupenda,  tena 
sana”.  Kisha  Mjumbe  wa  Mwenyezi  Mungu  (^)  akamwambia: 

“Ewe  Muadh.  Nakuusia  kutoacha  kuleta  dua  ifuatayo 
kila  baada  ya  swala:  Ewe  Mwenyezi  Mungu!  Nijaalie  niku- 
kumbuke,  nikushukuru  na  niwe  miongoni  mwa  waja  wako 
wema”  (Ahmad,  V,  244-5;  Abu  Dawud,  Witr,  2;  Nasai,  Sahw,  60; 
Tirmidhi,  Zuhd,  30). 

Uzuri  ulioje  wa  mapenzi.  Mjumbe  wa  Mwenyezi  Mungu 
alimpenda  Muislamu  mwenzake  Muadh,  na  kama  alama  ya 
Hlk  upendo  huu  akamuusia  jambo  lenye  faida  kwake. 

Mjumbe  wa  Mwenyezi  Mungu  (^)  amesema: 

“Kuna  watu  miongoni  mwa  waja  wa  Mwenyezi  Mungu 
ambao  si  Mitume,  wala  mashahidi,  lakini  siku  ya  kiama 
watawekwa  katika  sehemu  ambazo  hata  Mitume  na  mashahidi 
watawaangalia  kwa  tamaa”. 

Maswahaba  wakauliza: 

“Ni  watu  gani  hao  na  ni  matendo  gani  mema  waliyo- 
yafanya?  Tufahamishe  ili  tuwapende  na  kuwa  nao  karibu, 
ewe  Mjumbe  wa  Mwenyezi  Mungu”.  Mjumbe  wa  Mwenyezi 
Mungu  iM)  akajibu: 

“Hao  ni  wale  watu  ambao  ingawa  hawana  udugu  wa  damu 
miongoni  mwao,  wala  mahusiano  ya  kibiashara  au  kiuchumi, 
lakini  bado  wanapendana  kwa  ajili  ya  Mwenyezi  Mungu. 
Naapa  kwa  jina  la  Mwenyezi  Mungu  nyuso  zao  ninang’aa  na 
wapo  juu  ya  nguzo  za  nuru.  Pindi  wengine  wapopata  hofu, 
wao  hawahofu,  na  pindi  wengine  wanapopata  huzuni  ,  wao 
hawahuzuniki”. 

Kisha  akasoma  aya  ifuatayo: 

“Jueni  kuwa  vipenzi  vya  Mwenyezi  Mungu  hawatakuwa 
na  khofu  wala  hawatahuzunika.  Hao  ni  amhao  wameamini 
na  wakawa  wanamcha  Mungu.  Wao  wana  hishara  njema 
katika  maisha  ya  dunia  na  katika  Akhera.  Hapana 
mahadiliko  katika  maneno  ya  Mwenyezi  Mungu.  Huko 
ndiko  kufuzu  kukuhwa”  (Yunus,  10:62-64). 


Abu  Idris  al-Hawlani  (Mwenyezi  Mungu  amrehemu) 
anasimulia: 

Nilipoenda  kwenye  Msikiti  wa  Damascus  nilimkuta  kijana 
mmoja  akiwa  na  sura  ya  bashasha.  Alikuwa  amezungukwa  na 
kikundi  cha  watu.  Watu  walipotofautiana  katika  jambo  lolote 
upesi  walienda  kwa  yule  kijana  kuomba  msaada  na  kukubali 
maoni  yake.  Niliuliza  huyu  kijana  ni  nani.  Waliniambia 
alikuwa  ni  Muadh  ibn  Jabal  (4®). 

Siku  iliyofuata  nilienda  msikitini  mapema  iwezekanavyo. 
Nilipofika  pale  nilimkuta  yule  kijana  tayari  ameshafika  na 
anaswali.  Nilimsubiri  mpaka  alipomaliza  kisha  nikamsogelea 
na  kumsalimia  kwa  maamkiziya  amani  na  kisha  nikamuambia: 

“Naapa  kwa  jina  la  Mwenyezi  Mungu!  Nakupenda”. 

“Je  unanipenda  kwa  ajili  ya  Mwenyezi  Mungu?”  akaniuliza. 

“Ndio  kwa  ajili  ya  Mwenyezi  Mungu”  nikamjibu.  Kisha 
akaniuliza  mara  mbili: 

“Je  unanipenda  kweli  kwa  ajili  ya  Mwenyezi  Mungu?” 
Nyakati  zote  mbili  nilimjibu: 

“Ndio  ninakupenda  kweli  kwa  ajili  ya  Mwenyezi  Mungu”. 
Kisha  akashika  joho  langu  na  kunivuta  kuelekea  kwake  na 
kuniambia: 

“Nakupongeza.  Nilimsikia  Mjumbe  wa  Mwenyezi  Mungu 
akisema: 

“Mwenyezi  Mungu  aliyejuu  zaidi  amesema:  ‘Wale  wana- 
opendana  kwa  ajili  yangu,  na  wale  wanaokusanyika  kwa  ajili 
yangu,  na  wale  wanaotembeleana  kwa  ajili  yangu  na  wale 
wanaotoa  sadaka  na  kutenda  mema  kwa  ajili  yangu...Wata- 
kuwa  miongoni  mwa  wale  waliopata  mapenzi  yangu”  (Muwatta, 
Sha’r,  16). 

Mjumbe  wa  Mwenyezi  Mungu  (^)  alisimulia  kisa 
kifuatacho  chenye  kuonyesha  namna  mtu  atakapompenda 
Muislamu  mwenzake  kwa  ajili  ya  Mwenyezi  Mungu  atakav- 
yowezeshwa  kupata  mapenzi  ya  Mwenyezi  Mungu. 

“Siku  moja  mtu  mmoja  aliondoka  kwa  lengo  la  kum- 
tembelea  ndugu  yake  katika  Uislamu  aliyekuwa  akiishi  katika 
kijiji  kingine.  Mwenyezi  Mungu  aliye  juu  zaidi  alimteua 
malaika  na  kumpa  jukumu  la  kumuangalia  yule  mtu  njiani. 
Yule  mtu  alipomjia  malaika,  malaika  akamuuliza: 

‘Unaenda  wapi?’ 

Yule  mtu  akajibu: 

‘Ndugu  yangu  katika  Uislamu  anaishi  katika  kijiji  kile. 
Naenda  kumuona’. 

Malaika  akamuuliza: 

‘Je  kuna  chochote  unachotegemea  kufaidika  kutoka  kwa 
huyo  rafiki?’ 

Yule  mtu  akajibu: 

‘Hapana,  hapana.  Ni  kwa  kuwa  tu  nampenda  kwa  ajili 
ya  Mwenyezi  Mungu.  Mimi  ni  Mjumbe  niliyetumwa  kwako 
kukupatia  habari  njema’  (Muslim,  Birr,  38;  Ahmad,  II,  292). 


Anas  ibn  Malik  (4®)  anasimulia  tukio  lifuatalo  linaloelezea 
namna  mtu  mwenye  udugu  wa  kweli  wa  kiislamu  anavyoweza 
kuipata  pepo. 


Siku  moja  tulikuwa  tumekaa  pamoja  na  Mjumbe  wa 
Mwenyezi  Mungu  (^)  aliyebarikiwa,  akasema: 

“Mtu  wa  peponi  atakuja  hapa  sasa  hivi”. 

Tulipoangalia  tukamuona  mtu  kutokana  na  Answar, 
ambaye  ndevu  zake  zinadondosha  maji  ya  udhu  na  huku 
amebeba  viatu  vyake  katika  mkono  wake  wa  kushoto.  Siku 
iliyofuata  Mjumbe  wa  Mwenyezi  Mungu  (^)  akayarudia 
maneno  yake,  na  yule  mtu  akajitokeza  tena  vile  vile.  Siku  ya 
tatu  Mjumbe  wa  Mwenyezi  Mungu  (^)  akayarudia  maneno 
yake,  na  yule  mtu  akajitokeza  kama  ilivyokuwa  kwa  siku  ya 
kwanza.  Mjumbe  wa  Mwenyezi  Mungu  (^)  aliponyanyuka 
na  kuondoka,  Abdullah  ibn  Amr  akanyanyuka  na  kumfuata 
yule  mtu  na  kumuomba: 

“Nimetofautiana  na  baba  yangu  na  nimeapa  kutokwenda 
kwake  kwa  siku  tatu.  Je  unaweza  kuniruhusu  niishi  na  wewe 
katika  kipindi  hiki?” 

Yule  mtu  akamjibu: 

Sawa . 

Baadae,  Abdullah  ibn  Amr  (4®)  akatuambia: 

“Nilikuwa  naye  kwa  masiku  yale  matatu.  Lakini  sikupata 
kumuona  akiamka  kuswali  usiku.  Lakini  alikuwa  akifanya 
dhikr  na  kutaja  takbir  mpaka  ulipofika  muda  wa  swala  ya 
alfajiri.  Kamwe  sikumsikia  akiongea  jambo  lolote  lile  ila 
lililo  la  kheri.  Baada  ya  usiku  wa  tatu,  nilihisi  kana  kwamba 
nimedharau  matendo  yake  pindi  nilipomwambia: 

“Ewe  mja  wa  Mwenyezi  Mungu!  Hakukuwa  na  tofauti 
kati  yangu  mimi  na  baba  yangu.  Lakini  nilimsikia  Mjumbe 
wa  Mwenyezi  Mungu  akisema  yafuatayo  mara  tatu  kuhusu 
wewe:  Mtu  wa  peponi  atakuja  sasa  hivi  mhele  yenu.  Na  wewe 
ulijitokeza  katika  nyakati  zote  tatu.  Nilitaka  kukaa  na  wewe 

ili  nijue  unafanya  nini,  na  nilitaka  kuiga  mfano  wako.  Hata 
hivyo  sijaona  kuwa  umefanya  jambo  lolote  kubwa  lisilo  la 
kawaida.  Ni  amali  gani  inayokufanya  ufikie  daraja  ambalo 
Mjumbe  wa  Mwenyezi  Mungu  anakusifu  nalo?” 

Yule  mtu  akajibu: 

“Hakuna  zaidi  ya  ulichokiona”. 

Nilipotaka  kuondoka  akasema: 

“Sina  matendo  mengine  zaidi  ya  uliyoyaona.  Hata  hivyo 
kamwe  siwawekei  kinyongo  ndugu  zangu  waislamu  (Moyo 
wangu  umejawa  mapenzi  kwa  waislamu  wote).  Na  kamwe 
sikionei  wivu  chochote  kizuri  alichopewa  mtu  mwingine  na 
Mwenyezi  Mungu”. 

Kisha  nikamwambia: 

“Hili  ndilo  lililokuwezesha  kufikia  daraja  hili”  (Ahmad,  iii,  lee). 

Huu  ni  moyo  Muislamu  ambaye  anawaangalia  waumini 
wote  kama  ndugu  zake  wa  damu  na  anakaa  nao  kwa  wema... 


Zubayr  ibn  Awwam  (4®)  anasimulia  tukio  kubwa  la 
udugu  lililotokea  katika  vita  vya  Uhud. 

“Wakati  wa  vita  vya  Uhud  mama  yangu  alitoa  masweta 
mawili  aliyokuja  nayo  na  kusema: 

“Nimeleta  masweta  haya  ili  uweze  kutengenezea  sanda 
kwa  ajili  ya  ndugu  yako  Hamza”. 

Tukachukua  masweta  yale  na  kuelekea  mahali  ambapo 
Hamza  (4®)  alilazwa.  Pembeni  yake  tulimkuta  shahidi 
kutoka  Answar  na  hakuna  sanda  iliyopatikana  kwa  ajili 

yake.  Tukajisikia  vibaya  kumfunika  Hamza  kwa  masweta 
yote  mawili  na  kumuacha  huyu  mtu  bila  sanda.  Tulimfunika 
Hamza  kwa  sweta  mojawapo  na  tukaliacha  sweta  jingine  kwa 
ajili  ya  yule  mtu  kutoka  Answar.  Tukapiga  kura  kupata  ni 
nani  angelipata  sweta  kubwa  na  nani  angelipata  sweta  dogo” 
(Ahmad,  1, 165). 

Hiki  ni  kisa  cha  kweli  chenye  kuonyesha  kuwa  udugu  wa 
kiislamu  unaweza  kuupita  udugu  wa  damu. 


Ibn  Omar  (4®)  anazungumzia  nyoyo  zilizopevuka  wakati 
wa  enzi  ya  neema  kwa  maneno  yafuatayo  mazuri: 

“Tumeishi  katika  nyakati  ambazo  hakuna  hata  mmoja 
miongoni  mwetu  aliyejiona  bora  kama  fedha  na  dhahabu 
zaidi  ya  ndugu  zao  waislamu”  (Haythami,  X,  285). 


Muumini  hana  budi  kujihusisha  na  ndugu  wake  wa 
kiislamu,  na  pia  hana  budi  kuwa  makini  naye  na  kusumbuliwa 
na  kile  kinachomsumbua.  Yani  amfikirie  kabla  hajajifikiria 
mwenyewe.  Na  ajaribu  kumkidhia  haja  zake.  Tunaweza 
kuona  mfano  bora  wa  jambo  hili  kwa  kupitia  matendo  ya 
Dawud  al-  Tai. 

Siku  moja  mwanafunzi  alikuwa  akipata  huduma  yake 
alimwambia: 

“Nimeandaa  nyama;  je  unaweza  kula  pamoja  na  mimi?” 

Alipoona  mwalimu  wake  yupo  kimya  akampelekea  ile 
nyama.  Hata  hivyo  Dawud  al-  Tai  (roho  yake  itakaswe) 
hakutaka  kuiangalia  nyama  ile  na  akasema: 

“Je  kuna  habari  gani  kuhusu  yatima  fulani  na  fulani, 
mwanangu?”  Yule  mwanafunzi  wake  akavuta  pumzi  kidogo 
na  huku  akiashiria  kuwa  walikuwa  katika  hali  mbaya, 
akasema: 

“Kama  unavyowafahamu,  mwalimu”  Kisha  yule  rafiki 
mkubwa  wa  Mwenyezi  Mungu  akasema: 

“Kama  ni  hivyo,  wapelekee  hii  nyama”.  Yule  mwanafunzi 
wake  mwaminifu  ambaye  alitaraji  bwana  wake  angelikula 
nyama  aliyoindaa  alisema: 

“Imekuwa  muda  mrefu  tangu  ule  nyama,  bwana”. 

Kadiri  alivyojitahidi  kusisitiza,  lakini  Dawud  al-  Tai 
hakukubali  bali  alisema: 

“Mwanangu!  Kama  mimi  nitaila  nyama  hiyo,  kitaka- 
chotekea  ni  kwamba  baada  ya  muda  mfupi  itatolewa.  Lakini 
kama  mayatima  hao  wataila,  itapandishwa  mpaka  kwenye 
enzi  tukufu  ya  Mwenyezi  Mungu  na  kubaki  huko  milele, 
(yani  nitapata  malipo  makubwa  kutokana  nayo)...” 


Hivyo  wale  wenye  urafiki  na  Mwenyezi  Mungu  pia  wana 
urafiki  na  viumbe  wengine  wote,  na  hasa  kwa  waislamu 
wenzao.  Wanawaangalia  ndugu  zao  waislamu  kwa  upendo 
na  huruma  kutoka  kwa  Mwenyezi  Mungu.  Wanakuwa  na 
mapenzi  makubwa  juu  yao.  Mapenzi  haya  yanaongezeka 
mno  kiasi  cha  kuwafanya  watake  kusaidia  watu  wote.  Hata 
wakati  Mjumbe  wa  Mwenyezi  Mungu  (^)  aliyebarikiwa, 
ambaye  alikuwa  katika  kilele  cha  urafiki,  alipopigwa  mawe 
kule  Taif,  alikuwa  anawaombea  uongofu  watu  wa  ardhi  ile. 


Katika  kisa  cha  Habib  an-  Najjar,  kinachosimuliwa  katika 

Surat  Yasin  ndani  ya  Qur’an,  pindi  mapazia  ya  dunia  hii 
yalipofungwa  kwake,  na  pazia  la  utukufu  kufunguliwa  kwake, 
alionyesha  huruma  kwa  wale  waliompiga  mawe  kwa  kusema: 

“Akaambiwa:  Ingia  Peponi!  Akasema:  Laiti  watu  wangu 
wangeli  jua.  Jinsi  Mola  wangu  Mlezi  alivyo  nisamehe,  na 
akanifanya  miongoni  mwa  walio  hishimiwa”  (Yasin,  36:26-7). 

Jambo  hili  linaonyesha  huruma  na  upendo  ndani  ya 
moyo  wa  muumini  ambaye  alitaka  uongofu  juu  ya  watu  wale 
wale  waliomfanya  afe  shahidi. 

Abu  al-Hasan  Harakani  anaonyesha  hisia  zake  kuhusu 
udugu  wa  kiislamu  kama  njia  ya  kudhihirisha  neema 
alizojaaliwa: 

“Kama  ingetokea  mwiba  umechoma  kidole  cha  yeyote 
yule,  kuanzia  Turkestan  mpaka  Damascus,  ingelikuwa  kana 
kwamba  kidole  changu  ndicho  kilichochomwa.  Na  kama 
yeyote  yule  anagonga  mguu  wake  kwenye  jiwe,  ni  kana 
kwamba  mguu  wangu  ndio  ulioumia.  Huwa  nahisi  maumivu 
yao.  Kama  kuna  huzuni  kwenye  moyo  wa  mtu  mwingine, 
basi  moyo  huo  ni  wangu”. 


Sahl  ibn  Ibrahim,  anatoa  mfano  mwingine  wenye 
kustaajabisha  kuhusu  udugu  wa  kiislamu  kama  ifuatavyo: 


“Nilikuwa  na  urafiki  na  Ibrahim  ibn  Ethem.  Siku 
moja  nikawa  mgojwa  mno.  Ibrahim  ibn  Ethem  alitoa  kila 
alichokuwa  nacho  kwa  ajili  ya  afya  yangu.  Kisha  nikaanza 
kupata  nafuu.  Wakati  fulani  nilimuomba  chakula  ambacho 
nilikuwa  na  hamu  nacho  mno.  Kwa  kuwa  hakuwa  amebakiwa 

na  chochote  cha  kunipa,  aliuza  kipando  chake  ili  aniridhishe. 
Nilipopona  kahisa  tulihitaji  ngamia  twende  mahali  na  hivyo 
nikamuuliza: 

‘Ewe  Ibrahim,  ngamia  wako  yuko  wapi?’ 

Ibrahim  ibn  Ethem  akajibu: 

‘Tulimuuza’.  Kwa  sababu  afya  yangu  haikuniruhusu 
kutembea  nilimuuliza: 

‘Sasa  tutapanda  nini?’ 

‘Nitakubeba’  alisema  na  kisha  kunibeba  mgongoni  mwake 
kwa  umbali  wa  vituo  vitatu. 


Baada  ya  Istanbul  kutwaliwa,  Eatih  Sultan  Mehmed 
aliwauliza  makasisi  fulani  waliokuwa  wakweli  ambao  wali- 
wekwa  gerezani  katika  utawala  wa  Byzantine,  maoni  yao 
na  ugunduzi  wao  kuhusu  dola  ya  Uthmainiyya.  Wakamjibu 
kuwa  wangeliweza  kutoa  maoni  baada  ya  muda  wa  uchunguzi 
na  upembuzi. 

Makasisi  wale  walitembelea  kila  mahali,  ili  kutekeleza 
jukumu  walilopewa.  Siku  moja  asubuhi  na  mapema  waliingia 
kwenye  duka  moja  kwa  ajili  ya  kununua  kitu.  Muuza  duka 
akawaambia: 


“Mabwana,  tayari  nishafanya  mauzo  yangu  ya  kwanza 
kwa  siku  ya  leo.  Nendeni  mkanunue  kwa  jirani  yangu  pale 
ambaye  ndio  anaanza  kuuza”. 


Tukio  hili  la  udugu  wa  kiislamu  likawashangaza... 
hatuwezi  kuuonea  wivu  moyo  mzuri  kama  huu,  moyo 
uliotwaharishwa  kutokana  na  faida  za  ibada  na  kumfikiria 

Muislamu  mwenzake  kama  anavyojifikiria  yeye  mwenyewe. 

Kwa  ufupi,  Mwenyezi  Mungu  aliye  juu  zaidi  anataka 
waislamu  wawe  kama  mikono  miwili  inayooshana.  Urafiki 
wa  kweli  kwa  ajili  ya  Mwenyezi  Mungu  ni  pale  ambapo 
watu  wawili  wanaishi  katika  moyo  mmoja.  Jukumu  la 
udugu  wa  kiimani  na  maisha  yale  wanaofanya  juhudi  katika 
kuudumisha  kwa  ari  na  kujitolea  litaendelea  hata  baada  ya 
maisha  yao  ya  kiwiliwili  kupita.  Wakati  wote  watakumbukwa 
kwa  huruma.  Kama  muhajirina,  answar  na  waumini  wote 
waliofanya  nyoyo  zao  kama  misingi... 

Katika  siku  hizi  za  usasa,  jukumu  muhimu  kuliko  yote 
la  udugu  ambalo  litakuwa  sababu  ya  kupata  radhi  za  Mwen- 
yezi  Mungu  ni  kuwatendea  wema  na  kuwa  na  huruma  juu 
wale  wanaotafuta  uongofu,  kwa  madhaifu,  mayatima  na 
wasiojiweza  katika  mandhari  ya  udugu  uliojaa  upendo. 

d.  Kuvipenda  viumbe  vyote 

Viumbe  vyote  vimeumbwa  ili  vimtumikie  mwanadamu. 
Kila  kitu  kipo  kwa  ajili  yake  ili  apate  somo  na  amekabidhiwa 
yeye  katika  maisha  haya  ya  dunia.  Ndio  maana  ni  jukumu  la 
kimaadili  kwa  mwanadamu  kuvipenda  viumbe  vyote. 

Nyuki  anaishi  ili  atoe  asali  yake  kwa  mwanadamu. 
Kondoo  wanatumia  maisha  yao  yote  kwa  ajili  ya  kutupatia 
nyama,  maziwa,  sufi  na  ndama.  Pia  paka  na  mbwa 
wanamtumikia  mwanadamu.  Kama  udhihirisho  wa  utukufu 
wa  Mwenyezi  Mungu  na  uzuri  wake,  nyoka,  tandu,  nge  na 
viumbe  wengine  kama  hao  ni  kwa  ajili  ya  kutukumbusha 
Kllk  juu  adhabu  ya  Mwenyezi  Mungu  na  pia  wana  majukumu 

mengine  mbalimbali  katika  ulimwengu.  Hivyo  wao  pia 
ni  neema  aliyopewa  mwanadamu.  Mawe,  udongo,  miti, 
mawingu,  milima  na  malisho  vyote  viliumbwa  kwa  ajili  ya 
mwanadamu... 


Qur’an  tukufu  inatueleza: 

“Na  amefanya  vikutumikieni  vilivyomo  mbinguni  na 
vilivyomo  katika  ardhi,  vyote  vimetoka  kwake.  Hakika 
katika  hayo  zimo  Ishara  kwa  watu  wanao  fikiri”  (Al-Jathiyya, 
45:13). 


Kuvikandamiza  viumbe  ambavyo  viliumbwa  kwa  ajili  ya 
kututii  sisi  ni  upumbavu  ambao  utakuja  kutuletea  madhara. 
Kuwa  wakatili  kwa  wanyama  ni  dhambi  kubwa  ambayo 
itatupelekea  kuwajibika  siku  ya  kiama. 

Qur’an  tukufu  inatueleza: 


“Na  hapana  mnyama  katika  ardhi,  wala  ndege  anaye 
ruka  kwa  mbawa  zake  mbili,  ila  ni  umma  kama  nyinyi. 
Hatukupuuza  Kitabuni  kitu  chochote.  Kisha  kwa  Mola  wao 
Mlezi  watakusanywa”  (Al-Anam,  6:38). 

Kwa  upande  mwingine,  kuvipenda  viumbe  vyote  kwa 
kuwa  wao  ni  zao  la  Muumba,  ni  jukumu  la  lazima  kwa  mja. 


Viumbe  wengine  wana  haki  katika  dunia  hii  na  neema 
zake.  Kuvunja  haki  zao  kutasababisha  kuwajibika  kwa  hali  ya 
juu  siku  ya  kiama. 

Mshairi  aitwae  Firdawsi  anasema  yafuatayo  katika  shairi 
lake  linalojulikana  kwa  jina  la  Shahname: 


‘Usimjeruhi  hata  sisimizi  aliyebeba  kipande  cha  ngano. 
Kwani  hata  yeye  ana  uhai.  Na  uhai  ni  mtamu  na  wenye 
kupendeza’. 

Mtume  Muhammad  (^)  amekataza  bila  sababu  yoyote 
ile  kuwaua  wanyama  kwa  ajili  ya  kujifurahisha.  Ameyasema 
haya  katika  hadith  ifuatayo: 

“Yeyote  anayemuua  shorewanda  kwa  ajiliya  kujifurahisha 
atamsikia  huyo  shorewanda  sikuya  kiama  akilia  kwa  Mwenyezi 
Mungu  kama  ifuatavyo: 

‘EweMola  wangu!  Fulani  aliniua  bila  sababu  yoyote,  wala 
kwa  ajili  yafaida  yoyote’  (Nasai,  Dahaya,  42). 

Matukio  ya  wema 

Abdullah  ibn  Mas’ud  (4®)  anasimulia: 

‘Siku  moja  tulikuwa  katika  safari  pamoja  na  Mjumbe  wa 
Mwenyezi  Mungu,  kisha  akatuacha  kwa  ajili  kwenda  kukidhi 
haja  zake.  Wakati  ule  tukamuona  ndege  akiwa  na  makinda 
yake  mawili.  Tukayachukua  makinda  yake  na  kisha  yule 
ndege  akaanza  kurukaruka  huku  akilia  kwa  sauti.  Mjumbe 
wa  Mwenyezi  Mungu  (^)  aliporudi  na  kuliona  jambo  lile 
akasema: 

‘Yeyote  aliyeyachukua  makinda  ya  ndege  huyu  dhaifu  na 
kumtesa  ayarudishe  mara  moja’  (Abu  Dawud,  Jihad,  112/2675, 
Adab  163-4). 


Siku  moja  Mjumbe  wa  Mwenyezi  Mungu  (^)  alipo- 
kuwa  amekaa  pamoja  na  maswahaba  zake,  mtu  mmoja  alim- 
sogelea  Mjumbe  wa  Mwenyezi  Mungu  (^)  huku  akiwa  na 
kitu  amekifunika  mikononi  mwake,  na  kisha  akamwambia 
Mtume: 


“Ewe  Mjumbe  wa  Mwenyezi  Mungu.  Nilipokuwa  njiani 

kuja  kwako  nilipita  kwenye  miti  mingi  na  kusikia  makinda 
yakipiga  kelele.  Nikayachukua  upesi  na  kuyafunika  na  nguo 
yangu.  Kisha  mama  yao  akaja  na  kuanza  kurukaruka  juu 
yangu.  Niliyafungua  yale  makinda  kisha  mama  yao  akaja  na 
kukaa  nao  pale.  Kisha  nikayafunika  tena  na  kuja  nayo  kwako”. 

“Yarudishe  mara  moja”,  Mjumhe  wa  Mwenyezi  Mungu 
(^)  akamuamuru.  Kisha  yule  mtu  akayarudisha.  Na  yule 
mama  yao  badala  ya  kukimbia  kimbia  na  kuyaacha  peke  yao 
akawa  anakaa  nayo.  Baada  ya  kuyaona  haya,  Mjumbe  wa 
Mwenyezi  Mungu  akawauliza  maswahaba  zake: 

“Mnashangazwa  na  upendo  wa  huyu  mama  kwa  makinda 
yake,  si  ndio?” 

“Ni  kweli  ewe  Mjumbe  wa  Mwenyezi  Mungu”,  walijibu. 
Kisha  Mjumbe  wa  Mwenyezi  Mungu  (^)  akasema: 

“Ninaapa  kwa  Mtukufu  ambaye  amenituma  kuleta  ukweli, 
kwamba  huruma  ya  Mwenyezi  Mungu  kwa  waja  wake  ni 
kubwa  kuliko  huruma  ya  ndege  kwa  makinda  yake.  Yachukue 
na  uyarudishe  uUpoyakuta  ili  yawe  pamoja  na  mama  yao”. 

Swahaba  akayarudisha  upesi  (Abu  Dawud,  Janaiz). 


Siku  moja  Aisha  (4®)  alimpanda  ngamia  aliyekasirika. 
Alijaribu  kumtuliza  kwa  kumpeleka  mbele  na  nyuma  kwa  njia 
isiyokuwa  nzuri.  Mjumbe  wa  Mwenyezi  Mungu  akamwambia: 

“Kuwa  mpolekwa  mnyama.  Kwani  kokoteutakapopatikana, 
upole  utafanya  kila  kitu  kuwa  kizuri.  Jambo  lolote  lisilo  la 
upole  ni  baya”  (Muslim,  Birr,  78,  79). 

Katika  mfano  mzuri  ufuatao  Mjumbe  wa  Mwenyezi 
Mungu  anaelezea  namna  ya  kupata  radhi  za  Mwenyezi 
Mungu  kwa  kupitia  hata  amali  ndogo  kuliko  zote: 

“Wakati  fulani  mtu  mmoja  aliyekuwa  anatembea  njiani 
alishikwa  na  kiu.  Akaona  kisima  na  kuingia  na  kunywa 
maji,  kisha  akatoka.  Alipotoka  tu  akamuona  mbwa  aliyetoa 
ulimi  nje  na  huku  analamba  ardhi  iliyokuwa  na  umaji  maji 
kutokana  na  kiu.  Yule  mtu  akajifikiria: 

‘Huyu  mbwa  ana  kiu  kama  nilivyokuwa  nacho’.  Kisha  moyo 
wake  mwema  ukaanza  kumsuta.  Moja  kwa  moja  akaingia 
tena  kisimani,  Akajaza  maji  kwenye  kiatu  chake,  akakiweka 
mdomoni  na  kupanda  nacho  juu  kisha  akamnywesha  maji 
yule  mbwa.  Mwenyezi  Mungu  aliye  juu  zaidi  akapendezewa 
sana  na  kitendo  cha  mtuyule  na  kuamua  kumsamehe  madhabi 
yake  yote”. 

Maswahaba  wakamuuliza: 


“Ewe  Mjumbe  wa  Mwenyezi  Mungu.  }e  tunapata  malipo 
kwa  matendo  yetu  juu  ya  wanyama  pia?”  Mjumbe  wa 
Mwenyezi  Mungu  (^)  alijibu: 

“Kuna  malipo  kuhusiana  na  viumbe  vyote  vyenye  uhai” 
(Bukhari,  Shurb,  9;  Muslim,  Salam,  153). 


Siku  moja  Mjumbe  wa  Mwenyezi  Mungu  (^)  alienda 
kwenye  bustani  la  mtu  kutoka  Answar  na  kumuona  ngamia 
akiwa  pale.  Yule  ngamia  alipomuona  Mjumbe  wa  Mwenyezi 
Mungu  (^)  akaanza  kulia  kwa  uchungu  na  huku  machozi 
yakimtiririka.  Mtume  (^)  akamsogelea  yule  ngamia  na 
kuanza  kumpapasa  taratibu  nyuma  ya  masikio  yake.  Yule 

ngamia  akatulia.  Kisha  Mjumbe  wa  Mwenyezi  Mungu  (^) 
akauliza: 

“Huyu  ngamia  ni  wa  nani?”  Kijana  mmoja  kutoka  Madina 
alimsogelea  na  kumwambia: 

“Ngamia  huyu  ni  wa  kwangu  ewe  Mjumbe  wa  Mwenyezi 
Mungu”.  Kisha  Mjumbe  wa  Mwenyezi  Mungu  (^)  akamu- 
ubza: 

“Je  humuogopi  Mwenyezi  Mungu?  Mwenyezi  Mungu  ame- 
kupa  huyu  mnyama.  Lakini  amenilalamikia  kuwa  unamuacha 
na  njaa  na  huku  amechoka  sana”  (Abu  Dawud,  Jihad,  44/2549). 

Pia  Mjumbe  wa  Mwenyezi  Mungu  (^)  amewaonya  watu 
kuhusu  maongezi  yasiyo  ya  msingi  na  kusababisha  madhara 
pindi  wanapokuwa  wamewapanda  wanyama  wao. 

“Jihadharini  na  kutumia  migongo  ya  wanyama  kama 
mimbar  zenu.  Mwenyezi  Mungu  amewapa  wanyama  hao  ili 
wawahudumie  kwa  kuwapeleka  sehemu  ambazo  ni  vigumu 
kwenu  kwenda  wenyewe.  Na  amewaumbia  ardhi  kwa  ajili 
yenu  ili  muishi  juu  yake.  Hivyo  angalieni  mahitaji  yenu 
kwenye  ardhi  (yani  shukeni  juu  ya  migongo  ya  wanyama  wenu 
na  mpate  mahitaji  yenu  chini)”  (Abu  Dawud,  Jihad,  55/2567). 


Siku  moja  Mjumbe  wa  Mwenyezi  Mungu  (^)  alitoka 
nje  mapema  asubuhi  kwenda  kujisaidia.  Akamuona  ngamia 
amepiga  magoti  kwenye  mlango  wa  msikiti.  Pindi  Mjumbe 
wa  Mwenyezi  Mungu  (^)  alipopita  tena  sehemu  ile  katika 
nyakati  za  mchana  akamuona  tena  yule  ngamia  kama 
abvyokuwa  asubuhi.  Akauliza: 


USTAARABU  WA  USTAARABU 


“Yuko  wapi  mmiliki  wa  ngamia  huyu?” 

Walimtafuta  mmiliki  wa  ngamia  yule  lakini  hawakumpata. 
Mjumbe  wa  Mwenyezi  Mungu  (^)  alikasirika  kwa  kumuona 
ngamia  ameachwa  akiwa  na  njaa  na  kiu  kisha  akasema: 

“Muogopeni  Mwenyezi  Mungu  na  msimtese  mnyama  huyu 
dhaifu  ambaye  hawezi  kutoa  sauti  na  kulalamikia  shida  zake. 
Wapandeni  wanyama  hawa  pale  tu  watakapokuwa  imara, 
wenye  nguvu  na  wameshiba”.  (Ahmad,  IV,  I8l). 

Sahl  ibn  Amr  (4®)  anasimulia: 

“Siku  moja  Mjumbe  wa  Mwenyezi  Mungu  (^)  alipopita 
karibu  na  ngamia  ambaye  amenyonyoka  manyoya  ubavuni 
mwake  kiasi  kwamba  mifupa  yake  inaonekana,  akasema: 

Muogopeni  Mwenyezi  Mungu  juu  ya  wanyama  hawa 
ambao  hawawezi  kuongea.  Wapandeni  pale  wanapokuwa 
wameshiba,  na  waleni  pale  wanapokuwa  wameshiba”  (Abu 
Dawud,  Jihad  44/2548). 


Siku  moja  Mjumbe  wa  Mwenyezi  Mungu  (^)  alimuona 
mtu  akimchinja  kondoo.  Baada  ya  kumlaza  kondoo  chini 
kwa  ajili  ya  kumchinja,  yule  mtu  akaanza  kunoa  kisu  chake 
(mbele  ya  yule  kondoo).  Mjumbe  wa  Mwenyezi  Mungu  (^) 
akamuonya  yule  mtu  kuhusu  jambo  hili  baya  na  kutojali: 

“Je  unataka  kumuua  huyu  kondoo  tena  na  tena?  Je  huku- 
weza  kunoa  kisu  chako  kabla  ya  kumlaza  chini?”  (Hakim,  IV, 
257,  260/7570). 

Siku  nyingine  Mjumbe  wa  Mwenyezi  Mungu  (^)  alipita 
mahali  na  kumuona  mnyama  aliyekuwa  amewekwa  alama 
usoni  mwake  kwa  kuchomwa,  kisha  akasema: 

“Mwenyezi  Mungu  amlaani  yule  aliyemuweka  alama 
mnyama  huyu  usoni  mwake”  (Muslim,  Libas,  107). 


Siku  moja  wakati  Mjumbe  wa  Mwenyezi  Mungu  (^) 
anaenda  Makka,  aliiacha  Madina  katika  hali  ya  ihram^°. 
vVkawasili  mahali  paitwapo  Usaya,  ambayo  ni  sehemu  kati  ya 
Ruwaysa  na  Arc.  Hapa  alimuona  swala  amejikunja  na  kulala 
kivulini.  Mjumbe  wa  Mwenyezi  Mungu  (^)  akawaamuru 
maswahaba  zake  wasipumzike  muda  mrefu  mbele  ya  yule 
swala  wasije  wakamkosesha  uhuru  na  kumtia  wasiwasi 
(Muwatta,  Hajj,  79;  Nasai,  Hajj,  78). 


Wakati  Mjumbe  wa  Mwenyezi  Mungu  (^)  na  maswa- 
haba  zake  wanaenda  kuitwaa  Makka  walionyesha  mfano 
mwingine  wa  kustaajabisha  wa  namna  ya  kuishi  na  wanyama. 
Pia  jambo  ni  udhihirisho  wa  kuwaangalia  wanyama  kama 
Mwenyezi  Mungu  anavyoridhia.  Alipokuwa  akisafiri  kutokea 
Arc  kwenda  Talub  akiwa  na  jeshi  la  askari  elfu  moja,  alimuona 
mbwa  aliyekuwa  amejinyoosha  kwa  ajili  ya  watoto  wake 
ambao  wananyonya.  Upesi  akamuita  Juayl  ibn  Suraka  kutoka 
kwa  maswahaba  zake  na  kumuweka  amlinde  mbwa  yule 
pamoja  na  watoto  wake.  Akaonya  jeshi  hili  la  waislamu  lisije 
likamtisha  mama  wala  watoto  wake  (Waqidi,  II,  804). 


20.  Ihram  ni  hali  ya  maandalizi  kwa  ajili  ya  kutekeleza  ibada  ya  hijja  kwenye  Al- 

Kaaba  [Maelezo  ya  mfasiri].  fKK 

Mfano  mwingine  wenye  kuonyesha  uangalifu  unaochu- 
kuliwa  juu  ya  wanyama  unasimuliwa  na  Anas  ibn  Malik 
ambaye  alikulia  chini  ya  uangalizi  wa  Mtume. 

“Pindi  tuliposimama  mahali  kwa  ajili  ya  kupumzika, 
kwanza  tulishuka  juu  ya  ngamia  na  kuwaacha  wapumzike  na 
kutulia  kabla  ya  kuanza  kumtukuza  Mwenyezi  Mungu  (kwa 
kuswali  swala  zetu  za  faradhi)  na  kufanya  ibada  nyingine” 
(Abu  Dawud,  Jihad,  44/2551). 

Wanachuoni  wa  kiislamu  wamekubaliana  kuwa  pindi 
msafiri  anapopumzika,  hana  budi  kuwalisha  wanyama  wake 
kabla  ya  yeye  mwenyewe  kula  na  wamefikia  kusema  kuwa 
jambo  hili  ni  mustahab  (kitendo  chenye  kulipwa)  (Abu  Dawud, 
Sunan,  III,  51). 


Siku  moja  ibn  Omar  (4®)  alipita  mahali  walipokuwa 
vijana  wa  kiquraysh  ambao  wanamrushia  ndege  mishale. 
Walipomkosa  walikuwa  wakimlipa  fedha  mwenye  ndege 
yule.  Wale  vijana  walipomuona  ibn  Omar  walisambaratika. 
Ibn  Omar  akawapigia  kelele: 

“Ni  nani  aliyefanya  kitendo  hiki?  Mwenyezi  Mungu 
amlaani.  Pia  Mjumbe  wa  Mwenyezi  Mungu  (^)  alimlaani 
yeyote  anayemchukua  mnyama  na  kumfanya  kuwa  shabaha 
yake  na  kumpiga”  (Bukhari,  Dhabaih,  25;  Muslim,  Sayd,  59). 


Bayazid  Bistami  alikuwa  mfasi  wa  moyo  na  mnyenyekevu 
kutokana  na  uzito  wa  mapenzi  yake  kwa  Mwenyezi  Mungu 
yaliyompelekea  kuhisi  maumivu  ya  viumbe  vyote  ndani  ya 
moyo  wake. 

Siku  moja  rafiki  huyu  wa  Mwenyezi  Mungu  alimuona 
punda  akitokwa  na  damu  nyuma  yake  kutokana  na  kupigwa. 
Wakati  ule  damu  ikaanza  kuvuja  kwenye  miguu  ya  Bayazid 
Bistami. 

Wakati  mwingine  alipokuwa  safarini,  rafiki  huyu  wa 
Mwenyezi  Mungu  alipumzika  chini  ya  mti  na  kisha  akaendelea 
na  safari  yake.  Alipokuwa  njiani  aliwaona  sisimizi  wachache 
waliotoka  kwenye  ile  sehemu  aliyokuwa  amepumzika  waki- 
temhea  kwenye  mabegi  yake.  Ili  kutowatenganisha  na  makazi 
yao  mapya  na  kuyapotea,  aliwarudisha  wote  ndani  ya  begi. 
Kisha  akarudi  pale  mahali  alipokuwa  amepumzika  na 
kuwaweka  sisimizi  wale  katika  makazi  yao  ya  mwanzo. 


Rafiki  mkubwa  wa  Mwenyezi  Mungu  aitwae  Shah-i  Nak- 
shibend,  anatuambia  mfano  wake  mzuri  juu  ya  tabia  yake 
kwa  wanyama: 

Katika  masiku  yangu  ya  mwanzo  ya  utafutaji,  nilikutana 
na  mmoja  wa  waja  wa  Mwenyezi  Mungu  waliokuwa  vipenzi 
vyake  aitwae  Emir  Kulal.  Wakati  ule  nilikuwa  katika  mapenzi 
makubwa  na  Mwenyezi  Mungu.  Aliniambia: 

“Tazamia  katika  kupendwa  na  watu.  Wahudumie  wan- 
yonge  na  madhaifu.  Walinde  wanyonge  na  waliokata  tamaa. 
Wao  ni  watu  wasio  na  kipato  kutoka  kwa  watu  wengine. 
Wakati  huo  huo  wanabakia  katika  hali  ya  kuridhika  nyoyoni 
mwao,  wanakuwa  na  staha  na  unyenyekevu.  Watafute  watu 
hao. 


Nilitii  amri  hii  ya  mtu  huyu  mwema.  Nilifanya  juhudi  juu 
ya  kile  alichoniambia  kwa  muda  mrefu.  Baada  ya  pale  rafiki 
yule  wa  Mwenyezi  Mungu  akaniagiza  nitafute  wanyama  kisha 

niwatibu  magonjwa  yao.  Akanishauri  kufunga  majeraha  yao 
na  kuyasafisha.  Pia  akaniusia  kuyafanya  haya  yote  kwa  nia 
safi  na  moyo  safi. 

Nikalitekeleza  jukumu  hili  pia.  Nilifanya  kila  alicho- 
niambia  katika  namna  ile  ile  aliyoniambia.  Baada  ya  muda 
nilifikia  katika  hali  ambayo  pindi  nikimuona  mbwa  baraba- 
rani  ninasimama  na  kumpisha  apite  na  kamwe  sipigi  hatua 
kumtangulia”. 

Kisha  akaniagiza  nikae  na  mbwa  kwa  upendo  na  heshima 
ili  nipate  radhi  za  Mwenyezi  Mungu  kwa  kupitia  huduma  hii. 
Aliniambia: 

“Utakuwa  na  furaha  kubwa  wakati  unawahudumia  mbwa 
hao”. 

Niliyachukulia  maagizo  yake  kama  bahati  kubwa  kwangu. 
Niliweka  juhudi  yangu  yote  katika  kuyafuata.  Nilielewa 
maana  ya  maagizo  yake  na  nikawa  nasubiria  bishara  njema 
ambayo  ingelikuja.  Nilienda  kwa  mbwa  mmoja  miongoni 
mwao.  Nilipatwa  na  hali  ya  ajabu.  Niliposimama  mbele  yake, 
kuna  kitu  kikanifanya  nilie.  Ilikuwa  kana  kwamba  mbwa  yule 
alikuwa  ni  Qitmir  wa  watu  wa  pangoni... 

Wakati  ninatokwa  na  machozi  alilala  chini  na  huku 
amenyanyua  miguu  yake  inaelekea  angani.  Kisha  akaanza 
kutoa  sauti  za  huzuni  na  kuanza  kulia  na  kunung’unika. 
Nikanyanyua  mikono  yangu  ili  niombe  na  kisha  kwa 
unyenyekevu  na  udhalili  nikasema: 

“Amin”.  Kana  kwamba  alinielewa,  yule  mbwa  akanyamaza 
na  kuondoka. 


Ilikuwa  ni  siku  nyingine  miongoni  mwa  masiku  yale. 

niliondoka  nyumbani  na  kwenda  mahali.  Njiani  nilimuona 
mnyama  ambaye  rangi  yake  ilikuwa  ikibadilika  kutokana  na 
rangi  ya  jua.  Alikuwa  katika  raha  ya  kiimani  isiyoonekana. 
Matokeo  yake  nikapatwa  na  hali  ya  raha  isiyo  na  kifani. 
Nikasimama  mbele  yake  kwa  adabu  na  heshima  kisha  nikan- 
yanyua  mikono  yangu.  Wakati  ninafanya  vile  yule  mnyama 
aliyebarikiwa  akawa  anabadilika  kutoka  hali  moja  hadi 
nyingine,  huku  akiwa  amezama  kwenye  ulimwengu  mwin- 
gine.  Kisha  akalala  chini  huku  uso  wake  umeelekea  angani. 
Wakati  yuko  katika  hali  hii  nikasema: 

“Amin”. 


Siku  moja  Sultani  Suleiman  aliulizia  fatwa  (hukumu  ya 
kisheria)  kutoka  kwa  Shaykh  al-Islam,  Abu  as-Suud  ili  awaue 
sisimizi  waliokuwa  wakimaliza  mipea  ndani  ya  bustani  la 
kasri.  Ombi  lake  lilikuwa  kama  ifuatavyo: 

Je  itakuwa  sawa  kuwaua  sisimizi  ambao  wanaharibu 
miti? 

Abu  as-Suud  alijibu  ombi  la  fatwa  kwa  aya  ifuatayo: 

“Kesho  wakisimama  mbele  ya  mahakama  ya  Mwenyezi 
Mungu  wataomba  watendewe  haki  kutoka  kwa  Sulayman” 

Sulayman  Mkuu  alikuwa  ni  kiongozi  mwenye  ufahamu 
mkubwa  na  uwezo,  mwenye  akili  sana  na  kiongozi  mwenye 
mpangilio  katika  mambo  yake,  mwanachuoni  na  alimu 
mashuhuri.  Licha  ya  hayo  yote  lakini  alisita  kumchukulia 
hatua  sisimizi  kutokana  na  kufunzwa  maadili  ya  hali  ya  juu. 


Pertevniyal  Valide  Sultan  aliamuru  msikiti  wa  Valide 

ujengwe  ndani  ya  Aksaray  Istanbul.  Baada  ya  kifo  chake,  mtu 
mwema  mmoja  alimuona  katika  ndoto  akiwa  amefikia  daraja 
zuri  na  kumuuliza: 

“Je  ni  kwa  sababuya  msikiti  uliojenga  ndio  maana  Mwen- 
yezi  Mungu  amekupandisha  daraja?” 

Pertevniyal  Valide  Sultan  alijibu: 

“Hapana”. 

Yule  mtu  mwema  akamuuliza  kwa  mshangao: 

“Kama  ni  hivyo  basi  ni  amali  gani  ilikupelekea  kufikia 
daraja  hilo?” 

Valide  Sultan  akatoa  jibu  lifuatalo: 

“Ilikuwa  ni  siku  yenye  mvua  kubwa.  Tulikuwa  tunaenda 
kuutembelea  msikiti  wa  Ayyub  Sultan.  Nilimuona  mtoto 
mdogo  wa  paka  mwenye  manyoya  mengi  akihangaika  ndani 
ya  kidimbwi  kidogo  cha  maji  pembezoni  mwa  barabara. 
Nilisimamisha  gari  letu  la  farasi  na  kumwambia  mtumishi  wa 
kike  aliyekuwa  karibu  yangu: 

“Nenda  ukamchukue  yule  mtoto  wa  paka  vinginevyo 
atakufa”... 

Kwa  kutotaka  kwenda  kumchukua  alimuambia: 


“Ewe  Sultani  wangu!  Nguo  zangu  na  zako  zitapakwa 
matope”. 


Sikutaka  kumpinga  hivyo  nikashuka  kwenye  gari,  nika- 
tembea  kwenye  matope  na  kwenda  kumuokoa  yule  mtoto  wa 
paka.  Alikuwa  akitetemeka  kwa  baridi.  Nilimuonea  huruma 
sana,  nikamchukua  na  kumpakata  ili  apate  joto.  Baada  ya 
muda  mfupi  kiumbe  yule  dhaifu  akarudi  kwenye  uhai  na 

kurudia  katika  hali  yake  ya  kawaida. 

Mwenyezi  Mungu  aliye  juu  zaidi  amenijaalia  kuwa  katika 
daraja  hili  tukufu  kutokana  na  hicho  kitendo  changu  kidogo 
cha  huruma  niliyoinyesha  kwa  yule  mtoto  wa  paka. 

Wakati  mwingine  jamho  dogo  la  wema  na  lisilo  na 
umuhimu  linaweza  kuvuta  huruma  ya  Mwenyezi  Mungu 
Mtukufu  kiasi  kwamha  ikawa  ndio  sahabu  ya  kupata  fadhila 
kubwa  na  rehema.  Ndio  maana  mwanadamu  hana  budi 
kutoona  hana  sababu  ya  kufanya  jambo  la  wema  kutokana  na 
udogo  wake.  Siku  zote  mwanadamu  ni  mhitaji,  katika  dunia 
hii  na  kesho  akhera,  anahitaji  rehema  za  Mwenyezi  Mungu 
zinazotokana  na  matendo  mema,  yawe  makubwa  au  madogo. 


Baba  yangu,  Musa  Topbash  Efendi  (roho  yake  itakaswe) 
anasimulia  tukio  lifuatalo  linalohusu  kufanya  urafiki  na 
viumbe  vyote: 

Kama  miaka  40  iliyopita  hivi  tulipanga  chumba  ndani  ya 
Madina  pamoj  a  na  kiongozi  wangu  wa  dini,  Sami  Ramazanoglu 
(roho  yake  itakaswe).  Wakati  ule  nyumba  zilikuwa  zikijengwa 
kwa  matofali  yaliyokaushwa  na  jua.  Tulikuwa  tumeandaa 
chumba  cha  kiongozi  wangu  kwa  ajili  ya  kupumzikia. 
Alipoingia  tulimuona  nyoka  amejikunja  kwenye  kona  ya 
chumba.  Kinyume  na  matakwa  yetu  tulichanganyikiwa  na 
kuingiwa  na  hofu.  Hata  hivyo  alikuwa  ametulia. 

“Mwacheni  huyu  kiumbe  wa  Mwenyezi  Mungu  na  msim- 
guse”  akatuambia. 

Baada  ya  muda  mfupi  tukaona  yule  nyoka  ametoweka. 


Musa  Efendi  (roho  yake  itakaswe)  anasimulia: 

“Ilikuwa  ni  kipindi  cha  hijja.  Tulikuwa  pamoja  na 
kiongozi  wangu  wa  dini  Sami  Efendi  na  familia  yake  ndani 
ya  Makka,  karihu  na  msikiti  wa  Baytullah,  ndani  ya  nyumha 
ya  Abdussettar  kutoka  Turkestan,  katika  kitongoji  cha  Ajyad. 
Chumba  cha  Sheikh  kiligeukia  mtaa,  wakati  vyumba  vyetu 
vilikuwa  ni  vya  ndani.  Wakati  fulani  mchana  alikuja  kwenye 
mlango  wa  chumba  chetu  na  kusema: 

“Inaonekana  nje  kuna  mtu  anahitaji  chakula”. 

Upesi  nikaandaa  chakula  na  kutoka  nacho  nje  ili  nimpe 
masikini  lakini  nilipotoka  nje  sikumuona  mtu  yeyote. 
Nikachukulia  kuwa  hakusubiri  sana  akaondoka,  nikageuka 
na  kuingia  ndani.  Dakika  nane  au  kumi  baadae  Sami  Efendi 
(roho  yake  itakaswe)  akaja  tena  mlangoni  mwetu  na  kusema: 

“Yule  mhitaji  amerudi  tena  na  anasubiria”. 

Nilipoandaa  tena  chakula  na  kwenda  mlangoni  sikum- 
kuta  mtu  yeyote  bali  mbwa  aliye  na  njaa,  ulimi  wake  ukiwa 
umening’inia  nje  na  huku  amekaza  macho.  Mara  moja  nika- 
kiweka  kile  chakula  chini  mbele  yake.  Atakuwa  alikuwa  na 
njaa  mno  kwani  alikimaliza  chote”. 

Hii  ni  neema  na  staha  ya  watu  hao  wema.  Sami  Efendi 
hakutumia  neno  ‘mbwa’  bali  ‘mtu’  kwa  yule  mbwa  aliyekuwa 
na  njaa.  Wakati  mwingi  hakutumia  neno  ‘kiumbe’  alipokuwa 
anazungumzia  juu  ya  wanyama,  bali  hutumia  neno  ‘mja  wa 
Mwenyezi  Mungu’.  Kwani  mwenendo  mzuri  wanaouonyesha 
kwa  Muumba  wao  ni  wa  kweli,  na  huwa  na  moyo  mzuri, 
moyo  ambao  umetii  kikamilifu  na  kujitolea  kwa  ajili  ya 
Muumba  wake. 

Dini  yetu  tukufu  ya  Uislamu  inatutaka  tuvitendee  wema 
viumbe  vyote,  vilivyo  hai  na  visivyo  hai,  katika  kila  nafasi 
na  kwa  namna  yoyote  ile.  Faini  mbalimbali  zimewekwa  kwa 
baadhi  ya  matendo  unapokuwa  ndani  ya  mipaka  mitukufu 
ya  Makka  au  unapokuwa  katika  ihram^\  matendo  yenyewe 
ni  kama  vile  kukata  miti,  kungba  mimea  yoyote  ile  au 
magugu,  kuwinda,  na  hata  kumuonyesha  muwindaji  lilipo 
windo.  Kwa  namna  hii  ni  kwamba  haitakiwi  kwa  waumini 
wanapokuwa  ndani  ya  mipaka  mitukufu  kuifanyia  mimea 
na  viumbe  vingine  vyote  hata  dhambi  ndogo  kuliko  zote  na 
kufikia  katika  hali  ya  ‘kutodhuru  chochote’  kwa  upana  wa 
neno  lenyewe. 

Kwa  kupitia  mafunzo  mbalimbali  yaliyopatikana  katika 
kipindi  chote  cha  Hijja,  muumini  hufikia  katika  hali  ya 
uchamungu  kiasi  kwamba  atafikia  mahali  atajitenga  na 
namna  zote  za  uharibifu,  dhambi  na  mabishano.  Hataweza 
kung’oa  hata  magugu.  Pindi  wote  wanawake  na  wanaume 
watakapotekeleza  matendo  yote  ya  hijja  yakiwemo  tawaf 
(Kuizunguka  al-ka’bah),  sa’y  (kutembea  mara  saba  kati  ya 
vilima  vya  Safa  na  Marwa)  na  wakfa  (kusimama  katika  vituo 
kadhaa),  watahifadhiwa  kutokana  na  madhambi,  uharibifu 
na  mabishano  na  kuendelea  kuinamisha  macho  yake... 

Umakini  huu  katika  Uislamu  hauishii  tu  ndani  ya  mipaka 
mitukufu  na  katika  hali  ya  ihram.  Mjumbe  wa  Mwenyezi 
Mungu  amesema: 

“Mwenyezi  Mungu  ataweka  motoni  kichwa  cha  yeyote 
yule  atakayekata  mti  wa  sidr”  (Abu  Dawud,  Adab,  158-9/5239). 

21.  Ihram  ni  jina  linalowakilisha  mashuka  meupe  yanayovaliwa  na  mahujaji 
wakati  wa  hijja.  Pia  ni  hali  ambayo  mahujaji  kuanzia  pale  wanalazimika 
kufuata  kanuni  maalum  katika  mipaka  mitakatifu.  [Maelezo  ya  mfasiri). 

Abu  Dawud  alipoulizwa  kuhusu  hadith  hii  alitoa  jibu 
lifuatalo: 

“Hadith  hii  imefupishwa  na  maana  yake  ni:  Mwenyezi 
Mungu  ataingiza  motoni  kichwa  cha  huyu  afuatae:  yeyote 
atakayekata  mti  wa  sidr  bila  haki  mti  ambao  kivuli  chake  kina- 
wanufaisha  wasafiri  na  wanyama  katika  vilima  na  vitongoji”. 

Tukio  lifiiatalo  lina  mafimzo  muhimu  kwa  ajili  yetu  sote. 
Linaonyesha  namna  mapenzi  na  kujali  kunakotokana  na  Uis- 
lamu  kunavyosambaa  kwa  wanadamu,  wanyama  na  hata  mimea: 

Siku  moja  Abu  ad-Darda  (4®),  ambaye  ni  mmoja  wa 
maswahaba  wakubwa,  alipokuwa  katika  harakati  za  kupanda 
miti  ndani  ya  Damascus.  Mtu  mmoja  aliyemuona  akifanya 
vile  alimsogelea  na  kusema  yafuatayo  kwa  mshangao: 

“Licha  ya  kuwa  unajinadi  kuwa  rafiki  wa  Mjumbe  wa 
Mwenyezi  Mungu,  lakini  umeshughulishwa  na  kupanda 
miti”.  Abu  ad-Darda  alitoa  jibu  lifuatalo: 

“Subiri  kidogo.  Usifanye  haraka  kunihukumu!  Nilimsikia 
Mjumbe  wa  Mwenyezi  Mungu  akisema: 

“Yeyote  atakayepanda  mti  ambao  watu  na  viumbe  wen- 
gine  wa  Mwenyezi  Mungu  watakula  matunda  yake,  mti  huo 
utachukuliwa  kuwa  sadaka”  (Ahmad,  VI,  444). 

Bila  shaka,  tofauti  na  hili,  kuidhuru  mimea  na  viumbe 
vingine  ni  jambo  linalozalisha  dhambi  yake  lenyewe.  Mababu 
zetu  wamelidhihirisha  jambo  hili  vizuri  mno  kama  ifuatavyo: 
‘yeyote  anayekata  mti  ulio  hai  ni  sawa  na  yule  anayekata 
vichwa  vya  watu’. 

Mjumbe  wa  Mwenyezi  Mungu  (^)  aliwashauri  watu 
wapande  miti  na  kufanya  mazingira  yao  kuwa  kijani.  Alikuwa 
ni  mfano  wa  kuigwa  kwa  maswahaba  zake.  Ibn  Abbas  (4®) 
anasimulia: 

Siku  moja  wakati  Mjumbe  wa  Mwenyezi  Mungu  anapita 
karibu  na  makaburi  mawili  alisema: 

“Wote  wawili  wanaadhibiwa,  lakini  si  kwa  sababu  ya 
dhambi  waliyoiona  kuwa  kubwa  machoni  mwao.  Bali  mmoja 
anaadhibiwa  kwa  kuwasengenya  watu,  na  wa  pili  kwa  kuto- 
chukua  tahadhari  ya  kujiepusha  na  cheche  za  mkojo  wakati 
wa  kujisaidia”. 

Kisha  akaagiza  aletewe  tawi  angavu  la  mtende,  kisha 
akalivunja  mara  mbili  na  kulipanda  kila  moja  kichwani  mwa 
kila  kaburi.  Kisha  akaendelea  kusema: 

“Natumaini  haya  yatawapunguzia  baadhi  ya  adhabu,  hali 
ya  kuwa  hayajakauka”  (Muslim,  Taharah,  lll). 

Hata  jani  angavu  liko  katika  hali  ya  dhikr  (kumkumbuka 
Mwenyezi  Mungu)  ingawa  sisi  hatujui  hilo.  Qur’an  tukufu 
imetueleza: 

“Zinamtakasa  zote  mbingu  saba  na  ardhi  na  vyote  vili- 
omo  ndani  yake.  Na  hapana  kitu  ila  kinamtakasa  kwa  sifa 
zake.  Lakini  nyinyi  hamfahamu  kutakasa  kwake.  Hakika 
Yeye  ni  Mpole  na  Mwenye  maghfira”  (Isra,  17:44). 


Kwa  kifupi  ni  kwamba,  wakati  mwingine  radhi  za 
Mwenyezi  Mungu  zinaweza  kupatikana  katika  jambo  kubwa, 
la  wastani  au  wakati  mwingine  zinaweza  kufichwa  katika  amali 
ndogo  kuliko  zote.  Ni  hivyo  hivyo  kwa  adhabu  zake.  Hivyo 
hatuna  budi  kuviendea  viumbe  vyote  vya  Mwenyezi  Mungu 
kwa  upole,  huruma  na  upendo  na  kukimbilia  kuwasaidia 
wanapohitaji  msaada. 

Uislamu  unatuamuru  kuvifanyia  wema  na  kuvipenda 
viumbe  vyote  hai,yani  wanadamu,  wanyama  na  mimea. 
Mwanadamu  ana  jukumu  kwa  kila  kimoja  wapo.  Uzuri  wa 
Uislamu  ni  kuelewa  upendo  na  huruma  inayohitajika  kwa 
viumbe  vyote.  Muislamu  ni  kama  mto  mrefu  uliobeba  baraka 
kwa  viumbe  hai  elfu  moja  na  moja-  wanyama,  miti,  waridi 
na  kinega.  Unapoelekea  na  katika  maisha  ya  milele  na  katika 
bahari  ya  ukutanishi  (wuslat). 

Ilivyo  vigumu  kwa  jua  kutotoa  joto  ndivyo  ilivyo  kwa 
roho  za  watu  wema  kutohisi  chochote  kwa  viumbe  vingine. 
Huruma  ni  hazina  tukufu  iliyosambazwa  ulimwenguni  kote. 
Na  chanzo  cha  huruma  na  upendo  ni  Mwenyezi  Mungu 
Mtukufu.  Wale  wasio  na  huruma  ni  kama  wale  waliopoteza 
ufunguo  wa  hazina  kuu,  yani  mlango  wa  furaha. 

Wale  marafiki  wa  haki,  ambao  wamekipata  chanzo  cha 
upendo,  yani  Mwenyezi  Mungu  na  Mjumbe  wake,  watabakia 
kuwa  marafiki  wa  viumbe  vyote  daima.  Hawatachukuliwa 
kuwa  wamekufa  bali  uhai  wao  utaendelea  hata  baada  ya 
kufa  kwao.  Rafiki  wa  Mwenyezi  Mungu  aitwae  Yunus  Emre 
analizungumzia  jambo  hili  vizuri  zaidi: 

Wamepiga  adhana  katika  kifo  cha  Yunus 

Lakini  ni  mwili  tu  ndio  unaokufa,  mpenzi  wa  kweli  kamwe 
hafi... 

2.  Hofu  na  matumaini 

Moja  ya  sifa  kubwa  ya  wale  waumini  ambao  wamefikia 
kwenye  ukamilifu  wa  imani  zao  ni  hofu  yao  juu  ya  Mwenyezi 
Mungu,  inayotokana  na  unyenyekevu  na  upendo  wao  kwake. 
Kiuhalisia  hofu  juu  ya  Mwenyezi  Mungu  ni  hofu  na  shauku 
anayokuwa  nayo  mja  kuwa  atapoteza  mapenzi  yasiyo  na 

mwisho,  furaha  na  za  Mwenyezi  Mungu,  mamho  amhayo 
Mola  wetu  anayo  juu  yetu.  Ndio  maana  nyoyo  za  wale 
waumini  walio  makini  amhao  wamejizatiti  katika  imani  zao, 
hutetemeka  kwa  shauku  pale  linapotajwa  jina  la  Mwenyezi 
Mungu.  Pia  hali  hii  inazaa  sifa  nyingine  kubwa,  kama  vile 
mahusiano  sahihi  na  Mwenyezi  Mungu,  usafi  wa  moyo  na 
taqwa  (uchamungu).  Mwenyezi  Mungu  Mtukufu  anatuambia 
katika  Qur’an: 

“Hakika  Waumini  ni  wale  ambao  anapo  tajwa  Mwenyezi 
Mungu  nyoyo  zao  hujaa  khofu,  na  wanapo  somewa  Aya 
zake  huwazidisha  Imani,  na  wakamtegemea  Mola  wao 
Mlezi”  (Al-Anfal,  8:2). 


“Na  kila  umma  tumewafanyia  mahala  pa  kuchinjia 
mihanga  ya  ibada  ili  walitaje  jina  la  Mwenyezi  Mungu  juu 
ya  vile  walivyo  ruzukiwa  katika  wanyama  wa  mifugo.  Basi 
Mungu  wenu  ni  Mungu  Mmoja  tu.  Jisalimishieni  kwake 
tu,  na  wabashirie  wanyenyekevu,  Ambao,  anapo  tajwa 
Mwenyezi  Mungu  nyoyo  zao  hutetemeka,  na  wanao  vumilia 
kwa  yanao  wasibu,  na  wanao  shika  Sala,  na  wanatoa  katika 
tulivyo  waruzuku”  (Hajj,  22:34-35). 

Pindi  elimu,  ufahamu  na  mapenzi  juu  ya  Mwenyezi 
Mungu  yanapoongezeka  kwa  mtu,  hali  kadhalika  hofu  ya 
mtu  huyo  kwa  Mwenyezi  Mungu  inaongezeka  kwa  namna 
hiyo  hiyo.  Mjumbe  wa  Mwenyezi  Mungu  (^)  amesema: 

“Ufahamu  wangu  juu  ya  Mwenyezi  Mungu  ni  mkubwa 
kuliko  wenu  na  mimi  ndiye  ninayemhofia  Yeye  zaidi”  (Bukhari, 
Adab,  72:  Muslim,  Fadail,  127). 


Siku  nyingine  Mjumbe  wa  Mwenyezi  Mungu  (^) 
aliulizwa: 


USTAARABU  WA  USTAARABU 


“Ni  sauti  ya  aina  gani  na  kisomo  cha  namna  gani  ambacho 
ni  bora  kuliko  vyote  pindi  isomwapo  Qur’an?” 

Mjumbe  wa  Mwenyezi  Mungu  akajibu: 

“Sauti  na  kisomo  cha  yule  ambaye  katika  sauti  yake 
mnahisi  hofu  ya  Mwenyezi  Mungu”  (Darimi,  FadaU  al-Qur’an,  34). 

Wale  wanaomuogopa  Mwenyezi  Mungu,  hawaogopi 
chochote  kingine.  Hofu  kwa  Mwenyezi  Mungu  ni  nuru  ya 
furaha  ndani  ya  nyoyo  zao. 

Waumini  wanaomuogopa  Mwenyezi  Mungu  ni  wale 
ambao  wanamfurahia  Mwenyezi  Mungu  na  Mwenyezi 
Mungu  anawaridhia.  (A1  Bayyina,  aya  8).  Mwenyezi  Mungu 
Mtukufu  anawaalika  waja  kama  hawa  kwenye  pepo  mbili.  (Al 
Rahman,  46). 

Mjumbe  wa  Mwenyezi  Mungu  (^)  amesema: 

“Muumini  ambaye  ametokwa  na  machozi  kutokana  na 
kumhofia  Mwenyezi  Mungu,  hata  kama  ni  madogo  kama  nzi 
lakini  yakaweza  kulowesha  mashavu  yake,  hatoingia  motoni” 
(Ibn  Majah,  Zuhd  19). 

“Yeyote  anayetokwa  na  machozi  kwa  ajili  ya  Mwenyezi 
Mungu  hatoingia  motoni  mpaka  maziwa  yarudi  kwenye  ziwa 
la  mama.  Vumbi  linalopatikana  katika  njia  ya  Mwenyezi 
Mungu  na  moshi  wa  moto  wa  Jahannam  haviwezi  kukutana 
kamwe”  (Tirmidhi,  Zuhd,  8/2311). 

“Kuna  matone  mawili  na  alama  mhili  ambazo  Mwenyezi 
Mungu  anaziridhia  zaidi  ya  kitu  kingine  chochote:  Matone 
mawili  ni  machozi  yanayodondoka  kutokana  na  hofu  juu  ya 
Mwenyezi  Mungu,  na  matone  ya  damu  yanatoka  katika  njia 
h  ya  Mwenyezi  Mungu.  Alama  mbili  ni  alama  anayoipata  mtu 

kutokana  na  kupambana  katika  njia  ya  Mwenyezi  Mungu,  na 
alama  inayotokana  na  kutekeleza  ibada  zafaradhi”  (Tirmidhi, 
Fadail  al-  Jihad,  26/1669). 

Mwenyezi  Mungu  aliye  juu  zaidi  amewakaripia  wale 
wenye  nyoyo  ngumu,  ambao  wamekosa  hofu  juu  ya  Mwenyezi 
Mungu  kama  ifuatavyo: 

“Kisha  nyoyo  zenu  zikawa  ngumu  baada  ya  hayo,  hata 
zikawa  kama  mawe  au  ngumu  zaidi;  kwani  kuna  mawe 
yanayo  timbuka  mito,  na  kuna  mengine  yanayo  pasuka 
yakatoka  maji  ndani  yake,  na  kuna  mengine  huanguka  kwa 
sababu  ya  khofu  ya  Mwenyezi  Mungu.  Na  Mwenyezi  Mun- 
gu  si  mwenye  kughafilika  na  mnayo  yafanya”  (Baqara,  2:74). 

Mjumbe  wa  Mwenyezi  Mungu  (^)  amesema: 

“Ewe  Mwenyezi  Mungu,  Ninajikinga  kwako  kutokana  na 
elimu  isiyo  na  manufaa,  kutoka  kwa  mtu  asiyekuogopa  (Wewe), 
kutoka  kwa  mtu  ambaye  kamwe  hariziki,  na  kutokana  na  dua 
isiyojibiwa”  (Muslim,  Dhikr,  73). 

Yeyote  asiyemuogopa  Mwenyezi  Mungu  yuko  chini 
kuliko  wanyama  na  madini.  Kwa  upuuzi  huo  huo  mababu  zetu 
walisema:  Muogope  yule  asiyemuogopa  Mwenyezi  Mungu’. 
Ukweli  ni  kwamba  hilo  ni  shauri  lao  tu  kuogopesha  watu. 
Kutokana  na  nyoyo  zao  ngumu,  kiza  cha  ujinga  wao  na 
ukosefu  wa  hisia  haupatikani  hata  kwa  viumbe  visivyo  na  uhai. 

Ni  kweli  kwamba  kutokana  na  utukufu  wa  Mwenyezi 
Mungu,  hata  viumbe  ambavyo  vinachukuliwa  kuwa  havina 
uhai  vinapitia  kwenye  hatua  za  kumhofia  Mwenyezi  Mungu. 
Ukweli  wa  jambo  hili  unaonekana  katika  aya  ifuatayo: 

“Lau  kuwa  tumeiteremsha  hii  Qur’ani  juu  ya  mlima. 

basi  bila  ya  shaka  ungeli  uona  ukinyenyekea,  ukipasuka  kwa 
khofu  ya  Mwenyezi  Mungu.  Na  hiyo  mifano  tunawapigia 
watu  ili  wafikiri”  (Al-Hashr,  59:21)^^. 

Ndani  ya  moyo  wa  muumini  hakuna  budi  kuwa  na 
hofu  itakayompelekea  kupata  radhi  na  mapenzi  ya  Mwenyezi 
Mungu  na  kuepushwa  na  moto;  na  wakati  huo  huo  kuwa 
na  matumaini  ya  kupata  msamaha  na  huruma  yake  isiyo  na 
mwisho.  Inamaanisha  kuwa  moyo  wa  muumini  hauna  budi 
kuzunguka  kati  ya  hofu  na  matumaini.  Hisia  hizi  za  hofu 
na  matumaini  zinaelezewa  kama  ‘baynal-  hawfi  wa  al-raja’, 
(kati  ya  hofu  na  matumaini).  Muumini  hana  budi  kuhifadhi 
usawa  huu  ndani  ya  moyo  wake  kwa  kupitia  swala  za  mara 
kwa  mara,  kutambua  hali  yake  ya  udhaifu  na  kutafuta  ulinzi 
kwa  Mwenyezi  Mungu  mpaka  kifo  kimfikie.  Qur’an  tukufu 
inatueleza: 

“Wala  msifanye  uharibifu  katika  nchi  baada  ya  kuwa 
imekwisha  tengenezwa.  Na  muombeni  kwa  kuogopa  na 
kwa  kutumai.  Hakika  rehema  ya  Mwenyezi  Mungu  iko 
karibu  na  wanao  fanya  mema”  (Araf,  7:56). 

22.  Malengo  ya  tamko  hili  ni  kuonyesha  umuhimu  wa  yaliyomo 
ndani  ya  Qur’an  na  ukubwa  wa  jukumu  la  mwanadamu  ambaye 
ndiye  ameshushiwa.  Pia  tunaweza  kupata  maana  ifuatayo 
kutoka  kwenye  aya  hiyo:  Kama  milima  ingelipewa  utambuzi 
kama  wa  mwanadamu,  ungeliinama  kwa  unyenyekevu  na  hofu 
mbele  ya  nguvu  na  Ukubwa  wa  Allah  na  uwezo  wake  kuundesha 
ulimwengu,  baada  ya  kuzitambua  sifa  zake.  Kutokana  na 
kutoridhika  na  hili  ingelikuwa  tayari  kujipasua  ili  kumtumikia 
Allah.  Kwa  upande  mwingine  mwanadamu  anazikana  hisia  za 
mzigo  aliojitwisha  mabegani  mwake  na  anapoteza  uhai  wake 
bila  manufaa  yoyote. 

Hivyo  ili  mtu  apate  hofu  na  mapenzi  juu  ya  Allah  hana  budi  kuuweka  moyo 
wake  mbali  na  madhambi  na  kuupamba  kwa  uchamungu. 

“Hao  wanao  waomba,  wao  wenyewe  wanatafuta  njia  ya 
kwendea  kwa  Mola  wao  Mlezi  -  hata  miongoni  mwao  walio 
karibu  mno  -  na  wanataraji  rehema  zake  na  wanaikhofu 
adhabu  yake.  Hakika  adhabu  ya  Mola  wako  Mlezi  yafaa 
kutahadhari  nayo”  (Isra,  17:57). 

Mjumbe  wa  Mwenyezi  Mungu  (^)  amesema: 

“Kama  muumini  angelijua  kikweli  kweli  uzito  na  namna 
ilivyo  adhabu  ya  Mwenyezi  Mungu,  kamwe  asingeliweza 
kutumainia  pepo.  Na  kama  kafiri  angelitambua  kikweli  kweli 
huruma  ya  Mwenyezi  Mungu,  basi  asingeliondoa  matumaini 
ya  kuingia  peponi”  (Muslim,  Tawba,  23). 

“Pepo  ipo  karibu  na  kila  mmoja  wenu  zaidi  ya  ilivyo 
kambaya  kiatu  chake.  Na  moto  viyvo  hivyo”  (Bukhari,  Riqaq,  29). 

Hivyo  njia  ya  kuelekea  kwenye  furaha  na  amani  ya  milele 
ni  kuuweka  moyo  kwenye  usawa  kati  ya  hofu  na  matumaini 
juu  ya  Mwenyezi  Mungu.  Kwani  mpenzi  daima  anahofia 
kumuumiza  na  kumpoteza  kipenzi  chake.  Muumini  pia  hana 
budi  kupoteza  mapenzi  ya  Mwenyezi  Mungu  lakini  daima 
atumaini  kupata  rehema  zake. 


Matukio  ya  wema 
Anas  (4a)  anasimulia: 

“Mjumbe  wa  Mwenyezi  Mungu  alikuwa  akiiomba  dua 
ifuatayo  mara  kwa  mara: 

“Ewe  mwenye  kupindua  nyoyo  za  watu.  Jaalia  moyo  wan- 
gu  ushikamane  na  dini  yako”. 

Siku  moja  nilimuuliza: 

“Ewe  Mjumbe  wa  Mwenyezi  Mungu!  Tumekuamini  wewe 
na  ujumbe  uliokuja  nao.  Je  una  wasiwasi  na  sisi?”  Alinijibu: 

“Ni  kweli  kabisa.  Kwani  moyo  upo  katiya  vidole  viwili  vya 
mwingi  wa  rehema.  Anazipeleka  anavyotaka”  (Tirmidhi,  Qadr, 
7/2140). 

Aisha  (4&)  anasimulia: 

Pindi  aya  ifuatayo  iliposhushwa: 

“...na  wanaotoa  walichonacho...”  (Al-Mu’minun,  23:60-61). 

Nilimuuliza  Mjumbe  wa  Mwenyezi  Mungu: 

“Je  aya  hii  inazungumzia  mambo  yaliyoharamishwa 
kama  vile  uzinifu,  uwizi  na  kunywa  pombe?”.  Akanijibu: 

“Hapana,  Ewe  binti  wa  Siddiq!  Kilichomaanishwa  katika 
aya  hii  ni  wale  wanaoswali  ,  wanaofunga  na  kutoa  zaka 
lakini  hawana  yakini  kuwa  matendo  yao  hayo  yatakubaliwa” 
(Tirmidhi,  Tafsir,  23/3175;  Ibn  Majah,  Zuhd,  20). 

Muislamu  hana  budi  kutoridhika  na  amali  na  mambo 
mazuri  anayoyafanya.  Hakuna  njia  nyingine  ila  kutafuta 
ulinzi  katika  rehema  za  Mwenyezi  Mungu. 

Suhayl  ibn  Amr  alikuwa  mmoja  wa  wasemaji  wa  maqu- 
raysh.  Alikuwa  akiongea  dhidi  ya  Uislamu  katika  kipindi 
ambacho  mazungumzo  ya  ushawishi  yalikuwa  ni  silaha 
muhimu  sana.  Mtu  huyu  alichukuliwa  mateka  katika  vita  vya 
Badr.  Omar  (4®)  alimuambia  Mtume: 


“Ewe  Mjumbe  wa  Mwenyezi  Mungu!  Niruhusu  niyatoe 

meno  ya  mbele  ya  Suhayl  na  kuuacha  ulimi  ukining’inia. 
Kuanzia  hapo  hatoweza  kuongea  maneno  ya  kukupinga 
mahali  popote  pale” 

Mjumbe  wa  Mwenyezi  Mungu  akajibu: 

“Muache  afanye  hivyo  ewe  Omar!  Siwezi  kudhuru  sehemu 
yoyote  ya  mwili  wake  kwa  njia  hii.  Kama  nikifanya  hivyo, 
Mwenyezi  Mungu  ataruhusu  na  mimi  nifanyiwe  kitu  hicho 
hicho  ijapokuwa  mimi  ni  Mtume.  Usiwe  na  haraka,  kwani 
siku  moja  anaweza  kuja  kutoa  maneno  ambayo  utayasifu  na 
kuridhika  nayo”  (Ibn  Hisham,  11, 293). 

Kitendo  hiki  cha  Mjumbe  wa  Mwenyezi  Mungu  (^) 
kilikuwa  ni  somo  juu  ya  ulazima  wa  kumhofia  Mwenyezi 
Mungu  na  kuchukua  tahadhari  ya  hali  ya  juu  ya  kutoghad- 
hibikiwa  naye. 

Na  jambo  hilo  lilitokea  baada  ya  kifo  cha  Mtume,  katika 
kipindi  cha  msukosuko  ambapo  watu  walikuwa  wakionyesha 
dalili  za  kuipa  mgongo  dini  yao,  Suhayl  ibn  Amr  alitoa  yale 
maneno  adhimu  ambayo  Mjumbe  wa  Mwenyezi  Mungu  (^) 
aliyatolea  habari  miaka  kadhaa  iliyopita.  Sehemu  ya  maneno 
yake  ni  kama  ifuatavyo: 

“...Naapa  kwa  jina  la  Mwenyezi  Mungu,  Ninajua  kwamba 
dini  hii  itashinda  hali  ya  kuwa  jua  na  mwezi  bado  vinachomoza 
na  kuzama...” 


Pindi  Suhayl  ibn  Amr  alipomaliza  hotuba  yake,  watu 
waliokuwa  wanamsikiliza  walitulia.  Na  pindi  Omar  (4®) 
aliposikia  maneno  haya  ya  Suhayl  aliyakumbuka  maneno  ya 
Mjumbe  wa  Mwenyezi  Mungu  (^)  na  akashindwa  kujizuia 
na  kusema: 

“Ewe  Mjumbe  wa  Mwenyezi  Mungu.  Nashuhudia  kwa 
mara  nyingine  tena  kuwa  wewe  ni  Mjumbe  wa  Mwenyezi 
Mungu”  (Ibn  Hisham,  IV,  346;  Waqidi,  I,  07;  Beladhuri,  I,  303-4;  Ibn 
Abdulbarr,  II,  669-71;  Hakim,  III,  318/5228). 

Kutokana  na  masimulizi  ya  Aisha  (4®),  pale  hali  ya  hewa 
ilipokuwa  ya  upepo  mkali  au  angani  palipoonekana  mawingu 
meusi,  uso  wa  Mjumbe  wa  Mwenyezi  Mungu  (^)  ulikuwa 
ukibadilika  rangi.  Wakati  mwingine  alikuwa  akisimama  na 
kuyaangalia  mawingu,  wakati  mwingine  alikuwa  akigeuka 
na  kuingia  nyumbani  kwake  na  kutoka  nje  tena.  Pindi  mvua 
iliponyesha  alikuwa  na  furaha  sana.  Alipoulizwa  sababu  ya 
haya  matendo  yake,  alikuwa  akisema  kuwa  ni  kutokana 
na  hofu  yake  kuwa  adhabu  iliyowateremkia  watu  wa  Ad 
ingelikuja  kwenye  umma  wake”  (Muslim,  Istiska,  14-16). 

Huruma  ya  Mjumbe  wa  Mwenyezi  Mungu  (^)  juu  ya 
umma  wake  ilikuwa  ni  kubwa  kuliko  huruma  ya  mama  na 
baba  kwa  mtoto  wao.  Mwenyezi  Mungu  Mtukufu  anatujulisha 
jambo  hili: 

“Hakika  amekwisha  kujieni  Mtume  kutokana  na  nyin- 
yi  wenyewe;  yanamhuzunisha  yanayo  kutaahisheni;  ana- 
kuhangaikieni  sana.  Kwa  Waumini  ni  mpole  na  mwenye 
huruma”  (Tawba,  9:128). 

Mjumbe  wa  Mwenyezi  Mungu  (^)  amesema  kuwa 
hakuna  kiwiliwili  kilichowahi  kutishiwa  kama  yeye,  wala 
kupata  maumivu  na  madhara  makubwa,  wala  kupatwa  na 
njaa  kali  kama  alivyopatwa  yeye.^^ 


23.  Tirmidhi,  Qiyamah,  34/2472 

Mahangaiko  haya  yalimpata  ili  kuwarudisha  waja  wa 
Mwenyezi  Mungu  katika  njia  yake.  Mjumbe  wa  Mwenyezi 
Mungu  (^)  hakulalamika  kuhusu  chochote.  Kutokana  na 
yeye  ni  kwamba  uongofu  wa  hata  mtu  mmoja  ulikuwa 
ni  bora  zaidi  kuliko  kitu  chochote  ambacho  juu  yake  jua 
linachomoza  na  kuzama.  Alipigwa  mawe  kule  Taif  mpaka 
mguu  wake  ukaloa  damu,  lakini  bado  moyo  wake  ulitulia 
baada  tu  ya  tukio  lile  mja  mmoja  wa  Mwenyezi  Mungu 
aliongozwa  katika  Uislamu. 


Abu  Bakr  as  Siddiq  (4®)  anasimulia: 

“Nilipokuwa  pamoja  na  Mjumbe  wa  Mwenyezi  Mungu 
(^)  aya  ifuatayo  ilishushwa: 

“Si  kwa  matamanio  yenu,  wala  matamanio  ya  Watu  wa 
Kitabu!  Anaye  fanya  ubaya  atalipwa  kwalo,  wala  hatajipatia 
mlinzi  wala  wa  kumnusuru,  isipo  kuwa  Mwenyezi  Mungu” 

(Nisa,  4:123). 

Mjumbe  wa  Mwenyezi  Mungu  (^)  akaniambia: 

“Ewe  Abu  Bakr!  Naweza  kukusomea  aya  iliyonishukia 
sasa  hivi?” 

“Bila  shaka  ewe  Mjumbe  wa  Mwenyezi  Mungu!”  nilijibu. 

Alinisomea  aya  hiyo  hapo  juu.  Nilihisi  kana  kwamba 
mgongo  wangu  umevunjika  vipande  viwili  na  kuungana  tena, 
na  kana  kwamba  nimepatwa  na  kifafa.  Mjumbe  wa  Mwenyezi 
Mungu  (^)  akaniuliza: 

“Una  tatizo  gani,  nini  kimekupata  ewe  Abu  Bakr?” 


Nilijibu,  huku  nikionyesha  kukata  tamaa: 


USTAARABU  WA  USTAARABU 


“Mama  yangu  na  baba  yangu  watolewe  kwa  ajili  yako  ewe 
Mjumbe  wa  Mwenyezi  Mungu!  Ni  nani  kati  yetu  hajafanya 
uovu?  Je  ni  kweli  tutaadhibiwa  kwa  maovu  tuliyoyafanya?”. 

Mjumbe  wa  Mwenyezi  Mungu  (^)  akafafanua: 

“Abu  Bakr!  Wewe  na  waumini  wengine  mtaadhibiwa 
kwa  makosa  mliyoyafanya  hapa  duniani  (kwa  kukutana  na 
magumu  na  matatizo  mbalimbali),  ili  muweze  kukutana 
na  Mwenyezi  Mungu  mkiwa  hamna  dhambi.  Kwa  wengine 
matendo  yao  yatakusanyika  na  watapata  adhabu  zao  siku  ya 
kiama”  (Tirmidhi,  Tafsir,  4/3039). 


Mfano  ufuatao  wenye  kuonyesha  hofu  juu  ya  Mwenyezi 
Mungu  kutoka  Abu  Bakr  (4®)  una  somo  kwa  ajili  yetu  sote: 

Siku  moja  Abu  Bakr  alitoka  nje  huku  anga  ikiwa  haina 
mawingu.  vVkawa  anaangalia  angani,  anaangalia  maelfu  ya 
vidhihirisho  vya  nguvu  zilizokuwa  zikionyeshwa  kwa  waja  wa 
Mwenyezi  Mungu  ili  wapate  mazingatio.  Jicho  lake  lilikwama 
kwa  ndege  ambaye  alikuwa  ametulia  kwenye  tawi  na  huku 
analia  kwa  sauti  nzuri.  Abu  Bakr  akavuta  pumzi,  huku  akiwa 
anamuangalia  ndege  kwa  shauku  alisema: 

“Furaha  iliyoje  kwako  ewe  ndege.  Naapa  kwa  jina  la 
Mwenyezi  Mungu  ningelipenda  kuwa  kama  wewe...Unatua 
katika  mti,  unakula  matunda  yake  na  kisha  unaondoka. 
Bila  ya  wewe  kuhesabiwa  chochote  na  wala  hakuna  adhabu 
inayokusubiri. 


Naapa  kwa  jina  la  Mwenyezi  Mungu,  bora  ningelikuwa 
mti  pembezoni  mwa  barabara,  nikisubiri  ngamia  kuja  na  kula 
matawi  yangu  na  kunitafuna  kabisa,  kuliko  kuwa  mwanadamu 

ambaye  nitawekwa  mbele  ya  Mola  wangu  na  kuhesabiwa”  (Ibn 
Abi  Shayba,  VIII,  144). 


Siku  nyingine  Abu  Bakr  (4®)  alipotea  ndani  ya  fikra, 
akitafakari  juu  ya  aya  zinazozungumzia  siku  ya  kiama,  usawa 
wa  mizani,  peponi  na  motoni,  malaika  wakiwa  katika  safu, 
kukunjwa  kunjwa  kwa  mbingu,  milima  kutawanywa,  jua 
kufunikwa,  na  nyota  kutawanywa.  Kisha  akasema  yafuatayo 
huku  akimhofia  Mwenyezi  Mungu: 

“Vipi  kama  ningelitamani  kuwa  majani  ambayo  mnyama 
angelikuja  na  kunitafuna  na  hivyo  nikatoweka  kabisa”.  Wakati 
ule  aya  ifuatayo  ikashushwa: 

“Na  mwenye  kuogopa  kusimamishwa  mbele  ya  Mola 
wake  Mlezi  atapata  Bustani  mbili”  (Al-Rahman,  55:46)  (Suyuti, 
Lubabu  an  Nukul,  II,  146;  Alusi,  XXVII,  117). 

Maswahaba  kamwe  hawakukubali  onyo  lifuatalo  kutoka 
kwa  Mwenyezi  Mungu  Mtukufu  litoke  kwenye  fikra  zao: 

“Enyi  mlio  amini!  Mcheni  Mwenyezi  Mungu  kama 
ipasavyo  kumcha;  wala  msife  ila  nanyi  ni  Waislamu”  (Al- 
Imran,  3:102). 


Ijumaamoja  AbuBakr  (4®)  aliwaendeawatunakuwambia: 

“Kesho  tujumuike  pamoja  kwa  ajili  ya  kugawana  ngamia 
ambao  ni  sadaka,  hivyo  mtu  yeyote  asije  bila  kuomba  ruhusa 
kwanza”. 


Siku  iliyofuata  mwanamke  mmoja  akampa  mumewe 
kamba  na  kumwambia: 

“Chukua  hii  kamha  na  uende,  nani  ajuae  huenda 
Mwenyezi  Mungu  aliye  juu  zaidi  akatupa  ngamia”. 

Pindi  yule  mtu  alipofika  mahali  amhapo  ndipo  ngamia 
wanapogawanywa  aliwakuta  Ahu  Bakr  na  Omar  na  hila  ya 
kuomba  ruhusa  akaingia.  Abu  Bakr  alipomuona  akamuuliza: 

“Umefikaje  hapa?”  Kisha  akachukua  kutoka  mkononi 
mwake  na  kumgonga  nayo  kidogo,  kama  onyo.  Hata  hivyo 
alijisikia  vibaya  mno  baada  ya  pale.  Baada  ya  ngamia  wote 
kugawanywa  alimuita  yule  mtu  na  kumrudishia  kamba  yake 
na  kumwambia: 

“Hii  hapa,  ichukue  na  unipige  nayo  kama  nilivyokufanyia 
wewe”. 

Kisha  Omar  akasema: 

“Naapa  kwa  jina  la  Mwenyezi  Mungu  kuwa  hilo  haliwezi 
kufanyika.  Usiache  tukio  hilo  likaigwa  na  kufanywa  kuwa 
tabia  na  wale  watakaokuja  baada  yako”.  Abu  Bakr  akasema: 

“Kama  ni  hivyo  ni  nani  atakayeniokoa  na  ghadhabu  za 
Mwenyezi  Mungu 

siku  ya  kiama?”. 

Kisha  Omar  akampa  ushauri  ufuatao: 

“Basi  patana  naye”.  Kisha  Abu  Bakr  akamuagiza  mtumishi 
wake  amletee  ngamia  pamoja  na  nguo  yake  na  kumpa  yule 
mtu.  Pia  alimpa  dinar  tano.  Kisha  yule  mtu  akamsamehe  Abu 
Bakr  (  4^).  (Ali  al-Muttaki,  V,  595-6/14058). 


Kulikuwa  na  kijana  mmoja  kutoka  answar  ambaye  moyo 
wake  ulikuwa  umejawa  na  hofu  ya  moto  wa  Jahannam. 

Kila  moto  ulipokuwa  ukitajwa  alikuwa  akianza  kutokwa  na 
machozi.  Mara  akajifungia  nyumbani  kwao  na  kuacha  kutoka 
nje.  Mjumbe  wa  Mwenyezi  Mungu  (^)  alijulishwa  juu  ya 
suala  hili  na  kwenda  kumtembelea.  Yule  kijana  alimuangalia 
Mjumbe  wa  Mwenyezi  Mungu  kwa  shauku  kubwa,  upesi 
akanyanyuka  na  kwenda  kumkumbatia  Mtume.  Roho  yake 
ikatoka  na  hivyo  akadondoka  chini.  Mjumbe  wa  Mwenyezi 
Mungu  (^)  akasema: 

“Muoshe  ndugu  yako  na  umvishe  sanda.  Hofu  juu  ya  moto 
imepasua  ini  lake.  Naapa  kwa  jina  la  Mwenyezi  Mungu  ambaye 
mikononi  mwake  anashikilia  roho  yangu,  kuwa  Mwenyezi 
Mungu  amemlinda  na  moto.  Yeyote  anayetamani  kitu  atapata 
njia  ya  kukipata  na  yeyote  anayehofia  kitu  ataepukana  nacho” 
(Hakim,  II,  536/3828;  Ali  al-Muttaki,  III,  708/8526). 

Qasim  (4®)  anasimulia: 

“Kila  nilipokuwa  nikiondoka  nyumbani  kwangu  nili- 
kuwa  nikisimama  kwenye  nyumba  ya  (ndugu  yangu)  Aisha 
na  kumsalimia.  Siku  moja  miongoni  mwa  masiku  haya  nili- 
yoenda  kwenye  nyumba  yake,  alikuwa  akiswali  swala  ya 
faradhi  na  huku  anasoma  aya  ifuatayo: 

“Basi  Mwenyezi  Mungu  akatufanyia  hisani  na  akatu- 
linda  na  adhabu  ya  upepo  wa  Moto”  (Al-Tur,  52:27). 

Alikuwa  anaswali  huku  amesimama  na  analia  na  kuirudia 
rudia  hii  aya.  Nilisubiri  mpaka  nikachoka,  hivyo  nikaamua 
kwenda  sokoni  kununua  mahitaji  yangu.  Nilipomaliza  na 
kurudi,  Aisha  (4®)  bado  alikuwa  amesimama,  anaswali  huku 
analia”  (Ibn  al-Jawzi,  Sifatu  as-safwa,  11,  31). 


USTAARABU  WA  USTAARABU 


Ibn  Abi  Mulayka  amesema: 

“Nilifanikiwa  kuwaona  maswahaba  30  wa  Mjumbe  wa 
Mwenyezi  Mungu.  Wote  walihofia  unafiki  miongoni  mwao. 
Hakuna  hata  mmoja  wao  aliyeweza  kusema  kuwa  ana  imani 
kama  ya  malaika  Jibril  na  Mikail”  (Bukhari,  Iman,  36). 


Siku  moja  Abu  Bakr  alikutana  na  Handhwala  na 
kumuulizia  hali  yake.  Handhwala  (4®)  akajibu  kwa  masikitiko 
makubwa  na  huzuni: 

“Handhwala  amekuwa  mnafiki  ewe  Siddiq”. 

Abu  Bakr  akajibu: 

“Subhanallah  (Utukufu  ni  wa  Mwenyezi  Mungu).  Jambo 
gani  hilo  la  kusema”. 

Handhwala  akafafanua: 


“Tukiwa  pamoja  na  Mjumbe  wa  Mwenyezi  Mungu 
anatukumbusha  kuhusu  mbingu  na  moto  na  inakuwa 
kana  kwamba  tunaiona  kwa  macho  yetu.  Hata  hivyo  pale 
tunapoondoka  mbele  ya  Mjumbe  wa  Mwenyezi  Mungu  na 
kurudi  kwenye  familia  zetu  na  watoto  wetu  tunafungamana  na 
dunia,  tunasahau  mengi  miongoni  mwa  yale  tuliyoyasikia.  (na 
tunaondokewa  na  hali  ya  imani  na  mafanikio  yanayopatikana 
katika  maneno  yake)”. 

Abu  Bakr  akasema: 


“Naapa  kwa  jina  la  Mwenyezi  Mungu,  tupo  katika  hali 
moja”. 


Kutokana  na  hili  tulinyanyuka  kwa  pamoja  na  kwenda 
kwa  Mjumbe  wa  Mwenyezi  Mungu  na  kumwambia  tatizo 

letu.  Mjumbe  wa  Mwenyezi  Mungu  (^)  akatujibu: 

“Naapa  kwa  jina  la  Mwenyezi  Mungu,  ambaye  mikononi 
mwake  ameshikilia  roho  yangu,  kuwa  kama  mngeweza 
kubakia  katika  hali  mnayokuwa  nayo  mnapokuwa  pamoja  na 
mimi,  na  hivyo  kuwa  katika  hali  ya  kuendelea  kumkumbuka 
Mwenyezi  Mungu  wakati  mmelala  na  kutembea  basi  malaika 
wangewapa  mikono.  Kisha  akarudia  maneno  yafuatayo  mara 
tatu: 

“Ewe  Handhwala!  Wakati  mwingine  hivi,  na  wakati 
mwingine  vile”  (Muslim,  Tawba,  I2). 

Kama  tulivyoona  namna  maswahaba  wanavyojiwajibisha 
wenyewe  kutokana  na  matendo  yao.  Licha  ya  magumu  yote 
katika  maisha  yao,  lakini  shauku  yao  kubwa  ilikuwa  ni 
kulinda  nyoyo  zao  zisidhoofike. 


Siku  moja  Omar  (4®)  alipokuwa  anapita  karibu  na  mtu 
mmoja  alimsikia  mmiliki  wa  nyumba  akisoma  Surat  Tur  kwa 
sauti  ya  juu.  Yule  mtu  alipofikia  kwenye  aya  isemayo: 

“Hakika  adhabu  ya  Mola  wako  Mlezi  hapana  shaka 
itatokea.  Hapana  wa  kuizuia”  (Al-Tur,  52:7-8). 

Omar  alishuka  juu  ya  ngamia  wake  na  kuweka  sikio 
lake  kwenye  ukuta  na  kusikiliza.  Baadae  aliporudi  nyumbani 
kwake  alilala  kitandani  kwa  muda,  kutokana  na  kuwa 
mgonjwa  kutokana  na  uzito  wa  onyo  lililopo  kwenye  aya  hii.^^ 


24.  Ibn  Rajab  al-Hanbali,  “al  Takhwif  min  al  Nar,”  Damascus,  1979,  uk  30 

Omar  (4®)  amesema: 

“Kama  sauti  ingetoka  mbinguni  na  kusema:  ‘Enyi  watu. 
Mmoja  wenu  tu  ndiye  atakayeingia  motoni’  ningelihofia  kuwa 
mtu  huyo  anaweza  kuwa  mimi.  Na  kama  sauti  ingelisema: 
‘Enyi  watu.  Ni  mmoja  wenu  tu  ndiye  atakayeingia  peponi’, 
ningelishangaa  mtu  huyo  kuwa  mimi”.^* 

Hii  ni  hali  ya  kiimani  ya  waumini,  yani  hali  kati  ya  hofu 
na  matumaini,  ambayo  imeamrishwa  katika  aya  ifuatayo: 

“Mbavu  zao  zinaachana  na  vitanda  kwa  kumwomba 
Mola  wao  Mlezi  kwa  khofu  na  kutumaini,  na  hutoa 
kutokana  na  tuhvyo  waruzuku”  (As-Sajda,  32:16). 


Siku  moja  Omar  (4®)  alikuwa  akifikiria  kuhusu  ugumu 
atakaokuwa  nao  wakati  wa  kujihesabu  atakapokuwa  mbele 
ya  Mwenyezi  Mungu.  Aliokota  kipande  cha  jani  kavu  chini 
na  kusema: 

“Ah,  bora  ningelikuwa  kipande  hiki  cha  jani  kavu,  nikawa 
sipo  hapa  duniani.  Bora  mama  yangu  asingekuwa  amenizaa, 
na  hivyo  nikasahaulika  kabisa”.  (Ibn  Sa’d,  III,  360-1). 

Siku  moja  Ali  (4®)  aliulizwa: 

“Ewe  kamanda  wa  waumini.  Ni  kwa  nini  rangi  ya  sura 
yako  inabadilika  na  unaanza  kutetemeka  pindi  unapofika 
wakati  wa  swala?”. 


25.  Ali  al  Muttaki,  XII,  620/35916.  Pia  angalia  Ibn  Rajab  al  Hanbali,  al  Tahwif 
mina’n  Nar,  Damascus,  1979,  uk  15. 


MWENENDO  WA  KIISLAMU  NA  SILKA  YA  MOYO 


Akajibu: 

“Huu  ni  wakati  wa  kulipa  amana  ambayo  mbingu  na 
ardhi  vilishindwa  kuichukua  na  milima  kuonyesha  udhalili 
wake.  Sijui  kama  nitaweza  kuitekeleza  kwa  usahihi”. 


Uso  wa  mjukuu  wa  Mtume,  Hasan,  ulikuwa  ukikwajuka 
kila  anapochukua  udhu.  Siku  moja  mtu  mmoja  aliyemuona 
alimuuliza: 

“Ewe  Hasan,  kwa  nini  uso  wako  unakwajuka  na  kuwa 
njano  kila  unapochukua  udhu?” 

Akajibu: 

“Huu  ni  wakati  wa  kwenda  mbele  ya  Mmiliki  pekee  wa 
nguvu,  Mwenyezi  Mungu  aliye  Mkuu  na  Mtukufu”. 

Pindi  Hasan  (4®)  alipokuwa  akiingia  msikitini  alikuwa 
akiomba  kama  ifuatavyo: 

“Ewe  Mlezi  wangu.  Mja  wako  yuko  mlangoni  kwako.  Ewe 
mwingi  wa  rehem.  Mja  wako  mwenye  madhambi  amekuja 
kwako.  Umewaamrisha  waja  wako  wema  wawasamehe  wale 
waliowakosea.  Kwa  sababu  Wewe  ni  mwingi  wa  msamaha  na 
ukarimu.  Ewe  Mwenyezi  Mungu.  Nisamehe  makosa  yangu 
kwa  huo  huo  msamaha  na  huruma  yako  na  ujaalie  rehema 
juu  yangu”. 


Abu  Bakr  Warraq  alikuwa  na  mtoto  mdogo  ambaye 
alikuwa  anajifunza  Qur’an.  Siku  moja  alirejea  mapema  kutoka 
darasani  kwake,  huku  akiwa  amekwajuka  na  kufadhaika,  na 
huku  anatetemeka.  Abu  Bakr  alimuuliza  kwa  mshangao: 

“Una  tatizo  gani  mwanangu?  Ni  hali  gani  hii?  Kwa  nini 
umerudi  mapema  mno?” 

Hofu  juu  ya  Mwenyezi  Mungu  ilikuwa  imejengeka  kwa 
uimara  ndani  ya  moyo  mdogo  wa  mtoto  huyu  mdogo  na  kuacha 
uso  wake  umefrfia  na  kupauka  kama  jani  la  vuli.  AHjibu: 

“Ewe  baba!  Leo  mwalimu  wetu  alitufundisha  aya  kutoka 
katika  Qur’an  na  pindi  nilipoitafakari  na  kufahamu  maana 
yake  nilijikuta  katika  hali  hii”.  Kisha  baba  yake  akamuuliza: 

“Ni  aya  gani  hiyo?”  Yule  mtoto  mdogo  akaanza  kuisoma: 

“Basi  nyinyi  mkikufuru,  mtawezaje  kujikinga  na 
Siku  ambayo  itawafanya  watoto  wadogo  waote  mvi?” 

(Al-Muzammil,  73:17). 

Baadae  mtoto  yule  akawa  mgonjwa  kutokana  na  tishio 
na  hofu  iliyotokana  na  aya  hii.  Akawa  mgonjwa  kitandani  na 
baada  ya  muda  mfupi  akafariki.  Baba  yake  aliguswa  mno  na 
tukio  hili.  Alikuwa  akitembelea  kaburi  la  mwanae  mara  kwa 
mara  na  kulia  na  kujiambia  mwenyewe: 

“Ewe  Abu  Bakr!  Mwanao  alijifunza  aya  katika  Qur’an  na 
kutokwa  roho  kutokana  na  hofu  juu  ya  Mwenyezi  Mungu. 
Wewe  umekuwa  ukiisoma  Qur’an  kwa  muda  wote  huu  lakini 
huogopi  haki  za  Mwenyezi  Mungu  kama  mtoto  huyu”. 

Tukio  hili  linaonyesha  uzito  wa  imani  ya  mtoto  ambaye 
Mwenyezi  Mungu  ameweka  upole  na  huruma  moyoni  mwake. 
Lakini  pia  linaashiria  namna  ambavyo  tunahitajika  kutafakari 
maneno  Yake  kwa  moyo  wa  upole  pamoja  na  hofu  na  shauku 
mbele  ya  Ukubwa  wa  Mwenyezi  Mungu.  Mwenyezi  Mungu 
Mtukufu  anaelezea  namna  ambavyo  tunaweza  kufikia  hali  hii 
katika  aya  ifuatayo: 

“Je!  Afanyae  ibada  nyakati  za  usiku  kwa  kusujudu  na 
kusimama  akitahadhari  na  Akhera,  na  akitaraji  rehema  za 
Mola  wake  Mlezi...Sema:  Ati  watakuwa  sawa  wale  wanao 
jua  na  wale  wasio  jua?  Hakika  wanao  kumbuka  ni  watu 
wenye  akili”  (Al-Zumar,  39:9). 

Hivyo  ujuzi  wa  kweli  mbele  ya  Mwenyezi  Mungu  ni 
ujuzi  ambao  utampelekea  mtu  kumtambua  na  kumuogopa 
Mwenyezi  Mungu.  Yani  ujuzi  wa  kweli  ni  ujuzi  wa  Mwenyezi 
Mungu.  Ili  kuupata  ujuzi  huo,  aya  hiyo  hapo  juu  imetoa 
masharti  matatu  ambayo  ni  lazima  yazingatiwe: 

1 .  Kusimama  usiku  na  kusujudu,  hivyo  kuweka  ukaribu 
na  Mwenyezi  Mungu  Mtukufu  ndani  ya  moyo. 

2.  Kukumbuka  kifo  na  wakati  wote  kuwa  katika  hali  ya 
hofu  juu  ya  hesabu  yako  siku  ya  kiama  katika  kila  hatua,  kila 
wakati  na  katika  kila  kitendo  chetu. 

3 .  Kutumainia  rehema  za  Mola  wetu  daima,  na  kuendelea 
kumuomba  na  kujikinga  kwake.  Watu  wakubwa  katika  dunia 
hii  wamekuwa  wakiishi  katika  hali  ya  kuendelea  kuomba  dua. 


Mansur  ibn  Ammar  anasimulia: 


Usiku  mmoja  nilitoka  nje  nikifikiri  kuwa  kumekucha. 
Lakini  nikagundua  kuwa  haikuwa  asubuhi.  Nilipokuwa 
ninapita  karibu  na  nyumba  ya  mtu  mmoja  niliwasikia  wakilia 
kwa  huzuni  na  huku  wakiomba  dua  ifuatayo: 


“Mola  wangu!  Nimefanya  madhambi  mengi. 
Nimejiharibia  maisha  yangu.  Lengo  langu  halikuwa  kujaribu 
maneno  yako.  Bali  nilijirudi  nafs  yangu.  Na  niliona  kuwa 
chochote  kibaya  nilichokifanya,  hukufanya  chochote. 

Nilidanganywa  na  pazia  lako.  Nilitenda  madhambi  kutokana 
na  ujinga.  Sasa  hivi  najua  kuwa  nilifanya  makosa.  Ukiniadhibu 
nitakuwa  katika  hali  gani?  Ole  wangu.  Ewe  Mola  wangu. 
Siku  utakapowaamuru  waja  wako  wapite  katika  daraja  la 
Sirat,  baadhi  yao  wataangukia  ndani  ya  Moto  na  baadhi  yao 
wataingia  peponi.  Sijui  mja  wako  huyu  mnyonge  ataangukia 
katika  kundi  gani”. 

Wakati  ule  aya  inayohusu  Moto  ilisikika.  Kijana  mmoja 
aliyekuwa  pale  ndani  akasikika  akikoroma  na  kisha  hakuweza 
kusikika  tena. 

“Nastaajabu  nini  kimetokea?”  nilijisemea.  Nilipotambua 
ilikuwa  ni  nyumba  gani  nilirudi  nyumbani.  Niliporejea  tena 
asubuhi  yake  nilikuta  jeneza  mlangoni. 

Nilipoulizia  kilichotokea  mama  yake  aliniambia: 

“Aliyekufa  ni  mwanangu.  Anatoka  katika  ukoo  wa  Mtume. 
Ilipokuwa  ikifika  usiku  alikuwa  akiswali  na  kulia  mpaka 
asubuhi.  Alikuwa  akitoa  alichokipata  mchana  na  kuwapa 
masikini.  Alikuwa  akisikia  aya  inayohusu  Moto  ikisomwa 
anashindwa  kuvulimia  na  hivyo  huanguka  chini  huku  analia. 
Hivyo  aliiaga  dunia”. 

Nilimwambia: 

“Mpendwa  mama.  Mwanao  ameenda  peponi.  Kwani 
yeyote  anayelia  kutokana  na  kumhofia  Mwenyezi  Mungu 
hawezi  kuingia  Motoni.  Vipi  mtu  huyu  aliyetokwa  roho  kwa 
namna  hii  aingie  Motoni?  Mshukuru  Mwenyezi  Mungu”. 


Yavuz  Sultan  Salim  alikuwa  Sultan  aliyekuwa  na  hasira 
sana.  Alikuwa  akipandwa  na  hasira  juu  ya  kosa  au  jambo 

lolote  lililofanyika  kwa  uzembe.  Hata  hivyo  uzuri  wake  ni 
kwamba  hasira  zake  huyeyuka  linapokuja  suala  la  maamrisho 
ya  Mwenyezi  Mungu.  Hofu  yake  juu  ya  Mwenyezi  Mungu 
ilikuwa  kubwa  kuliko  kitu  chochote  kile.  Wakati  fulani 
aliamuru  watu  arobaini  wauawe  ulipotokea  wizi  katika  hazina 
kutokana  na  uzembe.  Shaykh  al-Islam,  Zenbilli  Ali  Efendi 
alipopata  taarifa  ya  jambo  hili  upesi  alienda  kwenye  upande 
wa  Yavuz  ili  azuie  adhabu  ile  isitekelezwe  bila  ya  kupata 
ruhusa.  Alisikiliza  ukweli  wa  jambo  lile  kutoka  kwa  Sultan. 
Yavuz  akajibu  kwa  ukali: 

“Mheshimiwa.  Ulichokisikia  ni  kweli  lakini  hata  hivyo 
huna  haki  ya  kuingilia  kwenye  masuala  ya  dola...” 

Shaykh  al-Islam,  Zenbilli  Ali  Efendi,  akamjibu  kwa 
kiwango  kile  kile  cha  ukali: 

“Sultan  wangu.  Nimekuja  hapa  kukujulisha  hukumu  ya 
kisheria.  Kwa  sababu  jukumu  letu  ni  kulinda  maisha  yako  ya 
akhera”. 


Sultan  Yavuz  alitulia  mbele  ya  mizani  ya  Uislamu,  akawa 
mdogo  kuliko  unywele,  na  mwembamba  kuliko  upanga. 
vVkasema: 


“Je  hakuna  ruhusa  ya  kuua  kundi  moja  ili  kurekebisha 
tatizo  kwa  ujumla?” 

Zenbilli  Ali  Efendi  akajibu: 

“Hakuna  uhusiano  kati  ya  kuwaua  watu  hawa  na 
kuirekebisha  jamii.  Adhabu  inayoendana  na  kosa  lao  ndiyo 
itakayosaidia...” 


Sultan  huyu  mkubwa  ambaye  aliyadhibiti  majeshi 
makubwa  aliinamisha  kichwa  chake  na  kubadili  maamuzi 

yake.  Kutokana  na  kufurahishwa  na  jambo  hili  Zenbilli 
aligeuka  kana  kwamba  anaondoka.  akamwambia  Yavuz 
ambaye  alikuwa  anaonekana  ana  shauku  kubwa: 

“Sultan  wangu.  Suala  langu  la  kwanza  lilikuwa  ni 
kukufahamisha  juu  ya  hukumu  ya  kisheria  katika  dini  yetu. 
Nina  suala  lingine,  lakini  hili  ni  ombi  tu...” 

Kisha  akaendelea: 

“Sultan  wangu.  Wahalifu  hawa  wanawajibika  katika  uha- 
lifu  walioutenda.  Lakini  ni  nani  atakayesimamia  familia  zao 
zisizo  na  hatia  wakati  wakiwa  jela?  Ombi  langu  ni  kwamba 
utenge  posho  kwa  ajili  ya  familia  zao  mpaka  kifungo  chao 
kimalizike”.  (Angalia,  Mustafa  Nuri  Pasha,  Netaij  al-Wukuat,  Ankara, 
1987,  uk  90-91). 

Yavuz  alikubali  ombi  hili  la  pili  pia,  bila  shaka  akiashiria 
utambuzi  wake  wa  jukumu  tukufu  kutoka  kwa  Mwenyezi 
Mungu. 


Katika  tukio  lingine  Zenbilli  Ali  Efendi  alimuonya  Sultan 
vile  vile  kama  mwanzo.  Lakini  kwa  kuwa  Sultan  alijiona  yeye 
ndiye  mwenye  maamuzi  alimwambia  Shaykh  al  Islam  yale 
yale  aliyomwambia  kipindi  kilichopita: 

“Si  jukumu  lako  kuingilia  masuala  ya  dola” 

Bila  kutishika  Zenbilli  Ali  Efendi  akajibu  maneno  haya 
ya  kitisho  kama  ifuatavyo: 

“Sultan  wangu.  Haya  ni  masuala  ya  kesho  akhera  hivyo 
tuna  haki  ya  kuyaingilia.  Kama  hutengui  maamuzi  yako  ya 
kimakosa  basi  jiandae  na  adhabu  kali  siku  ya  kiama...” 

Baada  ya  kusema  maneno  haya  Shaykh  al  Islam  akageuka 
na  kuondoka  bila  ya  kuaga.  Yavuz  Sultan  Selim,  ambaye 
alikuwa  anakaribia  kuanza  safari,  alikuwa  amekasirika  kidogo 
kwani  kamwe  hakuwahi  kuongeleshwa  na  mtu  yeyote  kama 
vile.  Hata  hivyo  aliukubali  ukweli  na  kuikubali  tahadhari 
aliyopewa  na  Shaykh  al  Islam  na  hivyo  alibadilisha  maamuzi 
yake.  Aliacha  barua  ya  msamaha  aje  kupewa  Zenbilli  Ali 
Efendi. 

Licha  ya  ukweli  kwamba  alikuwa  Sultan  wa  dunia,  hofu 
juu  ya  Mwenyezi  Mungu  iliyojikita  moyoni  mwake  ilimzuia 
kufanya  jambo  kutokana  na  matamanio  yake.  Kwa  upande 
mwingine  hofu  ya  Sheikh  juu  ya  Mwenyezi  Mungu  ilimpa  ari 
kubwa  na  hivyo  akaweza  kuhatarisha  kila  kitu  ili  kuonya  bila 
hofu  juu  ya  Sultan  mkali  kama  Yavuz. 

Mmoja  wa  mawaziri  wa  wakati  ule  alikutana  na  Sufi 
mkubwa  aitwae  Zunnun-i  Misri  na  kumwambia: 

“Tafadhali  nisaidie.  Nimeshughulishwa  na  kumhudumia 
Sultan  usiku  na  mchana.  Namtakia  mema  lakini  nahofia 
atanifokea  na  kunikaripia“. 

Zunnun  alitokwa  na  machozi  na  kumwambia: 

“Kama  ungelikuwa  unamuogopa  Mwenyezi  Mungu  kama 
unavyomuogopa  Sultan  huyu  basi  ungelikuwa  umekubaliwa 
kuingia  kwenye  kundi  la  wakweli”. 


Kwa  ufupi  ‘Mwanzo  wa  mambo  yote  mazuri  ni  mapenzi 
ya  Mwenyezi  Mungu,  na  msingi  wa  hekima  ni  hofu  juu  ya 
Mwenyezi  Mungu’. 

Yeyote  anayemuogopa  na  kumfahamu  Mwenyezi  Mungu 
atakuwa  muangalifu  katika  matendo  yake,  kwa  hofu  ya 
kutopoteza  mapenzi  yake  na  kutopata  adhahu  yake.  Ataishi 
katika  namna  nzuri  sana.  Kama  mja  atamuogopa  Mwenyezi 
Mungu  kikweli  kweli  (kama  anavyostahiki  kuogopwa), 
ataonyeshwa  muelekeo  wa  maisha  yake  chini  ya  hlanketi 
la  Uislamu  na  pia  atakingwa  kutokana  na  hofu  za  kidunia. 
Mjumhe  wa  Mwenyezi  Mungu  (^)  amesema: 

“Kuna  mambo  matatu  ambayo  yatawanusuru  watu:  Hofu 
juu  ya  Mwenyezi  Mungu,  katika  siri  na  dhahiri,  kutenda  haki 
katika  nyakati  zafuraha  na  hasira,  kuwa  mchumi  katika  hali 
ya  umasikini  na  utajiri.  Mambo  matatu  yafuatayo  yatampoteza 
mtu:  mtu  kuendeshwa  na  matamanio  yake,  ubahili  na 
kutosheka  na  wewe  mwenyewe”  (Munawi,  III,  404/3471). 

Kama  tunataka  amani  ndani  ya  hii  dunia  na  kesho 
akhera  hatuna  hudi  kumhofia  Mwenyezi  Mungu  kwa  namna 
anavyostahiki  kuhofiwa.  Pia  hatuna  hudi  kujikinga  kwake 
wakati  tumerukuu  na  tumesujudu,  kwa  swala  zetu  na  dua 
zetu,  huku  zinanyeshelezewa  kwa  machozi  yetu  na  kutaraji 
rehema  na  msamaha  wake. 


3.  Tazim  au  unyenyekevu 


Tazim  ni  matokeo  ya  hisia  fulani  nzuri,  kama  vile  taqwa 
(uchamungu),  mapenzi,  udhalili,  kuthamini  jamho  zuri,  na 
umakini  wa  moyo  wenye  imani.  Msingi  wa  Uislamu  unaweza 
kuelezewa  kwa  ufupi  kwa  fikra  mhili  zifuatazo: 


a.  Tadhim  li-amrillah  -  kutekeleza  maamrisho  ya 
Mwenyezi  Mungu  kwa  umakini  mkuhwa  na  heshima. 


h.  Shafqat  ala  khalkillah  -  kuwahurumia  na  kuwapenda 

viumbe  wengine  kulingana  na  kiwango  cha  ukaribu  wao  na 
Mwenyezi  Mungu. 

Jambo  la  kipaumbele  kwetu  ni  kumnyenyekea  Mwenyezi 
Mungu.  Na  alama  kubwa  na  nzito  katika  hili  ni  kufanya 
ibada.  Baada  ya  hapo  ni  kuwaheshimu  watu  kulingana  na 
kiwango  cha  ukaribu  wao  na  Mwenyezi  Mungu.  Qur’an 
tukufu  inatueleza: 

“Ndio  hivyo!  Na  anayetukuza  ibada  za  Mwenyezi  Mun- 
gu,  basi  hayo  ni  katika  unyenyekevu  wa  nyoyo”  (al-Hajj,  22:32). 

Swala,  Qur’an  tukufu,  adhana,  kuchinja  kwa  ajili  ya 
Mwenyezi  Mungu  na  amana  nyingine  tukufu  zikiwemo  Al- 
Kaaba,  vilima  vya  Safa  na  Marwa  na  sehemu  nyingine  takatifu, 
vyote  hivi  vinachukuliwa  kuwa  kanuni  takatifu  za  Uislamu. 
Hatuna  budi  kuviheshimu  bila  kukosea,  na  kuviheshimu 
zaidi  katika  nyakati  za  Hijja  na  Umra  (Hijja  kubwa  na  ndogo). 
Kuikanyaga  Al-Kaaba  wakati  umekaa  au  umelala  na  kuongea 
maneno  ya  upuuzi  katika  sehemu  hizo  takatifu,  kusoma  au 
kusikiliza  Qur’an  bila  nidhamu  au  kuiweka  chini,  yote  haya 
ni  mambo  mabaya  ambayo  yataathiri  hisia  za  unyenyekevu 
wa  mtu  na  hivyo  hatuna  budi  kujiepusha  nayo. 

Mwenyezi  Mungu  (ambaye  utukufu  na  ukuu  ni  wake) 
amewaahidi  pepo  wale  wanaomheshimu  Yeye,  Mitume  wake, 
watu  wema  na  amana  takatifu  na  pia  anawamiminia  rehema 
wakati  wote.  Mfano  mzuri  wa  hili  ni  kwamba  washirikina  wa 
Makka  hawakuadhibiwa  kutokana  na  Mjumbe  wa  Mwenyezi 
Mungu  (^)  kuwa  nao^®. 

Mfano  mzuri  wa  faida  kwa  wale  wanaoviheshimu  vitu 
vitakatifu  vya  Mwenyezi  Mungu  ni  kisa  cha  wachawi  wa 


26.  A1  Anfal,  8:33 

Firauni  kilichoelezewa  ndani  ya  Qur’an.  Pindi  Firauni 
aliposhangazwa  na  miujiza  iliyoonyeshwa  na  Musa 
aliwakusanya  pamoja  wachawi  wa  Misri  na  kuwaahidi  ujira 
mkubwa.  Hata  hivyo  wale  wachawi  walipojaribu  kushindana 
na  Musa,  walirudi  nyuma  kwa  upole  na  kumpa  heshima  na 
kipaumbele  yeye.  Kitendo  hiki  cha  upole  walichomuonyesha 
Musa  lazima  kitakuwa  kilimfurahisha  Mwenyezi  Mungu 
Mtukufu  ndio  maana  wakati  ule  mbegu  za  uongofu  zilizokuwa 
ndani  ya  nyoyo  zao  zikaanza  kukua. 

Miujiza  iliyodhihirika  baada  ya  pale  ilikuwa  sababu  ya 
wao  kuheshimiwa  kwa  imani  zao.  Na  hii  ilikuwa  ni  imani 
thabiti  iliyowapelekea  kutoa  uhai  wao  bila  ya  majadiliano 
hata  kidogo... 

Katika  kisa  kifuatacho  Jalaluddin  al-Rumi  anaelezea  siri 
ya  kuheshimu  alama  za  Mwenyezi  Mungu: 

“Wale  wachawi  walikuja  kuungana  kutokana  na  adabu 
na  heshima  waliyoionyesha  kwa  Mtume  yule  Mtukufu,  mja 
aliye  karibu  na  Mwenyezi  Mungu,  kwa  kumfaa  kipengele 
cha  kwanza.Hata  hivyo  wakati  huo  huo  waliadhibiwa  kwa 
kujaribu  kushindana  na  Mtume  yule  Mtukufu  ”. 

Tukio  lingine  maarufu  ni  ndoto  ya  Othman  Gazi 
iliyotokana  na  heshima  yake  na  unyenyekevu  wake  juu  ya 
Quran  tukufu.  Ndoto  hii  ilitafsiriwa  na  sheikh  Edebali  ambaye 
baadaye  alimwozesha  binti  yake.  Hivyo  ni  sahihi  kusema 
kwamba  Dola  ya  Uthmainiyy,  dola  iliyotawala  kwa  muda 
mrefu  duniani  ilikuwa  imejengwa  juu  ya  misingi  ya  heshima, 
unyenyekevu,  mapenzi,  adabu  na  kuihudumia  Qur’an. 

Dola  hii  tukufu  iliyopata  nguvu  kutokana  na  heshima 
kubwa  iliyoweka  juu  ya  Quran  baadae  ilikuja  kusimamia 

amana  takatifu  na  kuzihifadhi  kwa  heshima  kubwa.Kwa 
kuongezea  ni  kwamba  dola  hii  ilihudumia  misikiti  miwili 
mitakatifu  ya  Makka  na  Madina  kwa  heshima  na  kulingana 
na  utukufu  wake. 

Matukio  ya  wema 

Kutokana  na  masimulizi  ya  Abu  Huraira  (4®),  Siku 
moja  Mjumbe  wa  Mwenyezi  Mungu  (^)  aliona  makohozi 
chini  ndani  ya  msikiti  wake  yakiwa  katika  usawa  wa  Qibla. 
vVkawageukia  watu  na  kusema: 

“Mna  matatizo  gani  baadhi  yenu  kiasi  kwamba  mnapom- 
geukia  Mola  wenu  mnatema  makohozi.  Je  kuna  yeyote 
miongoni  mwenu  angelipenda  mtu  amgeukie  na  kumtemea 
usoni  mwake?”  (Muslim,  Masajid,  53). 


Pindi  Junayd  al-Baghdadi  alipoenda  kumtembelea  mtu 
mmoja  ambaye  aliambiwa  ni  mchamungu,  alimuona  akitema 
kohozi  kwenye  uelekeo  wa  Makka.  Akaondoka  bila  kumuona 
yule  mtu  kwani  aligundua  kuwa  yule  mtu  si  mwenye  kufuata 
Sunnah  (mwenendo  wa  Mtume). 


Kutokana  na  masimulizi  ya  Anas  (4®),  kila  wakati 
Mjumbe  wa  Mwenyezi  Mungu  (^)  alipoenda  kujisaidia 
alikuwa  akivua  pete  yake  ambayo  iliandikwa  ‘Muhammad 
ni  Mjumbe  wa  Mwenyezi  Mungu’  kutokana  na  kumheshimu 
Mwenyezi  Mungu  (Abu  Dawud,  Taharah,  10/19). 


Katika  kipindi  cha  Hijja  wakati  Mjumbe  wa  Mwenyezi 

Mungu  ameelekea  Al-Kaaba  alinyanyua  mikono  yake  na 
kuomba: 

“Ewe  Mwenyezi  Mungu.  Nakuomba  uongeze  heshima, 
ukubwa  na  utukufu  wa  nyumba  hii.  Na  pia  nakuomba 
uongeze  heshima,  utukufu,  unyenyekevu  na  wema  kwa  wale 
wanaoiheshimu  katika  kipindi  cha  Hijja  kubwa  na  ndogo” 
(Ibn  Sad,  II,  173). 


Ndani  ya  Qur’an  tukufu  Mwenyezi  Mungu  anasema: 

“Na  ngamia  wa  sadaka  tumekufanyieni  kuwa  ni 
kudhihirisha  matukuzo  kwa  Mwenyezi  Mungu;  kwa  hao 
mna  kheri  nyingi.  Basi  litajeni  jina  la  Mwenyezi  Mungu 
juu  yao  wanapo  simama  kwa  safu.  Na  waangukapo  uhavu 
kuleni  katika  hao  na  wahsheni  waho  kinai  na  wanao 
lazimika  kuomha.  Ndio  kama  hivi  tumewafanya  hawa 
wanyama  dhalili  kwenu  ih  mpate  kushukuru”  (al-Hajj,  22:36). 

Hivyo  wanyama  waliochinjwa  katika  kipindi  cha  sherehe 
za  Qurban  pia  nao  ni  katika  alama  za  Mwenyezi  Mungu.  Ndio 
maana  hatuna  budi  kuonyesha  heshima  juu  wa  wanyama 
hawa  kwa  ajili  ya  Mwenyezi  Mungu.  Kama  ilivyo  katika 
ibada  nyingine  zote,  hisia  ya  unyenyekevu  na  taqwa  ndio 
yenye  kuangaliwa.  Ndani  ya  Qur’an  tukufu  Mwenyezi  Mungu 
anasema: 


“Nyama  zao  hazimfikii  Mwenyezi  Mungu  wala  damu 
zao,  lakini  unamfikia  uchamngu  wenu.  Namna  hivi 
tumewadhalihsha  kwenu  ili  mumtukuze  Mwenyezi  Mungu 
kwa  alivyo  kuongoeni.  Na  wahashirie  wafanyao  mema” 

(al-Ha)j,  22:37). 

Tukio  lifuatalo  ni  mfano  mzuri  wenye  kuonyesha  heshima 
iliyodhihirishwa  na  Mjumhe  wa  Mwenyezi  Mungu  (^)  kwa 
Mwenyezi  Mungu  juu  ya  wanyama  waliochinjwa  kwa  ajili  ya 
sherehe  za  Qurbani. 

Waislamu  walikuwa  wamewasili  Hudaybiya  kwa  ajili  ya 
kutekeleza  hija  ndogo,  hata  hivyo  washirikina  waliwazuia 
kuingia  Makka.  Maswahaba  walikuwa  wamebeba  wanyama 
wa  kuchinja.  Miongoni  mwa  wanyama  hawa  alikuwepo 
ngamia  wa  ukoosafu  ambaye  alichukuliwa  kama  ngawira 
katika  vita  vya  Badr.  Ngamia  huyu  alikuwa  ni  wa  Abu  Jahl 
na  alikuwa  na  pete  ya  fedha  katika  pua  yake.  Pindi  ngamia 
walipolazwa  chini  kwa  ajili  ya  kuchijwa  ngamia  huyu  alitoroka 
na  kukimbilia  Makka  kwenye  nyumba  ya  Abu  Jahl.  Amr  Ibn 
Anema  (4&)  alimfuata.  Baadhi  ya  watu  hawakutaka  Amr 
amrejeshe  ngamia  yule  na  hivyo  wakataka  kutoa  ngamia  100 
ili  kufidia  ngamia  huyu  mmoja.  Pindi  Mjumbe  wa  Mwenyezi 
Mungu  (^)  aliposikia  jambo  hili  alisema: 

“Kama  tungelikuwa  hatujaamua  kumtoa  kafara  ngamia 
huyu  tungelikubali  ombi  lenu”  (Waqidi,  II,  64). 

Hapa  tunaweza  kuona  huruma  na  uvumilivu  wa  Mjumbe 
wa  Mwenyezi  Mungu  (^)  na  pia  unyenyekevu  aliouonyesha 
kwa  Mwenyezi  Mungu.  Mjumbe  wa  Mwenyezi  Mungu  (^) 
ndiye  aliyekuwa  na  moyo  laini  kuliko  watu  wote.  Haikuwa 
kawaida  yake  kukataa  maombi  ya  halali  ya  watu.  Hata  hapa 
pia  angelikuwa  amekubali  ombi  la  makafiri  wale  kama 
isingelikuwa  heshima  yake  juu  ya  kanuni  za  Mwenyezi 
Mungu  na  dini  yake  ambavyo  viko  juu  ya  vitu  vyote  vingine. 
Ndio  maana  hakumtumia  ngamia  ambaye  alikuwa  ametolewa 
kuchinjwa  kwa  ajili  ya  Mwenyezi  Mungu  kwa  matumizi 
mengine. 

Pia  tunaweza  kupata  mazingatio  kutokana  na  unyenyekevu 
ulioonyeshwa  na  marafiki  wa  Mwenyezi  Mungu  kuhusiana  na 
kuchinja  wanyama  kwa  ajili  yake. 

Shaykh  Sami  Efendi  na  marehemu  Musa  Topbas  Efendi 
(Mwenyezi  Mungu  atakase  nyoyo  zao)  walikuwa  makini  mno 
wanapokuja  kwenye  suala  la  kuchinja  wanyama  wao  kwa  ajili 
Mwenyezi  Mungu.  Walikuwa  kamwe  hawachinji  wanyama 
wawili  katika  sehemu  moja.  Walikuwa  wakiwaziba  macho 
kabla  ya  kuwachinja.  Hawakuruhusu  wanyama  wasukumwe 
na  kukokotwa  kwa  nguvu  kuelekea  kwenye  sehemu  ya 
kuchinjiwa,  kinyume  chake  kama  mnyama  alikuwa  ni  mdogo, 
walikuwa  wakiomba  abebwe  vizuri  na  kwa  upole.  Walikuwa 
wakihakikisha  kuwa  kisu  cha  kuchinjia  ni  kikali.  Pia  walikuwa 
wakielekeza  mnyama  achinjwe  kwa  namna  ambayo  hataumia 
sana  na  damu  iachwe  itiririke  yote.  Walikuwa  hawakai  chini 
pindi  mnyama  anapochinjwa  bali  wakikuwa  wakisimama 
mpaka  damu  yote  itiririke  chini. 

Walifanya  yote  haya  kwa  sababu  kuchinja  mnyama  kwa 
ajili  ya  Mwenyezi  Mungu  ni  moja  wapo  ya  ibada  ambayo 
nayo  inahitajika  kutekelezwa  kwa  umakini  kama  zilivyo  ibada 
nyingine.  Huku  ni  kuonyesha  unyenyekevu  kwa  Mwenyezi 
Mungu  kama  shukurani  kwa  ajili  ya  neema  alitujaalia,  na 
kujitolea  kila  ulicho  nacho  katika  njia  yake.  Mwenyezi  Mungu 
aliye  juu  zaidi  aliumba  wanyama  kwa  manufaa  ya  wanadamu 
na  kuwaacha  wawatumikie.  Neema  zote  zinazotokana  nao 
kama  vile  nyama  yao,  maziwa,  ngozi  na  sufi  ni  fadhila  kubwa 
kwa  waja  wa  Mwenyezi  Mungu. 

Kumshukuru  mtu  kwa  ajili  ya  bilauri  ndogo  ya  maji 
ni  jambo  la  kiutu.  Hivyo  hatuna  budi  kuwa  katika  hali  ya 
kumshukuru  Mwenyezi  Mungu  wakati  wote  kwa  ajili  ya 

neema  nyingi  alizotujaalia.  Hatuna  budi  kuonyesha  heshima, 
upole,  upendo  na  wema  wakati  wa  kuwachinja  wanyama 
hawa  waliobarikiwa  ambao  Mwenyezi  Mungu  ametupatia 
kwa  manufaa  yetu. 


Omar  na  Othman  (4®)  walikuwa  na  kawaida  ya  kubusu 
nakala  za  Qur’an  zilizobarikiwa  kwa  heshima  kila  walipoamka 
asubuhi.  Abdullah  Ibn  Omar  pia  alikuwa  akichukua  kitabu 
kitakatifu  mikononi  mwake,  akikibusu  kwa  heshima  kubwa 
na  kukikumbatia  kifuani  mwake  na  huku  akisema  : 

“Huu  ni  mkataba  wa  Mola  wangu.  Haya  ni  maagizo  ya 
wazi  kutoka  kwa  Mola  wangu”  (Kattani,  II,  196-7). 

Pia  Ikrima  (4®)  alikuwa  akichukua  maandiko  matakatifu 
na  kuyapitisha  katika  macho  yake.  Alikuwa  akilia  na  kusema 
maneno  yafuatayo  katika  kuonyesha  unyenyekevu  wake  na 
mapenzi  yake  kwa  Mwenyezi  Mungu  Mtukufu. 

“Haya  ni  maneno  ya  Mola  wangu,  haya  ni  maneno  ya 
Mola  wangu”  (Hakim,  III,  272/5062). 


Katika  kipindi  cha  nyuma  pindi  kilipotakiwa  kufutwa 
chochote  kilichoandikwa  kwa  wino  kilikuwa  kikioshwa  kwa 
maji.  Anas  (4®)  ametufahamisha  kuwa  katika  kipindi  cha 
makhalifa  wanne  wanafunzi  waliokuwa  wakiosha  aya  za 
Qur’an  hawakuwa  wakimwaga  maji  yake  mahali  popote  bila 
ya  mpangilio.  Bali  walikuwa  wakiyakusanya  kwenye  chombo 
maalum  na  baadae  kuyamwaga  pembezoni  mwa  kaburi  au 
ndani  ya  visima  visafi  ambavyo  hakuna  mtu  aliyevitumia. 
Pia  walikuwa  wakiyatumia  maji  hayo  kwa  ajili  ya  kutibu 
magonjwa.  (Kattani,  II,  200). 


USTAARABU  WA  USTAARABU 


Kabla  ya  Qur’an  kushushwa  watu  wa  Makka  walikuwa 
wakitundika  kwenye  ukuta  wa  Al-Kaaba  majina  ya  mashairi 
saba  ambayo  yalichaguliwa  kutokana  na  uzuri  wake  na 
ufasaha  wake  .  Moja  ya  mashairi  haya  lilitoka  kwa  Labid  ibn 
Rabia.  Kazi  za  Labid  zilikuwa  zimetundikwa  katika  ukuta  wa 
Al-Kaaba  kwa  miaka  mingi.  Pindi  Labid  alipoingia  kwenye 
Uislamu  alikataa  kuandika  au  kusoma  shairi  lingine  kutokana 
na  unyenyekevu  wake  na  heshima  juu  ya  maneno  ya  Mwenyezi 
Mungu.  Shairi  lake  la  mwisho  aliliandika  alipoingia  kwenye 
Uislamu  (mwanzoni): 

“Sifa  zote  njema  anastahiki  Mwenyezi  Mungu  kwa  kuni- 
jaalia  na  mimi  pia  kulivaa  vazi  hili  lenye  kung’aa  la  Uislamu 
kabla  haijafika  saa  iliyoahidiwa”  (Ibn  Abdilbar,  al-Istiab,  III,  1335). 


Siku  moja  nabii  Suleiman  (S^O  alimtumia  barua  Balqis 
ambaye  alikuwa  malikia  wa  Sheba  kwa  ajili  ya  kumualika 
kwenye  Uislamu.  Balqis  ambaye  alikuwa  akiabudia  masanamu 
kwa  wakati  ule  aliisoma  ile  barua  na  kusema: 

“Enyi  mabwana  na  waheshimiwa.  Nimetumiwa  barua 
iliyobarikiwa.  Inatoka  kwa  Suleiman  na  inaanza  hivi  “Kwa 
jina  la  Mwenyezi  Mungu,  Mwingi  wa  rehema,  Mwenye 
kurehemu”... 

Baadhi  ya  wanachuoni  wanasema  kuwa  kutokana  na 
heshima  yake  hii  aliyoionyesha  kwenye  barua  ya  Suleiman 
ndio  maana  akabarikiwa  kwa  kuingia  kwenye  Uislamu. 


Katika  nusu  ya  uhai  wa  rafiki  wa  Mwenyezi  Mungu, 
Bashir  Hafi,  alikuwa  mtenda  madhambi.  Siku  moja  akiwa 

anatembea  huku  amelewa  aliokota  kipande  cha  karatasi 
kilichoandikwa  ‘Kwa  jina  la  Mwenyezi  Mungu’.  Alikibusu 
na  kukiweka  kwenye  paji  lake  la  uso  (katika  kuonyesha 
heshima).  Alikipulizia  manukato  na  kukiweka  sehemu  nzuri. 
Usiku  wake  aliota  ndoto  ambayo  alisikia  sauti  ikisema: 

“Umelipulizia  jina  langu  manukato  mazuri  na 
umelionyeshea  heshima  kubwa.  Sasa  kutokana  na  utukufu 
na  ukubwa  wangu,  nitalifanya  jina  lako  liheshimiwe  hapa 
duniani  na  kesho  akhera”. 

Baada  ya  ndoto  hii  Bashir  aliamka  na  kutubu  na  kumrudia 
Mwenyezi  Mungu  kwa  utii  na  usafi  wa  moyo.^^ 


Mababu  zetu  ambao  walitumia  kila  njia  kuonyesha 
unyenyekevu  kwa  Mwenyezi  Mungu  aliye  juu  zaidi  na  Mjumbe 
wake,  walilifanya  jambo  hili  kuwa  kanuni  ya  maisha  yao. 
Walipokuwa  wakiandika  vitabu  walikuwa  hawaliandiki  jina 
la  Mwenyezi  Mungu  kwa  uwazi  kutokana  na  kuliheshimu. 
Kinyume  chake  walikuwa  wakiandika  kifupi  chake,  kama  vile 
bihi  ikimaanisha  kwa  jina  lake  (kwa  jina  la  Mwenyezi  Mungu) 
kutokana  na  hofu  kuwa  vitabu  vyao  vinaweza  kuwekwa  chini. 


Kutokana  na  masimulizi  mbalimbali,  siku  moja  mmoja 
wa  marafiki  wa  Mwenyezi  Mungu,  Ibrahim  ibn  Edhem 
alienda  kumuona  Abu  Hanifa.  Wanafunzi  waliokuwa 
wamemzunguka  Abu  Hanifa  walimuangalia  Ibrahim  ibn 
Edhem  kwa  dharau  na  kiugeni.  Abu  Hanifa  akaligundua  hili 
na  kumwambia  Ibrahim  ibn  Edhem: 


27.  Attar,  Tadhkirat  al-Anbiya,  Tahran,  1372,  uk  128 

“Tafadhali  mheshimiwa  ingia  ndani,  ni  heshima  iliyoje 
kwetu”. 

Ibrahim  alimsalimia  kwa  unyonge  na  kuondoka.  Pindi 
Ibrahim  ibn  Edhem  alipoondoka,  wanafunzi  wake  wakamu- 
uliza: 

“Ni  kitu  gani  kinamfanya  mtu  huyu  astahiki  ukubwa  na 
heshima?  Inawezekanaje  mtu  kama  wewe  ukamuita  mheshi- 
miwa?”. 

Kutokana  na  hili  Abu  Hanifa  alitoa  jibu  lifuatalo  lililo- 
onyesha  hisia  zake  za  heshima  kwa  marafiki  wa  Mwenyezi 
Mungu  na  ambalo  pia  lilionyesha  kiwango  chake  cha  juu  cha 
unyenyekevu: 

“Yeye  wakati  wote  anamfikiria  Mwenyezi  Mungu,  wakati 
sisi  tumetawaliwa  na  mazungumzo  ya  kipuuzi  na  usengenyaji”. 

Abu  Hanifa  alikuwa  amejishonea  mwenyewe  vazi  lake 
kutokana  na  malighafi  nzuri  na  za  thamani,  vazi  ambalo 
alikuwa  akilivaa  wakati  wa  swala  za  usiku.  Alifanya  haya 
kutokana  na  unyenyekevu  wake  kwa  Mwenyezi  Mungu, 
hivyo  akituonyesha  umuhimu  wa  adabu  na  heshima  katika 
kuziendea  ibada  zetu. 


Ahmad  ibn  Hambal  (rehema  za  Mwenyezi  Mungu 
ziwe  juu  yake)  alikuwa  akimtembelea  mara  kwa  mara  rafiki 
wa  Mwenyezi  Mungu,  Bashir  Hafi,  kwa  ajili  ya  kuongea 
naye.  Alikuwa  akimpenda  sana.  Siku  moja  wanafunzi  wake 
walimwambia: 


“Ewe  Imam!  Wewe  ni  mwanachuoni  wa  Qur’an  na 
Sunnah.  Licha  ya  hili  lakini  unamtembelea  yule  mtu  wa 
kawaida  mara  kwa  mara.  Je  jambo  hili  linakufaa  wewe  kweli?” 

Imam  yule  mkubwa  akatoa  jibu  lifuatalo: 

“Ni  kweli  kwamba  katika  mada  mlizozitaja  mimi  ni 
bora  kuliko  yeye.  Lakini  yeye  anamfahamu  na  kumtambua 
Mwenyezi  Mungu  Mtukufu  zaidi  yangu”. 

Hivyo  wote  Abu  Hanifa  na  Ahmad  ibn  Hambal  wali- 
waheshimu  waja  wenye  kumfahamu  na  kumtambua  Mwenyezi 
Mungu  kutokana  na  mapenzi  na  heshima  waliyokuwa  nayo 
kwake,  na  hivyo  walijaribu  kufaidika  nao  kwa  kuwatembelea. 


Jangwa  la  Sinai  ni  sehemu  ya  hatari  mno  ambayo  hakuna 
mtu  yeyote  aliyewahi  kufanikiwa  kuipita.  Kutokana  na 
ujasiri  na  maamuzi  ya  Yavuz  Sultan  Selim  jeshi  la  dola  ya 
Uthmainiyya  liliingia  kwenye  jangwa  hilo.  Baada  ya  muda 
mfupi  Yavuz  alishuka  kutoka  kwenye  farasi  wake  na  kuanza 
kutembea.  Askari  wake  wakastaajabu  na  kupatwa  na  hofu 
kubwa:  “Kwa  nini  Sultan  ameteremka  kwenye  farasi  wake 
na  kuanza  kutembea  katika  jangwa  hili  ambalo  linatosha 
kuchemsha  damu  ya  farasi”.  Wakaanza  kunongbnezana  wao 
kwa  wao  kisha  na  wao  wakateremka  kwenye  farasi  wao  na 
kuanza  kutembea.  Pashas  wakamuuliza  Hasan  Can  ambaye 
alikuwa  rafiki  wa  karibu  wa  Yavuz: 


“Tafadhali  muulize  Sultan,  ni  kitu  gani  hiki?” 


Hasan  Can  akamuuliza  Yavuz  kwa  shauku  kubwa  kuwa 
ni  jambo  gani  alilokuwa  akilifanya. 


“Je  huoni  Hasan?  Mjumbe  wa  Mwenyezi  Mungu  (^) 
anatembea  mbele  yetu.  Inawezekanaje  tuwe  tumekaa  juu 
ya  farasi  wetu  wakati  Sultan  wa  ulimwengu  anatembea  kwa 
miguu?” 


USTAARABU  WA  USTAARABU 


Kwa  watu  wa  dola  ya  Uthmainiyya  alama  ya  usultani  kwao 
haikuwa  taji,  bali  ilikuwa  kuchukua  upanga.  Kila  lilipotumika 
neno  ‘mwenye  taji’  kwenye  nyaraka  za  dola,  usultani  wa 
Sultan  ulitekelezwa  kwa  njia  ya  ahadi  ya  umoja  na  kuchukua 
upanga.  Utaratibu  huu  uliendelea  mpaka  wakati  wa  Sultan  wa 
36  wa  dola  ya  Uthmainiyya,  Wahiduddin. 

Baada  ya  Istanbul  kutwaliwa  utaratibu  wa  kuchukua 
upanga  ulifanyika  katika  kaburi  la  Ayyub  Al-Ansari.  Sherehe 
iliyofanyika  iliitwa  “Kilic  Alayi”  (Sherehe  ya  Upanga). 

Upanga  aliouchukua  Sultan  mpya  ulikuwa  ni  upanga 
ambao  mwanzo  ulimilikiwa  na  Omar  (4®),  na  kwa  sasa  ume- 
hifadhiwa  katika  kasri  la  Topkapi.  Upanga  huu  uliwekwa  kwa 
ajili  ya  Sultan  huyu  mpya  na  mtu  wa  dini  aliyeheshimika  sana 
kwa  wakati  ule.  Jambo  hili  lilifuatiwa  na  dua  katika  hadhara 
na  pongezi  nyingi  kwa  Sultan.  Eneo  la  Ayub  lihchaguhwa  kwa 
ajili  ya  sherehe  hizi  kwa  sababu  maswahaba  wengi  wa  Mtume, 
wote  waliojulikana  na  wasiojulikana,  walikuwa  wamezikwa 
katika  eneo  hili  lililochukuliwa  kama  eneo  takatifu  kama 
ilivyo  ardhi  takatifu  ya  Haram  ndani  ya  Makka. 

Katika  kipindi  cha  Murad  wa  IV,  mafuriko  yalitokea  na 
kuangusha  kuta  mbili  za  Al-Kaaba.  Upesi  mkuu  wa  wasanifu 
majengo  aliyeitwa  Ridhwan  Aga  aliagizwa  kwenda  Makka 
kukarabati  uharibifu  uliotokea.  Baada  ya  kugundua  tatizo, 
mbunifu  yule  alijizuia  kutumia  maneno  kama  vile  ‘kuanguka’ 
na  ‘kubomoka’  juu  ya  Al-Kaaba  tukufu  na  badala  yake  akatoa 
maneno  kama  yafuatayo: 

“Sehemu  ile  na  ile  ya  nyumba  ya  Mwenyezi  Mungu 
imeinama  chini  kusujudu”. 

Pia  alionyesha  heshima  yake  juu  ya  Al-Kaaba  kwa  njia 
nyingine  nyingi,  kama  vile  kuwa  makini  ili  kuzuia  wanyama 
waliobeba  vitendea  kazi  wasichafue  sehemu  ile  tukufu. 

Kuziheshimu  ardhi  hizi  tukufu  kulianza  pale  dola  ya 
Uthmainiyya  ilipoingia  madarakani.  Wakati  wa  safari  ya 
hijja  kituo  cha  kwanza  kwa  watu  watokao  Ulaya  mpaka  Asia 
kilipewa  jina  ‘Haram’  (Takatifu).  Eneo  hili  bado  linabeba 
jina  hili  mpaka  leo  na  ndio  mwanzo  wa  kuchunga  taratibu 
muhimu  unapowasili  kwenye  miji  hii  mitakatifu.  Hakuna 
jambo  lolote  la  kipuuzi  linaloruhusiwa  katika  safari  hii. 


Mnamo  mwaka  1678  Sair  Nabi  alienda  kuhiji  pamoja 
na  watu  wa  dola.  Kundi  lake  lilipokaribia  Madina  Nabi 
hakuweza  kulala  kwa  furaha.  Alipomuona  pasha  ananyanyua 
mguu  wake  kuelekea  Madina  aliguswa  mno  na  kitendo  hiki 
na  hivyo  akaanza  kuandika  wasifu  wake  maarufu. 

Walipokaribia  Madina  karibu  na  swala  ya  alfajiri,  Nabi 
alisikia  ule  wasifu  aliouandika  ukisomwa  juu  ya  minara  ya 
msikiti  wa  Mtume. 

‘Kuweni  makini  na  kwenda  kinyume  na  adabu  za  hijja 
mnapokuwa  katika  eneo  hili  la  Mwenyezi  Mungu,  ambalo 
ni  kituo  na  ardhi  iliyobarikiwa  ya  Mtume  wake  mpendwa, 
Muhammad  Mustafa  (^). 

Ewe  Nabi,  ingia  katika  eneo  hili  na  ushikamane  na  Adabu 
zake.  Hili  ni  eneo  ambalo  roho  takatifu  zinalifuata  kama  mende 
na  kituo  kilichobarikiwa  ambacho  Mitume  wamekibusu’. 


Kutokana  na  kufurahishwa  mno  na  jambo  hili  mshairi, 
Nabi,  upesi  akaenda  kumtafuta  mpiga  adhana: 

“Umejifunza  wasifu  huu  kutoka  kwa  nani  na  kivipi?” 
Alimuuliza. 

Mpiga  adhana  akajihu: 

“Usiku  Mjumhe  wa  Mwenyezi  Mungu  (^)  aliniamhia 
yafuatayo  ndani  ya  ndoto: 

“Mshairi  kutoka  kwenye  umma  wangu  aitwae  Nahi 
anakuja  kunitembelea.  Mtu  huyu  ananipenda  na  kuniheshimu 
sana.  Msalimie  kwa  wasifu  wake  mwenyewe  juu  ya  minara  ya 
msikiti  wangu  kutokana  na  haya  mapenzi  aliyonayo  kwangu”. 

Hivyo  tulitekeleza  agizo  hili  la  Mtume” 

Nabi  akaanza  kulia  bila  ya  kuweza  kujizuia.  Alikuwa 
akilia  na  wakati  huo  huo  akisema: 

“Inamaanisha  kuwa  Mjumbe  wa  Mwenyezi  Mungu 
amesema  kwamba  mimi  ni  miongoni  mwa  umma  wake. 
Yani  Mjumbe  wa  Mwenyezi  Mungu  (^)  amenikubalia  kuwa 
katika  umma  wake!... 


Sultani  wa  mwisho  wa  dola  ya  Uthmayniyya  Abdulaziz 
Han,  alikuwa  akimheshimu  na  kumtii  Mjumbe  wa  Mwenyezi 
Mungu  (^).  Siku  moja  alipokuwa  amelala  juu  ya  kitanda 
chake  na  huku  akiwa  ni  mgonjwa,  amedhoofika  na  hajitambui 
vizuri,  aliambiwa: 


“Kuna  ombi  hapa  kutoka  kwa  watu  wa  madina”.  Baada 
ya  kuyasikia  haya  Sultani  alikusanya  nguvu  zake  zote  na 
kuwaambia  wasaidizi  wake:  “Nipelekeni  chini  ya  gorofa 
haraka.  Ngojeni  nisikilize  ombi  kutoka  Haramayn  wakati 
nimesimama.  Ombi  kutoka  kwa  majirani  wa  mjumbe  wa 
Mwenyezi  Mungu  (^)  haliwezi  kusikilizwa  huku  mtu  amekaa 
na  kunyoosha  miguu,  hii  ni  kinyume  na  adabu”... 

Kila  ujumbe  ulipokuja  kutoka  madina  alikuwa  akichukua 
tena  udhu  na  kubusu  karatasi  zake  na  kusema  “Zina  vumbi 
lililobarikiwa  la  Madina”.  Kisha  alikuwa  akimkabidhi  mkuu 
wa  waandishi  ili  azifungue  na  kuzisoma. 


Ni  muhimu  pia  kuwataja  mababu  zetu  walioonyesha 
heshima  kwa  wanachuoni  na  watekelezaji  wa  mwenendo  wa 
mtume.  Kuhusiana  na  kuwaheshimu  marafiki  wa  Mwenyezi 
Mungu,  Ertugrul  Gazi  alimpa  ushauri  mzuri  mwanae  Othman 
Gazi  kwa  niaba  yake  kama  namna  ya  kutoa  muongozo  kwa 
wale  wote  ambao  watakuja  baada  yake:  “Angalia  mwanangu. 
Unaweza  kuniumiza  mimi,  lakini  kamwe  usimuumize  sheikh 
Edebali.  Yeye  ni  kiongozi  wa  dini  wa  watu  wetu.  Yeye  ndiye 
anayetuweka  katika  usawa  na  mizani  yake  haizidi  upende 
mmoja  hata  kwa  dirham  moja. 

Unaweza  kuniasi  mimi  lakini  kamwe  usimuasi  yeye. 
Ukiniasi  mimi  nitahuzunika  na  kuumia,  lakini  ukimuasi 
yeye,  macho  yangu  hayataendelea  kukuangalia  tena,  na  hata 
kama  yatakuangalia  hayataweza  kukuona. 

Maneno  yangu  si  kwa  ajili  ya  Edebali  bali  ni  kwa  ajili 
yako.  Ghukulia  maneno  haya  kama  wosia  wangu  wa  mwisho 
kwako”. 


Othman  Gazi  alimpa  mwanae  Orhan  Gazi  ushauri 
ufuatao: 


“...Daima  waheshimu,  wafanyie  wema  na  kuwafadhilisha 
wale  wanachuoni  wema,  ambao  wanaipa  serikali  yetu  nguvu 
ya  kiimani.  Kama  unamsikia  mwanachuoni  mkubwa  au  mtu 

mwema  kutoka  nchi  nyingine,  mualike  katika  nchi  yetu  kwa 
upole  na  heshima  kuhwa.  Yafanye  mamho  ya  kiutawala  na 
dini  yaongozwe  na  baraka  na  msaada  wao...” 

Katika  kipindi  cha  utawala  wa  Orhan  Gazi,  rafiki  wa 
Mwenyezi  Mungu  aliyekuwa  na  elimu  kubwa  aliyeitwa 
Geyikli  Baba  alikuwa  akiishi  katika  mji  wa  Uludag.  Baada 
ya  kusikia  umaarufu  wake  Orhan  Gazi  alimtumia  mualiko. 
Hata  hivyo  rafiki  huyu  wa  Mwenyezi  Mungu  ambaye  alikuwa 
na  kawaida  ya  kutangatanga  kwenye  milima  pamoja  na  paa 
wake,  alikataa  mualiko.  Kisha  akatuma  ujumbe  akisema:  “Pia 
Orhan  asije  kuniona”. 

Orhan  Gazi  alipopatwa  na  shauku  ya  kutaka  kujua  sababu 
alipokea  jibu  lifuatalo: 

“Watu  wa  kanuni  za  Darwish  ni  watu  wa  uoni  wa  mbali 
na  watu  wenye  nyoyo  nzuri.  Ni  wajibu  wao  kutekeleza  wajibu 
wao  vilivyo.  Kama  wataende  kinyume  na  kutoka  kwenye  njia 
ya  haki  basi  dua  zao  hazitakubaliwa.  Kwa  upande  mwingine 
nyinyi  ni  wadhamini  wa  watu.  Kwa  namna  hiyo  nyie  ni  askari 
wa  mstari  wa  mbele  lakini  sisi  ni  askari  wa  maombi.  Ushindi 
hupatikana  kwa  juhudi  za  pamoja  kati  ya  askari  wa  maombi 
na  askari  wa  mstari  wa  mbele  vitani.  Kama  ilivyo  kwa  askari 
wa  vita  wanavyojiandaa  kwa  silaha  na  ujuzi  wa  mbinu  za 
kivita  ili  kupata  ushindi,  pia  askari  wa  maombi  hawana  budi 
kujiweka  mbali  na  mapenzi  na  matamanio  ya  kidunia.  Hivyo 
ninahofia  kuwa  fadhila  na  kitu  chochote  utakachonipatia 
kutokana  na  mimi  kuja  kwako  kutapanda  mbegu  za  kuipenda 
dunia  ndani  ya  nyoyo  za  madaruwesh  na  kupunguza  mapenzi 
ya  akhera.  Matokeo  yake  madhara  yatatufikia  sisi  sote.  Sultani 
wangu!  Fahamu  kuwa  muda  utakapofika  tutaonana  tena  kwa 
uwezo  wa  Mwenyezi  Mungu”. 

Baada  ya  muda  mfupi  Geyikli  Baba  alikuja  Bursa  na 
kupanda  mti  katika  eneo  la  Orhan  Gazi.  Wakamfahamisha 
Sultan  kuhusu  jambo  hili,  kisha  Sultan  akaenda  pale  haraka. 
Geyikli  Baba  akamwambia: 

“Tumeupanda  kwa  kutokana  na  baraka  zake.  Hali  ya 
kuwa  upo  hapa  dua  za  madaruwesh  wenu  na  vizazi  vyenu 
zipokelewe”. 

Licha  ya  mashari  aliyopewa  hapo  kabla,  Orhan  Gazi 
alimpa  Geyikli  Baba  mji  wa  Inegol  na  vitongoji  vyake.  Hata 
hivyo,  Geyikli  Baba  ambaye  hakuwa  anahitaji  chochote  katika 
hivi  alikataa  na  kusema: 

“Mali  ni  za  Mwenyezi  Mungu  peke  yake.  Anawapatia 
wale  wanaostahiki.  Sisi  hatustahiki” 

Sultan  akamsisitiza.  Kwa  kuhofia  kuwa  kukataa  kile  ali- 
chopewa  inaweza  ikawa  aina  ya  majivuno,  Geyikli  Baba 
akasema: 

“Acha  kipande  kile  cha  ardhi  kilicho  upande  ule  wa 
kilima  kiwe  uwanjwa  kwa  ajili  ya  madaruwesh“. 

Kwa  kuhofia  kukosea  kwa  kutoonyesha  heshima  kwa 
rafiki  wa  Mwenyezi  Mungu  na  kuifanya  dola  iwe  na  tabia 
hii,  Orhan  Gazi  alikuwa  na  furaha  kubwa  pale  Geyikli  Baba 
alipokubali  ombi  lake  na  akaahidi  kubusu  mikono  yake; 
aliibusu  kwa  hakika  mfulululizo  ...Baadae  wakati  wa  kifo 
chake  aliamuru  kaburi  lake  na  msikiti  ujengwe.  Na  kaburi  hili 
bado  linatembelewa  mpaka  leo. 

Historia  ni  shahidi  kuwa  heshima  kubwa  iliyoonyeshwa 
na  masultani  wa  dola  ya  Uthmainiyya  juu  ya  marafiki  wa 
Mwenyezi  Mungu  ndio  sababu  kuu  ya  kupata  usaidizi  kutoka 
kwa  Mwenyezi  Mungu. 

Heshima  aliyoonyeshwa  Akshamsaddin  na  Sultani  Fatih 
Mehmed  ilikuwa  ni  kubwa  mno.  Ilipelekea  mpaka  siku  ambayo 
Istanbul  ilitwaliwa  akawaambia  wale  waliomzunguka: 

“Furaha  na  amani  ambayo  mnaniona  nayo  leo  hii 
haitokani  na  kuitwaa  ngome  hii.  Ni  kwa  sababu  rafiki  wa 
Mwenyezi  Mungu  aliyebarikiwa,  Akshamsaddin  yupo  pamoja 
na  mimi  wakati  huu  na  sehemu  hii...” 


Kamal  Pasazade  ambaye  ni  mwanachuoni  maarufu 
katika  dola  ya  Uthmainiyya  mwanzo  alikuwa  askari  mzuri 
sana  lakini  baadae  akaacha  kazi  hiyo  na  kujishughulisha  na 
masomo  yake.  Kutokana  na  vyanzo  mbalimbali  ni  kwamba 
sababu  aliyoitoa  juu  ya  maamuzi  haya  ni  kama  ifuatavyo: 

“Siku  moja  tulikuwa  katika  msafara  pamoja  na  Sultani 
Bayazid.  Pembezoni  mwa  Sultani  alikuwepo  mshauri  wake 
aliyeitwa  Ibrahim  Pasha,  na  kamanda  maarufu  Evranosoglu. 
Evranosoglu  alikuwa  ni  kamanda  ambaye  hakuna  kamanda 
mwingine  aliyekuwa  juu  yake  na  hakuna  mtu  ambaye 
angeliweza  kukaa  mbele  yake  katika  mkusanyiko  wowote. 
Lakini  wakati  ule  alikuja  mwanachuoni  aliyevalia  kanzu  ya 
zamani  iliyochakaa  na  kukaa  mbele  ya  kamanda.  Nilishangaa 
kwa  kutomuona  mtu  yeyote  akisema  kitu  ili  kuzuia  jambo 
hili  na  hivyo  nikawauliza  wale  waliokuwa  karibu  yangu: 

“Ni  mtu  gani  huyu  ambaye  anaweza  kupita  na  kukaa 
mbele  ya  kamanda  kama  Evranosoglu?”. 

“Huyu  ni  mwanachuoni  wa  maadili  aitwae  Molla  Lutfi” 
walinijibu. 


“Mshahara  wake  ni  kiasi  gani?”  Niliuliza. 

“Dirham  30”  walinijibu. 

Nikasema  yafuatayo  kwa  mshangao: 

“Inawezekanaje  mtu  mwenye  mshahara  mdogo  kama 
huyu  akae  mbele  ya  kamanda  mkubwa  kama  huyu?”  Kisha 
wakaniambia: 

“Wanachuoni  wanapewa  heshima  kubwa  kiasi  hicho 
kutokana  na  utukufu  wa  elimu  yao  ya  dini.  Na  kwa  namna 
yoyoye  ile  iwe  ni  pasha  au  kamanda  mwenye  imani,  busara 
na  adabu  hawezi  kufanya  kinyume  na  haya...” 

Baada  ya  kuyasikia  haya  nikagundua  kuwa  sistahiki 
kuwa  miongoni  mwa  makamanda  wale,  na  kwa  kuhisi  kuwa 
kwa  kupitia  eneo  la  elimu  tu  ndio  umuhimu  wangu  unaweza 
kuonekana,  nikaamua  kuondoka  jeshini  na  kujishughulisha 
na  kusoma”. 

Baada  ya  kufanya  maamuzi  haya  Kemal  Pashazade 
akafikia  daraja  la  elimu  ambalo  lilimpelekea  kuwa  mtu  ‘wa 
kipekee  katika  zama  zao’.  Baada  ya  kifo  cha  Zenbilli  Ali  Efendi 
akawa  Shaykh  al-Islam  wa  9  katika  dola  ya  Uthmainiyya. 


Siku  moja  wakati  Sultani  Ahmad  Han  anaenda  kwa 
Uskudar  alikutana  na  Aziz  Mahmud  hudayi  sokoni.  Upesi 
akashuka  juu  ya  farasi  wake  na  kumpandisha  Sheikh  na 
kuanza  kutembea  kwa  miguu  nyuma  yake.  Moyo  wa  Hudayi 
haukuweza  kuvumilia  kumuona  Sultani  mkubwa  kama  yule 
akitembea  na  hivyo  baada  ya  muda  mfupi  akamwambia: 


“Nilimpanda  farasi  huyu  ili  tu  kutii  dua  ya  Sheikh  na 
amri  ya  Sultani  wangu”.  Kisha  akashuka  kwenye  farasi  yule. 
Hivyo  dua  ya  Sheikh  wake,  Uftade  ikawa  kweli:  “Mwanangu! 

Mwenyezi  Mungu  ajaalie  Masultani  watembee  nyuma  yako...” 


Sultani  Ahmad  Han  alionyesha  heshima  ya  hali  ya  juu  kwa 
Aziz  Mahmud  Hudayi  na  hakuwahi  kupunguza  wema  wake 
kwake.  Siku  moja  Aziz  Mahmud  Hudayi  alikuwa  amekaa 
naye  ndani  ya  kasri  wanaongea.  Wakati  fulani  Wakamletea 
Aziz  Mahmud  Hudayi  buli  na  bakuli  lenye  maji  kwa  ajili  ya 
kuchukua  tena  udhu.  Sultani  akachukua  lile  buli  kwa  heshima 
ya  mwalimu  wake  na  kuanza  kummiminia  maji.  Nyuma  ya 
pazia  mama  yake  Sultani  alikuwa  tayari  anamsubiria  huku 
ameshika  taulo.  Punde  fikra  zifuatazo  zikamjia  mama  yake 
Sultani: 

“Natamani  ningeliuona  muujiza  wa  Aziz  Mahmud 
Hudayi”.  Baada  ya  Hudayi  kupata  neema  ya  kufahamu  kile 
alichokifikiria  mama  yake  alisema: 

“Je  haistaajabishi?  Kuna  watu  wanatarajia  kuona  maajabu 
kutoka  kwetu.  Kutakuwa  na  muujiza  gani  mkubwa  zaidi 
ya  khalifa  wa  dunia  akinimiminia  maji  kwenye  mikono 
yangu  wakati  mama  yake  mpendwa  anamsubiria  na  taulo 
mkononi?” 


Akiwa  amekata  tamaa  kutokana  na  shambulio  la  maadui 
dhidi  ya  bandari,  Mirliva  Jawad  Pasha  alishikwa  na  usingizi 
mwepesi  kutokana  na  kuchoka.  Ndani  ya  ndoto  alisikia  sauti 
ikimuita  kwa  ulaini: 


“Ewe  Jawad!  Unaonyesha  heshima  na  unyenyekevu 
kwenye  maneno  matukufu  ya  Mwenyezi  Mungu  aliye  juu 
zaidi,  na  kwa  ajili  hii  Mwenyezi  Mungu  Mtukufu  anakupa 
bishara  njema  ya  msaada  wake.  Angalia  baharini”. 

Pindi  Jawad  Pasha  alipoangalia  kivuko  cheusi  aliona 

mwanga  mzito  ulioandika  herufi  ‘kaf’  na  ‘waw’.  Kisha 
akaamka. 

Siku  iliyofuata  wakati  anasoma  Surat  Fatha  mbele  ya 
kaburi  alisikia  sauti  kutoka  kwenye  ndoto  yake  tena: 

“Ewe  Jawad!  Tandaza  baharini  mabomu  26  yaliyomo 
kwenye  ghala  lenu”. 

Alifurahia  sana  jambo  lile.  Alikuwa  katika  maajabu  ya 
kiimani.  Wakati  anafikiria  namna  ya  kulitekeleza  jambo  ble 
abona  njia  ndogo  mbele  yake,  abkuwepo  mtu  anayeng’aa 
anamuangaba.  Mtu  yule  alimsogelea  Pasha  na  kumuuliza 
kama  kulikuwa  na  tatizo.  Jawad  Pasha  alimueleza  kila  kitu 
kilichotokea.  Rafiki  yule  wa  Mwenyezi  Mungu  alimfafanulia 
maajabu  yale  kwa  undani  zaidi  na  kwa  namna  ambayo 
inaeleweka: 

“Mwanangu!  Ule  mwangaza  uliouona  baharini  ni  ishara 
ya  ushindi.  Ni  ishara  kuwa  makafiri  watashindwa  kuichukua 
ardhi  hii.  Herufi  ‘kaf’  na  ‘waw’  zinafanya  jumla  ya  26 
kutokana  na  mahesabu  yangu.  Hivyo  kuyatandaza  mabomu 
hayo  26  juu  ya  kivuko  cheusi  itakuwa  ndio  ujanja  mkubwa 
utakaopelekea  ushindi”. 

Baada  ya  maneno  haya  yule  mtu  mwenye  kung’aa 
akatoweka. 


Kwa  kawaida  mabomu  yalikuwa  yakitandazwa  kwa 
wima  pale  bandarini,  lakini  kutokana  na  ndoto  yalikuwa 
yanatakiwa  kutandazwa  sambamba  na  ardhi.  Kwa  sababu 
kivuko  kile  kibkuwa  hakitumiki,  kimkakati  haikuwa  vyema 
kuyatandaza  kwa  namna  hii. 


Licha  ya  yote  haya  Jawad  Pasha  upesi  aliamuru  mabomu 

yale  yatandazwe  bila  kuchelewa  kulingana  na  ufunuo  ule. 
Jukumu  hili  lilitekelezwa  vizuri  kwa  kutumia  meli  ya  mabomu 
ya  Nusret  chini  ya  amri  ya  kapteni  Hakki  Bey  Mabomu 
yale  yalilazwa  usiku  wa  manane  na  yaliandikwa  maneno 
‘Mwenyezi  Mungu  ni  mkubwa’  .  Baada  ya  kumaliza  kazi  ile 
asubuhi  yake  Kapteni  Hakki  Bey  alikufa  shahidi  kutokana  na 
shinikizo  la  moyo. 

Siku  iliyofuata  pindi  meli  za  kivita  za  maadui  zilipowasili 
kwenye  bandari  mabomu  yale  yalilipuka.  Matokeo  yake  meli 
hizi  za  maadui  zikazikwa  pale  bandarini  na  hivyo  shambulio 
la  maadui  likawa  limezimwa  kabisa. 

Katika  gazeti  la  ‘Revue  de  Paris’,  toleo  la  mwaka  1930, 
Winston  Churchill  alilielezea  tukio  hili: 

“Sababu  kuu  ya  watu  wengi  kufa  kutokana  na  gharama 
kubwa  ya  vita,  na  kuzama  kwa  meli  5000  za  kibiashara  na 
kivita  katika  vita  vya  kwanza  vya  dunia,  ilikuwa  ni  mabomu 
26  yaliyokuwa  yamening’inizwa  na  waturuki  mwishoni  mwa 
kamba  nyembamba  ya  chuma  cha  pua  usiku  wake”. 

Hizi  ni  baraka  za  kipekee  kutoka  kwa  Mwenyezi  Mungu 
aliye  juu  zaidi  kutokana  na  heshima  na  unyenyekevu 
unaoonyeshwa  kwenye  maneno  matukufu  ya  Mwenyezi 
Mungu... 

Kwa  kifupi  ndani  ya  Qur’an  jambo  muhimu  kuliko  yote 
lililoamrishwa  baada  ya  imani  ni  kutenda  amali  njema. 
Na  kinachohitajika  baada  ya  toba  ni  kutenda  amali  njema 
pia.  Inamaanisha  kuwa  kupandishwa  daraja  mbele  ya 
Mwenyezi  Mungu  na  kukubaliwa  kwa  toba  kunategemeana 
na  kufanya  au  kutofanya  amali  njema.  Na  kutenda  amali 

njema  kunajumuisha  ‘taadhwim  li-amrillah’  na  ‘shafkat  ala 
khalkillah’  yani  kufuata  maamrisho  ya  Mwenyezi  Mungu 
kwa  unyenyekevu  na  kuvitumikia  viumhe  vyake  kwa  huruma 
na  upendo. 


4.  Kuheshimu  amana  ya  mtu  na  kuchunga  ahadi 

Neno  "amanah’  au  amana  linatokana  na  mzizi  ‘iman’ 
au  imani.  Neno  ‘mu’min’  amhalo  ni  maana  ya  ujumla  kwa 
wale  wanaomuamini  Mwenyezi  Mungu,  na  linaashiria 
kuwa  Yeye  ni  chanzo  cha  ulinzi,  anajaalia  uaminifu  kwa 
waja  wake,  na  Yeye  ndiye  anayewafanya  kuwa  waaminifu. 
Pia  Yeye  ndiye  aliwapa  Mitume  wake  sifa  ya  ‘uaminifu’ 
na  ndiye  aliyewafanya  waaminike.  Kutokana  na  haya  ni 
kwamba  ‘mu’min’  ni  yule  mwenye  imani,  ambaye  amepewa 
amana,  ambaye  anasababisha  uaminifu,  na  ambaye  anaweza 
kuaminiwa. 


Abu  Musa  (4®)  alisema: 

“Nilimuuliza  Mjumbe  wa  Mwenyezi  Mungu  (^),  ‘Ewe 
Mjumbe  wa  Mwenyezi  Mungu!  Ni  nani  mbora  zaidi  miongoni 
mwetu?’ 


Akanijibu: 

“Ni  yule  ambaye  waislamu  wanasalimika  kutokana  na 
ulimi  wake  na  mikono  yake”  (Bukhari,  Iman  4,5,  Riqaq  26;  Muslim, 
Iman  64,65). 


Kuwa  muaminifu  na  kuchunga  ahadi,  yani  kuheshimu 
maneno  yako,  ni  moja  wapo  ya  msingi  muhimu  kwa  mtu 
na  jamii  kwa  ujumla.  Amani  katika  jamii  inatokana  na  watu 
wake  kuwa  waaminifu  na  wenye  kuchunga  ahadi.  Bila  sifa  hii 
hatuwezi  kufanya  mageuzi  katika  dini  wala  dunia. 

Aya  zifuatazo  zinagusia  hasa  sifa  ya  uaminifu  waliokuwa 
nao  Mitume: 

“Nakufikishieni  ujumbe  wa  Mola  wangu  Mlezi.  Na 
mimi  kwenu  ni  mwenye  kukunasihini,  muaminifu”  (Al-araf, 
7:68). 

“Hakika  mimi  kwenu  ni  Mtume  muaminifu”  (Al-Shu’ara, 
26:107).^® 

Pia  sifa  hizi  nzuri  ni  alama  ya  umma  wa  Muhammad. 
Kwani  Mjumhe  wa  Mwenyezi  Mungu  (^)  alijulikana  kwa 
jina  la  ‘Muaminifu’  hata  kahla  ya  kuja  wito  wa  utume  wake. 

Baada  ya  uaminifu,  sifa  nyingine  muhimu  ni  kuchunga 
ahadi.  Mwenyezi  Mungu  Mtukufu  anatuamuru  kuchunga 
ahadi  tunazotoa  kama  ifuatavyo: 

“Enyi  mlio  amini!  Timizeni  ahadi.  Mmehalalishiwa 
wanyama  wa  mifugo,  ila  wale  mnao  tajiwa.  Lakini 
msihalalishe  kuwinda  nanyi  mmo  katika  Hija.  Hakika 
Mwenyezi  Mungu  anahukumu  apendavyo”  (Al-Maida,  5:1). 

“Wala  msiyakaribie  mali  ya  yatima,  isipo  kuwa  kwa 
njia  iliyo  bora,  mpaka  afike  utuuzimani.  Na  timizeni  ahadi. 
Kwa  hakika  ahadi  itasailiwa”  (Isra,  17:34). 

Pia  Mwenyezi  Mungu  Mtukufu  anaonyesha  sifa  za 
muumini  amhaye  ameongoka  kama  ifuatavyo: 

“Na  ambao  wanazitimiza  amana  zao  na  ahadi  zao” 

(Al-Mu’minuun,  23:8). 

Kamwe  tusisahau  kuwa  ahadi  na  mikataha  ya  aina  zote 
tunayoifanya  na  watu  pia  nayo  ni  ahadi  zilizowekwa  kwa 


28.  Pia  angalia  A1  Shu’ara,  aya  ya  125,143,  162,  178;  A1  Duhan,  aya  ya  18 

Mwenyezi  Mungu.  Kila  mtu  hana  budi  kushikamana  na 
makubaliano  aliyoyaweka  mbele  ya  Mwenyezi  Mungu  na 
kuchunga  ahadi  kwa  umakini  mkubwa. 

Mwenyezi  Mungu  Mtukufu  anamsifu  na  kumtukuza 
nabii  Ibrahim  kama  ifuatavyo: 

“...Ibrahimu  aliye  timiza  ahadi?”  (Al-Najm,  53:37). 

Mjumbe  wa  Mwenyezi  Mungu  (^)  aliwapa  bishara  njema 
wafanyabiashara  waaminifu  na  wakweli  kama  ifuatavyo: 

“Mfanyabiashara  ambaye  anaongea  ukweli  na  ni  muami- 
nifu  atakuwa  karibu  na  Mitume,  watu  wema  na  mashahidi 
siku  ya  kiama”  (Tirmidhi,  Buyuu  4/1209;  Ibn  Majah,  Tijarah,  1). 

Kinyume  na  haya  kuna  maonyo  makali  kwa  wale  wasio 
waaminifu  na  wasiochunga  ahadi  zao.  Kwa  mfano  Mjumbe 
wa  Mwenyezi  Mungu  (^)  alisema: 

“Yeyote  asiye  na  hata  chembe  ya  uaminifu  pia  hana 
imani”  (Ahmad,  III,  135). 


Mtu  akishindwa  kuonyesha  uaminifu  kwa  wale  wana- 
omzunguka  ni  ishara  ya  udhaifu  wa  imani,  kupoteza  utu  na 
kupoteza  hisia  za  Uislamu.  Mtu  hawezi  kuwa  muumini  kwa 
jina  tu  na  huku  hana  chochote  katika  ibada  bali  amejawa  na 
majivuno  na  uovu.  Omar  (4®)  analizungumzia  jambo  hili 
kwa  namna  nzuri  zaidi  kama  ifuatavyo: 

“Msiangalie  kwenye  swala  ambazo  mtu  anaswali  wala 
funga  anazofunga.  Bali  sikilizeni  muone  ikiwa  akiongea 
anaongea  ukweli  na  kama  anapoaminiwa  havunji  uaminifu 
wake,  na  kama  anajiegemeza  kwenye  dunia  na  hajali  kuhusu 
halali  na  haramu”^® 


29.  Bayhaki,  Sunan  al  Kubra,  Daru’l  Fikr  ts.  VI,  2888;  Shuab’l  Iman,  IV,  230,  326 

Pindi  hali  hii  ya  kuvunja  ahadi  na  kutokuwa  mkweli 
isiporekehishwa,  itapelekea  kufikia  katika  sifa  mhaya  kuliko 
zote  ambayo  ni  unafiki.  Mjumbe  wa  Mwenyezi  Mungu  (^) 
amesema: 

“Kuna  sifa  nne  ambazo  zikikutwa  kwa  mtu  basi  mtu  huyo 
ni  mnafiki  kamili.  Na  kama  akiwa  na  sifa  moja  wapo  basi 
ana  unafiki  kidogo:  1.  Anapoaminiwa  huvunja  ahadi  yake;  2. 
Anapoongea  husema  uongo;  3.  Anapotoa  ahadi  hatimizi;  4. 
Yule  ambaye  anavuka  mipaka  kwa  kufanya  uadui  na  maovu” 
(Bukhari,  Iman  24;  Medhalim  17;  Muslim  Iman  106). 

Mwenyezi  Mungu  Mtukufu  amesema:  “Siku  ya  kiama 
nitakuwa  adui  wa  makundi  haya  matatu  ya  watu:  1.  Yule 
anayeapa  kwa  jina  langu  na  kisha  akavunja  ahadi  yake;  2. 
Yule  anayemuuza  mtu  huru  kama  mtumwa  na  kutumia  hela 
zake;  3.  Yule  anayemuajiri  mfanyakazi  na  kuacha  kumlipa 
baada  ya  kumaliza  kazi”  (Bukhari,  Buyuu  106;  Ijarah). 

Hivyo  uaminifu  na  kuchunga  ahadi  ni  alama  za  Muislamu. 
Muumini  kutokuwa  muaminifu  na  kuvunja  ahadi  zake  ni  sifa 
mbaya  mno  ambayo  inasababisha  ghadhabu  za  Mwenyezi 
Mungu  na  kumpelekea  mtu  kuwa  chini  zaidi  ya  walio  chini. 

Matukio  ya  wema 

Ulipoangaliwa  ukarimu,  Mjumbe  wa  Mwenyezi  Mungu 
(^)  aliwekwa  juu  na  kabila  lake,  na  alikuwa  mbora  zaidi 
katika  ukoo  na  mwenye  tabia  nzuri  zaidi.  Yeye  ndiye 
aliyekuwa  akishughulikia  haki  za  majirani  zake,  na  alikuwa 
mwenye  upole  na  uvumilivu  mkubwa.  Yeye  ndiye  aliyekuwa 
akiaminika  zaidi  kuliko  watu  wote,  na  ambaye  alijizuia 
sana  kuwaumiza  na  kuwadhuru  watu  wengine.  Kamwe 
hakuonekana  akimlaumu  wala  kumshitaki  mtu  yeyote  bila 

haki,  na  hakuonekana  kamwe  akibishana  na  mtu  yeyote. 
Mwenyezi  Mungu  Mtukufu  alimkusanyia  sifa  zote  nzuri  na 
ubora  kiasi  kwamba  ukoo  wake  ukaona  anastahiki  jina  la 
‘Al-Amin  (Muaminifu).  “ 

Jina  ‘Al-Amin  likawa  kama  jina  la  pili  la  Mtume.  Na  ukweli 
ni  kwamba  alipofikisha  miaka  25  hili  ndilo  jina  alilokuwa 
akiitwa.^^  Katika  kipindi  cha  majadiliano  kuhusu  Al-kaaba, 
pindi  Maquraysh  walipomuona  Mjumbe  wa  Mwenyezi  Mungu 
(^)  anakuja  walifurahi  na  kusema:  “Al-Amin  anakuja!”. 
Walikuwa  wakimuamini  sana  na  walimhusisha  katika  kila 
jambo.  Tofauti  na  maswahaba  zake  ambao  walikuwa  tayari 
kutoa  uhai  wao,  mali  zao  na  kila  kitu  chao  kwa  ajili  yake,  pia 
maadui  zake  ambao  walipanga  kumuua  hawakuweza  kusema 
chochote  dhidi  ya  uaminifu  wake. 

Washirikina  pia  walikuwa  wakitumia  jina  la  Muhammad’ 
al-  Amin  wakati  wote  na  walimpa  vitu  vyao  vya  thamani 
awahifadhie  kinyume  na  wao  wenyewe.  Hata  wakati  Mjumbe 
wa  Mwenyezi  Mungu  (^)  anataka  kuhamia  Madina  bado 
alikuwa  na  baadhi  ya  mali  za  washirikina.  Na  licha  ya  tishio  la 
kuuawa  alimuachia  mali  zile  Ali  ili  azirudishe  kwa  wenyewe. 


Moja  ya  tukio  lililompelekea  Mjumbe  wa  Mwenyezi 
Mungu  (^)  kupewa  majina  ya  ‘Al-Amin  na  ‘As  Sadik’  (Mtii) 
limesimuliwa  na  Abdullah  ibn  Abi’l  Hamsa  (4®)  kama 
ifuatavyo: 

“Siku  moja  kabla  ya  Mjumbe  wa  Mwenyezi  Mungu 
(^)  hajawa  Mtume  nilienda  naye  sokoni.  Nilikopa  fedha 


30.  Ibn  Hisham,  I,  191;  Ibn  Sa’d,  I,  121 

31.  IbnSad,  I,  121,  156 

kutoka  kwake  na  kumuahidi  anisubiri  kidogo  nitamletea. 
Niliondoka  lakini  nilisahau  ile  ahadi  yangu.  Siku  tatu  baadae 
nikakumbuka  na  kurudi  katika  ile  sehemu  tuliyokubaliana 
kukutana.  Nilimkuta  pale  akinisubiri.  Mjumbe  wa  Mwenyezi 
Mungu  (^)  hakunikaripia  kwa  kosa  nililolifanya  bali 
abniambia” 

“Kijana.  Umenikosesha  raha.  Nimekusubiria  hapa  kwa 
siku  tatu”  (Abu  Dawud,  Adab,  82/4996). 

Mjumbe  wa  Mwenyezi  Mungu  (^)  aliwashinda  watu  wote 
kwa  uaminifu  na  kuchunga  ahadi,  hata  hivyo  kusubiri  kwake 
kwa  siku  tatu  haikuwa  kwa  sababu  ya  fedha.  Kilichomfanya 
apate  tabu  ya  kusubiri  kwa  siku  tatu  ilikuwa  ni  hofu  yake  juu 
ya  kuchunga  ahadi. 


Hudhayfa  (  )  anasimulia: 

“Mimi  na  baba  yangu  Husayl  tuliondoka  Makka  kuelekea 
Madina ,  tulipokamatwa  na  kabila  la  Maquraysh  na  kuulizwa: 
“Mnaenda  kujiunga  na  vikosi  vya  Muhammad”.  Tuliwaambia: 
“Hapana,  hatuendi  Madina  kwa  sababu  hiyo,  tunaenda 
kwa  sababu  nyingine”.  Kisha  wakatuambia  tuahidi  kuwa 
hatutojiunga  na  vikosi  vya  Muhammad  na  kushiriki  naye 
katika  vita.  Tulipowasili  Madina  na  kumsimulia  Mjumbe  wa 
Mwenyezi  Mungu  (^)  kilichotokea  alituambia: 

“Nendeni.  Tutachunga  ahadi  yenu  na  kumuomba 
Mwenyezi  Mungu  msaada  dhidi  yao”  (Muslim,  Jihad,  98). 


Ilikuwa  ni  kipindi  cha  mkataba  wa  Hudaybiya  na 
masharti  yote  tuliyokubaliana  yalikuwa  yameshaandikwa. 

Mara  Abu  Jandal,  mtoto  wa  Suhayl  ibn  Amr  ambaye  ni 
muwakilishi  wa  Maquraysh,  akajitokeza  mbele  ya  Mjumbe 
wa  Mwenyezi  Mungu  (^)  huku  anaburuza  miguu  yake 
iliyofungwa  minyororo.  Abu  Jandal  (4®)  alikuwa  akiteswa 
kwa  kuwa  aliingia  kwenye  Uislamu.  Alibahatika  kutoroka 
na  kwenda  sehemu  ambayo  walikuwepo  waislamu.  Suhayl 
alisisitiza  kuwa  mtu  wa  kwanza  kurudishwa  awe  mwanae 
kutokana  na  makubaliano,  Idsha  akampiga  Abu  Jandal 
usoni  kwa  fimbo.  Kutokana  na  kuhuzunishwa  na  tukio  lile, 
Mjumbe  wa  Mwenyezi  Mungu  (^)  aliomba  kwa  kurudia 
rudia  na  kusisitiza  kuwa  Abu  Jandal  awe  nje  ya  makubaliano 
yale  na  hivyo  arudishwe  lcwake.  Hata  hivyo  mshirikina  huyu 
aliyekuwa  na  moyo  mgumu  hakukubaliana  na  hili.  Abu 
Jandal  akawa  anarudishwa  kwa  Maquraysh,  akasema  kwa 
hasira: 

“Je  mtanirudisha  na  kunitupa  ndani  ya  moto  ule  ule  wa 
dhulma?”  Waislamu  wakaumia  sana  nyoyo  na  wakashindwa 
kuvulia  na  hivyo  wakaanza  kulia.  Katika  kujaribu  kumtuliza 
Mjumbe  wa  Mwenyezi  Mungu  (^)  akamwambia  Abu  Jandal: 

“Abu  Jandal.  Tafadhali  kuwa  na  subira  zaidi.  Subiria  malipo 
ya  hili  kutoka  kwa  Mwenyezi  Mungu.  Bila  shaka  Mwenyezi 
Mungu  atawapa  nafasi  na  namna  ya  kujikomboa,  wote  wewe 
na  waislamu  wengine  dhaifu  wasio  na  mtu  wa  kuwasaidia. 
Tumefanya  makubaliano  na  kabila  hili  na  tumewaahidi  kwa 
jina  la  Mwenyezi  Mungu.  Na  wao  wametuahidi  kwa  jina  la 
Mwenyezi  Mungu.  Hatuwezi  kuvunja  ahadi  zetu.  Jambo  hili 
lipo  nje  ya  uwezo  wetu”  (Ahmad,  IV,  325;  Waqidi,  II,  607-8;  Ibn 
Hisham,  III,  367;  Belazuri,  1,  220). 

Baada  ya  mkataba  wa  Hudaybiya  mtu  mmoja  kutoka 

Makka  aitwae  Abu  Basir  (4®)  ambaye  aliingia  kwenye  Uislamu, 
pia  alitafuta  hifadhi  Madina.  Lakini  kutokana  na  masharti  ya 
mkataba,  Mjumbe  wa  Mwenyezi  Mungu  (^)  alilazimika 
kumrudisha  kwa  washirikina.  Mara  ya  kwanza  Abu  Basir  (4®) 
hakuweza  kuelewa  maamuzi  haya  ya  Mjumbe  wa  Mwenyezi 
Mungu  (^)  na  hivyo  akamuuliza  kwa  mshangao: 

“Je  unanirudisha  kwa  watu  wenye  kuabudia  masanamu?” 

Mjumbe  wa  Mwenyezi  Mungu  (^)  akamtuliza  kwa  upole 
kwa  kusema: 

“Abu  Basir!  Hatuwezi  kuvunja  makubaliano  yetu.  Lakini 
kama  utakuwa  na  subira,  Mwenyezi  Mungu  aliye  juu  zaidi 
atakuonyesha  njia  ya  kuepukana  na  hayo  wewe  na  wenzako 
kama  wewe”. 

Baada  ya  maneno  haya  Abu  Basir  (4®)  hakuwa  na  la  zaidi 
la  kusema  na  hivyo  alitii  maamuzi  ya  Mjumbe  wa  Mwenyezi 
Mungu  (M)-  Akaelewa  hali  waliyokuwa  nayo  waislamu  wote 
na  hivyo  kujisalimisha  mwenyewe  kwa  washirikina.  Hata 
hivyo  alijua  kuwa  harudi  Makka  bali  anaenda  kwenye  kifo 
chake  mwenyewe.  Kwa  kujua  hili  aliamua  kujitetea  na  hivyo 
akawashambulia  wale  waliokuwa  wakimpeleka.  Alimuua 
Hunays,  mmoja  wa  watu  wawili  waliokuwa  naye,  lakini  yule 
mwingine  alikimbia.  Abu  Basir  alichukua  nguo  ya  Hunays, 
mali  alizokuwa  nazo  na  upanga  na  kuvipeleka  kwa  Mjumbe 
wa  Mwenyezi  Mungu  (^)  na  kumwambia: 

“Ewe  Mjumbe  wa  Mwenyezi  Mungu!  Chukua  moja  ya 
tano  ya  mali  hii  na  ukae  nayo  mwenyewe”.  Mjumbe  wa 
Mwenyezi  Mungu  (^)  akamjibu: 

“Nikichukua  vitu  hivi  nitakuwa  nimevunja  makubaliano 
niliyoweka  nao.  Hata  hivyo  jambo  lako  ni  tofauti.  Kitendo 

uUchokifanya  na  mali  za  mtu  uliyemuua  ni  jukumu  lako” 
(Waqidi,  II,  626-7). 

Kutokana  na  uoni  wake  wa  mbali  Abu  Basir  akaamua 
kuondoka  Madina  baada  ya  muda  mfupi  na  kwenda  kukaa 
katika  pwani  iliyopo  kati  ya  Makka  na  Damascus,  pwani 
hiyo  ilikuwa  ikiitwa  Is.  Baada  ya  muda  mfupi  eneo  lile 
likawa  haliingiliwi  na  upande  wowote  na  ikawa  sehemu  ya 
kukimbilia.  Abu  Jandal  (4®)  aliyetajwa  hapo  juu  naye  pia 
akawatoroka  madhalimu  wake  na  kwenda  kuungana  na  Abu 
Basir.  Namba  ya  waislamu  ikafikia  300  kwa  namna  hii.  Njia 
ya  kibiashara  kati  ya  Makka  na  Damascus  sasa  ikawa  katika 
tishio.  Kutokana  na  kuathirika  na  matukio  haya,  washirikina 
wa  Makka  wakamuomba  Mjumbe  wa  Mwenyezi  Mungu  (^) 
waondoe  kipengele  kile  katika  mkataba.  Yani  wakaomba  kuwa 
waislamu  wanaotoroka  Makka  wakubaliwe  kukaa  Madina. 
Matokeo  yake  kipengele  ambacho  kilikuwa  kigumu  mno 
kwa  waislamu  kukikubali  kikawa  kimeondolewa  kutokana  na 
kuchunga  ahadi  yao.^^ 

Hivyo  uaminifu  wa  Mjumbe  wa  Mwenyezi  Mungu  (^) 
juu  ya  ahadi  zake  ilikuwa  ndio  chanzo  cha  rehema  na  baraka 
kwa  waislamu  wote. 


Asubuhi  moja  katika  kipindi  cha  kutwaliwa  Haybar,  Yassir 
ambaye  alikuwa  akipata  ziriki  yake  kwa  kuchunga  kondoo  wa 
mmoja  wa  viongozi  wa  wayahudi.  alikuwa  akichunga  kondoo 
wake  nje  ya  ngome,  hapo  alikutana  na  Mtume. 

Baada  ya  kuongea  naye  kwa  muda  mfupi  akakubali 
kuingia  kwenye  Uislamu.  Mjumbe  wa  Mwenyezi  Mungu  (^) 


32.  Angalia  Bukhari,  Surut,  15:  Ibn  Hisham,  III,  372 

akabadilisha  jina  lake  na  kuwa  ‘Aslam’.  Baadae  Aslam  (4®) 
akamuuliza  Mjumbe  wa  Mwenyezi  Mungu  (^)  awafanyie 
nini  wale  kondoo  aliokuwa  akiwachunga.  Mjumbe  wa 
Mwenyezi  Mungu  (^)  akamjibu: 

“Wageuze  na  uwaongoze  warejee  wenyewe.  Usiwe  na 
shaka  kuwa  hawatafika  kwa  mmiliki  wao”.  Aslam  (4®)  akajaza 
changarawe  mkononi  mwake  na  kuwarushia  kondoo  huku 
akisema: 

“Rudini  kwa  mmiliki  wenu!  Naapa  kwa  Mwenyezi  Mungu 
sitakuwa  nanyi  tena  tokea  sasa”. 

Wale  kondoo  wakarejea  kwa  pamoja  na  kuingia  kwenye 
ngome  kana  kwamba  kuna  mtu  anawaongoza.  Mapema 
baada  ya  Aslam  kuingia  kwenye  Uislamu  alishiriki  katika 
vita  na  baada  ya  muda  si  mrefu  akafa  shahidi.^^ 

Hata  wakati  wa  vita  ambapo  mahitaji  yamekuwa  hafifu, 
Mjumbe  wa  Mwenyezi  Mungu  (^)  alikuwa  akiwarudisha 
kondoo  wa  maadui  zao  ambao  wamekuja  karibu  yake.  Na  hata 
mchungaji  naye  hakusaliti  mali  ya  mmiliki  aliyeweka  naye 
mkataba.  Na  jambo  hili  analo  pekee  Mjumbe  wa  Mwenyezi 
Mungu  (^)  ‘muaminifu’  na  umma  wake  wa  waumini. 


Baada  ya  Makka  kukombolewa  Mjumbe  wa  Mwenyezi 
Mungu  (^)  alituma  ujumbe  kwa  Othman  ibn  Talha  ambaye 
alikuwa  akiuhifadhi  ufunguo  wa  Al-Kaaba  aupeleke  kwake. 
Kwa  kuhofia  kuwa  ufunguo  usingelirejeshwa  kwake,  Othman 
akasema: 


33.  Ibn  Hisham,  III,  397-8;  Ibn  Hajar,  al  Isaba  I,  38-9 

“Ninakupa  ufunguo  huu  kama  amana  ya  Mwenyezi 
Mungu”  (Waqidi,  11,  833;  Haythami,  VI,  177). 

Baada  ya  kuingia  kwenye  Al-Kaaba  na  kuswali,  Mjumbe 
wa  Mwenyezi  Mungu  (^)  alitoa  hotuba  ya  ushindi.  Mwishoni 
mwa  hotuba  yake  akauliza: 

“Othman  yuko  wapi?”  Othman  ibn  Talha  akanyanyuka. 
Kisha  Mjumbe  wa  Mwenyezi  Mungu  (^)  akasoma  aya  ifu- 
atayo: 

“Hakika  Mwenyezi  Mungu  anakuamrisheni  mzirudishe 
amana  kwa  wenyewe.  Na  mnapo  hukumu  baina  ya  watu 
mhukumu  kwa  uadilifu.  Hakika  haya  anayokuwaidhini 
Mwenyezi  Mungu  ni  mazuri  sana.  Hakika  Mwenyezi  Mun- 
gu  ndiye  Mwenye  kusikia,  Mwenye  kuona”  (Al-Nisa,  4:58). 

Kisha  akasema: 

“Enyi  watoto  wa  Ahu  Talha.  Chukueni  amana  hii  ya 
Mwenyezi  Mungu  na  muahidi  kuihifadhi  daima  na  kuwa 
waaminifu.  Hakuna  yeyote  atakayeichukua  kutoka  kwenu  ili 
mradi  hamuwi  madhalimu.  Leo  ni  siku  ya  wema  na  kuchunga 
ahadi”.  Kisha  akairejesha  funguo  kwa  Othman  ibn  Talha.  (Ibn 
Hisham,  IV,  31-32;  Waqidi,  II,  837-838;  Ibn  Sad,  II,  137). 

Maswahaba  wengi  wakubwa  walitarajia  kuwa 
wangelipewa  wao  funguo  ya  Al-Kaaba,  kwa  kuwa  waliliona 
jukumu  la  kuitumikia  nyumba  ya  Mwenyezi  Mungu  ni  jambo 
kubwa  na  tukufu.  Lakini  Mjumbe  wa  Mwenyezi  Mungu  (^) 
alimpa  yule  aliyestahiki  zaidi.  Kila  mtu  alishangazwa  na 
wema  ule  na  kusababisha  watu  wengi  kuingia  katika  Uislamu. 

Kwa  kuwa  Makka  ilikombolewa  kwa  njia  ya  amani  hivyo 
hakuna  chochote  kilichochukuliwa  kama  ngawira^^.  Mjumbe 
wa  Mwenyezi  Mungu  (^)  aliomba  akopeshwe  fedha  na 
mavazi  ya  chuma  kutoka  kwa  matajiri  wa  Makka  ili  kukidhi 
mahitajio  muhimu  ya  jeshi  la  waislamu  ambalo  lilikuwa 
kubwa  mno.  Baadae  aliwalipa  kutokana  na  ngawira  kutoka 
Khawazin  na  kusema: 

“Matokeo  ya  kukopa  kitu  ni  kushukuru  na  kulipa  deni” 
(Waqidi,  II,  863;  Abu  Dawud,  Buyu,  88/3562:  Muwatta,  Nikah,  44). 

Tajiri  aliyekuwa  ametoa  mikopo  mwanzoni  alihofia  kuwa 
kamanda  atakayeshinda  angelichukua  mali  zake  zote.  Hata 
hivyo  haukupita  muda  mrefu  kabla  ya  wao  kukubali  kuwa 
Mjumbe  wa  Mwenyezi  Mungu  (^)  kweli  alikuwa  ‘Al-amin 
au  muaminifu. 


Pindi  Musa  (3SB0  alipokuja  Madyan,  aliwaona  watu  wengi 
wakinywesha  wanyama  wao.  Nyuma  yao  kabisa  walikuwepo 
wasichana  wawili  wakisubiria  kunywesha  wanyama  wao, 
hawakuweza  kusogea  karibu  mpaka  wachungaji  waondoke. 
Baada  ya  Musa  kuwasaidia  walirudi  kwa  baba  yao  na 
kumuelezea  kilichotokea  na  kuomba  wamualike  huyu  kijana 
aliyewasaidia.  Binti  mdogo  zaidi  akasema: 

“Akasema  mmoja  katika  wale  wanawake:  Ewe  baba 
yetu!  Muajiri  huyu.  Hakika  mbora  wa  kumuajiri  ni  mwenye 
nguvu  na  muaminifu”  (Al-Qasas,  28:26). 

Mjumbe  wa  Mwenyezi  Mungu  (^)  anatujulisha  kwamba: 

“...Shuayb  (3SS0  aliwaambia: 


34.  Abu  Dawud,  Kharaj,  24-25/3023 

“Ewe  binti  yangu,  unajuaje  kama  ana  nguvu?”  Wale  wasi- 
chana  wakajibu: 

“Alichukua  jiwe  zito  na  kuliweka  juu  ya  kisima”.  Kisha 
Shuayb  akawauliza: 

“Vizuri,  mmejuaje  kuwa  yeye  ni  muaminifu?”  Binti  zake 
wakajibu: 

“Tulipomualika  hapa  nyumbani  alituambia:  “Tembeeni  nyu- 
ma  yangu  na  sio  mbele  yangu”.  Kutokana  na  maneno  yake  haya 
tukagundua  kuwa  yeye  ni  muaminifu”  (Haythami,  VHI,  203-4). 


Baba  yake  Jabir  (4®)  aliuawa  katika  vita  vya  Uhud  na 
kuacha  familia  kubwa  yenye  kuhitaji  msaada  na  madeni 
mengi.  Jabir  anaelezea: 

“Siku  moja  Mjumbe  wa  Mwenyezi  Mungu  (^)  aliniambia: 

“Fedha  za  sadaka  zikiwasili  kutoka  Bahrein  nitakupatia 
(baadhi  yake)” . 

Hata  hivyo  hakuna  fedha  yoyote  iliyokuja  kutoka 
Bahrein  mpaka  Mjumbe  wa  Mwenyezi  Mungu  (^)akafariki. 
Ilipowasili  baadae  Abu  Bakr  (4®)  akasema: 

“Kama  kuna  mtu  yeyote  ambaye  aliweka  ahadi  na 
Mjumbe  wa  Mwenyezi  Mungu  (^)  au  alikuwa  anadaiwa 
naye  na  aje  karibu  yetu”. 


Baadae  nilisogea  karibu  yake  na  kumwambia: 


“Mjumbe  wa  Mwenyezi  Mungu  (^)  aliniambia  kadha  wa 
kadha”.  Abu  Bakr  (4®)  akaingiza  mkono  wake  kwenye  fedha 
zilizotokana  na  ngawira  na  kujaza  mkono.  Alipozihesabu 
niliona  zikikaribia  dinar  500.  Kisha  Abu  Bakr  (4®)  akaniambia: 

“Chota  nyingine  kama  hizi  mara  mhili  zaidi”  (Bukhari, 
Kafalat,  3). 

Abu  Bakr  (4®)  alitekeleza  ahadi  iliyowekwa  na  Mjumbe 
wa  Mwenyezi  Mungu  (^)  na  hivyo  kuonyesha  uaminifu 
wake  katika  kuchunga  ahadi. 

Anas  (4a)  anasimulia:  “Mjomba  wangu  Anas  ibn  Nadr 
hakushiriki  katika  vita  vya  Badr  na  hivyo  jambo  hili  likamgusa 
sana.  Alimwambia  Mjumbe  wa  Mwenyezi  Mungu  (^): 

“Ewe  Mjumbe  wa  Mwenyezi  Mungu!  Sikuwepo  katika  vita 
vya  kwanza  mlivyopigana  na  washirikina.  Kama  Mwenyezi 
Mungu  aliye  juu  zaidi  ataniruhusu  kushiriki  katika  vita 
vingine  dhidi  yao,  basi  kwa  hakika  ataona  nitakachokifanya”. 

Vilipotokea  vita  vya  Uhud  naye  alikuwepo.  Pindi 
waislamu  walipoacha  nafasi  zao  walizopangiwa  na  Mtume, 
alisema  yafuatayo  huku  akiwaashiria  marafiki  zake:  “Ewe 
Mola  wangu,  Nakuomba  msamaha  badala  yao”,  na  huku 
anawaashiria  washirikina  alisema:  “Natangaza  kuwa  najiweka 
mbali  na  wanayoyafanya”.  Kisha  akasogea  mbele  na  kukutana 
na  Sa’d  ibn  Muadh  (4®)  na  kumwambia: 

“Ewe  Sa’d!  Ninachotaka  ni  pepo.  Naapa  kwa  Mola  wa 
Al-Kaaba  kwamba  naanza  kuhisi  harufu  ya  pepo  kwenye 
ncha  ya  mlima  Uhud”. 

Baadae  pindi  Sa’d  aliposimulia  kisa  hiki  alisema: 

“Sikuweza  kufanya  alichokifanya  yeye  ewe  Mjumbe  wa 
Mwenyezi  Mungu”. 

Tukamkuta  mjomba  wangu  ameuawa.  Alikuwa  na 
majeraha  zaidi  ya  sabini  yaliyotokana  na  panga,  singe  na 
mishale.  Washirikina  walikuwa  wamekata  miguu  yake  ili 

asitambulike  na  mtu  yeyote.  Alikuwa  dada  yake  pekee  ndiye 
aliyeweza  kumtambua  kwa  kupitia  ncha  za  vidole  vyake.  Aya 
ifuatayo  ilishushwa  kuhusiana  na  mjomba  wangu  na  wengine 
kama  yeye: 

“MiongonimwaWauminiwapowatuwaliotimizawaliyo 
ahidiana  na  Mwenyezi  Mungu.  Baadhi  yao  wamekwisha 
kufa,  na  haadhi  wanangojea,  wala  hawakuhadilisha  (ahadi) 
hata  kidogo”  (Al-Ahzab,  33:23)  (Bukhari,  Jihad  12). 


Bara  ibn  Ma’rur  (4®)  alikuwa  miongoni  mwa  wawakilishi 
kumi  na  mbili  katika  mkataba  wa  Aqaba.  Bara  alimuahidi 
Mjumbe  wa  Mwenyezi  Mungu  (^)kuwa  angelienda  Makka 
katika  kipindi  cha  Hijja.  Hata  hivyo  ilipofika  wakati  wa  Hijja 
alishikwa  na  maradhi  na  kuwa  kitandani  hoi.  Aliiambia 
familia  yake: 

“Nigeuzieni  kwenye  uelekeo  wa  Al-Kaaba  kama  njia  ya 
kutekeleza  ahadi  yangu  kwa  Mjumbe  wa  Mwenyezi  Mungu 
(^).  Nilimwambia  kuwa  ningelienda”.  Kwa  njia  hii  akawa 
mtu  wa  kwanza  kuigeukia  Al-Kaaba  wakati  wote  wanaishi  na 
baada  ya  kufa  kwake. 

Pindi  Mjumbe  wa  Mwenyezi  Mungu  (^)  aliporejea 
Madina  alienda  kwenye  kaburi  la  Bara  ibn  Ma’rur  (4®) 
pamoja  na  maswahaba  zake.  Walisimama  kwenye  safu  na 
yeye  akaongoza  swala  ya  maiti  kwa  ajili  yake,  akaomba: 

“Ewe  Mwenyezi  Mungu!  Msamehe,  Mhurumie  na  uwe 
radhi  naye”  (Ibn  Abdilbar,  1, 153;  Ibn  Sad,  III,  619-20). 

Hanesh  (  )  amesema: 

“Nilimuona  Ali  akiwa  tayari  kuwachinja  kondoo  wawili, 
nikamuuliza: 

“Kwa  nini  unafanya  hivyo?”.  Akanijihu: 

“Mjumhe  wa  Mwenyezi  Mungu  (^)  aliniagiza  kuchinja 
mnyama  kwa  ajili  yake  baada  ya  kifo  chake.  Ninatekeleza 
matakwa  yake  na  nitaendelea  kufanya  hivyo” 


Khalifa,  Muawiya  ibn  Abu  Sufyan  alikuwa  ameweka 
mkataba  wa  amani  na  watu  wa  Byzantine.  Kabla  ya  muda 
wa  mkataba  kuisha  Muawiya  akaondoka  pamoja  na  jeshi 
lake  kwenda  kwenye  ardhi  za  Byzantine.  Alikuwa  anaenda 
kusubiri  kwenye  eneo  karibu  nao  ili  apigane  nao  punde  tu 
muda  wa  mkataba  wao  utakapoisha.  Wakati  jeshi  linaelekea 
Byzantine,  mtu  mmoja  aliyekuwa  juu  ya  farasi  alionekana. 
Mtu  huyo  alisema  kwa  sauti  ya  juu: 

“Allahu  Akbar,  Allahu  akbar!  Ahadi  lazima  zichungwe  na 
hakuna  kwenda  kinyume  na  ahadi”. 

Walipoangalia  kwa  makini  waliona  mtu  yule  alikuwa 
ni  Amr  ibn  Adese  (4®),  mmoja  wa  waislamu  wa  mwanzo. 
Khalifa  alimtuma  mtu  kwenda  kumuuliza  kuwa  alimaanisha 
nini.  Amr  (  )  akamuelezea: 

“Nilimsikia  Mjumbe  wa  Mwenyezi  Mungu  (^)  akisema: 
‘Pindi  mtu  yeyote  anapofanya  makubaliano  na  kabila  la 
watu,  basi  asiyavunje  wala  kuyabadili  mpaka  muda  wake 
uishe  au  mpaka  waujulishe  upande  mwingine  juu  ya  kuvunja 
makubaliano  yao”. 


Baada  ya  kuyasikia  haya,  Muawiya  akarudi  nyuma 

pamoja  na  jeshi  lake.  (Abu  Dawud,  Jihad,  152/2759;  Ahmad,  IV,  III, 
II3,  385-6). 

Hivyo  tunaona  kuwa  hakuna  tofauti  kati  ya  ahadi  iliyo 
wekwa  kwa  Muislamu  au  asiyekuwa  Muislamu.  Pindi  Muis- 
lamu  anapofanya  makubaliano  na  mtu  hana  budi  kuchunga 
ahadi  yake  na  kuitekeleza. 


Miongoni  mwa  watu  wa  dola  ya  Uthmainiyya,  maadili 
mema  kama  vile  uwerevu,  kuchunga  ahadi  na  utii  vimekuwa 
ni  sifa  na  tabia  ambazo  zimepamba  nyoyo  zao.  Tabia  hizi 
zilikuwa  sehemu  ya  maisha  yao.  Ndio  maana  Ulaya  maneno 
‘uturuki’  na  ‘Uislamu’  yanaendana.  Matokeo  yake  pakasemwa: 

“Kuwa  mturuki  ina  maana  kuwa  muaminifu,  mtu  ambaye 
neno  lake  linaweza  kutegemewa.  Ilikuwa  ikijulikana  kuwa 
tofauti  na  nchi  nyingine,  watu  wa  dola  ya  Uthmainiyya 
kamwe  hawawezi  kutoa  kiapo  cha  uongo. 

Generali  wa  zamani  wa  Ufaransa  aliyeitwa  Comte  de 
Bonneval,  alitafuta  ulinzi  kwenye  dola  ya  Uthmainiyya  wakati 
wa  utawala  wa  Ahmad  III.  Ana  yafuatayo  ya  kusema  kuhusu 
alichoshuhudia: 

“Waturuki  wanaonyesha  utii  wa  kidini  juu  ya  ahadi 
wanazotoa”. 


Balozi  wa  Swiden  alisema: 

“Waislamu  wa  Uturuki  ni  waaminifu  mno  katika  maneno 
yao  na  ahadi  zao.  Wanajitahidi  neno  Mwenyezi  Mungu 
lisiondoke  mdomoni  mwao.  Hakuna  ushahidi  mwingine 
unaohitajika  pindi  wanapotoa  ahadi  zaidi  ya  Mwenyezi 
Mungu  kuwa  shahidi  wao”. 

Henri  Mathieu,  mtunzi  wa  kifaransa  ambaye  ni  maarufu 
kwa  uhasama  wake  na  waturuki  anakiri  yafuatayo: 

“Kushindwa  kuthibitisha  utu  na  maadili  yaliyopo  kwenye 
asili  ya  waturuki  kama  jambo  la  thamani  kubwa  kwao  ni 
kutowatendea  haki.  Wao  ni  watu  wanaoamini  kuwa  kuchunga 
ahadi  zao  ni  jambo  tukufu  kwao  na  ambao  wamekubali 
uaminifu  na  usawa  kuwa  misingi  ya  maadili”. 


Kwa  kifupi  Mwenyezi  Mungu  Mtukufu  anasema  yafuatayo 
ndani  ya  Qur’an  tukufu: 

“Bila  ya  shaka  wanao  fungamana  nawe,  kwa  hakika 
wanafungamana  na  Mwenyezi  Mungu.  Mkono  wa  Mwenyezi 
Mungu  uko  juu  ya  mikono  yao.  Basi  avunjaye  ahadi  hizi 
anavunja  kwa  kuidhuru  nafsi  yake;  na  anaye  tekeleza  aliyo 
muahadi  Mwenyezi  Mungu,  Mwenyezi  Mungu  atamlipa 
ujira  mkubwa”  (Al-Fath,  48:10). 

Pindi  Muislamu  anapotoa  ahadi  hana  budi  kumfanya 
Mwenyezi  Mungu  kuwa  shahidi  yake.  Hivyo  kila  ahadi 
atakayoitoa  kwa  watu  itakuwa  ahadi  aliyoitoa  kwa  Mwenyezi 
Mungu.  Kwa  namna  hiyo  kinachomlazimu  muumini  ni 
kuchunga  ahadi  yake  na  kuwa  muaminifu  na  mtu  mwenye 
kuweza  kutegemewa  ,  mtu  ambaye  wengine  wanasalimika 
kutokana  na  ulimi  wake  na  mikono  yake. 

Mwenyezi  Mungu  aliye  juu  zaidi  ametufahamisha  kuwa 
Yeye  ndiye  mmiliki  wa  vitu  vyote  na  kwamba  mambo  yote 
yanatoka  kwake,  na  kwamba  ‘Mwenyezi  Mungu  hatovunja 
ahadi  yake’^^. 


35.  A1  Bakara  2:80;  Al’  Imran  3:9;  A1  Rad  13:31;  Hajj  22:47;  al  Mu’minun  23:27;  A1  Rum 
30:6;  al  Sajda  32:  13;  A1  Zumar  39:20;  al  Qaf  50:29. 

Hivyo  pia  Muislamu  hana  budi  kuchunga  ahadi  zake  na 
kuwa  muaminifu.  Yani  hana  budi  kutafakari  ‘sifa’  za  Mwen- 
yezi  Mungu. 

Uaminifu  ni  hali  ya  kiimani  ambayo  inafunika  maisha 
ya  mwanadamu  kwa  kiwango  kikubwa  na  pia  ni  sifa  ya 
Mitume  na  watu  wema.  Kutokana  na  haya  imepelekea 
baadhi  ya  wachambuzi  wa  Qur’an  kuuelezea  Uislamu  kuwa 
ni  kujisalimisha  na  kuwa  muaminifu  kwa  Mwenyezi  Mungu 
kwa  lolote  litakalotukuta,  kwa  kukiri  kwa  moyo  na  kutamka 
kwa  ulimi. 


5.  Sadaqat  (Uaminifu  na  kujitolea) 


Moja  ya  tabia  njema  zaidi  kwa  Mitume  ni  ‘sidq/sadaqat’ 
ikimaanisha  kuwa  mkweli  katika  maneno  yako  na  dhati  yako 
na  kuwa  msafi  wa  moyo  na  mtiifu. 

Wakati  wote  Mitume  walikuwa  wakihamasisha  uaminifu 
kwa  kupitia  wao  wenyewe,  maneno  yao  na  maelekezo  kutoka 
kwa  Mwenyezi  Mungu.  Katika  kuelezea  baadhi  ya  tabia  za 
Mitume,  Qur’an  tukufu  inaeleza  kuwa  ‘Hakika  yeye  alikuwa 
mkweli,  Nabii  ‘  (Maryam,  19:41,56). 

Pia  Qur’an  tukufu  inaeleza: 

“Ili  Mwenyezi  Mungu  awalipe  wakweli  kwa  sababu  ya 
ukweli  wao  ”  (Al-Ahzab  33:24). 

Ili  mtu  awe  na  tabia  kama  hii  hana  budi  kufanya  juhudi 
kubwa.  Jambo  muhimu  la  kuzingatiwa  limetajwa  katika 
Qur’an: 


“Enyi  mlio  amini!  Mcheni  Mwenyezi  Mungu,  na  kuweni 
pamoja  na  wakweli  ”  (Al-Tawba,  9:II9). 

Ina  maana  kwamba  kuwa  pamoja  na  wakweli  kutam- 
pelekea  mtu  kuwa  na  uaminifu  na  itakuwa  ndio  njia  ya 
kuwa  na  tabia  kama  zao.  Shaykh  Sadi-i  Shirazi  anaelezea 
umuhimu  wa  kuwa  pamoja  na  wakweli  na  kinyume  chake, 
yani  madhara  ya  kujitenga  nao,  kama  ifuatavyo: 

“Qitmir,  mbwa  wa  watu  wa  pangoni  alipata  hadhi  kubwa 
kutokana  na  kuwa  pamoja  na  wakweli  na  matokeo  yake 
akatajwa  ndani  ya  Qur’an^'’.  Kwa  upande  mwingine  wake  za 
Nuhu  na  Lut  wataingizwa  motoni  kwa  sababu  walichagua 
kuwa  pamoja  na  waovu^^”. 

Siku  ya  kiama  wakati  watu  wapo  kwenye  shida  kubwa  na 
wakati  ambao  hakuna  mtu  atakayeweza  kumsaidia  mwingine, 
uaminifu  utakuwa  hazina  yenye  thamani  kubwa  mno.  Wale 
walioona  kuwa  tabia  zao  katika  dunia  hii  zitawapelekea 
kulipwa  kesho  akhera,  wakati  wa  hitajio  kubwa,  watapata 
amani  kwa  msaada  wa  huu  uaminifu.  Mwenyezi  Mungu  aliye 
juu  zaidi  anaielezea  siku  hii  kama  ifuatavyo: 

“Mwenyezi  Mungu  atasema:  Hii  ndiyo  Siku  ambayo 
wasemao  kweli  utawafaa  ukweli  wao.  Wao  watapata 
Bustani  zipitazo  mito  kati  yake.  Humo  watadumu  milele. 
Mwenyezi  Mungu  amewawia  radhi,  nao  wawe  radhi  naye. 
Huku  ndiko  kufuzu  kukubwa”  (al-Maida,  5:119). 

Pia  Mwenyezi  Mungu  anaielezea  siku  hiyo  katika  aya 
nyingine: 

“Hakika  Waislamu  wanaume  na  Waislamu  wanawake, 
na  Waumini  wanaume  na  Waumini  wanawake,  na  wat’iifu 

36.  Angalia  A1  Kahf  18.  Kwa  kuongezea  ni  kwamba  mfasiri  aitwaye  Bursevi  anasema 

kuwa  mbwa  wa  watu  wa  pangoni  atakuwa  ni  katika  wanyama  wachache 

watakaoenda  peponi,  kutokana  na  kuwa  pamoja  na  wakweli. 

37.  Angalia  al  Tahrim,  66:10 

wanaume  na  wat’iifu  wanawake,  na  wasemao  kweli 
wanaume  na  wanawake,  na  wanao  subiri  wanaume  na 
wanawake,  na  wanyenyekevu  wanaume  na  wanawake,  na 
watoao  sadaka  wanaume  na  wanawake,  na  wanao  funga 
wanaume  na  wanawake,  na  wanao  jihifadhi  tupu  zao  wa- 
naume  na  wanawake,  na  wanao  mdhukuru  Mwenyezi  Mun- 
gu  kwa  wingi  wanaume  na  wanawake,  Mwenyezi  Mungu 
amewaandalia  msamaha  na  ujira  mkubwa”  (Al-Ahzab,  33:35). 

Mjumbe  wa  Mwenyezi  Mungu  (^)anaelezea  umuhimu 
wa  ukweli  kama  ifuatavyo: 

“Sidq  (ukweli)  unampeleka  mtu  kwenye  wema  na  wema 
unampeleka  mtu  peponi.  Kama  mtu  ataendelea  kusema  ukweli 
atakuwa  miongoni  mwa  Siddiqun  (wakweli).  Kudanganya 
kunampeleka  mtu  kwenye  dhambi  na  dhambi  inampeleka 
mtu  motoni.  Kama  mtu  ataendelea  kusema  uongo,  Mwenyezi 
Mungu  atamuandika  kwenye  orodha  ya  waongo”  (Bukhari, 
Adab,  69;  Muslim,  Birr,  103-5). 


Matukio  ya  wema 

Mjumbe  wa  Mwenyezi  Mungu  (^)  alikuwa  ndiye  kilele 
cha  ukweli.  Hata  maadui  zake  wakubwa  kama  vile  Abu 
Jahl,  Ahnes  ibn  Sharik,  Nadr  ibn  Haris  and  Abu  Sufyan 
(ambaye  baadae  aliingia  katika  Uislamu)  waliukubali  ukweli 
huu^*.  Mjumbe  wa  Mwenyezi  Mungu  (^)  kamwe  hakuwahi 
kuongea  neno  la  uongo  na  hata  aliweza  kuongea  ukweli 
wakati  anatania. 


38.  Bukhari,  Badu  al-Wahy  6;  Muslim,  Jihad,  74;  Taberi,  Tafsir  VII,  240;  Ibn  Kathir, 
A1  Bidaya  III,  II3. 

Kabla  ya  Abu  Sufyan  (4®)  kuingia  kwenye  Uislamu 
alikuwa  miongoni  mwa  maadui  wakubwa  wa  Uislamu.  Siku 
moja  alipokuwa  ameenda  kufanya  biashara  mahali  fulani 
alifanya  majadiliano  marefu  na  mfalme  wa  Byzantine 
aliyeitwa  Heraclius.  Abu  Sufyan  ameyaelezea  majadiliano 
yale  kama  ifuatavyo: 

“Heraclius  aliniuliza: 

“Je  umewahi  kumtuhumu  kuwa  muongo  kabla  ya  kudai 
kwake  kuwa  Mtume?” 

Nikajibu:  “Hapana”. 

“Je  amewahi  kuacha  kuchunga  ahadi  zake?”  aliuliza. 

Nikajibu: 

“Hapana.  Kwa  hakika  alikuwa  akichunga  ahadi  zake 
lakini  kwa  sasa  tuko  katika  mchakato  wa  kufanya  naye 
mkataba.  Hatujui  atafanya  nini  katika  kipindi  hiki”.  Sikupata 
maneno  mengine  ya  kumchafua  zaidi  ya  haya. 

Heraclius  akaniuliza  kwa  mara  nyingine  tena: 

“Anawaamuru  mfanye  nini?” 

“Anatuamuru  kuwa  watumishi  wa  Mwenyezi  Mungu, 
tusimamishe  swala,  tutoe  sadaka,  tutoe  zaka,  tuishi  kwa  wema 
na  tushikamane  na  ndugu  zetu”.  Kisha  Heraclius  akasema: 

“Kama  unayoyasema  ni  kweli  basi  si  muda  mrefu  mtu 
huyo  ataitawala  ardhi  niliyosimamia  sasa”  (Bukhari,  Bad-u 
al-Wahy,  6;  Muslim,  Jihad  74). 

Mjumbe  wa  Mwenyezi  Mungu  (^)amesema: 

“Niahidini  vitu  hivi  sita  na  mimi  nitawahakikishia  pepo: 

1.  Pindi  mnapoongea,  semeni  ukweli! 

2.  Pindi  mnapoahidi,  chungeni  ahadi  zenu. 

3.  Kuweni  waaminifu  pindi  mnapopewa  amana. 

4.  Lindeni  heshima  yenu. 

5.  Yalindeni  macho  yenu  kutokana  na  kuangalia 
yaliyokatazwa. 

6.  Wekeni  mikono  yenu  mbali  na  vitu  vilivyokatazwa” 
(Ahmad,  V,  323). 


Abdullah  ibn  Amir  (4®)  anasimulia: 

“Siku  moja  mama  yangu  aliniita  wakati  Mjumbe  wa 
Mwenyezi  Mungu  (^)  amekaa  ndani  ya  nyumba  yetu.  Mama 
yangu  akaniambia: 

“Njoo  nikupe  kitu”.  Mjumbe  wa  Mwenyezi  Mungu  (^) 
akauliza: 

“Unafikiria  kumpa  nini?” 

Mama  yangu  akajibu: 

“Nilitaka  kumpa  tende”.  Kisha  Mjumbe  wa  Mwenyezi 
Mungu  (^)  akasema: 

“Jua  kuwa  kama  usingelimpa  chochote  hasi  ungeliandikiwa 
dhambi  ya  kudanganya”  (Abu  Dawud,  Adab,  80/4991;  Ahmad,  III, 

447). 

**  @ 

- 

Siku  moja  Mjumbe  wa  Mwenyezi  Mungu  (^)  alimsogelea 
muuzaji  sokoni.  Aliweka  mkono  wake  juu  ya  fungu  la  ngano 
na  kugundua  kuwa  lina  umaji  maji.  Akamuuliza  muuzaji: 

“M  nini  hiki?”.  Yule  mtu  akajibu: 

“Ewe  Mjumbe  wa  Mwenyezi  Mungu!  Lililoa  kutokana  na 
mvua”.  Kisha  Mjumbe  wa  Mwenyezi  Mungu  (^)akamwambia: 

“Je  ulishindwa  kuweka  sehemu  iliyoloajuu  ili  watu  waione. 
Yeyote  anayedanganya  si  katika  sisi”.  (Muslim,  Iman,  164). 

Hivyo  waislamu  kwa  namna  yoyote  ile,  katika  hali  zote 
na  matendo  yote  hawaruhusiwi  kuiacha  njia  ya  uaminifu  na 
ikapelekea  kumdanganya  mtu  yeyote. 

Maswahaba  watukufu  na  wale  waumini  wema  ambao 
walifuata  njia  yao,  walikuwa  wakisafiri  hata  kwa  mwezi  mzima 
chini  ya  magumu  ya  wakati  ule  ili  tu  kukusanya  hadith  kutoka 
kwa  msimulizi  wa  hadith.  Kutokana  na  mafunzo  kutoka  kwa 
Mjumbe  wa  Mwenyezi  Mungu  (^),  walifikia  hali  kama  hii 
ya  wema  kiasi  kwamba  walipomuona  mtu  akijaribu  kumuita 
mnyama  kwa  kumuonyesha  mfuko  mtupu  usio  na  chakula 
walipoteza  uaminifu  juu  ya  mtu  huyu  na  hawakumchukulia 
kuwa  mtu  tabia  njema.  Yani  hawakuamini  kuwa  mtu  yule 
aliyejaribu  kumdanganya  hata  mnyama  kama  angelistahiki 
kusambaza  hadith  kwa  sababu  hakuishi  kama  ulivyokuwa 
mwenendo  wa  Mjumbe  wa  Mwenyezi  Mungu  (^). 

Imam  Malik  (rehema  za  Mwenyezi  Mungu  ziwe  juu 
yake)  anasimulia: 

“Kama  alivyoniambia,  siku  moja  Luqman  Hekim 
aliulizwa: 

“Ni  kipi  kiini  cha  tabia  zako  na  maadili  yako  mema 
tunayokuona  nayo?” 

Alijibu: 

“Uaminifu,  kutekeleza  ahadi,  kuachana  na  lisilokuhusu 
na  kuchunga  ahadi  zangu”  (Muwatta,  Kalam,  17). 


Pindi  mtu  alipotaka  kuwafahamisha  washirikina  juu  ya 
matukio  yaliyotokea  katika  safari  yake  ya  usiku  na  usiku  wa 
kupanda  mbinguni,  alimwambia  Jibril: 

“Ewe  Jibril!  Watu  wangu  hawataniamini”. 

Jibril  (8^0  akajibu: 

“Abu  Bakr  atakiri  utakalolisema.  Yeye  ni  as-Siddiq”.  (Ibn 
Sad,  I,  215). 

Matokeo  yake  washirikina  waliposikia  kuhusu  matukio 
ya  kupanda  mbinguni  walienda  moja  kwa  moja  kwa  Abu 
Bakr  (4®)  na  kumwambia: 

“Rafiki  yako  anasema  kuwa  eti  usiku  mmoja  ameenda 
mpaka  msikiti  wa  Aqsa  na  tokea  pale  akapanda  mbinguni  na 
kurejea  Makka  kabla  ya  asubuhi.  Unasemaje  kuhusu  jambo 
hili?” 

Kwa  kuonyesha  uaminifu  wa  kweli  kwa  Mjumbe  wa 
Mwenyezi  Mungu  (^),  Abu  bakr  (4&)  akajibu  kwa  shauku 
kubwa: 


“Kama  hayo  ndiyo  aliyoyasema  basi  ni  kweli.  Kwani 

hakuna  namna  yoyote  wala  uwezekano  wa  yeye  kudanganya. 
Naamini  kuanzia  mwanzoni  chochote  anachokisema  na 
kukileta...” 

Washirikina  wakamuuliza  kwa  mara  nyingine  tena: 

“Unakiamini  anachokisema...kuwa  ameenda  Baytu’l 
Maqdis  kwa  usiku  mmoja?” 

“Ndio.  Ni  kipi  cha  kushangaza  hapo?  Naapa  kwa 
Mwenyezi  Mungu  kuwa  ameniamhia  kuwa  hahari  kutoka 
kwa  Mwenyezi  Mungu  zinamjia  katika  wakati  wowote  wa 
siku  na  mimi  namuamini  kwa  hayo”. 

Baadae  Abu  Bakr  (4®)  alienda  kwenye  Al-Kaaba  ambapo 
Mjumbe  wa  Mwenyezi  Mungu  (^)  alikuwa  amekaa. 
Alisikiliza  matukio  yale  kutoka  kwenye  kinywa  cha  Mjumbe 
wa  Mwenyezi  Mungu  (^)  mwenyewe  na  kisha  akasema: 

“Umesema  kweli  ewe  Mjumbe  wa  Mwenyezi  Mungu” 

Mjumbe  wa  Mwenyezi  Mungu  (^)  alitabasamu  kwa 
tabasamu  lililotia  nuru  dunia  kama  ishara  kuwa  alifura- 
hishwa  mno  na  uthibitisho  huu  wa  Abu  Bakr  (4®)  na  kisha 
akamwambia: 

“Ewe  Abu  Bakr!  Wewe  ni  Siddiq  (mkweli)”  (Ibn  Hisham,  II,  5). 

Kuanzia  siku  ile  Abu  Bakr  (4®)  akawa  maarufu  kwa  jina 
lake  la  kupanga  la  as  Siddiq. 

Huu  ndio  uaminifu  unaopatikana  ndani  ya  imani... 
Kinachotakiwa  pekee  ni  kutafuta  ukweli  na  kushikamana 


nao. 

Siku  moja  Mjumbe  wa  Mwenyezi  Mungu  (^)  alinunua 
farasi  kutoka  kwa  Bedui.  Mjumbe  wa  Mwenyezi  Mungu 
(^)akamuomba  Bedui  yule  amlete  farasi  yule  nyumbani 
kwake  ndio  amlipe.  Akaharakisha  kumtangulia,  lakini  kwa 
kuwa  Bedui  alikuwa  akitembea  taratibu  aliachwa  nyuma. 
Katika  kipindi  kile  baadhi  ya  watu  wakaja  kwa  Bedui  na 
kumbembeleza  awauzie  yule  farasi  na  kujaribu  hata  kutoa 
kiasi  kikubwa  cha  fedha.  Hawakujua  kuwa  Mjumbe  wa 
Mwenyezi  Mungu  (^)ahkuwa  tayari  amemnunua  farasi  yule. 
Bedui  akamuita  Mtume: 

“Kama  unamtaka  farasi  huyu  mchukue,  kinyume  chake 
nitamuuza”.  Mjumbe  wa  Mwenyezi  Mungu  alipoisikia  sauti 
yake  akageuka  nyuma  na  kusema: 

“Tayari  nimeshamnunua  kutoka  kwako”.  Lakini  Bedui 
akaanza  kukataa: 


“Naapa  kwa  Mwenyezi  Mungu  sijakuuzia”. 

Mjumbe  wa  Mwenyezi  Mungu  (^)akasema: 

“Hapana,  nimemnunua  kutoka  kwako”. 

Hapa  Bedui  akasema: 

“Muite  shahidi”.  Mara  Huzayma  ibn  Thabit  (4®) 
akajitokeza  mbele: 

“Mimi  ni  shahidi  kuwa  umemnunua  kutoka  kwake” 
alisema. 

Mjumbe  wa  Mwenyezi  Mungu  (^)  akamuinamia  Huzay- 
ma  (4a)  na  kumuuliza: 

“Wewe  haukuwa  na  sisi  wakati  tunapatana,  sasa  unawezaje 
kuwa  shahidi?”.  Kisha  Huzayma  (4®)  akasema: 

- 

“Naweza  kuwa  shahidi  kwa  kuwa  nakuamini  ewe  Mjumbe 
wa  Mwenyezi  Mungu”. 

Kutokana  na  uaminifu  huu  mkubwa,  Mjumbe  wa  Mwen- 
yezi  Mungu  (^)  akaufanya  ushahidi  wa  Huzayma  (4&)  kuwa 
mzito  kama  ushahidi  uliotolewa  na  mashahidi  wawili.  (Abu 
Dawud,  Aqdiya,  20/3607;  Nasai,  Buyu,  91;  Ahmad,  V,  215-6). 

Kutokana  na  mapokezi  haya  baadae  Mjumbe  wa 
Mwenyezi  Mungu  (^)  alimuuliza  Huzayma  (4®): 

“Haukuwa  pamoja  na  sisi  wakati  wa  biashara,  ni  kipi 
kilichokupelekea  kutoa  ushahidi?” 

“Ninauamini  ujumbe  uliokuja  nao  na  hivyo  ninajua  kuwa 
husemi  chochote  kile  kinyume  na  ukweli”. 

Kisha  Mjumbe  wa  Mwenyezi  Mungu  (^)  akasema: 

“Kama  Huzayma  (4&)  atatoa  ushahidi  kumuunga  mtu 
mkono  au  dhidi  yake  hasi  utatosha  kuwa  ushahidi  sawa  na 
watu  wawili”. 

Huu  ni  mfano  mmoja  tu  wenye  kuonyesha  kilele  cha 
uaminifu  juu  ya  Mwenyezi  Mungu  na  Mjumbe  wake... 


Ka’b  ibn  Malik  (4s)  alikuwa  akiongozana  na  Mjumbe  wa 
Mwenyezi  Mungu  (^)  katika  misafara  yake  yote  ya  kivita.  Hata 
hivyo  siku  moja  alichelewa  kujiunga  na  msafara  wa  kuelekea 
Tabuk.  Jeshi  liliondoka  na  kumuacha  Ka’b  (4&)  Madina.  Pindi 
Mjumbe  wa  Mwenyezi  Mungu  (^)  aliporejea  kutoka  kwenye 
msafara  ule  watu  wote  wasioshiriki  walitoa  nyudhuru  lakini 
Ka’b  (4s)  na  wengine  wachache  ndio  waliosema  ukweli  na 
kuomba  msamaha  kwa  Mwenyezi  Mungu.  Aya  iliyowataarifu 
kuwa  walikuwa  wamesamehewa  ilishuka  siku  50  baadae. 

Kabla  ya  muda  huu  walikuwa  katika  mahangaiko  makubwa. 
Licha  ya  upana  wake  dunia  ilikuwa  nyembamba  mno  kwao. 
Lakini  kwa  kuwa  waliomba  toba  kwa  moyo  safi  walipata 
msamaha  wa  Mwenyezi  Mungu.  Ka’b  ibn  Malik  (4&)  ambaye 
alishikamana  na  ukweli  na  kukubali  kosa  lake  anaelezea  faida 
alizopata  kutokana  na  ukweli  wake  kama  ifuatavyo: 

“Naapa  kwa  Mwenyezi  Mungu  kuwa  neema  kubwa 
niliyojaaliwa  baada  ya  kuingia  kwenye  Uislamu  ni  kusema 
ukweli  mbele  ya  Mjumbe  wa  Mwenyezi  Mungu  (^)  na  kunu- 
surika  kuangamizwa  pamoja  na  waongo.  Kwani  Mwenyezi 
Mungu  aliye  juu  zaidi  alitufahamisha  kuhusu  mwisho  wa 
wale  ambao  hawakushiriki  katika  msafara  wa  kivita  kuelekea 
Tabuk  na  ambao  walidanganya  katika  kutoa  nyudhuru  zao, 
katika  aya  ifuatayo: 

“Watakuapieni  kwa  Mwenyezi  Mungu  mtakapo  rudi 
kwao  ili  muwaachilie  mbali.  Basi  waachilieni  mbali. 
Hakika  hao  ni  najsi,  na  makaazi  yao  ni  Jahannamu,  kuwa 
ni  malipo  kwa  waliyo  kuwa  wakiyachuma.  Wanakuapieni 
ili  muwe  radhi  nao.  Basi  hata  mkiwa  radhi  nao  nyiye, 
Mwenyezi  Mungu  hawi  radhi  na  watu  wapotofu”  (Al-Tawba, 
9:95-96)  (Bukhari,  Mahazi,  79). 

Baada  ya  vita  vya  Uhud  wanawake  wa  Madina  wakaenda 
kwenye  viunga  vya  mji  kwa  matumaini  ya  kupata  habari.  Aisha 
(4a)  alikuwa  ni  miongoni  mwao.  Hind  alikuwa  amebeba  miili 
ya  mumewe,  Amr  ibn  Jamuh,  mwanae  Hallad,  na  kaka  yake 
Abdullah,  ambao  waliuawa  kwenye  vita  na  akiwa  anairudisha 
Madina.  Aisha  (4®)  akamuuliza: 

“Kuna  habari  gani  huko?” 


Hind  bint-i  Amr  (4®)  akajibu: 

“Kuna  habari  njema.  Mjumbe  wa  Mwenyezi  Mungu  yuko 
hai!  Hali  ya  kuwa  yuko  hai  habari  zote  nyingine  mbaya  hazina 
umuhimu”.  Huku  akiashiria  miili  iliyopo  juu  ya  ngamia  Aisha 
(4s)  akauliza: 

“Hao  ni  nani?”  Mwanamke  yule  mwema  akajibu: 

“Kaka  yangu  Abdullah,  mwanangu  Hallad  na  Mume 
wangu  Amr”. 

Aisha  (4&)  akamuuliza: 

“Anawapeleka  wapi?”.  Hind  akajibu: 

“Nawapeleka  Madina  kwa  ajili  ya  kuwazika”. 

Hind  alipojaribu  kumlazimisha  ngamia  atembee 
aliporomoka  chini.  Aisha  (4®)  akamwambia: 

“Je  hiyo  inatokana  na  mzigo  mzito  uliopo  juu  yake?” 
Hind  akajibu: 

“Sijui  kwa  nini  ameanguka.  Wakati  mwingine  anaweza 
kubeba  mara  mbili  ya  uzito  huu.  Lakini  kwa  sasa  nahisi  kitu 
tofauti  na  ngamia  huyu”. 

Alipolazimishwa  kwa  mara  nyingine  tena  akanyanyuka. 
Lakini  alipogeuziwa  Madina  akaporomoka  tena.  Hata 
hivyo  alipogeuziwa  Uhud  alianza  kukimbia.  Hind  akarudi 
kwa  Mjumbe  wa  Mwenyezi  Mungu  (^)  na  kumuelezea 
kilichotokea.  Mjumbe  wa  Mwenyezi  Mungu  (^)akamwambia: 

“Ngamia  anajukumu  la  kutekeleza.  Je  Amr  aliacha  wosia?” 

Hind  akajibu: 

“Pindi  Amr  alipokaribia  kwenda  Uhud  aligeukia  uelekeo 
wa  Madina  na  kuomba:  “Ewe  Mwenyezi  Mungu.  Nijaalie  nife 

shahidi.  Na  usinirudishe  katika  familia  yangu  katika  hali  ya 
kusikitisha  na  kukatisha  tamaa”. 

Kisha  Mjumhe  wa  Mwenyezi  Mungu  (^)  akasema 
yafuatayo  katika  kuonyesha  utukufu  wa  uaminifu  juu  ya 
neno  la  mtu: 

“Hiyo  ndiyo  sababu  ngamia  hataweza  kwenda.  Enyi 
Answar.  Yeyote  kati  yenu  atakayeweka  ahadi  kwa  Mwenyezi 
Mungu,  na  aitimize.  Ewe  Hind,  mume  wako  Amr  ni  miongoni 
mwa  wakweli.  Tokea  auawe  malaika  walimfunika  kwa  mabawa 
yao  na  kuangalia  wapate  pa  kumzika.  Ewe  Hind!  Amr  ibn 
Jamuh,  mwanao  Hallad  na  kaka  yako  Abdullah  watakuwa 
pamoja  peponi”. 

Kutokana  na  hahari  hizi  njema  Hind  akasema: 

“Ewe  Mjumhe  wa  Mwenyezi  Mungu.  Tafadhali  niomhee 
kwa  Mwenyezi  Mungu  nije  kuwa  pamoja  nao”.  (Waqidi,  l,  265- 
66;  Ibn  Hajar,  Eathu’l  Bari,  III,  216;  Ibn  Abdilbar,  Al-Istiab,  III,  1168). 


Kabla  ya  mkataba  wa  Hudaybiya  Mjumbe  wa  Mwenyezi 
Mungu  (^)  alikuwa  amemtuma  Othman  (4®)  kwenda  Makka 
kukutana  na  Maquraysh.  Upesi  Othman  (4®)  aliondoka 
kwenda  Makka  kama  alivyoagizwa.  Aliwaelezea  washirikina 
kuwa  lengo  lao  ni  kutekeleza  hijja  ndogo  na  kurudi  upesi. 
Licha  ya  hili  lakini  washirikina  walikataa  kuwaruhusu. 
Cha  zaidi  ni  kuwa  walimuweka  Othman  (4®)  kizuizini  na 
kumwambia: 

“Kama  unataka  unaweza  kufanya  tawaf  (kuzunguka) 
katika  Al-Kaaba”... 

Waislamu  walikuwa  na  shauku  kubwa  na  tamaa  ya 

kufanya  tawfl/katika  Al-Kaaba.  Ukweli  ni  kwamba  kulikuwa 
na  wengi  waliomuonea  wivu  Othman  (4®)  kwa  kudhani 
kuwa  atafanya  tawaf.  Wengine  walikuwa  na  wasiwasi  kuwa 
labda  Othman  ataonyesha  uaminifu  na  kutokuwa  mbinafsi 
na  kukataa  kufanya  tawfl/mpaka  waislamu  wote  waruhusiwe 
kufanya  hivyo. 

Hali  ikawa  kama  walivyodhania  kundi  la  pili.  Kama  uthi- 
bitisho  wa  uaminifu  wake,  swahaba  huyu  muaminifu  ambaye 
alijitolea  kwa  ajili  ya  Mwenyezi  Mungu  na  Mjumbe  wake 
aliwaambia  washirikina: 

“Hali  ya  kuwa  Mjumbe  wa  Mwenyezi  Mungu  (^)wetu 
aliyebarikiwa  hafanyi  tawaf,  na  mimi  pia  sitaifanya.  Nita- 
itembelea  nyumba  ya  Mwenyezi  Mungu  pale  tu  yeye  akiwa 
mbele  yangu.  Siwezi  kuwa  mahali  ambapo  Mjumbe  wa 
Mwenyezi  Mungu  (^)  amekatahwa”...(Ahmad,  IV,  324). 


Licha  ya  kujulikana  kwa  tabia  yake  ya  kughadhibika 
sana,  Yavuz  Sultan  Selim  Han  pia  alikuwa  na  moyo  wenye 
hofu  na  laini.  Hata  hivyo  imani  juu  ya  umuhimu  wa  umoja 
na  kuiendeleza  dola  yao  iliwapelekea  Masultani  wa  dola 
ya  Uthmainiyya  kufanya  maamuzi  magumu  mno.  Mfano 
mmoja  wapo  ni  kwamba  Yavuz  Sultan  Selim  alilazimika 
kumuua  kaka  yake  Korkut.  Matokeo  yake  alihudhuria  katika 
mazishi  yake  na  kulibeba  jeneza  mwenyewe  na  kusema  huku 
analia: 

“Ewe  kaka  yangu!  Kama  usingelikuwa  umefanya  ulicho- 
kifanya,  basi  nisingelitakiwa  kufanya  nilichokifanya”. 

Alimsifu  Piyale,  mtumishi  muaminifu  wa  Korkut  kama 
ifuatavyo: 

“Ninakusamehe  kwa  sababu  ya  uaminifu  wako  ambao 
ni  wema  mkubwa.  Na  kama  zawadi  kwa  uaminifu  wako 
nitakuteua  kwenye  nyadhifa  yoyote  utakayoitaka.  Unaweza 
kuwa  waziri  mkuu  wangu  kama  ukipenda”. 

Piyale  alimshukuru  na  kwa  kuthibitisha  uaminifu  wake 
zaidi  akajibu: 

“Sultani  wangu!  Kuanzia  sasa  jukumu  langu  ni  kulilinda 
kaburi  la  bwana  wangu  Korkut...” 


Kwa  kifupi  muumini  hana  budi  kuwa  mkweli  katika 
maneno  yake,  dhati  yake  na  katika  malengo  yake  na  aandikwe 
miongoni  mwa  ‘wakweli’.  Hivyo  atayaona  manufaa  ya  ukweli 
wake  hapa  duniani  na  kesho  akhera.  Uzuri  ulioje  namna  Ziya 
Pasha  alivyolielezea  jambo  hili: 

“Ni  ukweli  tu  ndio  unaomfaa  mtu,  hata  kama  atakutana 
na  upinzani.  Kwani  Mwenyezi  Mungu  ni  msaidizi  wa  mambo 
yote  ya  kweli” 


6.  Kuikubali  hali  yako 


Vyote  furaha  kupita  kifani  na  maumivu  kupita  kifani 
vinajumuisha  mtego  mkubwa  kwenye  nafsi  ya  mwanadamu. 
Kwa  upande  mwingine  kuikubali  hali  yako,  subira  na 
kumtegemea  Mwenyezi  Mungu  ni  sifa  za  kipekee  za  waumini 
ambao  wamefikia  katika  ukamilifu  wa  imani. 


Kanuni  kuu  ya  furaha  ni  kuwa  akili  inafuata  mapokezi, 
moyo  unapambwa  na  tabia  njema  na  mtu  anayakubali 
mabadiliko  ya  kushangaza  katika  maisha  yake.  Pia  furaha  ya 
kweli  inawezekana  pale  tu  mtu  atakapokubali  shida  na  raha 

katika  maisha,  pale  mtu  atakapovumilia  magumu  na  kujaribu 
kujifanyia  mageuzi  mwenyewe  na  kuangalia  wema  wa  kila 
jambo  na  kujisabmisha  kwa  Mola  wa  walimwengu  wote. 

Uzuri  ulioje  wa  ushauri  ufuatao  kutoka  kwa  Luqman 
Hakim: 

“Mwanangu!  Usiugubike  moyo  wako  kwa  huzuni  na  wasi- 
wasi.  Kuwa  makini  na  tamaa.  Kuwa  mwenye  kuikubali  hali 
yako.  Kuwa  mwenye  kuridhika  na  kile  Mwenyezi  Mungu 
alichokujaalia  ili  maisha  yako  yawe  mazuri,  moyo  wako  ujawe 
nafuraha  na  uweze  kupata  raha  ya  maisha”. 

Kuwa  mwenye  kukubali  matukio  yenye  kukuletea 
furaha  na  kukasirikia  matukio  yenye  kuhuzunisha  na  kutia 
wasiwasi  ni  jambo  lisiloendana  na  Uislamu.  Pia  hali  ya  kuwa 
mwanadamu  hajafikia  kilele  cha  ukamilifu  wa  imani,  itakuwa 
ngumu  kwake  kuepukana  na  udhaifu  huu  wa  kibinadamu. 
Kwa  upande  mwingine  pindi  atakapoisafisha  nafsi  yake  na 
kufikia  katika  hali  ya  kutosheka,  ataweza  kujisalimisha  bila 
ya  kusita  na  kuridhika  na  kanuni  za  maumbile  yake  ambazo 
zinatokana  na  uwezo  wa  Mwenyezi  Mungu,  ziwe  ni  nzuri  au 
mbaya.  Kamwe  hawezi  kulalamika.  Uzuri  ulioje  wa  habari 
njema  juu  ya  watu  hao: 

“Ewe  nafsi  iliyo  tua!  Rejea  kwa  Mola  wako  Mlezi 
umeridhika,  na  umemridhisha.  Basi  ingia  miongoni  mwa 
waja  wangu,  Na  ingia  katika  Pepo  yangu”  (Al-Fajr,  89:27-30). 

Ni  rahisi  kwa  mtu  kukifanya  kitu  anachokipenda  au 
alichokikubali  au  kukivumilia.  Kilicho  rahisi  kitafanywa  bila 
ugumu,  katika  utulivu  na  furaha.  Kwa  muumini  ambaye 
anampenda  Mwenyezi  Mungu,  kila  kitu  kitakachokuja  kutoka 
Kwake  kitakuwa  kirahisi  na  kitatoa  raha  na  furaha. 

Wale  watu  wema  wenye  imani  wataridhishwa  na  maka- 
dirio  ya  Mwenyezi  Mungu.  Wanafahamu  kuwa  hakuna 
jamho  lolote  haya  litakalompata  mtu  ila  ‘limeshaandikwa’  na 
Mwenyezi  Mungu.  Ndio  maana  kila  jamho  linalowapa  katika 
dunia  hii  ni  dogo  mno  ukilinganisha  na  maumivu  ya  kesho 
akhera. 

Mwenyezi  Mungu  aliye  juu  zaidi  anawashushia  watu  hao 
amani.  Kiukweli  ni  kwamba  funuo  mbalimbali  kutoka  kwa 
Mwenyezi  Mungu  machoni  mwao  ni  bora  mara  elfu  moja 
kuliko  ndoto  zenye  kudanganya  na  mazigazi  za  hapa  duniani. 
Kwani  wao  wamejitoa  kwenye  yale  mambo  ambayo  watu 
wengi  wanayakimbilia  na  kuyaona  kuwa  ni  neema. 

Mjumbe  wa  Mwenyezi  Mungu  (^)  aliyebarikiwa  ame- 
sema: 

“Ukubwa  wa  malipo  ya  mtu  unatokana  na  uzito  wa 
mitihani  yake.  Mwenyezi  Mungu  amejaalia  mitihani  iwapate 
wale  anaowapenda.  Yeyote  atakayekubaliana  na  lolote 
litakalomfika  basi  Mwenyezi  Mungu  atakuwa  radhi  naye. 
Na  yeyote  ambaye  hataridhika  atakutana  na  ghadhabu  za 
Mwenyezi  Mungu”  (Tirmidhi,  Zuhd,  57/2396;  Ibn  Majah,  Eitan,  23). 

Katika  hadith  nyingine  Mjumbe  wa  Mwenyezi  Mungu 
(^)  amesema: 

“Mbele  ya  Mwenyezi  Mungu  muumini  mwenye  imani 
kubwa  ni  mbora  na  mwenye  kumridhia  kuliko  muumini 
mwenye  imani  dhaifu.  Lakini  kote  kuna  wema.  Huna  budi 
kuchukua  kile  kitakachokunufaisha.  Muombe  Mwenyezi 
Mungu  msaada  na  usionyeshe  udhaifu.  Pindi  jambo  lolote 
litakapokufika  usihuzunike  na  kusema:  ‘Lau  kama  ningelifanya 
hili,  hili  na  hili  Ungelikuwa  limetokea’  badala  yake  sema:  ‘Huu 

ni  mpango  wa  Mwenyezi  Mungu.  Anafanya  atakalo’.  Kifungu 
‘lau  kama’  kinafungua  mlango  wa  matendo  yanayomfurahisha 
Shetani”.  (Muslim,  Qadr,  34;  Ibn  Majah,  Muqaddima,  10). 

Mtu  ambaye  haridhiki  na  hali  yake  na  anasema  ‘lau 
kama  ningelifanya  hili  na  lile’,  atapatwa  na  mambo  ambayo  ni 
kinyume  na  imani  kama  vile  kutotosheka,  kukataa  makadirio 
yako  na  kuchukia  uwezo  wa  Mwenyezi  Mungu.  Na  matendo 
haya  yanampendeza  sana  Shetani  na  yanamuangamiza  mtu. 
Kwa  upande  mwingine  kuridhika  na  hali  yako  kutakupelekea 
kupata  radhi  za  Mwenyezi  Mungu.  Baada  ya  kutaja  aina  zote 
za  furaha  katika  dunia  hii  na  kesho  akhera,  Qur’an  inasema: 
“Mwenyezi  Mungu  amewaahidi  Waumini  wanaume  na 
Waumini  wanawake  Bustani  zipitazo  mito  kati  yake, 
wadumu  humo.  Na  makaazi  mema  katika  Bustani  za 
kudumu,  na  Radhi  za  Mwenyezi  Mungu  ndio  kuhwa  kuliko 
yote.  Huko  ndiko  kufuzu  kukuhwa”  (Al-Tawba,  9:72). 

Matukio  ya  wema 

Usama  ibn  Zayd  (4®)  anasimulia: 

“Siku  moja  Zainab,  mtoto  wa  Mjumbe  wa  Mwenyezi 
Mungu  (^)ahmtumia  baba  yake  ujumbe: 

“Mtoto  wangu  anakaribia  kufa,  tafadhali  njoo”.  Mjumbe 
wa  Mwenyezi  Mungu  (^)naye  akarudisha  salamu  kwa  binti 
yake,  akasema: 

“Anayetoa  na  kuchukua  ni  Mwenyezi  Mungu.  Kila  kitu 
kina  muda  wake.  Mwambieni  awe  na  subira  na  asubirie 
malipo  kutoka  kwa  Mwenyezi  Mungu”. 

Binti  yake  akamtumia  tena  ujumbe: 

- 

“Tafadhali  mwambie  afanye  hima  aje”. 

Wakati  huu  Mjumbe  wa  Mwenyezi  Mungu  (^)  akan- 
yanyuka  na  kwenda  kwenye  nyumba  ya  binti  yake  akiwa 
pamoja  na  baadhi  ya  maswahaba  zake  kama  vile  Sad  ibn 
Ubada  (4&),  Muadh  ibn  Jabal  (4®),  Ubayy  ibn  Ka’b  (4®) 
and  Zayd  ibn  Thabit  (4®).  Wakamkabidhisha  yule  mtoto 
kwa  Mjumbe  wa  Mwenyezi  Mungu  (^)ambaye  abmchukua 
mikononi  mwake.  Mtoto  yule  mdogo  alikuwa  akipumua  kwa 
shida.  Machozi  yakaanza  kutiririka  kutoka  kwenye  macho 
yaliyobarikiwa  ya  Mjumbe  wa  Mwenyezi  Mungu  (^).  Baada 
ya  kuliona  hili  Sa’d  ibn  Ubada  (4®)  akauliza: 

“Ni  hab  gani  hii  ya  Mjumbe  wa  Mwenyezi  Mungu?” 

Mjumbe  wa  Mwenyezi  Mungu  akajibu: 

“Hii  ni  hisia  ya  huruma  ambayo  Mwenyezi  Mungu 
ameiweka  ndani  ya  nyoyo  za  waja  wake  anaowapenda.  Na 
Mwenyezi  Mungu  atawaonea  huruma  wale  waja  wake  wenye 
kuhurumiana  wao  kwa  wao”  (Bukhari,  Janaiz,  33,  Ayman  9,  Marda 
9;  Muslim,  Janaiz  9,11). 

Salamu  ya  kwanza  na  ushauri  alioutuma  Mjumbe  wa 
Mwenyezi  Mungu  (^)  kwa  binti  yake  ulikuwa  katika  hali  ya 
kuridhika  na  makadirio  ya  mtu.  Jambo  la  muhimu  ni  kuweza 
kuridhika  na  kujisabmisha  kwenye  makadirio  yako  wakati 
yanatokea  licha  ya  uchungu.  Hali  ya  pili  ya  Mjumbe  wa 
Mwenyezi  Mungu  (^)  haikuwa  kama  baadhi  ya  maswahaba 
walivyokuwa  wakifikiria  mara  ya  kwanza,  kuikataa  qadari 
kwa  kupiga  kelele,  kulia  na  kurarua  nguo  mambo  ambayo 
Mjumbe  wa  Mwenyezi  Mungu  (^)  aliyakemea,  lakini  ilikuwa 
ni  udhihirisho  wa  hisia  za  huruma  ambazo  Mwenyezi  Mungu 
amejaaba  kwa  waja  wake. 

Mjumbe  wa  Mwenyezi  Mungu  (^)  ametufahamisha  juu 
ya  malipo  ya  muumini  ambaye  ameridhika  na  makadirio 
yake  kama  ifuatavyo: 

“Pindi  mtoto  wa  mja  anapofariki  Mwenyezi  Mungu  aliye 
juu  zaidi  huwaambia  malaika: 

“Je  mmeitoa  roho  ya  mtoto  wa  mja  wangu?”  Malaika 
hujibu: 

“Ndio,  Mola  wetu”.  Kisha  Mwenyezi  Mungu  husema: 

“Je  mmevunja  tunda  la  moyo  wake?” 

“Ndio,  Mola  wetu”  malaika  hujibu  kwa  mara  nyingine 
tena.  Mwenyezi  Mungu  aliye  juu  zaidi  husema: 

“Na  ni  kitu  gani  alichokisema  mja  wangu?”  Malaika 
hujibu: 

“Alikusifu  Wewe  na  kujikinga  kwako  pekee  kwa  kusema: 
‘Inna  lillahi  wa  inna  ilayhi  raji’uun’... ’Sisi  ni  wa  Mwenyezi 
Mungu  na  kwake  tutarejea’  (Al-Baqara,  2:156). 

Kisha  Mwenyezi  Mungu  aliye  juu  zaidi  husema: 

“Kama  ni  hivyo  basi  mjengee  mja  wangu  nyumba  peponi 
na  uiandike  ‘Nyumba  ya  kusifu”  (Tirmidhi,  Janaiz,  36/1021). 

Mjumbe  wa  Mwenyezi  Mungu  (^)  ameeleza: 

“Pindi  mja  anapokuwa  mgonjwa,  Mwenyezi  Mungu 
hutuma  malaika  wake  wawili  na  huwaambia: 


“Nendeni  mkaangalie,  ni  kipi  mja  wangu  anawaambia 
wasaidizi  wake”. 

Kama  wale  malaika  wakifika  wanamkuta  mja  anamsifu 
Mwenyezi  Mungu,  wanatuma  taarifa  hii  kwa  Mwenyezi 
Mungu,  (ambaye  hata  hivyo  anajua  kila  kitu).  Kisha  Mwenyezi 
Mungu  aliye  juu  zaidi,  ambaye  alituma  malaika  wake  kwa 
lengo  kuwa  mashahidi  juu  ya  matendo  ya  mja  husema: 

“Kama  nitachukua  rohoya  mja  wangu,  kumuingiza peponi 
ni  haki  yake  kwangu.  Kama  nitamponya,  ni  haki  yake  kwangu 
kumbadilishia  mwili  wake  kwa  ulio  bora  zaidi,  kubadili  damu 
yake  kwa  iliyo  bora  zaidi,  na  kumsamehe  madhambi  yake’ 
(Muwatta,  Ayn,  5). 


Abu  Huraira  (  )  anasimulia: 

Siku  moja  Mjumbe  wa  Mwenyezi  Mungu  (^)  aliwaambia 
maswahaba  zake: 

“Ni  nani  atakayechukua  haya  maneno  yangu  na 
kuwafundisha  wengine  ili  waishi  kulingana  nayo?” 

Upesi  nikanyanyuka  juu. 

“Mimi  nitafanya  hivyo  ewe  Mjumbe  wa  Mwenyezi 
Mungu”.  Kisha  Mjumbe  wa  Mwenyezi  Mungu  (^)akanishika 
mkono  na  kuniambia  mambo  matano  yafuatayo: 

“Kuwa  makini  na  vitu  vya  haramu  na  utakuwa  mja  wa 
Mwenyezi  Mungu  mwenye  kufanya  ibada”. 

“Kama  utatosheka  na  kileMwenyeziMungu  alichokupangia, 
basi  utakuwa  mtu  tajiri  kuliko  wote”. 

“Mfanyie  wema  jirani  yako  na  wewe  utakuwa  muumini 
wa  kweli”. 


“Wapendelee  wenzako  kile  unachokipendelea  wewe  ili  uwe 

Muislamu  hora”. 

“Usicheke  kupita  kiasi,  kucheka  sana  kunaua  moyo”. 
(Tirmidthi,  Zud,  2/2305;  Ibn  Majah,  Zuhd,  24). 


Siku  moja  Mjumbe  wa  Mwenyezi  Mungu  (^)  alikuwa 
amekaa  pamoja  na  Abu  Bakr  (4®)-  Abu  Bakr  alikuwa  amevaa 
joho  kuu  kuu.  Lilikuwa  kuu  kuu  mno  kiasi  kwamba  alilifunga 
kwa  vipande  vya  mbao  kifuani  kwake. 

Wakati  ule  Malaika  Jibril  akajitokeza.  Alimsalimia 
kwa  maamkizi  ya  amani  kutoka  kwa  Mwenyezi  Mungu  na 
kumwambia: 

“Ewe  Mjumbe  wa  Mwenyezi  Mungu!  Ni  hali  gani  hii  ya 
Abu  Bakr?  Amevaa  nguo  kuu  kuu  na  ameifunga  pembe  zake 
kwa  vipande  vya  mbao?” 

Mjumbe  wa  Mwenyezi  Mungu  (^)akajibu: 

“Ewe  Jibril!  Alitumia  kila  kitu  alichokuwa  nacho  kwa  ajili 
ya  dini  ya  Mwenyezi  Mungu  kabla  ya  kuitwaa  Makka,  hiyo 
ndiyo  sababu  iliyomfanya  awe  katika  hali  hii”.  Kisha  Jibril 
akasema: 


“Mpe  maamkizi  ya  amani  kutoka  kwa  Mwenyezi 
Mungu  aliye  juu  zaidi.  Mwambie:  ‘Mola  wako  anakuuliza: 
Je  unanifurahia  kutokana  na  hali  hii  ya  umasikini  na  uhitaji 
uliyokuwa  nayo  au  unalalamika  juu  ya  hali  hii?” 

Mjumbe  wa  Mwenyezi  Mungu  (^)  alimgeukia  rafiki 
yake  na  kumwambia: 

“Ewe  Abu  Bakr!  Jibrilyuko  hapa  na  amekuletea  maamkizi 
ya  amani  kutoka  kwa  Mwenyezi  Mungu  aliye  juu  zaidi. 
Mola  wetu  anataka  kujua  ikiwa  unaridhika  na  hali  yako 
ya  umasikini  na  uhitaji  uliyokuwa  nayo  hivi  sasa,  na  hivyo 

unamfurahia  Mwenyezi  Mungu  au  una  malalamiko  yoyote?”. 

Abu  Bakr  (4®)  hakujua  cha  kufanya  kutokana  na  furaha 
aliyokuwa  nayo  mbele  ya  hisani  hii.  Alijihisi  ulimi  umefungwa. 
Alilia  na  kulia  kwa  muda  kisha  akasema: 

“Je  mimi  ni  wa  kulalamika  kwa  Mola  wangu?  Ninamridhia 
Mola  wangu!  Ninamridhia  Mola  wangu!  Ninamridhia  Mola 
wangu!”  (Abu  Nuaym,  Hilya,  VII,  105;  Ibn  al-Jawziya,  Sifat  as-Safwa,  1, 
249-250). 


Kutokana  na  mapokezi  mbalimbali  tunakuta  kuwa  siku 
moja  nabii  Yunus  (8^1)  alimuuliza  Malaika  Jibril: 

“Je  unaweza  kunionyesha  mtu  mwenye  kufanya  ibada 
kupita  watu  wote  kwenye  uso  wa  dunia?” 

Jibril  alimuonyesha  mtu  ambaye  mikono  yake  na  miguu 
yake  imeoza  kutokana  na  ukoma  na  ambaye  amepoteza 
jicho  moja.  Licha  ya  yote  haya  mtu  yule  alikuwa  akiendelea 
kusema: 

“Ewe  Mwenyezi  Mungu!  Chochote  nilichopewa  kwa 
kupitia  mikono  hii  na  miguu  ni  kutoka  kwako.  Chochote 
kilicho  mbali  na  mimi  ni  wewe  uliyekifanya  kiwe  mbali  na 
mimi.  Ewe  Mwenyezi  Mungu.  Umebakiza  jambo  moja  tu  la 
kunifanyia,  na  jambo  lenyewe  ni  kunikutanisha  na  wewe” 


Nabii  Ayub  (8SS0  alikuwa  akipitia  wakati  mgumu  katika 
maradhi  yake.  Mke  wake  Rahima  Hatun  aliniambia: 

“Wewe  ni  nabii.  Kwa  nini  humuombi  Mwenyezi  Mungu 
akurudishie  afya  na  ustawi  wako  kiasi  kwamba  uwe  huru  na 

maradhi  haya?”  Ayuh  akajihu: 

“Ni  siku  ngapi  zimepita  tukiwa  na  afya  njema  na  ustawi?” 
Rahima  Hatun  akajihu: 

“Miaka  80”.  Kisha  Ayub  akasema: 

“Ewe  Rahima!  Mwenyezi  Mungu  Mtukufu  amenijaalia 
miaka  80  ya  afya.  Kipindi  cha  kuumwa  kwangu  ni  kidogo 
mno  ukilinganisha  na  kipindi  nilichokuwa  na  afya.  Kutokana 
na  hali  hii  naona  aibu  kulalamika  kwa  Mwenyezi  Mungu 
kuhusiana  na  maradhi  yangu.  Tunafurahia  sana  pale  ambapo 
Mwenyezi  Mungu  aliye  juu  zaidi  anapotujaalia  neema,  sasa 
kwa  nini  tusiwe  na  subira  pale  tunapofikwa  na  mitihani 
kutoka  kwake?  Nimeridhika  na  Mola  wangu”. 

Mwenendo  huu  wa  nabii  Ayub  ni  mfano  mzuri  wa 
ukinaifu.  Licha  ya  tabu  zote  alizozipata  lakini  alijizuia  na 
kulalamika  kwa  Mwenyezi  Mungu  Mtukufu  kuhusu  ugonjwa 
wake  na  kumuomba  amjaalie  afya  na  ustawi,  ameyafanya 
haya  kwa  kuhofia  kukosa  radhi  za  Mwenyezi  Mungu  juu  ya 
makadirio  yake.  Hata  hivyo  kutokana  kusisitizwa  mno  na 
mkewe  akaamua  kuomba  dua  ifuatayo: 

“Na  Ayyubu,  alipo  mwita  Mola  wake  Mlezi,  akasema: 
Mimi  yamenipata  madhara.  Na  Wewe  ndiye  unaye  rehemu 
kuliko  wote  wanao  rehemu”  (Al-Anbiya  21:83). 

Kutokana  na  dua  hii  Mwenyezi  Mungu  aliye  juu  zaidi 
alimuondolea  kadhia  ile  kama  ukumbusho  wa  huruma 
Yake  kwa  wale  waja  wake  wanaokinai  katika  utumishi  wao. 
Alimtibu  na  kumjaalia  tena  mali  na  watoto.  Katika  kuonyesha 
uvumilivu  na  shukurani  na  kuridhika  na  hali  uliyonayo, 
Mwenyezi  Mungu  Mtukufu  amemsifu  nabii  Ayub  kama 
ifuatavyo:  “Na  shika  kichwa  cha  vijiti  tu  mkononi  mwako. 

kisha  ndio  upigie  nacho,  wala  usivunje  kiapo.  Hakika 
tulimkuta  mwenye  subira,  mbora  wa  waja,  kwa  hakika 
alikuwa  mwingi  wa  kutubu”  (Sad,  38:44). 


Katika  kisa  kifuatacho  Rumi  anatuelezea  namna  upendo 
na  urafiki  wa  kweli  unavyowezekana  pale  mtu  atakapoonyesha 
wema  juu  ya  maumivu  na  magumu  atakayoyapata  kutoka 
kwa  rafiki  yake  na  kwa  kukubaliana  na  hali  yake: 

“Siku  moja  marafiki  wa  karibu  walienda  kumtembelea 
mtu  mmoja  na  huku  wamebeba  tikiti  maji  kama  zawadi.  Yule 
mtu  akamuita  mtumishi  wake  aliyekuwa  mtiifu  mno  kwake 
aliyeitwa  Luqman,  alikuwa  akimpenda  sana  mtumishi  huyu 
na  alimfanya  kuwa  msiri  wake. 

Pindi  Luqman  alipofika  pale  bwana  wake  alikata  kipande 
cha  tikiti  maji  na  kumpa.  Luqman  alikila  kipande  kile  utadhani 
kilikuwa  ni  asali  au  sukari.  Alikila  kwa  namna  ya  furaha  na 
raha  kiasi  kwamba  wale  waliomuona  nao  wakapata  hamu 
ya  kulila  na  hivyo  wakamuonea  wivu.  Bwana  wake  akampa 
kipande  cha  pili  kutokana  na  furaha  aliyoipata  mtumishi 
wake  mtiifu  kwa  kile  kipande  cha  kwanza.  Mwishoni  kikabaki 
kipande  kimoja  tu  cha  tikiti  maji.  Kisha  bwana  wake  akasema: 

“Ngoja  nile  kipande  hiki  nione  tikiti  maji  lina  utamu 
kiasi  gani”.  Lakini  mara  tu  baada  ya  kulila  mdomo  wake 
nusu  uungue  kutokana  na  uchungu  wa  tikiti  maji  lile.  Mara 
ulimi  wake  ukaota  malengelenge  na  koo  lake  likaathirika  pia. 
Akamwambia  Luqman: 


“Ewe  mtumishi  wangu  mpendwa.  Uliwezaje  kuila  sumu 
hii  kana  kwamba  ilikuwa  ni  kitu  kitamu  mno?  Umewezaje 
kukichukulia  kitu  hiki  kisichoweza  kuvumilika  kuwa  ni 

neema?  Ni  subira  gani  hii?  Nani  anajua  ni  kiasi  gani  cha 
maumivu  uliyoyavumilia  kwa  ndani  ili  kuwa  na  subira  na 
kujizuia  kukunja  sura  yako.  Je  wewe  ni  adui  wa  roho  yake 
iliyo  nzuri?  Kwa  nini  hukusema  chochote?  Kwa  nini  angalau 
hukusema:  ‘Tafadhali  samahani  sitakula  sasa  hivi’?” 


Luqman  akajibu: 

“Nimekula  chakula  hicho  kitamu  kutoka  kwenye  mikono 
yako  ewe  bwana  wangu.  Nimepokea  chakula  hicho  hadimu 
kimwili  na  kiroho  kutoka  kwako  kwa  namna  ambayo  ni 
aibu  kwa  kushindwa  kuonyesha  fadhila.  Nitawezaje  kusemea 
kitu  ulichonipa  kwa  mikono  yako  mwenyewe  kuwa:  “Hiki  ni 
kichungu  hivyo  siwezi  kukila”.  Hata  hivyo  chochote  kichungu 
kinachotoka  kwenye  mikono  yako  kwangu  ni  kitamu.  Kwani 
kila  kiini  hai  katika  mwili  wangu  kimelishwa  na  mali  zako”. 

Kisha  Luqman  akaendelea  kuonyesha  hisia  zake  kwa 
raha  na  kwa  maneno  yaliyojawa  na  upendo: 


“Bwana  wangu.  Kama  nitakuja  kulalamika  juu  ya 
kitu  chochote  chenye  maumivu  kutoka  kwako  basi  acha 
nitupiwe  uchafu.  Inawezekanaje  mkono  wako  ambao 
daima  uko  katika  hali  ya  kutoa  usababishe  maumivu?  Ni 
kwa  kupitia  upendo  maumivu  yanakuwa  utamu  na  shaba 
inabadilika  na  kuwa  dhahabu.  Kwa  kupitia  upendo  mawingu 
na  ukungu  vinaondolewa  na  kuacha  uwazi.  Upendo 
unayafanya  magonjwa  yasiyotibika  yatibike.  Upendo 
unakipa  uhai  kilichokufa.  Upendo  unawageuza  masultani 
kuwa  watumwa.  Upendo  unageuza  magereza  kuwa  bustani 
la  mawaridi.  Upendo  unaleta  nuru  kwenye  nyumba  zenye 
giza.  Kutokana  na  upendo  moto  unakuwa  nuru.  Kutokana  na 
upendo  mwanamke  mbaya  anakuwa  mwanamwali  mrembo. 
Kutokana  na  upendo  wasiwasi,  hofu  na  huzuni  vinakuwa 

furaha.  Wale  walioiacha  njia  na  wanyang’anyi  wanakuwa 
viongozi  wa  furaha  kutokana  na  upendo.  Ni  kutokana  na 
upendo  ndio  maana  ugonjwa  unabadilishwa  na  kuwa  afya  na 
ustawi.  Kutokana  na  upendo  huzuni  inakuwa  rehema”. 

Hii  ni  alama  ya  wazi  ya  mapenzi  ya  Mwenyezi  Mungu  na 
hali  ya  ukinaifu  wa  kweli. 


Kila  Omar  ibn  Abdulaziz  alipokuwa  anaulizwa: 

“Unapenda  kitu  gani?”  alikuwa  akijibu: 

“Ninapenda  chochote  kilichopo  kwenye  qadari  yangu. 
Ninapenda  qadari  ya  Mwenyezi  Mungu”... 


Majadaliano  yafuatayo  kati  ya  bwana  na  mtumishi  wake 
ni  muhimu  kuyafahamu: 

Siku  moja  mtu  mmoja  alimnunua  mtumwa.  Mtumwa 
yule  alikuwa  ni  mtu  mwema  na  muumini  wa  kweli.  Baada 
ya  bwana  yule  kumpeleka  mtumwa  yule  nyumbani  mjadala 
ufuatao  ulianza  kati  yao: 

Bwana  akasema: 

“Ungependa  kufanya  nini  hapa  nyumbani?” 

Mtumwa  akajibu: 

“Chochote  utakachoniambia  nifanye” 

“Ni  nguo  za  aina  gani  unazopenda  kuzivaa?”  bwana  yule 
akamuuliza. 


Mtumwa  akajibu: 

“Chochote  utakachonipa  nivae”. 

“Ungependa  kulala  katika  chumha  gani?”  aliulizwa  tena. 

“Chumha  chochote  utakachonipangia  nilale”  mtumwa 
alijihu. 

“Ni  ipi  kati  ya  kazi  zangu  ungelipenda  kuifanya?”  ali- 
ulizwa  tena. 

“Kazi  yoyote  utakayopenda  niifanye”  mtumwa  alijihu. 

Baada  ya  jihu  hili  la  mwisho,  hwana  yule  alitafakari 
kidogo  na  kisha  huku  machozi  yanamtiririka  usoni  mwake 
akasema: 

“Lau  kama  ningelijisalimisha  kwa  Mola  wangu  kwa 
namna  hii,  furaha  iliyoje  ningekuwa  nayo!... 

Wakati  ule  mtumwa  akasema: 

“Ewe  bwana  wangu.  Je  mtumwa  anaweza  kutekeleza 
matakwa  yake  na  kujichagulia  tofauti  na  matakwa  ya  bwana 
wake?” 


Kisha  bwana  wake  akasema: 


“Ninakuacha  huru.  Uko  huru  kwa  ajili  ya  Mwenyezi 
Mungu.  Hata  hivyo  ningelipenda  ukae  na  mimi  ili  nikutumikie 
kwa  uhai  wangu  na  mali  zangu”... 

Yeyote  anayemfahamu  Mwenyezi  Mungu  kikweli 
atajisalimisha  kwake  kwa  mapenzi  ya  kweli,  na  kama 
ataridhika  na  alichokadiriwa  naye,  basi  ataweka  pembeni 
uwezo  wake  na  uhuru  wa  kuchagua.  Atakachosema  pekee  ni: 

“Mimi  ni  nani  kuomba  kitu  chochote  kile  kwa  Mwenyezi 
Mungu”...^^ 


Abdulqadir  Gaylani,  “A1  Fathu  al-Rabbani”.  Istanbul  1987,  uk  421 

Siku  moja  mmoja  wa  marafiki  wa  Mwenyezi  Mungu  ait- 
wae  Sunbul  Sinan  Efendi  aliwauliza  wafuasi  wake: 

“Hebu  fikirieni  kana  kwamba  Mwenyezi  Mungu  amewapa 
mamlaka  ya  kutawala  ulimwengu  huu,  mngelifanya  nini?” 

Wanafunzi  wake  walistushwa  na  swali  hili  ambalo 
kamwe  hawajawahi  kukutana  nalo.  Hata  hivyo  hawakutaka 
kuwa  watovu  wa  nidhamu  kwa  kuacha  kulijibu  hivyo  walitoa 
michango  yao  mbalimbali: 

“Mwalimu,  nisingelimuacha  hata  kafiri  mmoja  aishi 
katika  uso  wa  dunia”. 

“Ningelifuta  uovu  wote”. 

“Ningeliwaondoa  wale  wote  wanaokunywa  pombe”. 

Hata  hivyo  mmoja  miongoni  mwao  alikuwa  kimya  na 
hakujibu  kabisa.  Mwalimu  wake  alimgundua  na  kumuuliza 
huku  anamuangalia: 

“Mwanangu.  Na  wewe  ungelifanya  nini?” 

Yule  mwanafunzi  ambaye  uso  wake  ulikuwa  umefifia, 
kutokana  na  maadili  yake  na  unyenyekevu  wake  mkubwa 
alisema: 

“Mwalimu  wangu.  Je  kuna  kasoro  katika  usimamizi 
wa  Mwenyezi  Mungu  aliye  juu  zaidi  juu  ya  ulimwengu 
huu  kiasi  cha  kunitaka  mimi  nifanye  kitu  tofauti?  Utaratibu 
wa  Mwenyezi  Mungu  unaendelea  kufanya  kazi  bila  hata 
mimi  kutambua.  Inawezekanaje  katika  dunia  hii  akili  yangu 
dhaifu,  yenye  mipaka  na  nyembamba  ikathubutu  kusema: 
“Ningelibadili  kile  na  kile  na  ningelifanya  kile  na  kile”...kisha 

akashusha  macho  yake  kutokana  na  aibu. 

Hata  hivyo  mwalimu  wake  alifurahishwa  mno  na  jibu  hili 
zuri.  Akamuangalia  mwanafunzi  wake  kwa  tabasamu  na  uso 
wenye  kung’aa  na  kumwambia: 

“Sasa  suala  letu  limeisha  na  limefika  mahala  pake”. 

Tokea  pale  mwanafunzi  huyu  akawa  anafahamika  kama 
“Merkez  efendi”  (Bwana  wa  kituo)  na  jina  lake  la  kweli  la 
Musa  Muslihiddin  likasahaulika. 


Kwa  ufupi  ni  kwamba  kuridhika  katika  hali  aliyonayo  mtu 
ni  udhihirisho  wa  mapenzi  yake  kwa  Mwenyezi  Mungu  na 
uaminifu  wake  Kwake.  Kuridhika  na  chochote  unachopewa 
na  Mwenyezi  Mungu  ni  wema  mkubwa  ambao  wale  waja 
wa  Mwenyezi  Mungu  waliowekwa  mbali  na  wivu  na  uroho 
na  ambao  wanamtambua  Mwenyezi  Mungu  ndio  pekee 
wanaoweza  kuwa  nao. 

Mwenyezi  Mungu  aliye  juu  zaidi  anajua  kilicho  bora 
kwa  mja  wake,  zaidi  ya  mja  mwenyewe  anavyofahamu.  Ndio 
maana  njia  salama  ni  kuridhika  na  makadirio  ya  Mwenyezi 
Mungu  na  kuonyesha  shukurani  katika  hali  zote.  Mwenyezi 
Mungu  Mtukufu  anatoa  tahadhari  ifuatayo: 

“Mmeandikiwa  kupigana  vita,  navyo  vinachusha 
kwenu.  Lakini  huenda  mkachukia  kitu  nacho  ni  kheri 
kwenu.  Na  huenda  mkapenda  kitu  nacho  ni  shari  kwenu. 
Na  Mwenyezi  Mungu  anajua  na  nyinyi  hamjui”  (Al-Baqara, 
2:216). 

7.  Tawakkul  na  kujisalimisha 

Neno  tawakkul  lina  maana  ya  kumtumainia  mtu 
mwingine,  kumteua  mdhamini  na  kuweka  amana  yako  kwa 
huyo  mdhamini. 

Moja ya majina mazuri ya  Mwenyezi Mungu ni  ‘Al-WakU’. 
Jina  hili  lina  maana  zifuatazo:  ‘Amhaye  anashughulikia 
matatizo  yaliyopelekwa  kwake  (katika  njia  nzuri  mno), 
Ambaye  anashughulikia  mambo  kwa  namna  iliyo  bora, 
Ambaye  anategemewa,  na  Ambaye  anaongoza  na  kutawala 
kila  kitu’. 

Bila  shaka  chanzo  ambacho  hatuna  budi  kukitegemea 
katika  mambo  yetu  yote  ni  kile  ambacho  hakifi  na  chenye 
nguvu  zisizo  na  mipaka.  Itakuwa  haina  maana  kumuamini 
yeyote  kinyume  na  huyu.  Mwenyezi  Mungu  Mtukufu  anasema 
yafuatayo  ndani  ya  Qur’an: 

“Na  mtegemee  Aliye  Hai,  ambaye  hafi.  Na  umtukuze 
kwa  sifa  zake.  Na  yatosha  kwake  kuwa  yeye  ni  Mwenye 
khabari  za  dhambi  za  waja  wake”  (Al-Furqan,  25:58). 

Mwenyezi  Mungu  aliye  juu  zaidi  anapenda  sisi  waja 
Wake  tumtegemee  Yeye  pekee.  Ndani  ya  Qur’an  anasema: 

“Mitume  wao  wakawaambia:  Sisi  kweli  si  chochote 
ila  ni  wanaadamu  kama  nyinyi.  Lakini  Mwenyezi  Mungu 
humfanyia  hisani  amtakaye  katika  waja  wake.  Wala  sisi 
hatuwezi  kuleta  uthibitisho  ila  kwa  idhini  ya  Mwenyezi 
Mungu.  Na  juu  ya  Mwenyezi  Mungu  ndio  wategemee 
Waumini”  (Ibrahim,  14:11). 


“Na  humruzuku  kwa  jiha  asiyotazamia.  Na  anaye 
mtegemea  Mwenyezi  Mungu  Yeye  humtosha.  Hakika 

Mwenyezi  Mungu  anatimiza  amri  yake.  Mwenyezi  Mungu 
kajaalia  kila  kitu  na  kipimo  chake”  (al-Talaq,  65:3). 

Mjumbe  wa  Mwenyezi  Mungu  (^)amesema: 

“Kama  mngeliweza  kumtegemea  Mwenyezi  Mungu 
vizuri  hasi  mngelikuwa  mnapata  riziki  kama  ndege  ambao 
wanaondoka  kwenye  viota  vyao  wakiwa  na  njaa  na  kurudi 
huku  wameshiba”  (Tirmidhi,  Zuhd,  33/2344;  Ibn  Majah,  Zuhd,  14). 

Tukija  kwenye  kujisalimisha,  neno  hili  lina  maana  ya 
kukubaliana  na  lolote  litakalokufika  bila  ya  kupinga  na  hivyo 
kuwa  katika  amani.  Kujisalimisha  ni  suala  la  moyoni  ambalo 
linahusiana  na  kujiweka  mbali  na  wasiwasi  wa  aina  yoyote  juu 
ya  mambo  yanayotokana  na  Mwenyezi  Mungu.  Kunahusiana 
na  kujitenga  na  matamanio  ya  kidunia  ambayo  yako  kinyume 
na  maamrisho  ya  Mwenyezi  Mungu,  matamanio  ambayo 
yako  kinyume  na  usafi  wa  moyo,  na  laana  ya  kupinga 
qadari  na  hukumu  za  kiislamu.  Katika  aya  ndani  ya  Qur’an 
tunafahamishwa  kuwa: 

“Na  lau  kuwa  tumewaamrisha:  Jiueni,  au  tokeni 
majumhani  kwenu,  wasingeli  fanya  hayo  ila  wachache 
tu  miongoni  mwao.  Na  lau  kama  wangeli  fanya  walio 
waidhiwa  ingeli  kuwa  hora  kwao  na  uthihitisho  wa  nguvu 
zaidi”  (An  Nisa,  4:65). 

Neno  ‘taslimiyaf  au  kujisalimisha  lina  mzizi  ule  ule 
sawa  na  neno  ‘islam’.  Ndio  maana  ili  kuwa  Muislamu  wa 
kweli  na  kuwa  mtumishi  wa  kweli  wa  Mwenyezi  Mungu 
kutawezekana  kwa  kupitia  kwenye  kujisalimisha  kwake. 
Hii  inatokana  na  ukweli  kuwa  Mwenyezi  Mungu  (mwenye 
kutukuzwa  na  kuhimidiwa)  anakasirika  pale  anapomuona 
mja  wake  anamtegemea  mwingine  kinyume  na  Yeye. 

Kujisalimisha  ni  kitendo  cha  utii  kinachotokana  na 
upendo.  Ilikuwa  ni  kwa  sababu  ya  utii  na  kujisalimisha  ndio 
maana  nabii  Ibrahim  (8^0  hakupumbazwa  na  uhai  wake, 
mali  zake  au  mwanae.  Katika  ibada  zake  hasa  hijja  ni  alama 
kubwa  ya  kuonyesha  utegemezi  wake  kwa  Mola  wake,  na 
ibada  hii  itaendelea  mpaka  siku  ya  mwisho.  Ulimi  wa  nabii 
Ibrahim  ulikuwa  unadhihirisha  kilichokuwa  ndani  ya  moyo 
wake  na  mara  kwa  mara  alikuwa  akiomba: 

“Na  Mola  wake  Mlezi  alipo  mwambia:  Silimu,  Nyen- 
yekea!  Alinena:  Nimesilimu,  nimenyenyekea  kwa  Mola  wa 
walimwengu  wote”  (Al-Baqara,  2:131). 

Lengo  la  tasawwuf  ambayo  inachukulia  upendo  ambao 
ndio  kiini  cha  Uislamu  kama  msingi  wake,  ni  kuasisi  hisia 
za  kujisalimisha  na  kuridhika  na  Mwenyezi  Mungu  kwa 
kumfanya  mja  kuishi  chini  ya  muongozo  Mtukufu  na 
kumkurubia  Mwenyezi  Mungu  kwa  kila  pumzi.  Madhara 
na  ulaghai  wa  nafsi  ambao  unatokana  na  wasiwasi,  hofu  na 
maumivu  ambayo  yamesambaa  katika  hii  dunia  yenye  kupita, 
yataanza  kuondoka  kutokana  na  kuridhika  na  kujisalimisha 
kwa  Mwenyezi  Mungu.  Uzuri  ulioje  namna  Hakki  Erzurumi 
anavyolielezea  suala  hili: 

Mtegemee  Mwenyezi  Mungu 

Jisalimishe  na  upate  amani 

Ridhika  na  kila  anachokupa 

Acha  tuone  Mwenyezi  Mungu  amekuandaha  nini 

Chochote  kitakachokuwa,  kitakuwa  ni  kheri  kwako 


Matukio  ya  wema 

Siku  moja  Bedui  alikuja  kwa  Mjumbe  wa  Mwenyezi 
Mungu  (^)na  kumuuliza: 

“Ewe  Mtume!  Je  nimfunge  ngamia  wangu  ndio  nim- 
tegemee  Mwenyezi  Mungu  au  nimtegemee  Mwenyezi  Mungu 
bila  ya  kumfunga  ngamia  wangu?” 

Mjumbe  wa  Mwenyezi  Mungu  (^)akajibu: 

“Kwanza  mfunge  ngamia  wako  kisha  ndio  umtegemee 
Mwenyezi  Mungu”.  (Tirmidhi,  Qiyamah,  60/2517). 


Kutokana  na  mapokezi  ya  Ummu  Salama  (4®),  kila 
Mjumbe  wa  Mwenyezi  Mungu  (^)alipokuwa  akiondoka 
nyumbani  kwake  alikuwa  akihakikisha  kuwa  anauelekeza 
uso  wake  mbinguni  na  kuomba  dua  ifuatayo: 

“Kwajina  la  Mwenyezi  Mungu!  Ninamtegemea  Mwenyezi 
Mungu.  Ewe  Mwenyezi  Mungu,  ninajikinga  kwako  kutokana 
na  kumpoteza  mtu  au  mimi  kupotezwa,  kumtelezesha  mtu 
au  kutelezeshwa,  kumdhulumu  mtu  au  kudhulumiwa,  na 
kuonyesha  ujinga  au  kuwa  muathika  wa  ujinga  wa  wengine” 
(Abu  Dawud,  Adab,  102-3/5094;  Tirmidhi,  Dawat  35). 


Siku  moja  Mjumbe  wa  Mwenyezi  Mungu  (^)akiwa 
kwenye  msafara  wa  kivita  alifika  sehemu  yenye  bonde 
lenye  miti  mingi  wakati  wa  mchana,  akawaambia  askari 
zake  wapumzike  pale  na  hivyo  askari  wake  wakasambaa 
ili  kutafuta  kivuli.  Na  Mjumbe  wa  Mwenyezi  Mungu  (^) 
pia  alipata  kivuli  chini  ya  mti  uliokuwa  ukiitwa  Semure 
ambao  ulikuwa  na  majani  mengi,  kisha  akapumzika  pale  na 
kuning’iniza  upanga  wake  kwenye  mti. 


Sehemu  ya  tukio  hili  iliyobaki  inasimuliwa  na  Jabir  (4®) 
kama  ifuatavyo: 

“Baada  ya  kulala  kwa  muda  mfupi  tukasikia  Mjumbe 
wa  Mwenyezi  Mungu  (^)akituita  na  hivyo  tukaamua 
kumkimbilia.  Tulipofika  pale  alipokuwepo  tulimkuta  Bedui 
karibu  yake.  Mjumbe  wa  Mwenyezi  Mungu  (^)akasema: 

“Nilipokuwa  nimelala  huyu  Bedui  alikuja  na  kuchukua 
upanga  wangu.  Nilipoamka  nikakuta  ameshauchomoa  kwenye 
ala  yake  na  ameushika  mkononi.  Kisha  akaniambia: 

“Sasa  ni  nani  atakayekuokoa  kutoka  mikononi  mwangu?” 
Nikarudia  mara  tatu: 

“Mwenyezi  Mungu”.  (Bukhari,  Jihad,  84,  87;  Muslim,  Eadad,  13). 

Ingawa  Mjumbe  wa  Mwenyezi  Mungu  (^)alikutana  uso 
kwa  uso  na  kifo  lakini  hakupata  hofu  yoyote  kutokana  na 
kumtegemea  kwake  Mwenyezi  Mungu  na  pia  aliweza  kusema 
maneno  yafuatayo  kwa  ujasiri:  “Mwenyezi  Mungu  ataniokoa”. 
Baada  ya  yule  Bedui  kuyasikia  maneno  haya  upanga 
ulidondoka  kutoka  mikononi  mwake  na  akajisalimisha. 
Mjumbe  wa  Mwenyezi  Mungu  (^)hakumuadhibu  Bedui 
huyu  ambaye  alikuwa  anajaribu  kumuua  bali  kinyume  chake 
alimuelezea  kuhusu  Uislamu  na  kumshauri  aingie  kwenye 
Uislamu.  Yule  Bedui  ambaye  alistaajabishwa  sana  na  kitendo 
kile  cha  Mjumbe  wa  Mwenyezi  Mungu  (^)ahporudi  kwenye 
kabila  lake  hakuweza  kujizuia  kuwaambia  watu  wake: 

“Nimetoka  kwa  watu  bora  miongoni  mwa  watu  wote”. 
(Ibn  Kathir,  al-Bidaya,  IV,  87). 


Abu  Bakr  as  Siddiq  (4®)  anasimulia: 

“Tulipokuwa  pangoni  pamoja  na  Mjumbe  wa  Mwenyezi 
Mungu  (^)  katika  safari  yetu  ya  kuhamia  Madina,  nilihisi 

miguu  ya  washirikina  ikikanyaga  juu  ya  pango  na  hivyo 
nikamwamhia  Mtume: 

“Ewe  Mtume.  Kama  mmoja  wao  mtainama  na  kuangalia 
kwa  hakika  atatuona”. 

Mjumhe  wa  Mwenyezi  Mungu  (^)  akajihu: 

“Ewe  Abu  Bakr,  unaonaje  pale  wanapokuwepo  watu 
wawili  na  wa  tatu  wao  akawa  ni  Mwenyezi  Mungu?”  (Bukhari, 
Tafsir,  9/9;  Muslim,  Fadail  as-Sahaba,  1). 


Ismet  ibn  Malik  (4®)  anasimulia: 

Tulikuwa  tukimlinda  Mjumbe  wa  Mwenyezi  Mungu  (^) 
usiku  kucha  mpaka  ilipoteremka  aya  ifuatayo: 

“...Na  Mwenyezi  Mungu  atakulinda  na  watu.  Hakika 
Mwenyezi  Mungu  hawaongoi  watu  makafiri”  (Al-Maida,  5:67) 
(Suyuti,  Lubabu’n  Nukul,  I,  148). 

Aisha  (4&)  anasimulia: 

“Siku  moja  usiku  Mjumbe  wa  Mwenyezi  Mungu  (^) 
alishindwa  kulala.  Nikamuuliza: 

“Kuna  tatizo  gani  ewe  Mtume?”  Akanijibu: 

“Je  hakuna  mtu  yeyote  mwema  ambaye  anaweza  kuja 
kutulinda  usiku  wa  leo?”  Wakati  tunaendelea  kuongea 
tukasikia  sauti  za  mapanga  nje.  Mjumbe  wa  Mwenyezi  Mungu 
(^)  akasema: 

“M  nani  hao?”  Sauti  ikajibu: 

“Sisi  ni  Sad  na  Hudhayfa  ewe  Mtume.  Tumekuja 
kukulinda.  Baada  ya  pale  Mjumbe  wa  Mwenyezi  Mungu  (^) 

akapata  usingizi.  Nikawa  ninasikia  sauti  ya  upumuaji  wake  wa 
kawaida.  Wakati  ule  aya:  “...Na  Mwenyezi  Mungu  atakulinda 
na  watu”  iliteremka.  Mjumbe  wa  Mwenyezi  Mungu  (^) 
akachomoza  kichwa  chake  nje  ya  hema  na  kusema: 

“Sasa  mnaweza  kwenda,  kwani  sasa  hivi  Mwenyezi  Mungu 
ananilinda” 

Mjumbe  wa  Mwenyezi  Mungu  (^)  alikuwa  akichukua 
tahadhari  na  ndio  amtegemee  Mwenyezi  Mungu.  Baada  ya 
Mwenyezi  Mungu  Mtukufu  kumuahidi  kumlinda  hakuendelea 
tena  kuwa  na  wasiwasi  wowote  na  hivyo  akaweka  utegemezi 
wake  wote  kwa  Mwenyezi  Mungu. 


Kutokana  na  masimulizi  ya  Abu  Said  Al-Hudri  (4®),  siku 
moja  mtu  mmoja  alikuja  kwa  Mjumbe  wa  Mwenyezi  Mungu 
(^)na  kumwambia  kuwa  kaka  yake  anasumbuliwa  na  tumbo. 
Mjumbe  wa  Mwenyezi  Mungu  (^)akasema: 

“Mpatie  shira  ya  asali  anywe”. 

Yule  mtu  akafanya  kile  alichoelekezwa.  Baada  ya  muda 
mfupi  akarudi  na  kusema: 

“Nilimpatia  asali  anywe  lakini  haikumsaidia  bali  hali  yake 
ilizidi  kuwa  mbaya”.  Yule  mtu  alienda  na  kurudi  kama  hivi 
mara  tatu.  Mara  ya  mwisho  Mjumbe  wa  Mwenyezi  Mungu 
(^)akamwambia: 

“Kwa  hakika  Mwenyezi  Mungu  anaongea  ukweli  na  tumbo 
la  kaka  yako  linadanganya”.  Baada  ya  pale  yule  alipompatia 
kaka  yake  asali  anywe  kwa  mara  nyingine  tena  alipona. 
(Bukhari,  Tibb,  4;  Muslim,  Salam  91). 


40.  Wahidi,  “Esbabu’  Nuzul’I  Qur’an,”  thk:  Kemal  Besyuni  Zaglul,  Beirut  1990,  uk  204-5 

Kwa  maneno  haya  Mjumbe  wa  Mwenyezi  Mungu  (^) 
akaashiria  kwenye  ukweli  uliotolewa  kwenye  aya:  “...ndani 
yake  kuna  matibabu  kwa  wanaadamu.  Hakika  katika 
haya  ipo  Ishara  kwa  watu  wanao  fikiri”  (Al-Nahl,  16:69),  na 
akashauri  watu  wajitegemeze  na  kujisalimisha  kwa  Mwenyezi 
Mungu.  Baadae  swahaba  mwingine  naye  akapona  kwa 
kufanya  kama  hivi. 

Kutokana  na  masimulizi  ya  Abdullah  ibn  Abbas,  nabii 
Ibrahim  alisema  maneno  yafuatayo  pindi  alipoingizwa  ndani 
ya  moto: 

“Walio  ambiwa  na  watu:  Kuna  watu  wamekukusan- 
yikieni,  waogopeni!  Hayo  yakawazidishia  Imani,  waka- 
sema:  Mwenyezi  Mungu  anatutosha,  naye  ni  mbora  wa 
kutegemewa”  (Ari-Imran,  3;173). 

Maneno  haya  pia  aliyasema  Mjumbe  wa  Mwenyezi 
Mungu  (^)  pindi  alipoambiwa  awe  katika  tahadhari  kwani 
washirikina  wamemzunguka.  Kutokana  na  meneno  haya 
imani  za  waumini  zilipanda.  Hivyo  walionyesha  unyenyekevu 
mkubwa  mbele  ya  Allah.^^ 

Mwenyezi  Mungu  Mtukufu  anawasifu  waislamu,  watu 
ambao  wanamtegemea  Mwenyezi  Mungu  kama  ifuatavyo: 

“...Walio  ambiwa  na  watu:  Kuna  watu  wamekuku- 
sanyikieni,  waogopeni!  Hayo  yakawazidishia  Imani, 
wakasema:  Mwenyezi  Mungu  anatutosha,  naye  ni  mbora 
wa  kutegemewa.  Basi  wakarudi  na  neema  na  fadhila  za 
Mwenyezi  Mungu.  Hapana  baya  lilio  wagusa,  na  wakafuata 
yanayo  mridhi  Mwenyezi  Mungu.  Na  Mwenyezi  Mungu  ni 
Mwenye  fadhila  kuu”  (Al’i  Imran,  3:173-174).  (Wahidi,  uk  135). 


h  41.  Angalia  Bukhari,  Tafsir,  3/13. 

Mjumbe  wa  Mwenyezi  Mungu  (^)ametufahamisha 
kuwa  Mwenyezi  Mungu  Mtukufu  atawahifadhi  na  kuwalinda 
wale  waliomtegemea  Yeye  katika  hii  dunia  na  kesho  akhera  na 
kwamba  wataingia  peponi  bila  ya  hesabu  wala  adhabu: 

“Nimeonyeshwa  mataifa  ya  watu  waliopita.  Nilimuona 
Mjumbe  wa  Mwenyezi  Mungu  {^)akiwa  na  kundi  dogo  la 
watu  watatu  au  watano.  Nilimuona  Mjumbe  wa  Mwenyezi 
Mungu  {^)mwingine  akiwa  na  watu  wawili.  Na  nikamuona 
Mjumbe  wa  Mwenyezi  Mungu  {‘M)ambaye  hana  mtu  kabisa. 
Wakati  ule  kundi  kubwa  la  watu  likaja  mbele yangu.  Nikadhani 
kuwa  lilikuwa  ni  kundi  la  watu  wangu.  Wakaniambia:  ‘Hawa 
ni  watu  wa  Musa,  angali  angani’.  Nikaangalia  na  kuona 
mkusanyiko  mkubwa  kupita  kiasi.  ‘Hawa  ni  watu  wako.  Kuna 
watu  elfu  70  miongoni  mwao  ambao  wataingia  peponi  bila  ya 
kupelekwa  kwenye  hesabu  na  bila  kuadhibiwa”,  walisema. 

Ibn  Abbas  (4®)  amesema: 

“Wakati  ule  Mjumbe  wa  Mwenyezi  Mungu  (^) 
alinyanyuka  na  kwenda  nyumbani  kwake.  Maswahaba 
waliokuwepo  pale  wakaanza  kujadili  kuwa  watu  hawa  elfu 
70  ni  kina  nani.  Baadhi  yao  wakasema:  ‘lazima  watakuwa  ni 
wale  waliokuwa  wakiongea  na  Mtume’,  wengine  wakasema: 
‘watakuwa  ni  wale  waliozaliwa  baada  ya  Uislamu  na  ambao 
kamwe  hawajapata  kuujua  ushirikina’.  Wengine  wakatoa 
maoni  mengine.  Wakati  bado  wanaendelea  kulijadili  jambo 
hili  Mjumbe  wa  Mwenyezi  Mungu  (^)akarudi.  Maswahaba 
zake  wakamuuliza: 


“Tunajadiliana  kuhusu  ni  nani  atakayeingia  peponi  bila 
ya  hesabu  wala  adhabu”.  Kisha  Mjumbe  wa  Mwenyezi  Mungu 
(^)  akasema: 

“Wao  ni  wale  watu  ambao  hawalaani  wala  hawasababishi 
kulaaniwa,  ambao  hawakuwa  wanaamini  katika  bahati 
mbaya,  na  ambao  wanamtegemea  Mola  wao”. 

Baada  ya  kuyasikia  haya  Ukkasha  ibn  Mihsan  (4®) 
akasimama  upesi  na  kusema: 

“Tafadhali  ninaomba  uniombee  na  mimi  niwepo  kwenye 
kundi  hilo  ewe  Mtume”. 

Kisha  Mjumbe  wa  Mwenyezi  Mungu  (^)akasema: 

“Wewe  ni  miongoni  mwao”....  (Muslim,  Iman,  374;  Bukhari, 
Riqaq,  50). 


Mwenyezi  Mungu  Mtukufu  aliwajaribu  nabii  Ibrahim, 
mwanae  Ismail  na  mkewe  Hajar  kwa  mitihani  mikubwa  kiasi 
kwamba  wameandikwa  kwenye  historia  kama  mifano  ya 
kuigwa  katika  kujisabmisha.  Kwa  ajili  yao  Mwenyezi  Mungu 
amefanya  hijja  ndogo  na  kubwa  kuwa  alama  ya  usafi  wa  nyoyo 
zao  katika  kujisalimisha  kwa  Mola  wao. 

Pindi  Mwenyezi  Mungu  alipomfanya  Ibrahim  rafiki  yake 
Malaika  walimuuliza: 

“Ewe  Mola  wetu.  Inakuaje  Ibrahim  awe  rafiki  yako?  Yeye 
ana  roho,  mali  na  watoto.  Moyo  wake  utaegemea  kwenye  vitu 
hivyo...”  Baadae  walishuhudia  tukio  lifuatalo  lililokuwa  funzo 
na  mtihani  mkubwa  kwa  Ibrahim: 


Pindi  nabii  Ibrahim  alipokaribia  kutupwa  ndani  ya 
moto  malaika  walipata  wasiwasi.  Baadhi  yao  wakamuomba 
Mwenyezi  Mungu  kama  wanaweza  kwenda  kumsaidia 
Ibrahim.  Malaika  wakamuuliza  Ibrahim  kama  alikuwa  ana 
ombi  lolote.  Aliwaambia: 

“Msiingilie  kati  ya  marafiki  wawili”. 

Baadae  Jibril  akamuuliza: 

“Je  unanihitaji  mimi?” 

Ibrahim  akamjibu: 

“Sina  haja  na  wewe.  Mwenyezi  Mungu  ananitosha,  na 
Yeye  ni  mbora  wa  walinzi”. 

Matokeo  ya  kujisalimisha  huku  kwa  huyu  rafiki  wa 
Mwenyezi  Mungu  na  kujisalimisha  kwa  Mwenyezi  Mungu 
pekee,  kulipelekea  Mwenyezi  Mungu  kuuamrisha  moto  hata 
kabla  ya  Ibrahim  kurushwa  ndani  yake: 

“.....ewe  moto,  kuwa  baridi  na  salama  kwa  Ibrahim!” 

(Al-Anbiya,  21:69). 

Kutokana  na  amri  hii  sehemu  ambayo  nabii  Ibrahim 
aliangukia  ikawa  kama  bustani  la  mawaridi.  Na  Ndani  yake 
kukawa  kunavuma  upepo  mwanana  kabisa. 


Mjumbe  wa  Mwenyezi  Mungu  (^)anasimuha: 

“Nabii  Ibrahim  aliwaleta  Makka  Hajar  na  mtoto 

wake  mdogo  Ismail  ambaye  bado  alikuwa  ananyonya... 
Aliwapeleka  pale  mkewe  na  mwanae  na  kuwaacha  na  mfuko 
wa  tende  na  chupa  ya  maji  kwa  sababu  ambayo  haifahamiki 
kwetu  lakini  yenye  hekima  kubwa.  Pindi  Ibrahim  alipogeuka 
kwa  ajili  ya  kuondoka,  Hajar  akamuita: 


“Ibrahim!  Unaenda  wapi  na  kutuacha  hapa  kwenye  bonde 
ambalo  halina  watu  wa  kuongea  nao  wala  wa  kuwaona,  na 
hakuna  chochote  cha  kula  wala  kunywa?” 

Alilirudia  swali  lake  mara  nyingi  lakini  Ibrahim  alibakia 
kimya.  Kisha  Hajar  akamuuliza: 

“Je  Mwenyezi  Mungu  ndiye  aliyekuamrisha  kufanya 
hivi?”  Hapa  Ibrahim  akajibu: 

“Ndio.  Mwenyezi  Mungu  ameniamrisha  kufanya  hivyo”. 
Hajar  akapata  utulivu  kutokana  na  jibu  hili,  na  katika  ku- 
onyesha  kilele  cha  kujisalimisha  kwake  kwa  Mwenyezi  Mungu 
akasema: 

“Kama  ni  hivyo  basi  Mwenyezi  Mungu  atatulinda  na 
hatatuacha  tuangamie...” 

Kisha  akageuka  na  Ibrahim  akaondoka  zake.  Alipofika 
sehemu  ya  Seniyye  na  kuona  haoni  mtu  yeyote  akageuzia 
uso  wake  kwenye  Al-Kaaba  na  kunyanyua  mikono  yake  na 
kuomba: 

“Mola  wetu  Mlezi!  Hakika  mimi  nimewaweka  baadhi 
ya  dhuriya  zangu  katika  bonde  lisilo  kuwa  na  mimea, 
kwenye  Nyumba  yako  Takatifu,  ewe  Mola  wetu  Mlezi,  ih 
washike  Sala.  Basi  zijaalie  nyoyo  za  watu  zielekee  kwao,  na 
waruzuku  matunda,  ili  wapata  kushukuru”  (ibrahim,  14:37) 
(Bukhari,  Anbiya  9). 


Ismail  alikuwa  amefikia  umri  wa  kuchezacheza  na 
alikuwa  katika  hatua  ambayo  anapendwa  sana.  Hata  hivyo 
Ibrahim  alikuwa  anatakiwa  amtoe  kafara  mwanae  kutokana 
na  ahadi  aliyokuwa  ameiweka  kwa  Mwenyezi  Mungu.  Pindi 
walipomaliza  maandalizi  waliondoka.  Kwa  mara  nyingine 
tena  malaika  walikuwa  hawana  utulivu: 


“Nabii  anamchukua  nabii  mwingine  kwa  ajili  ya  kwenda 
kumtoa  kafara”,  walisema. 

Ismail  (8^0  alimwambia  baba  yake: 

“Ewe  baba  yangu!  Fanya  kama  ulivyoamrishwa.  Mwen- 
yezi  Mungu  akipenda  utanikuta  katika  miongoni  mwa 
wenye  kusubiri.  Kinoe  kisu  chako  vizuri;  unikate  kwa 
haraka;  nitakufa  kwa  urahisi...na  usiangalie  uso  wangu  pindi 
utakaposhika  kisu.  Labda  huruma  ya  ubaba  itakuchelewesha 
na  kutekeleza  ahadi  yako  kwa  Mwenyezi  Mungu.  Wasiwasi 
wangu  ni  kwamba  utahisi  maumivu  ya  kumtoa  kafara  mtoto 
wako  kwa  mikono  yako  mwenyewe  na  utanikosa  katika 
maisha  yako  yote  yaliyobaki...” 

Wakati  wote  baba  na  mtoto  wapo  katika  hali  hii  ya 
kujisalimisha,  malaika  Jibril  akaja  kuwaokoa.  Akakifanya  kisu 
kuwa  butu  na  kushuka  na  kondoo  kutoka  peponi  kwa  ajili  ya 
kutolewa  kafara  badala  ya  Ismail.  (Angalia  Taberi,  Tarih,  1, 275;  Ibn 
Athir,  al  Kamil,  1, 112;  Hakim,  II,  606/4040). 


Mwenyezi  Mungu  Mtukufu  anatuelezea  juu  ya  kujisa- 
limisha  kwa  nabii  Musa  na  kumtegemea  kwake  Yeye  kama 
ifuatavyo: 

“Na  akaja  mtu  kutoka  mwisho  wa  mji  akipiga  mbio, 
akasema:  Ewe  Musa!  Wakubwa  wanashauriana  kukuuwa. 
Basi  toka!  Hakika  mimi  ni  katika  wanao  kupa  nasaha. 
Basi  akatoka,  naye  ana  khofu,  akiangalia  huku  na  huku. 
Akasema:  Mola  wangu  Mlezi!  Niokoe  na  watu  madhalimu” 
(Al-Qassas,  28:20-21). 

Hivyo  Musa  alidhirisha  utegemezi  wake  wa  kweli  kwa 
Mwenyezi  Mungu: 


Kwanza  alichukua  hatua,  akatafuta  suluhisho  likifuatiwa 

na  kuchukua  tahadhari  na  kisha  kuyaacha  matokeo  kwa 
Mwenyezi  Mungu.  Kwa  maneno  mengine  ni  kwamba  alikuwa 
katika  hali  ya  maombi,  kujisalimisha  na  kuridhika.  Huku 
ndiko  kumtegemea  Mwenyezi  Mungu  kikweli  kweli... 


Katika  kipindi  ambacho  watu  wa  Yemen  wanaenda  kuhiji 
walikuwa  hawabebi  chakula  wakiwa  safarini  huku  wakiamini 
kuwa  huku  ndiko  kumtegemea  Mwenyezi  Mungu: 

“Tunaenda  kutembelea  nyumba  ya  Mwenyezi  Mungu. 
Kwa  hakika  Yeye  atatulisha”. 

Walipofika  Makka  walijikuta  wanaomba  watu  wengine. 
Kisha  aya  ifuatayo  ikateremka:  “...Na  jitengezeeni  zawadi. 
Na  hakika  bora  ya  zawadi  ni  uchamngu.  Na  nicheni  Mimi, 
enyi  wenye  akili!”  (Al-Baqara,  2:197). 

Omar  (4®)  alikuwa  akiwafokea  wale  waliokuwa  hawafanyi 
kazi,  hawafanyi  juhudi  yoyote  na  wavivu  na  ambao  walikuwa 
wakisema:  “Sisi  ni  watu  ambao  tunamtegemea  Mwenyezi 
Mungu”.  Alikuwa  akiwaambia:  “Nyinyi  ni  watumiaji  wa  mali 
za  watu  wengine  na  hivyo  hamuwezi  kuchukuliwa  kuwa  ni 
watu  wenye  kumtegemea  Mwenyezi  Mungu.  Anayemtegemea 
Mwenyezi  Mungu  kikweli  kweli  ni  yule  ambaye  anapanda 
mbegu  katika  ardhi  na  kisha  anamtegemea  Mwenyezi  Mungu” 
(Ibn  Rajab  Al-Hanbali,  ‘Jami  al  Ulum  wa  al  Hikam’  Amman  1990,  650). 


Abu  Huraira  (4®)  anasimulia  hadith  ifuatayo  yenye 
mafunzo  makubwa  kwetu: 


Mjumbe  wa  Mwenyezi  Mungu  (^)alituelezea  kuhusu 
hali  nzuri  ya  mtu  kutokana  na  wana  wa  Israel.  Mtu  huyo 

alimuomba  mtu  mwingine  amkopeshe  dinar  elfu  moja.  Yule 
aliyeombwa  mkopo  alisema: 

“Niletee  mashahidi  na  mimi  nitakupa  fedha  hizo  mbele 
yao”.  Yule  aliyekuwa  anaomba  mkopo  akasema: 

“Mwenyezi  Mungu  anatosha  kuwa  shahidi  yetu”.  Kisha 
mkopeshaji  akasema: 

“Kama  ni  hivyo  basi  mlete  mdhamini  wako”.  Yule 
mkopeshwaji  akasema: 

“Mwenyezi  Mungu  anatosha  kuwa  mdhamini  wangu”. 
Kisha  mkopeshaji  akasema: 

“Umesema  kweli”  na  kisha  akampatia  fedha  kwa  muda 
fulani. 

Yule  akaenda  kwenye  safari  ya  baharini  na  kutimiza 
mahitaji  yake.  Kisha  wakati  anataka  kurudi  ili  akalipe  fedha 
za  watu  kwa  muda  waliokubaliana  alitafuta  mashua  ya 
kumrudisha  lakini  hakuipata.  Huku  akiwa  amekata  tamaa 
alipata  gogo  la  mti,  akalichukua  na  kulitoboa  na  kuziweka 
dinar  elfu  moja  pamoja  na  karatasi  yenye  anuani  ya  yule 
aliyemkopesha  na  kisha  akaliziba  na  kwenda  kwenye  ukingo 
wa  bahari  na  kusema: 

“Ewe  Mwenyezi  Mungu!  Unajua  kuwa  nilikopa  dinar  elfu 
moj  a  kutoka  kwa  fulani.  Aliponiuliza  juu  shahidi  nilimwambia 
kuwa  “Mwenyezi  Mungu  anatosha  kuwa  shahidi”.  Na 
aliridhika  Wewe  kuwa  shahidi  yetu.  Na  pindi  alipohitaji 
mdhamini,  Nilimwambia:  “Mwenyezi  Mungu  anatosha  kuwa 
mdhamini  wangu”.  Na  aliridhika  kwa  Wewe  kuwa  mdhamini 
wangu.  Na  sasa  nimejitahidi  kutafuta  mashua  lakini  sikupata. 
Hivyo  nazitegemeza  hizi  fedha  kwako”. 

Kisha  akalirusha  lile  gogo  ndani  ya  hahari.  Kisha  lile 
gogo  likaelea  juu  ya  bahari  na  kupotea  kwenye  uoni  wake. 
Kisha  yule  mtu  akaondoka  sehemu  ile  na  kuendelea  kutafuta 
mashua. 

Baada  ya  muda  mfupi  yule  mkopeshaji  akawa  anasubiria 
mashua  ili  arudishiwe  fedha  zake.  Hakukuwa  na  mashua 
yoyote  lakini  aliona  gogo  lililokuwa  limebeba  fedha  zake. 
Alilichukua  kwa  lengo  la  kwenda  kulitumia  nyumbani  kwake. 
Alipolipasua  aliona  barua  pamoja  na  fedha. 

Baada  ya  muda  mfupi  yule  mtu  aliyekuwa  amekopa 
alipata  mashua  na  kurejea  kwenye  makazi  yake.  Akafikiria 
kuwa  huenda  yule  mtu  hakuliona  lile  gogo  lililokuwa  na 
fedha  hivyo  akachukua  dinar  nyingine  elfu  moja  na  kwenda 
nazo  kwa  yule  mtu. 

“Nilitafuta  mashua  kwa  muda  mrefu  kwa  ajili  ya 
kukurudishia  fedha  zako  lakini  sikuipata  kabla  ya  kuipata 
hii  mashua  niliyokuja  nayo  sasa  hivi”.  Yule  mtu  aliyekuwa 
amemkopesha  akasema: 

“Je  hukunitumia  chochote?” 

“Nimekuambia  nilitafuta  mashua  lakini  sikuipata”  alijibu. 

Kisha  mkopeshaji  akasema: 

“Mwenyezi  Mungu  aliye  juu  zaidi  amenilipa  ile  fedha 
badala  yako  na  ameileta  kwangu  ikiwa  ndani  ya  gogo  kama 
malipo  ya  usafi  wako  wa  moyo.  Matokeo  yake  hizo  dinar  elfu 
moja  ulizokuja  nazo  sasa  hivi  ni  zako.  Sasa  unaweza  kurudi 
kwa  amani  huku  ukiwa  una  dinar  zako  elfu  moja”.  (Bukhari, 
Kafalat  I,  Buyuu  10). 

Pindi  Mwenyezi  Mungu  anapokuwa  mdhamini  katika 

jambo,  kinachoonekana  hakiwezekani  kinaweza  kufanyika 
kwa  urahisi.  Kinachotakiwa  kwa  mja  ni  kumuamini  Yeye  kwa 
moyo  safi  na  kikweli  kweli... 


Kutokana  na  masimulizi  ya  Ibn  Abbas  (4®)  siku  moja 
Omar  ibn  Khattab  (4®)  aliondoka  na  kuelekea  Damascus. 
Alipofika  sehemu  iitwayo  Serg  alikutana  na  kamanda  wa 
jeshi  aliyeitwa  Abu  Ubayda  ibn  Jarrah  pamoja  na  marafiki 
zake  waliokuwa  chini  yake.  Kamanda  yule  akamtaarifu  kuwa 
ugonjwa  wa  tauni  umeanza  kuingia  ndani  ya  Damascus. 
Omar  (4®)  akamwambia  Ibn  Abbas: 

“Waite  muhajirina  wa  kwanza  waje  hapa”.  Omar  akakutana 
nao  na  kuwaambia  kuwa  kuna  mlipuko  wa  ugonjwa  wa  tauni 
ndani  ya  Damascus.  Walitofautiana  juu  ya  nini  cha  kufanya. 
Baadhi  yao  walisema: 

“Umekuja  hapa  kwa  lengo  fulani;  hatudhani  kuwa  ni  sawa 
kwa  wewe  kurudi  sasa  hivi”.  Wengine  wakasema: 

“Waislamu  wengine  na  Mjumbe  wa  Mwenyezi  Mungu 
(^)wako  pamoja  na  wewe.  Hatudhani  kuwa  ni  sawa  kwa 
wewe  kuupata  ugonjwa  huu  na  kurudi  nao”. 

Omar  (4®)  akawaambia: 

“Mnaweza  kwenda”.  Kisha  akamgeukia  Ibn  Abbas  na 
kumwambia: 


“Waite  Answar  waje  hapa”. 


Kama  ilivyokuwa  kwa  muhajirina  na  Answar  nao 
wakafikia  kwenye  makubaliano  yale  yale.  Kisha  Omar 
akawaambia  nao  waondoke. 

“Sasa  waite  watu  wazima  katika  muhajirina  kutokana  na 
Maquraysh  walio  hapa  na  amhao  walihamia  Madina  kahla  ya 
Makka  kukomholewa”.  Nilienda  kuwaita.  Hakuna  hata  wawili 
kati  yao  walioacha  kukuhaliana  na  hivyo  wakasema: 

“Tunadhani  huna  hudi  kuwarudisha  watu  ili  usirudi  na 
huu  ugomjwa  wa  tauni”.  Kisha  Omar  (4®)  akamuita  kila  mtu 
na  kusema: 

“Nitakuwa  juu  ya  mnyama  wangu  itakapofika  asuhuhi. 
Na  nyinyi  pia  fanyeni  hivyo”.  Abu  Ubayda  ibn  Jarrah  (4®) 
akauliza: 

“Je  unaikimbia  qadari  ya  Mwenyezi  Mungu?”  Omar 
akajibu: 

“Je  kuna  mtu  mwingine  yeyote  aliyelisema  hili  kinyume 
na  wewe  ewe  Abu  Ubayda!” 

Omar  hakutaka  kumpinga  Abu  Ubayda. 

Kisha  akaendelea  kusema: 

“Ndio.  Tunaikimbia  qadari  ya  Mwenyezi  Mungu  na 
kwenda  kwenye  qadari  ya  Mwenyezi  Mungu.  Ungelisemaje 
kama  ungelikuwa  una  ngamia  kadhaa  na  kwenda  nao 
kwenye  bonde  lililokuwa  na  pande  mbili,  upande  mmoja  una 
malisho  na  mwingine  hauna.  Na  kisha  unawaachia  ngamia 
wako  wakale  sehemu  yenye  malisho  na  kisha  unawaachia 
wakale  sehemu  isiyokuwa  na  malisho.  Je  hali  hizi  zote  mbili 
zisingelikuwa  ni  qadari  ya  Mwenyezi  Mungu?” 

Wakati  ule  Abdurrahman  ibn  Awf  (4®)  ambaye  hakuwepo 
kwa  ajili  ya  kwenda  kushughulikia  baadhi  ya  mahitaji  yao 
alikuja  na  kusema: 

“Nina  ufahamu  kidogo  juu  ya  jambo  hili.  Nilimsikia 
Mjumbe  wa  Mwenyezi  Mungu  (^)akisema: 

“Kama  mkisikia  kuwa  sehemu  fulani  ina  tauni  msiingie 
sehemu  hiyo.  Kama  ugonjwa  wa  tauni  unalipuka  sehemu 
na  wewe  upo  pale  basi  usijaribu  kuukimbia  ugonjwa  kwa 
kuondoka  sehemu  ile”.  Baada  ya  kuyasikia  haya  Omar  (4®) 
alimsifu  Mwenyezi  Mungu  na  kuendelea  na  safari  yake  ya 
kuondoka  Damascus.  (Bukhari,  Tibb  30;  Musbm,  Salam,  98). 

Tukio  hili  linaelezea  vizuri  kuhusu  utegemezi  na  qadari 
ndani  ya  Uislamu.  Kujiingiza  wewe  mwenyewe  na  waumini 
katika  hatari  kwa  kufahamu  hakuendani  na  kumtegemea 
Mwenyezi  Mungu.  Kwa  maneno  mengine  kujisalimisha  ku- 
naruhusu  kuchukua  tahadhari  lakini  sio  kuweka  mategemeo 
yako  juu  yake. 

Mayyit-zade  ambaye  aliishi  katika  kipindi  cha  Sultani 
Ahmad  wa  kwanza,  alikuwa  mwanachuoni  mkubwa  katika 
dola  ya  Uthmainiyya  ambaye  alikuwa  maarufu  kutokana  na 
mwenendo  wake  mwema  na  busara  zake.  Sababu  iliyomfanya 
apewe  jina  la  ‘Mayyit-zade’  ambalo  lina  maana  ya  ‘mtoto  wa 
marehemu’  ilikuwa  ni  kutokana  na  tukio  lifuatalo  ambalo 
lilimpata  kutokana  na  utukufu  wake: 

Baba  yake  Mayyit-zade  alikuwa  askari  hodari.  Kama 
ilivyokuwa  kwa  mashujaa  wengine  aliitwa  kushiriki  kwenye 
msafara  wa  kivita  wa  Egri  wa  mwaka  1596  uliandaliwa  na 
Sultani  Mehmed  wa  tatu.  Lakini  wakati  ule  mke  wake  alikuwa 
mjamzito  na  alikuwa  anakaribia  kujifungua.  Hata  hivyo  baba 
huyu  hodari  ambaye  alithaminisha  kupigana  katika  njia  ya 
Mwenyezi  Mungu  zaidi  ya  vitu  vingine  alijiandaa  kwa  ajili  ya 
safari  na  kumuomba  mkewe  amsamehe.  Alinyanyua  mikono 
yake  kwa  unyenyekevu  na  kuielekeza  kwenye  mahakama 
tukufu  ya  Mwenyezi  Mungu  Mtukufu.  Akamuomba  Mola 

wake  huku  machozi  ya  huruma  yakimtiririka  machoni 
mwake: 

“Ewe  Mola  wangu!  Ninaenda  kwenye  vita  vitakatifu  katika 
njia  yako.  Sina  mwingine  zaidi  yako.  Ninamtegemeza  kwako 
huyu  mtoto  wangu  amhaye  anatarijiwa  kuzaliwa  muda  si 
mrefu  na  huyu  mke  wangu  muaminifu  amhaye  amehangaika 
kwa  muda  mrefu.  Tafadhali  naomba  umlinde  kwa  rehema  na 
fadhila  zako”. 


Kisha  yule  baba  shujaa  akarukia  farasi  wake  upesi  na 
kutoweka  eneo  lile.  Kwa  msaada  wa  Mwenyezi  Mungu  na 
rehema  zake  jeshi  la  dola  ya  Uthmainiyya  lilishinda. 

Wakati  wanarudi  nyumbani  yule  baba  shujaa  alimuomba 
kamanda  wao  amruhusu  arudi  moja  kwa  moja  nyumbani 
kwake.  Lakini  alipowasili  nyumbani  kwake  hakukuta  mtu. 
Wakati  alitarajia  kuwa  mke  wake  lazima  angekuwa  ana 
taarifa  za  ushindi  wao  kutokana  na  kusambaa  kwa  taarifa 
kote  na  hivyo  alitarajia  angelikuwa  anamsubiria  yeye. 
Huku  akiwa  na  wasiwasi  na  shauku  kubwa  alikimbilia  kwa 
majirani  ili  kuwauliza  kuhusu  mke  wake.  Pindi  majirani  zake 
walipomuona  baba  mtu  walimuangalia  kwa  masikitiko  na 
kusema: 

“Ewe  mwerevu.  Mwenyezi  Mungu  aubariki  ushindi  wenu 
na  ayafanye  maisha  yako  yawe  ya  neema”. 


Kutokana  na  kuelewa  maana  ya  sentensi  hii  maumivu 
makali  yakaushika  moyo  wake  na  akawa  anaongea  bila  ya 
kujitambua: 

“Hapana,  haiwezekani”.  Kisha  akasema  kwa  upole: 


“Haiwezekani.  Nilimtegemeza  mtoto  wangu  kwa  Mola 
wa  walimwengu.  Yeye  ni  mbora  wa  walinzi...” 

Baba  yule  aliyekuwa  na  huzuni  alikaa  kimya  kwa  muda 
mrefu  na  kuwaangalia  wale  waliokuwa  karibu  yake.  Kisha 
akasema: 

“Bila  shaka  Mwenyezi  Mungu  ni  mwingi  wa  huruma 
na  ni  mbora  wa  wale  wanaolinda  na  kuhifadhi;  nionyesheni 
kaburi  la  mke  wangu  upesi”. 

Wote  kwa  pamoja  wakaenda  makaburini.  Alipoonyeshwa 
kaburi  aliweka  sikio  juu  yake  na  kuanza  kusikiliza.  Kisha 
akapiga  kelele: 

“Ndio,  ninaweza  kusikia  kilio  cha  mtoto  wangu!” 

Baba  yule  aliyekuwa  na  huzuni  alikamata  sepetu  na  koleo 
na  kuanza  kufukua  lile  kaburi.  Wale  waliokuja  naye  wakaanza 
kumsaidia  kutokana  na  wao  pia  kusikia  kilio  cha  mtoto 
kutoka  ndani  ya  kaburi.  Pindi  walipomaliza  kufukua  kaburi 
kitendo  kilichokuwa  kinawasubiri  ni  cha  kustaajabisha  na  cha 
kushtua: 


Ndani  ya  kaburi  kulikuwa  na  maiti  ya  mama  ambaye 
alikuwa  amej  ifungua  mtoto  mzuri  ambaye  alikuwa  ameshikilia 
kwenye  kifua  cha  mama  yake.  Yule  baba  mpiganaji  vita  wa 
siku  nyingi  alimkamata  upesi  mtoto  wake  na  kumshikilia 
kifuani  mwake.  Akabusu  mashavu  yake  kama  mawaridi  tena 
na  tena.  Kisha  akamfunga  mtoto  wake  na  kisha  akaomba 
dua  ya  kumuaga  mke  wake  na  kisha  akalifukia  kaburi  kwa 
uangalifu.  Wote  waliokuwa  pale  walishtushwa  na  muujiza 
huu  na  hivyo  wakawa  wanamsifu  na  kumtukuza  Mwenyezi 
Mungu  kwa  unyenyekevu  na  hofu  kubwa.  Huku  macho  yake 
yakiwa  yamejawa  na  machozi  baba  alisujudu  na  kumsifu 
Mola  wake.  Alikuwa  na  huzuni  ya  kufiwa  na  mkewe  lakini 
wakati  huo  huo  alikuwa  na  furaha  juu  ya  mtoto  wake. 


USTAARABU  WA  USTAARABU 


Mtoto  huyu  alikulia  katika  mazingira  ya  kujifunza  na  ya 
kimaadili.  Alikuja  kuwa  mwanachuoni  mkubwa  aliyekuwa 
maarufu  katika  ardhi  zote  za  dola  ya  Uthmainiyya.  Wakati 
wote  alikuwa  akijulikana  kama  ‘Mayyit-zade’  kutokana  na 
kilichokuwa  kimemtokea.  Yeye  alikuwa  baraka  kutoka  kwa 
Mwenyezi  Mungu,  aliyejaa  busara  na  umakini,  na  pia  ni 
matokeo  ya  ujisalimishaji  wa  kweli. 

Kwa  ufupi  kupata  amani  ya  moyo  ndani  ya  dunia  hii 
na  kupata  furaha  ya  milele  kesho  akhera  itawezekana  pale 
mtu  akatakapotambua  ukubwa  wa  Mwenyezi  Mungu  na 
kujitegemeza  na  kujisalimisha  kwake,  na  kuridhika  na  kile 
ambacho  Mwenyezi  Mungu  amemjaalia.  Nyoyo  ambazo 
zinamtii  Mwenyezi  Mungu,  zinajisalimisha  kwake  na  ambazo 
zimeridhiwa  naye  zinakuwa  ni  chanzo  cha  busara,  wema 
na  ustawi.  Kujisalimisha  kwa  Mwenyezi  Mungu  kikweli  na 
kujitegemeza  na  kumtii  Yeye  kunategemea  ikiwa  mtu  ana 
moyo  uliojawa  na  furaha  ya  imani.  Ni  kutokana  na  upendo 
na  kupanda  daraja  kwa  moyo  ndio  mwanadamu  anaweza 
kumgeukia  Mola  wake  mzima  mzima  na  kuuweka  mbali 
moyo  wake  dhidi  ya  kushikama  na  dunia  na  vyote  vilivyopo 
ndani  yake. 

Kujisalimisha  kwa  mja  kwa  Mola  wake  kunaendana  na 
kumfahamu  na  imani  yake  Kwake.  Kutokana  na  kuwa  kiini 
cha  utumishi,  kujisalimisha  ni  jambo  muhimu  lenye  kuufanya 
moyo  ujikurubishe  kwa  Mwenyezi  Mungu.  Kujikurubisha 
huku  huanza  kwa  imani  na  huendelea  kuongezeka  kadiri 
ufahamu  juu  ya  Mwenyezi  Mungu  unavyoongezeka.  Rumi 
anaelezea  siri  ya  kufikia  daraja  la  ‘fana  fillah’  (kujitoa 
au  kujipoteza  kwa  Mwenyezi  Mungu)  ambayo  ni  kama 
kujisalimisha  moja  kwa  moja: 

“Maji  ya  bahari  hubeba  kichwa  cha  maiti  aliyejisalimisha 
moja  kwa  moja  juu  yake.  Je  inawezekanaje  yule  aliye  hai  na 
huku  ana  wasiwasi  hata  kidogo  mno  ajitoa  kwenye  bahari?  Vivi 
hivi  kwa  kupitia  fumbo  ya  ‘kufa  kabla  hujafa’,  kama  unakufa 
huku  ukiwa  umejiweka  mbali  na  sifa  zako  za  kibinadamu, 
basi  bahari  ya  maajabu  itakunyanyua  na  kukubeba”. 

8.  Ihsan  na  kuwa  macho 

Ihsan  inamaanisha  ufahamu  na  utambuzi  wa  muumini 
kuwa  yuko  chini  ya  usimamizi  kutoka  kwa  Mwenyezi  Mungu, 
yani  yuko  chini  ya  uangalizi  wa  jicho  lenye  kuona  kama 
‘kamera  tukufu’.  Ihsan  ni  kupandishwa  madaraja  kwa  zile 
roho  ambazo  zipo  karibu  na  Mwenyezi  Mungu. 

Ukweli  kwamba  Mwenyezi  Mungu  Mtukufu  anaona 
kitendo  cha  kila  mtu  na  kwamba  atawaita  kwa  ajili  ya 
kuwahesabu  pindi  wakati  utakapofika  umeelezewa  katika  aya 
zifuatazo  ndani  ya  Qur’an: 

“Tena  tutawasimulia  kwa  ilimu;  wala  Sisi  hatukuwa 
mbali”  (Al-Araf,  7:7). 

“Je,  hawajui  kwamba  Mwenyezi  Mungu  anajua  siri 
zao  na  minong’ono  yao,  na  kwamba  Mwenyezi  Mungu  ni 
Mwenye  kuyajua  sana  ya  ghaibu?”  (Al-Tawba,  9:78). 

“Ewe  mwanangu!  Kikiwapo  kitu  cha  uzito  wa  chembe 
ya  khardali  kikawa  ndani  ya  jabali  au  ndani  ya  mbingu  au 
ndani  ya  ardhi,  basi  Mwenyezi  Mungu  atakileta.  Hakika 
Mwenyezi  Mungu  ni  Mjuzi  wa  yaliyo  fichika,  Mwenye 
khabari  za  yote”  (Luqman,  3I:I6). 

Katika  maisha  yetu  ya  kila  siku  watu  wengi  hujizuia  na 
kusema  na  kufanya  mamho  mabaya  pindi  wanapoona  kuna 
jozi  ya  macho  inawaangalia.  Na  hii  kutokana  na  jozi  dhaifu 
ya  macho  ambayo  hayawezi  hata  kuwaadhibu...vihi  hivi  kwa 
muumini  ambaye  anaishi  katika  hali  ya  ihsan  anatambua 
kuwa  Mwenyezi  Mungu  anamuona  na  anajua  kila  kitu 
anachokifikiria,  anachokisema  na  anachokifanya. 

Maana  nyingine  ya  ihsan  ni  kutekeleza  chochote  unacho- 
kifanya  katika  njia  bora  iwezekanavyo. 

Moja  wapo  ya  mambo  ya  muhimu  katika  kujiandaa 
na  pumzi  ya  mwisho  ni  kujijengea  hisia  ya  ihsan  ndani  ya 
moyo.  Yani  kuukurubisha  moyo  wako  kwa  Mwenyezi  Mungu 
Mtukufu  na  kuhisi  kuwa  wakati  wote  upo  chini  ya  uangalizi 
wake.  Ukurubishaji  huu  wa  moyo  unaweza  kujengwa  kwa 
kupitia  kumtaja  Mwenyezi  Mungu  kwa  wingi. 

Hatua  ya  pili  katika  kufikia  kwenye  hali  ya  ihsan  na  kuwa 
macho  ni  kutafakari  juu  aya  zifuatazo  kutoka  kwenye  Qur’an: 

“Yeye  ndiye  aliye  ziumba  mbingu  na  ardhi  katika  siku 
sita;  kisha  akakaa  vyema  juu  ya  enzi.  Anayajua  yanayo  ingia 
katika  ardhi  na  yanayo  toka  humo,  na  yanayo  teremka 
kutoka  mbinguni,  na  yanayo  panda  humo.  Naye  yu  pamoja 
nanyi  popote  mlipo.  Na  Mwenyezi  Mungu  ni  Mwenye 
kuyaona  mnayo  yatenda”  (Al-Hadid,  57:4). 

“Na  hakika  tumemuumba  mtu,  nasi  tunayajua  yanayo 
mpitikia  katika  nafsi  yake.  Na  Sisi  tuko  karibu  naye  kuliko 
mshipa  wa  shingoni  mwake”  (Qaf,  50:16). 

“Enyi  mlio  amini!  Muitikieni  Mwenyezi  Mungu  na 
Mjumbe  wa  Mwenyezi  Mungu  (^)anapo  kuitieni  jambo 
la  kukupeni  uzima  wa  milele.  Na  jueni  kuwa  Mwenyezi 

Mungu  huingia  kati  ya  mtu  na  moyo  wake,  na  kwamba 
hakika  kwake  Yeye  tu  mtakusanywa”  (Al-anfal,  8:24). 

Juu  suala  hili  Mjumbe  wa  Mwenyezi  Mungu  (^)anasema: 

“Daraja  la  juu  la  imani  ni  kufahamu  kuwa  Mwenyezi 
Mungu  yuko  na  wewe  popote  ulipo”  (Haythami,  1, 60). 

Hakuna  shaka  kuwa  Mjumbe  wa  Mwenyezi  Mungu 
(^)wakati  wote  alikuwa  katika  hali  ya  ‘ihsan,  usiku  na 
mchana,  katika  nyakati  za  shida,  na  katika  nyakati  za  wepesi 
na  raha,  katika  nyakati  za  vita  na  katika  nyakati  za  amani. 
Hali  yake  ya  kumkumbuka  Mwenyezi  Mungu  wakati  wote, 
swala  zake  na  dua  zake,  ibada  zake  za  faradhi  alizoendelea 
kuzitekeleza,  kuswali  kwake  usiku  mpaka  vifundo  vya  miguu 
yake  vikavimba,  umakini  wake  katika  kutekeleza  haki  za  watu 
wengine,  ugawaji  wake  wa  haki  na  usawa  katika  nyakati  zote 
na  mambo  yake  mengine  ya  wema  ni  ushahidi  wa  kutosha  juu 
ya  kuwa  kwake  katika  hali  ya  ihsan. 

Omar  ibn  Khattab  (4®)  anasimulia  hadith  ifuatayo 
(ambayo  inaitwa  hadith  ya  Jibril)  ambayo  inaonyesha  namna 
walivyotaarifiwa  na  kufundishwa  juu  ya  hali  ya  ihsan: 

“Siku  moja  tulipokuwa  tumekaa  pamoja  na  Mjumbe  wa 
Mwenyezi  Mungu  (^)ahtokea  mtu  mmoja  aliyekuwa  amevaa 
mavazi  meupe  mno  na  ambaye  nywele  zake  zilikuwa  nyeusi 
kupita  kiasi.  Hakuwa  na  dalili  ya  kuwa  msafiri  na  hakuna 
yeyote  kati  yetu  aliyekuwa  anamfahamu.  Kisha  mtu  akakaa 
mbele  ya  Mjumbe  wa  Mwenyezi  Mungu  (^)na  kugusanisha 
magoti  yake  na  magoti  ya  Mjumbe  wa  Mwenyezi  Mungu  (^) 
na  kuweka  mikono  yake  kwenye  magoti  yake  mwenyewe  na 
kisha  akamuuliza: 


“Ewe  Muhammad!  Uislamu  ni  nini?” 

Mjumbe  wa  Mwenyezi  Mungu  (^)akajibu: 

“Uislamu  ni  kushuhudia  kuwa  hakuna  mungu  mwingine 
ila  Mwenyezi  Mungu  na  kuwa  Muhammad  ni  Mjumbe  wa 
Mwenyezi  Mungu,  kusimamisha  swala  tano,  kutoa  sadaka, 
kufunga  bila  ya  kukosea  katika  mwezi  wa  Ramadhani  na 
kutembelea  Al-Kaaba  kwa  mwenye  uwezo”. 

Yule  mtu  akasema: 

“Umesema  kweli”. 

Tukaona  ni  kitu  cha  ajabu  kuwa  yeye  anauliza  swali  na 
kisha  anathibitisha  jibu.  Kisha  yule  mtu  akauliza: 

“Na  imani  ni  nini?” 

Mjumbe  wa  Mwenyezi  Mungu  (^)akajibu: 

“M  kumuamini  Mwenyezi  Mungu,  malaika 

wake,  vitabu  vyake,  Mitume  yake  na  siku  ya  mwisho.  Ni 
kuamini  qadari  na  heri  na  shari  inayotokana  nayo”. 

“Umesema  kweli”  yule  mtu  akasema  tena. 

“Baada  ya  hayo  ni  ihsan  ni  nini?”  aliuliza. 

Mjumbe  wa  Mwenyezi  Mungu  (^)akajibu: 

“Ihsan  ni  kumuabudu  Mwenyezi  Mungu  kana  kwamba 
unamuona.  Na  ingawa  wewe  humuoni  lakini  yeye  anakuona”. 

Yule  mtu  akarudia: 

“Umesema  kweli”.  Kisha  akauliza: 

“Je  ni  lini  kiama  kitasimama?”  Mjumbe  wa  Mwenyezi 
Mungu  (^)  akajibu: 

“Anayeulizwa  hana  ufahamu  zaidi  kuhusu  jambo  hili 
kuliko  yule  anayeuliza”.  Kisha  yule  mtu  akauliza: 

“Kama  ni  hivyo  basi  ni  zipi  dalili  zake?”  Mjumbe  wa 

Mwenyezi  Mungu  (^)  akajibu: 

“Mjakazi  atamzaa  bwana  wake,  utakuta  wachunga  mbuzi 
masikini  wakishindana  kujenga  majengo  mazuri  huku  wako 
peku”^^. 

Kisha  yule  mtu  akaondoka  bila  ya  kusema  chochote. 
Nikasimama  kama  nilivyokuwa  kwa  muda  kisha  Mjumbe  wa 
Mwenyezi  Mungu  (^)akaniuliza: 

“Ewe  Omar,  Je  unajua  ni  nani  alikuwa  ananiuliza  maswali 
hivi  punde?”  Nikajibu: 

“Mwenyezi  Mungu  na  Mjumbe  waje  wanajua  zaidi”. 

Akajibu: 

“Alikuwa  ni  Jibril.  Alikuja  kuwafundisha  dini  yenu” 
(Muslim,  Iman,  1,5  Bukhari,  Iman  37  Tirmidhi,  Iman,  4;  Abu  Dawud, 
Sunan  16). 


Wanachuoni  wamesema  kuwa  hadith  hii  ndio  kiini  cha 
sunnah.  Hivyo  kufikia  kwenye  ukamilifu  wa  Uislamu  na 
imani  ya  mtu  kunategemeana  na  kufikia  katika  hali  ya  ihsan. 
Hivyo  dini  ya  muumini  ambaye  hajafikia  kwenye  hali  ya  ihsan 
inakuwa  na  upungufu.  Imani  ya  namna  hiyo  ni  sawa  na  mti 
usio  na  matunda  ambao  hauwezi  kuendelea  kuwepo.  Kuna 


42.  Hivi  ndivyo  hadith  [mjakazi  atamzaa  bwana  wake)  ilivyotafsiriwa;  yani 
mama  watazaa  watoto  waasi  ambao  watawafanya  wazazi  wao  kuwa 
kama  watumwa  wao.  Katika  suala  la  wachungaji  walio  pekupeku  na 
wasio  na  nywele  ambao  watajenga  majengo  marefu  na  mazuri,  ni  ishara 
ya  kuongezeka  kwa  starehe  na  utajiri,  na  watu  ambao  walikuwa  masikini 
wanakuwa  matajiri  kiasi  cha  kushindana  kujenga  majengo  makubwa  na 
ya  kifahari.  Dunia  itatoa  utajiri  wake  kwa  mwanadamu,  na  itakuwa  fedha 
na  mali  ndio  kipimo  cha  thamani  ya  mtu  na  watu  watapenda  kutumia  na 
kuonyesha  utajiri  wao. 

- 

uwezekano  mkubwa  kuwa  utakuja  kukauka  muda  si  mrefu. 

Pia  hadith  hii  inathibitisha  wazi  kuwa  tasawwuf  ambayo 
iko  kwenye  moyo  wa  imani  na  Uislamu,  na  ambayo  haiwezi 
kutengwa  na  vitu  hivyo,  inalenga  kujenga  hali  ya  ihsan  ndani 
ya  moyo  wa  muumini. 

Ukweli  ni  kwamba  furaha  kubwa  kwa  mja  wa  Mwenyezi 
Mungu  ni  kwa  yeye  kuwa  pamoja  na  Mola  wake.  Muumba 
wa  ulimwengu  mzima  anapenda  kuwa  na  waja  wake  wakati 
wote  na  katika  kuthibitisha  hili  Anasema  yafuatayo  ndani  ya 
Qur’an: 

“Ambao  humkumbuka  Mwenyezi  Mungu  wakiwa 
wima  na  wakikaa  kitako  na  wakilala,  na  hufikiri  kuumbwa 
mbingu  na  ardhi,  wakisema:  Mola  wetu  Mlezi!  Hukuviumba 
hivi  bure.  Subhanaka,  Umetakasika!  Basi  tukinge  na 
adhabu  ya  Moto”  (Al-Imran,  3:191). 

Kwa  upande  mwingine  mtu  ambaye  hajaiunganisha  akili 
yake  na  moyo  na  ambaye  kichwa  chake  kimezungukwa  na 
matamanio  ya  nafsi  yake  hataweza  kuhisi  raha  inayopatikana 
kwa  kuwa  pamoja  na  Mwenyezi  Mungu  Mtukufu.  Yani 
atakuwa  amekosa  kitu  bora  na  furaha. 

Furaha  na  raha  ya  ibada  na  kutochoka  kutokana  na 
kuzitekeleza  inaweza  kupatikana  kwa  kupitia  ihsan  pekee. 
Yeyote  ambaye  hana  hisia  ya  hii  ihsan  ndani  ya  moyo  wake 
basi  atachoka  mapema  kutokana  na  kuswali  na  swala  itakuwa 
ni  jambo  lenye  kumchosha.  Kama  atakuwa  ni  tajiri  basi 
atajizuia  na  kutoa  sadaka  na  zaka  na  kuwasaidia  masikini. 
Haya  ni  kutokana  na  kujiweka  kwake  mbali  na  usimamizi 
wa  Mwenyezi  Mungu  na  hivyo  hawezi  kuhisi  ladha  ya 
imani.  Kutokana  na  haya  tunaweza  kusema  kuwa  swala 

iliyoswaliwa  vizuri,  sadaka  iliyotolewa  kutoka  moyoni,  funga 
iliyotekelezwa  kwa  mapenzi,  hijja  iliyotekelezwa  kwa  hamasa, 
moyo  uliotegemaa  amhao  uko  kati  ya  matumaini  na  hofu, 
mwenendo  mwema  na  kila  wema  wa  aina  nyingine  unatokana 
na  haraka  za  hali  ya  ihsan. 

Matukio  ya  wema 

Abdullah  ibn  Abbas  (4®)  anasimulia: 

Siku  moja  nilikuwa  nimekaa  nyuma  ya  Mjumbe  wa 
Mwenyezi  Mungu  (^)juu  ya  ngamia  wake.  yVkaniambia: 

“Mwanangu.  Nitakupa  ushauri”.  Kisha  akaendelea: 

“Tii  maamrisho  ya  Mwenyezi  Mungu  na  Yeye  atakulinda. 
Kama  unajitahidi  kumridhisha  Mwenyezi  Mungu  juu  ya 
mambo  yote,  basi  utamkuta  Mwenyezi  Mungu  yuko  mbele 
yako.  Kama  unataka  kitu  muombe  Mwenyezi  Mungu.  Kama 
unahitaji  msaada  wa  kitu  chochote  basi  muombe  Mwenyezi 
Mungu  akusaidie”  (Tirmidhi,  Qiyamah,  59/2516). 

Na  katika  masimulizi  mengine: 

“Jihadhari  na  maamrisho  na  makatazo  ya  Mwenyezi 
Mungu  na  hivyo  utamkuta  Mwenyezi  Mungu  yuko  mbeleyako. 
Mfahamu  Mwenyezi  Mungu  kwa  kushikamana  na  maamrisho 
yake  wakati  upo  katika  raha  na  Yeye  atakutambua  (na 
kukusaidia)  pindi  utakapokuwa  kwenye  matatizo...”  (Ahmad,  l, 
307). 

Maneno  haya  ya  Mjumbe  wa  Mwenyezi  Mungu  (^) 
yanatoa  mukhtasari  mzuri  wa  kiini  cha  hali  ya  ihsan  na  dalili 
zake. 

Siku  moja  Abdullah  ibn  Omar  (4®)  alikuwa  ameenda 
kwenye  vitongoji  vya  Madina  pamoja  na  baadhi  ya  marafiki 
zake.  Wakaandaa  meza  ya  chakula  kwa  ajili  yake.  Wakati 
ule  akajitokeza  mchungaji  na  kuwasalimia.  Ibn  Omar 
akamwambia: 

“Njoo  mchungaji  na  tule  pamoja”.  Yule  mchungaji  akajibu: 

“Nimefunga”.  Kisha  Ibn  Omar  akamuuliza: 

“Inakuwaje  umefunga  katika  joto  kali  kiasi  hiki  lenye 
kuumiza?  Na  huku  unachunga  kondoo?” 

Baadae,  katika  kuangalia  umakini  na  taqwa  ya  mchungaji 
akamshauri  yafuatayo: 

“Je  huwezi  kutuuzia  kondoo  mmoja  na  sisi  tukakulipa  na 
kukupa  nyama  ambayo  utaitumia  kufuturia?” 

Yule  mchungaji  akajibu: 

“Hawa  sio  kondoo  wangu.  Ni  wa  bwana  wangu”.  Kisha 
Ibn  Omar  akasema: 

“Unaweza  kumwambia  kuwa  umepoteza  mmoja.  Bwana 
wako  atajuaje  vinginevyo?”  Yule  mchungaji  akanyanyua 
kichwa  cheke  na  kidole  chake  na  kuashiria  mbinguni  na 
kusema: 


“Na  Mwenyezi  Mungu  naye  yuko  wapi?” 


Ibn  Omar  aliachwa  ameguswa  na  ihsan  na  utambuzi  wa 
mchungaji  huyu.  Akafunikwa  na  mawazo  huku  anatafakari 
maneno  ya  mchungaji.  Akawa  anajisemea  mwenyewe: 
Mchungaji  amesema:  “Na  Mwenyezi  Mungu  nayeyuko  wapi?” 
Mchungaji  amesema:  “Na  Mwenyezi  Mungu  nayeyuko  wapi?” 


Pindi  aliporejea  Madina  alituma  kikosi  kwenda  kwa 

bwana  wa  yule  mchungaji  na  kununua  wale  kondoo  na 
mchungaji.  Baada  ya  kumuacha  huru  yule  mchungaji  pia 
alimpatia  kundi  la  kondoo.  (Ibn  Athir,  Usdu  al-Ghabah,  III,  341). 

Hivyo  baadhi  ya  baraka  na  malipo  ya  ihsan  na  kumtambua 
Mwenyezi  Mungu  vinaweza  kuonekana  hapa  hapa  duniani... 
Nani  ajuae  ni  malipo  kiasi  gani  yatakuwepo  kesho  akhera? 


Kama  ilivyokuwa  kawaida  yake  Omar  (4®)  siku  moja 
alikuwa  anatembea  katika  mitaa  ya  Madina  katikati  ya 
usiku.  Mara  akasimama.  Alishughulishwa  na  malumbano 
yaliyokuwa  yakisikika  kutoka  kwenye  nyumba  moja  wapo  ya 
zile  alizozipita.  Mama  alikuwa  akimwambia  binti  yake: 

“Binti  yangu.  Ongeza  maji  kwenye  maziwa  ambayo 
tutayauza  kesho”. 

Yule  binti  akajibu: 

“Mama  mpendwa,  je  khalifa  wetu  hakutukataza 
kuchanganya  maji  na  maziwa?” 

Yule  mama  akamfokea  binti  yake: 

“Je  khalifa  atafahamu  vipi  katika  nyakati  hizi  za  usiku 
kuwa  tumeongeza  maji  kwenye  maziwa  yetu?” 

Lakini  haikusaidia  kitu.  Yule  binti  ambaye  moyo  wake 
ulikuwa  hai  kutokana  na  upendo  na  hofu  ya  Mwenyezi  Mungu 
hakukubaliana  na  ulaghai  huu  wa  mama  yake. 

“Mama  mpendwa!  Tufanye  khalifa  hawezi  kutusikii.  Je 
Mwenyezi  Mungu  naye  pia  hawezi  kutuona?  Ni  rahisi  kuuficha 
ulaghai  huu  kwa  watu  lakini  lakini  inawezekanaje  kuuficha 
kwa  Mwenyezi  Mungu  ambaye  ni  Muumba  wa  ulimwengu, 
ambaye  anaona  na  kujua  kila  kitu...?” 

Jibu  hili  la  binti  huyu  kwa  mama  yake  lilimgusa  mno 

Omar  (4®).  Huyu  alikuwa  msichana  mwenye  maadili  na 
moyo  ulio  hai  na  uliojawa  na  ukweli  kutoka  kwa  Mwenyezi 
Mungu  na  hofu  kubwa  juu  yake.  Omar  akapangilia  yule 
msichana  awe  mchumba  wa  mwanae  kutokana  na  kutambua 
uchamungu  wake  usio  wa  kawaida,  na  hakumuona  kuwa  ni 
binti  mwingine  wa  muuza  maziwa  wa  kawaida.  Na  matokeo 
yake  mtu  maarufu  kwa  jina  la  Omar  ibn  Abdulaziz  ambaye  ni 
khalifa  wa  tano  alizaliwa  kutokana  na  ukoo  huu.  (Angalia  Ibn 
Jawzii’,  Sifatu  as-Safwa,  II,  203-4). 

Mfano  huu  unaonyesha  kuwa  ihsan  inaweza  kwenda 
mbali  zaidi  na  kuwa  sababu  ya  neema  na  kheri  kwa  jamii 
nzima. 

Wakati  wa  ukhalifa  wa  Omar  (4&)  siku  moja  alimtuma 
Muadh  (4a)  kwenda  kwenye  kabila  la  watu  wana  wa  Kilab. 
Alikuwa  anatakiwa  atoe  fedha  yoyote  inayotakiwa  kutolewa 
kutoka  kwenye  hazina  ya  dola,  pia  kutoa  kila  mali  iliyokuwa 
inatakiwa  kutolewa  na  kuchukua  mali  kutoka  kwa  matajiri  na 
kuwapa  masikini  na  mafakiri. 

Muadh  (4a)  alitekeleza  jukumu  lake  kwa  umakini 
mkubwa  na  moyo  wake  wote,  kisha  akarejea  na  mchapo 
mtamu.  Pindi  aliporudi  alibakiwa  na  kilemba  shingoni  mwake 
katika  bidhaa  za  kiduni.  Kilemba  hiki  alikuwa  nacho  kabla  ya 
kuondoka.  Wakati  fulani  mke  wake  alishindwa  kuvumilia  na 
hivyo  akamwambia: 

“Watu  ambao  wanachukua  jukumu  hili  huchukua  malipo 
kiasi  fulani  na  kurudi  na  zawadi  kwenye  familia  zao.  Wewe 
zawadi  zako  ziko  wapi?” 

Muadh  (4a)  akajibu: 

“Kulikuwa  na  aliyenisindikiza  popote  nilipoenda  na  kam- 
we  hakuniacha.  Alihesahu  kila  kitu  nilichochukua  na  kutoa”. 

Mke  wake  akapandwa  na  hasira: 

“Mjumbe  wa  Mwenyezi  Mungu  (^)alikuaminisha  katika 
kila  kitu.  Na  Abu  Bakr  naye  pia  alifanya  vivo  hivyo.  Sasa  hivi 
Omar  amekuja  na  amekutuma  pamoja  na  msindikizaji?  Na 
amekufuata  katika  kila  kitu  ulichokifanya?” 

Maneno  haya  yalimfikia  mke  wa  Omar  na  kutoka  pale 
yalifikia  masikio  ya  Omar  (4a)  mwenyewe.  Akamuita  Muadh 
(4a)  na  kumuuliza  kwa  upole: 

“Ni  nini  hiki  ninachokisikia  ewe  Muadh?  Sikumtuma 
mtu  yeyote  aje  kukusindikiza  lakini  sasa  nasikia  kinyume 
chake?  Je  unadhani  sikuamini?” 

Jibu  la  Muadh  (4®)  lilikuwa  ni  lenye  kuvutia  mno: 

“Ewe  kiongozi  wa  waumini!  Hii  ilikuwa  sababu  pekee 
niliyoweza  kumpa  mke  wangu.  Na  pindi  niliposema  msin- 
dikizaji  sikumaanisha  alitoka  kwako.  Nilimaanisha  kuwa  ni- 
likuwa  ninaangaliwa  na  Mwenyezi  Mungu.  Sikutaka  kukosa 
malipo  na  hivyo  sikuchukua  chochote  katika  jukumu  uli- 
loniagiza  kulifanya  kama  malipo,  ingawa  kuna  ruhusa  hiyo...” 

Omar  (4®)  alielewa  alichokimaanisha  kwa  maneno  haya. 
Muadh  hakutaka  kuchukua  chochote  katika  dunia  hii  kwa 
ajili  yake.  Hata  hivyo  ili  kumridhisha  Muadh  Omar  alimpatia 
zawadi  kutokana  na  mali  zake  na  kumwambia: 

“Chukua  hiki  na  uende  ukairidhishe  familia  yako” 

Mfano  mwingine  mzuri  wenye  kuonyesha  bayana  uzuri 
wa  ihsan  na  kumtambua  Mwenyezi  Mungu  ni  huu  ufuatao: 

Siku  moja  mhubiri  alikuwa  anatoa  hotuba  kuhusu  akhe- 
ra.  Miongoni  mwa  waliokuwepo  kwenye  mkusanyiko  ule 
alikuwa  ni  Sheikh  Shibli.  Mhubiri  alikuwa  anazungumzia  juu 
ya  maswali  ambayo  Mwenyezi  Mungu  atakuja  kutuuliza  siku 
ya  kiama: 

“Mtaulizwa-  elimu  yenu  mliitumiaje?  Mtaulizwa-  mali 
zenu  mlizitumia  kwenye  nini?  Na  pia  mtaulizwa  kuwa  uhai 
wenu  mliutumiaje?  Je  mlikuwa  mkifanya  ibada?  Je  mlikuwa 
waangalifu  katika  kujizuia  na  haramu  na  kuchukua  kilicho  cha 
halali  tu?”  Akaendelea  kuorodhesha  vitu  vyote  tutakavyokuja 
kuulizwa. 

Maelezo  mengi  sana  yalitolewa  lakini  kiini  cha  mambo 
kilisahaulika  na  hivyo  Sheikh  Shibli  akamuita  yule  mhubiri: 

“Ewe  mhubiri.  Umesahau  swali  muhimu  kuliko  yote. 
Mwenyezi  Mungu  aliye  juu  zaidi  atauliza:  Ewe  mja  wangu! 
Nilikuwa  pamoja  na  wewe  katika  kila  jambo.  Je  Wewe 
ulikuwa  na  nani?” 

Wakati  mmoja  wa  marafiki  wa  Mwenyezi  Mungu 
aliyeitwa  Abu  Bakr  Kattani  (roho  yake  itakaswe)  alipokuwa 
juu  ya  kitanda  cha  mauti  aliulizwa  ni  amali  gani  njema  ambayo 
aliifanya  katika  uhai  wake.  Alitoa  jibu  lifuatalo  lenye  kuvutia: 

“Kama  ningelikuwa  sifahamu  kuwa  mauti  yangu 
yanakaribia  nisingeliongelea  amali  zangu  kutokana  kuhofia 
kujionyesha.  Kwa  miaka  yote  arobaini  nimekuwa  nikiangalia 
mlango  wa  moyo  wangu.  Nilijaribu  kutoufungua  kwa  ajili 

ya  yeyote  kinyume  na  Mwenyezi  Mungu.  Ikapelekea  moyo 
wangu  kufikia  mahali  ambapo  haukuweza  kutambua  cho- 
chote  kingine  kinyume  na  Mwenyezi  Mungu”. 

Kutokana  na  masimulizi  mbalimbali,  siku  moja  nabii 
Issa  (8^0  alikutana  na  mgonjwa  ambaye  ngozi  yake  ilikuwa 
na  rangi  mbili  na  panja  lake  la  kichwa  limechakaa.  Yule  mtu 
alikuwa  hautambui  ugonjwa  wake  na  alikuwa  akijiambia 
mwenyewe: 

“Ewe  Mola  wangu!  Sifa  nyingi  na  shukurani  ziwe  juu  ya- 
ko  kutokana  na  kuniepusha  na  wasiwasi  ambao  umewapa 
watu  wengi...” 

Ili  kutambua  kiwango  cha  utambuzi  na  ukamilifu  wa 
imani  ya  mtu  huyu,  nabii  Issa  akamuuliza: 

“Ewe  mtu.  Je  ni  wasiwasi  gani  ambao  Mwenyezi  Mungu 
amekuepushia?” 

Yule  mgonjwa  akajibu: 

“Ewe  roho  wa  Mwenyezi  Mungu!  Ugonjwa  wa  hatari 
kubko  yote  ni  kwa  moyo  kumpuuzia  na  kumuacha  Mwenyezi 
Mungu.  Namshukuru  Mungu  kuwa  niko  katika  furaha  ya 
kuwa  pamoja  na  Mwenyezi  Mungu  Mtukufu.  Ndio  maana 
siutambui  ugonjwa  ulioko  mwilini  mwangu...” 


Siku  moja  kulitokea  uvumi  kuwa  Sheikh  Muhammad  Nur 
al-Arabi  ambaye  ni  mwanachuoni  wa  kisufi  maarufu  katika 
karne  ya  19,  alikana  kuwa  mwanadamu  hakuwa  na  uwezo 
wowote,  yani  alikataa  fikra  ya  ‘juz’i  irada’  au  uwezo  pungufu 
wa  mwanadamu.  Baada  ya  Sultani  Abdulmajid  Han  kulisikia 

jambo  hili  aliagiza  mtu  huyu  aalikwe  ili  aje  kumuuliza  juu 
jambo  hili.  Agizo  hili  lilitekelezwa  na  hivyo  Sheikh  alialikwa 
kwa  ajili  ya  mazungumzo.  Pindi  alipoulizwa  juu  ya  suala 
lililokuwepo  mezani  alijibu  kama  ifuatavyo: 

“Sikukana  kuwa  hakuna  uwezo  pungufu  kwa  ujumla  wake. 
Lakini  mimi  nilisema  kwamba  kwa  baadhi  ya  watu  uwezo  huu 
ni  kama  haupo.  Kwani  kwa  marafiki  wakubwa  wa  Mwenyezi 
Mungu  ambao  wakati  wote  wako  mbele  ya  Mwenyezi  Mungu, 
kwao  kufanya  jambo  kwa  uwezo  wao  ni  kama  haiwezekani, 
hivyo  ni  kana  kwamba  hawana  kabisa  huo  uwezo  pungufu. 
Watu  hawa  hawafanyi  mambo  kama  wanavyotaka  wao  bali 
kulingana  na  matakwa  ya  Mwenyezi  Mungu  Mtukufu  ambaye 
wako  ndani  ya  ufalme  wake.  Kinyume  chake  wangelifanya 
mambo  ambayo  yangewapelekea  kuingia  kwenye  makosa. 

Kwa  mfano  kwa  sasa  tupo  mbele  ya  Sultani.  Kama 
tukiambiwa  ‘njooni’  basi  tunakuja,  na  kama  tukiambiwa 
‘nendeni’  tunaondoka.  Haiwezekani  tukafanya  kile  tunacho- 
taka  sisi  kutokana  na  matakwa  yetu  kinyume  na  ya  Sultani 
ambaye  yuko  mbele  yetu.  Lakini  angalia  watu  wasiojali  na 
viumbe  wengine;  wao  wapo  huru  na  wanafanya  watakalo”. 

Kutokana  na  kutosheka  na  majibu  haya,  Sultani 
akamuonyesha  Sheikh  ukarimu  mkubwa. 

Wale  watu  wa  ihsan  na  utambuzi  ambao  wanaishi 
huku  wanafahamu  kuwa  Mwenyezi  Mungu  daima  yupo  na 
anawaangalia  katika  kila  jambo  lao,  watakuwa  katika  hali  ya 
kujisalimisha  kwa  Mwenyezi  Mungu  na  si  kwenye  matamanio 
ya  nafsi  zao  katika  mambo  yote... 


Kwa  ufupi  ihsan  na  kuwa  macho  ni  kiini  na  tunu  ya  imani. 

Matunda  ya  kumtambua  Mwenyezi  Mungu  kama  vile  khushu 
(unyenyekevu),  ikhlas  (usafiwamoyo)  na  taqwa  (uchamungu) 
miongoni  mwa  mambo  mengine  katika  ibada  na  tabia  vyote 
vitawezekana  endapo  moyo  wa  mtu  utakuwa  umefikia  kwenye 
hali  ya  ihsan.  Jambo  lolote  jema  ambalo  litafanywa  katika  hali 
ya  ‘kumuona’  Mwenyezi  Mungu  Mtukufu  litapelekea  ikhlas 
na  taqwa  kuchanua  na  khushu  kuwa  matunda  yake.  Kuwa 
katika  njia  iliyonyooka  hata  pale  ambapo  watu  hawakuoni 
na  kujizuia  na  maovu  hata  pale  unapokuwa  mbali  na  jicho  la 
mwanadamu  kutawezekana  pale  tu  mtu  atakapotambua  kuwa 
‘Mwenyezi  Mungu  ananiona  popote  nilipo  na  wakati  wowote’. 
Ndio  maana  Usufi  unalenga  kwenye  kufikia  hali  hii  katika 
misingi  na  njia  zake  zote.  Marafiki  wa  Mwenyezi  Mungu  ni 
watafutaji  wa  hali  hii  katika  maisha  yao  yote. 

Hivyo  kinachotulazimu  sisi  ni  kupandisha  daraja  la  nyoyo 
zetu  kwa  kiasi  cha  kuwa  katika  hali  ya  utambuzi  na  uouni  wa 
uangalizi  wa  Mwenyezi  Mungu  juu  yetu  wakati  wote.  Kisha 
tupime  mwenendo  wetu  dhidi  ya  ihsan  aliyokuwa  nayo 
Mjumbe  wa  Mwenyezi  Mungu  (^)na  kisha  kuipa  muelekeo 
kama  inavyostahiki. 

“....Hakika  rehema  ya  Mwenyzi  Mungu  iko  karibu  na 
wanao  fanya  mema”  (Al-Araf,  7:56). 


9.  Tawadhu’  (Unyenyekevu) 


Tawadhu’  ni  kunyenyekea  na  kutambua  uduni  wako 
mbele  ya  Mwenyezi  Mungu.  Mtu  anaweza  akajaaliwa  elimu, 
wadhifa  na  mali,  lakini  isije  ikampelekea  kuwakandamiza 
wengine  ambao  hawakujaaliwa  vitu,  ikiwa  ni  kimwili  au 
kiakili  na  kujinadi  kuwa  mbora  kuliko  wao. 

Mshairi  mmoja  ameligusia  jambo  hili  vizuri: 

“Usijikweze  kwa  mali  zako  au  utajiri,  na  usiseme  ‘je  kuna 
mwingine  kama  mimi? 

Kwani  upepo  uliopo  kila  mahali  unaweza  kuja  na  kubeba 
kila  kitu”... 

Kila  wakati  na  kila  kesho  vinatoka  kwa  Mwenyezi  Mungu 
na  hakuna  yeyote  ajuae  ni  lipi  litampata  baadae. 

Mwenyezi  Mungu  Mtukufu  anasema  ndani  ya  Qur’an: 
“Na  watwae  kwa  upole  wanao  kufuata  miongoni  mwa 
Waumini”  (Shu’ara,  26:215). 

“Na  waja  wa  Arrahman  Mwingi  wa  Rehema  ni  wale 
wanao  temhea  ulimwenguni  kwa  staha,  na  wajinga 
wakiwasemeza  hujihu:  Salama!”  (Furqan,  25:63). 

Mjumbe  wa  Mwenyezi  Mungu  (^)  amesema: 

“Mwenyezi  Mungu  ameniamrisha  yafuatayo: 

Onyesha  unyenyekevu  kiasi  kwamba  hatokei  mmoja  wenu 
akajivuna  mbeleya  wenzake  na  pia  asijitokeze  yeyote  miongoni 
mwenu  akamkandamiza  mwingine”  (Muslim,  Jannah,  64). 

“Yeyote  anayeonyesha  unyenyekevu  mbele  ya  mja  wa 
Mwenyezi  Mungu  kwa  lengo  pekee  la  kupata  radhi  za  Mwenyezi 
Mungu,  Mwenyezi  Mungu  atamnyanyua  daraja”  (Ibn  Maja, 
Zuhd,  16). 

Nabii  Idris  (8^1)  alikuwa  akiwapa  watu  wake  ushauri 
kwa  maneno  ya  hekima.  Moja  wapo  ya  sehemu  za  hekima 
zake  ni  kama  ifuatavyo: 

“Kadiri  daraja  la  mtu  mwenye  akili  linavyopanda,  ndivyo 
unyenyekevu  wake  unavyoongezeka”. 

Yusuf-i  Asbat  anaelezea  namna  ya  kuimarisha  hali  ya 
tawadhu’,  ambayo  ni  aina  fulani  ya  ‘udhalili’,  kama  ifuatavyo: 

“Kila  unapoondoka  nyumbani  kwako  asubuhi  muangalie 
kila  utakayekutana  naye  kuwa  bora  zaidi  yako.  Tawadhu’  ni 
kwamba  unakubali  jambo  la  kweli  unaloambiwa  bila  kujali 
linatoka  kwa  nani,  na  kuwaona  wale  walio  chini  yako  kuwa 
juu  yako.  Wafanye  wale  ambao  wanakupuuzia  na  wale  ambao 
wanakusifu  kuwa  sawa  mbele  ya  macho  yako...” 

Mwenyezi  Mungu  aliye  juu  zaidi  atawapa  furaha  kesho 
akhera  wale  ambao  hawakujisifu  kwa  ufahari  na  majivuno 
katika  dunia  hii,  ambao  hawakusababisha  madhara  wala 
uasi,  na  ambao  nyoyo  zao  zimejawa  na  mapenzi  ya  Mwenyezi 
Mungu.  Wale  ambao  walijiweka  mbali  na  baraka  za  tawadhu’ 
na  kushikamana  na  tabia  mbovu  hawakuweza  kukwepa  kuwa 
kama  Firauni.  Kwa  hali  hiyo  hatuna  budi  kushikamana  na 
tawadhu’  na  kujiweka  mbali  na  tabia  za  kudharau  wengine. 

Qur’an  tukufu  inatueleza: 

“Hayo  ndiyo  makaazi  ya  Akhera,  tumewafanyia  wale 
wasio  taka  kujitukuza  duniani  wala  ufisadi.  Na  mwisho 
mwema  ni  wa  wachamngu”  (Qasas  28:83). 

Pia  mshairi  mmoja  amelielezea  jambo  hili  vizuri  sana: 

“Mbegu  ambayo  haijapandwa  ardhini  haiwezi  kuota 
(ndivyo  hivyo  pia  ilivyo)  huruma  ya  Mwingi  wa  Rehema 
hustawi  kwa  mtu  ambaye  ni  mnyenyekevu” 

Maswahaba  wa  Mjumbe  wa  Mwenyezi  Mungu  (^)kamwe 
hawakuitumia  vibaya  nafasi  yao  hapa  duniani  waliyopewa  na 

43.  Kama  mbegu  haijapandwa  kwenye  udongo  haiwezi  kuota  na  kukua.  Vivi  hivi 

rehema  za  Allah  haziwezi  kustawi  na  kuwaangukia  wale  wenye  kujivuna  na 

kujiona  lakini  kinyume  chake  ni  kwa  wale  wenye  unyenyekevu  na  staha. 

Mwenyezi  Mungu  na  kamwe  hawakujisifu  kwa  majivuno 
na  ufahari  kama  njia  ya  kuonyesha  wadhifa  wao.  Waliiga 
utaratihu  wa  unyenyekevu  kutoka  kwa  Mjumhe  wa  Mwenyezi 
Mungu  (^)  na  kuufanya  kuwa  ndio  kanuni  ya  maisha  yao. 
Mji  wa  Madina  ulijengwa  na  familia  takrihan  mia  nne, 
lakini  ndani  ya  miaka  kumi  mipaka  yake  ilifika  Iraq  na 
Palestina.  Wakati  wa  kifo  cha  Mjumhe  wa  Mwenyezi  Mungu 
(^)  kulikuwa  na  vita  kati  ya  watu  wa  Byzantine  na  Persian. 
Ngawira  zilikuwa  zikimiminikia  ndani  ya  Madina.  Hata 
hivyo  hali  ya  maswahaba  miaka  kumi  iliyopita,  yani  kujitenga 
na  dunia,  maisha  yao  ya  staha,  uchumi  wa  nyumba  zao  na 
ari  yao  ya  kutoa,  havikubadilika  hata  kidogo.  Walihofia  kuwa 
raha  wanayoipata  kutokana  na  imani  yao  ingeliharibiwa 
ndio  maana  walikuwa  makini  kupita  kiasi  kuhusiana  na 
kutozitumia  neema  za  kidunia  kwa  malengo  yao  binafsi. 
Hii  ndio  sababu  iliyowafanya  waelekeze  maisha  yao  kwenye 
kutafuta  radhi  za  Mwenyezi  Mungu. 

Matukio  ya  wema 

Mjumbe  wa  Mwenyezi  Mungu  (^)  ambaye  alitumwa 
kama  rehema  kwa  walimwengu  wote  na  ambaye  alikuwa 
sababu  ya  kuumbwa  kwa  ulimwengu,  alifanikiwa  kuihifadhi 
hali  yake  ya  tawadhu’  na  unyenyekevu  licha  ya  kuwa  na 
maadili  bora  na  tabia  njema.  Alikuwa  akirudia  mara  kwa 
mara: 

“La  fakhr”  au  “Sijisifu”. 

Wakati  fulani  maswahaba  walikuwa  wakiongea  wao  kwa 
wao.  Walikuwa  wakielezeana  namna  wanavyostaajabishwa  na 
namna  Mwenyezi  Mungu  alivyofanya  urafiki  na  mwanadamu 
aliyemuumba  mwenyewe,  yani  nabii  Ibrahim,  na  namna  gani 

aliongea  na  Musa,  na  namna  gani  nabii  Issa  alikuwa  neno 
lake  na  uwezo  wake,  na  namna  alivyomchagua  nabii  Adam. 
Mjumbe  wa  Mwenyezi  Mungu  (^)alikuja  na  kuwasikia. 
Alithibitisha  yale  waliyokuwa  wakijadiliana  kwa  kusema: 
“Ndio,  mambo  yako  kama  hivyo  mnavyosema”.  Kisha  akataja 
sifa  zake  mwenyewe  za  kipekee: 

“Mimi  ni  kiongozi  wa  Mitume  yote,  lakini  sijisifu!  Mimi 
ni  Mjumbe  wa  Mwenyezi  Mungu  (^)  wa  mwisho,  lakini 
sijisifu!  Nitakuwa  wa  kwanza  kuwaombea  umma  wangu  na 
maombezi  ndiyo  yatakayokuwa  ya  kwanza  kujibiwa,  lakini 
siyasemi  yote  haya  kwa  ajili  ya  kujisifu”  (Darimi,  Muqaddima,  8). 

“Siku  ya  kiama  ambapo  ardhi  itakuwa  imepasuliwa, 
nitakuwa  wa  kwanza  kufufuliwa,  hata  hivyo  siyasemi  haya 
kwa  ajili  ya  kujisifu.  Bango  la  sifa  nitapewa  mimi  lakini 
sijisifu  kwa  hili.  Nitakuwa  kiongozi  wa  watu  wote  siku  ya 
kiama,  lakini  hakuna  kujisifu.  Nitakuwa  wa  kwanza  kuingia 
peponi  lakini  siifanyi  hii  iwe  sababu  ya  mimi  kujisifu”  (Darimi, 
Muqaddima,  8.  Pia  angalia  Tirmidhi,  Manaqib,  I/36I6). 


Mjumbe  wa  Mwenyezi  Mungu  (^)ahkuwa  na  trei  la 
chakula  lililoitwa  ‘Garra’,  trei  ambalo  lilikuwa  likiwatosheleza 
watu  wanne  tu.  Baada  ya  kumaliza  swala  ya  dhuhur,  trei 
lile  lililetwa  mbele  yao  likiwa  na  ‘tirit’,  aina  ya  mkate 
uliotowezwa  kwenye  supu.  Maswahaba  wakalizunguka.  Idadi 
yao  ilipokuwa  imeongezeka  Mjumbe  wa  Mwenyezi  Mungu 
(^)ahpiga  magoti  pembeni  yao.  Bedui  mmoja  aliyemuona 
alisema: 


“Ni  mtindo  gani  huu  wa  kukaa?”  Mjumbe  wa  Mwenyezi 
Mungu  iM)  akajibu: 

“Mwenyezi  Mungu  aliye  juu  zaidi  amenifanya  kuwa  mja 
mwema,  na  sio  kiongozi  katili”.  Kisha  akaendelea: 

“Anzeni  kula  kuanzia  pembezoni  mwa  sahani.  Msianzie 
katikati,  kufanya  hivyo  kutapelekea  chakula  chetu  kibarikiwe” 
(Abu  Dawud,  At’ime,  17/3773). 

Abdullah  ibn  Jubayr  (4®)  anasimulia: 

“Siku  moja  Mjumbe  wa  Mwenyezi  Mungu  (^)  alikuwa 
akitembea  pamoja  na  maswahaba  zake.  Mtu  mmoja 
alimsogelea  na  kumkinga  na  jua  kwa  kutumia  aina  fulani  ya 
kizuizi.  Pindi  Mjumbe  wa  Mwenyezi  Mungu  (^)  alipogundua 
kuwa  kumejitokeza  kivuli  alinyanyua  kichwa  chake  na  kuona 
kuwa  kinasababishwa  na  kizuizi  kile.  Mjumbe  wa  Mwenyezi 
Mungu  (^)alimwambia  yule  mtu  akiachie  kile  kizuizi, 
kisha  akakichukua  na  kukiweka  chini  na  kusema:  “Mimi  ni 
mwanadamu  kama  nyinyi”  (Haythami,  IX,  21). 

Mjumbe  wa  Mwenyezi  Mungu  (^)  alisema: 

“Inatosha  kwa  dhambi  ya  mtu  kuweza  kuonekana  na 
watu” 

Aliulizwa: 

“Hata  kama  ataonekana  kuwa  mwema  ewe  Mjumbe  wa 
Mwenyezi  Mungu?” 

Mjumbe  wa  Mwenyezi  Mungu  (^)akajibu: 

“Hata  kama  yeye  ni  mwema,  isipokuwa  kwa  lile  lililo- 
hifadhiwa  na  Mwenyezi  Mungu.  Kama  atagunduUka  kuwa 
muovu,  basi  hali  hii  ni  mbaya  vile  vile”  (Tabarani,  Kabir,  XIII, 
138/14971.  Pia  angalia  Tirmidhi,  Qiyamah,  21/2453). 

Mjumbe  wa  Mwenyezi  Mungu  (^)  hakutaka  kuchu- 
kuliwa  tofauti  na  marafiki  zake.  Wakati  fulani  walipokuwa 
katika  msafara  wa  kivita,  aliwaomba  maswahaba  zake  wam- 
chinje  na  kumpika  kondoo.  Mmoja  wa  maswahaba  zake 
akasema: 

“Ewe  Mjumbe  wa  Mwenyezi  Mungu,  niachie  mimi 
nimchinje” 

Mwingine  akasema: 

“Ewe  Mjumbe  wa  Mwenyezi  Mungu,  niachie  mimi 
nimchune”. 

Mwingine  akasema: 

“Ewe  Mjumbe  wa  Mwenyezi  Mungu,  niachie  mimi 
nimpike”. 

Kisha  Mjumbe  wa  Mwenyezi  Mungu  (^)akasema: 
“Kama  ni  hivyo  niacheni  mimi  nikatafute  kuni”. 
Maswahaba  zake  wakasema: 

“Ewe  Mjumbe  wa  Mwenyezi  Mungu.  Tutalifanya  na  hilo 
pia.  Usijichoshe”. 

Kisha  Mjumbe  wa  Mwenyezi  Mungu  (^)akasema: 

“Ninafahamu  kuwa  mnaweza  kunifanyia  kazi  zangu. 
Lakini  sitaki  kupewa  kipaumbele  dhidi  yenu.  Kwani  Mwenyezi 
Mungu  aliyejuu  zaidi  hapendi  waja  wake  wapewe  kipaumbele 
miongoni  mwa  marafiki  zake”.*^^ 

Kuingia  kwa  Mjumbe  wa  Mwenyezi  Mungu  (^)ndani 
ya  Makka  baada  ya  kuikomboa  ni  mfano  mwingine  wa 

44.  Kastallani,  “al  Mawahibu  al-Ladunniyye,”  Misri,  1281, 1,  385) 

unyenyekevu  wa  hali  ya  juu.  Maswahaba  waliokuwepo  wakati 
ule  wameelezea  kama  ifuatavyo: 

“Mjumbe  wa  Mwenyezi  Mungu  (^)  alikuwa  kiongozi  wa 
jeshi  ambalo  liliingia  Makka  baada  ya  kuikomboa.  Ushindi 
ulikuwa  umepatikana  kwa  urahisi  mkubwa  na  wakati  anaingia 
Makka  akiwa  juu  ya  ngamia  wake,  abkuwa  ameinamisha 
kichwa  chake  chini  mno  kutokana  na  unyenyekevu  kwa  Mola 
wake,  kiasi  kwamba  ndevu  zake  zikawa  zimegusa  tandiko 
la  ngamia.  Kiuhalisia  alikuwa  anasujudu  kama  shukurani. 
Wakati  wote  akawa  anasema: 

“Ewe  Mwenyezi  Mungu.  Hakuna  maisha  ila  maisha  ya 
kesho  akhera”  (Waqidi,  II,  824,  Bukhari,  Riqaq,  I)."'^ 


Siku  moja  Mjumbe  wa  Mwenyezi  Mungu  (^)  alikuwa 
ameenda  kumuaga  Muadh  ibn  Jabal  (4®)  ambaye  alikuwa 
amemteua  kama  gavana  wa  Yemen.  Pamoja  naye  walikuwepo 
baadhi  ya  maswahaba  kutoka  Muhajirina  na  Answar.  Muadh 
(4®)  alikuwa  juu  ya  mnyama  wake  wakati  Mjumbe  wa 
Mwenyezi  Mungu  yuko  pembeni  yake  anatembea  kwa  miguu. 
kutokana  na  kujisikia  vibaya,  Muadh  (4®)  akamwambia 
Mtume: 

“Ewe  Mjumbe  wa  Mwenyezi  Mungu!  Mimi  niko  juu 
ya  mnyama  halafu  wewe  unatembea  kwa  miguu.  Je  naweza 


45.  Mjumbe  wa  Allah  (^)  alikuwa  akiyarudia  maneno  haya  mara  kwa  mara 
katika  kuonyesha  umuhimu  wa  akhera  ukilinganisha  na  dunia.  Kutokana  na 
masimulizi  mengine  inasemekana  kuwa  aliyarudia  maneno  haya  wakati  wa 
ujenzi  wa  Masjid-i  Nabawi  (Msikiti  wa  Mtume),  wakati  mitaro  inachimbwa 
wakati  wa  vita  vya  Handak,  Wakati  wa  kuingia  Makka  baada  ya  kuitwaa  na 
wakati  alipoona  kundi  kubwa  la  waumini  katika  siku  ya  Arafa  wakati  wa 
hijja  ya  kuaga. 

- 

kushuka  chini  ili  nitemhee  pamoja  na  wewe  na  maswahaba 
zako?”  Mjumbe  wa  Mwenyezi  Mungu  (^)  akamtuliza  na 
kumuonyesha  ni  jambo  gani  lilikuwa  kichwani  mwake: 

“Ewe  Muadh!  Ni  matarajio  yangu  kwamba  hizi  hatua 
ninazozipiga  ziwe  hatua  zilizopigwa  katika  njia  ya  Mwenyezi 
Mungu”.'^ 

Hivyo  Mjumbe  wa  Mwenyezi  Mungu  (^)  alikuwa  ni 
mfano  mzuri  mno  wa  unyenyekevu.  Hofu  yake  haikuwa  juu 
yake  binafsi.  Jambo  pekee  lililokuwa  likimshughulisha,  kiasi 
cha  kumzeesha  lilikuwa  ni  juu  ya  watu  kuongozwa  na  kupata 
furaha  hapa  duniani  na  kesho  akhera. 


Anas  (4®)  alikulia  chini  ya  malezi  ya  Mtume.  Kila  alipo- 
kuwa  akipita  karibu  na  watoto  alikuwa  akiwasalimia  na  kuse- 
ma: 

“Mjumbe  wa  Mwenyezi  Mungu  (^)  pia  alikuwa  akiwa- 
salimia  watoto  kama  hivi”  (Bukhari,  Isti’zan,  15;  Muslim,  Salam,  15). 

Katika  mapokezi  mengine,  Anas  anasema: 

“Katika  moja  ya  masiku  yale  wakati  wa  utoto  wangu 
wakati  ninacheza  pamoja  na  mtoto  mwingine,  Mjumbe  wa 
Mwenyezi  Mungu  (^)  alitusogelea  na  kututolea  salamu. 
Kisha  akanishika  mkono  na  kunituma  mahali  mara  moja. 
Yeye  mwenyewe  akanisubiria  chini  ya  kivuli  cha  ukuta  mpaka 
niliporejea”  (Abu  Dawud,  Adab,  135-13/5203). 

Kingine  tulichojifunza  kutoka  kwa  Anas  (4®)  ni  kwamba 
Mjumbe  wa  Mwenyezi  Mungu  (^)  alikuwa  akiwatembelea 
Answar  mara  kwa  mara.  Alipokuwa  akifika  kwenye  nyumba 


46.  Diyarbakri,  “Tarihu’l  Hamis,”  Beirut  ts.  II  142. 

zao  alikuwa  akiwasalimia  watoto,  akiwashika  vichwa  vyao  na 
kuwaombea.  (Nasai,  Sunan  al-Kubra,”  VI,  90). 

Anas  (4a)  anasimulia: 

“Kijakazi  yeyote  ndani  ya  Madina  alikuwa  ana  uwezo  wa 
kushika  mkono  wa  Mjumbe  wa  Mwenyezi  Mungu  na  kwenda 
naye  popote  alipotaka”  (Bukhari,  Adab,  61). 

Siku  moja  mwanamke  mmoja  aliyeitwa  Ummu  Zufer, 
ambaye  alikuwa  amechanganyikiwa  kidogo,  alienda  kwa 
Mjumbe  wa  Mwenyezi  Mungu  (^)  na  kumwambia: 

“Ewe  Mjumbe  wa  Mwenyezi  Mungu!  Kuna  kitu  ninataka 
unifanyie”. 

Mjumbe  wa  Mwenyezi  Mungu  (^)akajibu: 

“Hakuna  shida.  Fanya  tukutane  popote  unapopapenda 
kwa  ajili  ya  kukusaidia”.  Kisha  akasogea  pembezoni  mwa 
barabara  na  kumsikiliza  yule  mwanamke  na  kisha  kumtatulia 
shida  yake”  (Muslim,  FadaU,  76;  Abu  Dawud,  Adab,  12/4818). 


Aisha  (4®)  ambaye  ni  mke  wa  Mjumbe  wa  Mwenyezi 
Mungu  (^)aliulizwa: 

“Mjumbe  wa  Mwenyezi  Mungu  (^)alikuwa  akifanya 
nini  anapokuwa  nyumbani?” 

Aisha  akajibu: 

“Alikuwa  akiisaidia  familia  yake  na  muda  wa  swala  una- 
pofika  huenda  kuswali”  (Bukhari,  Athan  44,  Nafaqat  8,  Adab  40). 


Mjumbe  wa  MwenyeziMungu  (^)  alikuwa  akishughulikia 

mahitaji  yake  na  kuisaidia  familia  yake.  Kuhusiana  na  mada 
hii  tunaweza  kumalizia  kama  ifuatavyo: 

Mjumhe  wa  Mwenyezi  Mungu  (^)  alikuwa  akifua  nguo 
zake,  akiwakamua  kondoo  maziwa,  akishona  nguo  zake, 
akikarahati  viatu  vyake,  akifagia  nyumha  yake,  akimfunga 
ngamia  wake  na  kumpa  chakula  chake,  akila  pamoja  na 
watumishi,  akifmyanga  udongo  pamoja  nao  na  kubeha  vitu 
alivyovinunua  sokoni.  Siku  moja  Abu  Huraira  (4®)  alipojaribu 
kumbebea  nguo  alizonunua  Mtume,  alimwambia: 

“Ni  vizuri  zaidi  kwa  mtu  kubeba  vitu  vyake  mwenyewe. 
Pale  tu  atakaposhindwa  ndio  ndugu  yake  Muislamu  anaweza 
kumsaidia”  (Haythami,  V,  122). 

Omar  (4®)  na  Ali  (4&)  ambao  waliishi  kama  alivyokuwa 
akiishi  Mtume,  walikuwa  wakizunguka  masokoni  kwa  ajili 
ya  kununua  mahitaji  ya  nyumba  zao,  hata  walipokuwa 
makhalifa. 


Aisha  (4a)  kwa  mara  nyingine  anasimulia  tukio  lifuatalo 
ambalo  linaonyesha  namna  Mjumbe  wa  Mwenyezi  Mungu 
(^)  alivyokuwa  akimsaidia  majukumu  ya  nyumbani  kwa 
unyenyekevu  mkubwa: 

“Usiku  mmoja  familia  ya  baba  yangu,  Abu  Bakr  (4®), 
ilitutumia  mguu  wa  kondoo.  Mjumbe  wa  Mwenyezi  Mungu 
(^)  aliushikilia  wakati  ninaukata,  au  niliushikilia  na  yeye 
akaukata”. 

Mtu  mmoja  aliyekuwa  akisikiliza  aliuliza: 

“Mliyafanya  haya  katika  giza,  taa  ikiwa  imezimwa?” 

Aisha  (4a)  alijibu: 

“Kama  tungelikuwa  na  mafuta  ya  kuweka  katika  taa, 
tungelitoweza  mkate  wetu  ndani  yake  na  kuula.  Mwezi 
mmoja  ulikuwa  ukipita  bila  ya  familia  ya  Muhammad  (^) 
kupata  hata  mkate  wa  kula  na  hakuna  vyungu  vilivyokuwa 
vikichemka  jikoni  mwao”  (Ahmad,  VI,  217;  Ibn  Sa’d,  1, 405). 

Mjumbe  wa  Mwenyezi  Mungu  (^)  amesema: 

“Kama  nikikaribishwa  nyama  ya  mguu  au  mtuUnga, 
ninaenda  haraka  sana.  Kama  nikipewa  zawadi  ya  nyama  ya 
mguu  au  mtulinga,  haraka  mno  naikubali”.  (Bukhari,  Hibe  2, 
Nikah  73;  Muslim,  Nikah  104). 

Hivyo  ukubwa  wa  zawadi  sio  muhimu.  Lengo  ni 
kumfurahisha  mwenzako  na  kuongeza  upendo  wake  kwako. 
Ili  mtu  afikie  hatua  hii  ya  moyo  hana  budi  kujivisha  joho  la 
unyenyekevu. 


Kwa  Mjumbe  wa  Mwenyezi  Mungu  (^)  hakukua  na 
kitu  kikubwa  zaidi  ya  kuwa  mtumishi  wa  Mwenyezi  Mungu 
Mtukufu.  Masimuliza  yanayofafanua  itikadi  hii  ya  Mjumbe 
wa  Mwenyezi  Mungu  (^)  ni  kama  ifuatavyo: 

Siku  moja  Mjumbe  wa  Mwenyezi  Mungu  (^)  alikuwa 
amekaa  pamoja  na  Malaika  Jibril  wanaongea.  Wakati 
ule  Malaika  mwingine  akashuka  kutoka  mbinguni.  Jibril 
akamwambia  Mjumbe  wa  Mwenyezi  Mungu  (^)  kuwa 
malaika  huyu  ndio  mara  yake  ya  kwanza  kushuka  katika 
ardhi.  Yule  malaika  akasema: 


“Ewe  Muhammad!  Mola  wangu  amenituma  kwako. 

Anakuuliza  ikiwa  unataka  kuwa  Mtume  mfalme  au  Mtume 
mtumishi”. 

Mjumbe  wa  Mwenyezi  Mungu  (^)  akamuangalia  Jibril 
ambaye  alisema: 

“Ewe  Mjumbe  wa  Mwenyezi  Mungu!  Nyenyekea  kwa 
Mola  wako” 

Mjumbe  wa  Mwenyezi  Mungu  (^)  akasema: 

“Nataka  kuwa  Mtume  mtumishi”.  (Ahmad  11, 231;  Haythami, 
IX,  18,  20). 

Hivyo  alikuwa  mfano  wa  kuigwa  juu  ya  unyenyekevu. 
Baada  ya  chaguo  hili  utumishi  ukawa  nyadhifa  ya  kuheshimika 
ambayo  mwanadamu  ataihitaji.  Mjumbe  wa  Mwenyezi 
Mungu  (^)  aliwaonya  wale  waliomuonyesha  unyenyekevu 
kupita  kiasi: 

“Msinitukuze  zaidi  ya  ninavyostahiki  kutukuzwa.  Kwani 
kablaya  kunituma  kama  Mjumbe,  Mwenyezi  Mungu  aliyejuu 
zaidi  alinifanya  kuwa  mtumishi”.  (Haythami,  IX,  2l). 

Hivyo  Mjumbe  wa  Mwenyezi  Mungu  (^)  alionyesha 
thamani  na  ubora  wa  kuwa  mtumishi  wa  Mwenyezi  Mungu. 


Licha  ya  kuwa  na  asili  ya  ukali,  Khalifa  wa  pili  Omar 
(4a)  alikuwa  mtu  mnyenyekevu  mno.  Alikuwa  akivaa  nguo 
yenye  viraka,  akibeba  maji  na  chakula  na  kuvipeleka  kwenye 
nyumba  za  wajane  na  mayatima,  akilala  kwenye  mkeka,  na 
pia  alikuwa  akiwasugua  na  kuwaosha  ngamia  wake  kwa 
mikono  yake  mwenyewe.  Katika  kipindi  ambacho  alikuwa 
khalifa,  alikuwa  akizunguka  mitaani  nyakati  za  usiku  kwa 
ajili  ya  kusikiliza  malalamiko  ya  watu.  Abu  Mahzura  (4®) 
anasimulia  juu  ya  unyenyekevu  wake  kama  ifuatavyo: 

“Siku  moja  nilipokuwa  nimekaa  karibu  na  Omar  ibn 
Khattab  (4®),  Safwan  ibn  Ummaya  alileta  bakuli  la  chakula  na 
kuliweka  mbele  ya  Omar.  Omar  akawaita  masikini,  wahitaji 
na  watumwa  waliokuwa  wakiishi  karibu  naye.  Wote  walikuja 
na  kula  pamoja  na  Omar.  Wakati  wanakula  Omar  alisema: 

“Mwenyezi  Mungu  hatawajaalia  mafanikio  wale  wana- 
ojisikia  vibaya  kula  pamoja  na  watumwa”.  Kutokana  na  haya 
Safwan  ibn  Ummaya  akasema: 

“Naapa  kwa  Mwenyezi  Mungu!  Sisi  hatuhisi  aibu  kula 
pamoja  nao.  Hata  hivyo  tunawapa  wao  kipaumbele  juu  yetu 
kiasi  kwamba  tukiwa  na  chakula  kitamu  na  kizuri  tunawapa 
wao”  (Ali  al-Muttaki,  IX,  198/25650). 


Wakati  mwingine  katika  ukhalifa  wa  Omar  (4®),  ali- 
kuwa  anatembea  pamoja  na  Jarud  ibn  Mualla,  mmoja  wa 
maswahaba,  wakakutana  na  Khawlah  ibnt-i  Sa’laba.  Khawlah 
ambaye  alikuwa  msichana  mdogo  wakati  wa  Mjumbe  wa 
Mwenyezi  Mungu  (^),  kwa  sasa  alikuwa  bibi  kizee.  Aya 
za  mwanzoni  mwa  surat  'Mujadila  zilishushwa  kutokana 
na  malalamiko  yake  kwa  Mjumbe  wa  Mwenyezi  Mungu 
(^)  kuhusu  mume  wake.  Pindi  swahaba  huyu  wa  kike 
alipomuona  Omar  akataka  kumpa  ushauri: 

“Ewe  Omar!” 


Omar  aliposimama,  Khawlah  akamwambia  yafuatayo: 


“Tulikuwa  tukikuita  ‘bwana  mdogo  Omar’  kwa  muda 
mrefu.  Kisha  ulipokuwa  tukakuita  ‘kijana  Omar’.  Kwa  sasa 
tunakutambua  kama  ‘Omar,  kiongozi  wa  waumini’.  Ewe  Omar, 
muogope  Mwenyezi  Mungu  na  ujishughulishe  na  matatizo  ya 

watu.  Kwani  yeyote  anayehofia  adhabu  ya  Mwenyezi  Mungu, 
chochote  kilicho  mbali  kinakuwa  karibu.Yule  anayehofia  kifo 
atakuwa  makini  kutopoteza  nafasi  yoyote  aipatayo”. 

Omar  aliguswa  sana  na  maneno  haya  na  kuanza  kulia. 
Jarud  ambaye  alimuonea  huruma  Omar  alimgeukia  Khawlah 
na  kumwambia: 

“Hayo  yanatosha  wewe  mwanamke!  Umeshamuuzi  kion- 
gozi  wa  waumini”.  Hata  hivyo  Omar  alimgeukia  na  kumwam- 
bia: 

“Muache  aendelee.  Muache  aseme  anachotaka.  Unajua 
huyu  mwanamke  ni  nani?  Huyu  ni  Khawlah,  aliyetukuzwa  na 
Mwenyezi  Mungu  aliye  juu  zaidi,  ambaye  alisikia  malalamiko 
yake  tokea  kwenye  kiti  chake  kitukufu  cha  enzi.  Naapa 
kwa  Mwenyezi  Mungu  hata  kama  angelitaka  kuniweka  hapa 
usiku  kucha,  ningelienda  kuswali  na  kurudi  na  kuendelea 
kumsikiliza”.'*^ 

Huu  ni  ushahidi  wa  mfano  wa  hali  ya  unyenyekevu  kwa 
muumini  kama  Omar  (4®),  ambaye  alikuwa  wa  pekee  katika 
tabia  hasa  katika  masuala  kama  vile  hofu  juu  ya  Mwenyezi 
Mungu,  heshima  na  mapenzi  kwa  Mwenyezi  Mungu,  ukweli, 
haki  na  kuwajibika. 


Katika  mtindo  wake  wa  kipekee  Jalaluddin  al-Rumi  ana- 
tuelezea  tukio  lifuatalo  ambalo  ni  mfano  mzuri  wa  unyenye- 
kevu  wa  Omar  (4®),  na  ambao  una  mafunzo  kwa  watu  wote: 

Siku  moja  msafara  kutoka  Rumi  ulikuja  Madina  kwa  ajili 


47.  Angalia  Mehmed  Zihni  Efendi,  “Meshur  Kadinlar,”  Istanbul  ts.,  I,  250;  M.  Yasar 
Kandemir,  I.  Luti  Cakan,  Rasit  Kucuk,  “Riyadhus  Saliheen  -  Translation  and 
Exegesis,”  III,  508. 

- 

ya  mkutano  wa  kisiasa.  Aliulizia  lilipokuwa  kasri  la  Omar. 
Alipewa  jibu  lifuatalo: 

“Wadhifa  wa  khalifa  una  maana  ‘kiongozi  wa  waumini’, 
na  licha  ya  kuwa  utawala  wake  inawezekana  kuwa  ulisambaa 
duniani  kote,  lakini  hana  kasri  kwa  jina  lake.  Kinyume 
chake  moyo  wake  ndio  kasri  lake  lenye  kung’aa.  Alikuwa  na 
kijumba  kidogo  ambacho  ndimo  alipokuwa  akiishi,  kijumba 
hicho  ni  sawa  na  cha  watu  wapweke,  masikini  na  wana- 
otangatanga,  ambacho  wanakitumia  kujihifadhi.  Lakini  kuto- 
kana  na  udhaifu  wa  macho  yako  hutaweza  kuliona  kasri  hilo 
la  kiimani  na  lisilojiegemeza  katika  dunia  na  lililopo  ndani 
ya  moyo  wake”. 

Msafara  wa  warumi  ulitishika  na  maneno  haya.  Aliacha 
mzigo  wake,  farasi  wake  na  zawadi  zake  na  kuanza  kumtafuta 
Omar  al-Faruq.  Alimuulizia  kila  mahali.  Kutokana  na 
kushindwa  kumpata  akawa  anamunyamunya  mwenyewe  kwa 
kustaajabu: 

“Inamaanisha  kuna  mtawala  katika  ardhi  hii  ambaye 
anaweza  kutoonekana  na  watu  kama  roho...”  Hata  hivyo 
aliendelea  kumtafuta  khalifa  yule. 

Mwisho  wake  mwanamke  wa  kiarabu  akamwambia: 

“Khalifa  unayemtafuta  yupo  pale  chini  ya  mtende.  Wakati 
kila  mtu  analala  katika  kitanda  chake  na  juu  ya  godoro  (laini), 
yeye  anafanya  kinyume  chake  kwa  kulala  kwenye  udongo. 
Nenda  na  ujionee  mwenyewe  ‘kivuli  cha  Mwenyezi  Mungu’, 
kimelala  chini  ya  kivuli  cha  mtende  ule...” 

Msafara  ukahisi  namna  fulani  ya  utukufu  kuhusu  Omar 
aliyelala  na  roho  yake  ilikuwa  ikisogea  kwa  upole.  Alista- 
ajabishwa  na  hisia  hizi  mbili  za  upendo  na  hofu  ambazo  licha 

ya  kuwa  tofauti,  zilikutana  kwenye  roho  yake  mwenyewe. 
Alijiambia  mwenyewe: 

“Mimi  ni  mtu  niliyekutana  na  wafalme  na  kusifiwa  nao. 
Ingawa  sijawahi  kuona  utukufu  wa  namna  hii  kwao,  upendo 
na  hofu  juu  ya  mtu  huyu  imenifanya  nipoteze  fahamu. 

Khalifa  huyu  amelala  hapa  bila  ulinzi  wowote  na  bila 
upanga.  Na  bado  mimi  nipo  hapa  nimesimama  mbele  yake, 
huku  mwili  wangu  unatetemeka.  Ni  hali  gani  hii?  Jambo  hili 
linawezekanaje?  Hofu  hii  lazima  itoke  kwa  Mwenyezi  Mungu. 
Haiwezi  ikatoka  kwa  huyu  mtu  hapa  aliyevalia  joho  duni...” 

Mjumbe  yule  wakati  yupo  katika  hali  hii  ya  kuchangan- 
yikiwa,  mara  Omar  (4®)  akaamka.  Mjumbe  yule  akamsalimia 
Omar  kwa  heshima  kubwa.  Khalifa  akamuitikia  salamu.  Kisha 
akaanza  kuongea  na  mjumbe  yule,  akimualika  kwenye  kasri  la 
nafsi  yake  ambalo  ndani  yake  alipata  furaha.  Aliukarabati  na 
kuutibu  moyo  wake  ambao  mwanzoni  ulikuwa  umeharibika. 
Aliongea  nae  kwa  maneno  ya  ufasaha,  mazito  na  ya  hekima. 

Kadiri  alivyokuwa  akisikiliza,  mjumbe  yule  alishuhudia 
hali  na  viwango  mbalimbali.  Mjumbe  yule  ambaye  alikuja  kwa 
Omar  (4&)  kama  mgeni  sasa  akawa  rafiki  mpendwa.  Alijisikia 
furaha  sana  kutokana  na  maneno  aliyokuwa  akiyapokea 
kutoka  kwa  Omar.  Alijisahau  kuwa  yeye  ni  mjumbe  ambaye 
amekuja  kutoa  na  kupokea  ujumbe. 

Kutokana  na  kujihisi  raha  ya  aina  yake,  Omar  (4®)  alien- 
delea  kuongea  naye.  Alizungumzia  vituo  ambavyo  nafsi  haina 
budi  kuvipitia  na  safari  ya  kiroho.  Alizungumzia  muda  katika 
upeo  wa  muda,  hali  takatifu  za  marafiki  wema  wa  Mwenyezi 
Mungu,  na  thamani  isiyo  na  mipaka  ya  roho  iliyoletwa  hapa 
duniani. 

Matokeo  yake  nuru  ya  imani  ikamulika  moyo  wa  mjum- 
be  yule  na  akaamua  kutoa  shahada  mbele  ya  khalifa.  Hivyo 
akajiunga  kwenye  msafara  (wenye  furaha)  unaoelekea  kwenye 
furaha  ya  milele. 


Siku  moja  Ahnaf  ibn  Qays  (4®)  alienda  kumtembelea 
Omar  (4®)  akiwa  pamoja  na  viongozi  wakubwa  wa  waarabu. 
Walipowasili  walimkuta  akikimbia  huku  na  kule  akiwa 
amelikunja  joho  lake  juu  ya  tumbo.  Omar  (4®)  alipomuona 
Ahnaf  akamwambia: 

“Njoo  unisaidie.  Ngamia  aliye  chini  ya  dola  ametoroka. 
Unajua  ni  watu  wangapi  wenye  mgao  wao  kwenye  ngamia 
huyu?” 

Kisha  mtu  mmoja  akamwambia: 

“Ni  kipi  unachokihofia  zaidi?  Je  huwezi  kumteua  mtu- 
mishi  akamkamate  ngamia  huyo?”.  Omar  (4®)  akamjibu: 

“Je  kuna  mtumishi  bora  zaidi  yangu?” 

Uzuri  ulioje  wa  tabia  yake!  Namna  gani  ulivyokuwa 
ufasaha  wake  na  unyenyekevu  wake  hali  ya  juu... 


Wakati  Salman  (4®)  alipokuwa  gavana  wa  Madain,  mtu 
mmoja  aliyetoka  kwenye  kabila  la  watoto  wa  Taym  aliwasili 
kutoka  Damascus.  Alikuwa  amebeba  mzigo  mkubwa  wa 
mitini.  Pia  Salman  (4®)  alikuwa  na  nguo  na  joho  duni. 
Watu  wa  Damascus  walikuwa  hawamfahamu  Salman  (4®). 
Alipomuona  katika  hali  hii  alimwambia: 


“Njoo  ubebe  hivi  vitu”. 

Salman  (4®)  akauchukua  mzigo  ule  na  kuubeba  mabegani 
mwake.  Watu  walipomuona  wabmtambua  na  kumwambia 
yule  mtu: 

“Mtu  huyu  aliyekubebea  mzigo  wako  ni  gavana  wetu”. 

Yule  mtu  kutoka  Damascus  upesi  akaomba  msamaha: 

“Samahani,  sikujua  kama  ni  wewe”.  Hata  hivyo  Salman 
(4a)  akajibu: 

“Hakuna  ubaya  uliofanyika.  Lakini  sitaweka  mzigo  wako 
chini  mpaka  niufikishe  kwenye  nyumba  yako”  (Ibn  Sad,  IV,  88). 


Siku  moja  mjukuu  wa  Mtume,  Hussain  (4®)  alikuwa 
akitembea  mitaani  akawakuta  masikini  wakila  vichembe  vya 
mkate.  Wale  masikini  wakamuita: 

“Ewe  mja  wa  Mwenyezi  Mungu.  Njoo  ule  pamoja  nasi...” 

Kutokana  na  kuwa  mtu  mnyenyekevu,  Hussain  alikubali 
ombi  lao.  Upesi  akateremka  juu  ya  farasi  wake  na  kuanza  kula 
kile  walichokuwa  wanakula.  Pindi  walipomaliza  kula  mjukuu 
huyu  mzuri  wa  Mjumbe  wa  Mwenyezi  Mungu  (^)  akasema: 

“Nimekubali  ombi  lenu.  Na  nyinyi  sasa  njooni  nina- 
wakaribisha  nyumbani  kwangu...”  Kisha  nao  wakaenda  wote 
kwa  pamoja  kula  kwenye  nyumba  ile  iliyobarikiwa  mno. 


Wanachuoni  wakubwa  wa  umma  huu  Mtukufu  wa 
waumini  wana  mifano  yao  wenyewe  yenye  kuonnyesha 
unyenyekevu.  Siku  moja  khalifa  Harun  al-Rashid  alimuuliza 
Imam  Abu  Yusuf  juu  ya  jambo  fulani. 

Abu  Yusuf  akajibu: 

“Sifahamu”  Msaidizi  wa  khalifa  akamwambia  Abu  Yusuf: 

“Wewe  unalipwa  mshahara  mzuri  na  marupurupu  na 
bado  unasema:  ‘Sifahamu”. 

Abu  Yusuf  akajibu: 

“Mshahara  wangu  unalingana  na  ufahamu  wangu.  Kama 
ningelipewa  mshahara  kwa  vitu  vyote  nisivyovijua  basi  katika 
hazina  kusingelikuwa  na  fedha  ya  kutosha  kunilipa  mimi...” 

Katika  kukiri  udhaifu  wake,  Al-Ghazzali  pia  naye  alion- 
yesha  unyenyekevu  kama  huu: 

“Kama  ningelichukua  vitu  vyote  nisivyovifahamu  ukilin- 
ganisha  na  vitu  vyote  ninavyovifahamu  na  kuvikanyaga,  basi 
kichwa  changu  kingeligusa  anga”. 

Wakati  bado  Khalid  al-Baghdadi  ni  mwanafunzi  na  bado 
hajakabidhiwa  leseni  ya  kufundishia,  lakini  tayari  alikuwa 
akijulikana  kwa  ufahamu  wake  na  alivuta  umakini  wa  watu 
wote.  Siku  moja  gavana  wa  Sulaymaniye,  Abdurrahman 
Pasha  alimtembelea  na  kustaajabishwa  na  ufahamu  wake  na 
busara  zake,  akamwambia: 

“Chagua  shule  yoyote  iliyopo  Sulaymaniye  na  mimi 
nitakuteua  uwe  mwalimu  wake”.  Hata  hivyo  kutokana  na 
kuheshimu  taratibu  za  elimu  na  kwa  kutokabidhiwa  leseni 
ya  kufundishia  hakukubali  ombi  hili  na  kinyume  chake 
akasema:  “Mimi  sina  sifa  za  kuikubali  nafasi  hiyo”.‘‘* 


48.  Heyet,  “Islam  Alimleri  Ansildopedisi,”  Istanbul,  ts.  Turkiye  Gazetesi  Publica- 
tions,  XVIII,  78 

Yildirim  Bayazid  Han  aliwaalikamasheikhnawanachuoni 
wakubwa  akiwemo  Amir  Bukhari  kwenye  ufunguzi  wa  Ulu 
Cami  (Msikiti  mkubwa  ndani  ya  Busra). 

Ilikuwa  ni  ijumaa  asubuhi  na  watu  wote  walikusanyika 
kwa  ajili  ya  sherehe.  Muda  mfupi  baadae  Yildirim  Bayazid 
Han  akawasili  na  kumwambia  Amir  Bukhari,  mwanae  wa 
kambo: 

“Ewe  Amir!  Njoo  ufungue  milango  ya  msikiti  na  uongoze 
swala.  Ukiwa  mmoja  wa  watu  wakubwa  katika  jamii  hii, 
unastahiki  heshima  hii”. 

Amir  Bukhari  akakataa  ombi  hili  kwa  staha  kubwa  na 
kusema: 

“Hapana  Sultani  wangu!  Huna  budi  kumpa  nafasi  hii 
Sheikh  Abu  Hamiduddin” 

Hata  hivyo  Bayazid  Han  hakuwahi  kumsikia  mtu  huyu, 
akauliza: 

“Ni  nani  huyo?” 

Amir  Bukhari  Akajibu: 

“Sultani  wangu.  Utakuwa  umewahi  kumsikia  mtu  aitwae 
Somuncu  Baba  ambaye  ni  mwoka  mikate.  Alijitolea  mikate 
mingi  wakati  wa  ujenzi  wa  Ulu  Cami.  Mtu  huyu  si  mwingine 
zaidi  ya  Abu  Hamiduddin  ambaye  ni  rafiki  mkubwa  wa 
Mwenyezi  Mungu”. 

Kutokana  haya  Sultani  akakubali  ombi  lake.  Kisha  Amir 
Bukhari  akasimama  na  kumtambulisha  Somuncu  Baba 
kwenye  mkusanyiko  ule  na  kumkaribisha  kwenye  mimbar. 
Kutokana  na  kujihisi  vibaya  Somuncu  Baba  akamwambia 
Amir  Bukhari: 

“Ewekiongozi  wangu!  Sasaumefanyanini?  Umenionyesha 
kwa  watu...”  huku  taratihu  anasogea  kwenye  mimhar  kwa 
unyenyekevu  mkubwa. 

Siku  ile  Somuncu  Baba  akiwa  juu  ya  mimbar  alitoa  she- 
rehe  saba  tofauti  za  sura  ya  ufungnuzi  wa  Qur’an,  Al-Fatha. 
Baada  ya  pale  aliondoka  Bursa  na  kumchukua  mwanafunzi 
wake  Haji  Bayram-i  Wali  na  kwenda  naye  kuhiji,  hatua 
iliyomlazimu  baada  ya  siri  yake  kufunuliwa  kwa  watu. 


Tarehe  15  mwezi  wa  pili  ndani  ya  mwaka  1517,  Yavuz 
Sultan  Selim  Han  aliingia  kwenye  kasri  la  Mamluk  kutokana 
na  sherehe  kubwa  iliyokuwa  ikifanyika  ndani  yake.  Wana 
historia  wa  wakati  ule  wanaelezea  namna  watu  walivyompokea 
Yavuz  ndani  ya  Misri  kama  ifuatavyo: 

“Watu  walimiminika  kwenye  mitaa  na  wengine 
kukimbilia  kwenye  madirisha  yao  kwa  ajili  ya  kumuona 
mtu  huyu.  Walidhania  kuwa  angelikuwa  tofauti,  walifikiria 
kuwa  mavazi  yake  na  kilemba  chake  vingekuwa  tofauti  na 
wale  waliomzunguka.  Hata  hivyo  Yavuz  hakuwa  mbele 
ya  sherehe  zile,  bali  alikuwa  katikati  pamoja  na  mashujaa. 
Mavazi  yake  na  kilemba  chake  havikuwa  tofauti  na  vya 
watu  waliomzunguka.  Alikuwa  akitembea  kwa  unyenyekevu 
mkubwa  huku  akiangalia  mbele”. 


Baada  ya  safari  ya  Misri,  Yavuz  Sultan  Selim  Han  alirejea 
Istanbul  mchana  kwa  kupitia  Uskudar.  Baada  ya  kupata 
habari  kuwa  watu  wa  Istanbul  wanamsubiria  wampokee 
kwa  sherehe  kubwa  na  kumsifu  alimwambia  mkufunzi  wake 
binafsi  Hasan  Can: 

“Acha  kiza  kiingie,  na  kila  mtu  arudi  nyumbani  kwake, 
na  mitaa  ibakie  mitupu  ndio  na  mimi  niingie  Istanbul. 
Tusikubali  pongezi  za  wanadamu,  kusifu  kwao  na  mapambo 
ya  ushindi  yakazishinda  nafsi  zetu  na  kutupeleka  chini...” 

Hivyo  tumemuona  Yavuz-  simba  mwenye  kuogopesha 
katika  jangwa  la  Sinai;  muumini  mwenye  kutokwa  na  machozi 
na  mnyenyekevu  katika  milango  ya  Misri;  na  daruwesh 
ambaye  ameiwajibisha  nafsi  yake  kwa  lengo  la  kupata  radhi  za 
Mwenyezi  Mungu.  Alimsomea  Hasan  Can  mistari  ifuatayo: 

Kuwa  Sultani  wa  dunia  ni  jambo  dogo  mno. 

Kuwa  mwema  ni  bora  kuliko  mambo  yote... 


Pindi  habari  za  ushindi  mkubwa  uliopataikana  Kanije 
zilipofika  kwenye  kasri,  Sultani  III,  Mehmed  Han  alifurahi 
mno  na  kuamua  kumpa  wadhifa  wa  uwaziri  mkuu  Tiryaki 
Hasan  Pasha  ambaye  alikuwa  mhusika  mkubwa  katika  ushindi 
ule.  Kwa  kuongezea  ni  kwamba  alimtumia  Pasha  zawadi 
nyingi  za  thamani  na  barua  iliyoandikwa  kwa  mwandiko 
wake  mwenyewe. 

Huku  akiisoma  barua  hii  mbele  ya  maveterani  wa  vita, 
Tiryaki  Hasan  Pasha  pia  alionyesha  unyenyekevu  wa  hali 
ya  juu  licha  ya  ushindi  wake  mkubwa.  Aliwaambia  wale 
waliomzunguka  kwa  staha  kubwa: 

“Sultani  wa  dola  yetu  amenichagua  mimi  kuwa  waziri 
mkuu  na  isitoshe  amenitumia  barua  iliyoandikwa  kwa  mkono 
wake  mwenyewe  kama  zawadi  juu  ya  kuihami  kwetu  Kanije. 
Hata  hivyo  tulichokifanya  ni  jukumu  letu.  Je  mzee  huyu 
anastahiki  kweli  uwaziri  mkuu  katika  dola  kubwa  kama  ile? 
Mwenyezi  Mungu  ailinde  dola  yetu  na  taifa  letu!” 

Bwana  mkubwa  Sinan  ambaye  alikuwa  kipaji  kikubwa  cha 
usanifu  wa  majengo  katika  dola  ya  Uthmainiyya,  mwenyewe 
alijiona  kama  sisimizi  mdogo  mno  mbele  ya  Mwenyezi 
Mungu  licha  ya  kuwa  na  mafanikio  makubwa.  Haya  ni  kwa 
sababu  alikuwa  kiongozi  mwenye  unyenyekevu  mkubwa. 

Mimar  Sinan  aliweka  juhudi  zake  zote  katika  kuhakikisha 
kuwa  msikiti  wa  Sulaymaniye  unabakia  wima  mpaka  siku  ya 
kiama.  Aliomba  dua  nyingi  juu  suala  hili  na  matokeo  yake 
kwa  rehma  za  Mwenyezi  Mungu  alitengeneza  mchoro  wa 
msikiti  usiokuwa  na  mfano  wake.  Hata  hivyo  ulipofika  wakati 
wa  kujitengenezea  mwenyewe  kaburi  lake  aliliweka  kwenye 
pembe  ya  msikiti  kama  ishara  ya  staha.  Licha  ya  kujenga 
misikiti  maarufu  na  mizuri  lakini  hakujisifu  na  kujikweza. 
Licha  ya  kusaini  jina  lake  kama  ‘Ser-Mimaran-i 

Hassa’  (Mkuu  wa  wasanifu  majengo),  pia  alitumia  majina 
kama  vile  ‘Mur’i  Natuvan’  (sisimizi  dhaifu),  ‘Al-Fakiru’l 
Hakir’  (Masikini  duni).  Vile  vile  katika  ukamilishaji  wake  wa 
mchoro  mkubwa  wa  msikiti  wa  Selimiye,  aliombwa  kuandika 
jina  lake  kwenye  kisahani  ili  kikawekwe  kwenye  mlango  wa 
msikiti.  Akajibu  kama  ifuatavyo: 

“Mimi  ni  nani  mpaka  mliweke  jina  langu  kwenye  nyumba 
ya  Mwenyezi  Mungu!...”  Hivyo  alionyesha  imani  ya  hali  ya 
juu  ambayo  ilikuwa  sawa  na  uzuri  wa  kazi  zake... 

Siku  moja  Sultani  Ahmad  Han  alimtumia  mwalimu  wake 
mpendwa  Mahmud  Hudayi  zawadi  yenye  thamani  kubwa. 
Hata  hivyo,  Mahmud  Hudayi  hakuikubali  zawadi  ile.  Kwa 
kuwa  Sultani  Ahmad  Han  aliahidi  kuitoa  zawadi  ile  akaamua 
kumtumia  Sheikh  wa  wakati  ule,  Abdulmajid  Siwasi.  Yeye 
aliikubali.  Baadae  Sultani  Ahmad  Han  alipomtembelea 
Abdulmajid  Siwasi  alimwambia: 

“Bwana  wangu!  Mwanzoni  nilimtumia  zawadi  hii  mwa- 
limu  Mahmud  Hudayi  lakini  aliikataa.  Lakini  wewe  ume- 
ikuhali”. 

Kwa  kuelewa  sabahu  ya  jambo  lile,  Siwasi  alitoa  jibu 
lifuatalo  zuri: 

“Sultani  wangu!  Bwana  mkubwa  Hudayi  ni  ndege  Mtu- 
kufu  ambaye  hakubab  kula  mizoga”. 

Sultani  aliridhishwa  na  jibu  hili  na  baada  ya  siku  chache 
akaenda  kumtembelea  bwana  Hudayi.  Akamwambia: 

“Bwana  wangu.  Bwana  Abdulmajid  aliikubali  zawadi 
yangu  ambayo  wewe  uliikataa”. 

Bwana  Hudayi  akamjibu  huku  ametabasamu: 

“Sultani  wangu!  Bwana  Abdulmajid  ni  bahari  yenye  kina 
kirefu.  Tone  dogo  la  uchafu  litakalodondoka  kwenye  bahari 
hiyo  kubwa  habwezi  kuathiri  utwaharifu  wake”. 

Uzuri  ulioje  wa  mfano  huu  wenye  kuonyesha  adabu  za 
kiislamu  na  uzuri  ulioje  wa  unyenyekevu  uliopo  ndani  yake... 

Daktari  wa  kifaransa  aliyeitwa  A.  Brayer  ambaye  aliishi 
Istanbul  kwa  miaka  mingi  na  ambaye  kwa  umakini  mkubwa 
abangaba  maisha  ya  kijamii  ya  watu  wa  dola  ya  Uthmainiyya, 
ana  yafuatayo  ya  kusema: 

“Kutokana  na  staha  na  maadili  yao,  tabia  za  kujiona  na 
kujisifu  zibtoweka  kwa  waislamu  wa  uturuki.  Kwani  kujiona 
na  kujisifu  ni  tabia  mbib  hasi  ambazo  Uislamu  umezikemea 
kwa  nguvu.  Wakati  wote  waislamu  wanaonyana  wao  kwa  wao 
juu  ya  mambo  yafuatayo: 


USTAARABU  WA  USTAARABU 


“Usitembee  juu  ya  ardhi  kwa  majivuno  na  usiwape  watu 
mgongo  kutokana  na  kiburi”. 

“Mwenyezi  Mungu  anamchukia  yule  anayejisifu  kupita 
kiasi  na  kufanya  kiburi”. 

“Kuwa  mpole  katika  matendo  yako  na  ongea  kwa  sauti 
laini” 

“Majivuno  yanatokana  na  ujinga,  kamwe  mwanachuoni 
hajivuni”. 

“Unyenyekevu  unampa  mtu  heshima”. 

Ni  kutokana  na  haya  ndio  maana  kuna  heshima  na 
utukufu  kwenye  dola  ya  Uthmainiyya,  lakini  wakati  huo  huo 
hakuna  majivuno  wala  kujionyesha.  Wakati  wote  wanaongea 
kwa  ulaini.  Kamwe  huwezi  kuhisi  mazingira  ya  udikteta  katika 
maongezi  yao.  Pia  kuna  uzuri  na  wepesi  katika  huduma  zao”. 

Hivyo  hali  hii  ya  kiakili  iliyopo  katika  maisha  ya  kijamii 
ya  dola  ya  Uthmainiyya  inaweza  kuonekana  kwenye  jamii 
nzima  kuanzia  kwenye  watu  wa  chini  kabisa  mpaka  kwa 
Sultani.  Hivyo  kuanzia  mwanzoni  mpaka  kuanguka  kwake, 
Masultani  wa  dola  ya  Uthmainiyya  kila  walipohudhuria 
hotuba  ya  ijumaa,  walikuwa  wakiwaamuru  askari  wao 
wawaambia: 

“Usiwe  na  kiburi  Sultani  wangu;  Mwenyezi  Mungu 
ni  mkuu  kuliko  wewe...”  Walilifanya  onyo  hili  rasmi  kuwa 
desturi  yao. 

Kwa  ufupi  ni  kwamba  kuna  manufaa  mengi  kwa  mtu 
kuwa  mnyenyekevu.  Mtu  mnyenyekevu  ni  mkarimu.  Mtu 
mkarimu  ni  mwenye  huruma.  Mtu  mwenye  huruma  ni 
mwenye  furaha  na  shauku  ya  kuwahudumia  viumbe  wengine. 

Na  hii  ni  njia  ya  kupata  radhi  za  Mola  wetu.  Mtu  aliye  mbali 
na  Unyenyekevu  anakosa  sifa  zote  hizi  nzuri. 

Kwani  ufahamu  na  utambuzi  ukiingia  kwa  mtu  mnyen- 
yekevu  ataweza  kutofautisha  kati  rafiki  na  adui. 

Unyenyekevu  ni  sifa  muhimu  sana  kwani  inamsafisha 
mtu,  inakuza  utumishi  wake  kwa  Mwenyezi  Mungu  na 
inapendezesha  tabia  yake.  Rumi  amesema  yafuatayo: 

“Hata  wakati  wa  majira  ya  kuchipua  hamtaweza  kuona 
uhai  ukitoka  kwenye  mwamba  mgumu.  Kuweni  wanyen- 
yekevu  kama  ardhi  ili  maua  na  mawaridi  ya  rangi  zote  yaweze 
kuchanua  kutokea  ndani  yenu”. 

Ukweli  ni  kwamba  viumbe  wanaotembea  juu  ya  ardhi 
wanaiponda  na  kuacha  vumbi.  Hata  hivyo  ardhi  kutokana 
na  unyenyekevu  mkubwa  inalilowesha  na  kulisafisha  vumbe 
lote.  Na  kutokea  ndani  yake  inachanua  mimea  ya  aina  mbali 
mbali  ambayo  ni  chakula  kwa  viumbe  wanaotembea  juu 
yake.  Hivyo  ndivyo  moyo  wa  muumini  unavyotakiwa  kuwa. 
Hauna  budi  kutafakari  juu  ya  uzuri  wote  uliopo  juu  yake  na 
kuuwasilisha  kwa  watu  na  viumbe  wote  kwa  njia  ya  shairi 
zuri  lenye  kuvutia. 


1 0.  Hilm  na  Musamahah  (upole  na  uvumilivu) 


Hilm  ni  neno  linalomuelezea  mtu  ambaye  hahisi  uchungu 
ndani  ya  moyo  wake  hata  kwa  wale  wanaomuumiza  kwa 
namna  fulani.  Huku  ni  kuwa  na  subira  na  uvumilivu  juu  ya 
wengine. 


Hilm  au  huruma  na  upole  ni  tabia  anazozipenda  zaidi 
Mwenyezi  Mungu  aliye  juu  zaidi.  Haya  ni  kinyume  na  ghad- 
habu.  Ukatili  na  ukali  ambavyo  ni  kinyume  na  hilm,  ni  tabia 

mbaya  mno  ambazo  zinawadhuru  watu,  ambazo  zinawafanya 
watu  kuwa  na  hofu  na  chuki  na  kukengeuka.  Hivyo  hilm  ni 
moja  ya  sifa  za  Mitume.  Yeyote  ambaye  si  halim  au  hana 
huruma  na  upole,  hawezi  kutekeleza  jukumu  muhimu  kama 
hili  la  utume.  Kutokana  na  kulielewa  suala  hili  kutoka  kwenye 
vitabu  na  kisha  kushuhudia  hali  ya  upole  na  huruma  kwa 
Mjumbe  wa  Mwenyezi  Mungu  (^),  wanachuoni  wengi  wa 
kiyahudi  waliingia  kwenye  Uislamu.  Mwenyezi  Mungu  aliye 
juu  zaidi  anasema  yafuatayo  ndani  ya  Qur’an: 

“Basi  ni  kwa  sababu  ya  rehema  itokayo  kwa  Mwenyezi 
Mungu  ndio  umekuwa  laini  kwao.  Na  lau  ungeli  kuwa  mka- 
li,  mwenye  moyo  mgumu,  bila  ya  shaka  wangeli  kukimbia. 
Basi  wasamehe,  na  waombee  maghfira,  na  shauriana  nao 
katika  mambo.  Na  ukisha  kata  shauri  basi  mtegemee 
Mwenyezi  Mungu.  Hakika  Mwenyezi  Mungu  huwapenda 
wanao  mtegemea”  (AlT  Imran,  3:159). 

Uislamu  umeikubali  kama  kanuni  muhimu  kujipamba 
na  msimamo  wa  wastani,  bila  ya  kuvuka  mipaka  hasa  katika 
masuala  kama  vile  kuwafundisha  wanadamu  na  kutangaza 
dini.  Kanani  hii  inaweza  kupatikana  kwa  kupitia  sifa  ya  hilm 
pekee. 

Mwenyezi  Mungu  Mtukufu  anatufahamisha  kuwa  Yeye  ni 
Al-Halim,  yani  mwenye  kumiliki  hilm.  Na  hivyo  mikusanyiko 
yote  ya  Mitume,  wanadamu  wapole  kuliko  wote,  ilitawaliwa 
na  tabia  kama  vile  huruma,  elimu,  staha,  subira,  kumtegemea 
Mwenyezi  Mungu  na  uaminifu. 

Mjumbe  wa  Mwenyezi  Mungu  (^)  alitaka  kanuni  hii 
ya  upole  na  uvumilivu  utawale  maisha  yake  yote.  Aliongelea 
ubora  wa  tabia  hii  kuwepo  kwenye  biashara  kama  ifuatavyo: 

“Mwenyezi  Mungu  amrehemu  yeyote  atakayeonyesha 
wepesi  katika  masuala  ya  kununua,  kuuza  na  kudai  kulipwa 
deni  lake”  (Bukhari,  Buyuu’,  I;  Ibn  Maja,  Tijaarah,  28). 

Pia  Mjumhe  wa  Mwenyezi  Mungu  (^)  alisema: 

“Wakati  fulani  kulikuwa  na  mtu  ambaye  anawakopesha 
watu  fedha.  Alimwambia  mtumishi  wake  (aliyekuwa  akiku- 
sanya  madeni): 

"Ama  utakutana  na  mtu  akiwa  katika  shida  kubwa 
(ambaye  tumemkopesha  fedha),  upesi  msamehe  deni  lake; 
kisha  na  sisi  tutarajie  kuwa  Mwenyezi  Mungu  atatusamehe 
madhambi  yetu’ 

Mara  yule  mtu  akarejea  kwa  Mwenyezi  Mungu  na  Mwen- 
yezi  Mungu  aliyejuu  zaidi  akiwa  amemsamehe  madhambi  yake 
yote”  (Bukhari,  Anbiya,  54;  Muslim,  Musakat,  31;  Bukhari,  Buyu’  18). 

Hadith  nyingine  ya  Mjumhe  wa  Mwenyezi  Mungu  (^) 
ni  hii  ifuatayo: 

“Katika  siku  ambayo  hakutakuwa  na  kivuli,  Mwenyezi 
Mungu  aliye  juu  zaidi  atamfunika  (atamlinda)  yule  ambaye 
anamuongeza  muda  yule  anayemdai,  (au  ambaye  anamfutia 
deni  kabisa)”  (Muslim,  Zuhd,  74). 

Hata  hivyo  haya  hayamaanishi  kuwa  yeyote  anayekopa 
fedha  aitumie  vibaya  nafasi  hii  ya  tabia  ya  wema  kwa  mtu 
anayemkopesha  fedha.  Mada  ya  kukopa  fedha  ni  muhimu 
mno  kiasi  kwamba  kila  mtu  alipofariki  na  kuletwa  kwenye 
mazishi,  Mjumbe  wa  Mwenyezi  Mungu  (^)  alikuwa  kwanza 
akiuliza: 


“Je  mtu  huyu  alikuwa  na  madeni?”,  kama  alikuwa  nayo, 
alikuwa  akiamuru  madeni  hayo  yalipwe  ndio  amswalie  maiti 
na  kama  madeni  hayakulipwa  alikuwa  hamswalii  maiti. 

Kwa  upande  mwingine  Mjumbe  wa  Mwenyezi  Mungu 
(^)  alikuwa  wakati  wote  akiwavumilia  sana  waislamu  wapya 
na  wale  wasiopata  nafasi  ya  kujifunza  vya  kutosha  kuhusu 
dini.  Hivyo  huruma  na  upole  ni  sifa  mbili  muhimu  mno  kwa 
watu  wote  wema  ambao  wamefungamana  na  mwenendo  wa 
Mtume. 

Siku  moja  Mjumbe  wa  Mwenyezi  Mungu  (^)  alimwambia 
Ashajj  kuhusu  watoto  wa  Abdulqays: 

“Mna  sifa  mbili  ambazo  zinapendwa  sana  na  Mwenyezi 
Mungu:  hilm  (asili  ya  upole)  na  kuwa  makini  katika  matendo 
yenu”  (Muslim,  Iman,  25,26). 

Luqman  Hakim  alisema: 

“Ewe  mwanangu!  Vitu  vitatu  vinaweza  kuonekana  kuto- 
kana  na  vitu  vingine  vitatu:  Hilm  wakati  wa  hasira;  ushupavu 
katika  uwanja  wa  vita;  na  udugu  wakati  wa  matatizo”. 

Kama  zilivyo  sifa  nyingine  za  wema,  pia  upole  na  uvu- 
milivu  vina  thamani  kubwa.  Kumdhulumu  mtu  kutokana 
na  upole  wake  na  kuonyesha  uvumilivu  juu  ya  ukiukwaji  wa 
sheria  za  Mwenyezi  Mungu  kamwe  si  msimamo  sahihi  wa 
kuwa  nao.  Mwenendo  huo  ni  elekevu'*®  na  ni  mbaya  kwani 
unawapelekea  watu  waovu  kufuata  matamanio  yao  zaidi. 


Matukio  ya  wema 

Abu  Said  al-Khudri  (4®)  anasimulia: 

Wakati  fulani  Bedui  alikuja  kwa  Mjumbe  wa  Mwenyezi 
Mungu  (^)  na  kutaka  alipwe  deni  lake  na  alifanya  hivi  kwa 
ukali  mno.  Alisema: 


49.  Maneno  Hilmi  khimari  yanaashiria  utiifu  wa  mnyama. 

“Sitakuachia  mpaka  unilipe  deni  lako”.  Maswahaba 
wakamfokea  yule  Bedui  kwa  kumwambia: 

“Huna  aibu!  Unajua  unaongea  na  nani?”  Yule  Bedui 
akajibu: 

“Ninataka  haki  yangu”.  Kisha  Mjumbe  wa  Mwenyezi 
Mungu  (^)  akawaambia  maswahaba  zake: 

“Kwa  nini  hampo  kwenye  upande  wa  yule  aliye  kulia?” 
Kisha  akamgeukia  Khawlah  bint-i  Kays  na  kumwambia: 

“Kama  una  tende  kavu  naomba  unilipia  deni  langu; 
kitakapofika  kipindi  cha  mavuno  ya  tende  zetu  nitakulipa”. 

Khawlah  akajibu: 

“Kwa  namna  yoyote  ile!  Na  baba  yangu  atolewe  kwa  ajili 
yako  ewe  Mjumbe  wa  Mwenyezi  Mungu!”. 

Mwanamke  yule  akamkopesha  Mjumbe  wa  Mwenyezi 
Mungu  (^)  tende  kisha  Mjumbe  wa  Mwenyezi  Mungu  (^) 
naye  akalipa  deni  lake  kwa  yule  Bedui.  Pia  akamkaribisha 
chakula.  Yule  Bedui  akasema  yafuatayo  katika  kuonyesha 
shukrani  zake: 


“Umenilipa  deni  lako  vizuri.  Mwenyezi  Mungu  akulipe 
kwa  ukamilifu” 


Kisha  Mjumbe  wa  Mwenyezi  Mungu  (^)  akasema: 

“Wale  wanaolipa  madeni  yao  ni  bora  miongoni  mwa 
watu.  Katika  jamii  ambayo  watu  dhaifu  hawawezi  kupata 
haki  zao  bila  kuumizwa  haitaendelea”  (Ibn  Majah,  Sadaqa,  17). 


Kama  tulivyoona,  Maisha  ya  Mjumbe  wa  Mwenyezi 
Mungu  (^)  yamejawa  na  tabia  nzuri  mno  na  ni  kiigizo 
kwa  wanadamu  katika  kila  hali  itakayomfika.  Tunachotakiwa 

kufanya  ni  kumsoma  vizuri  na  kufanya  juhudi  kufuata  nyayo 
zake. 


Jubayr  ibn  Mut’im  (4®)  anasimulia: 

Wakati  tunarejea  kutoka  kwenye  vita  vya  Hunayn,  baadhi 
ya  mabedui  wa  kiarabu  ambao  walikuwa  wanatembea  pamoja 
na  Mjumbe  wa  Mwenyezi  Mungu  (^)  wakaanza  kusisitiza 
wapewe  mgao  wao  wa  ngawira.  Mara  wakamsimamisha 
Mjumbe  wa  Mwenyezi  Mungu  (^)  chini  ya  mti  wa  Semura 
ambapo  joho  lake  lilisokotwa  kwenye  tawi  la  mti.  Mjumbe 
wa  Mwenyezi  Mungu  (^)  alisimamisha  ngamia  wake  na 
kusema: 

“Nirudishieni  joho  langu!  Hata  kama  ningelikuwa  na 
wanyama  wengi  kama  miti  hii  mnayoiona  hapa  ningelifanya 
mgao  na  nyinyi  wote.  Na  mngeliona  kuwa  mimi  si  mchoyo, 
muongo  au  muoga!”  (Bukhari,  Jihad  24,  Khumus  19). 

Mjumbe  wa  Mwenyezi  Mungu  (^)  alikuwa  mpole  na 
mvumilivu  hata  kwa  watu  ambao  ndio  wameingia  kwenye 
Uislamu  na  hivyo  hawajaingiza  nyoyoni  mwao  ulaini  na 
upole  wa  dini. 


Anas  (4®)  anasimulia: 


“Kamwe  sikuwahi  kugusa  kitu  chochote,  iwe  ni  atlasi  au 
hariri,  ambacho  kilikuwa  laini  kuliko  mikono  ya  Mjumbe  wa 
Mwenyezi  Mungu  (^).  Kamwe  sikuwahi  kunusa  manukato 
mazuri  kubko  manukato  ya  Mjumbe  wa  Mwenyezi  Mungu 
(^).  Nilimtumikia  Mjumbe  wa  Mwenyezi  Mungu  (^)  kwa 
miaka  kumi.  Kamwe  hakuwahi  kuniambia  hata  ‘oof ’.  Kamwe 

hakuniuliza  juu  ya  jambo  nililolifanya:  “Kwa  nini  umefanya 
hivyo?”  wala  hakuwahi  kuniuliza  juu  ya  jambo  nisilolifanya: 
“Je  umeshindwa  kufanya  kadha  wa  kadha?”  (Bukhari,  Sawm  53, 
Manaqib  23;  Muslim,  Fadail  82). 

Hivyo  ndivyo  Mjumbe  wa  Mwenyezi  Mungu  (^) 
alivyomfunza  na  kumuelimisha  Anas,  kihali  na  kivitendo, 
Anas  ambaye  alikabidhiwa  kumlea  akiwa  na  umri  wa  miaka 
kumi.  Pia  hii  ni  njia  ya  kujifunzia  katika  tasawwuf  Mtu 
hupenda  mwenendo  fulani  na  tabia  fulani  za  mtu  na  kuanza 
kumuiga  mtu  huyo.  Kwani  kawaida  ya  kuiga  ni  moja  wapo  ya 
desturi  za  msingi  katika  asili  ya  mwanadamu.  Ndio  maana 
ukuaji  wa  kiwiliwili  na  kiroho  kwa  mtu-  ikiwa  ni  hasi  au 
chanya-  vinaathiriwa  na  mtu  anayempenda  na  ambaye  ndiye 
anamuiga. 

Muawiya  ibn  Hakam  (4®)  anasimulia: 

Tulipokuwa  tukiswali  katika  jamaa  nyuma  ya  Mjumbe 
wa  Mwenyezi  Mungu  (^),  mtu  mmoja  alipiga  chafya.  Upesi 
nikasema:  “Yarhamukallah”®°.  Watu  wakaanza  kuniangalia 
kwa  hasira.  Kisha  nikawaambia: 

“Kuna  tatizo  gani?  Kwa  nini  mnaniangalia  kiasi  hicho?” 

Kisha  wakaanza  kupiga  piga  magoti  yao  kwa  mikono  yao. 
Nilipogundua  kuwa  wanajaribu  kuninyamazisha  nikapandwa 
na  hasira  lakini  nikabakia  kimya.^^ 

50.  Yarhamukallah  ni  maneno  yanayotamkwa  pindi  mtu  anapopiga 
chafya,  na  linamaanisha  'Mwenyezi  Mungu  akurehemu’  [Maelezo 
ya  mfasiri). 

51.  Kufanya  kitendo  kinyume  na  swala  unapokuwa  ndani  ya  swala 
ni  jambo  lisilokubalika.  Hata  hiyyo  hatuna  budi  kumchukulia 
kama  dharura  huyu  swahaba  ambaye  alipandwa  na  hasira  na 
maswahaba  aliowakasirikia  kwa  kuonyesha  tabia  ile.  Haya 

Mama  yangu  na  baba  yangu  watolewe  kwa  ajili  ya  Mjum- 
be  wa  Mwenyezi  Mungu  (^).  Sijapata  kuona  mwalimu  mzuri 
kama  yeye,  ama  kabla  yake  au  baada  yake.  Naapa  kwa 
Mwenyezi  Mungu  hakunifokea  wala  kunipiga.  Baada  ya  swa- 
la  aliniambia  kwa  upole: 

“Hii  ibada  tunayoitekeleza  inaitwa  swala.  Wakati  tupo 
ndaniya  swala  haturuhusiwi  kuongea  maneno  yoyote  yanayo- 
husiana  na  dunia  hii.  Kwani  swala  inahusisha  kumtukuza  na 
kumsifu  Mwenyezi  Mungu  na  kusoma  Quran”. 

Kisha  nikamwambia: 

“Ewe  Mjumbe  wa  Mwenyezi  Mungu!  Ndio  hivi  karibuni 
nimeingia  kwenye  Uislamu...”  (Muslim,  Masajid,  33). 

Mwanachuoni  mmoja  wa  kiyahudi  aliyeitwa  Zayd  ibn 
Sa’na  alikuwa  anachunguza  ikiwa  maandiko  yaliyomhusu 
Mjumbe  wa  Mwenyezi  Mungu  (^)  wa  mwisho  yaliyokuwa 
ndani  ya  taurati  yalikuwa  yanaendana  na  Mjumbe  wa 
Mwenyezi  Mungu.  Siku  moja  alimuona  Mjumbe  wa  Mwenyezi 
Mungu  (^)  akitoka  nyumbani  kwake  akiwa  pamoja  na  Ali 
(4a)  akaanza  kumfuatilia.  Wakati  ule  mtu  mmoja  aliyevalia 
kama  Bedui  alimsogelea  Mjumbe  wa  Mwenyezi  Mungu  (^) 
na  kumwambia: 

“Ewe  Mjumbe  wa  Mwenyezi  Mungu!  Nimewaambia 
kabila  kadha  wa  kadha  kuwa  kama  wataingia  katika  Uislamu, 
Mwenyezi  Mungu  aliye  juu  zaidi  atawazidishia  riziki  zao. 
Kisha  wakaingia  kwenye  Uislamu.  Lakini  kwa  bahati  mbaya 


yaliweza  kutokea  kwa  sababu  wakati  ule  jamii  ilikuwa  na  watu 
wapya  katika  uislamu  na  ambao  ndio  walikuwa  wanaanza 
kujifunza  kuhusu  ibada  na  taratibu  zake. 

wakakutana  na  ukame.  Kwa  sasa  wapo  katika  hali  mbaya 
mno.  Kwa  sasa  nahofia  kuwa  kwa  kuingia  kwao  kwenye 
Uislamu  kutokana  na  matarajio  ya  kidunia  kutawafanya 
warudi  katika  dini  zao  za  zamani  pindi  matarajio  yao 
yasipotimia.  Kama  utapenda  kuwasaidia  basi  nitawapelekea 
chochote  utakachonipatia”. 

Alipoona  hii  ni  nafasi  muafaka  ya  kumjaribu  Mjumbe 
wa  Mwenyezi  Mungu  (^),  Zayd  ibn  Sa’na  ambaye  alikuwa 
akisikiliza  maongezi  haya  aliwakatisha  na  kusema: 

“Ewe  Muhammad!  Kama  utaamua  kuwasaidia  watu  hawa 
basi  nitakubaliana  na  wewe  nikukopeshe”. 

Mjumbe  wa  Mwenyezi  Mungu  (^)  alikubali  mkopo  wa 
dinar  80  kutoka  kwa  mtu  yule  na  kumpa  yule  swahaba  kwa 
ajili  ya  kuwapelekea  wale  watu.  Kisha  akamwambia: 

“Nenda  upesi  ukawasaidie” . 

Siku  nyingine  Mjumbe  wa  Mwenyezi  Mungu  (^)  akiwa 
pamoja  na  Abu  Bakr  (4®),  Omar  (4®)  na  baadhi  ya  maswahaba 
wengine  wabkuwa  wamebeba  maiti  kwa  ajili  ya  kwenda 
kumzika  Jannatu  al-Baqi^^.  Baada  ya  Mjumbe  wa  Mwenyezi 
Mungu  (^)  kuongoza  swala  ya  maiti  kwa  ajili  ya  mtu  yule, 
Zayd  akamsogelea  na  akamvua  joho  lake  kwa  nyuma.  Akiwa 
bado  hajafahamu  ni  kwa  nini  Zayd  amefanya  vile,  Mjumbe 
wa  Mwenyezi  Mungu  huku  amestaajabu  akaangalia  joho 
lililokuwa  limedondoka  na  kisha  kwenye  uso  ulioghadhibika 
wa  Zayd.  Huku  akiwa  tayari  amepanga  maneno  ya  kusema, 
Zayd  akaanza  kumwambia  Mtume: 

“Je  hutalipa  mkopo  wako  ewe  Muhammad?  Nyinyi 


52.  Jannatu  al-Baqi  ni  eneo  la  makaburi  maarufu  ndani  ya  Madina  lililopo  mita 
100  kutoka  kwenye  msikiti  wa  Mtume. 

wana  wa  Abdulmuttalib  wakati  wote  mnachelewesha  kulipa 
madeni  yenu”. 

Hata  hivyo  muda  wa  mkopo  wa  Mjumbe  wa  Mwenyezi 
Mungu  (^)  aliokopa  kwa  Zayd  ulikuwa  bado  haujaisha. 

Zayd  ambaye  ndiye  anasimulia  tukio  hili  ana  yafuatayo 
ya  kusema: 

“Kisha  nikageuka  kumuangalia  Omar.  Nilipomuona 
amepandwa  na  hasira,  moyo  wangu  ukashtuka  kidogo.  Omar 
akaniangalia  na  kusema: 

“Ewe  adui  wa  Mwenyezi  Mungu!  Ni  kweli  haya  maneno 
yako  unamwambia  Mjumbe  wa  Mwenyezi  Mungu?  Umem- 
vunjia  heshima  na  unaongea  maneno  machafu.  Ninaapa 
kwa  Yule  aliyemtuma  kuwa  Mjumbe  wa  Mwenyezi  Mungu 
(^)  kwamba  kama  ungelikuwa  humdai  ningelikata  kichwa 
chako”... 

Omar  hakuweza  kuvumilia  kuona  myahudi  anamtukana 
Mjumbe  wa  Mwenyezi  Mungu.  Baada  ya  kuona  namna 
Omar  alivyoghadhibika,  Mjumbe  wa  Mwenyezi  Mungu  (^) 
akatabasamu  na  kusema: 

“Tulia  ewe  Omar!  Wakati  huu  mimi  na  mtu  huyu 
tunategemea  aina  tofauti  ya  tahia  kutoka  kwako.  Ungelitakiwa 
unishauri  nilipe  deni  langu  katika  njia  bora  na  ungelikuwa 
umemshauri  huyu  mtu  aombefedha  zake  kwa  maneno  mazuri 
zaidi,  ingawa  bado  nina  siku  tatu  zimebaki  kabla  ya  kulipa 
deni  langu.  Sasa  simama  na  unilipie  deni  langu.  Na  mpefedha 
ya  ziada  kwa  kuwa  umemtisha”. 

Baada  ya  kupokea  zaidi  ya  kile  alichotoa,  Zayd  alikiri  kwa 

0  Omar: 

- 

“Angalia  ewe  Omar!  Kila  mara  nilipomuangalia  Mjumbe 
wa  Mwenyezi  Mungu  niliweza  kuona  ishara  za  utume  katika 
uso  wake.  Hata  hivyo  mpaka  leo  nilikuwa  sina  uhakika 
ikiwa  alikuwa  nazo  au  hakuwa  nazo  sifa  mbili.  Je  alikuwa 
akiwasamehe  wale  waliomtendea  ubaya?  Na  je  upole  wake 
na  huruma  yake  ilikuwa  ikiongezeka  kadiri  ubaya  dhidi  yake 
ulipoongezeka?  Na  hivyo  leo  hii  nimeyajaribu  yote  haya. 

Na  sasa  nina  uthibitisho  thabiti  kuwa  yeye  ndiye  Mjumbe 
wa  Mwenyezi  Mungu  (^)  aliyekuwa  akisubiriwa.  Shuhudia 
kuwa  ninamkubali  Mwenyezi  Mungu  kuwa  Mola  wangu, 
Uislamu  kuwa  dini  yangu,  Muhammad  (^)  kuwa  Mtume 
wangu  na  ninajitolea  nusu  ya  utajiri  wangu  kuwa  sadaka  kwa 
ajili  ya  umma  wa  Muhammad”. 

Omar  (4®)  alifurahi  mno  kutokana  na  kusilimu  kwa  Zayd 
na  akamuonya  kwa  upole: 

“Huna  utajiri  wa  kututosha  waislamu  wote.  Angalau 
sema  kuwa  unatoa  sadaka  kwa  ajili  ya  baadhi  ya  waislamu”. 

Katika  kusahihisha  maneno  yake  ya  mwanzo,  Zayd 
akasema: 

“Umesema  kweli.  Natoa  nusu  ya  utajiri  wangu  kwa  ajili 
ya  baadhi  ya  waislamu”  (Hakim,  III,  700/6547). 

Tabia  na  heshima  ya  Mjumbe  wa  Mwenyezi  Mungu 
(^)  viliwavutia  watu  wengi  na  namna  alivyokuwa  na  upole, 
uvumilivu  na  subira.  Kwa  rehma  za  Mwenyezi  Mungu  aliweza 
kusambaza  Uislamu  katika  ukanda  wote  wa  Uarabuni  ndani 
ya  muda  mfupi. 

Miongoni  mwa  wafungwa  waliochukuliwa  katika  msafara  ^ 

wa  kivita  wa  Abdullah  ibn  Jahs  kwenda  kwa  Batn-i  Nahla 
alikuwepo  Hakem  ibn  Kaysan.  Mjumbe  wa  Mwenyezi  Mungu 
(^)  alimkaribisha  Hakem  katika  Uislamu. 

Alimuelezea  kwa  kirefu  uzuri  wa  Uislamu.  Alirudia  tena 
na  tena  ili  kumuondoa  wasi  wasi.  Licha  ya  juhudi  yote  hii 
ya  Mjumbe  wa  Mwenyezi  Mungu  lakini  Hakem  hakuingia 
kwenye  Uislamu.  Jambo  hili  lilimuudhi  sana  Omar  (4®). 

“Ewe  Mjumbe  wa  Mwenyezi  Mungu!  Unaendelea  kuongea 
naye  nini?  Naapa  kwa  Mwenyezi  Mungu  hakika  hawezi 
kuingia  kwenye  Uislamu.  Niruhusu  nimkate  shingo  yake 
atangulie  Motoni,  ambamo  ndimo  hatima  yake”.  Hata  hivyo 
Mjumbe  wa  Mwenyezi  Mungu  (^)  aliendelea  kumuelezea 
Hakem  kuhusu  Uislamu.  Ikafikia  mahali  Hakem  akafungua 
masikio  yake  na  kuuliza: 

“Uislam  ni  nini?”  Mjumbe  wa  Mwenyezi  Mungu  (^) 
akajibu: 

“Ni  kumtumikia  Mwenyezi  Mungu  bila  ya  kumfanyia 
washirika  na  kushuhudia  kuwa  Muhammad  ni  mja  wake  na 
Mjumbe  wake”. 

Kisha  Hakem  akasema: 

“Nimeshaingia  kwenye  Uislamu”. 

Kisha  Mjumbe  wa  Mwenyezi  Mungu  (^)  akawageukia 
maswahaba  zake  na  kuwaambia: 

“Kama  ningelikubaliana  na  mapendekezo  yenu,  sasa  hivi 
mtu  huyu  angelikuwa  ni  wa  motoni”. 

Kisha  Omar  (4®)  akasema: 

“Nilipomuona  Hakem  ameingia  kwenye  Uislamu, 
nilihisi  kana  kwamba  wakati  wangu  uliopita  na  ujao  vyote 
vinanikandamiza  kwa  pamoja.  Nikajiambia  mwenyewe: 

“Mjumbe  wa  Mwenyezi  Mungu  (^)  anajua  vizuri  zaidi  yako 
sasa  kwa  nini  umeenda  kinyume  naye”.  Kisha  nikajituliza 
mwenyewe  kwa  kusema:  “Hata  hivyo  lengo  langu  pekee 
lilikuwa  ni  kupata  radhi  za  Mwenyezi  Mungu  na  Mjumbe 
wake”.  Hakem  aliingia  kwenye  Uislamu.  Na  naapa  kwa 
Mwenyezi  Mungu  alikuwa  Muislamu  mzuri  sana.  Alipambana 
katika  njia  ya  Mwenyezi  Mungu  na  kufa  shahidi  pale  Bi’r-i 
Mauna”  (Ibn  Sad,  IV,  137-138;  Waqidi,  1, 15-16). 


Abu  Huraira  (4®)  anasimulia  tukio  lifuatalo: 

“Mmoja  wa  mabedui  alijisaidia  ndani  ya  msikiti  wa  Mtu- 
me.  Upesi  maswahaba  wakaanza  kumkaripia.  Kisha  Mjumbe 
wa  Mwenyezi  Mungu  (^)  akasema: 

“Muacheni  huyo  mtu.  Mwagieni  ndoo  ya  maji  mahali  ali- 
pojisaidia.  Mliletwa  kurahisisha  mambo,  na  si  kufanya  mambo 
kuwa  magumu”  (Bukhari,  Wudu’,  58;  Adab  80). 


Anas  (4a)  anasimulia: 

“Siku  moja  nilikuwa  ninatembea  pamoja  na  Mjumbe 
wa  Mwenyezi  Mungu  (^).  Alikuwa  amevalia  joho  lililoten- 
genezwa  kwa  kitambaa  kutoka  Najran,  ambacho  kilikuwa 
kigumu  mno  na  kizito.  Bedui  mmoja  akamsogelea  Mjumbe 
wa  Mwenyezi  Mungu  (^)  na  kuvuta  joho  lake  kikatili. 
Kitendo  hiki  cha  yule  Bedui  kiliacha  alama  nyekundu  kwenye 
shingo  ya  Mtume.  Baadae  yule  Bedui  akasema: 

“Ewe  Muhammad!  Amuru  baadhi  ya  mali  ya  Mwenyezi 
Mungu  ambayo  iko  kwako  nipewe  mimi”. 

Mjumbe  wa  Mwenyezi  Mungu  (^)  akamgeukia  ^ 

yule  Bedui  na  kutabasamu.  Baadae  akakubali  kutekeleza 
alichoambiwa  na  Bedui  yule.  (Bukhari,  Khumus  19,  Libas  18,  Adab 
8;  Muslim,  Zakat  128). 

Uvumilivu  na  upole  ulioje... 


Siku  moja  wakati  Abu  Darda  anazunguka  katika  mji 
aliwaona  watu  wakimnyanyasa  mtenda  dhambi  kwa  maneno 
makali  mno.  Akawauliza: 

“Kama  mngelimuona  mtu  amedondoka  kisimani,  je 
msingelijaribu  kumsaidia?”. 

Wale  watu  wakajibu: 

“Ndio  tungelimsaidia”  Kisha  Abu  Darda  akawaambia: 

“Kama  ni  hivyo  basi  msimnyanyase  ndugu  yenu.  Na 
mtukuzeni  Mwenyezi  Mungu  kwa  kuwapa  uzima”. 

Wale  watu  wakamuuliza: 

“Je  wewe  hujamkasirikia  huyu  mkosefu?” 

Swahaba  huyu  mwema  ambaye  alilelewa  chini  ya 
usimamizi  wa  Mjumbe  wa  Mwenyezi  Mungu  (^)  akawajibu: 

“Mimi  sijamkasirikia  yeye,  bali  matendo  yake.  Pindi 
atakapoachana  na  makosa  yake  bado  ataendelea  kuwa  ndugu 
yangu”  (Abdulrazzak,  XI,  180;  Abu  Nuaym,  HUya  1,  225). 

Wakati  wa  kipindi  cha  Mtume  (^)  kulikuwa  na  mtu 
mmoja  aliyeitwa  Abdullah.  Mtu  huyu  ambaye  alijulikana 
kama  ‘Khimar’  alikuwa  akimfanya  Mjumbe  wa  Mwenyezi 
Mungu  (^)  acheke  kutokana  na  vichekesho  vyake.  Hata 
hivyo  wakati  mwingine  Mjumbe  wa  Mwenyezi  Mungu  (^) 
alikuwa  akimuadhibu  kwa  sababu  ya  kunywa  kwake  pombe... 

Siku  moja  baada  ya  kipindi  kingine  cha  kumuadhibu  na 
baada  ya  yeye  Abdullah  kuondoka,  wale  waliokuwepo  pale 
wakaomba  dua  dhidi  yake  kwa  kusema:  “Ewe  Mwenyezi 
Mungu  mlaani  mtu  huyu”.  Kisha  Mjumbe  wa  Mwenyezi 
Mungu  (^)  akawageukia  na  kuwaambia: 

“Msiseme  maneno  hayo.  Msimsaidie  Shetani  dhidi  ya 
ndugu  yenu.  Naapa  kwa  Mwenyezi  Mungu  kuwa  nafahamu 
kuwa  mtu  huyu  anampenda  Mwenyezi  Mungu  na  Mjumbe 
wake.  Badala  ya  kumlaani  hamna  budi  kumuombea:  “Ewe 
Mwenyezi  Mungu,  Msamehe  madhambi  yake.  Ewe  Mwenyezi 
Mungu  mhurumie  mtu  huyu”  (Bukhari,  Hudud,  4,  5;  Abu  Dawud, 
Hudud  35). 

Tukio  hili  ni  ushahidi  tosha  juu  ya  upole  na  uvumilivu 
vilivyotokana  na  wema,  huruma  na  upendo  aliokuwa  nao 
Mjumbe  wa  Mwenyezi  Mungu  (^)  kwa  watu  wake. 


Kipindi  fulani  wakati  Rabi  ibn  Haysam  alipokuwa 
anaswali  farasi  wake  mwenye  thamani  ya  dirham  elfu  20 
aliibiwa  mbele  ya  macho  yake.  Lakini  badala  ya  kumfuata 
mwizi  aliamua  kumalizia  swala  yake  huku  akiwa  na  amani 
moyoni  mwake. 


Baada  ya  marafiki  zake  kusikia  juu  ya  hasara  ile  kubwa 
walienda  kumpa  pole.  Rabi  ibn  Haysam  aliwaambia: 

“Nilimuona  mwizi  akimfungua  farasi  wangu.  Hata  hivyo 
wakati  ule  nilishughulishwa  na  jambo  muhimu  zaidi  na 
ninalolipenda.  Ndio  maana  sikumkimbiza  mwizi  yule”. 

Baada  ya  kuyasikia  haya  wale  marafiki  zake  wakaanza  ^ 

kumlaani  mwizi  yule.  Rabi  ibn  Haysam  akawaambia: 

“Tulieni  kwani  hajanidhuru  mimi.  Ameidhuru  nafsi  yake 
mwenyewe.  Nadhani  inatosha  kwa  masikini  yule  kujidhuru 
yeye  mwenyewe,  sisi  tusimdhuru”  (Angalia  Babanzade  Ahmad 
Naim,  Islam  Ahlakinin  Esaslari,”  uk  85-6). 

Uzuri  ulioje  wa  kilele  cha  upole  na  huruma...Hii  ni  hali  ya 
kipekee  ya  marafiki  wa  Mwenyezi  Mungu  ambao  waliangalia 
uumbaji  kwa  kupitia  Muumba  wao... 


Siku  moja  Imam  Sha’bi’,  ambaye  alikuwa  mmoja  wa 
Tabi’ina  wakubwa  alimwambia  maneno  yafuatayo  mtu 
mmoja  muovu  ambaye  alikuwa  amemtukana: 

“Kama  unachokisema  ni  cha  kweli,  basi  Mwenyezi 
Mungu  anisamehe!  Ikiwa  wewe  ni  muongo,  basi  Mwenyezi 
Mungu  akusamehe!” 

Uzuri  ulioje  wa  mfano  huu  wa  wema  mkubwa... 


Kwa  ufupi  ni  kwamba  upole  na  uvumilivu  ambavyo 
ni  matokeo  ya  tabia  nzuri  kama  vile  wema,  huruma  na 
upendo,  ndio  kiini  cha  mahusiano  ya  kijamii.  Mambo  haya  ni 
maamrisho  matukufu  kutoka  kwa  Mwenyezi  Mungu  Mtukufu 
na  ndivyo  zilivyokuwa  tabia  za  Mjumbe  wa  Mwenyezi  Mungu 
(M)  ambaye  alisema: 


“Yeyote  ambaye  amejaaliwa  rifk  (upole  na  wema)  ame- 
pewa  neema  kubwa  sana.  Lakini  yeyote  ambaye  hana  rift 
amenyimwa  neema  kubwa”  (Tirmidhi,  Birr,  67/2013). 

11.  Kuwa  na  dhana  njema  katika  kila  kitu 

Kuwa  na  husn-i  zann  (dhana  njema)  ni  kufikiria  chan- 
ya,  kutumaini  mazuri,  kujiweka  mhali  na  fikra  hasi  na  dhana 
mhaya  au  fikra  mbaya.  Waislamu  watakapofanikiwa  kufun- 
gamana  na  dhana  njema  kwa  watu  wengine  watalindwa  dhidi 
ya  kuangukia  kwenye  makosa. 

Aya  ifuatayo  kutoka  kwenye  Qur’an  tukufu  inafunga 
milango  yote  inayompelekea  mtu  kuwadhania  wengine 
vibaya: 

“Enyi  mlio  amini!  Jiepusheni  na  dhana  nyingi,  kwa- 
ni  baadhi  ya  dhana  ni  dhambi.  Wala  msipelelezane,  wala 
msisengenyane  nyinyi  kwa  nyinyi.  Je!  Yupo  katika  nyinyi 
anaye  penda  kuila  nyama  ya  nduguye  aliye  kufa?  Mna- 
lichukia  hilo!  Na  mcheni  Mwenyezi  Mungu.  Hakika 
Mwenyezi  Mungu  ni  Mwenye  kupokea  toba,  Mwenye 
kurehemu”  (Hujurat,  49:12). 

Mjumbe  wa  Mwenyezi  Mungu  (^)  amesema: 

“Jichungeni  na  dhana.  Kwani  dhana  au  tuhuma  zisizo 
na  ushahidi  ni  maneno  mabaya  mno.  Msichunguze  wana- 
chokisema  wengine,  msitafute  makosa  ya  watu  wengine  na 
msijikweze  na  kujisifu  miongoni  mwenu.  Msioneane  wivu  kati 
yenu,  msichokozane  miongoni  mwenu  na  msipeane  migongo 
nyinyi  kwa  nyinyi.  Enyi  waja  wa  Mwenyezi  Mungu!  Kuweni 
kama  ndugu  kama  vile  Mwenyezi  Mungu  alivyowaamrisha...” 
(Muslim,  Birr,  28-34). 

Hadith  nyingine  ya  Mjumbe  wa  Mwenyezi  Mungu  (^) 
ni  kama  ifuatavyo: 

“Na  asitokee  yeyote  katika  maswahaba  wangu  kuja  kuni-  Mfk 

ambia  kasoro  za  mwingine.  Ninataka  kuwa  na  moyo  safi 
mbele yenu”  (Abu  Dawud,  Adab,  28/4860). 

Kuwa  na  dhana  nj  ema  kwa  wengine  ni  j  ambo  r  ahisi  ambalo 
haligharimu  chochote.  Kinyume  chake  kunamuepushia  mtu 
majukumu  na  kuchoka.  Khalifa  wa  nne,  Ali  (4®)  amesema: 

“Kuweni  na  dhana  njema  juu  ya  waja  wa  Mwenyezi 
Mungu.  Mkifanya  hivyo  mtakuwa  mmejipunguzia  mzigo 
mkubwa”. 

Ili  kuwa  na  dhana  njema  juu  ya  wale  waliotangulia  mbele 
ya  Mwenyezi  Mungu,  waislamu  hawana  budi  kuamini  kuwa 
watasamehewa.  Kufikiria  kinyume  chake  hakuna  faida  kwa 
yeyote. 

Kila  mtu  hana  budi  kuendelea  kuwadhania  wengine 
wema  na  kuwa  na  uvumilivu  juu  ya  hilo.  Ikiwa  ukweli 
wa  mambo  haujulikani  ni  jukumu  la  waislamu  kudhaniana 
mazuri  na  kuwa  na  fikra  chanya  kati  yao.  Kwani  tutakuja 
kuhukumiwa  kutokana  na  dhana  zetu  hasi.  Kinyume  chake 
ni  kuwa  hata  kama  tutakuwa  tumekosea  kwa  kumdhania 
mtu  mazuri,  hatutohukumiwa  kwa  hilo.  Hasara  yetu  itakuwa 
ni  kukosea  kulikotokana  na  dhana  yetu  njema.  Lakini  kama 
tutamdhania  mtu  kwa  ubaya  au  tutamshuku  mtu  yeyote 
tutalazimika  kuwajibika  kutokana  na  matendo  yetu  haya. 

Matukio  ya  wema 

Kutokana  na  masimulizi  ya  Abdullah  ibn  Amr  (4®), 
wakati  wa  kutekeleza  moja  ya  mizunguko  ya  Al-Kaaba, 
Mjumbe  wa  Mwenyezi  Mungu  (^)  aliizungumzia  Al-Kaaba 
kama  ifuatavyo: 

- 

“Usafi  ulioje  uliokuwa  nao  na  uzuri  ulioje  wa  harufu  yako! 
Utukufu  ulioje  uUokuwa  nao  na  ukubwa  ulioje  wa  heshima 
iliyo  juu  yako.  Ninaapa  kwa  mwingi  wa  Rehema  ambaye 
ameishikilia  roho  yangu  mikononi  mwake  kuwa  thamani  ya 
muumini  mbeleya  Mwenyezi  Mungu  ni  kubwa  kuliko  thamani 
yako  wewe.  Thamani  ya  mali  na  damu  ya  muumini  iko  sawa. 
Hatuna  chochote  bali  dhana  njema  kwa  waumini”  (Ibn  Majah, 
Fitan,  2). 

Hivyo  kwa  waumini  kujipamba  na  dhana  njema  juu  ya 
wengine  ni  kanuni  muhimu  katika  Uislamu. 

Mjumbe  wa  Mwenyezi  Mungu  (^)  alipata  shida  sana 
kutokana  na  tukio  la  Ifk^^  ambalo  lilisababishwa  na  fitina 
na  utesi  wa  wanafiki.  Mjumbe  wa  Mwenyezi  Mungu  (^) 
aliwaendea  mke  wake  aitwae  Zaynab  bint  Jahsh  (4®)  na 
mjakazi  wa  Aisha  (4®)  aitwae  Barira  (4®)  na  kuwaomba 
maoni  yao  kuhusu  Aisha  (4&)®^.  Wote  walishuhudia  wema 
wake.  Aisha  (4®)  ana  yafuatayo  ya  kusema  kuhusiana  na  suala 
hili: 

“Mjumbe  wa  Mwenyezi  Mungu  (^)  alipokuwa  ana- 
lichunguza  suala  hili  alimuuliza  Zaynab  bint  Jahsh  (4&)  juu 
ya  maoni  yake  kwangu: 

“Ewe  Zaynab,  je  unajua  nini  kuhusiana  na  suala  hili,  na 
ni  nini  ulichokiona?” 

Akajibu: 

“Ewe  Mjumbe  wa  Mwenyezi  Mungu!  Ninajilinda  kuto- 
kana  na  kile  ambacho  masikio  yangu  hayajakisia  na  macho 

53.  Tukio  hili  linahusisha  kashfa  ambayo  washirikina  walimzushia  Aisha  (^s^) 

ambaye  ni  mke  wa  Mtume. 

54.  Bukhari,  Shahadah  16 

yangu  hayajakiona.  Sijui  chochote  kuhusu  Aisha  zaidi  ya 
wema”. 

Miongoni  mwa  wake  za  Mjumhe  a  Mwenyezi  Mungu 
(^),  Zaynah  alikuwa  ni  mtu  ambaye  kutokana  na  baadhi 
ya  matendo  yake  mema  alionekana  kuwa  mpinzani  wangu. 
(Kama  angelikuwa  amepata  nafasi  angelinisemea  kwa 
Mjumbe  wa  Mwenyezi  Mungu  (^)  ili  aonekane  yeye  ni  bora 
zaidi  kwake).  Hata  hivyo  kutokana  na  uchamungu  wake  na 
imani  yake  ya  dini  Mwenyezi  Mungu  alimuepushia  kuwa 
miongoni  mwa  watu  walionizushia”  (Bukhari,  Shahadah,  15,  30; 
Muslim,  Tawba,  56). 

Uzuri  ulioje  wa  mfano  wa  husn-i  dhann...Wakati  watu 
wengi  wangeliweza  kuangukia  kwenye  makosa,  lakini  Zaynab 
alijikinga  chini  ya  mwamvuli  wa  husn-i  zann  na  aliepushiwa 
adhabu  kali  iliyowapata  wale  waliomzushia  Aisha  (4®). 
Baadae  aya  zikashuka  kwa  ajili  ya  kumsafisha  Aisha  kutokana 
na  uzushi  ule.  Pia  zilishushwa  aya  zilizobeba  onyo  kali  kwa 
wazushi  na  wale  waliojitenga  na  dhana  njema.  Ikafahamika 
kuwa  kama  Mwenyezi  Mungu  angelikuwa  hasamehi,  basi 
wote  wangeliadhibiwa  katika  njia  mbaya  kabisa.  Kurudiwa 
mara  nyingi  maonyo  na  vitisho  hivi  inatosha  kutuonyesha 
namna  ulivyo  ubaya  wa  dhana  na  tuhuma  za  uongo.  Aya  hizo 
zinasema  yafuatayo: 

“Kwa  nini  mlipo  sikia  khabari  hii,  wanaume  Waumini 
na  wanawake  Waumini  hawakuwadhania  wenzao  mema, 
na  kusema:  Huu  ni  uzushi  dhaahiri?”  (Al-Nur,  24:12). 

“Na  lau  kuwa  si  fadhila  ya  Mwenyezi  Mungu  juu  yenu 
na  rehema  yake  katika  dunia  na  Akhera,  bila  ya  shaka 
ingeli  kupateni  adhabu  kubwa  kwa  sababu  ya  yale  mliyo 
jiingiza”  (Al-Nur,  24:14). 

Pia  wakati  wa  kipindi  cha  tukio  la  Ifk  ,  Ummu  Ayynb 
ambaye  alikuwa  mke  wa  Abu  Ayyub  al-Ansari  alimuuliza 
mumewe: 

“Je  umesikia  watu  wanayoyasema  kuhusu  Aisha?”  Abu 
Ayyub  akajibu: 

“Ndio  nimesikia.  Lakini  yote  ni  uongo  na  mambo  ya 
kutengeneza”. 

Kisha  akamuuliza  mke  wake: 

“Je  wewe  ungeliweza  kufanya  kitendo  kibaya  kama 
hicho?”  Akajibu: 

“Hapana!  Naapa  kwa  Mwenyezi  Mungu  kamwe 
nisingeliweza  kufanya  hivyo”. 

Kisha  Abu  Ayyub  (4®)  akamwambia: 

“Naapa  kwa  Mwenyezi  Mungu!  Aisha  ni  bora  zaidi  yako” 
(Ibn  Hisham,  III,  347;  Waqidi,  11,  434). 

Uzuri  ulioje  wa  mfano  juu  ya  dhana  njema  katika  kizazi 
kile  cha  kuigwa... 


Ibn  Mas’ud  (4®)  anasimulia  yafuatayo: 

“Ukimuona  ndugu  yako  anatenda  dhambi  usimsaidie 
Shetani  kwa  kusema  maneno  kama:  “Ewe  Mola!  Mharibu 
mtu  huyu.  Ewe  Mwenyezi  Mungu!  Mlaani  mtu  huyu”. 


Badala  yake  sema:  “Ewe  Mola!  Msamehe  mtu  huyu 
na  umuongoze  katika  njia  iliyonyooka”.  Kama  maswahaba 
wa  Mtume  Muhammad  (^)  kamwe  hatukusema  chochote 

kumuhusu  mtu  yeyote  aliyekufa  ambaye  hatukujua  alikufa 
katika  hali  gani.  Kama  alikufa  vizuri,  tulikuwa  tukisema: 
“Amekutana  na  kheri”.  Kama  alikufa  vibaya  tulikuwa  tunahofia 
kusema  chochote  juu  yake”  (Abu  Nuaym,  Hilya,  IV,  205). 


Mtu  aliyekuwa  amemtembelea  Abu  Dujana  (4®)  ambaye 
alikuwa  mgonjwa  kitandani  aliona  uso  wake  uking’aa  kwa 
nuru,  akamuuliza: 

“Kwa  nini  uso  wako  unang’aa  kiasi  hicho?”.  Akajibu: 

“Nina  matendo  mawili: 

“La  kwanza  ni  kwamba  ninakaa  kimya  juu  ya  mambo 
yasiyonihusu  na  la  pili  ni  kwamba  moyo  wangu  uko  mbali  na 
kuwadhania  vibaya  waumini  wenzangu.  Huwa  nina  dhana 
njema  kuhusu  kila  muumini”  (Ibn  Sad,  III,  557). 


Jalaluddin  al-Rumi  anaelezea  kwa  sitiari  kuhusu  tabia 
mbaya  na  zenye  kuangamiza  ambazo  zinajificha  ndani  ya 
mwanadamu  kama  vile  dhana,  wivu  na  husda  kama  ifuatavyo: 

Wakati  fulani  Sultani  aliwanunua  watumwa  wawili.  Ili 
kutambua  uwezo  wao  na  nyoyo  zao  alianza  kuzungumza  na 
mtumwa  wa  kwanza.  Yule  mtumwa  alimpa  Sultani  majibu 
ambayo  kwa  watu  wengine  wangelitafakari  kwa  muda  na 
kwa  ugumu  juu  ya  majibu  yale.  Sultani  alifurahishwa  mno 
na  uelewa,  akili  na  maneno  matamu  ya  mtumwa  huyu.  Kisha 
akamuita  yule  mtumwa  mwingine. 

Yule  mtumwa  mwingine  akaenda  mbele  ya  Sultani. 
Mdomo  wa  mtumwa  yule  ukawa  unatoa  harufu  mbaya  na 
meno  yake  yalikuwa  meusi  kutokana  na  kupuuzia  kwake. 

Ingawa  Sultani  hakupendezwa  sana  na  muonekano  wa  nje  wa 
mtumwa  yule  alianza  kuzungumza  naye  ili  kujua  tabia  yake 
na  undani  wake: 

“Kutokana  na  muonekano  wako  na  harufu  ya  kinywa 
chako  kaa  mbali  kidogo,  lakini  sio  mbali  sana.  Ngoja  kwanza 
tutafute  tiba  ya  mdomo  wake;  wewe  ni  rafiki  na  mimi 
ni  mganga  mwenye  ufahamu  mkubwa.  Haikubaliki  kwetu 
kukudharau  au  kukufedhehesha.  Kaa  chini  na  utuhadithie 
baadhi  ya  visa  ili  tuweze  kufahamu  uwezo  wako  wa  kufikiria”. 

Kisha  Sultani  akamgeukia  yule  mtumwa  wa  kwanza  na 
kumwambia: 

“Sasa  nyanyuka  na  uende  hamam  ukajisafishe  vizuri”. 

Baada  ya  rafiki  yake  kuondoka,  akamgeukia  yule  mtumwa 
wa  pili  ambaye  alikuwa  akiongea  naye  na  kumwambia 
maneno  yafuatayo  kwa  lengo  la  kumjaribu: 

“Huyu  rafiki  yako  niliyetoka  kuongea  naye  muda  si 
mrefu  ameniambia  mambo  mengi  kuhusu  wewe.  Lakini 
mimi  nakuona  hauko  kama  alivyosema  yeye.  Mtu  huyu 
mwenye  husda  alijaribu  kunifanya  nikuchukie  wewe.  Rafiki 
yako  huyu  amesema  yafuatayo  kukuhusu  wewe:  “Yeye  ni 
mwizi.  Yeye  si  muaminifu.  Anakaa  pamoja  na  wahalifu  na  pia 
hana  utu”.  Je  wewe  una  lipi  la  kusema  kumhusu  yeye?” 

Yule  mtumwa  wa  pili  akamjibu  Sultani  kama  ifuatavyo: 

“Siwezi  kusema  kuwa  amedanganya  mtu  huyu  mwenye 
uelewa  mkubwa  na  msema  ukweli.  Kinyume  chake  kutokana 
na  maneno  yake  nitajaribu  kubadilika  kwa  kuona  kuwa 
ninaweza  kuwa  na  kasoro  hizo.  Sultani  wangu!  Labda  ameona 
kasoro  nyingi  juu  yangu  bila  ya  mimi  mwenyewe  kuzitambua”.  ^ 

Sultani  akamwambia  yule  mtumwa: 

“Kama  alivyoniambia  kasoro  zako,  na  wewe  sasa  niambie 
kasoro  zake”.  Yule  mtumwa  akajibu: 

“Sultani  wangu!  Ukweli  ni  kwamba  yeye  ni  rafiki  yangu 
mwema.  Moyo  wangu  unanizuia  kutofunua  kasoro  zake. 
Ndio  maana  ninachoweza  kukuambia  ni  hiki:  Kwa  muono 
wangu  kasoro  zake  si  kasoro  bali  ni  wema.  Yeye  ni  mfano  wa 
kuigwa  katika  upendo,  uaminifu  na  utu.  Yeye  ni  mtu  mwenye 
msimamo,  akili  na  urafiki  wa  kweli.  Yeye  ni  mkarimu  na 
anawasaidia  wahitaji.  Yeye  ni  mkarimu  mno  kiasi  cha  kuweza 
kutoa  uhai  wake  kama  ikimlazimu  kufanya  hivyo.  Tabia 
nyingine  ya  rafiki  yangu  ni  kwamba  yeye  si  mtu  mwenye 
majivuno.  Yeye  anampenda  kila  mtu  nani  adui  wa  nafsi  yake 
mwenyewe” 

Kisha  Sultani  akamwambia  yule  mtumwa: 

“Usimsifu  rafiki  yako  kupita  kiasi  na  usijaribu  kujisifu 
mwenyewe  kwa  kupitia  kwake.  Kwani  na  yeye  nitamjaribu  na 
wewe  utakuja  kujutia  maneno  yako”. 

Kisha  mtumwa  yule  akasema: 

“Kwa  hakika  hapana,  sikumsifu  kupita  kiasi.  Sifa  za  rafiki 
yangu  yule  ni  nyingi  zaidi  ya  nilizozitaja.  Hizi  nilizokuambia 
ndio  tabia  za  rafiki  yangu.  Hata  hivyo  sina  la  kufanya  kama 
hutaniamini.  Moyo  wangu  unanilazimu  kuyasema  hayo”. 

Pindi  yule  mtumwa  wa  kwanza  aliporejea  kutoka  hamam 
Sultani  alimuita  na  kumwambia: 

“Mwenyezi  Mungu  akupe  afya  na  neema  zisizo  na 
kikomo.  Hata  hivyo  ubora  ulioje  kama  hutakuwa  na  sifa 
mbaya  ambazo  rafiki  yako  ameniambia.  Kisha  wale  walioiona 

sura  yako  nzuri  watafurahia  sana.  Kisha  itakuwa  sawa  kwa 
hazina  yote  ya  ulimwengu  kukuangalia  wewe”. 

Yule  mtumwa  akamwamhia: 

“Sultani  wangu!  Tafadhali  niamhie  ni  kipi  alichokisema 
mtu  huyu  asiye  na  busara?” 

Sultani  akajibu: 

“Kwanza  kabisa  ameniambia  kuhusu  unafiki  wako.  Ame- 
niambia  ijapokuwa  unaonekana  kama  tiba  lakini  ukweli  ni 
kwamba  wewe  mwenyewe  ni  laana”. 

Baada  ya  kuyasikia  maneno  haya  kutoka  kwa  Sultani 
alipandwa  na  hasira  sana  kiasi  kwamba  akaanza  kutoa 
mapovu  mdomoni  mwake,  na  uso  wake  ukageuka  na  kuwa 
mwekundu  kutokana  na  hasira.  Yule  mtumwa  akaanza 
kumsema  vibaya  rafiki  yake  bila  hata  mipaka.  Alisema: 

“Mwanzoni  alikuwa  rafiki  yangu,  lakini  nikakuta  ananuka 
mdomo  sana.  Alikuwa  kama  mbwa  katika  nyakati  za  njaa. 
Mara  nyingi  alikuwa  akila  taka  taka”. 

Yule  mtumwa  wa  kwanza  alianza  kuongea  kama  filimbi 
katika  kumsema  vibaya  rafiki  yake.  Alianza  kutoa  ubaya 
uliokuwa  umejificha  ndani  yake.  Kisha  Sultani  akamwambia 
yule  mtumwa:  “Inatosha”.  Kisha  akauweka  mkono  wake 
kwenye  mdomo  wa  Yule  mtumwa  na  kusema: 

“Sasa  nimeona  tofauti  kati  yenu.  Mdomo  wake  ulikuwa 
ukinuka  kutokana  na  ugonjwa  kwenye  mwili  wake.  Lakini 
nafsi  yako  wewe  inatoa  harufu  mbaya.  Ewe  nafsi  inayonuka, 
sogea.  Rafiki  yako  atakuwa  kiongozi  wako  na  wewe  utafuata 
atakachokuamrisha.  Utajifunza  kutoka  kwake  tabia  njema, 
utu  na  namna  ya  kuongea.  Jifunze  kutokana  na  wema  wake. 
Jiweke  mbali  na  dhana  na  husda.  Wewe  ni  mtu  mwenye 
kusikitisha  sana,  uko  kama  mtu  ambaye  amejifunga  jabali  M 

kwenye  tumbo  lake;  huwezi  kuogelea  wala  kutembea  nalo”. 

Yule  mtumwa  wa  pili  ambaye  alitoa  maneno  mazuri 
kuhusu  rafiki  yake  alipata  neema  za  kiroho  na  kimwili 
kutokana  na  kuwa  kwake  katika  kilele  cha  wema.  Kwa  upande 
mwingine  yule  mtumwa  wa  kwanza  ambaye  alitoa  maneno 
mabaya  na  kutekwa  na  hasira  zake  bila  ya  kujua  ukweli  wa 
mambo  alidharaulika  na  kufedheheka  na  kukutana  na  hasara 
kubwa. 


Hivyo  cha  muhimu  ni  kwamba  kuwa  na  dhana  jema 
juu  ya  watu  ni  matunda  ya  kuwaangalia  viumbe  kwa  kupitia 
Mwenyezi  Mungu.  Kuwatakia  watu  heri  na  kuangalia  upande 
wao  wa  wema  ni  sifa  muhimu  sana  ambayo  itampelekea  mtu 
kupata  radhi  za  Mwenyezi  Mungu  na  kupendwa  na  watu. 


12.  Ukarimu  na  kujiepusha  na  ubinafsi 

Ukarimu  ni  kumpa  mtu  kitu  ambacho  wewe  unacho  lakini 
mwenzako  hana.  Kilele  cha  ukarimu  ni  isar  au  kutokuwa  na 
ubinafsi  au  kujitolea.  Maana  nzuri  ya  isar  inaweza  kupatikana 
katika  aya  ifuatayo  iliyopo  ndani  ya  Qur’an: 

“Na  huwalisha  chakula,  juu  ya  kukipenda  kwake, 
masikini,  na  yatima,  na  wafungwa.  Hakika  sisi  tunaku- 
lisheni  kwa  wajihi  wa  Mwenyezi  Mungu.  Hatutaki  kwenu 
malipo  wala  shukrani.  Hakika  sisi  tunaiogopa  kwa  Mola 
wetu  Mlezi  hiyo  siku  yenye  shida  na  taabu.  Basi  Mwenyezi 
Mungu  atawalinda  na  shari  ya  siku  hiyo,  na  atawakutanisha 
na  raha  na  furaha”  (Al-Insan,  76:8-11). 


Ukarimu  ni  zao  la  huruma  inayotokana  na  imani.  Na 

huruma  ni  kukimbilia  kuwasaidia  wengine  ili  kukidhi  haja 
zao. 

Hata  hivyo  ukarimu  sio  kutumia  mali  bila  mpangilio. 
Mwenyezi  Mungu  anawaneemesha  waja  wake  kwa  umakini 
na  kwa  kujua  umuhimu  wake.  Katika  suala  hili  Mwenyezi 
Mungu  Mtukufu  ametuambia  yafuatayo: 

“Wala  usiufanye  mkono  wako  kama  ulio  fungwa  shin- 
goni  mwako,  wala  usiukunjue  wote  kabisa,  utabaki  uki- 
laumiwa  muflisi”  (Al-Isra  17:29). 

Ukarimu  ni  moja  ya  sifa  za  Mwenyezi  Mungu.  Moja  ya 
jina  lake  ni  ‘Al-Kareem’  lenye  kumaanisha  ‘Anayetoa  bila 
mipaka  na  mwingi  wa  kutoa’*^.  Majina  mengine  ya  Mwenyezi 
Mungu  kama  vile  Rahman,  Rahim,  Wahhab,  Latwif,  Tawwab, 
Gaffar,  Afuww,  Rauf  na  Hadi  pia  yanaonyesha  ukarimu  wa 
Mwenyezi  Mungu  katika  maeneo  mbalimbali. 

Tunaelezwa  yafuatayo  katika  hadith: 

“Mwenyezi  Mungu  aliyejuu  zaidi  ni  Al-Jawwad,  yani  Yeye 
ni  mwingi  wa  ukarimu  na  neema  na  ndio  maana  anapenda 
ukarimu.  Anapenda  tabia  njema  na  anachukia  tabia  mbaya” 
(Suyuti,  I,  60). 

“Bila  shaka  Mwenyezi  Mungu  ni  Twayyib,  yani  Anapenda 
uzuri  na  vizuri.  Yeye  ni  Twahir,  Anapenda  usafi.  Yeye  ni  Karim, 
Anapenda  uadilifu.  Yeye  ni  Jawwad,  Anapenda  ukarimu” 
(Tirmidhi,  Adab,  41/2799). 

Ili  kuwa  na  fungu  katika  ukarimu  wa  Mwenyezi  Mungu, 
muumini  hana  budi  kuwa  kama  mwezi  katika  usiku  wa  kiza, 
yani  awe  mpole,  afikirie  wengine,  mwenye  huruma,  mwema. 

moyo  wa  kutoa,  na  awe  na  moyo  safi.  Mwenyezi  Mungu 
anasema  yafuatayo  katika  aya  ndani  ya  Qur’an: 

“Enyi  mlio  amini!  Toeni  katika  tulivyo  kupeni  kabla 
haijafika  Siku  ambayo  hapatakuwapo  biashara,  wala 
urafiki,  wala  uombezi.  Na  makafiri  ndio  madhaalimu” 

(Al-Baqara,  2:254). 

“...Na  chochote  mtakacho  kitoa  Yeye  atakilipa.  Naye  ni 
Mbora  wa  wanao  ruzuku”  (Al-Saba,  34:39) 

Ali  (4a)  ana  yafuatayo  ya  kusema: 

“Watu  wamelala  na  pindi  wanapokufa  huamka...”  (Ajluni, 
Kashfu  al-Hafa,  II,  312/2795).  Kama  hatutaki  kuamka  tukiwa 
mikono  mitupu  katika  maisha  ya  milele  na  ikiwa  hatutaki 
kukosa  malipo,  hatuna  hudi  kuandaa  kipato  chetu  kwa  ajili 
ya  maisha  ya  kesho  akhera  kwa  kujipamba  na  tabia  ya 
ukarimu  na  kujiepusha  na  ubinafsi  ndani  ya  dunia  hii.  Rumi 
amelielezea  jambo  hili  vizuri  mno: 

“Maisha  ya  dunia  hii  si  chochote  bali  ndoto.  Kupata 
manufaa  katika  dunia  hii  ni  sawa  na  kutafuta  hazina  ndani 
ya  ndoto  yako.  Utajiri  wa  dunia  hii  unaendelea  kurithishwa 
vizazi  baada  ya  vizazi  na  kubakia  ndani  ya  dunia  hii”. 

“Malaika  wa  mauti  humuamsha  mtu  mjinga  aliyelala  ili 
aichukue  roho  yake.  Kisha  mtu  huyo  husikitika  juu  ya  jitihada 
kubwa  aliyoifanya  katika  kumiliki  mali  ndani  ya  dunia  hii, 
mali  ambayo  si  kitu  cha  uhakika  cha  kumiliki.  Hujuta  mno, 
lakini  huwa  amechelewa  na  muda  huwa  umeshakwisha...” 


Hivyo  ndivyo  yanavyokuwa  maisha  ya  hapa  duniani,  na 
ndivyo  yanavyokuwa  maisha  ya  kesho  akhera... 


Tunaelezwa  katika  aya  ndani  ya  Qur’an: 


MWENENDO  WA  KIISLAMU  NA  SILKA  YA  MOYO 


“Na  toeni  katika  tulicho  kupeni  kabla  hayajamfikia 
mmoja  wenu  mauti,  tena  hapo  akasema:  Mola  wangu  Mlezi! 
Huniakhirishi  muda  kidogo  nipate  kutoa  sadaka,  na  niwe 
katika  watu  wema?  Wala  Mwenyezi  Mungu  hataiakhirisha 
nafsi  yoyote  inapo  fika  ajali  yake;  na  Mwenyezi  Mungu 
anazo  khabari  za  mnayo  yatenda”  (Al-Munafiqun,  63:l0-ll). 

Mwenyezi  Mungu  Mtukufu  anawasifu  wale  waja  wake 
walio  wakarimu  na  ambao  nyoyo  zao  zimeamka  kama 
ifuatavyo: 

“...wanawapendelea  kuhko  nafsi  zao,  ingawa  wao 
wenyewe  ni  wahitaji.  Na  mwenye  kuepushwa  uchoyo  wa 
nafsi  yake,  basi  hao  ndio  wenye  kufanikiwa”  (Al-Hashr,  59:9). 

Mjumbe  wa  Mwenyezi  Mungu  (^)  ambaye  kamwe 
hakuwahi  kukataa  ombi  la  mtu  yeyote®®  ameeleza  wema  wa 
wale  walio  na  tabia  ya  ukarimu  kama  ifuatavyo: 

“Ukarimu  ni  kama  mti  ambao  matawi  yake  yananinginia 
katika  dunia  hii  kutokea  peponi.  Yeyote  atakayeshikilia  tawi 
moja  wapo  basi  Utampeleka  peponi.  Kwa  upande  mwingine 
ubakhili  ni  kama  mti  ambao  matawi  yake  yananing’inia 
kwenye  Moto  kutokea  hapa  duniani.  Na  yeyote  atakayeshikilia 
tawi  moja  wapo  basi  litampeleka  motoni...”  (Bayhaqi,  Shuabu’l 
Iman,  VII,  435). 

“Hali  ya  mkarimu  ukiilinganisha  na  ya  mbakhili  ni  kama 
hali  za  watu  wawili  waliovaa  vazi  la  chuma  kuanzia  vifuani 
mwao  mpaka  kwenye  mitulinga  yao.  Kadiri  mtu  mkarimu 
anavyotoa  basi  vazi  lake  linatanuka  na  kurefuka  kiasi  cha 
kuziba  vidole  vyake  vya  miguu  na  kufuta  nyayo  zake.  Pindi 
mtu  mbakhili  anapotaka  kutoa  kitu  basi  vazi  lake  Unasinyaa 


56.  Angalia  Bukhari,  Adab  39;  Muslim,  Fadail,  56. 


USTAARABU  WA  USTAARABU 


na  kumzuia;  kadiri  anavyojitahidi  kulitanua  lakini  haisaidii 
kitu”  (Bukhari,  Jihad  89,  Zakat  28;  Muslim,  Zakat  76-77). 

“Mtu  mkarimu  yupo  karibu  na  Mwenyezi  Mungu,  pepo 
na  watu;  na  yupo  mbali  na  Moto.  Na  mtu  mbakhili  yupo 
mbali  na  Mwenyezi  Mungu,  pepo  na  watu,  na  yupo  karibu 
na  Moto.  Mtu  mkarimu  ambaye  ni  mjinga  anapendeza  zaidi 
kwa  Mwenyezi  Mungu  zaidi  ya  mtu  bakhili  anayefanya  ibada 
wakati  WOte”  (Tirmidhi,  Birr,  40/1961). 

“Wakati  wote  msamehe  mtu  mkarimu,  kwani  Mwenyezi 
Mungu  humshikilia  mkono  pindi  anapoyumba”  (Haythami,  VI, 
282). 

Asma  (4a),  ambaye  ni  binti  wa  Abu  Bakr  (4®)  anasimulia 
kuwa  Mjumbe  wa  Mwenyezi  Mungu  (^)  alimwambia: 

“Usikaze  nyuzi  za  mfuko  wako  wafedha,  kwani  Mwenyezi 
Mungu  anaweza  kukibana  kile  alichokupa”  (Bukhari,  Zakat,  21). 

“Toa  na  usiendelee  kuhesabu,  isije  ikapelekea  Mwenyezi 
Mungu  akahesabu  vile  alivyokupa  na  kukuzuia  navyo.  Usifiche 
fedha  zako  kwenye  chungu  vinginevyo  Mwenyezi  Mungu 
atazificha  na  wewe  usizione”  (Muslim,  Zakat,  88). 

Kuwafikiria  wengine  zaidi  yako  mwenyewe,  ukarimu, 
usafi  wa  moyo  na  ukweli,  vyote  ni  matokeo  ya  kukua  kiimani. 
Ukarimu  na  kuwafikiria  wengine  ndivyo  vitakavyomuweka 
mtu  mbali  na  dunia  na  vishawishi  vyake  ambavyo  vinachafua 
amani  na  imani  ya  moyo. 

Rumi  ameelezea  tena  vizuri  manufaa  ya  ukarimu  na 
ubaya  wa  ubakhili  kama  ifuatavyo: 

“Ukarimu  ni  tawi  la  mti  wa  peponi.  Huzuni  iliyoje  kwa 
yule  anayeliachia  tawi  hili.  Yule  anayepanda  mbegu  hana 

budi  kwanza  kukisafisha  chumba  chake  cha  kupandia  hizo 
mbegu,  na  baadae  mavuno  yake  yatakuwa  makubwa.  Lakini 
yule  asiyefanya  hivyo  atapelekea  mbegu  zake  kuwa  chakula 
cha  panya”. 

“Kama  watu  warembo  wanavyotafuta  vioo  vya  kujita- 
zamia  visafi,  ndivyo  pia  mtu  mkarimu  anavyowatafuta  watu 
masikini  na  dhaifu.  Uzuri  wa  watu  warembo  huonekana 
kwenye  kioo  kama  uzuri  wa  watu  wanaotoa  unavyodhihirika 
mbele  ya  masikini  na  walala  hoi”. 

Pia  leo  hii  tunawahitaji  watu  ambao  wanahamasisha  kwa 
kila  namna  ukarimu  na  kuwasaidia  wengine.  Tusisahahu 
kuwa  na  sisi  tungeliweza  kuwa  katika  nafasi  ya  watu  masikini 
na  wasiojiweza.  Ndio  maana  tuna  deni  la  shukurani  kwa 
Mola  wetu,  hivyo  hatuna  budi  kuwa  wakarimu,  kuwasaidia 
wagonjwa,  walalahoi,  wapweke,  wahitaji  na  wenye  njaa. 

Hebu  tugawane  na  wahitaji  neema  tulizojaaliwa  ili  zile 
nyoyo  tunazoziridhisha  na  kuzifurahisha  zituzidishie  imani 
zetu  ndani  ya  dunia  hii,  na  zitusaidie  na  kutupa  furaha  kesho 
akhera. 


Matukio  ya  wema 
Anas  (4s)  anasimulia: 

Mjumbe  wa  Mwenyezi  Mungu  (^)  alikuwa  akitoa  kila 
alichokuwa  akiombwa  kwa  ajili  ya  Uislamu.  Siku  moja  alimpa 
mtu  mmoja  aliyemjia  kundi  kubwa  la  kondoo.  Yule  mtu 
aliporejea  kwenye  kabila  lake  aliwaambia: 


“Enyi  watu.  Kimbilieni  kuingia  kwenye  Uislamu.  Kwani 

Muhammad  anatoa  mali  nyingi  bila  ya  kuhofia  umasikini 
wala  uhitaji”. 

Ukweli  ni  kwamba  baadhi  ya  watu  waliingia  kwenye 
Uislamu  kwa  ajili  ya  kupata  manufaa  ya  kidunia.  Hata  hivyo 
haikuchukua  muda  mrefu  kabla  ya  Uislamu  haujawa  wenye 
thamani  kwao  zaidi  ya  dunia  na  kila  kitu  kilichopo  ndani 
yake.  (Muslim,  Fadail,  57-58) 


Ingawa  Safwan  ibn  Umayya,  mmoja  wa  viongozi  wa 
wapagani  wa  kiquraish,  alikuwa  bado  hajaingia  kwenye 
Uislamu  lakini  alipambana  bega  kwa  bega  pamoja  na  Mjumbe 
wa  Mwenyezi  Mungu  (^)  katika  vita  vya  Hunayn  na  Twaif 

Walipokuwa  wanapita  karibu  na  ngawira  zilizokuwa 
zimekusanywa  pale  Jirana,  Safwan  aliiangalia  sehemu  ya 
ngawira  zile  kwa  matamanio.  Pindi  Mjumbe  wa  Mwenyezi 
Mungu  (^)  alipomuona  alimuuliza: 

“Je  ngawira  hizo  zinakupendeza?” 

“Ndio”  Safwan  alijibu. 

“Zichukue,  zote  ni  zako” 

Safwan  alijisikia  vibaya  na  kusema: 

“Hakuna  moyo  unaoweza  kuwa  na  ukarimu  kama  moyo 
wa  Mtume”.  Kisha  akatoa  shahada  na  kuwa  Muislamu.  (Waqidi, 
II,  854-55). 

Mjumbe  wa  Mwenyezi  Mungu  (^)  alikuwa  katika  kilele 
cha  wema.  Alikuwa  akitoa  mara  nyingi  na  kuwapa  watu  kwa 
lengo  la  kurekebisha  udhaifu  wao  na  alikuwa  akifanya  juhudi 
ya  kuwaongoza. 

AbduUah  ibn  Abbas  (4®)  anasimulia: 

“Mjumbe  wa  Mwenyezi  Mungu  (^)  ndiye  aliyekuwa 
mkarimu  kupita  wote.  Ukarimu  wake  ulikuwa  ukiongezeka 
katika  kipindi  cha  Ramadhani,  wakati  alipokuwa  anakutana 
na  Jibril.  Jibril  alikuwa  akikutana  na  Mjumbe  wa  Mwenyezi 
Mungu  (^)  katika  kila  usiku  ndani  ya  mwezi  Mtukufu  wa 
Ramadhani  na  walikuwa  wakisomeana  Qur’an.  Ndio  maana 
Mjumbe  wa  Mwenyezi  Mungu  (^)  alikuwa  mkarimu  mno 
kuliko  upepo  unaovuma  bila  ya  kizuizi”  (Bukhari,  Bad’u  al-Wahy 
5,  6,  Sawm  7;  Muslim,  Fadail  48,  50). 


Wakati  fulani  mtu  mmoja  alimjia  Mjumbe  wa  Mwenyezi 
Mungu  (^)  na  kumwambia: 

“Ewe  Mjumbe  wa  Mwenyezi  Mungu!  Nina  njaa”. 

Mjumbe  wa  Mwenyezi  Mungu  (^)  akatuma  ujumbe  kwa 
mmoja  wa  wake  zake  atume  kitu  kwa  ajili  ya  kula.  Hata  hivyo 
huyu  mama  wa  waumini  alisema: 

“Naapa  kwa  yule  aliyekutuma  kuwa  Mtume  kuwa 
nyumbani  hatuna  chochote  isipokuwa  maji”. 

Mjumbe  wa  Mwenyezi  Mungu  (^)  alipogundua  kuwa 
hali  ilikuwa  ni  ile  ile  hata  kwa  wake  zake  wengine  aliwageukia 
maswahaba  na  kuwaomba: 

“Je  kuna  yeyote  kati  yenu  anaweza  kumkubalia  mtu  huyu 
awe  mgeni  wake  usiku  wa  leo?” 

Mtu  mmoja  kutoka  Answar  akasema: 


“Mimi  nitamchukua  ewe  Mjumbe  wa  Mwenyezi  Mungu” 
Kisha  akamchukua  yule  mtu  muhitaji  na  kumpeleka  nyum- 


USTAARABU  WA  USTAARABU 


bani  kwake.  Alipofika  alimwambia  mke  wake: 

“Je  tuna  chochote  kwa  ajili  ya  kula?”  Mke  wake  akamjibu: 

“Hapana,  kuna  chakula  cha  kuwatosha  watoto  wetu  tu”. 

Kisha  yule  swahaba  akasema: 

“Kama  ni  hivyo  washughulishe  watoto  kwa  kitu  chochote. 
Na  kama  wataulizia  kitu  cha  kula  walaze  kitandani.  Pindi 
mgeni  wetu  atakapoingia  ndani  utazima  taa  na  tutajifanya 
kama  tunakula  pamoja  naye”. 

Kisha  wakakaa  chini  kwa  ajili  ya  kula.  Yule  mgeni  akala 
na  kushiba  na  wao  wakaenda  kulala  na  njaa. 

Asubuhi  yake  swahaba  huyu  akaenda  kwa  Mjumbe  wa 
Mwenyezi  Mungu  (^).  Baada  ya  Mjumbe  wa  Mwenyezi 
Mungu  (^)  kumuona  alimwambia: 

“Mwenyezi  Mungu  aliyejuu  zaidi  amependezwa  najambo 
ulilomfanyia  mgeni  wakojana  usiku”  (Bukhari,  Manaqibu’l  Ansar, 
10;  Tafsir,  59/6;  Muslim,  Ashribah,  172). 


Siku  moja  Mjumbe  wa  Mwenyezi  Mungu  (^)  alichinja 
kondoo.  Baada  ya  kumgawanya  kwa  watu  wengi  kisha 
Mjumbe  wa  Mwenyezi  Mungu  (^)  akamuuliza  Aisha  ni  kipi 
kilichokuwa  kimebakia.  Pindi  Aisha  alipomjibu: 

“Umebakia  mtulinga  pekee”,  Mjumbe  wa  Mwenyezi 
Mungu  (^)  akasema: 

“Unamaanisha  tuna  malipo  ya  kila  kitu  isipokuwa  mtu- 
linga”.  (Tirmidhi,  Qiyamah,  33). 

Inamaanisha  kuwa  mali  yetu  halisi  ni  ile  tuliyoitoa... 

Siku  moja  masikini  mmoja  alimjia  Mjumbe  wa  Mwenyezi 
Mungu  (^)  na  kumuomba  kitu.  Mjumbe  wa  Mwenyezi 
Mungu  akasema: 

“Sina  chochote  cha  kukupa  lakini  nenda  kanunue  chochote 
unachohitaji  kwajina  langu  na  mimi  nitakilipia  nitakapopata”. 

Omar  (4®)  ambaye  hakukubali  Mjumbe  wa  Mwenyezi 
Mungu  (^)  aingie  katika  madeni  alisema: 

“Ewe  Mjumbe  wa  Mwenyezi  Mungu!  Kama  ungelikuwa 
na  kitu  ungelitoa  lakini  Mwenyezi  Mungu  haikalifishi  nafsi 
yako  kwa  lile  lililo  nje  ya  uwezo  wako”. 

Uso  wake  uliobarikiwa  ulionyesha  namna  alivyokuwa 
hakuridhishwa  na  maneno  haya  ya  Omar.  Kutokana  na  haya 
mtu  mmoja  wa  kianswar  alisema: 

“Mama  yangu  na  baba  yangu  watolewe  kwa  ajili  yako  ewe 
Mjumbe  wa  Mwenyezi  Mungu.  Achana  na  hayo!  Usihofie 
kuwa  Mwenyezi  Mungu  atakupunguzia  malipo  yake”. 

Maneno  haya  ya  swahaba  huyu  yalimfurahisha  sana 
Mjumbe  wa  Mwenyezi  Mungu  (^)  na  kumfanya  atabasamu 
na  kusema: 

“Haya  ndiyo  niliyoamrishwa  kuyafanya”  (Haythami,  X,  242). 

Uzuri  ulioje  wa  mfano  huu  wa  moyo  msafi...muumini 
kumliwaza  Muislamu  mwenzake  ni  sababu  ya  amani  kubwa 
ndani  ya  moyo  wake. 


Mmoja  wa  viongozi  wa  Tabieen,  Abdullah  al-Harawi 
alikuwa  akifahamu  hali  ya  ukarimu  aliokuwa  nao  Mjumbe 
wa  Mwenyezi  Mungu  (^).  Hata  hivyo  alitaka  kufahamu 

zaidi.  Siku  moja  alipokuwa  Aleppo  alikutana  na  Bilal  Habeshi 
(4a),  msomaji  adhana  wa  Mjumbe  wa  Mwenyezi  Mungu  (^). 
Baada  ya  kuipata  fursa  hii  alimuuliza  Bilal  kuhusiana  na 
Mjumbe  wa  Mwenyezi  Mungu  (^): 

“Ewe  Bilal!  Nielezee  namna  Mjumbe  wa  Mwenyezi 
Mungu  alivyokuwa  akitoa”. 

Bilal  (4a)  akaelezea  kama  ifuatavyo: 

“Tokea  siku  ambayo  Mjumbe  wa  Mwenyezi  Mungu 
(^)  alipotumwa  na  Mwenyezi  Mungu  kuwa  Mjumbe  wa 
Mwenyezi  Mungu  (^)  mpaka  siku  alipokufa  nilikuwa 
nikiangalia  mambo  yake  mbalimbali.  Kwa  mfano  pale 
Muislamu  alipomjia  na  kumuona  kuwa  ni  masikini,  alikuwa 
akiniagiza  niende  kukopa  na  kumnunulia  yule  mtu  chakula 
na  mavazi.  Siku  moja  mpagani  mmoja  alikuja  kwangu  na 
kuniambia:  “Ewe  Bilal.  Mimi  ni  mtu  tajiri  na  mwenye  fursa 
nyingi.  Kuanzia  sasa  usiende  kwa  yeyote  mwingine  kuomba 
mkopo  bali  njoo  kwangu”.  Niliamua  kufanya  vile.  Siku 
moja  nilikuwa  nimeshachukua  udhu  na  niko  tayari  kusoma 
adhana,  mara  nikamuona  yule  mpagani  akiwa  pamoja  na 
kundi  la  wafanyabiashara.  Aliponiona  aliniita: 

“We  Bilal” 


“Kuna  nini?”  nikajibu.  Yule  mtu  akanikunjia  sura  na 
kuniangalia  vibaya  na  kuanza  kutoa  maneno  makali: 

“Ni  muda  gani  sasa  tokea  mwanzo  wa  mwezi?”  aliuliza. 

Nikajibu: 

“Si  muda  mrefu”. 


Kisha  akasema: 

“Yamebakia  masiku  manne  tu.  Siku  hiyo  ikifika  nitataka 
unipatie  ninachokudai.  Sikukupa  fedha  zile  kwa  ajili  yako 
wala  kwa  ajili  ya  yule  mtu,  bali  nilikupa  wewe  ili  uje  kuwa 
mtumwa  wangu.  Utapeleka  kondoo  wangu  kuwachunga 
kama  ulivyokuwa  ukifanya  mwanzoni”. 

Nilipoyasikia  maneno  yale  nilikasirika  sana.  Nikaenda 
kusoma  adhana.  Baada  ya  kumaliza  kuswali  swala  ya  isha 
Mjumbe  wa  Mwenyezi  Mungu  alirejea  kwenye  familia  yake. 
Nikamuomba  ruhusa  ya  kuongea  naye  akanikubalia  na 
kuniruhusu  kuingia  kwake.  Kisha  nikamwambia: 

“Ewe  Mjumbe  wa  Mwenyezi  Mungu!  Mama  yangu  na  baba 
yangu  watolewe  kwa  ajili  yako.  Unamkumbuka  yule  mpagani 
niliyeenda  kuomba  mkopo  kutoka  kwake?  Amesema  hili  na 
hili.  Si  wewe  wala  mimi  nina  namna  ya  kumlipa  mtu  huyu. 
Atakuja  kunidhalilisha  mimi.  Naomba  uniruhusu  nikatafute 
hifadhi  kwenye  kabila  moja  wapo  ya  yale  yaliyoingia  kwenye 
Uislamu  hivi  karibuni.  Niruhusu  nikakae  nao  mpaka  hapo 
Mwenyezi  Mungu  aliye  juu  zaidi  atakapokujaalia  mali  mali 
ya  kuweza  kulipa  deni  langu”. 

Baada  ya  kupata  ruhusa  kutoka  kwa  Mjumbe  wa 
Mwenyezi  Mungu  niliondoka  mpaka  nyumbani  kwetu.  Kisha 
nikaweka  upanga  wangu,  singe  yangu,  mkuki  wangu  na 
viatu  chini  ya  kichwa  changu,  nikageuzia  uso  wangu  angani 
na  kulala.  Nilikuwa  na  mfadhaiko  kiasi  kwamba  sikuweza 
kupata  usingizi  kwa  haraka.  Nilipokaribia  kupata  usingizi  tu 
mara  nikasikia  mtu  akiniita  nje: 

“Ewe  Bilal.  Mjumbe  wa  Mwenyezi  Mungu  (^)  anakuita”. 


Nikasogea  kwenye  mlango  wa  Mjumbe  wa  Mwenyezi 
Mungu  (^)  na  sikuona  kingine  bali  ngamia  wanne  waliobe- 

beshwa  mizigo.  Niliomba  ruhusa  ya  kuingia  na  kisha  nikaingia 
ndani.  Mjumbe  wa  Mwenyezi  Mungu  (^)  akaniambia: 

“Habari  njema  ewe  Bilal.  Mwenyezi  Mungu  aliye  juu 
zaidi  amenitumia  mali  hii  ili  nilipe  deni  lako”.  Nikamsifu 
Mwenyezi  Mungu,  kisha  Mjumbe  wa  Mwenyezi  Mungu  (^) 
akaniambia: 

“Je  hukuona  ngamia  wanne  mhele  ya  mlango?” 

“Nimewaona”  nikajibu. 

“Wbie  ni  wako  pamoja  na  walichokibeba.  Wametumwa 
na  kiongozi  wa  Fedek.  Wachukue  na  uende  ukalipe  deni  lako”. 

Nilitekeleza  kile  alichoniambia  Mtume.  Niliwatua  mizigo 
yao  na  kuwapa  chakula  na  kisha  nikaenda  kusoma  adhana 
ya  alfajiri.  Baada  ya  Mjumbe  wa  Mwenyezi  Mungu  (^) 
kumaliza  kuongoza  swala  nilienda  kwenye  makaburi  ya  Baqi, 
nikanyanyua  mikono  yangu  mpaka  masikioni  mwangu  na 
kusema  kwa  sauti: 

“Yeyote  anayemdai  chochote  Mjumbe  wa  Mwenyezi 
Mungu  aje  sasa  hivi  nimlipe”. 

Kwa  kuuza  ile  mizigo  iliyokuja  na  ngamia  wale  niliweza 
kupata  fedha  ambayo  nililipa  madeni  yote  ya  Mjumbe  wa 
Mwenyezi  Mungu  (^)  kiasi  kwamba  hakubakia  yeyote  katika 
uso  wa  dunia  ambaye  alikuwa  akimdai  Mjumbe  wa  Mwenyezi 
Mungu.  Pia  nilibakiwa  na  kiasi  fulani  cha  fedha.  Ilipofika  jioni 
nilimuona  Mjumbe  wa  Mwenyezi  Mungu  amekaa  msikiti 
peke  yake.  Nilimtolea  salamu  kisha  akaniuliza: 

“Nini  kimetokea?  Umefanya  nini?” 


“Mwenyezi  Mungu  aliye  juu  zaidi  amelipa  madeni  yote 
ya  Mjumbe  wa  Mwenyezi  Mungu  (^)  na  sasa  huna  deni 
lolote”  nilijibu. 

“Je  kuna  chochote  kilichobakia?”  aliniuliza. 

“Ndio,  dinar  mbili”  nilijibu. 

“Kama  ni  hivyo  niokoe  kutokana  na  hizo  dinar  mbili  kwa 
kuzitoa.  Sitarejea  kwenye  familia  yangu  mpaka  uniondoshee 
mzigo  wa  hizo  dinar  mbili  na  kuniacha  huru”. 

Kwa  kuwa  hakukuwa  na  mtu  yeyote  aliyekuja  ili  nimpe 
zile  dinar,  Mjumbe  wa  Mwenyezi  Mungu  (^)  alisubiria 
pale  msikiti  kwa  muda  mrefu.  Mara  ilipokaribia  usiku  watu 
wawili  waliokuwa  kwenye  farasi  walikuja.  Niliwachukua  na 
kuwapeleka  sokoni  na  kuwanunulia  chakula  na  mavazi  kwa 
kutumia  dinar  zile  mbili.  Baada  ya  Mjumbe  wa  Mwenyezi 
Mungu  (^)  kumaliza  kuongoza  swala  ya  isha  aliniita  na 
kuniuliza: 


“Umekifanyia  nini  kile  ulichokuwa  umebakia  nacho?”. 

“Mwenyezi  Mungu  amekuweka  huru”  nikajibu. 

Baada  ya  kusikia  jibu  langu,  Mjumbe  wa  Mwenyezi 
Mungu  akatoa  takbir  “Mwenyezi  Mungu  ni  mkubwa”. 

Alimsifu  Mwenyezi  Mungu  kutokana  na  kuwekwa  huru 
na  hofu  ya  kufa  akiwa  na  amana  ya  zile  dinar  mbili.  Kisha 
alinyanyuka  na  kuondoka  na  mimi  nikamfuata  nyuma. 
Alimtembelea  kila  mtu  wa  familia  yake  na  kumsalimia.  Baada 
ya  hapo  akarudi  nyumbani  kwake. 

Na  hivi  ndivyo  ilivyokuwa  ewe  Abdullah.  Hili  ndilo  jibu 
la  swali  lako”  (Abu  Dawud,  Haraj,  33-35/3055;  Ibn  Hibban,  Sahih,  XIV, 
262-264). 


Mjumbe  wa  Mwenyezi  Mungu  (^)  alikuwa  mkarimu 
mno  kiasi  kwamba  alikuwa  akikopa  kwa  ajib  ya  kuwasaidia 
wengine.  Ni  kiasi  gani  na  sisi  kama  umma  wake  tumemuiga 
kwa  ukarimu  wake? 

Mshairi  ameelezea  kilele  cha  ukarimu  na  kujiepusha  na 
ubinafsi  kama  ifuatavyo: 

“Kama  angelikuwa  hana  kingine  mkononi  mwake 
isipokuwa  uhai  na  nafsi  yake  angelivitoa  kwa  yeyote  ambaye 
angelimuomba.  Ndio  maana  yeyote  ambaye  angelimuomba 
angelitakiwa  kumuogopa  Mwenyezi  Mungu  na  kuwa  mkweli 
katika  ombi  lake”. 

Mshairi  mwingine  amesema: 

“Kama  siku  moja  mtu  anaufananisha  ukarimu  wako  na 
mawingu  atakuwa  amekosea  katika  kukusifu  kwake.  Kwani 
mawingu  yanatoa  huku  yanalia  wakati  wewe  unatoa  huku 
unatabasamu”. 

Hivyo  hiki  ndicho  kiwango  cha  ukarimu  aliokuwa  nao 
Mjumbe  wa  Mwenyezi  Mungu  (^).  Alikuwa  akitoa  kila 
alichokuwa  nacho  kwa  hiari  yake  mwenyewe  katika  njia 
ya  Mwenyezi  Mungu.  Khalid-i  Baghdadi  ametoa  ulingano 
kuhusu  kilele  cha  ukarimu  wa  Mtume: 

“Mjumbe  wa  Mwenyezi  Mungu  (^)  alikuwa  mfano 
mzuri  wa  kuigwa  katika  ukarimu  kiasi  kwamba  bahari 
zinatoa  lulu  kwa  ajili  ya  uwepo  wake,  rubi  zinatoka 
kwenye  mwamba  mgumu  na  mawaridi  yanachanua  kutoka 
kwenye  miba.  Kama  tabia  yake  nzuri  ingelitajwa  kwenye 
bustani  basi  kusingelibakia  hata  chipukizi  la  waridi  ambalo 
lisingelitabasamu,  yani  lisingelifunguka  na  kuchanua”^^. 


Kujitolea  kwa  Aisha  (4®),  mke  wa  Mjumbe  wa  Mwenyezi 
Mungu  (^)  kulikuwa  kwa  kipekee.  Wakati  Omar  (4®) 


57.  Khalid-i  Baghdadi,  Divan,  trans  Sadreddin  Yuksel,  Istanbul  1977,  uk  65-66. 

anakaribia  kukata  roho  baada  ya  kuchomwa  alimuita  mwanae 
Abdullah  na  kumwambia: 

“...Nenda  kwa  Aisha,  mama  wa  waumini  na  umwambia 
kuwa  Omar  anamtakia  amani.  Usithubutu  kusema  ‘kamanda 
wa  waumini’  anakutakia  amani.  Kwani  leo  hii  mimi  si 
kamanda  wa  waumini  tena.  Kisha  mwambie:  “Omar  ibn 
Khatab  anakuomba  ruhusa  ya  kuzikwa  pembezoni  mwa 
marafiki  zake  wawili”. 


Abdullah  (4a)  anaendelea: 

“Niliomba  ruhusa  ya  kuingia  nyumbani  kwa  Aisha  (4®) 
na  kisha  nikamtolea  salamu.  Alikuwa  analia,  nikamwambia: 


“Omar  anakutakia  amani  na  anakuomba  aruhusiwe 
kuzikwa  pembezoni  mwa  marafiki  zake  wawili”. 

Aisha  akajibu: 

“Nilikuwa  nimebakisha  sehemu  pembezoni  mwa  Mjumbe 
wa  Mwenyezi  Mungu  (^)  kwa  ajili  yangu  mwenyewe.  Hata 
hivyo  leo  ninamuachia  Omar  badala  yangu”.  (Mjumbe  wa 
Mwenyezi  Mungu  na  Abu  Bakr  wote  walizikwa  kwenye 
chumba  cha  Aisha.  Aisha  alitaka  azikwe  kwenye  sehemu 
iliyobaki  karibu  na  Mjumbe  wa  Mwenyezi  Mungu  (^)  na 
baba  yake). 

Niliporejea  Omar  aliambiwa: 

“Abdullah  huyu  hapa,  amesharudi”.  Omar  (4®)  alijaribu 
kunyanyuka  kwa  furaha  na  shauku: 

“Ninyanyue”  alisema.  Alimshikilia  mtu  mwingine  kama 
kizuizi  na  kuniuliza: 

“Umekuja  na  habari  gani?” 


“Ombi  lako  limekubaliwa.  Aisha  amekupa  ruhusa”. 


USTAARABU  WA  USTAARABU 


Baada  ya  kuyasema  haya  naye  alisema: 

“Alhamdulillah  (Sifa  zote  njema  anastahiki  Mwenyezi 
Mungu).  Hakukuwa  na  jamho  lingine  muhimu  kwangu  zaidi 
ya  hili.  Pindi  roho  yangu  itakapochukuliwa  nipelekeni  pale. 
Mtakapofika  mpeni  tena  salamu  zangu  na  kisha  mwamhieni 
“Omar  anaomha  ruhusa”.  Kama  atawaruhusu  hasi  ingieni 
ndani,  na  kama  hatawaruhusu  basi  mtanipeleka  kunizika 
pamoja  na  waislamu  wengine  makaburini”. 

Alipokufa  walimchukua  na  kumpeleka  kwenye  chumba 
cha  Aisha.  Abdullah  akamtolea  salamu  na  kusema: 

“Omar  anaomba  ruhusa”.  Mheshimiwa  Aisha  akajibu: 

“Muingize  ndani”.  Upesi  aliingizwa  ndani  na  kuzikwa 
pembezoni  mwa  marafiki  zake  watukufu.  (Bukhari,  As-habu 
al-Nabi  8,  Janaiz  96,  Jihad  174,  Tafsir  59/5,  Ahkam  43). 

Tabia  tukufu  ya  kutoa  aliyokuwa  nayo  Aisha  (4®)  na 
upole,  maadili  na  heshima  ya  Omar  (4®)  vilikuwa  vya  hali  ya 
juu  kiasi  kwamba  maneno  hayawezi  kuzielezea. 

Zaynab  ibnt-i  Jahsh  (4®),  mke  mwingine  wa  Mjumbe  wa 
Mwenyezi  Mungu  (^)  alikuwa  mwanamke  mwenye  maarifa 
makubwa  katika  kazi  za  mikono.  Alikuwa  akipata  fedha  kwa 
kupitia  shughuli  hii  na  kuitumia  katika  njia  ya  Mwenyezi 
Mungu.  Mjumbe  wa  Mwenyezi  Mungu  (^)  aliwaambia  wake 
zake: 

“Mwenye  mkono  mrefu  ndiye  atakayeungana  na  mimi 
mapema  zaidi”. 


Aisha  (4a)  anaelezea: 

“Kutokana  na  matamanio  yetu  na  shauku  ya  kuwa  pamoja 

na  Mjumbe  wa  Mwenyezi  Mungu  tulikuwa  tukipima  mikono 
yetu  ili  tujue  ni  nani  kati  yetu  atakuwa  wa  kwanza  kuungana 
na  Mtume.  Ilikuwa  baada  ya  pale  ndipo  tulipogundua  kuwa 
Mjumbe  wa  Mwenyezi  Mungu  (^)  aliposema  ‘mwenye 
mkono  mrefu’  alimaanisha  Zaynab.  Kwani  yeye  ndiye 
aliyeweza  kutengeneza  vitu  kwa  mikono  yake  na  alikuwa 
mkarimu  mno  katika  kuwasaidia  watu  wengine”  (Muslim, 
Fadail  as  Sahaba,  lOI) 

« 

Baada  ya  kuhamia  Madina,  kila  familia  ya  Madina  {Ans- 
wai^^)  iliichukua  familia  ya  waislamu  wapya  waliowasili  kuto- 
ka  Makka  {Muhajirah^^).  Kutokana  na  haya  kulionekana 
makubaliano  kati  yao  ya  kufanya  kazi  kwa  ushirikiano  na 
kugawana  mapato  yao.  Answar  walitoa  kiasi  kikubwa  cha 
ardhi  na  kumkabidhi  Mjumbe  wa  Mwenyezi  Mungu  (^) 
na  yeye  Mjumbe  wa  Mwenyezi  Mungu  (^)  aliigawanya  kwa 
Muhajirah.  Answar  au  wasaidizi  walienda  mbali  zaidi  kwa 
kutoa  vifuatavyo: 

“Ewe  Mjumbe  wa  Mwenyezi  Mungu!  Chukua  mitende 
yetu  na  uigawanye  kwa  Muhajirun”. 

Pindi  Mjumbe  wa  Mwenyezi  Mungu  (^)  alipokataa 
jambo  hili  Answar  waliwageukia  Muhajirina  na  kuwaambia: 

“Kama  ni  hivyo  chukueni  jukumu  la  kuimwagilia  na 
kuisimamia  mitende  ili  tuje  kugawana  mavuno”.  Mjumbe  wa 
Mwenyezi  Mungu  (^)  alipokubaliana  na  jambo  hili  pande 
zote  mbili  zikasema: 

58.  Answar  ni  jina  walilopewa  waislamu  wa  Madina  na  linamaanisha 
‘Wasaidizi’. 

59.  Muhajirah  lilikuwa  ni  jina  walilopewa  kundi  la  kwanza  la  waislamu  ambao 
waliacha  nyumba  zao  na  kuhamia  Madina  pamoja  na  Mtume  na  linamaanisha 
wahamiaji.  (Maelezo  ya  mfasiri). 

“Tumesikia  na  tumetii”  (Bukhari,  Harth  5). 

Ni  kiasi  gani  tunahitaji  mwenendo  huu  Mtukufu  katika 
dunia  ya  leo  ambayo  ina  masikini  wengi... 


Pindi  Mjumbe  wa  Mwenyezi  Mungu  (^)  alipowasili 
Madina  Muhajirina  walimwambia: 

“Ewe  Mjumbe  wa  Mwenyezi  Mungu!  Kamwe  hatujawahi 
kuona  watu  wakarimu  na  wenye  kutoa  kama  kabila  hili 
tulilohamia.  Yeyote  mwenye  mali  nyingi  anatoa  zaidi  na 
yule  mwenye  mali  kidogo  anajitolea  kile  kile  alichonacho  na 
kuwasaidia  watu.  Wametuondolea  mashaka  yote  ya  maisha 
na  wametufanya  washirika  katika  utajiri  wao.  Tunahofia 
kuwa  watapata  malipo  yote  na  kutoacha  chochote  kwa  ajili 
yetu”. 

Mjumbe  wa  Mwenyezi  Mungu  (^)  amesema: 

“Hapana.  Hali  ya  kuwa  mnawaombea  kwa  Mwenyezi 
Mungu  na  kuendelea  kuwasifu  kwa  kile  walichowafanyia,  na 
nyinyi  pia  mtapata  malipo  yenu”  (Tirmidhi,  Qiyamah,  44/2487) 


Jabir  (4®)  anaelezea  ukarimu  wa  Answar  kwa  Muhajirina 
kama  ifuatavyo: 


“Kila  Answar  walipokusanya  mavuno  yao  ya  tende 
waliyagawa  katika  mafungu  mawili.  Kisha  walikuwa  wakiweka 
tende  nyingi  kwenye  fungu  moja  na  kuweka  tende  chache 
kwenye  fungu  lingine.  Kisha  walikuwa  wakiweka  majani  ya 
minazi  katika  lile  fungu  dogo  ili  lionekane  kubwa  kinyume 
na  lilivyokuwa.  Kisha  walikuwa  wakiwaambia  Muhajirina: 
“Chukua  fungu  lolote  unalotaka”.  Kwa  kufikiria  kuwa  fungu 

kubwa  linabidi  kwenda  kwa  Answar,  Muhajirina  walikuwa 
wakichagua  lile  fungu  lililokuwa  linaonekana  kuwa  dogo. 
Kwa  namna  hii  Muhajirina  walikuwa  wakipata  tende  nyingi. 
Na  Answar  nao  walijihakikishia  kuwa  wanapata  fungu 
dogo...”  (Haythami,  X,  40) 


Siku  moja  Mjumbe  wa  Mwenyezi  Mungu  (^)  alikuwa 
amewagawia  Muhajirina  ngawira  zilizokuwa  zimechukuliwa 
kutoka  Bani  Nadir.  Alikuwa  hajampa  chochote  yeyote 
miongoni  mwa  Answar  licha  ya  kuwepo  watu  watatu  wenye 
kuhitaji.  Baadae  aliwageukia  Answar  na  kuwaambia: 

“Kama  mnataka  viacheni  vile  mlivyowagawia  Muhajirina 
mwanzoni  viwe  vyao  na  nyinyi  mchukue  ngawira  hizi.  Na 
kama  mkitaka  chukueni  kile  mlichokitoa  na  muache  ngawira 
hizi  zote  kwa  ajili  yao”. 

Kisha  Answar  wakatoa  jibu  lifuatalo  lenye  kuashiria 
ukarimu  wao  na  kipaumbele  chao  kwa  ndugu  zao  waislamu 
juu  ya  wao  wenyewe: 

“Ewe  Mjumbe  wa  Mwenyezi  Mungu!  Sisi  tutawapa  ndugu 
zetu  Muhajirina  sehemu  ya  mali  zetu  na  nyumba  zetu  na  pia 
tutawaachia  ngawira  zote” 

Kutokana  na  hili  aya  ifuatayo  ilishushwa  kwa  ajili  ya 
kutoa  bishara  njema  ya  uongofu  kwa  wale  waja  wa  Mwenyezi 
Mungu  waliojitolea  kwa  moyo  safi: 


“Na  waho  na  maskani  zao  na  Imani  yao  kabla  yao, 
wanawapenda  walio  hamia  kwao,  wala  hawaoni  choyo 
katika  vifua  vyao  kwa  wahvyo  pewa  (Wahajiri),  bali  wana- 
wapendelea  kuliko  nafsi  zao,  ingawa  wao  wenyewe  ni 

wahitaji.  Na  mwenye  kuepushwa  uchoyo  wa  nafsi  yake, 
basi  hao  ndio  wenye  kufanikiwa”  (Al-Hashr,  59:9)  (Al-Razi, 
XXIX,  250;  Qurtubi,  XVII,  25). 

Hivyo  moyo  wa  muumini  hauna  budi  kuhisi  amani 
wakati  wa  kutoa  kama  walivyokuwa  Answar  na  kutohofia 
kuwa  mali  zao  zitapungua. 


Siku  moja  Mjumbe  wa  Mwenyezi  Mungu  (^)  alikuwa 
anataka  kuigawa  ardhi  ya  Bahrain  kwa  ajili  ya  kuwapa  Answar. 
Answar  walionyesha  kujitolea  kusikokuwa  na  mfano: 

“Ewe  Mjumbe  wa  Mwenyezi  Mungu!  Usitupatie  chochote 
mpaka  uwapatie  ndugu  zetu  Muhajirina  mara  mbili  ya  hiki” 

Kisha  Mjumbe  wa  Mwenyezi  Mungu  (^)  akasema: 

“Enyi  Answar!  Kwa  kuwa  mmewapendelea  ndugu  zenu 
Muhajirina  juu  yenu  na  hamtaki  chochote,  basi  kuweni  na 
subira  juu  mitihani  ya  hii  dunia  mpaka  mnifikie  kwenye 
chemchem  ya  Kawthar^°.  Kwani  baada  yangu  utakuja  wakati 
ambao  watu  wengine  watapendelewa  juu  yenu”  (Bukhari, 
Manaqibu’l  Ansar  8) 

Siku  moja  wakati  Aisha  (4®),  mke  wa  Mjumbe  wa 
Mwenyezi  Mungu  (^)  akiwa  amefunga,  masikini  mmoja 
alimjia  na  kumuomba  kitu.  Aisha  (4®)  hakuwa  na  chochote 
pale  nyumbani  isipokuwa  kipande  cha  mkate.  Alimwambia 
mtumishi  wake: 


60.  Kawthar  ni  chemchem  au  mto  kutoka  peponi ,  mto  ambao  ndio 
chanjo  cha  mito  yote  ya  peponi  [Maelezo  ya  mfasiri). 

“Mpe  huyo  mtu  mkate”. 

Yule  mtumishi  akasema: 

“Hakuna  chochote  isipokuwa  hiki  kipande  cha  mkate 
kwa  ajili  ya  kufuturia”. 

Aisha  (4a)  akasema  tena: 

“Mpe  huyo  mtu  huo  mkate”. 

Yule  mtumishi  anaendeleza  kisa: 

Kutokana  na  amri  ya  Aisha  nilimpatia  yule  masikini 
ule  mkate.  Ilipofika  usiku  mtu  mmoja  alitutumia  sehemu  ya 
kondoo  aliyepikwa.  Aisha  aliniita  na  kuniambia: 

“Mchukue  huyu,  huyu  ni  mtamu  zaidi  ya  mkate  wako” 
(Muwatta,  Sadaqa  5) 

Tunaambiwa  katika  aya  ndani  ya  Qur’an  kuwa  “Je!  Hawa- 
jui  ya  kwamba  Mwenyezi  Mungu  anapokea  toba  ya  waja 
wake,  na  anazikubali  sadaka,  na  kwamba  Mwenyezi  Mun- 
gu  ni  Mwingi  wa  kupokea  toba  na  Mwenye  kurehemu?” 

(Al-Tawba,  9:104).  Mwenyezi  Mungu  Mtukufu  anawapa  waja 
wake  kulingana  na  madaraja  ya  nyoyo  zao. 


Wakati  fulani  swahaba  mmoja  alipewa  zawadi  ya  kichwa 
cha  kondoo.  Alimwambia  mtoaji  wa  zawadi:  “Ndugu  yangu, 
familia  ile  na  ile  zinahitaji  zaidi  yetu”  na  kisha  akaichukua 
na  kuipeleka  kwenye  familia  aliyoambiwa.  Familia  ile  ikaitoa 
kwa  familia  nyingine...wakaendelea  kufanya  vile  mpaka 
ikapitia  nyumba  saba  na  mara  mwishowe  ikarudi  kwenye 
nyumba  ya  yule  swahaba  wa  kwanza.  (Hakim,  II,  526). 

Tukio  lifuatalo  lililohadithiwa  na  Huzayfa  al-Adawi  (4®) 
ni  la  kuzingatia  katika  kutafakari  juu  ya  ukarimu  na  kujitolea 
kwa  maswahaha  hata  wakati  wa  pumzi  zao  za  mwisho. 

“Tulikuwa  katika  vita  vya  Yarmuk.  Ukali  wa  mapamhano 
ulizidi  na  wale  waislamu  waliokuwa  wamejeruhiwa  kwa  panga 
na  mishale  walianza  kudondoka  chini  kwenye  mchanga  wa 
moto  mmoja  haada  ya  mwingine  na  hatimaye  kufariki.  Baada 
ya  muda  mfupi  nilikusanya  nguvu  zangu  ili  nimtafute  mtoto 
wa  mjomba  wangu.  Baada  ya  kuzunguka  huku  nikimtafuta 
katika  wale  waliojeruhiwa  mwishowe  nilifanikiwa  kumpata. 
Lakini  kwa  bahati  mbaya  mtoto  wa  mjomba  wangu  alikuwa 
amelala  kwenye  dimbwi  la  damu  na  hakuweza  kuongea 
hata  kwa  macho  yake.  Niliashiria  kwenye  chombo  cha  maji 
niliyokuwa  nimekuja  nayo  na  kumuuliza: 

“Je  unahitaji  kunywa  maji?” 

Ilikuwa  wazi  kuwa  alikuwa  akihitaji  yale  maji  kwani 
mdomo  wake  ulikuwa  umekauka  kwa  j  oto.  Hata  hivyo  hakuwa 
na  nguvu  za  kujibu.  Macho  yake  yalikuwa  yanaashiria  hali 
yake  ya  maumivu. 

Nilifungua  kile  chombo  cha  maji  na  wakati  nakaribia 
kumpa  mara  nikasikia  ‘aagh’  kutoka  kwa  wale  majeruhi 
wenzake. 


Mara  tu  baada  ya  kusikia  kilio  hiki  cha  maumivu,  mtoto 
wa  mjomba  wangu  akajitoa  nafsi  yake  na  kuniashiria  kwa 
macho  yake  kuwa  nimpe  yule  majeruhi  mwingine. 


Nikakimbia  juu  ya  ule  mchanga  wa  moto  na  kumfikia 
yule  mtu.  Nilikuta  mtu  yule  ni  Hisham  ibn  As.  Nikamuuliza: 


“Je  unahitaji  kunywa  maji?”  Aliashiria  ‘ndio’  kwa  macho 

yake.  Wakati  anataka  tu  kunywa  mara  tukasikia  sauti  nyingine 
ya  ‘aagh,  aagh’.  Hisham  akaashiria  kuwa  nimpelekee  maji  mtu 
yule. 

Nilipomfikia  alikuwa  tayari  ameshafariki.  Upesi  nikarudi 
kwa  Hisham  lakini  nilipotaka  kumpa  maji  mara  naye  akakata 
roho. 

Nilijifikiria  mwenyewe  kuwa  naweza  kumuwahi  mtoto  wa 
mjomba  wangu  na  kisha  nikamkimbilia.  Lakini  haikupangwa 
kuwa  kama  nilivyotarajia  kwani  alikuwa  ameshakata  roho 
juu  ule  mchanga  wa  moto...nilibakia  na  kile  chombo  cha  maji 
kikiwa  kimejaa  vile  vile  baada  ya  kukipitisha  kwa  mashahidi 
watatu.®^ 

Baadae  Hudhayfa  alizungumzia  hali  aliyokuwa  nayo 
wakati  ule: 

“Nilikuwa  na  uzoefu  mkubwa  katika  maisha  yangu. 
Lakini  hakuna  jambo  lililokuwa  limenigusa  kuliko  hili. 
Ingawa  hatukuwa  na  udugu  wa  damu  na  hawa  maswahaba 
watatu  lakini  hali  yao  ya  kujitolea,  huruma  yao  na  namna 
walivyopendeleana  wao  kwa  wao  iliacha  alama  kubwa  ndani 
ya  kichwa  changu.  Ile  ilikuwa  ni  imani  ya  hali  ya  juu  ambayo 
niliweza  kuishuhudia  kwa  umakini  mkubwa.  Watu  hawa 
waliweza  kuyaaga  maisha  huku  wanaonyesha  wema  ule  ule 
waliokuwa  nao  katika  maisha  yao  yote  na  walionyesha  uelewa 
wao  juu  ya  aya:  “msife  ila  nanyi  ni  Waislamu”“  kichwani 
mwao. 


Mpinzani  mkubwa  wa  Sufi,  Gulam  Khalil  alikuwa 


61.  Angalia  Qurtubi,  XVII,  28;  Zaylai,  Nasbu  ar-Raye,  II,  318;  Hakim,  III,  270/5058. 

62.  Angalia  Al’I  Imran,  3:102. 

anawapinga  sufi  wote.  vVlisababisha  kundi  la  masufi 
kukamatwa  na  kupelekwa  Khalifa,  miongoni  mwao  alikuwepo 
Abu  al-Hussain  an  Nuri.  Kutokana  na  hukumu  iliyokuwa 
imetolewa  na  Khalifa  Abbasi  wakati  ule  iliwapelekea 
kuuawa.  Wakati  muuaji  anataka  kumkata  kichwa  mmoja  wa 
madaruwesh,  Abu  al-Hussain  an  Nuri  alisogea  mbele  yeye 
mwenyewe  na  kwa  furaha.  Watu  walishangazwa  na  kitendo 
hiki.  Yule  muuaji  akasema: 

“Ewe  shujaa.  Umekuja  mbele  mwenyewe  lakini  huu 
upanga  sio  wa  kukimbilia.  Bado  zamu  yako  haijafika,  kwa 
nini  una  haraka  hivyo?”.  Abu  al-Hussain  akajibu: 

“Mimi  ni  mtu  nisiyekuwa  na  ubinafsi.  Kitu  chenye 
kupendwa  na  chenye  thamani  kubwa  ni  uhai  wenyewe. 
Ninataka  kuitoa  hii  nafasi  yangu  ya  mwisho  ya  uhai  kwanza 
ili  ndugu  zangu  waendelee  kuishi  kidogo  zaidi.  Kwetu  sisi 
muda  wa  kuvuta  pumzi  moja  zaidi  ni  jambo  la  thamani 
na  lenye  kupendeze  zaidi  kwetu  kuliko  miaka  elfu  moja  ya 
huko  akhera.  Kwani  hapa  ni  sehemu  ya  kutumikia,  na  huko 
ni  sehemu  ya  kuwa  karibu  na  Mwenyezi  Mungu.  Na  kuwa 
karibu  na  Mwenyezi  Mungu  kunapatikana  kwa  kumtumikia 
yeye.  Licha  ya  haya  ninataka  kujitolea  pumzi  zangu  za  mwisho 
kwa  ajili  ya  marafiki  zangu”.®^ 

Baada  ya  kifo  cha  Othman  Ghazi,  Aladdin  Bey  ambaye 
alikuwa  akiungwa  mkono  na  viongozi  miongoni  mwa 
machifu  na  ambaye  alihitajika  kuchukua  enzi  kutokana  na 
desturi  zao,  alimchagua  ndugu  yake  Orhan  Bey  badala  yake 
na  kusema: 


63.  Hujwiri,  “Kashfu’l  Mahjub,”  tafsiri.  Sulayman  Uludag,  Istanbul  1996  uk  302. 

“Ndugu  yangu!  Wewe  una  dua  na  ulinzi  kutoka  kwa 
mababu  zetu.  Wakati  alipokuwa  hai  alikuchagua  kuongoza 
jeshi.  Hivyo  unastahili  kuwa  mtawala”. 

Alaaddin  Bey  ambaye  alionyesha  ukarimu  wa  hali  ya  juu 
na  kujitolea  alikuwa  msaidizi  mkubwa  wa  ndugu  yake  na 
alikuwa  waziri  mkuu  wake.®"* 


Tarehe  10  mwezi  wa  kumi  mwaka  2005  Pakistani 
ilitikiswa  na  tetemeko  kubwa  la  ardhi  na  zaidi  ya  watu  70000 
walikufa.  Wale  waliokuwa  wamebaki  walikabiliwa  na  njaa 
na  umasikini.  Tarehe  24  mwezi  wa  kumi  na  moja  kijana 
mmoja  mdogo  kutoka  Uturuki  aliwatumia  barua  ifuatayo. 
Ndani  yake  alitangaza  kujitolea  nusu  ya  mali  yake  kwa  ajili 
ya  kuwasaidia  ndugu  zake  waislamu,  hivyo  kuonyesha  kilele 
cha  ukarimu: 

“Mimi  ni  mtoto  wa  masikini.  Sina  baba  na  mama  yangu  ni 
mgonjwa.  Tuna  lira  mbili  kwa  ajili  ya  kununulia  mkate,  lakini 
ninawatumia  moja  wapo  ya  hizi  lira  kwa  sababu  leo  nimepata 
kipande  kingine  cha  mkate  kwenye  takataka.  Tutakitumia 
kipande  hicho  kufuturia.  Tafadhali  wanunulia  mkate  watoto 
walioathirika  na  tetemeko  la  ardhi  kwa  kutumia  lira  hii 
moja.  Fedha  hii  ni  ya  halali  na  safi.  Sikuweza  kutuma  fedha 
yote  kwa  sababu  naihitaji  hii  iliyobaki  kwa  ajili  ya  kununulia 
stempu.  Nawaomba  radhi”®^. 

Ukarimu  na  wema  uhoje...upepo  mwanana  unaovuma 
kutoka  kwenye  zama  za  neema... 


64.  Ziya  Nur  Aksun,  Ottoman  History,  Istanbul  1994, 1,  36. 

65.  Angalia  http://www.presidentofpakistan.gov.pk/NewsEventImagePopUp.aspx? 
ImageID=129  (28/12/2005) 

- 

Kwa  ufupi  ni  kwamba  Mjumbe  wa  Mwenyezi  Mungu  (^) 
alikuwa  katika  kilele  cha  ukarimu  katika  nyakati  zote,  wakati 
wa  mali  na  umasikini.  Alikuwa  akiwashauri  maswahaba  zake 
kuwa  wakarimu  na  kutoa  wakiwa  matajiri  au  masikini.  Katika 
hadith  ifuatayo  anaelezea  namna  ukarimu  usivyopunguza 
mali  ya  mtu: 

“Kila  siku  ambayo  jua  linachomoza  malaika  wawili  huita: 
“Enyi  watu  njooni  kwenye  rehema  za  Mola  wenu.  Kiasi 
kidogo  cha  mali  kinachokutosheleza  ni  bora  kuliko  mali 
nyingi  ambayo  itakupoteza”.  Viumbe  vyote  husikia  maneno 
haya  isipokuwa  watu  na  majini. 

Kila  siku  ambayo  jua  linazama  malaika  wawili 
wanachukua  nafasi  yao  wale  wa  kwanza  na  kusema:  “Ewe 
Mwenyezi  Mungu,  mpe  mafanikio  yule  anayetoa  na  mpe 
maharibiko  yule  asiyetoa”.  Pia  maneno  haya  nayo  yanasikiwa 
na  kila  kiumbe  kinachoishi  juu  ya  ardhi  isipokuwa  watu  na 
majini”  (Ahmad,  V,  197). 

Hivyo  mafanikio  ya  kweli  ni  kuujaza  moyo  kwa  hisia 
za  ukarimu  na  kutoa  ili  kuufanya  kuwa  bahari  na  kubadili 
neema  za  hii  dunia  ambazo  Mwenyezi  Mungu  ametujaalia 
na  kuwa  utajiri  wa  kesho  akhera.  Kutokana  na  kipengele 
hiki  tunagundua  kuwa  utajiri  wa  kweli  ni  ule  ambao  mmiliki 
wake  anautanguliza  peponi;  na  roho  nzuri  ni  ile  inayotumika 
kutafuta  radhi  za  Mwenyezi  Mungu. 

13.  Qanaat  na  Istighna  (Kukinai  na  kutosheka) 


Kanaat  au  kukinai  ni  kuridhika  na  kile  alichokupangia 
Mwenyezi  Mungu,  kutosheka  na  kinachokutosheleza, 
kukidhi  mahitaji  ya  mtu  kwa  kiasi  kidogo  na  kutosheka  na 

kiwango  chochote  cha  mali  alichojaaliwa  mmoja  wetu.  Na  sio 
kutamani  alichokuwa  nacho  mwingine,  na  hivyo  kufuta  ulafi. 

Wanadamu  wameletwa  katika  dunia  hii  kwa  ajili  ya 
kujaribiwa  na  hivyo  hawana  budi  kutosahau  lengo  lao  la 
kuumbwa  na  kuwa  makini  katika  utafutaji  wao  wa  riziki. 
Kila  mtu  hana  budi  kujitahidi  kubadili  mali  na  fursa  ambazo 
Mwenyezi  Mungu  amemjaalia  na  kuwa  mtaji  kwa  ajili  ya 
kesho  akhera.  Kwani  Mwenyezi  Mungu  aliye  juu  zaidi 
amechukua  Mwenyewe  jukumu  la  kutoa  riziki  kwa  viumbe 
vyote,  na  anapenda  wakinai  na  kutosheka.  Mwenyezi  Mungu 
anasema  ndani  ya  Qur’an: 

“Na  hakuna  mnyama  yoyote  katika  ardhi  ila  riziki  yake 
iko  kwa  Mwenyezi  Mungu.  Naye  anajua  makao  yake  na 
mapitio  yake.  Yote  yamo  katika  Kitabu  chenye  kubainisha” 

(Hud,  11:6). 

“Na  tumekujaalieni  humo  vitu  vya  maisha  yenu,  na  ya 
hao  ambao  nyinyi  sio  wenye  kuwaruzuku.”  (Hijr,  I5:20). 

“Hakika  nyinyi  mnaabudu  masanamu  badala  ya 
Mwenyezi  Mungu,  na  mnazua  uzushi.  Hakika  hao  mnao 
waabudu  badala  ya  Mwenyezi  Mungu  hawakumilikiini 
riziki  yoyote.  Takeni  riziki  kwa  Mwenyezi  Mungu,  na 
mumuabudu  Yeye,  na  mumshukuru  Yeye.  Kwake  Yeye 
ndio  mtarudishwa”  (Al-ankabut,  29:17). 

“Hakika  hii  ndiyo  riziki  yetu  isiyo  malizika”  (Saad, 
38:54). 

Mjumbe  wa  Mwenyezi  Mungu  (^)  aliwasifu  watu  wenye 
kukinai  kama  ifuatavyo: 


“Amefaulu  Muislamu  ambaye  amejaaliwa  riziki  ya 

kutosha  na  akarizika  na  neema  ambazo  Mwenyezi  Mungu 
amemjaalia”  (Muslim,  Zakat,  125). 

Pia  Mjumbe  wa  Mwenyezi  Mungu  (^)  alikuwa  akiomba 
dua  ifuatayo: 

“Ewe  Mwenyezi  Mungu!  Ipe  familia  ya  Muhammad  riziki 
ambayo  itawatosheleza  kukidhi  mahitaji  yao”  (Muslim,  Zakat,  126). 

Mtu  tajiri  ambaye  bado  hajatosheka  hatulii  na  anaka- 
biliwa  na  mahangaiko  zaidi  kuliko  alivyo  mtu  masikini  na 
fakiri.  Kadiri  anavyozidi  kupata  mali  kamwe  hatosheki  na 
daima  anataka  zaidi.  Mjumbe  wa  Mwenyezi  Mungu  (^)  ame- 
waelezea  wale  wenye  udhaifu  katika  kukinai  kama  ifuatavyo: 

“Hata  kama  mwanadamu  angelipewa  bonde  lililojaa  dha- 
habu  angelihitaji  lingine.  Hakuna  kitakachomtosheleza  isi- 
pokuwa  udongo.  Hata  hivyo  Mwenyezi  Mungu  anakubali  toba 
ya  yule  anayetubia”  (Bukhari,  Riqaq,  lO;  Muslim,  Zakat  116-119). 

Hivyo  kila  mtu  hana  budi  kutubia  kwa  dhambi  ya 
kutotosheka.  Mjumbe  wa  Mwenyezi  Mungu  (^)  amewashauri 
watu  juu  ya  suala  hili  kama  ifuatavyo: 

“Yeyote  miongoni  mwenu  atakayemuangalia  mwingine 
ambaye  yuko  juu  yake,  pia  ageuze  macho  yake  na  kuwaangalia 
wale  walio  chini  yake”  (Bukhari,  Riqaq,  30). 

Luqman  Hakim  anatoa  ushauri  ufuatao: 

“Mwanangu!  Usiujaze  moyo  wako  wasiwasi  na  hofu. 
Jihadhari  na  uroho  na  ulafi  wa  mali.  Kikubali  kile  ulichopan- 
giwa.  Ridhika  na  kile  ambacho  Mwenyezi  Mungu  amekujaalia 
na  maisha  yako  yatastawi,  moyo  wako  utajawa  furaha  na 
utapata  raha  ya  maisha” 

Hata  hivyo  tusielewe  vibaya  kukinai  kana  kwamba 

Uislamu  unahimiza  kuacha  kufanya  kazi  na  kuwa  wavivu 
na  kufikia  mahali  ambapo  mtu  anawategemea  wengine. 
Kukinai  ni  suala  la  moyoni  na  tabia  ya  mtu.  Muislamu  hana 
budi  kutafuta  kipato  chake  kwa  njia  za  halali  na  safi  na 
kutekeleza  majukumu  yake  ya  kiuchumi  na  kuwasaidia  wale 
wanaomzunguka. 

Sifa  nyingine  nzuriya  watu  wema  ni  istighna,  au  kujiepusha 
na  kuomba.  Istighna  inamaanisha  kutosheka,  kuwa  na  utajiri 
wa  moyo,  kutosheka  na  kile  ambacho  Mwenyezi  Mungu 
amekujaalia,  kutotarajia  chochote  kutoka  kwa  wengine  na 
kutotaja  shida  zako  kwa  wengine.  Mjumbe  wa  Mwenyezi 
Mungu  (^)  amesema: 

“Malaika  Jibril  alikuja  kwangu  na  kusema:  “Ewe  Muham- 
madllshi  utakavyoishi  lakini  mwishoni  utakufa.  Penda 
utakachokipenda  lakini  mwishoni  itakubidi  utengane  nacho. 
Jitume  katika  jambo  lolote  na  mwishoni  utaona  matokeo  yake. 
Fahamu  kuwa  heshima  ya  muumini  ipo  katika  kusimama 
usiku  na  kuswali;  na  utu  wake  uko  katika  kutowaomba  watu 
wengine”  (Hakim,  IV,  360-36I/792I). 

Istighna  ni  sifa  ya  nyoyo  za  wale  watu  wema  na  wenye 
nyoyo  safi  ambao  wamejiweka  huru  kutokana  na  asili  yao 
na  kufikia  kwenye  ukamilifu  wa  imani.  Huu  ni  utajiri  wa 
moyo.  Huku  ni  kujizuia  na  kujishusha  na  kuvionea  wivu  vile 
walivyonavyo  wengine  na  kutosheka  na  kile  ulichonacho. 


Katika  hadith  nyingine  tunafahamishwa  kuwa:  “Kukinai 
ni  hazina  ambayo  kamwe  haiishi”  (Daylami,  III,  236/4699).  Hivyo 
kama  inavyohitajika  katika  hadith  hii,  istighna  ni  pale  moyo 
unapofikia  kwenye  hali  ya  amani  kwa  kuwa  na  imani  ya  hali  ya 
juu  kutokana  na  kujikurubisha  kwa  Mwenyezi  Mungu.  Moyo 
uliopambwa  kwa  istighna  na  kukinai  hupata  amani  kutokana 

na  hofu  na  wasiwasi  wa  kidunia.  Hapa  nafsi  hutambua  maisha 
ya  milele  na  kwa  muumini  starehe  za  dunia  zenye  kudanganya 
hufikia  mwisho.  Mwenyezi  Mungu  aliye  juu  zaidi  atamfanya 
asihitaji  kingine  chochote  isipokuwa  Yeye  Mwenyezi  Mungu 
pekee  kwa  kupitia  sifa  yake  ya  ‘Al-Mughni’^^. 

Mjumbe  wa  Mwenyezi  Mungu  (^)  amesema: 

“Yeyote  atakayejikuta  katika  shida  na  kuitaja  shida  yake 
kwa  wengine  basi  shida  yake  haitaisha  kamwe.  Lakini  yeyote 
atakayeishitakia  shida  yake  kwa  Mwenyezi  Mungu  basi  ina- 
tarajiwa  kuwa  shidayake  itatuliwa  ama  hapo  hapo  au  baadae” 
(Tirmidhi,  Zuhd,  18/2326;  Abu  Dawud,  Zakat  28/1645). 

Istighna  si  kuhusu  mali,  utajiri  na  hazina  pekee.  Ni 
kuuchunga  moyo  kutokana  kuvitegemea  zaidi  viumbe  na 
kumsahau  Mola  wake. 

Matukio  ya  wema 

Mara  nyingi  Mjumbe  wa  Mwenyezi  Mungu  (^) 
ambaye  alikuwa  mwenye  kukinai  kupita  watu  wote,  alikuwa 
akiwaambia  maswahaba  zake  waahidi  kuwa  hawataomba 
chochote  kutoka  kwa  mtu  yeyote.  Sawban  (4®)  anasimulia: 

“Wakati  fulani  Mjumbe  wa  Mwenyezi  Mungu  (^)  ali- 
sema: 

“Yeyote  atakayeniahidi  kuwa  hatoomba  chochote  kutoka 
watu  nitamhakikishia  kuipata  pepo”. 

Kisha  nikamwambia: 

“Mimi  ninaahidi” 


66.  AI  Mughni  ni  moja  miongoni  mwa  majina  matukufu  ya  Allah  na 
linamaanisha  ‘mwenye  kutajirisha’  (Maelezo  ya  mfasiri). 

Sawban  (4®)  ambaye  ndiye  swahaba  aliyeisimulia  hadith 
hii  anasema  kuwa  kuanzia  siku  ile  kamwe  hakuomba  chochote 
kutoka  kwa  mtu  yeyote  katika  kipindi  chote  cha  uhai  wake. 
(Abu  Dawud,  Zakat,  27/1643). 

Hadith  hii  inaonyesha  fadhila  za  kujiepusha  na  utegemezi 
kwa  wengine.  Maruf-i  Karhi  amesema  yafuatayo  katika 
kuonyesha  namna  tasawwuf  ilivyo  na  mkazo  mkubwa  katika 
suala  la  kukinai  na  istighna: 

“Tasawwuf  ni  kupokea  ukweli  na  kuondoa  tamaa  juu  kile 
alichonacho  mwenzako” 


Tukio  lifuatalo  lihlosimuhwa  na  Awf  ibn  Malik  (4®)  ni  la 
kuzingatia  mno  katika  kujua  namna  Mjumbe  wa  Mwenyezi 
Mungu  (^)  alivyokuwa  akiwafundisha  maswahaba  zake 
kuhusu  kukinai  na  istighna: 

“Kikundi  cha  watu  saba  au  nane  walikuwa  wamekaa  na 
Mjumbe  wa  Mwenyezi  Mungu  (^).  Akatuuliza: 

“Je  hamtoweka  makubaliano  na  Mjumbe  wa  Mwenyezi 
Mungu?”  wakati  muda  si  mrefu  ndio  tulitoka  kufanya  maku- 
baliano.  Tukasema: 

“Ewe  Mjumbe  wa  Mwenyezi  Mungu!  Tayari  tumeshafanya 
makubaliano  na  wewe.  Sasa  ni  kipi  hicho  unachotaka  tuweke 
tena  makubaliano  na  wewe?”  Mjumbe  wa  Mwenyezi  Mungu 
(^)  akajibu: 

“Ahadi  kuwa  mtamuabudu  Mwenyezi  Mungu  na 
hamtafanyia  washirika,  na  kuwa  mtasimamisha  swala  tano 
kila  siku,  na  kuwa  mtatii,  na-  huku  amepunguza  sauti  yake 
akasema-  hamtaomba  chochote  kutoka  kwa  mtu  yeyote”. 
Naapa  niliwaona  watu  ndani  ya  kundi  hili  ambao  hata  kama 

mijeledi  yao  ingelidondoka  wakiwa  juu  farasi  wasingeliweza 
kumuomba  mtu  yeyote  awaokotee”  (Muslim,  Zakat,  108). 

Mjumbe  wa  Mwenyezi  Mungu  (^)  aliyarudia  maneno 
yake  mara  tatu  huku  amepunguza  sauti  yake  akiashiria 
umuhimu  wa  jambo  hili. 


Pale  Abu  Bakr  (4®)  alipokuwa  akidondosha  vitu  vilivyo- 
kuwa  juu  ya  ngamia  wake  alikuwa  akisimamisha  ngamia  wake 
mara  moja  na  kushuka  chini  na  kuviokota  yeye  mwenyewe. 
Wale  waliomzunguka  husema: 

“Kama  ungelituamrisha  sisi  tukuokotee  tulingelikuokotea”. 

Abu  Bakr  (4®)  hutoa  jibu  lifuatalo: 

“Mjumbe  wa  Mwenyezi  Mungu  (^)  ameniamrisha  kamwe 
kutoomba  chochote  kutoka  kwa  mtu  yeyote”  (Ahmad,  1, 11). 


Amr  ibn  Taglib  (4®)  anasimulia: 

“Siku  moja  ngawira-  au  watumwa-  zililetwa  kwa  Mjumbe 
wa  Mwenyezi  Mungu  (^).  Kutokana  nazo  aliwagawia 
baadhi  na  kuwanyima  baadhi.  Hata  hivyo  alipofikiwa  na 
manung’uniko  ya  wale  wasiopewa  chochote  alimsifu  Mwenyezi 
Mungu  na  kisha  akasema: 


“Ninaapa  mbele  ya  Mwenyezi  Mungu  kuwa  ninawapa 
baadhi  na  kuwanyima  wengine.  Ukweli  ni  kwamba  wale 
nisiowapa  wanapendeza  zaidi  kwangu  kuliko  wale  ninaowapa. 
Ninawapa  wale  watu  ambao  ninaona  nyoyoni  mwao  hakuna 
subira  na  ni  walafi.  Na  ninawanyima  wale  ambao  ninaona 
kukinai  na  wema  nyoyoni  mwao.  Amr  ibn  Taglib  ni  mmoja 
miongoni  mwao”. 

Kisha  Amr  ibn  Taglib  (4®)  akasema: 

“Ninaapa  mbele  ya  Mwenyezi  Mungu  kuwa  yale  maneno 
ambayo  Mjumbe  wa  Mwenyezi  Mungu  (^)  aliniambia 
yalikuwa  na  thamani  kubwa  mno  kwangu  kuliko  dunia 
nzima”  (Bukhari,  Jum’a  29,  Humus  19,  Tawheed  49). 


Omar  (4®)  anasimulia: 

“Mara  kwa  mara  Mjumbe  wa  Mwenyezi  Mungu  (^) 
alikuwa  akinipa  mshahara  kutokana  na  kuhudumia  kwangu 
katika  vita  na  nilikuwa  nikimwambia: 

“Kwa  nini  usingelimpa  fedha  hizi  mtu  mwingine  ambaye 
anahitaji  zaidi  kuliko  mimi?”.  Mjumbe  wa  Mwenyezi  Mungu 
alikuwa  akijibu: 

“Chukua.  Unaweza  kupokea  fedha  unazopewa  bila  ya 
wewe  kuzitaka  au  kuzimezea  mate.  Zichukue  fedha  hizi  wewe 
mwenyewe  na  kama  ukitaka  utazitoa  kwa  yeyote.  Lakini 
usitafute  fedha  kinyume  na  hivi”  (Bukhari,  Zakat,  51) 


Pindi  kabila  la  Bani  Tujib  lilipotaka  kurejea  katika  nchi 
yao  baada  ya  kumtembelea  Mtume,  aliwafanyia  ukarimu 
mkubwa  katika  vitu  alivyowapa  kuliko  makabila  mengine  na 
kisha  akawauliza: 

“Kuna  yeyote  miongoni  mwenu  ambaye  hajapata  choc- 
hote?” 


“Ndio,  tulimuacha  nyuma  yetu  kijana  ambaye  ni  mdogo 
kuliko  sisi  kwa  ajili  ya  kutuangalizia  vipando  vyetu”  walijibu. 
Mjumbe  wa  Mwenyezi  Mungu  akawaambia: 

“Mleteni  hapa”.  Walipoenda  kule  vilipokuwa  vipando 
vyao  wakamwambia  yule  kijana: 

“Nenda  kwa  Mjumbe  wa  Mwenyezi  Mungu  upate  zawadi 
yako.  Tumeshachukua  zawadi  zetu  na  kumuaga  kabisa”. 
Yule  kijana  alipofika  kwa  Mjumbe  wa  Mwenyezi  Mungu 
akamwambia: 

“Ewe  Mjumbe  wa  Mwenyezi  Mungu,  Mimi  ninatoka 
kwenye  kabila  la  watoto  wa  Abza.  Ninatoka  kwenye  kundi 
ambalo  ulikuwa  nalo  muda  si  mrefu,  kundi  ambalo  ulilitatulia 
shida  zao  .  Je  na  mimi  pia  utanitatulia  shida  yangu?”  Mjumbe 
wa  Mwenyezi  Mungu  (^)  akajibu: 

“Una  shida  gani?” 

“Ewe  Mjumbe  wa  Mwenyezi  Mungu,  shida  yangu  sio 
kama  ile  ya  marafiki  zangu.  Ninakuomba  uniombee  kwa 
Mwenyezi  Mungu  anisamehe  madhambi  yangu,  anihurumia 
na  kunizidishia  imani  katika  moyo  wangu” 

Kisha  Mjumbe  wa  Mwenyezi  Mungu  (^)  akasema: 

“Ewe  Mwenyezi  Mungu.  Msamehe  madhamhi  yake, 
mhurumie  na  kumzidishia  imani  katika  moyo  wake!”  Kisha 
akaamuru  na  yeye  apewe  zawadi  kama  wale  wenzake. 

Lile  kabila  la  Bani  Tujib  likarejea  nchini  mwao.  Baadae 
kundi  moja  kutokana  na  watu  hawa  lilikutana  na  Mjumbe 
wa  Mwenyezi  Mungu  (^)  alipokuwa  Mina  wakati  wa  Hijja. 
Wakamwambia  Mtume: 

“Sisi  tunatoka  kwenye  kabila  la  watoto  wa  Abza”.  Mjumbe 
wa  Mwenyezi  Mungu  (^)  ambaye  alikuwa  mfano  wa  kuigwa 
katika  uaminifu  aliwauliza: 

“Yule  kijana  mliyekuja  naye  mwaka  jana  anaendeleaje?” 

- 

“Ewe  Mjumbe  wa  Mwenyezi  Mungu.  Hatujapata 
kumuona  mtu  mwenye  kukinai  kwa  kile  ambacho  Mwenyezi 
Mungu  amemjaalia  kama  kijana  yule.  Kama  watu  wangelitaka 
kugawana  dunia  yule  kijana  asingelijisikia  hata  kidogo 
kutokana  na  jambo  hili”,  walijibu.  Baada  ya  Mjumbe  wa 
Mwenyezi  Mungu  (^)  kuyasikiliza  maneno  haya  kutokana 
na  furaha  aliyokuwa  nayo  alimsifu  Mwenyezi  Mungu  na 
kumuombea  kheri  kijana  yule. 

Kijana  huyu  akaja  kuwa  mfano  wa  kuigwa  katika  jamii 
yake  kutokana  na  tabia  yake  nzuri.  Aliendelea  kuishi  kama 
mtumishi  wa  Mwenyezi  Mungu  ambaye  hakuipa  thamani 
dunia  hii  na  ambaye  aliridhika  mno  na  kile  ambacho 
Mwenyezi  Mungu  alimjaalia.  Baada  ya  Mjumbe  wa  Mwenyezi 
Mungu  (^)  kufariki  yeye  ndiye  aliyekuwa  wa  kwanza  katika 
kuwakumbusha  watu  kuhusu  Mwenyezi  Mungu  na  dini  yao, 
wakati  ambao  watu  wengi  wa  Yemen  waliipa  mgongo  dini 
yao  ya  Uislamu.  Kutoka  katika  kabila  lake  hakuna  hata  mtu 
mmoja  aliyeipa  mgongo  dini  yake  kutokana  na  yeye.  Baadae 
Abu  Bakr  (4&)  alitakiwa  amchunguze  yule  kijana.  Aliwaulizia 
watu  kuhusu  kijana  yule  na  kumuandikia  barua  gavana  wa 
sehemu  ile  akimshauri  kuwa  akae  na  kijana  yule  kwa  wema. 
(Ibn  Qayyim,  III,  650-652;  Ibn  Sa’d,  1,  323). 


Mkataba  waliowekeana  kati  ya  Muhajirina  ambao 
walitoka  Makka  na  kuhamia  Madina,  na  Answar  wa  Madina 
ulikuwa  ni  jambo  la  kipekee  ambalo  mfano  wake  haukuwahi 
kuonekana  katika  historia.  Ilifikia  kwa  Answar  kutangaza 
mali  zao  zote  na  kuzitoa  kwa  ajili  ya  kugawana  na  ndugu  zao 
Muhajirina  nusu  kwa  nusu.  Kutokana  na  haya  Muhajirina 

ambao  nyoyo  zao  zilikuwa  hazina  ya  ukinaofu,  walionyesha 
kutotaka  chochote  kutoka  kwao  na  kufikia  kusema: 

“Mwenyezi  Mungu  abariki  mali  zako  na  utajiri  wako  kwa 
ajili  yako  ewe  ndugu  yangu,  kwa  mimi  itatosha  kunionyesha 
njia  ya  kuelekea  sokoni”  (Bukhari,  Buyu’u,  1) 


Siku  moja  mtu  mmoja  masikini  kutoka  kwa  waislamu 
wa  Madina  alikuja  kwa  Mjumbe  wa  Mwenyezi  Mungu  (^) 
na  kumuomba  chakula. 

Mjumbe  wa  Mwenyezi  Mungu  (^)  akamuuliza: 

“Je  huna  chochote  nyumbani  kwako?” 

Yule  mtu  akajibu: 

“Ndio  tunacho.  Tuna  kitambaa  ambacho  sehemu 
tunaitumia  kwa  ajili  ya  kujifunikia  sisi  wenyewe  na  sehemu 
tunaitumia  kwa  ajili  ya  kutandikia  kwenye  sakafu,  na  pia  tuna 
buli  la  maji” 

Mjumbe  wa  Mwenyezi  Mungu  (^)  akamwambia: 

“Kaniletee  hivyo  vitu”.  Yule  mtu  akaenda  na  kumletea 
kile  kitambaa  na  buli  la  maji.  Mjumbe  wa  Mwenyezi  Mungu 
(^)  akavichukua  vitu  vile  mikononi  mwake  na  kuwauliza 
watu  waliokuwa  karibu  yake: 

“M  nani  atapenda  kuvinunua  vitu  hivi?” 

Mmoja  miongoni  mwa  maswahaba  akasema  kuwa  yeye 
alikuwa  tayari  kuvinunua  kwa  dirham  moja.  Mjumbe  wa 
Mwenyezi  Mungu  (^)  akanadi  tena  kwa  mara  kadhaa: 


“Hakuna  yeyote  mwingine  ambaye  ataweza  kutoa  zaidi?” 


MWENENDO  WA  KIISLAMU  NA  SILKA  YA  MOYO 


Baadae  akaviuza  kwa  swahaba  ambaye  alikuwa  tayari 
kuvinunua  kwa  dirham  mbili.  Kisha  akampa  yule  masikini 
zile  fedha  na  kumwambia: 

“Nenda  ukanunue  chakula  kwa  ajili  ya  familia  yako  kwa 
dirham  hii.  Na  kwa  hii  iliyobaki  nenda  ukanunulie  shoka  na 
kisha  ulilete  kwangu”. 

Pindi  yule  mtu  aliporudi  kwa  Mjumbe  wa  Mwenyezi 
Mungu  (^)  akiwa  na  shoka,  Mjumbe  wa  Mwenyezi  Mungu 
(^)  alilichukua  na  kubwekea  mpini  kwa  kutumia  mikono 
yake  mwenyewe  na  kisha  akamwambia  yule  mtu: 

“Sasa  unaweza  kwenda.  Kakate  kuni  kwa  shoka  hili  na 
kisha  uziuze.  Fanya  hivyo  kwa  siku  kumi  na  tano  kisha  urudi 
kwangu”. 

Baada  ya  siku  kumi  na  tano  yule  mtu  akarudi  kwa 
Mtume.  Alikuwa  amepata  dirham  kumi  na  hivyo  akaweza 
kununua  chakula  na  mavazi  kwa  ajili  yake  na  familia  yake. 

Mjumbe  wa  Mwenyezi  Mungu  (^)  alifurahishwa  sana  na 
jambo  hili,  akamwambia: 

“Jambo  hili  ni  zuri  zaidi  kwako  kuliko  kuomba  kwako 
ambako  kunaweza  kuwa  doa  kwako  siku  ya  kiama...”  (Abu 
Dawud,  Zakat,  26/1641;  Ibn  Majah,  Tijarah,  25). 

Muislamu  hana  budi  kuwa  na  tabia  ya  kumuelekeza 
Muislamu  mwenzake  njia  nzuri  itakayoweza  kumpatia 
kipato.  Na  masikini  hawana  budi  kujiepusha  na  kuomba  kwa 
watu  wengine  badala  yake  wajitahidi  kufanya  kazi  katika  njia 
iliyoelekezwa  na  Mjumbe  wa  Mwenyezi  Mungu. 

Abu  Said  (4®)  alikuwa  mmoja  miongoni  mwa  maswahaba 
waliokuwa  wakifunga  mawe  kwenye  matumbo  yao  kwa  ajili 
ya  kupunguza  njaa.  Mama  yake  alimwambia: 

“Simama  na  uende  kwa  Mjumbe  wa  Mwenyezi  Mungu 
(^).  Kamuombe  chochote.  Fulani  na  fulani  walienda  kwa 
Mjumbe  wa  Mwenyezi  Mungu  na  kusaidiwa.  Na  fulani  na 
fulani  pia  walienda  na  kupewa  sadaka.  Sasa  na  wewe  nenda, 
unaweza  ukarejea  na  chochote”. 

Abu  Said  (4®)  akamjibu  mama  yake: 

“Acha  tusubiri  kidogo  na  kutafuta  chochote.  Kama 
hatutapata  chochote  tutaenda”.  Kadiri  alivyotafuta  lakini 
hakuweza  kupata  chochote  cha  kula.  Kutokana  na  kutokuwa 
na  kingine  cha  kufanya  aliamua  kwenda  kwa  Mjumbe 
wa  Mwenyezi  Mungu.  Alipofika  pale  alipokuwa  Mjumbe 
wa  Mwenyezi  Mungu  alimkuta  anatoa  mawaidha  na  yeye 
akaamua  kukaa  na  kumsikiliza.  Katika  mawaidha  yake 
alikuwa  anazungumzia  kuhusu  yafuatayo: 

“Mwenyezi  Mungu  atamfanya  yule  asiyeomba  na  aka- 
hifadhi  heshima  yake  kuwa  mtu  asiye  tegemezi  kwa  kiumbe 
chochote...” 

Baada  ya  kuyasikia  maneno  haya,  Abu  Said  (4®)  hakuweza 
kuomba  tena  chochote  kutoka  kwa  Mjumbe  wa  Mwenyezi 
Mungu  (^)  na  hivyo  akarejea  nyumbani  kwao  akiwa  mikono 
mitupu.  Anaielezea  hali  yake  baada  ya  pale  kama  ifuatavyo: 

“Baada  ya  kurudi  nyumbani  kutoka  kwa  Mjumbe  wa 
Mwenyezi  Mungu  (^)  nikiwa  mikono  mitupu  Mwenyezi 
Mungu  Mtukufu  alitushushia  riziki  yetu  na  mambo  yetu 
yakawa  mazuri  kiasi  kwamba  hakukuwa  na  yeyote  katika  Ans- 
war  ambaye  alikuwa  tajiri  kuliko  sisi”  (Angalia  Ahmad,  III,  44). 

Huu  ndio  umuhimu  wa  kuweza  kumfahamu  Mola  wako 
vizuri.  Umuhimu  wa  kufahamu  kuwa  Mola  wetu  ni  Al- 
Razzak,  Mwenye  kutoa  riziki,  ambaye  anagawanya  riziki  kwa 
waja  wake.  Kadiri  tunavyomuamini,  tunavyomtegemea  na 
kujisalimisha  kwake  ndivyo  nyoyo  zetu  zinavyozidi  kuridhika 
na  kupata  amani  zaidi. 


Hakim  ibn  Hizam  (4®)  anasimulia: 

“Siku  moja  nilienda  kwa  Mjumbe  wa  Mwenyezi  Mungu 
na  kumuomba  anipe  sehemu  ya  ngawira  walizokuwa  wame- 
zipata.  Alinipatia  ngamia  mia  moja.  Nilimuomba  aniongezee 
akaniongezea  wengine  mia  moja.  Nikamuomba  tena  zaidi 
akaniongezea  wengine  mia  moja.  Kisha  akaniambia: 

“Ewe  Hakim!  Kwa  hakika  hizi  mali  zinavutia  na  kupen- 
deza.  Zitabarikiwa  kwa  yeyote  atakayezichukua  bila  ya  hisia 
za  uroho.  Yeyote  atakayezichukua  kwa  uroho  na  tamaa 
hazitakuwa  na  baraka  yoyote  kwake.  Mtu  huyo  ni  kama  yule 
ambaye  anakula  tena  na  tena  na  kamwe  hatosheki.  Mkono 
unaotoa  ni  bora  kuliko  mkono  unaochukua”. 


Kutokana  na  haya  nikasema: 

“Ewe  Mjumbe  wa  Mwenyezi  Mungu!  Ninaapa  mbele  ya 
Mwenyezi  Mungu  ambaye  amekuleta  na  dini  ya  kweli  kuwa 
kamwe  sitakubali  chochote  kutoka  kwa  mtu  yeyote  kinyume 
na  wewe  hali  ya  kuwa  niko  hai”. 


Kisha  Hakim  (4®)  akawachukua  wale  ngamia  mia  moja  wa 
kwanza  ambao  Mjumbe  wa  Mwenyezi  Mungu  (^)  alimpatia 
na  kuwaacha  wale  waliozidi.  Ikafika  siku  ambayo  Abu  Bakr 
(4®)  (wakati  wa  ukhalifa  wake)  alitaka  kuzigawanya  ngawira 

na  hivyo  akamuita  Hakim  ili  ampe.  Hata  hivyo  Hakim 
alikataa  kuchukua  chochote  kutoka  kwake.  Mara  nyingine 
tena  Omar  (4®)  (wakati  wa  ukhalifa  wake)  alimuita  Hakim 
ili  ampe  ngawira,  lakini  Hakim  (4®)  hakukubali  kupokea  kitu 
chochote  kutoka  kwake  pia.  Kutokana  na  haya  Omar  (4®) 
akawaambia  watu: 

“Waislamu,  naomba  mumuangahe  Hakim.  Ninampa  mgao 
ambao  Mwenyezi  Mungu  amempangia  kutokana  na  ngawira 
lakini  yeye  anakataa”.  Hivyo  ikawa  baada  ya  kifo  cha  Mjumbe  wa 
Mwenyezi  Mungu  (M)  Hakim  (4®)  kamwe  hakupokea  chochote 
kutoka  kwa  mtu  yeyote.  (BuMiari,  Wasaya  9;  Waqidi,  III,  945). 

Huu  ni  mfano  wa  kipekee  wa  kutambua  namna  ya  kuki- 
nai  kwa  kile  ulichonacho,  kuwa  mbali  na  utegemezi  kwa  watu 
wengine  na  kumpenda  Mjumbe  wa  Mwenyezi  Mungu  (^)... 


Ahmad  ibn  Hanbal  ambaye  alifahamika  kwa  uchamungu 
wake  na  kujiweka  mbali  na  anasa  za  dunia,  siku  moja  aliulizwa: 

“Kipi  ni  bora,  utajiri  au  umasikini?” 

vVkajibu: 

“Endelea  kwenda  sokoni  (yani  fanya  biashara  zako)  na 
usiwe  tegemezi  kwa  wengine.  Siujui  ubora  mwingine  zaidi  ya 
kutowategemea  watu” 

Siku  moja  Ibrahim  ibn  Adham  alimuona  mtu  akilalamikia 
umasikini  akamwambia: 

“Je  walikupa  umasikini  bila  ya  kuulipia  kiasi  kwamba 
unaulalamikia  hivyo?” 


Yule  mtu  akauliza  kwa  mshangao: 

“Ewe  mheshimiwa.  Je  kuna  namna  ya  kuwajibika  kwenye 
umasikini?” 


Ibrahim  ibn  Adham  akamjibu: 

“Ndio,  pindi  nilipoiona  thamani  ya  umasikini  niliitoa 
ardhi  yangu  Belh  kwa  hiari  yangu  na  kwa  furaha  kwa  ajili  ya 
kuununua  umasikini” 

Jambo  lililokusudiwa  hapa  ni  kuwa  tajiri  katika  ukinaifu 
kwa  kuondokana  na  uroho  wa  nafsi.  Watu  masikini  wenye 
subira  na  matajiri  wenye  kushukuru  wako  sawa  mbele  ya  radhi 
za  Mwenyezi  Mungu.  Thamani  ya  umasikini  ulioambatana 
na  subira  haina  kipimo... 


Siku  moja  Abu  Hazim  aliulizwa: 

“Una  mali  kiasi  gani?” 

“Nina  vitu  viwili:  cha  kwanza  ni  kwamba  nimeridhika  na 
kile  alichonijaalia  Mwenyezi  Mungu;  na  cha  pili  ni  kwamba 
mimi  si  tegemezi  kwa  watu”. 

“Kama  hivyo  wewe  ni  masikini”,  aliambiwa. 

Akajibu: 

“Nitakuwaje  masikini  wakati  mbingu  na  ardhi  na  vyote 
vilivyopo  kati  yake  ni  vya  Mwenyezi  Mungu,  na  mimi  ni  mja 
wake  mwema?” 

Umasikini  wa  kweli  ni  wa  moyo  uliojiweka  mbali  na 
Mwenyezi  Mungu.  Moyo  uliopewa  neema  ya  kuwa  karibu 
na  Mwenyezi  Mungu  ndio  moyo  tajiri  kuliko  nyoyo  zote 

duniani.  Na  ule  ulio  mbali  na  Mwenyezi  Mungu  ndio  ulio 
chini  kuliko  zote. 


Kisa  kifuatacho  kinaonyesha  ubora  wa  ukinaifu  na 
istighna  na  pia  kimebeba  somo  kwa  ajili  yetu  sote: 

Wakati  fulani  ndani  ya  mwezi  Mtukufu  wa  Ramadhani 
ulipofika  muda  wa  kufuturu,  mtu  mmoja  ambaye  sura  yake 
ilikuwa  imejawa  na  utukufu  ambao  haujawahi  kuonekana  na 
watu  kamwe  aliwasili  kwenye  sehemu  ya  kuchomea  mikate. 
Baada  ya  watu  kupungua  alimwambia  mwoka  mikate: 

“Mwanangu,  Sikuweza  kupata  kipato  changu  cha  leo,  je 
unaweza  kunipatia  robo  ya  mkate  ambao  nitakulipa  kesho 
kama  nitakuwa  bado  hai?” 


Sauti  yake  ilikuwa  ikitetememka  na  uso  wake  ulikuwa 
mwekundu.  Yule  mwoka  mikate  akamjibu: 

“Bila  shaka  mheshimiwa;  nitakupatia  mkate  mzima,  huna 
haja  ya  kunilipa”.  Hata  hivyo  yule  mzee  akasema: 

“Hapana  mwanangu,  robo  inatosha...Inawezekana  wakaja 
wahitaji  wengine  watatu  kwa  ajili  ya  mkate.  Hata  hivyo 
hii  itapelekea  robo  ya  uso  wangu  kuwa  wekundu.  Siwezi 
kuchukua  zaidi  ya  hicho.  Na  sharti  langu  katika  kuchukua 
robo  ni  ili  kesho  nikulipe”. 


Yule  mwoka  mikate  akampatia  robo  ya  mkate  huku 
akiwa  amestaajabishwa  na  jambo  lile.  Yule  mtu  akauchukua 
mkate  ule,  akaubusu  na  kuondoka  taratibu  huku  akiwa 
kimya.  Alipofika  mbele  kidogo  akatokewa  na  mbwa.  Mbwa 
yule  alikuwa  akimuangalia  mzee  yule  kwa  macho  yenye 
kudhihirisha  njaa  yake.  Mtu  yule  aliyebarikiwa  akasema:  “Ina 


MWENENDO  WA  KIISLAMU  NA  SILKA  YA  MOYO 


maana  nusu  ya  mkate  huu  ni  kwa  aj  ili  yako”  na  kisha  akampatia 
yule  mhwa  nusu  ya  ile  roho.  Baada  ya  pale  akaenda  msikitini 
na  kufungulia  swaumu  yake  kwa  kile  kipande  kilichokuwa 
kimehaki  na  maji.  Kisha  akamshukuru  Mwenyezi  Mungu 
kwa  neema  aliyokuwa  amemjaalia. 

Siku  iliyofuata  muuza  duka  alimwamhia: 

“Mheshimiwa,  naomba  uchukue  hizi  chupa  za  maji  na 
kisha  uzijaze  kwa  maji  ya  chemchem  ile  na  kisha  uziingize 
ndani”.  Kisha  yule  mtu  akampa  lira  moja  kwa  shughuli  hii. 

Kisha  mzee  yule  wa  kipekee  akaenda  kwa  mwoka  mikate 
upesi  na  kumlipa  senti  25  kwa  ajili  ya  ile  robo  ya  mkate. 
Mwoka  mikate  hakutaka  kuzichukua  lakini  mtu  yule  mwema 
alisisitiza  mno  kiasi  kwamba  akashindwa  kukataa  zaidi; 
alilazimika  kuzichukua  zile  fedha  huku  akiwa  amejawa  na 
machozi. 

Huyu  ni  mtu  ambaye  alikuwa  mfano  wa  kuigwa  katika 
ukinaifu  na  kutoomba  ovyo.  Pia  alikuwa  mja  wa  Mwenyezi 
Mungu  aliye  mkarimu  ambaye  aliweza  kutoa  sehemu  ya 
mkate  wake  licha  ya  kuwa  masikini  na  hivyo  kuonyesha 
huruma  kwa  viumbe  vya  Mwenyezi  Mungu. 


Ifuatayo  ni  mifano  miwili  ya  ukinaifu  na  istighna  ambayo 
tuliishuhudia  katika  taasisi  ya  Aziz  Mahmud  Hudayi  ndani 
ya  Istanbul: 


Taasisi  yetu  ilikuwa  katika  harakati  za  kumsaidia  mama 
na  mwanae.  Mwanae  alikuwa  amepooza  lakini  alikuwa 
ameshamaliza  chuo  kikuu.  Siku  moja  yule  mama  alikuja 
kwenye  taasisi  yetu  na  kutushukuru  kwa  kusema: 

“Kuanzia  sasa  sitaendelea  kupokea  msaada  wowote 
kutoka  kwenu.  Mnaweza  kuwasaidia  watu  ambao  watakuwa 
na  shida  zaidi  yangu,  kwani  mwanangu  ameshafariki.  Zile 
fedha  za  mwisho  kupokea  nilizitumia  katika  mazishi  ya 
mwanangu.  Sasa  hivi  nimeachwa  mwenyewe  na  ninaweza 
kujisimamia  mwenyewe.  Tafadhali  wapeni  zile  fedha  ambazo 
mngelinipa  mimi  wahitaji  wengine  ambao  wapo  katika  hali 
kama  niliyokuwa  nayo  mwanzoni”. 

Familia  nyingine  ambayo  tulikuwa  katika  harakati  za 
kuisaidia  ilikuwa  ni  familia  kutoka  Uholanzi.  Mama  alikuwa 
amefiwa  na  mumewe  na  watoto  wake  wakaachwa  yatima. 
Siku  moja  aliiandikia  taasisi  yetu  barua  ya  shukurani,  barua 
ambayo  ndani  yake  kuliandikwa: 

“Sasa  nimelipa  madeni  ya  mume  wangu.  Nimemuokoa 
kutokana  na  kuwaingizia  madeni  watu  wengine.  Kwa  sasa 
naweza  kuendelea  kwa  juhudi  zangu  mwenyewe”. 

Hivyo  utu  hauhusiani  na  utajiri  wala  umasikini;  utu  wa 
kweli  ni  lulu  iliyo  ndani  ya  moyo  wa  mtu. 

Mja  wa  Mwenyezi  Mungu  hana  budi  kujiepusha  na 
utegemezi  kwa  wengine,  lakini  pia  asikae  mbali  na  neema 
ambazo  zinamfikia  kutoka  kwa  Mwenyezi  Mungu.  Hadith 
ifuatayo  inalielezea  suala  hili  vizuri  zaidi: 

“Nabii  Ayub  alikuwa  amelivua  joho  lake  kwa  ajili 
ya  kulifua,  mara  fungu  la  dhahabu  likadondoka  mbele  yake. 
Upesi  akaanza  kuzijaza  kwenye  lile  joho  lake.  Kutokana  na 
haya  Mwenyezi  Mungu  aliye  juu  zaidi  akamuita: 

“Ewe  Ayub!  Je  sikukutoa  kwenye  matamanio  ya  kidunia 
ambayo  ninakuona  nayo  sasa  hivi?”  nabii  Ayub  akajibu: 

“Ninaapa  mbele  ya  utukufu  wako  kwa  hakika  ulinitoa 
Ewe  Mola  wangu.  Lakini  sikutoka  kwenye  kuhitajia  baraka 
zinazonifikia  kutoka  kwako”  (Bukhari,  Ghusul,  20) 

Siku  moja  Hasan  Basri  alimuomba  Mwenyezi  Mungu 
aliye  juu  zaidi  kama  ifuatavyo: 

“Ewe  Mwenyezi  Mungu!  Naomba  unifanye  nihitaji 
zaidi  kutoka  kwako.  Na  usinidhoofishe  kwa  kunifanya  nisi- 
kutegemee  Wewe”.  (Baqillani,  Ljazu  al-Qur’an,  Beirut  1998,  uk  107). 


Kwa  ufupi  ni  kwamba  Mjumbe  wa  Mwenyezi  Mungu 
(^)  amesema  kuwa  utajiri  wa  kweli  unatambulika  kutokana 
na  utajiri  wa  moyo  na  sio  kwa  utajiri  wa  mali.®^  Hivyo  kila 
mtu  ni  tajiri  kulingana  na  kiwango  chake  cha  ukinaifu  na 
istighna.  Kutokana  na  hadith  tunafahamishwa  kuwa  ukinaifu 
ni  hazina  ambayo  haiishi  kamwe®^.  Waumini  wa  kweli  ni  wale 
ambao  wanayo  neema  hii  ya  utajiri  na  wanaitumia. 

14.  Kujitenga  na  dunia 

Zuhd  ni  kujitenga  na  raha  zote  za  dunia,  yani  kutozipa 
thamani  yoyote  na  kuupamba  moyo  wako  kwa  ibada  na 
kuwatendea  wema  watu  wengine.  Matokea  yake  vitu  vingine 
vyote  kinyume  na  Mwenyezi  Mungu  vinakuwa  havina  umu- 
himu  ndani  ya  moyo. 

Zahid  au  mwenye  zuhd  ni  yule  mtu  ambaye  anajikinga 
na  hata  vitu  vyenye  kutia  wasiwasi  tu  na  hivyo  kuepukana  na 


67.  Ahmad,  II,  389 

68.  Bayhaai,  Kitabu  az-Zuhd,  Beirut  1996,  II  88. 

madhambi,  na  pia  ni  yule  mtu  ambaye  kutokana  na  mapenzi 
yake  na  hofu  aliyo  nayo  juu  ya  Mwenyezi  Mungu  anazitumia 
neema  za  dunia  hii  katika  njia  za  wema. 

Watu  wema  katika  Uislamu  daima  wamekuwa  wakion- 
yesha  utumishi  wa  hali  ya  juu  kwa  Mwenyezi  Mungu  ndani 
ya  nyoyo  zao,  na  wamekuwa  wakiishi  kwa  zuhd  na  istighna, 
tabia  ambazo  zilidhihirisha  kujitenga  kwao  na  dunia  na  raha 
zake.  Hivyo  katika  dunia  yao  kila  kitu  kimepoteza  thamani 
mbele  yao  isipokuwa  mapenzi  na  hofu  juu  ya  Mwenyezi 
Mungu.  Kwa  namna  hii  tunaona  kuwa  zuhd  ni  kama  ngao 
imara  ambayo  inawakinga  dhidi  ya  mapenzi  na  uroho  wa 
vitu  vya  dunia  hii,  vitu  ambavyo  humpelekea  mtu  kusahau 
maisha  ya  kesho  akhera. 

Dunia  hii  yenye  kudanganya  pamoja  na  vivutio  vyake 
na  raha  zake  vimewafanya  watu  wengi  waikumbatie.  Kina- 
chotakiwa  kwa  watu  ni  kuiweka  dunia  nje  ya  nyoyo  zao  na 
kunufaika  nayo  kwa  kuifanya  iwe  sehemu  ya  kuchuma  kwa 
ajili  ya  kesho  akhera.  Mwenyezi  Mungu  Mtukufu  ameya- 
elezea  maisha  ya  dunia  hii  pamoja  na  mapambo  yake  kama 
ifuatavyo: 

“Jueni  ya  kwamba  maisha  ya  dunia  ni  mchezo,  na  pum- 
bao,  na  pambo,  na  kujifakhirisha  baina  yenu  na  kushindana 
kwa  wingi  wa  mali  na  watoto.  Mfano  wake  ni  kama  mvua 
ambayo  huwafurahisha  wakulima  mimea  yake,  kisha 
hunyauka  ukayaona  yamepiga  manjano  kisha  yakawa 
mabua.  Na  akhera  kuna  adhabu  kali  na  maghfira  kutoka 
kwa  Mwenyezi  Mungu  na  radhi.  Na  maisha  ya  dunia  si 
chochote  ila  ni  starehe  ya  udanganyifu”  (Al-Hadid,  57:20). 

Mjumbe  wa  Mwenyezi  Mungu  (^)  amesema: 

“Thamani  ya  dunia  hii  ikilinganishwa  na  thamani  ya 
akhera  ni  kana  kwamba  mmoja  wenu  amezamisha  kidole 
chake  ndani  ya  bahari  na  kisha  akakitoa  na  kuangalia  ni  kiasi 
gani  cha  maji  ilichotoka  nachd’  (Muslim,  Jannah  55). 

“Yeyote  atakayependelea  zaidi  maisha  ya  akhera,  Mwen- 
yezi  Mungu  atampandisha  daraja  na  atamuongoza  katika 
mambo  yake  na  watu  wote  watamheshimu  na  kumfuata. 
Lakini  yeyote  ambaye  ataweka  malengo  yake  katika  hii  dunia, 
Mwenyezi  Mungu  atamuwekea  umasikini  kati  ya  macho  yake 
mawili  na  atamvurugia  mambo  yake.  Matokeo  yake  hakuna 
atakachopata  katika  dunia  hii  zaidi  ya  kile  alichopangiwa”. 
(Tirmidhi,  Qiyamah,  30/2465). 

Mjumbe  wa  Mwenyezi  Mungu  (^)  amewapa  watu  katika 
umma  wake  ushauri  ufuatao  unaohusu  kujiweka  mbali  na 
dunia  na  kushukuru  juu  ya  neema  ambazo  Mwenyezi  Mungu 
ametujaalia: 

“Waangalie  wale  ambao  hali  zao  ni  mbaya  kuliko  yako,  na 
usiwaangalie  wale  ambao  hali  zao  ni  bora  kuliko  yako.  Jambo 
hili  ni  bora  kwako  kwani  litakupelekea  kutodharau  neema 
ambazo  Mwenyezi  Mungu  amekujaalia”  (Muslim,  Zuhd,  9). 


Wakati  mwingine  zuhd  na  taqwa,  sifa  ambazo  ni  alama 
za  wale  walioiga  njia  ya  maisha  ya  Mitume  katika  kuishi  kwao 
na  katika  matendo  yao,  watu  wengi  wanashindwa  kuzielewa. 
Watu  wengi  wanajua  kuwa  zuhd  na  taqwa  ni  kujitoa  kabisa 
katika  neema  na  utajiri  wa  dunia.  Wakati  kuweza  kutekeleza 
majukumu  ya  kiuchumi  ni  aina  moja  wapo  ya  ibada  yenye 
kupendeza  mbele  ya  Mwenyezi  Mungu.  Neno  ‘infaq’  au 
kutoa  katika  njia  ya  Mwenyezi  Mungu  kumetajwa  mara 
nyingi  ndani  ya  Qur’an  tukufu.  Nguzo  mbili  za  Uislamu, 
zakat  na  hajj,  zitaweza  kutekeleza  tu  pale  mtu  atakapokuwa  a 

na  amefikisha  'nisab’  (kiwango  cha  chini  amhacho  mtu 
akifikisha  atawajihika  kutoa  zakat).  Hadith  ya  Mjumbe  wa 
Mwenyezi  Mungu  (^)  kuwa  ‘mtu  anayetoa  ni  bora  kuliko  mtu 
anayepokea’  pia  inamshawishi  mtu  kuwa  na  angalau  kiwango 
cha  chini  au  nisah  ili  kuweza  kutekeleza  matendo  haya  ya 
kiibada.  Kwa  namna  hii  zuhd  haiwezi  kwenda  kinyume  na 
mambo  ambayo  dini  imeyapendekeza. 

Sharti  la  zuhd  na  taqwa  ni  kujiweka  mbali  na  tamaa 
za  neema  za  kidunia  pale  utakapohisi  kuwa  zinaweza 
kukupelekea  kuangukia  kwenye  madhambi  au  kupuuzia 
ibada.  Hata  hivyo  hii  istighna  ni  kitu  kinachotakiwa  kuwa 
ndani  ya  moyo  na  sio  kuonekana  katika  matendo  ya  mtu  au 
katika  muonekano  wake  wa  nje.  Inamaanisha  kuwa  zuhd  na 
taqwa  vinahusiana  na  kushiriki  katika  kuzitumia  neema  za 
duniani  bila  ya  kuupelekea  moyo  kuzama  katika  neema  hizo. 
Kwa  mtizamo  huu  zuhd  sio  umasikini  bali  ni  hali  ya  moyo 
ambayo  kila  muumini  hana  budi  kuwa  nayo,  akiwa  ni  tajiri 
au  masikini.  Ikiwa  mtu  anaishi  katika  umasikini  wa  hali  ya 
juu  kutokana  na  makadirio  ya  Mwenyezi  Mungu  lakini  moyo 
wake  ukaegemea  kwenye  dunia,  hawezi  kuchukuliwa  kama 
mtu  mwenye  zuhd  na  istighna.  Zuhd  na  istighna  hazimaanishi 
kuwa  mtu  analazimika  kuridhika  na  kidogo  alicho  nacho 
kwa  kigezo  kuwa  ndicho  kiasi  alichokadiriwa  na  Mwenyezi 
Mungu,  lakini  zinamaanisha  kuuchunga  moyo  wako  kwa 
namna  yoyote  ile  usije  ukawa  mtumwa  wa  dunia. 

Mjumbe  wa  Mwenyezi  Mungu  (^)  ameielezea  zuhd 
vizuri  zaidi  kama  ifuatavyo: 

“Zuhd  ya  hapa  duniani  sio  kuhalalisha  vile  vilivyoha- 
ramishwa  wala  kujiweka  mbali  na  mali  na  utajiri.  Bali  zuhd 
ya  hapa  duniani  ni  kuitegemea  mali  iliyopo  kwa  Mwenyezi 

Mungu  kuliko  kutegemea  ile  iliyopo  mikononi  mwako;  pia 
ni  kutarajia  malipo  makubwa  kutokana  na  mtihani  wowote 
Utakaokupata”  (Tirmidhi,  Zuhd,  29/2340). 

Matukio  ya  wema 

lyas  ibn  Sa’labe  (4®)  anasimulia: 

“Siku  moja  maswahaba  walikuwa  wanajadiliana  juu 
ya  dunia  karibu  na  Mtume.  Kutokana  na  majadiliano  yao 
Mjumbe  wa  Mwenyezi  Mungu  (^)  akawaambia: 

“Je  hamsikii?  Je  hamsikii?  Kwa  kawaida  kuishi  kama  hivyo 
kunatokana  na  imani  ya  mtu;  Kwa  kawaida  kuishi  kama  hivyo 
kunatokana  na  imani  ya  mtu”  (Abu  Dawud,  Tarajjul,  I/4I6I;  Ibn 
Majah,  Zuhd  4). 

Yani  kuishi  kama  zahid,  kwa  unyenyekevu  na  kuridhika... 

Kutokana  na  masimulizi  ya  Aisha,  siku  moja  mwanamke 
mmoja  wa  kianswar  alikuja  kwake  na  kuona  kuwa  kitanda  cha 
Mjumbe  wa  Mwenyezi  Mungu  (^)  hakikuwa  na  chochote 
zaidi  ya  godoro  jembamba  lililokuwa  limekunjwa.  Kisha 
akakimbia  nyumbani  kwake  upesi  na  kurudi  na  godoro 
lililojazwa  sufi.  Pindi  Mjumbe  wa  Mwenyezi  Mungu  (^) 
alipoona  kuwa  kitanda  chake  kimebadilika  hakufurahishwa 
na  jambo  lile  akamwambia  Aisha: 

“Ewe  Aisha!  Lirudishe  godoro  hili  kwa  mwenyewe.  Ninaapa 
mheleya  Mwenyezi  Mungu  kuwa  kama  ningelipenda  Mwenyezi 
Mungu  angeliifanya  milima  ya  dhahabu  na  fedha  ije  kwa  ajili 
yangu  na  kuitiisha  kwangu”  (Ahmad,  Kitabu  az  Zuhd,  uk  30). 


USTAARABU  WA  USTAARABU 


Abdullah  ibn  Mas’ud  (4®)  anasimulia: 

Siku  moja  Mjumbe  wa  Mwenyezi  Mungu  (^)  alikuwa 
amelala  juu  ya  mkeka.  Alipoamka  ule  mkeka  ulikuwa 
umeacha  alama  katika  mwili  wake.  Tukamwambia: 

“Ewe  Mtume.  Si  tukuletee  godoro?”  akajibu: 

“Nina  kipi  cha  kufanya  na  dunia  hii?  Mimi  ni  kama 
msafiri  ndani  ya  dunia  hii,  msafiri  ambaye  anapumzika  chini 
ya  mti  na  kisha  anaendelea  na  safari  yake  na  kuuacha  ule  mti 
nyuma  yake”  (Tirmidhi,  Zuhd,  44/2377) 


Siku  moja  Abu  Huraira  (4®)  alikuwa  anatembea  akakutana 
na  kundi  la  watu  ambao  mbele  yao  kulikuwa  na  nyama  ya 
kondoo  wa  kuchoma.  Watu  wale  walimkaribisha  lakini  yeye 
hakutaka  kula  hivyo  akawaambia: 

“Mjumbe  wa  Mwenyezi  Mungu  (^)  aliondoka  katika 
dunia  hii  bila  ya  hata  kipande  cha  mkate  wa  shairi  tumboni 
mwake”  (Bukhari,  At’ima,  23) 

Siku  moja  Sahl  ibn  Sa’d  (4®)  alisema: 

“Tokea  siku  aliyopewa  utume  mpaka  siku  anakufa, 
Mjumbe  wa  Mwenyezi  Mungu  (^)  hakuwahi  kuuona  unga 
uliochekechwa”.  Akaulizwa: 

“Je  wakati  wa  Mjumbe  wa  Mwenyezi  Mungu  (^)  watu 
walikuwa  wakitumia  unga  wa  kuchekecha?” 


Sahl  akajibu: 

“Tokea  siku  atumwe  kama  Mtume  mpaka  siku  alipokufa, 
Mjumbe  wa  Mwenyezi  Mungu  (^)  kamwe  hakuwahi  kuliona 
chekeche”. 

Wakamuuliza: 

“Sasa  walikuwa  wakichekecha  vipi  unga  wa  shairi?” 

Sahl  akajibu: 

“Tulikuwa  tukiiponda  shairi  na  kuitawanya.  Kisha 
tulikuwa  tukipuliza  kwa  ajili  ya  kuondoa  makapi;  na  kisha 
tulikuwa  tukinyunyizia  maji  ule  unga  na  kuukanda”  (Bukhari, 
At’ima,  23). 


Anas  (4a)  anasimulia  kuwa: 

“Siku  moja  bidhaa  kutoka  Bahrain  zililetwa  kwa  Mtume. 
Mjumbe  wa  Mwenyezi  Mungu  (^)  akasema: 

“Zileteni  na  mziingize  msikitini”. 

Wakati  ule  mali  ilikuwa  kubwa  kuliko  zile  zilizokuwa 
zikiletwa  kwake  katika  nyakati  nyingine.  Alienda  kuswali 
bila  ya  hata  kuiangalia.  Baada  ya  kumaliza  kuswali  alisimama 
mbele  ya  mali  ile  na  kuigawanya  kwa  kila  mtu  aliyemuona 
pale...Mjumbe  wa  Mwenyezi  Mungu  (^)  hakuondoka  sehemu 
ile  mpaka  alipohakikisha  kuwa  ameigawanya  mali  yote  na 
hakuna  hata  dirham  moja  iliyokuwa  imebakia.  (Bukhari,  Salat 
42,  Jizya  4,  Jihad  172) 


Siku  moja  Mjumbe  wa  Mwenyezi  Mungu  (^)  aliwaonya 
baadhi  ya  wake  zake  waliokuwa  wameegemea  kwenye 
mapambo  ya  dunia  kwa  aya  kutoka  ndani  ya  Qur’an. 
Aliwaambia  wachague  kati  ya  mapambo  ya  hii  dunia  au 

Mwenyezi  Mungu,  Mjumbe  wake  na  maisha  ya  akhera.  Kisha 
akajitenga  nao  kwa  muda  wa  mwezi  mmoja.  Baada  ya  tukio 
hili  lililojulikana  kama  ‘Ila’  aya  ifuatayo  ilishushwa: 

“Ewe  Nabii!  Waambie  wake  zako:  Ikiwa  mnataka  mai- 
sha  ya  dunia  na  pambo  lake,  basi  njooni,  nitakupeni  kitoka 
nyumba,  na  kukuacheni  mwachano  mzuri”  (Ahzab,  33:28-29). 

Kutokana  na  jambo  hili  Mjumbe  wa  Mwenyezi  Mungu 
(^)  akaanza  na  Aisha  kwa  kumwambia  yafuatayo: 

“Nataka  kuzungumza  na  wewe  kuhusu  jambo  fulani, 
lakini  usiharakishe  kunipa  jibu.  Unaweza  kunijibu  baada  ya 
kuiona  familia  yako”.  Aisha  akamuuliza: 

“Ni  jambo  gani  hilo  ewe  Mtume?  Kisha  Mjumbe  wa 
Mwenyezi  Mungu  (^)  akamsomea  aya  iliyotajwa  hapo  juu. 
Kisha  Aisha  akajibu  upesi: 

“Je  nikaione  familia  yangu  katika  jambo  linalohusu 
kipaumbele  changu  kwako?  Kamwe  siwezi!  Ninamchagua 
Mwenyezi  Mungu,  Mjumbe  wake  na  maisha  ya  akhera”.  Wake 
wengine  wa  Mjumbe  wa  Mwenyezi  Mungu  (^)  walijibu  hivi 
hivi.  (Muslim,  Talaq,  29) 


Mtumwa  aliyeachwa  huru  na  Mtume,  Thawban  (4®) 
anasimulia: 


Mjumbe  wa  Mwenyezi  Mungu  (^)  kila  alipotaka 
kuondoka  kwa  ajili  ya  safari  alikuwa  akimuaga  binti  yake 
Fatma  (4®)  baada  ya  kuwaaga  watu  wote.  Na  mtu  wa  kwanza 
kumuona  baada  kurudi  alikuwa  ni  Fatma.  Ilikuwa  ni  wakati 
ambao  Mjumbe  wa  Mwenyezi  Mungu  (^)  alikuwa  amerejea 
kutoka  katika  moja  ya  safari  zake.  Fatma  alikuwa  amefunga 
pazia  mlangoni  mwake  na  alikuwa  amewavalisha  bangili 

watoto  wake  wawili  Hasan  na  Hussein.  Mjumbe  wa  Mwenyezi 
Mungu  (^)  akawa  amewasili  kwenye  nyumba  ya  Fatma  lakini 
hakuingia  ndani.  Fatma  akagundua  kuwa  sababu  iliyomfanya 
Mtume 

asiingie  ndani  ni  kile  alichokiona.  Upesi  akalivuta  na 
kuliondoa  lile  pazia  (lililokuwa  limepambwa)  na  kuwavua 
watoto  wake  zile  bangili.  Akatoa  bangili  moja  iwe  yao  wote 
wawili.  Hasan  na  Hussein  wakaanza 

kulia  na  kwenda  kwa  Mtume.  Mjumbe  wa  Mwenyezi 
Mungu  (^)  akazichukua  zile  bangili  zote  na  kumwambia 
Sawban: 

“Ewe  Sawban.  Chukua  hizi  bangili  na  umpelekee  fulani 
na  fulani.  Hasan  na  Hussein  ni  miongoni  mwa  Ahlul  Bayf^. 
Sitaki  watumie  mapambo  haya  ya  hii  dunia,  mapambo  yao 
ni  yale  ambayo  Mwenyezi  Mungu  atawapa  (kesho  akhera). 
Ewe  Sawban  nenda  na  ununue  mkufu  uliotengenezwa  kwa 
mfupa  kwa  ajili  ya  Fatma  na  bangili  mbili  zilizotengenezwa 
kwa  mfupa  pia  kwa  ajili  ya  watoto  wake”.  (Abu  Dawud,  Tarajjul, 
21/4213). 

Mjumbe  wa  Mwenyezi  Mungu  (^)  alitaka  watu  wa  Ahlul 
Bayt  waishi  maisha  ya  kawaida,  ya  unyenyekevu  wa  hali  ya 
juu  na  kujitenga  na  mapambo  ya  dunia  ili  wawe  mfano  kwa 
umma  wake. 


Abu  Dharr  (4®)  anasimulia: 

“Siku  moja  tulikuwa  tunatembea  pamoja  na  Mjumbe  wa 
Mwenyezi  Mungu  (^)  katika  kitongoji  cha  Harra  ndani  ya 

69.  Watu  katika  familia  ya  Mjumbe  wa  Allah  (^)  [Maelezo  ya  mfasirij. 

Madina,  tukauona  mlima  wa  Uhud.  Mjumbe  wa  Mwenyezi 
Mungu  (^)  akasema: 

“Ewe  Abu  Dharr!”  Na  mimi  nikaitikia: 

“Ndio  ewe  Mtume.  Ninakusikiliza”.  Akajibu: 

“Kama  ningelikuwa  na  dhahabu  mfano  wa  mlima  huu 
hapa  wa  Uhud,  kusingelinifurahisha  kabisa.  Sitaki  siku  tatu 
zipite  nikiwa  nina  fedha  bila  ya  kulipa  madeni  hata  kama 
dinar  moja-  Mjumbe  wa  Mwenyezi  Mungu  (^)  akaonyeshea 
kitendo  cha  kutoa  kwa  kunyoosha  mkono  wake  mbele  yake, 
kuliani  kwake,  kushotoni  mwake  na  nyuma  yake- Ningelipenda 
kukigawa  kile  nilichokuwa  nacho  na  kuwapa  waja  wa 
Mwenyezi  Mungu”. 

Kisha  akatembea  mbele  kidogo  na  kusema: 

“Wale  wenye  mali  nyingi  hapa  duniani  watakuwa  na 
malipo  madogo  kesho  akhera.  Isipokuwa  kwa  wale  wanaotoa 
kama  hivi  kwa  kuwapa  wale  walio  kuliani  mwao,  kushotoni 
mwao  na  nyumayao.  Lakini  kwa  hakika  watu  hao  ni  wachache 
kiasi  gani”  (Bukhari,  Istikraz  3,  Riqaq  14;  Muslim,  Zakat  32) 


Siku  moja  mtu  mmoja  alikuja  kwa  Mjumbe  wa  Mwenyezi 
Mungu  (^)  na  kusema: 

“Ewe  Mtume.  Naomba  uniambie  amali  ambayo  nikiitenda 
Mwenyezi  Mungu  atanipenda  na  watu  pia  watanipenda”. 

Mjumbe  wa  Mwenyezi  Mungu  (^)  akamwambia: 


“Jiweke  mbali  na  raha  za  dunia,  wala  usiigombanie  Mwen- 
yezi  Mungu  atakupenda  na  jiweke  mbali  na  vilivyo  kwa  watu 

na  wala  usivionee  wivu  hapo  watu  watakupenda”  (Ibn  Majah, 
Zuhd,  I) 


Siku  moja  Mjumbe  wa  Mwenyezi  Mungu  (^)  alienda 
sokoni.  Alifuatana  na  maswahaba.  Njiani  Mjumbe  wa  Mwen- 
yezi  Mungu  (^)  aliona  mzoga  wa  ndama  na  huku  masikio 
yake  yamekatwa.  Akaushika  masikio  na  kusema: 

“M  nani  kati  yenu  atakuwa  tayari  kuununua  mzoga  huu 
kwa  dirham  moj a? ”  Maswahaha  zake  wakajibu: 

“Tusingelikuwa  tayari  kumchukua  hata  kwa  bei  ndogo 
kuliko  hiyo,  kwani  hatakuwa  na  manufaa  kwetu”. 

Kisha  Mjumbe  wa  Mwenyezi  Mungu  (^)  akawauliza: 

“Je  kuna  yeyote  miongoni  mwenu  atakubali  kuuchukua 
bure?”  Wakajibu: 

“Tunaapa  mbele  ya  Mwenyezi  Mungu  kuwa  hata  kama 
angelikuwa  mzima  basi  angelikuwa  na  kasoro  kwani  hana 
masikio.  Sasa  ana  faida  gani  sasa  hivi  wakati  ameshakufa?” 
Kisha  Mjumbe  wa  Mwenyezi  Mungu  (^)  akajibu: 

“Ninaapa  mbele  ya  Mwenyezi  Mungu  kuwa  mbele  ya 
Mwenyezi  Mungu  Mtukufu  dunia  hii  ina  thamani  ndogo 
kuliko  huu  mzoga  wa  mbuzi  mnaououna  mbele yenu”  (Muslim, 
Zuhd,  2) 

Kutokana  na  masimulizi  ya  Amr  ibn  Awf  (4®),  siku 
moja  Mjumbe  wa  Mwenyezi  Mungu  (^)  alimtuma  Abu 
Ubaydah  ibn  Jarrah  (4®)  kwenda  Bahrain  kukusanya  jizya^°. 


70.  Jizya  ni  kodi  ambayo  makafiri  wanalazima  kulipa  kwa  ajili  ya 

Abu  Ubaydah  (4®)  akarudi  kutoka  Bahrain  pamoja  na 
fedha  za  jizya.  Answar  waliposikia  kuwa  Abu  Ubaydah  (4®) 
amerudi  wakakusanyika  pamoja  kuswali  swala  ya  alfajiri 
pamoja  na  Mtume.  Mjumbe  wa  Mwenyezi  Mungu  (^) 
alipomaliza  swala  na  kunyanyuka  kwa  ajili  ya  kuondoka  wale 
Answar  wakamsogelea.  Mjumbe  wa  Mwenyezi  Mungu  (^) 
alipowaona  katika  hali  hii  alitabasamu  na  kusema: 

“Naona  mmesikia  kuwaAbu  Ubaydah  amerejea  nafedha 
kutoka  Bahrain”. 

“Ndio  ewe  Mjumbe  wa  Mwenyezi  Mungu”  wakajibu: 

“Pendeni  kuwaridhisha  wengine  nafanyeni  vitu  ambavyo 
vitawaridhisha  wengine.  Ninaapa  mbele  ya  Mwenyezi  Mungu 
kuwa  sihofii  umasikini  juu  yenu.  Bali  ninahofia  kuwa  dunia 
itawekwa  juu  yenu  kama  ilivyowekwa  juu  wale  waliokuwa 
kabla  yenu,  na  mtaanza  kuipigania  kama  ilivyokuwa  kwa 
wale  waliokuwa  kabla  yenu.  Na  ninahofia  kuwa  dunia  hii 
itawaangamiza  kama  ilivyowaangamiza  wale  waliokuwa 
kabla  yenu”  (Bukhari,  Riqaq  7;  Muslim,  Zuhd  6) 

Mfano  ufuatao  una  somo  zuri  katika  kuonyesha  hatari  ya 
kuegemea  katika  dunia  na  kusahau  akhera: 

Katika  kipindi  cha  utawala  wa  Muawiyya  jeshi  la  kiislamu 
likiongozwa  na  Abdurrahman,  mtoto  wa  Khalid  ibn  Walid, 
liliondoka  kwa  matumaini  ya  kwenda  kuitwaa  Istanbul  kama 
zilivyokuwa  habari  njema  zilizotolewa  na  Mtume.  Wakati  wa 
Byzantine  wanapigania  nyuma  na  ngome  yao,  akajitokeza 
mtu  mmoja  miongoni  mwa  Answar  na  kukimbiza  farasi 


kulindwa  na  waislamu  [Maelezo  ya  mfasiri). 

wake  kuelekea  katikati  ya  jeshi  la  Byzantine.  Kwa  mshangao 
na  kwa  kuikumbuka  aya  isemayo:  “Msizitie  nafsi  zenu  katika 
maangamizi”,  waumini  walioliona  hili  wakaanza  kusema: 

“La  ilaha  Illallah!  Muangalieni.  Anajipeleka  mwenyewe 
katika  maangamizi”.  Kutokana  na  jambo  hili  Abu  Ayyub 
Al-Ansari  akasema: 


“Enyi  waumini,  isieleweke  vibaya.  Aya  hii  ilishushwa  kwa 
ajili  yetu  sisi  Answar.  Pindi  Mwenyezi  Mungu  alipomsaidia 
Mjumbe  wa  Mwenyezi  Mungu  (^)  wake  kwa  kuifanya  dini 
yake  iongoze  sisi  tulisema:  “Ngoja  sasa  tukae  na  kuzisimamia 
mali  zetu”.  Kutokana  na  jambo  hili  Mwenyezi  Mungu  aliye 
juu  zaidi  akamshushia  Mjumbe  wa  Mwenyezi  Mungu  (^) 
aya  ifuatayo: 

“Na  toeni  katika  njia  ya  Mwenyezi  Mungu,  wala  msijitie 
kwa  mikono  yenu  katika  maangamizo.  Na  fanyeni  wema. 
Hakika  Mwenyezi  Mungu  huwapenda  wafanyao  wema” 

(Al-Baqara, 2:195). 


Kilichomaanishwa  katika  aya  hii  juu  ya  maneno  “msiji- 
peleke  katika  maangamizi”  ni  kutoweka  juhudi  yako  yote 
katika  kushughulikia  mali  za  kidunia  kama  vile  mabustani 
na  mazao  na  kupuuzia  na  kuacha  juhudi  zako  katika  njia  ya 
Mwenyezi  Mungu”. 


Abu  Ayyub  Al-Ansari  (4&)  ambaye  alilizingatia  onyo 
hili  kwa  moyo  wake  wote  kamwe  hakuwahi  kuziegemea 
starehe  na  raha  za  hii  dunia.  Kamwe  hakuacha  juhudi  zake 
katika  kumtumikia  Mwenyezi  Mungu  na  alikuja  kuuawa 
kama  shahidi  karibu  na  ngome  moja  wapo  ya  Byzantine  na 
akazikwa  katika  mji  wa  Ayyub  ambao  umebeba  jina  lake 

mpaka  leo  hii.  (Angalia  Abu  Dawud,  Jihad,  22/2512;  Tirmidhi,  Tafsir, 
2/2972) 


Nyumba  iliyobarikiwa  ya  Mjumbe  wa  Mwenyezi  Mungu 
(^)  ibkuwa  ya  kawaida  mno.  Hasan  Basri  ambaye  mama 
yake  alikuwa  mtumishi  wa  Ummu  Salama,  mke  wa  Mtume, 
abmalizia  utoto  wake  katika  nyumba  hii  na  alielezea  namna 
abvyokuwa  anaweza  kugusa  dari  la  chumba  cha  Mjumbe  wa 
Mwenyezi  Mungu  (M)  wakati  abpokuwa  mdogo^h  Kutokana 
na  haya  ikajulikana  kuwa  vyumba  vyake  havikuwa  virefu 
sana.  Milango  ya  nyumba  ya  Mtume  wetu  ilitengenezwa  kwa 
kitambaa  gandamizo  cheusi.^^ 

Siku  moja  Said  ibn  Musayyab  ambaye  ni  mmoja  wa 
maimamu  wakubwa  katika  kipindi  cha  Tabieen  alitoa 
masikitiko  yake  makubwa  juu  ya  kuvunjwa  kwa  vyumba 
hivi  kwa  ajili  ya  kupanua  msikiti  wa  Mjumbe  wa  Mwenyezi 
Mungu  (^)  wakati  wa  utawala  wa  Umayya: 

“Ninaapa  mbele  ya  Mwenyezi  Mungu  kuwa  ingelikuwa 
vizuri  vyumba  hivi  vikaachwa  kama  vilivyokuwa.  Kwa 
namna  hii  vizazi  vinavyokuja  na  wale  wanaokuja  kutembelea 
eneo  hib  wangeliweza  kuona  namna  Mjumbe  wa  Mwenyezi 
Mungu  (M)  alivyotosheka  na  kidogo  na  pia  wasingelejaribu 
kupupia  mab  na  kujivuna  nazo”  (Ibn  Sad,  1, 499-500). 

Kuishi  kwa  Mjumbe  wa  Mwenyezi  Mungu  (^)  katika 
nyumba  ndogo  vile  haikuwa  kwa  sababu  ya  umasikini  bali 
ni  kuonyesha  namna  asivyokuwa  ameipa  hii  dunia  umuhimu 
wowote.  Kama  angelijilimbikizia  mali  hizi  na  kuacha 


Ibn  Sad,  VII,  I6I;  Zuheyli,  I,  248. 
Ibn  Sad,  I,  499 

kuzigawa  kwa  wengine  angeliweza  kujenga  makasri  makubwa 
makubwa.  Lakini  yeye  alitaka  kidogo  na  kuishi  katika  maisha 
ya  unyenyekevu  na  hakuwa  na  utulivu  mpaka  pale  alipotoa 
kile  alichokipata.  Haya  ni  kutokana  na  kufunikwa  na  sifa  ya 
Mwenyezi  Mungu  ya  ‘Al-Rahman  (Mwingi  wa  rehma). 

Nabii  Suleiman  (SSS')  alijichukulia  kuwa  mtu  masikini 
kwa  sababu  alifuta  moyoni  mwake  mapenzi  ya  mali  na 
utajiri.  Kila  alipokuwa  anaamka  asubuhi  alikuwa  anaenda 
kwa  watu  masikini  na  kukaa  nao  kwa  unyenyekevu  mkubwa, 
na  alikuwa  akisema: 

“Inafaa  kwa  mtu  masikini  kukaa  na  masikini  mwenzake”. 


Kutokana  na  masimulizi  mbalimbali  tunafahamishwa 
kuwa  nabii  Nuhu  (8^1)  alipokaribia  kufa  aliulizwa: 

“Ewe  nabii  uliyeishi  kwa  muda  mrefu,  umeionaje  hii 
dunia?”  Nuhu  akajibu: 

“Nimeona  hii  dunia  ni  nyumba  yenye  milango  miwili. 
Niliingia  kwenye  mlango  mmoja  na  kutokea  kwenye 
mwingine”  (Ibn  Athir,  Al-Kamil,  I,  73). 

Nabii  Nuhu  alijijengea  kibanda  kwa  kutumia  mianzi. 
Pindi  alipoambiwa: 

“Kwa  nini  usingelijenga  nyumba  nzuri  zaidi  ya  hiyo”, 
akajibu: 

“Kwa  mtu  atakayekufa  hii  nyumba  ni  zaidi  ya  kutosha”. 
(Abu  Nuaym,  HUya,  VIII,  145) 


Jabir  ibn  AbduUah  (4®)  anasimulia: 

Mjumbe  wa  Mwenyezi  Mungu  (^)  alimchagua  Abu 
Ubaydah  (4®)  kuwa  kamanda  wetu  na  kisha  alitutuma  tuende 
kukutana  na  msafara  wa  maquraysh.  Alitupa  mfuko  wa 
tende  kwa  ajili  ya  kula.  Hakupata  kingine  cha  kutupatia. 
Abu  Ubaydah  alikuwa  akitugawia  tende  mmoja  baada  ya 
mwingine.  Mtu  mmoja  aliyeyasikia  haya  aliuliza: 

“Mliwezaje  kuishi  kwa  tende  pekee?” 

Jabir  akajibu: 

“Tulikuwatukifyonzaziletendekamamtotoanavyonyonya 
maziwa  ya  mama  yake,  kisha  tulikuwa  tukinywa  maji  na 
kutosheka  kwa  siku  hiyo  mpaka  usiku.  Tulikuwa  tukitikisa 
majani  juu  ya  miti  kwa  fimbo  zetu  na  kisha  kuyalowesha  kwa 
maji  na  kuyala”  (Muslim,  Sayd,  17). 

Ingawa  maswahaba  waliobarikiwa  hawakuwa  na  hata 
vitu  vya  msingi  katika  dunia  hii,  lakini  kamwe  hawakuwahi 
kulalamika  juu  ya  hili.  Na  pia  hawakurudi  nyuma  katika 
kuipigania  dini  ya  Mwenyezi  Mungu. 


Siku  moja  Abu  Bakr  (4®)  alikaribishwa  kunywa  asali.  Hata 
hivyo  alipokaribia  kunywa  alianza  kulia.  Wale  waliokuwa 
karibu  naye  hawakuweza  kuvumilia  hivyo  nao  wakaanza 
kulia.  Abu  Bakr  (4®)  alipoulizwa  sababu  ya  kulia  kwake 
alijibu: 

“Siku  moja  nilikuwa  pamoja  na  Mtume.  Mara  akaanza 
kusema  “kaa  mbali  na  mimi,  kaa  mbali  na  mimi”  na  huku 
anajaribu  kukisukumia  kitu  mbali  na  yeye.  Hata  hivyo  siku- 
weza  kuona  kitu  chochote.  Nilipotaka  kujua  kuna  kitu  gani 
kinaendelea  Mjumbe  wa  Mwenyezi  Mungu  (^)  akasema: 

“Nilionyeshwa  dunia  na  mapambo  yake  yote,  kisha  nikai- 
ambia  ikae  mbali  na  mimi.  Ikasogea  nyuma  lakini  ikasema: 
“Ninaapa  mbele  ya  Mwenyezi  Mungu  kuwa  ingawa  imeweza 
kuniepuka  na  kunusuriwa  kutokana  na  mimi  lakini  wale 
watakaokuja  baadae  hawataweza  kunikimbia”. 

Abu  Bakr  (4®)  aliendelea: 

“Kutokana  na  maneno  yale  nikaanza  kulia  kwa  kuhofia 
kuwa  ninaweza  kuangukia  kwenye  mapenzi  ya  kuipenda 
dunia”  (Abu  Nuaym,  Hilya,  I,  30-31) 

Abu  Bakr  (4®)  aliishi  maisha  ya  kawaida  mno  katika 
kipindi  cha  ukhalifa  wake.  Wakati  akiwa  juu  ya  kitanda  cha 
mauti  aliacha  maelekezo  kuwa  kipande  chake  cha  ardhi 
kiuzwe  ili  alipiwe  ule  mshahara  aliokuwa  akipokea  kutoka 
kwenye  hazina  ya  dola  wakati  alipokuwa  khalifa.  (Ibn  Athir, 
Al-Kamil,  II,  428-9) 


Pia  wakati  Abu  Bakr  (4®)  yupo  juu  ya  kitanda  chake 
cha  mauti  aliacha  maelekezo  kwa  binti  yake  Aisha  (4®) 
kuwa  ampatie  Omar  (4®)  ngamia  wao  aliyekuwa  anawatolea 
maziwa,  chombo  alichokuwa  anakitumia  kulowekea  nguo 
zake  kwa  rangi  na  joho  lake  la  pamba  alilokuwa  akivaa. 
Sababu  yake  ya  kufanya  hivi  ni  kuwa  vitu  hivi  alivipata 
wakati  akiwa  anasimamia  mambo  ya  waislamu.  Baada  ya 
kifo  cha  baba  yake,  Aisha  (4®)  akavitoa  vile  vitu  kwa  khalifa 
mpya  ambaye  ni  Omar  (4®).  Baada  ya  Omar  (4®)  kuvichukua 
akasema: 


‘Abu  Bakr!  Rehma  za  Mwenyezi  Mungu  ziwe  juu  yako. 
Umewaacha  kwa  njia  panda  wale  waliokuja  baada  yako” 

(Ahmad,  Az  Zuhd,  uk  110-111;  Suyuti,  Tarih  al  Khulefa,  Misri  1969,  uk 
78-9). 


Katika  kipindi  cha  utawala  wa  Omar  (4&)  ardhi  za  Siria, 
Palestina  na  Misri  zilitwaliwa  na  Iran  nayo  ikashirikishwa 
kwenye  mipaka  ya  dola  ya  kiislamu.  Hazina  za  Byzantine  na 
Iran  zikaanza  kumiminika  ndani  ya  Madina  amhayo  ilikuwa 
ndio  kitovu  cha  Uislamu.  Maisha  ya  waumini  yakaanza 
kuboreka.  Hata  hivyo  moyo  wa  khalifa  wa  waislamu,  Omar 
(4a)  ulibakia  katika  hali  ya  kujitenga  na  hali  hii  na  licha  ya 
maendeleo  ya  dola  na  wingi  wa  hazina  za  dola  lakini  aliendelea 
kuhutubia  waislamu  hali  ya  kuwa  amevaa  joho  lenye  viraka. 
Alikuwa  analazimika  kuingia  kwenye  madeni  mara  kwa  mara 
na  kuishi  katika  hali  ya  ugumu.  Haya  ni  kwa  sababu  alikuwa 
akichukua  kiwango  cha  chini  cha  mshahara  kutoka  kwenye 
hazina  na  kwake  kiwango  hiki  kilikuwa  kinatosha  kabisa. 


Wale  watu  wakubwa  katika  maswahaba  hawakuweza 
kuvumilia  hali  ile,  hivyo  wakafikiria  kuongeza  mshahara  wa 
khalifa.  Lakini  walisita  kulizungumzia  jambo  hili  mbele  ya 
Omar  (4®)  hivyo  wakaamua  kumfuata  binti  yake  na  ambaye 
ni  mke  wa  Mjumbe  wa  Mwenyezi  Mungu  (^)  aliyeitwa  Hafsa 
(4a).  Walimuomba  alipeleke  jambo  hili  kwa  baba  yake  bila 
ya  kutaja  majina  yao.  Hafsa  (4®)  akalipeleka  suala  hili  mbele 
ya  baba  yake  bila  ya  kutaja  majina  yao.  Kwa  kuwa  Omar  (4®) 
alishuhudia  Mjumbe  wa  Mwenyezi  Mungu  (^)  akikaa  na 
njaa^^  kwa  masiku  bila  ya  kupata  hata  tende  moja  kwa  ajili  ya 
kuiweka  tumboni  mwake,  akamuuliza  binti  yake: 


“Binti  yangu,  Mjumbe  wa  Mwenyezi  Mungu  (^)  alikuwa 
akivaa  vipi  na  kula  vipi?” 


Angalia  Muslim,  Zuhd,  36 


MWENENDO  WA  KIISLAMU  NA  SILKA  YA  MOYO 


“Kile  kilichokuwa  cha  ulazima”  alijibu. 

Omar  akaendelea: 

“Rafiki  zangu  wawili  (Mjumbe  wa  Mwenyezi  Mungu 
(^)  na  Abu  Bakr)  na  mimi  ni  kama  wasafiri  watatu  ambao 
wanasafiri  katika  njia  moja.  Wa  kwanza  wetu  (Mtume) 
amefika  safari  yake.  Wa  pili  (Omar)  huku  akifuata  njia  ile 
ile  ameenda  kuungana  na  yule  wa  kwanza.  Na  kama  wa  tatu 
wao  ningelipenda  kuwafikia  marafiki  zangu.  Kama  nitaenda 
na  mizigo  mingi  sitaweza  kuwafikia,  au  wewe  hutaki  niwe 
msafiri  wa  tatu  katika  njia  hii?”^^ 

Siku  moja  Abu  Dharr  Al-Ghifari  (4®)  ambaye  alipenda 
kuishi  maisha  ya  kawaida,  ya  unyenyekevu  na  kuwa  mbali 
na  hanasa,  alipewa  dinar  elfu  moja  kutoka  kwenye  hazina  ya 
dola.  Lakini  alitumia  kiasi  kidogo  mno  cha  fedha  hizi  na  kiasi 
kilichobaki  alikigawa  kwa  masikini”  (Abu  Nuaym,  Hilya,  1, 163). 

Swahaba  huyu  ambaye  alikuwa  akisema  kuwa  hesabu 
ya  mtu  aliye  na  dirham  mbili  itakuwa  ngumu  kuliko  ya  yule 
atakayekuwa  na  dirham  moja.  Siku  moja  alirudisha  dinar 
mia  tatu  ambazo  alitumiwa  na  gavana  wa  Damascus  huku 
akisema: 

“Je  gavana  hakuweza  kumpata  mtu  aliyekuwa  na  shida 
kuliko  mimi?  Tuna  nyumba  ya  kujihifadhi,  kondoo  tuna- 
yenufaika  kutoka  kwake  na  mtumishi  wa  kutuhudumia. 
Ninahofia  kuwa  na  zaidi  ya  hivi”  (Ahmad,  Zuhd,  uk  147) 


74.  Angalia  Ahmad,  Zuhd,  p  125;  Shahbenderzade  Ahmad  Hilmi,  Tar  ih’  i  Islam,  1, 367. 

Ari  ya  imani  baada  ya  kipindi  cha  maswahaba  ilikuwa 
imeifunika  dunia  kiasi  kwamba  jeshi  la  Tariq  ibn  Ziyad 
lililokuwa  na  watu  elfu  tano  liliweza  kulishinda  jeshi  la 
wahispania  lililokuwa  na  watu  90000.  Tariq  aliweka  mguu 
wake  juu  ya  hazina  ya  mfalme  na  kujiambia  mwenyewe: 

“Tariq!  Jana  ulikuwa  mtumwa  ukiwa  na  mnyororo 
shingoni;  kisha  ikafika  siku  ambayo  Mwenyezi  Mungu 
akakuweka  huru.  Kisha  ukawa  kamanda  wa  jeshi.  Leo  hii 
unajikuta  kuwa  mmeitwaa  Andalusia  na  umesimama  katika 
kasri  la  mfalme.  Lifahamu  jambo  hili  vizuri  na  usisahau  kuwa 
kesho  utajikuta  upo  mbele  ya  Mwenyezi  Mungu”. 

Ni  aina  gani  ya  mafunzo  hii  ambayo  inajenga  imani 
ya  mja  na  kumpandisha  mpaka  kwenye  kilele  cha  wema. 
Yanaufanya  moyo  wake  uache  kuegemea  kwenye  neema  za 
hii  dunia  na  kumfanya  aishi  kwa  kujiwajibisha  mwenyewe. 

Siku  moja  mtu  mmoja  mwema  na  pia  mwanafunzi  wa 
Shaykh  Naqshiband,  Muhammad  Parisa  wakati  anaelekea 
kuhiji  alienda  kwa  kijana  mmoja  mwema  ambaye  alikuwa 
anajishughulisha  na  kukopesha  watu  fedha  ndani  ya 
Baghdad.  Alihisi  huzuni  akifikiria  kuwa  kijana  yule  wakati 
wote  anajishughulisha  na  starehe  za  dunia  kwa  kutumia 
muda  mwingi  katika  biashara.  Alijifikiria  kichwani  mwake: 

“Bahati  mbaya  iliyoje.  Katika  umri  ambao  anaweza 
kutekeleza  ibada  kwa  wingi  lakini  yeye  amezama  katika 
biashara  za  kidunia”. 

Alipoenda  kumchunguza  alikuta  kuwa  moyo  wa  kijana 
huyu  ulikuwa  umeshikama  na  Mwenyezi  Mungu  na  hapo 
akastaajabishwa.  Wakati  huu  akajifikiria  mwenyewe  kichwani 
na  kumsifu  yule  kijana  kwa  kusema: 

“Mashallah.  Mkono  wake  uko  katika  faida  na  bado  moyo 
wake  uko  pamoja  na  kipenzi  cha  kweli. 

Hali  hii  ndiyo  inayojulikana  kama  ‘halvet  der  encumen’, 
yani  kuwa  pamoja  na  Mwenyezi  Mungu  wakati  umejumuika 
na  watu,  kuweza  kumfikiria  yeye  tu  na  kuweza  kuishi  katika 
hali  ya  umoja  ndani  ya  mkusanyiko. 

Pindi  Muhammad  Parisa  alipowasili  Makka  alikutana 
na  mzee  mmoja  mwenye  ndevu  nyeupe  ambaye  alilipenda 
mno  lile  shuka  la  Al-Kaaba  akiwa  ananung’ika  huku  analia. 
Kwa  mara  ya  kwanza  alipoangalia  muonekano  wa  nje  wa  yule 
mzee  na  namna  alivyokuwa  anamlilia  Mwenyezi  Mungu  kwa 
namna  yenye  mguso,  alifikiria  katika  nafsi  yake: 

“Lau  kama  ningeliweza  kulia  kama  vile  na  kuomba 
msaada  wa  Mwenyezi  Mungu”,  akamuonea  wivu  yule  mzee. 

Pindi  alipouchunguza  moyo  wake  aligundua  kuwa  kulia 
kwake  kote  na  maombi  yake  yalikuwa  ni  kwa  ajili  ya  maslahi 
ya  dunia.  Mara  moyo  wake  laini  ukahuzunika. 

Kwa  kifupi  ni  kuwa  kwenda  kinyume  na  dunia  sio  katika 
kipindi  cha  umasikini  tu  bali  ni  tabia  ya  moyo  ambayo 
haina  budi  kubakia  wakati  wote.  Jambo  la  msingi  ni  kuweza 
kuendelea  kutafuta  manufaa  ya  kidunia  bila  ya  kupuuzia 
akhera  yako. 


Hali  ifuatayo  ya  Jalaluddin  AI-Rumi  ni  yenye  kuvutia, 
lcwani  inaonyesha  ni  kwa  namna  gani  aliweza  kujipamba  na 
sifa  ya  zuhd  aliyokuwa  nayo  Mjumbe  wa  Mwenyezi  Mungu 
(^)  kutokana  na  mapenzi  yake  kwake. 

Kila  alipokuwa  akirudi  nyumbani  kwake  alikuwa  akiuliza: 
“leo  tuna  nini  cha  kula?”  pindi  anapopokea  jibu  kuwa:  “Hakuna 
kitu”,  alikuwa  akifurahi  na  kusema  “Sifa  zote  njema  anastahiki 
Mwenyezi  Mungu.  Leo  nyumba  yetu  ni  kama  nyumba  ya 
Mtume”.  Katika  hali  yoyote  ile  Rumi  alikuwa  akikataa  sadaka 
na  pia  alikuwa  akiwashawishi  wanafunzi  wake  pia  wasichukue, 
badala  yake  aliwashawishi  kufanya  kazi’7® 

Siku  moja  Malik  ibn  Dinar  alimuona  kwenye  ndoto 
Rafi’  ambaye  ni  mmoja  wa  marafiki  wa  Mwenyezi  Mungu. 
Alikuwa  hana  kitu  kichwani  na  alikuwa  anatembea  peku. 
Alimuuliza: 

“Unaenda  wapi?” 

Rafi’  akajibu:  “Namshukuru  Mwenyezi  Mungu  kuwa 
nimeweza  kutoroka  jela”. 

Asubihi  yake  upesi  Malik  ibn  Dinar  akaenda  kwenye 
nyumba  ya  Rafi’  ambapo  alimkuta  ameshafariki. 

Mjumbe  wa  Mwenyezi  Mungu  (^)  alisema: 

“Hii  dunia  ni  jela  ya  muumini  na  pepo  ya  kafiri”  (Muslim, 
Zuhd,  1) 

Baada  ya  Sultani  Murad  Han  wa  pili  kukiacha  kiti  chake 
cha  enzi  na  kumpa  Manisa  kwa  ajili  ya  kutenga  muda  mwingi 
zaidi  kwa  ajili  ya  ibada  aliandika  shairi  ambalo  liliashiria 
kuwa  alikuwa  akitekeleza  majukumu  yake  kwa  ajili  ya  kupata 
radhi  za  Mwenyezi  Mungu  pekee: 


75.  Ali  Nihat  Tarlan,  “Mawlana,”  Istanbul  1974,  uk  29. 

Acha  twende  tukamkumbuke  Mwenyezi  Mungu  angalau 
kwa  siku  moja  au  mhili.  Hatukuja  hapa  duniani  kwa  ajili  ya 
kuimiliki. 


Mtu  mwingine  mwerevu  ambaye  alijipamba  na  tabia  ya 
kuishi  bila  ya  kuzipenda  sana  mali  na  utajiri  na  nyadhifa  za 
kidunia  na  ambaye  alikubali  neema  za  hapa  duniani  lakini  si 
kwa  ajili  ya  kutosheleza  nafsi  yake  bali  kuzitumia  kwa  ajili  ya 
kuwahudumia  waja  wa  Mwenyezi  Mungu,  alikuwa  ni  Yavuz 
Sultan  Selim  Han.  Siku  moja  aliwahutubia  wale  waliokuwa 
chini  yake  kama  ifuatavyo: 

“Kama  lengo  lenu  ni  kuendelea  na  uasi  basi  nifahamisheni 
na  mimi  mara  moja  nitajitoa  mwenyewe  serikalini.  Niliupokea 
usultani  huu  kutoka  kwa  baba  yangu  kwa  lengo  pekee  la 
kuutumikia  Uislamu  na  nimewatoa  muhanga  kaka  yangu 
na  watoto  wa  mama  yangu  kwa  ajili  ya  mapinduzi  ya  hii 
dunia.  Niliweka  makubaliano  na  nyinyi  (bay’ah)  na  nyinyi 
mlikubali.  Niliacha  usingizi  wangu,  starehe  zangu  na  utulivu 
wa  nafsi  katika  juhudi  zangu  za  kuijenga  hii  dini.  Kama  lengo 
lenu  si  kuudhoofisha  Uislamu  basi  na  mimi  pia  sina  tamaa 
yoyote  juu  ya  huu  usultani”. 


Kwa  kifupi  ni  kwamba  mja  wa  Mwenyezi  Mungu  hana 
budi  kuelekea  katika  kutafuta  radhi  za  Mwenyezi  Mungu 
ambaye  ndiye  muumba  wa  vitu  vyote.  Pale  moyo  unapojitiisha 
kwa  Mwenyezi  Mungu  hali  ya  zuhd  inajidhihirisha  kwa  mja. 
Na  pale  zuhd  inapojidhirisha  kwa  mja  basi  mali  zote  na  utajiri 
wake  vinakuwa  havina  thamani  mbele  ya  nafsi  yake  na  vitu 
hivi  vitapata  thamani  pale  vitakapotumika  ndani  ya  misingi  ya 

Mwenyezi  Mungu,  yani  itakapotolewa  sadaka.  Kwa  namna  hii 
itakuwa  imerudi  kwa  mwenye  kustahiki.  Haya  ni  kwa  sababu 
moyo  hapa  unakuwa  umepambwa  kwa  mapenzi  ya  Mwenyezi 
Mungu  na  amali  njema,  na  amali  hizi  ambazo  zinapendwa  na 
kipenzi  chake  zinaanza  kuipa  nafsi  yake  raha  ya  hali  ya  juu. 

15.  Subira  na  ushupavu 

Swabr  (subira)  ni  pale  mtu  anapobakia  kama  alivyokuwa 
pindi  kunapotokea  mabadiliko  katika  mwili  wake  au  nafsi 
yake  na  kubakia  mtulivu,  kuvumiba  mitihani,  kushindana 
na  maumivu,  kukabiliana  na  mahangaiko  na  magumu  kwa 
upole,  na  kuzidhibiti  hisia  za  kibinadamu  ziwe  ndani  ya 
mipaka  ya  dini. 

Matanah  (ushupavu)  ni  pale  mtu  anapokabiliana  na  lolote 
linalompata  kwa  uimara,  uvumilivu  na  bila  ya  kutetereka. 

Subira  ndio  msingi  wa  tabia  njema.  Subira  ni  nusu 
ya  imani  na  ufunguo  wa  furaha  na  neema.  Subira  ni  sifa 
tukufu  ambayo  inamuunganisha  mtu  na  neema  za  peponi. 
Subira  ni  kujivika  amani  bila  ya  kujiharibia  uwiano  wake 
pale  utakapofikwa  na  matukio  ambayo  yatakuhuzunisha 
na  kukusababishia  maumivu.  Subira  ni  kujisalimisha  kwa 
Mwenyezi  Mungu. 

Mitume  mbalimbali  na  watu  wema  wabkuwa  ni  mifano 
ya  kuigwa  katika  kusubiri  na  jambo  hili  liliwapelekea  kupata 
msaada  wa  Mwenyezi  Mungu.  Wale  watakaoweza  kuvumiba 
maumivu  ya  subira  watapata  radhi  za  Mwenyezi  Mungu  na 
kuzawadiwa  maisha  ya  milele  ya  peponi. 

Kutafakari  juu  ya  fadhila  zibzopo  katika  maamrisho  na 
makatazo  ya  Mwenyezi  Mungu,  kutafakari  hekima  zake  na 

malipo  yatakayopatikana  kwa  kuyafuata  vilivyo  kutapelekea 
kusubiri  kuwe  rahisi  kwa  mtu. 

Sharti  la  kwanza  la  subira  ni  kuionyesha  pale  unapokutana 
na  tukio  linalolazimu  kusubiri.  Subira  isiyoonyeshwa  katika 
wakati  wa  tukio  kama  hili  hiyo  haitakuwa  na  malipo  makubwa. 

Kwa  sababu  subira  inajumuisha  nyanja  zote  za  tabia 
njema  inapelekea  kuwa  na  nafasi  kubwa  katika  dini  yetu. 
Subira  imetajwa  zaidi  ya  mara  sabini  ndani  ya  Qur’an  tukufu. 
Subira  imeamrishwa  juu  ya  Mjumbe  wa  Mwenyezi  Mungu 
(^)  na  umma  wake  wote: 

“Enyi  mlio  amini!  Takeni  msaada  kwa  subira  na  Sala. 
Hakika  Mwenyezi  Mungu  yu  pamoja  na  wanao  subiri” 

(Al-Baqara,  2:153). 

“Enyi  mlio  amini!  Subirini,  na  shindaneni  kusubiri, 
na  kuweni  macho,  na  mcheni  Mwenyezi  Mungu,  ili  mpate 
kufanikiwa”  (Afi  Imran,  3:200). 

Katika  sherehe  ya  aya  hii  Elmalili  Muhammad  Hamdi 
Yazir  ana  yafuatayo  ya  kusema: 

“Moja  ya  majina  matukufu  ya  Mwenyezi  Mungu  ni 
Al-Swabur  au  mwingi  wa  subira.  Yeyote  atakayekuwa  na 
subira  atakuwa  amedhihirisha  nguvu  kutoka  kwa  Mwenyezi 
Mungu  ndani  yake.  Na  hasa  pale  watu  hawa  wenye  subira 
watakapokuja  kwa  pamoja  na  kutengeneza  umma,  hapo 
watapata  msaada  wa  Mwenyezi  Mungu  katika  mambo  yao 
yote.  Mwenyezi  Mungu  atakuwa  rafiki  yao  na  msimamizi 
wao  daima”.^® 


76.  Angalia  Elmalili  M.  Hamdi  Yazar,  “Hak  Dini  Kur’an  Dili,”  Istanbul  1971,1,  546. 

Wakati  wote  malipo  makubwa  huwafikia  wale  walio- 
onyesha  subira  kwa  kiwango  cha  juu  na  wakavumilia  mitihani 
na  majanga  mbalimbali  yanayowapata.  Tunafahamishwa  haya 
katika  Qur’an  tukufu  kama  ifuatavyo: 

“Sema:  Enyi  waja  wangu  mlio  amini!  Mcheni  Mola  wenu 
Mlezi.  Wale  wafanyao  wema  katika  dunia  hii  watapata  wema. 
Na  ardhi  ya  Mwenyezi  Mungu  ni  kunjufu.  Hakika  wenye  subira 
watapewa  ujira  wao  bila  ya  hisabu”  (Az  Zumar,  39:10). 

Mjumbe  wa  Mwenyezi  Mungu  (^)  ametufahamisha  aina 
mbalimbali  za  Subira  na  ubora  wake  kama  ifuatavyo: 

“Subira  iko  katika  hali  tatu:  Subira  wakati  wa  majanga; 
subira  katika  kumtumikia  Mwenyezi  Mungu  na  subira  katika 
kujizuia  na  kutenda  dhambi”  (Suyuti,  II,  42;  Daylami,  II,  416). 

Mjumbe  wa  Mwenyezi  Mungu  (^)  ametufahamisha  tena 
kuwa  Mwenyezi  Mungu  aliye  juu  zaidi  amesema: 

“Pale  Mwenyezi  Mungu  atakapomchukua  duniani  rafiki 
wa  mtu  ambaye  anampenda,  muumini  ambaye  ataonyesha 
subira  na  kusubiria  malipo  kutoka  kwa  Mwenyezi  Mungu 
malipo  yake  ni  pepo”  (Bukhari,  Riqaq,  6). 

“Kama  mja  wangu  atasubiri  pale  nitakapomjaribu  kwa 
kuyafanya  macho  yake  mawili  yasione,  basi  nitampa  pepo  kwa 
niaba  ya  macho  yake”  (Bukhari,  Marda,  7;  Tirmidhi,  Zuhd,  58). 

Subira  na  kuwa  na  msimamo  ni  miongoni  mwa  misingi 
muhimu  katika  dini  yetu.  Na  mtihani  wa  subira  ni  miongoni 
mwa  mitihani  migumu  mno.  Ndio  maana  Abu  Bakr  (4®) 
akasema: 

“Ni  bora  kwangu  kuwa  na  afya  na  kushukuru  kuliko 
kupewa  mtihani  halafu  nikatakiwa  kusubiri”. 

Matukio  ya  wema 

Maisha  ya  Mjumbe  wa  Mwenyezi  Mungu  (^)  yamejaa 
mifano  mingi  mizuri  ya  subira.  Tokea  utoto  wake  mpaka 
alipokufa  alikutana  na  mambo  mengi  yenye  kuhuzunisha  na 
kuleta  majonzi  makubwa.  Alimpoteza  baba  yake  hata  kabla  ya 
kuja  hapa  duniani.  Alimpoteza  mama  yake  akiwa  na  umri  wa 
miaka  sita  na  babu  yake  katika  umri  wa  miaka  nane  na  katika 
mwaka  wa  kumi  wa  utume  wake  alifiwa  na  mjomba  wake 
ambaye  alikuwa  akimlinda.  Siku  tatu  baada  ya  hili  alimpoteza 
msaidizi  wake  mkubwa,  mke  wake  kipenzi,  bibi  Khadija. 
Alimuaga  mkuu  wa  mashahidi  ambaye  ni  mjomba  wake 
Hamza  katika  vita  vya  Uhud,  na  watoto  sita  kati  ya  watoto 
wake  saba  na  wajukuu  wake  wengi,  baadhi  wakiwa  katika 
umri  mdogo  na  baadhi  wakubwa.  Aliwazika  maswahaba  zake 
wengi  kwa  mikono  yake  mwenyewe.  Alipatwa  na  mateso, 
matusi,  kashfa,  njaa  na  umasikini.  Alikuwa  akijeruhiwa  katika 
vita  na  kupatwa  na  homa  kali  mno.  Hata  hivyo  hakuna  hata 
moja  miongoni  mwa  haya  lililomfanya  apunguze  ushupavu 
au  msimamo  wake.  Alikuwa  mfano  wa  kuigwa  katika  subira 
na  alikubalika  katika  nyanja  zote. 

Ni  nani  miongoni  mwetu  ameshawazika  watoto  sita 
miongoni  mwa  watoto  wetu?  Ni  nani  miongoni  mwetu 
amewahi  kuwashika  watoto  wetu  wachanga  na  wajukuu 
katika  mikono  yake  na  kuwaangalia  wakipata  tabu  katika 
kupumua  na  mwishowe  wakafariki?  Je  kuna  yeyote  miongoni 
mwetu  amewahi  kushuhudia  mwili  dhalili  wa  mjomba  wake 
ukichanwa  katikati  na  ini  lake  kupigwa?  Kwa  kifupi  ni  kwamba 
je  kuna  mtu  mwingine  tofauti  na  Mjumbe  wa  Mwenyezi 
Mungu  (^)  ambaye  amejaribiwa  kwa  mateso  makubwa  kiasi 
hiki  na  akaonyesha  subira  na  kukubaliana  nayo  yote? 


USTAARABU  WA  USTAARABU 


Wakati  wa  kipindi  cha  ujinga  na  katika  kipindi  cha  hijja 
Mjumbe  wa  Mwenyezi  Mungu  (^)  alikuwa  akiweka  jukwaa 
na  kulitumia  kutangazia  Uislamu.  Matokeo  yake  alifikwa 
na  madhila,  magumu  na  mateso  makubwa.  Hata  hivyo 
alikabiliana  nayo  kwa  subira  na  bila  ya  kulalamika  kamwe. 
Wakati  fulani  alilialika  kwenye  Uislamu  kabila  la  watoto  wa 
Amir  ibn  Sasaa  kama  alivyokuwa  akifanya  kwa  makabila 
mengine.  Walimsikibza  Mjumbe  wa  Mwenyezi  Mungu  (^) 
na  kumuuliza  maswali  lakini  hawakuingia  kwenye  Uislamu. 
Pindi  Mjumbe  wa  Mwenyezi  Mungu  (^)  alipowaacha  na 
kwenda  kupanda  ngamia  wake,  mpagani  mmoja  aliyejulikana 
kwa  jina  la  Bayhara  alimchokoza  yule  ngamia  na  kumfanya 
anyanyuke  na  kumdondosha  chini  Mtume.  Mwanamke 
mmoja  wa  kiislamu  aliyeitwa  Dubaa  ibnti  Amir  ambaye 
aliliona  tukio  hili  alilofanyiwa  Mjumbe  wa  Mwenyezi  Mungu 
(^)  alipiga  kelele  kwa  kusema: 

“Enyi  kabila  la  Amir.  Je  hakuna  yeyote  miongoni  mwenu 
aliyeuona  ukatili  huu  aliofanyiwa  Mjumbe  wa  Mwenyezi 
Mungu  (^)  na  akafanya  chochote  kumsaidia,  hata  kwa 
kunionea  aibu  mimi? 

Watu  watatu  ambao  walikuwa  ni  watoto  wa  mjomba 
wao  walinyanyuka  na  kumpiga  Bayhara.  Baada  ya  tukio  hili 
Mjumbe  wa  Mwenyezi  Mungu  (^)  akawaombea  kama  alama 
ya  shukurani  zake  kwao: 

“Ewe  Mwenyezi  Mungu,  washushie  watu  hawa  baraka 
zako”.  Kutokana  na  matokeo  ya  baraka  za  dua  hii  Mwenyezi 
Mungu  aliye  juu  zaidi  aliwafanya  watu  wale  waingie  kwenye 
Uislamu  na  baadae  kufa  mashahidi.  (Ibn  Hajar,  Al-Isaba,  IV,  353). 

Tarik  ibn  Abdullah  Al-Muharibi  anasimulia  namna 
alivyoshuhudia  subira  aliyoonyesha  Mjumbe  wa  Mwenyezi 

Mungu  (^)  kutokana  na  magumu  aliyokutana  nayo  wakati 
wa  kuutangaza  Uislamu: 

“Siku  moja  nilimuona  Mjumbe  wa  Mwenyezi  Mungu 
(^)  akiwa  juu  ya  jukwaa  la  Zulmajaz  akiwahutubia  watu: 

“Enyi  watu!  Semeni  ‘la  ilaha  illallah’  (Hakuna  Mungu 
apasae  kuabudiwa  kwa  haki  isipokuwa  Mwenyezi  Mungu) 
muokolewe”.  Akatokea  mtu  mmoja  na  kumfuata  huku  akiwa 
na  jiwe  mkononi  na  huku  anasema  kwa  sauti: 

“Enyi  watu!  Kamwe  msimuamini,  wala  msijaribu  kum- 
fuata.  Mtu  huyu  ni  muongo”.  Alimrushia  jiwe  Mjumbe  wa 
Mwenyezi  Mungu  (^)  na  kupelekea  vifundo  vyake  vya 
miguu  kutoa  damu.  Niliwauliza  wale  waliokuwa  pale: 

“Ni  mtu  gani  huyu  (anayehutubia)?”  Wakanijibu: 

“Huyu  ni  kijana  kutokana  na  watoto  wa  Abdulmutwalib”. 
Kisha  nikauliza: 

“Na  ni  nani  yule  anayemfuata  huku  anamrushia  mawe?” 
wakanijibu: 

“Yule  ni  mjomba  wake,  Abu  Lahab’Y^ 


Mudrik  Al-Asdi  anasimulia  mfano  mwingine  unao- 
onyesha  kuwa  Mjumbe  wa  Mwenyezi  Mungu  (^)  alikuwa 
mfano  wa  kuigwa  katika  subira: 

“Siku  moja  nilikuwa  pamoja  na  baba  yangu  tunatekeleza 
hijja  (katika  kipindi  cha  ujinga).  Tulipofika  Mina  tulikutana 
na  kikundi  cha  watu.  Nikamuuliza  baba  yangu: 

“Kwa  nini  watu  hawa  wamejikusanya  hapa?”  Akanijibu: 


77.  Darekutni,  Sunan,  Beirut  1986,  III,  44-45. 

“Kwa  ajili  ya  mtu  yule  pale  ambaye  amejitenga  na  dini 
ya  kabila  lake”.  Nilipoangalia  ni  nani  anamuashiria  nilikuta 
kuwa  ni  Mjumbe  wa  Mwenyezi  Mungu  (^)  ambaye  alikuwa 
akisema: 

“Enyi  watu!  Semeni  ‘la  ilaha  illallah’  muokolewe”. 

Baadhi  ya  watu  walimtemea  mate  usoni  na  wengine 
kumrushia  uchafu  na  bado  isitoshe  wengine  wakawa 
wanamsimanga.  Hali  hii  ikaendelea  mpaka  mchana.  Wakati 
ule  akajitokeza  msichana  mmoja  ambaye  mabega  yake 
yalikuwa  wazi  akaja  huku  amebeba  chombo  chenye  maji  na 
kitambaa.  Alikuwa  akilia.  Mjumbe  wa  Mwenyezi  Mungu  (^) 
akachukua  yale  maji  na  kunywa  na  mengine  kunawia  uso  na 
mikono  yake.  Kisha  akanyanyua  kichwa  chake  na  kusema: 

“Mwanangu  mpendwa!  Funika  mabegayako  kwa  kitambaa 
cha  kichwani.  Usihofie  kuwa  baba  yake  ataangukia  kwenye 
mtego  na  kuuawa  au  kuteswa”. 

Tuliulizia  huyu  msichana  alikuwa  ni  nani.  Wakanijibu: 
“Ni  binti  yake  aitwae  Zaynab”.  (Haythami,  VI,  21). 


Abdullah  ibn  Mas’ud  (4®)  anasimulia: 

Wakati  Mjumbe  wa  Mwenyezi  Mungu  (^)  akiwa  ana- 
gawanya  ngawira  kutokana  na  vita  vya  Hunayn  aliwagawia 
mgao  ule  baadhi  ya  watu  zaidi  ya  wengine. 


Alimgawia  Akra  ibn  Habis  ngamia  mia  moja  na  idadi 
hiyo  hiyo  alimgawia  Uyayna  ibn  Hisn.  Aliwagawia  baadhi  ya 
wakuu  wa  kiarabu  zaidi  ya  hizo.  Mmoja  miongoni  mwa  watu 
waliokuwa  pale  akasema: 


MWENENDO  WA  KIISLAMU  NA  SILKA  YA  MOYO 


“Ninaapa  mbele  ya  Mwenyezi  Mungu,  hakuna  haki 
katika  ugawaji  huu  wa  ngawira,  na  radhi  za  Mwenyezi  Mungu 
hazikupatikana”. 

Na  mimi  nikasema: 

“Ninaapa  mbele  ya  Mwenyezi  Mungu  kuwa  ninaenda 
kwa  Mjumbe  wa  Mwenyezi  Mungu  (^)  kumuambia  uli- 
chokisema”.  Nikaenda  kwa  Mjumbe  wa  Mwenyezi  Mungu  (^) 
na  kumuambia  kile  alichokisema  yule  mtu.  Uso  uliobarikiwa 
wa  Mjumbe  wa  Mwenyezi  Mungu  (^)  ukageuka  na  kuwa 
mwekundu  kutokana  na  huzuni.  Kisha  akasema: 

“Kama  Mwenyezi  Mungu  na  Mjumbe  wake  hawana 
uadilifu  basi  ni  nani  mwingine  atakuwa  muadilifu?”  Kisha 
akaendelea: 

“Mwenyezi  Mungu  amrehemu  Musa.  Yeye  alipata  mitihani 
mizito  kuliko  hii  lakini  bado  alisubiri”. 

Kuanzia  siku  ile  nikaamua  kuacha  kumuambia  Mjumbe 
wa  Mwenyezi  Mungu  (^)  yale  yaliyokuwa  yanasemwa  na  watu 
wengine  kumhusu  yeye.  (Bukhari,  Adab  53;  Muslim,  Zakat,  145) 


Kutokana  na  masimulizi  kutoka  kwa  Anas  ibn  Malik  (4®), 
siku  moja  Mjumbe  wa  Mwenyezi  Mungu  (^)  alipita  mahali 
na  kumuona  mwanamke  akilia  kwa  sauti  juu  ya  kaburi  la 
mtoto  wake.  Akamwambia: 


“Muogope  Mwenyezi  Mungu  na  uwe  na  subira”. 
Yule  mwanamke  akajibu: 


“Nenda  zako  na  uniache  peke  yangu!  Janga  lililonikuta 
mimi  halijakukuta  wewe”. 

Yule  mwanamke  alikuwa  hajamtambua  Mtume.  Baadae 
wakamwambia  yule  alikuwa  ni  Mtume.  Mara  tu  baada  ya 
kulisikia  hib  akakimbilia  kwa  Mtume,  kwa  kuwa  hapakuwa 
na  mtu  wa  kumzuia  abingia  moja  kwa  moja  na  kumfikia 
Mjumbe  wa  Mwenyezi  Mungu  (^)  na  kumuomba  msamaha: 

“Ewe  Mtume,  nilikuwa  sijakutambua”. 

Mjumbe  wa  Mwenyezi  Mungu  (^)  akasema: 

“Subira  ya  kweli  ni  pale  unapofikwa  na  msiba”  (Bukhari, 
Janaiz,  32) 

Abdullah  ibn  Mas’ud  (4®)  anasimuba: 

Siku  moja  nilienda  mbele  ya  Mtume.  Wakati  huo  alikuwa 
ameshikwa  na  malaria.  Nikamwambia: 

“Ewe  Mtume!  Umefikwa  na  kiwango  cha  hab  ya  juu 
cha  malaria”.  Akajibu:  “Ndio,  ninavumilia  maumivu  ambayo 
yanaweza  kuvumiliwa  na  watu  wawili  miongoni  mwenu”. 

“Hayo  yamekuwa  hivyo  ili  upate  mabpo  mara  mbili”, 
nikamwambia.  Mjumbe  wa  Mwenyezi  Mungu  (^)  akajibu: 

“Ndio,  hayo  ni  ya  kweli.  Mwenyezi  Mungu  anasamehe 
dhambi  ya  Muislamu  ambaye  amechomwa  mguuni  mwake 
au  anapohisi  maumivu  makali.  Madhambi  ya  Muislamu  huyo 
hudondoka  kama  majani  yanavyodondoka  kutoka  kwenye 
mti”  (Bukhari,  Marda,  3,  13, 16;  Muslim,  Birr,  45) 


Siku  moja  Mjumbe  wa  Mwenyezi  Mungu  (^)  alimuuliza 
malaika  Jibril: 

“Machungu  aliyoyahisi  Yaqub  yalifikia  kiwango  gani 
baada  ya  kutengana  na  Yusuf?”. 

Jibril  akajibu: 

“Alihisi  machungu  ambayo  ni  sawa  na  machungu  ambayo 
wangehisi  akina  mama  sabini  baada  ya  kupotolewa  na  watoto 
wao”.  Kisha  Mjumbe  wa  Mwenyezi  Mungu  (^)  akasema: 

“Kama  ni  hivyo  basi  alipata  malipo  kiasi  gani?” 

Jibril  akajibu: 

“Malipo  ya  mashahidi  sabini.  Kwani  hakumfikiria  vibaya 
Mwenyezi  Mungu  hata  mara  moja”  (Tabari,  XIIL  61;  Suyuti,  ad 
Durru  al  Manthur,  IV,  570;  Yusuf,  86). 

Subira  ya  namna  hii  ndio  ile  iliyotajwa  ndani  ya  Qur’an 
kama  ‘Swabrun  jamil’,  yani  ‘subira  njema’. 


Abdullah  ibn  Mas’ud  (4®)  anasimulia: 

“Siku  moja  Mjumbe  wa  Mwenyezi  Mungu  (^)  alianza 
kutuhadithia  juu  ya  Mtume  aliyetumwa  kwa  watu  wake. 
Lakini  watu  wake  walimpiga  mpaka  akawa  anavuja  damu 
usoni  mwake.  Mtume  yule  akawa  anafuta  uso  wake  huku 
anasema: 

“Ewe  Mwenyezi  Mungu,  wasamehe  watu  wangu  kwani 
hawafahamu”. 

Niliweza  kumuona  Mjumbe  wa  Mwenyezi  Mungu  (^) 
namna  alivyokuwa  amebadilika  wakati  anatuhadithia  kuhusu 
huyu  Mtume.  (Bukhari,  Anbiya  54;  Muslim,  Jihad  104). 


Tukio  lifuatalo  lina  mazingatio  kwetu  sote  katika  kuon- 
yesha  kuwa  malipo  ya  subira  ni  pepo: 


USTAARABU  WA  USTAARABU 


Siku  moja  Abdullah  ibn  Abbas  alimwambia  Ata  ibn  Abi 
Rabah: 

“Je  nikuonyeshe  mwanamke  wa  peponi?”  akajibu: 

“Ndio  nionyeshe”.  Kisha  ibn  Abbas  akasema: 

“Je  unamuona  yule  mwanamke  mweusi?  Siku  moja  yule 
mwanamke  alienda  kwa  Mjumbe  wa  Mwenyezi  Mungu  (^) 
na  kumwambia: 

“Nina  kifafa  na  pindi  kinaponijia  nguo  zangu  zinafunuka. 
Je  unaweza  kuniombea  kwa  Mwenyezi  Mungu  ili  aniponye?” 

Mjumbe  wa  Mwenyezi  Mungu  (^)  akamjibu: 

“Kama  utakuwa  na  subira  basi  pepo  itakuwa  yako. 
Lakini  kama  bado  unataka  kuponywa  basi  nitakuombea 
kwa  Mwenyezi  Mungu  akuponye”.  Kutokana  na  haya  yule 
mwanamke  akasema: 

“Nitakuwa  na  subira  juu  ya  maradhi  yangu.  Lakini 
naomba  uniombee  nguo  zangu  zisifunuke  wakati  nimepatwa 
na  kifafa?”  Mjumbe  wa  Mwenyezi  Mungu  (^)  akamuombea 
kwa  Mwenyezi  Mungu  juu  ya  hili.  (Bukhari,  Marda  6;  Muslim, 
Birr,  54). 

Hivyo  hii  ndiyo  thamani  ya  subira  mbele  ya  Mwenyezi 
Mungu  pale  mtu  anapopewa  mitihani... 


Abu  Said  (4®)  anasimulia: 


“Siku  moja  nilikuwa  nimekaa  pamoja  na  masikini  kutoka 
Muhajirina.  Kutokana  na  kuwa  baadhi  yao  hawakuwa  na 
nguo  za  kujisitiri  walikuwa  wamekaa  kwenye  kivuli  cha 
wengine  kwa  ajili  ya  kujificha.  Wakati  ule  ule  mtu  mmoja 
akaanza  kusoma  Qur’an.  Mara  Mjumbe  wa  Mwenyezi 

Mungu  (^)  akajitokeza  na  kukaa  na  sisi.  Pindi  Mjumbe 
wa  Mwenyezi  Mungu  (^)  alipotokea  yule  mtu  aliyekuwa 
akisoma  Qur’an  akaacha  kusoma.  Mjumbe  wa  Mwenyezi 
Mungu  (^)  akatutolea  salamu  na  kutuuliza: 

“Mnafanya  nini?” 

Tukajibu: 

“Ewe  Mtume!  Huyo  ni  mwalimu  wetu  na  anatusomea 
Qur’an.  Tunasikiliza  kitabu  cha  Mwenyezi  Mungu”. 

Kisha  Mjumbe  wa  Mwenyezi  Mungu  (^)  akasema: 

“Sifa  zote  njema  anastahiki  Mwenyezi  Mungu  ambaye 
amewaumba  watu  katika  umma  wangu  ambao  nimeamrishwa 
niwe  na  subira  nao”7^ 

Kisha  Mjumbe  wa  Mwenyezi  Mungu  (^)  akakaa  pamoja 
na  sisi  kana  kwamba  yupo  sawa  na  sisi.  Aliashiria  kwa 
mikono  yake  na  kusema: 

“Tengenezeni  duara”. 

Upesi  lile  kundi  likatengeneza  duara  kumzunguka 
Mjumbe  wa  Mwenyezi  Mungu  (^)  na  kugeuzia  nyuso  zao 
kwake.  Kisha  Mjumbe  wa  Mwenyezi  Mungu  (^)  akatupa 
habari  njema  ifuatayo: 

78.  Kutokana  na  maneno  haya  Mtume  alikuwa  amezingatia  aya  ifuatayo  kutoka 
kwenye  Qur'an:  "Na  isubirishe  nafsi  yako  pamoja  na  wanao  muomba 
Mola  wao  Mlezi  asubuhi  na  jioni,  hali  ya  kuwa  wanataka  radhi  yake. 
Wala  macho  yako  yasiwaruke  kwa  kutaka  pambo  la  maisha  ya  dunia. 
Wala  usimt'ii  tuliye  mghafilisha  moyo  wake  asitukumbuke,  na  akafuata 
matamanio  yake  yakawa yamepita  mpaka"  (al  Kahf,  18:28).  Hapa  Allah 

aliye  juu  zaidi  amemuamrisha  Mjumbe  wa  Allah  (^)  na  wale  watu 
masikini  na  wahitaji  ambao  waliingia  kwenye  uislamu  pamoja  naye 
waonyeshe  subira  pindi  wanapofikwa  na  mitihani  na  pia  awe  makini 
wakati  anafanya  nao  mambo  mbalimbali. 

“Enyi  Muhajirina  ambao  ni  masikini  na  wahitaji.  Kuna 
habari  njema  kwa  ajili  yenu.  Siku  ya  kiama  mtazungukwa  na 
nuru  na  mtaingia  peponi  nusu  siku  mapema  zaidi  ya  watu 
matajiri  katika  dunia  hii.  Hii  nusu  siku  ni  sawa  na  miaka  mia 
tano  ya  hapa  duniani”  (Abu  Dawud,  Ilim,  13/3666). 

Na  haya  ndiyo  malipo  ya  masikini  mwenye  kusubiri... 


Kutokana  na  masimulizi  kutoka  kwa  Fadala  ibn  Ubayd 
(4a)  tukio  lifuatalo  ni  mfano  mzuri  wenye  kuonyesha  kilele 
cha  subira  na  ushupavu  waliokuwa  nao  wanafunzi  maalumu 
wa  Mtume,  yani  maswahaba  mbele  ya  magumu  na  tabu 
mbalimbali  walizokutana  nazo: 

“Mjumbe  wa  Mwenyezi  Mungu  (^)  alipokuwa 
anawaongoza  maswahaba  zake  katika  swala  baadhi  yao 
walishindwa  kuendelea  kusimama  hivyo  wakazimia  kutokana 
na  kukosa  nguvu  kulikosababishwa  na  njaa.  Watu  hawa 
walikuwa  ni  ‘Ashab-i  Suffa’^^  au  watu  wa  benchi.  Mabedui 
waliokuwa  wanakuja  kutoka  jangwani  walikuwa  wakisema 
yafuatayo  kuwahusu  watu  hawa:  “wao  ni  wendawazimu”. 
Mjumbe  wa  Mwenyezi  Mungu  (^)  alipomaliza  kuswalisha 
aliwafuata  na  kuwatuliza  kwa  kuwaambaia: 

“Lau  kama  mngelifahamu  kile  ambacho  Mwenyezi  Mungu 
amewaandalia  mngelitamani  muwe  masikini  na  wahitaji  zaidi 
ya  mlivyokuwa  sasa”  (Tirmidhi,  Zuhd,  39/2368) 


79.  Hasa  "watu  wa  benchi".  Ashab-i  Suffa  lilikuwa  ni  kundi  la 
waislamu  wa  mwanzo  ambao  hawakuwa  na  sehemu  ya  kuishi  na 
namna  yoyote  ya  kujiendeleza.  Hiyyo  walikuwa  wakiishi  katika 
benchi  nje  ya  msikiti  wa  Mtume  [Maelezo  ya  mfasirij. 

- 

Abu  Huraira  (  )  anasimulia: 

“Niliwaona  watu  sabini  kutokana  na  watu  wa  benchi. 
Hakuna  hata  mmoja  miongoni  mwao  aliyekuwa  na 
nguo  iliyomfunika  mwili  mzima.  Ama  walikuwa  na  sketi 
walizozivaa  kwa  ajili  ya  kuwafunika  mapaja  yao  au  walivaa 
majoho  yaliyoweza  kuwafunika  kuanzia  kwenye  kiuno 
kwenda  juu.  Walikuwa  wanafikia  kufunga  nguo  zao  shingoni 
mwao.  Baadhi  yake  zilikuwa  zikiwafikia  kwenye  miundi 
ya  miguu  yao  wakati  nyingine  zilikuwa  zikiwafikia  kwenye 
visigino.  Walikuwa  wakizikusanya  nguo  ili  kuziba  sehemu 
zao  za  siri”  (Bukhari,  Salat,  58). 

Kama  tulivyoweza  kuona  kuwa  maswahaba  waliobarikiwa 
walikutana  na  magumu  ya  aina  zote  ikiwemo  njaa,  umasikini, 
vita  na  majanga  mbalimbali  ili  dini  ya  Uislamu  itufikie  leo  hii. 

Hivyo  na  sisi  hatuna  budi  kufuata  nyayo  zao  ili  kuweza 
kuifikisha  amana  hii  tukufu  kwa  vizazi  vijavyo. 


Abdurrahman  ibn  Awf  (4&)  alisema: 


“Uislamu  ulileta  maamrisho  magumu  ambayo  yalikuwa 
mazito  kwenye  nafsi  zetu.  Tuliwapata  wabora  miongoni 
mwa  wabora  katika  kukabiliana  na  magumu  haya  ambayo 
yaliichukiza  nafsi.  Kwa  mfano  tuliondoka  Makka  na  kuelekea 
Madina  pamoja  na  Mtume.  Kuhama  huku  ambako  kulikuwa 
kugumu  katika  nafsi  zetu  kukawa  sababu  ya  utukufu  na  ushindi 
juu  yetu.  Mwenyezi  Mungu  aliye  juu  zaidi  anatufahamisha 
yafuatayo  ndani  ya  Qur’an: 


“Kama  Mola  wako  Mlezi  alivyo  kutoa  nyumbani  kwako 
kwa  Haki,  na  hakika  kundi  moja  la  Waumini  linachukia. 
Wanajadiliana  nawe  kwa  jambo  la  Haki  baada  ya  kwisha 

bainika,  kama  kwamba  wanasukumwa  kwenye  mauti  nao 
wanaona”  (Al-Anfal,  8:5-6). 

Kama  Mwenyezi  Mungu  alivyoelezea  tulitoka  kwenye 
vita  vya  badr  pamoja  na  Mjumbe  wa  Mwenyezi  Mungu  (^) 
na  hapa  pia  Mwenyezi  Mungu  aliye  juu  zaidi  akatupa  ushindi 
na  kutunyanyua  daraja. 

Kwa  kifupi  ni  kwamba  tulipata  malipo  makubwa  kutokana 
na  haya  maamrisho  magumu  juu  ya  nafsi  zetu”.  (Haythami,  VII, 
26-27). 

Maneno  yafuatayo  ambayo  yanatoka  kwa  Muhammad 
Iqbal  yanaonyesha  ubora  wa  kuwa  na  subira  na  uvumilivu 
pale  unapopatwa  na  mitihani: 

“Siku  moja  swala  alikuwa  analalamika  kwa  swala  mwin- 
gine: 

Kuanzia  sasa  hivi  nitakuwa  ninaishi  kwenye  Al-Kaaba 
ambayo  ni  sehemu  tukufii  ya  usalama.  Nitalala  pale  na  kula 
pale  pale.  Kwani  hapa  kwenye  hizi  tambarare  zenye  nyasi 
nyingi  wawindaji  wametega  mitego  yao  na  wanazunguka  usiku 
na  mchana  kutuwinda  sisi.  Ninahitaji  amani  kutokana  na  hawa 
wawindaji,  na  ninahitaji  amani  ndani  ya  moyo  wangu...” 

Yule  swala  mwingine  aliyekuwa  anamsikiliza  akasema: 

“Ewe  rafiki  yangu  mwerevu,  kama  unataka  kuishi  ishi 
kwenye  hatari.  Pambana  na  uwe  shupavu  kuliko  upanga 
wenye  ncha  ya  almasi.  Hatari  hujaribu  uimara  na  nguvu  za 
mtu.  Itatuonyesha  ni  kiasi  gani  miili  yetu  na  nafsi  zetu  zina- 
weza  kukabiliana  na  misukosuko”. 

Kiini  cha  jambo  hili  ni  kwamba:  subira  ni  hazina  ina- 
yoweza  kupatikana  ndani  ya  mwanadamu. 

Subira  ni  ngao  imara  dhidi  ya  majanga  na  matatizo 
mbalimbali.  Subira  ni  sifa  nzuri  ambayo  Mwenyezi  Mungu 
aliye  juu  zaidi  anairidhia  zaidi  na  ameahidi  malipo  makub- 
wa.  Maneno  ya  Mjumbe  wa  Mwenyezi  Mungu  (^)  yanatu- 
fahamisha  kuwa: 

“Subira  ni  nuru”  (Muslim,  Taharat,  1).  Hii  ni  kwa  sababu 
inaangaza  dunia  ya  mtu  na  akhera  yake. 

1 6.  Hamd  (Kusifu)  na  Shukur  (Kushukuru) 

Hamd  ni  kusifu  na  kutukuza  ukubwa  usio  na  mipaka 
aliokuwa  nao  Mwenyezi  Mungu  Mtukufu,  uumbaji  wake  na 
ubainifu  wa  sifa  zake.  Shukur  ni  kumshukuru  Yeye  kutokana 
na  neema  na  fadhila  zake  zisizo  na  mipaka  kwa  kupitia 
matamshi  ya  mtu,  vitendo  na  ndani  ya  moyo.  Maneno  haya 
mawili  yanakaribiana  sana  katika  maana. 

Kila  namna  ya  kutukuza  kunamhusu  Mwenyezi  Mungu 
pekee  na  sifa  zote  njema  ni  juu  yake.  Kumsifu  Mwenyezi 
Mungu  kutokana  na  neema  zote  alizotujaalia  ni  jukumu  la 
kila  Muislamu.  Ingawa  hili  ni  deni  juu  ya  Muislamu  Mwenyezi 
Mungu  aliye  juu  zaidi  anatufahamisha  kuwa  anampenda  mja 
wake  anayemsifu*°.  Hii  pia  ni  neema  na  fadhila  kubwa  na  ni 
udhihirisho  wa  Rehma  zake  zisizo  na  mwisho. 

Mwenyezi  Mungu  aliye  juu  zaidi  ndiye  mwenye  kustahiki 
kusifiwa.  Qur’an  tukufu  inatufahamisha: 

“Sifa  njema  zote  ni  za  Mwenyezi  Mungu  aliye  umba 
mbingu  na  ardhi,  na  akafanya  giza  na  mwangaza.  Tena 


80.  Muslim,  Zikir,  89 


USTAARABU  WA  USTAARABU 


baada  ya  haya  walio  kufuru  wanawafanya  wengine  sawa  na 
Mola  wao  Mlezi”  (Anam,  6:i). 

Mwenyezi  Mungu  aliye  juu  zaidi  anapenda  waja  wake 
wamsifu  Yeye  katika  kila  hali.  Anatufahamisha  ndani  ya 
Qur’an: 

“Na  sema:  Alhamdulillah,  Himdi  zote  ni  za  Mwenyezi 
Mungu  ambaye  hana  mwana,  wala  hana  mshirika  katika  ufal- 
me,  wala  hana  rafiki  wa  kumsaidia  kwa  sababu  ya  udhaifii 
wake.  Na  mtukuze  kwa  utukufii  mkubwa”  (Isra,  l7:lll). 

“Wito  wao  humo  utakuwa:  Subhanaka  Llahumma 
“Umetakasika  Ee  Mwenyezi  Mungu!”  Na  maamkio  yao 
humo  ni  “Salama”.  Na  mwisho  wa  wito  wao  ni:  Alhamdulil- 
lahi  Rabbil  A’lamiin  “Kuhimidiwa  kote  ni  kwa  Mwenyezi 
Mungu,  Mola  Mlezi  wa  walimwengu  wote”  (Yunus,  10:10). 

Tunapata  nafasi  kumsifu  Mwenyezi  Mungu  katika  kila 
rakaa  ndani  ya  swala  zetu  kwa  kupitia  aya  ya  kwanza  ya  Sura 
ya  kwanza  ndani  ya  Qur’an,  Al-Fatiha: 

“Sifa  zote  njema  anastahiki  Mwenyezi  Mungu,  Mola 
wa  walimwengu  wote”  (Fatiha,  l:l). 

Haiwezekani  kutumaini  wema  wowote  katika  j  ambo  lolote 
ambalo  linafanywa  bila  ya  kuanza  kwa  kumsifu  Mwenyezi 
Mungu  aliye  juu  zaidi.  Katika  kuwaonya  watu  wake  kuhusu 
suala  hili  Mjumbe  wa  Mwenyezi  Mungu  (^)  amesema: 

“Kilajambo  la  muhimu  ambalo  halitaanzwa  kwa  kumsifu 
Mwenyezi  Mungu  halitakuwa  na  baraka  za  Mwenyezi  Mungu” 
(Abu  Dawud,  Adab,  18/4840). 

Kwa  wakati  huo  huo  hamd  ni  namna  muhimu  ya  dhikr 
(kumkumbuka  Mwenyezi  Mungu).  Mjumbe  wa  Mwenyezi 

Mungu  (^)  ametuelezea  ubora  wa  kumsifu  Mwenyezi 
Mungu  kama  ifuatavyo: 

“Twahara  ni  nusuya  imani.  Maneno  ‘Alhamdulillah’  (Sifa 
zote  njema  anastahiki  Mwenyezi  Mungu)  ndio  nguzo  yake, 
‘Suhhanallahi  wa’l  hamdulillah’  (Sifa  zote  njema  na  utukufu 
ni  wake  Mwenyezi  Mungu)  inajaza  nafasi  kati  ya  mbingu 
na  ardhi  kutokana  na  malipo  yake.  Swala  za  faradhi  ni  taa; 
sadaka  ni  ushahidi;  subira  ni  nuru.  Qur’an  ni  ushahidi  ama 
juu  yako  au  dhidi  yako.  Kila  mtu  anaondoka  asubuhi  (kwenda 
sokoni)  kuiuza  nafsiyake;  baadhiyao  wanaishia  kuiacha  huru 
wakati  wengine  wanaishia  kuiangamiza”  (Muslim,  Taharah  l; 
Tirmidhi,  Dawat  85/3517). 


Kama  ilivyo  hamd  jukumu  lingine  la  mja  ni  shukur. 
Shukur  ni  pale  mja  atakaporidhishwa  na  neema  na  wema 
ambao  amejaaliwa  na  akasema  maneno  mbalimbali  na 
kutenda  matendo  mbalimbali  kwa  moyo  safi  kwa  ajili  ya 
kumtumikia  Mola  wake  ambaye  ndiye  aliyemjaalia  yote  hayo. 
Shukur  ni  kumjua  mtoaji  wa  kweli  wa  neema  zote. 

Haitoshi  kufahamu  tu  na  kudhihirisha  kwa  maneno  juu  ya 
neema  ambazo  Mwenyezi  Mungu  ametujaalia  ili  kuchukuliwa 
kama  waja  wa  Mwenyezi  Mungu  wenye  kushukuru.  Bali  pia 
ni  muhimu  kutekeleza  ibada  zetu  na  kutenda  amali  njema 
kulingana  na  maamrisho  ya  Mola  wetu. 


Moja  wapo  ya  mambo  muhimu  katika  dini  yetu  ni 
kwamba  sifa  na  shukurani  ni  sharti  la  kuwa  mwanadamu. 
Mwanadamu  yuko  kileleni  katika  msururu  wa  tabaka  la 
viumbe  kuanzia  vya  chini  mpaka  vilivyo  bora  zaidi,  na  yeye 
mwanadamu  ameumbwa  kama  ‘ashraf-i  makhlukat’  (mbora 
zaidi  miongoni  mwa  viumbe). 

Mjumbe  wa  Mwenyezi  Mungu  (^)  amesema: 

“Shukr  (Kushukuru)  ni  nusu  ya  imani...”  (Suyuti,  1, 107). 

Kila  mwanadamu  ambaye  ametunza  utu  wake  na 
heshima  yake  ambayo  ndiyo  aliyoumbiwa  atahisi  moyoni 
mwake  wajibu  huu  wa  kushukuru  hata  kwa  yule  aliyempatia 
bilauri  ya  maji  ya  kunywa.  Kwa  kuzingatia  hili  mtu  kupuuzia 
na  kutoshukuru  kwa  Mola  wetu  ambaye  ndiye  chanzo  cha 
neema  zote  hizi  ni  kinyume  na  akili  ya  mwanadamu,  uelewa 
wake  na  utu  wake.  Hali  hii  inaweza  kusababishwa  na  kukosa 
utambuzi  na  hisia. 

Licha  ya  haya  kwa  bahati  mbaya  kuna  watu  wengi  ambao 
hawazingatii  juu  ya  neema  na  fadhila  zisizo  na  kifani  ambazo 
Mwenyezi  Mungu  amewajaalia.  Katika  kuuelezea  ujinga  huu 
mkubwa  Mwenyezi  Mungu  anatufahamisha  ndani  ya  Qur’an: 

“Ni  wachache  katika  waja  wangu  wanao  shukuru”  (Saba, 
34:13). 

Kutoshukuru  ni  hali  ambayo  Mola  wetu  anaichukia 
sana.  Pia  ni  sababu  ya  kutupunguzia  neema  alizotujaalia. 
Mwenyezi  Mungu  Mtukufu  anatufahamisha  haya  ndani  ya 
Qur’an  tukufu  kama  ifuatavyo: 

“Basi  nikumhukeni  nitakukumhukeni,  na  nishukuruni 
wala  msinikufuru”  (Al-Baqara,  2:152). 

“Na  ahpo  tangaza  Mola  wenu  Mlezi:  Mkishukuru 
nitakuzidishieni;  na  mkikufuru,  hasi  adhahu  yangu  ni 
kali”  (Ibrahim  14:7). 


“Na  tulimpa  Luqman  hikima,  tukamwamhia:  Mshu- 
kuru  Mwenyezi  Mungu.  Na  mwenye  kushukuru  hasi  hakika 

anashukuru  kwa  manufaa  ya  nafsi  yake.  Na  aliye  kufuru, 
basi  Mwenyezi  Mungu  ni  Mkwasi,  Msifiwa”  (Luqman,  3l:l2). 


Matukio  ya  wema 

Kila  Mtume  alipokuwa  akiandaa  vitu  mezani  alikuwa 
akisema: 

“Ewe  Mola  wetu,  Tunakusifu  kwa  moyo  safi,  kwa  sifa 
zisizo  na  mwisho  ambazo  kamwe  hazipungui  na  ambazo 
zitakubalika  kwako  na  wala  hazitarudishwa”  (Bukhari,  At’ima, 
54;  Abu  Dawud,  At’ima  52;  Tirmidhi,  Dawat,  55) 


Siku  moja  Mjumbe  wa  Mwenyezi  Mungu  (^)  alisema: 

“Mwenyezi  Mungu  aliye  juu  zaidi  anampenda  mja  wake 
ambaye  baada  ya  kula  au  kunywa  chochote  anamshukuru” 
(Muslim,  Zikr,  89;  Tirmidhi,  At’ima  18). 


Siku  moja  watu  wawili  walipiga  chafya  mbele  ya  Mtume. 
Akasema  ‘yarhamukallah’  kwa  ajili  ya  mmoja  na  kutosema 
chochote  kwa  ajili  ya  yule  mwingine.  Yule  mtu  ambaye 
hakusemewa  maneno  haya  akamuuliza  Mtume: 

“Pindi  fulani  alipopiga  chafya  ulisema  ‘yarhamukallah’; 
kwa  nini  hukusema  chochote  pindi  mimi  nilipopiga  chafya?” 

“Yule  mtu  alisema  ‘alhamdulillah’  (Sifa  zote  njema  anas- 
tahiki  Mwenyezi  Mungu),  lakini  wewe  hukusema  kitu”  (Bukhari, 
Adab  127;  Muslim,  Zuhd,  53) 

Siku  moja  Mjumbe  wa  Mwenyezi  Mungu  (^)  alimuona 
Omar  amevaa  shati.  Akamwambia: 

“Je  hili  shati  lako  nijipya  au  umelifua?”  Omar  (4®)  akajibu: 

“Sio  jipya,  limefuliwa  tu  ewe  Mtume”.  Kisha  Mjumbe  wa 
Mwenyezi  Mungu  (^)  akasema: 

“Vaa  kitu  kilicho  kipya  na  uishi  kama  mtu  anayemsifu 
Mwenyezi  Mungu,  na  kufa  kama  shahidi”  (Ahmad,  II,  89). 

Mara  maneno  haya  ya  kimiujiza  kutoka  kwa  Mjumbe 
wa  Mwenyezi  Mungu  (^)  yakawa  kweli  na  Omar  (4&)  akafa 
shahidi. 


Jukumu  la  muhimu  kupita  yote  ambayo  yanatekelezwa 
na  mja  wa  Mwenyezi  Mungu  bila  shaka  ni  kumsifu  Mwenyezi 
Mungu.  Mjumbe  wa  Mwenyezi  Mungu  (^)  ametufahamisha 
ubora  wa  kumsifu  Mwenyezi  Mungu  kama  ifuatavyo: 

“Mmoja  miongoni  mwa  waja  wa  Mwenyezi  Mungu 
alisema:  ‘Ewe  Mola  wangu!  Sifa  zote  njema  ni  zako,  sifa 
zinazoendana  na  wewe,  ukubwa  wa  nguvu  zako  na  mamlaka 
yako’.  Mja  huyu  akawafanya  wale  malaika  wawili  walioteuliwa 
kwa  ajili  ya  kuandika  amali  zake  washindwe  kuandika  malipo 
yanayotokana  na  sifa  hizi.  Kisha  wakapanda  mbinguni  na 
kusema: 

“Ewe  Mola  wetu,  Mja  wako  amesema  maneno  ambayo 
hatujui  ni  namna  gani  tuandike  malipo  yake”.  Mwenyezi 
Mungu  aliye  juu  zaidi  akawauliza  ingawa  Yeye  anajua  zaidi 
kuliko  mtu  yeyote: 


“Mja  wangu  alisema  nini?”  Malaika  wakajibu: 

“Ewe  Mola  wetu,  mja  wakoyule  alikusifu  kama  ifuatavyo: 

“Ya  rabbi  lakal’hamdu  kama  yanbaghiy  l’jalaali  wajhika 
wali’a’thiymi  sultaanika”.  (Ewe  Mola  wangu.  Sifa  zote  njema 
ni  zako,  sifa  zinazoendana  na  wewe,  ukubwa  wa  nguvu  zako 
na  mamlaka  yako) . 

Kutokana  na  maneno  haya  Mwenyezi  Mungu  aliye  juu 
zaidi  akawaambia  wale  malaika  wawili: 

“Yaandikeni  hayo  maneno  ya  mja  wangu  kama  alivyo- 
yatamka  mpaka  siku  atakayokutana  na  Mimi  na  kisha  nitampa 
malipo  yake  kutokana  na  hayo  maneno  aliyoyatamka”  (Ibn 
Majah,  Adab,  55). 

Mola  wetu  atujaalie  utukufu  wa  dua  hii... 


Abu  Huraira  (4&)  anasimulia: 

“Nilikuwa  nikiwa  yatima  na  nilihamia  Madina  nikiwa 
masikini.  Nilifanya  kazi  kwa  Gazwan  (Busra)  kwa  malipo 
ya  kujaza  tumbo  langu  na  jozi  ya  viatu.  Wakati  tukiwa 
safarini  nilikuwa  nikiwakusanyia  kuni  na  pindi  walipopanda 
wanyama  wao  nilikuwa  nikiwabembeleza  ngamia  wao  kwa 
sauti  nzuri  ili  waongeze  mwendo;  Sifa  zote  njema  anastahiki 
Mwenyezi  Mungu  kwa  kuimarisha  dini  ya  Uislamu  na  kwa 
kumfanya  Abu  Huraira  kuwa  imam”  (Ibn  Majah,  Ruhun,  5/2445). 


Aisha  (4a)  anasimulia: 


“Usiku  mmoja  Mjumbe  wa  Mwenyezi  Mungu  (^) 
aliniambia: 

“Ewe  Aisha!  Kama  utaniruhusu  nitautumia  usiku  huu 
kwa  ajili  ya  kumuahudu  Mola  wangu”.  Nikajihu: 

“Ninaapa  kwa  jina  la  Mwenyezi  Mungu!  Ninapenda 
kuwa  pamoja  na  wewe  lakini  ninapenda  kile  unachokipenda 
zaidi  ya  hiki” 

Kisha  akanyanyuka  na  kuchukua  udhu  wake  na  kuanza 
kuswali.  Alikuwa  akilia...  Alikuwa  akilia  sana  kiasi  kwamha 
joho  lake,  ndevu  zake  na  sehemu  aliyokuwa  akisujudia 
pakaloana  kwa  machozi.  Wakati  akiwa  katika  hali  hii  Bilal 
(4a)  alikuja  na  kumuita  kwa  ajili  ya  swala.  Alipomuona  analia 
alimwamhia: 

“Ewe  Mtume.  Kwa  nini  unalia  wakati  Mwenyezi  Mungu 
aliye  juu  zaidi  amekusamehe  madhamhi  yako  yaliyopita  na 
yajayo?” 

Mjumhe  wa  Mwenyezi  Mungu  (^)  akajihu: 

“Je  nisiwe  mja  mwenye  kumsifu  zaidi?  Ninaapa  mbele  ya 
Mwenyezi  Mungu  kuwa  nimefunuliwa  aya  hizi  na  kwamba 
ni  huzuni  kubwa  kwa  yule  ambaye  anazisoma  aya  hizi  lakini 
hazitafakari”.  Kisha  akasoma  aya  zifuatazo  kutoka  kwenye 
Qur’an: 

“Hakika  katika  kuumbwa  mbingu  na  ardhi  na  kukhita- 
lifiana  usiku  na  mchana  ziko  Ishara  kwa  wenye  akili, 
Ambao  humkumbuka  Mwenyezi  Mungu  wakiwa  wima  na 
wakikaa  kitako  na  wakilala,  na  hufikiri  kuumbwa  mbingu 
na  ardhi,  wakisema:  Mola  wetu  Mlezi!  Hukuviumba  hivi 
bure.  Subhanaka,  Umetakasika!  Basi  tukinge  na  adhabu  ya 
Moto”  (Al-Imran,  3:190-191) 

Pale  Mjumbe  wa  Mwenyezi  Mungu  (^)  alipoona  kuwa 
neema  alizojaaliwa  yeye  hakujaaliwa  mtu  mwingine  alikuwa 
akimsifu  Mwenyezi  Mungu  mara  moja.  Siku  moja  alienda 
kumtembelea  mtu  mmoja  aliyekuwa  amepooza  na  pindi 
alipoona  hali  yake  upesi  alishuka  juu  mnyama  wake  na 
kusujudu  kwa  kuonyesha  shukurani.  (Haythami,  II,  289). 

Dalili  kuwa  mtu  anampenda  Mjumbe  wa  Mwenyezi 
Mungu  (^)  ni  kuwa  anaendelea  na  tabia  yake  njema  popote 
pale.  Ni  mara  ngapi  tumesujudu  kutokana  na  matukio 
mbalimbali  tunayokutana  nayo  ambayo  yana  mazingatio 
ndani  yake? 


Sad  ibn  Abi  Waqqas  (4®)  anasimulia: 

“Siku  moja  niliondoka  Makka  kwa  ajili  ya  kwenda  Madina 
pamoja  na  Mtume.  Tulipofika  sehemu  iliyokuwa  inaitwa 
Azwara  Mjumbe  wa  Mwenyezi  Mungu  (^)  alishuka  juu  ya 
ngamia  wake.  Kisha  akanyanyua  mikono  yake  mbinguni  na 
kuomba  dua  kwa  kitambo  kiasi  kisha  akasujudu  na  kutulia 
kwenye  sijda  kwa  muda  mrefu.  Akayarudia  haya  mara  tatu 
kisha  akasema: 


“Nilimuomba  Mola  wangu  aniruhusu  kuwaombea  umma 
wangu  sikuya  kiama.  Mwenyezi  Mungu  akaniahidi  mojaya  tatu 
ya  umma  wangu.  Kisha  nikasujudu  kwa  kuonyesha  shukurani 
kwa  Mola  wangu.  Kisha  nikanyanyua  kichwa  changu  kwa  mara 
nyingine  tena  na  kumuomba  Mola  wangu  awasamehe  watu 
wangu;  kisha  akaniahidi  theluthi  nyingine  ya  umma  wangu. 
Kutokana  na  hili  nikasujudu  tena  kwa  kuonyesha  shukurani. 
Kisha  nikanyanyua  kichwa  changu  kwa  mara  nyingine  tena 
na  kumuomba  Mola  wangu  awasamehe  watu  wangu;  kisha 

- 

akaniahidi  theluthi  iliyobakiya  umma  wangu.  Kisha  nikasujudu 
kwa  mara  nyingine  tena  kwa  kuonyesha  shukurani  kwa  Mola 
wangu”  (Abu  Dawud,  Jihad,  162/2775). 

Habari  njema  zilizomfurahisha  mno  Mjumbe  wa  Mwen- 
yezi  Mungu  (^)  wetu  na  kumpelekea  asujudu  kwa  kushukuru 
zilikuwa  ni  kwamba  wale  watu  katika  umma  wake  ambao 
walitenda  madhambi  makubwa  hawatabakia  katika  moto 
milele  ingawa  wataadhibiwa  kutokana  na  madhambi  yao, 
lakini  baadae  wataingizwa  peponi  kutokana  na  maombezi 
yake.  Na  wale  waliotenda  madhambi  madogo  watasamehewa 
na  kuingizwa  peponi  huenda  hata  bila  ya  kukutana  adhabu 
yoyote. 

Hapa  hatujadili  juu  wale  wasio  na  imani  kabisa  ikiwa 
wataingia  peponi  au  la. 


Abdurrahman  ibn  Awf  (4®)  anasimulia  tukio  lifuatalo 
lenye  kuonyesha  namna  Mjumbe  wa  Mwenyezi  Mungu  (^) 
alivyotilia  maanani  suala  la  kumshukuru  Mwenyezi  Mungu 
kutokana  na  neema  na  fadhila  zake: 

Siku  moja  Mjumbe  wa  Mwenyezi  Mungu  (^)  aliondoka 
msikitini  na  mimi  nikamfuata  bila  ya  yeye  kujua.  Alielekea 
kwenye  shamba  la  mitende.  Alipokuwa  pale  alielekea  Makka 
na  kusujudu.  Alisujudu  kwa  muda  mrefu  kiasi  kwamba 
nikadhani  kuwa  amekufa.  Upesi  nikamfuata  pale  alipo  na 
kupiga  magoti  na  kumuangalia  usoni.  Alinyanyua  kichwa 
chake  na  kusema: 

“Kuna  tatizo  gani  ewe  Abdurrahman?” 


“Ewe  Mtume.  Ulitulia  kwa  muda  mrefu  kwenye  sijda  kiasi 
kwamba  nikadhani  kuwa  umefariki  ndio  maana  nikaamua 

kuja  upesi  kukuangalia”.  Mjumbe  wa  Mwenyezi  Mungu  (^) 
akajibu: 

“Pindi  nilipoingia  kwenye  bustani  hii  nilimuona  Jibril. 
Alinipa  habari  njema  kuwa  Mwenyezi  Mungu  aliye  juu 
zaidi  amesema:  ‘Yeyote  atakayekusalimia  kwa  maamkizi  ya 
amani  basi  nitampa  mtu  huyo  amani.  Yeyote  atakayekutakia 
baraka  basi  na  mimi  nitambariki  mtu  huyo’.  Hii  ndio  sababu 
iliyonipelekea  kusujudu  kwa  ajili  ya  kumshukuru  Mwenyezi 
Mungu”.  (Hakim,  1,  344-345/810) 


Bila  shaka  neema  zote  tulizonazo  zinatoka  kwa  Mwenyezi 
Mungu  aliye  juu  zaidi.  Kushukuru  namna  neema  hizi 
zinavyotufikia  ni  dalili  ya  uaminifu  na  adabu.  Mjumbe  wa 
Mwenyezi  Mungu  (^)  amesema  yafuatayo  katika  hadith: 

“Kama  mtu  atamuombea  kwa  Mwenyezi  Mungu  yule 
aliyemfanyia  wema  kama  ifuatavyo:  ‘Mwenyezi  Mungu 
akujaalie  kila  la  kheri’  atalipwa  deni  lake  la  shukurani  katika 
njia  iliyo  bora  zaidi...”  (Tirmidhi,  Birr,  87/2035) 


Aisha  (4a)  anasimulia: 

Mara  kwa  mara  Mjumbe  wa  Mwenyezi  Mungu  (^) 
alikuwa  akiniambia: 


“Ewe  Aisha,  unaweza  kunisomea  baadhi  ya  mashairi 
uliyoyahifadhi?” 

Na  mimi  nilikuwa  nikijibu: 

“Ni  aya  zipi  ungelizipenda  ewe  Mtume?  Ninayafahamu 
mashairi  mengi”. 

Kisha  alikuwa  akisema: 

“Yale  yanayohusu  kushukuru”.  Wakati  fulani  nikasema: 

“Baba  yangu  na  mama  yangu  watolewe  kafara  kwa  ajili 
yako.  Kisha  nikasoma  shairi  lifuatalo: 

“Mshike  mkono  mtu  dhaifu  na  umsaidie  asimame. 
Usiruhusu  hali  yake  ya  udhaifu  ikudanganye.  Itakuja  siku 
ambayo  majanga  yatakufika  na  kukusumbua.  Kisha  utakuja 
muda  ambao  yule  mtu  dhaifu  atakulipa  fidia  au  kama 
atashindwa  kufanya  lolote  angalau  atakushukuru.  Kwani  mtu 
yeyote  atakayekushukuru  kwa  jambo  ulilomfanyia  atakuwa 
amekulipa.  Kama  utataka  kumfedhehesha  mtu  ambaye  ni 
Mtukufu  jua  kuwa  nguvu  ndogo  haiwezi  kudhoofisha  kamba 
iliyo  imara” 

Baada  ya  haya  Mjumbe  wa  Mwenyezi  Mungu  (^) 
akasema: 

“Ewe  Aisha!  Kutokana  na  kile  alichoniambia  Jibril 
ni  kwamba  katika  siku  ya  kiama  wakati  viumbe  vyote 
vimefufuUwa,  Mwenyezi  Mungu  aliye  juu  zaidi  atamuuliza 
mja  wake  ambaye  alipokea  fadhila  kutoka  kwa  mwenzake: 

“Je  ulimshukuru  mja  wangu  ambaye  alikutendea  wema?” 

Atajibu: 

“Ewe  Mola  wangu.  Nilijua  kuwa  kila  wema  unaonifikia 
unatoka  kwako  hivyo  nilikushukuru  Wewe  pekee”.  Kisha 
Mwenyezi  Mungu  aliye  juu  zaidi  atasema: 

“Hukunishukuru  Mimi  hali  ya  kuwa  hukumshukuru  mja 
wangu  ambaye  alikuwa  sababuya  wema  huo  kukufikia  wewe”. 
(Ali  al-Muttaki,  III,  741-742). 

Katika  hadith  nyingine  ya  Mtume,  Mwenyezi  Mungu 
aliye  juu  zaidi  ameonyesha  uhusiano  wa  karibu  kati  ya 

kumshukuru  Mwenyezi  Mungu  na  kumshukuru  mtu  amhaye 
amekufanyia  wema: 

“Yeyote  ambaye  hawashukuru  watu  basi  hajamshukuru 
Mwenyezi  Mungu”  (Abu  Dawud,  Adab,  1I/48II;  Tirmidhi  Birr,  31) 


Mjumhe  wa  Mwenyezi  Mungu  (^)  amesema  kuwa 
moja  ya  neema  kuhwa  miongoni  mwa  neema  alizojaaliwa 
mwanadamu  ni  moyo  wa  kushukuru.  Sawhan  (4®)  anasimulia 
kuwa: 

“Siku  moja  tulikuwa  katika  msafara  wa  kivita  pamoja  na 
Mtume,  wakati  huo  aya  ifuatayo  ikashushwa: 

“Enyi  mlio  amini!  Hakika  wengi  katika  makuhani  na 
wamonaki  wanakula  mali  za  watu  kwa  baat’ili  na  wanazuilia 
Njia  ya  Mwenyezi  Mungu.  Na  wanao  kusanya  dhahabu  na 
fedha,  wala  hawazitumii  katika  Njia  ya  Mwenyezi  Mungu, 
wabashirie  khabari  ya  adhabu  iliyo  chungu”  (Tawba,  9:34). 
Baadhi  ya  maswahaba  wakasema: 

“Kinachotakiwa  kushushwa  kuhusu  dhahabu  na  fedha 
tayari  kimeshashushwa  (hatutaweka  akiba  ya  vitu  hivyo  tena). 
Lau  kama  tungelifahamu  kuwa  ni  bidhaa  gani  bora  zaidi 
tungelizikusanya  baadhi  yake”.  Kisha  Mjumbe  wa  Mwenyezi 
Mungu  (^)  akasema: 

“Kitu  cha  kuwa  nacho  kilicho  bora  zaidi  ni  ulimi  wenye 
kumtaja  Mwenyezi  Mungu  wakati  wote,  moyo  uliojaa 
kushukuru  na  mke  mwema  ambaye  anamsaidia  mume  wake 
katika  imani  yake”  (Tirmidhi,  Tafsir,  0/3094) 

Nabii  Daudi  (8^1)  alikuwa  akimshukuru  Mwenyezi 
Mungu  mara  kwa  mara.  Siku  moja  alisema: 

“Ewe  Mola  wangu,  nitawezaje  kukusifu  kikweli  kweli? 
Kwani  ninaweza  kukushukuru  Wewe  kwa  kupitia  neema 
zako”. 

Akafunuliwa  kuwa: 

“Je  unafahamu  kuwa  neema  zote  zinazokufikia  zinatoka 
kwangu?” 

Nabii  Daud  (8^1)  akajibu: 

“Ndio” 

Kutokana  na  jibu  hili  Mwenyezi  Mungu  aliye  juu  zaidi 
akasema: 

“Kama  unaamini  hivyo  inatosha  kwa  mimi  kukuridhia”.®^ 


Siku  moja  Omar  (4®)  alikutana  na  muumini  ambaye 
alikuwa  anaomba  dua  ifuatayo  mfulululizo:  “Ewe  Mwenyezi 
Mungu  nijaalie  niwe  miongoni  mwa  wale  walio  wachache 
sana”. 

Omar  hakufahamu  mtu  yule  alimaanisha  nini  kutokana 
na  dua  ile  hivyo  akaamua  kumuuliza: 

“Kwa  nini  unaomba  kama  hivyo?”  Muumini  yule  akajibu: 

“Mwenyezi  Mungu  aliye  juu  zaidi  amesema:  ‘...Ni 

wachache  katika  waja  wangu  wanao  shukuru’  (Saba,  34:13). 

Ninatamani  kuwa  miongoni  mwa  watu  hao  wachache”. 

Omar  aliachwa  kwenye  mshangao  juu  ya  namna  hii  nzuri 
ya  kufikiria  na  akajisikitikia  mwenyewe: 


81.  Ibn  Kathir,  “Kisasu  al-Anbiya,”  Beirut,  Dara’l  Qalam,  uk  524. 

“Majonzi  yaliyoje  juu  yangu;  kila  mtu  ni  mjuzi  na  mwenye 
akili  kuliko  Omar”  (Ibn  Abi  Shayba,  Musannaf,  VII,  81) 


Pindi  Junayd  al-Baghdadi  alipokuwa  na  umri  wa  miaka 
saba  mjomba  wake  Seriyy-i  Sakati  alimpeleka  hijja.  Katika 
moja  ya  mazungumzo  yao  ya  busara  ambayo  yalikuwa 
yakifanyika  pale  Haram,  wabanza  kujadibana  kuhusu  Shukur 
au  kushukuru.  Baada  ya  kila  mwanachuoni  kutoa  maoni 
yao  Seriyyi  Sakati  alimgeukia  Junayd  na  kumuomba  atoe 
maoni  yake.  Baada  ya  kutulia  kwa  muda  Junayd  alitoa  majibu 
yafuatayo  yenye  kuvutia: 

“Shukurani  sio  kuzitumia  zile  neema  ambazo  Mwenyezi 
Mungu  amekujaaba  kwa  maasi  wala  kuzitumia  katika  kufanya 
maovu”  (Fariduddin  Attar,  uk  318). 


Mjadala  ufuatao  unaohusu  shukur  ambao  ulifanywa  kati 
ya  Ibrahim  ibn  Adham  na  Shakik-i  Belhi  una  mazingatio 
muhimu  kwetu  sote: 

Shakik-i  Belhi  alimuuliza  Ibrahim  ibn  Adham: 

“Unapataje  kipato  chako?” 

Ibrahim  ibn  Adham  akajibu: 

“Ninashukuru  chochote  ninachopata  na  pale  ninapokosa 
chochote  huwa  na  subira” 


Kisha  Shakik-i  Belhi  akasema: 


“Mbwa  wa  Khurasan  wanayafanya  haya  pia”.  Wakati  huu 
naye  Ibrahim  ibn  Adham  akamuuliza: 

“Vizuri,  wewe  unafanya  nini?” 

Shakik-i  Belhi  alitoa  jibu  lifuatalo: 

“Sisi  tunashukuru  kwa  chochote  tunachokipata  na  kuki- 
tolea  sadaka,  na  pale  tunapokosa  chochote  pia  tunashukuru 
na  kusubiri”. 

Haiwezekani  kumshukuru  Mwenyezi  Mungu  kwa  neema 
zote  alizotujaalia  kama  anavyostahiki  kushukuriwa.  Hata 
hivyo  kama  tutamsifu  na  kumshukuru  kadiri  ya  uwezo  wetu 
basi  Mwenyezi  Mungu  Mtukufu  atakubali  hicho  kidogo 
tulichokifanya  kana  kwamba  kilikuwa  ni  kikubwa  na  atakuwa 
radhi  na  sisi.  Bashir  Hafi  ambaye  ni  mmoja  wa  marafiki  wa 
Mwenyezi  Mungu  ni  mfano  mzuri  juu  ya  jambo  hili: 

Mtu  huyu  baada  ya  kufariki  alionekana  kwenye  ndoto. 
Ndani  ya  ndoto  aliulizwa: 

“Mwenyezi  Mungu  amekuhukumu  vipi?”  Akajibu: 

“Mwenyezi  Mungu  amenisamehe  na  kunijaalia  kuingia 
peponi  na  kisha  akaniambia: 

“Ewe  Bashir!  Hata  kama  ungelisujudu  juu  ya  kaa  la 
moto  kwa  ajili  yangu  usingeliweza  kunishukuru  vya  kutosha 
kutokana  na  mapenzi  niliyoyaweka  katika  nyoyo  za  waja 
wangu  juu  yako  wewe”  (Kushayri,  Risalah,  Beirut  1990,  uk  406). 


Andrea  Dorya  alishindwa  na  Barbaros  Hayreddin  Pasha 
pale  Preveze.  Kisha  Andrea  Dorya  akalazimika  kuacha 
manowari  yao  na  kukimbia  katika  hali  ngumu  lakini  alifa- 
nikiwa  kuokoa  maisha  yake. 

Meli  za  maadui  zikiwa  zimeshusha  hendera  zao  pamoja 
na  maelfu  ya  watumwa  mhele  yake,  Barharos  aliingia  Halij 
kwa  kutokea  Sarayhurnu.  Juu  ya  hahari  kulijaa  meli  za  kivita 
za  maadui  pamoja  na  watumwa  wa  kivita. 

Sultani  wao,  mawaziri  wake  pamoja  na  pashas  walikuwa 
wakiangalia  mandhari  hii  wakiwa  kwenye  fukwe  za 
Sarayhurnu  eneo  amhalo  leo  hii  halipo.  Mmoja  miongoni 
mwa  pashas  akasema  yafuatayo  kwa  furaha: 

“Sultani  wangu,  ninastaajabu  ni  mara  ngapi  dunia 
imewahi  kushuhudia  tukio  kama  hili?  Lazima  utakuwa 
unajivunia  mno  jambo  hili” 

Sultani  yule  maarufu  alitoa  jibu  lifuatalo: 

“Pasha!  Je  tunastahiki  kujivunia  na  kujikweza  juu  ya 
jambo  hili  au  kumsifu  na  kumshukuru  Mola  wetu  ambaye 
ndiye  aliyetujaalia  ushindi  huu?” 

Uzuri  ulioje  wa  mafunzo  haya  ya  Uislamu  na  usafi 
moyo... 

Kwa  kumalizia  ni  kwamba,  ni  jukumu  letu  la  msingi  la 
kuishi  tukiwa  na  hisia  za  sifa  na  shukurani  kwa  Mola  wetu. 

Na  wakati  huo  huo  kutekeleza  jukumu  hili  kutatufanya  tuwe 
karibu  na  Mwenyezi  Mungu  na  kuongezewa  neema  zake. 
Jalaluddin  Rumi  ana  yafuatayo  ya  kusema: 

“Kushukuru  juu  ya  neema  uliyojaaliwa  ni  kuzuri  kuliko 
neema  yenyewe.  Je  mtu  anayependa  kushukuru  anaweza 
kuacha  kushukuru  na  kuifikiria  neema  yenyewe?  Kuwa 
mwenye  kushukuru  ndio  roho  ya  neema  zote.  Neema  ni  kama 
ngozi  au  ganda.  Kwa  jambo  la  pekee  linaloweza  kukupeleka 
kwenye  mlango  wa  rafiki  yako  ni  shukurani.  Neema  zinaweza  M 

kumfanya  mtu  awe  au  asiwe  mwenye  kutafakari,  jambo 
ambalo  ni  kinyume  na  utambuzi  wetu.  Lakini  mara  zote 
shukurani  inaleta  utambuzi.  Fungua  macho  yako  na  uwinde 
neema  ya  kweli  kwa  kupitia  neema  ya  shukurani”. 

17.  Shajaa’  (Ujasiri) 

Neno  shajaa’  lina  maana  ya  ujasiri  katika  vita,  werevu, 
ushujaa,  ushupavu  wa  moyo  na  kuonyesha  ujasiri  mbele  ya 
vurugu  na  hatari.  Hii  ni  njia  ya  wastani  kati  ya  hisia  za  hasira 
na  ghadhabu  na  uwoga  ambao  ni  kinyume  chake. 

Kiini  cha  shajaa’  ni  kukubaliana  na  makadirio  ya 
Mwenyezi  Mungu  na  kujitiisha  kwayo.  Hii  ndio  sababu 
Muislamu  ambaye  anaamini  kadari  na  anamtegemea 
Mwenyezi  Mungu  kamwe  hapatwi  na  uwoga  au  udhalili. 

Kutokana  na  masimulizi  ya  Sawban  (4®)  Mjumbe  wa 
Mwenyezi  Mungu  (^)  amesema: 

“Muda  umekaribia  ambapo  majeshi  ya  wageni  yatakuja 
kuwashambulia  kama  wanyama  waroho  ambao  wanaitana 
wao  kwa  wao  kwenye  meza  kwa  ajili  ya  kula”. 

Mmoja  miongoni  mwa  wale  waliokuwepo  pale  akauliza: 

“Je  ni  kwa  sababu  tutakuwa  na  idadi  ndogo  ewe  Mtume?” 

Mjumbe  wa  Mwenyezi  Mungu  (^)  akajibu: 

“Hapana,  kinyume  chake  ni  kwamba  mtakuwa  wengi 
kiidadi.  Lakini  mtakuwa  kama  povu  ambalo  linajikusanya 
baada  ya  mafuriko,  povu  ambalo  halina  uzito  kabisa. 
Mwenyezi  Mungu  ataondoa  hofu  katika  nyoyo  za  maadui  na 
IKl  kuweka  udhaifu  katika  nyoyo  zenu”. 

“Ni  udhaifu  gani  huo  ewe  Mtume?”  waliuliza. 

Mjumhe  wa  Mwenyezi  Mungu  (^)  akajibu: 

“Kuipenda  hii  dunia  na  kuhofia  kifo”.  (Abu  Dawud,  Malahim, 
5/4297). 

Hivyo  tunajifunza  kutokana  na  hayo  kuwa  pale  ujasiri 
na  werevu  utakapoondolewa  katika  nyoyo  za  waumini 
na  wakaamua  kuikumbatia  dunia  na  kuhofia  kifo,  basi 
watadhalilishwa  na  kuteswa.  Kwa  namna  hii  hawatakuwa  na 
uzito  wowote  mbele  za  maadui  zao. 

Matukio  ya  wema 

Hatuwezi  kumfikiria  mtu  mwingine  jasiri  zaidi  ya  Mtume. 
Alionyesha  subira  na  ujasiri  katika  mazingira  magumu 
mno.  Kamwe  hakutekwa  na  hofu  na  uwoga  au  kushindwa 
kutekeleza  majukumu  yake  vizuri. 

Pindi  Mwenyezi  Mungu  Mtukufu  alipomuamrisha 
Mjumbe  wake  ahamie  Madina  washirikina  wa  kiquraysh 
ambao  walilifahamu  jambo  hili  waliizunguka  nyumba 
yake  na  kuchomoa  mapanga  yao  tayari  kumuua  pale  tu 
atakapotoka  kwenye  nyumba  yake.  Hata  hivyo  Mjumbe  wa 
Mwenyezi  Mungu  (^)  hakuonyesha  hofu  yoyote,  akafungua 
mlango  wake  na  kuwarushia  mchanga  kwenye  vichwa  vyao. 
Akawapita  pale  pale  walipokuwa  wamesimama  huku  akiwa 
anasoma  aya  za  mwanzo  wa  surat  Yasin  na  kisha  akawatoroka. 
(Ibn  Sa’d,  I,  227-228). 

Ali  (4®)  amesema: 

“Wakati  wa  vita  vya  Badr  tulijikinga  nyuma  ya  Mtume. 
Siku  ile  yeye  ndiye  aliyekuwa  karibu  mno  na  maadui  kuliko 

sisi  sote  na  yeye  ndiye  aliyekuwa  jasiri  na  mwerevu  kuliko  sisi 
SOte”  (Ahmad,  I,  86). 

Abdullah  ibn  Omar  (4®)  anasimulia: 

“Kamwe  sikuwahi  kumuona  mtu  mkarimu,  mwerevu  na 
jasiri  kuliko  alivyokuwa  Mtume”  (Ibn  Sad,  1, 373). 


Wakati  wa  vita  vya  Uhud  mtu  mmoja  miongoni  mwa 
wapagani  alijitokeza  mbele  ya  uwanja  wa  vita  akiwa  juu  ya 
ngamia  na  kutaka  mtu  ajitokeze  kupambana  naye.  Alipoona 
kila  mtu  amesogea  nyuma  na  kushindwa  kuitikia  changamoto 
yake  alirudia  kuita  mara  tatu.  Kisha  Zubayr  ibn  Awwam  (4®) 
akamsogelea  karibu  yake.  Akamrukia  pale  juu  ya  ngamia 
na  kumkaba  na  kisha  wakaanza  kupambana.  Mjumbe  wa 
Mwenyezi  Mungu  (^)  akasema: 

“Muangushe  chini,  mfanye  aanguke  chini”.  Haukupita 
muda  mrefu  mara  yule  mpagani  akawa  yuko  chini.  Kisha 
Zubayr  akainama  na  kummalizia  kabisa.  Baada  ya  pale 
Mjumbe  wa  Mwenyezi  Mungu  (^)  akasema: 

“KamaZubayrasingelifanya  vile,  basi  mimi  ningelipambana 
naye  pale  ambapo  kila  mtu  alikuwa  amerudi  nyuma”.^^ 


Ubayy  ibn  Halef  ambaye  alikuwa  miongoni  mwa  wapa- 
gani  wa  Makka  alikuwa  miongoni  mwa  maadui  wa  Uislamu 
wenye  vurugu  sana.  Kabla  ya  kuhamia  Madina  alimwambia 
Mtume: 


Halabi,  Insanu  al-Uyun,  Egypt  1964,  li,  235. 

“Nina  farasi  ambaye  ninamuandaa  kwa  chakula  kilicho 
bora.  Siku  moja  nitampanda  na  kukuchinja  nikiwa  juu  yake”. 

Wakati  mwingine  Mjumbe  wa  Mwenyezi  Mungu  (^) 
akamjibu: 

“Mungu  akipenda  mimi  ndiye  nitakayekuchinja”. 

Wakati  wa  vita  vya  Uhud  mpagani  huyu  asiyekuwa  na 
akili  alikuwa  akimtafuta  Mjumbe  wa  Mwenyezi  Mungu  (^) 
na  huku  anasema: 

“Kama  leo  atakimbia  basi  ndio  utakuwa  mwisho  wangu” 

Huku  akiwa  na  mawazo  haya  kichwani  akamsogelea 
Mtume  ili  amuue.  Maswahaba  walitaka  kumkata  kichwa 
chake  wakati  bado  akiwa  mbali,  lakini  Mjumbe  wa  Mwenyezi 
Mungu  (^)  alisema: 

“Hapana,  muacheni  aje” 

Pindi  Ubayy  ibn  Halef  alipomkaribia  Mtume,  Mjumbe 
wa  Mwenyezi  Mungu  (^)  alichukua  mkuki  kutoka  kwa 
mmoja  wa  maswahaba  zake.  Mara  Ubayy  akakimbia.  Hata 
hivyo  Mjumbe  wa  Mwenyezi  Mungu  (^)  akamwambia: 

“Ewe  mwongo,  unakimbilia  wapi?”,  kisha  akamrushia 
mkuki.  Ule  mkuki  ukamchoma  kidogo  Ubayy  kwenye  shingo. 
Hata  hivyo  licha  ya  kuchomwa  huku  kidogo  alidondoka 
kwenye  farasi  wake;  akabingilika  mara  kadhaa  na  kuanza 
kukimbilia  kwenye  upande  wake  huku  akihisi  uchungu 
mkali.  Alikuwa  akikimbia  huku  wakati  huo  huo  akipiga 
kelele,  macho  yake  yalikuwa  yanakaribia  kuchomoka  kwenye 
soketi  zake. 


“Ninaapa  kuwa  Mjumbe  wa  Mwenyezi  Mungu  (^) 


USTAARABU  WA  USTAARABU 


Wapagani  walioenda  karibu  yake  na  kuliona  jeraha  lake 
walisema: 

“Huu  ni  mkwaruzo  mdogo  tu”.  Hivyo  hawakuona  kuwa 
kulikuwa  na  umuhimu  wa  kumtuliza.  Akasema: 

“Wakati  tulipokuwa  Makka  Muhammad  aliniambia: 
‘Nitakuchinja’.  Ninaapa  kuwa  hata  kama  angelikuwa  kani- 
temea  mate  basi  mate  hayo  yangeliniua...” 

Aliendelea  kulia  kama  ng’ombe  dume  anayekoroma. 

Abu  Sufyan  akamtania  kwa  kumwambia: 

“Unawezaje  kupiga  kelele  kiasi  hicho  kutokana  na 
mkwaruzo  mdogo  hivyo?” 

Ubayy  akamjibu: 

“Je  unamjua  aliyenisababishie  jeraha  hili?  Hili  ni 
jeraha  lililosababishwa  na  Muhammad.  Ninaapa  mbele  ya 
Lat  na  Uzza  kuwa  kama  haya  maumivu  ninayohisi  sasa 
yangelisambazwa  kwenye  Hijaz  nzima  basi  watu  wote 
wangeliteketea.  Muhammad  aliniambia  kuwa  kwa  hakika 
ataniua.  Tokea  wakati  ule  nilifahamu  fika  kuwa  nitakufa  kwa 
mikono  yake  na  sitaweza  kumkwepa”. 

Hivyo  matokeo  yake  Ubayy  ambaye  alikuwa  adui 
mkubwa  wa  Mjumbe  wa  Mwenyezi  Mungu  (^)  akafariki 
siku  moja  kabla  ya  wapagani  hawajawasili  Makka.  (Ibn  Ishaq, 
uk  89;  Ibn  Sa’d,  II,  4;  Hakim,  II,  357). 


Muhammad  ibn  Maslama  ana  yafuatayo  ya  kusema: 


Nilisikia  kwa  masikio  yangu  mwenyewe  na  kuona  kwa 
macho  yangu  mwenyewe  namna  waislamu  walivyokuwa 

wanakimbilia  milimani  baada  kutawanyika  tulipokuwa 
Uhud.  Mjumbe  wa  Mwenyezi  Mungu  (^)  alikuwa  akiwaita: 

“Nyie  fulani  na  fulani.  Rudini  kwangu.  Nyie  fulani  na 
fulani.  Njooni  kwangu.  Mimi  ni  Mjumbe  wa  Mwenyezi  Mungu” 
(Waqidi,  1,  237). 

Mwenyezi  Mungu  Mtukufu  anafunua  ukweli  huu  ndani 
ya  Qur’an  kama  ifuatavyo: 

“Pale  mlipo  kuwa  mkikimbia  mbio  wala  hamumsikilizi 
yeyote,  na  Mtume  anakuiteni,  yuko  nyuma  yenu.  Mwenyezi 
Mungu  akakupeni  dhiki  juu  ya  dhiki,  ili  msisikitike  kwa 
yaliyo  kukoseeni  wala  kwa  yaliyo  kusibuni.  Na  Mwenyezi 
Mungu  anazo  khabari  za  yote  mnayo  yatenda”  (Al’i  Imran, 
3:153). 


Kutokana  na  mkataba  uliowekwa  katika  siku  ya  Uhud 
waislamu  walitakiwa  kupambana  tena  na  wapagani  baada  ya 
kupita  mwaka  mmoja.  Kutokana  na  mkataba  huu  Abu  Sufyan 
alienda  kwenye  mji  wa  Marru’z  Zahran  huku  akiwakilisha 
jeshi  lake.  Hata  hivyo  hofu  iligubika  moyo  wake  na  kumlazimu 
arudi.  Kutokana  na  kuwa  hakutaka  heshima  yake  ishuke 
aliamua  kumtuma  mtu  kwenda  Madina  kuwaambia  waislamu 
kuwa  kuna  jeshi  kubwa  lililojiandaa  kwa  ajili  ya  kupambana 
nao,  aliwaambia  haya  ili  kuwahofisha  waumini  na  kuwazuia 
wasijiingize  kwenye  vita. 


Pindi  habari  hizi  zilipowasili  Madina  Mjumbe  wa  Mwen- 
yezi  Mungu  (^)  alikuwa  tayari  ameshamaliza  maandalizi 
kwa  ajili  ya  vita  na  alikuwa  tayari  ameshatoa  amri  ya  kwenda 
kwenye  vita.  Yule  mtu  aliyekuwa  ametumwa  kupeleka  habari 
Madina  alikuwa  anafahamu  kuwa  Abu  Sufyan  aliyasema  yale 

kwa  kuhofia  vita  na  hivyo  alitaka  kuwahofisha  waislamu  nao 
ili  wasiende  vitani.  Mtu  huyu  naye  akajitahidi  kadiri  ya  uwezo 
wake  kuwatia  waislamu  wasiwasi  ili  kuwazuia  wasisonge 
mbele.  Aliongezea  uongo  kwenye  ule  uongo  aliopewa 
aufikishe  na  aliwaambia  waislamu  kuwa  kama  wangelienda 
vitani  nje  ya  mipaka  ya  Makka  basi  mwisho  wao  ungelikuwa 
mbaya  mno.  Kutokana  na  juhudi  zake  na  juhudi  za  wanafiki 
wengine  waislamu  wengi  walianza  kupata  hofu  na  hivyo 
wakasita  kwenda  vitani.  Kutokana  na  yote  haya  Mjumbe  wa 
Mwenyezi  Mungu  (^)  aliwaambia: 

“Ninaapa  mbele  ya  Mwenyezi  Mungu  ambaye  anashikilia 
uhai  wangu  Mikononi  mwake  kuwa  hata  kama  hakuna  mtu 
atakayeenda  na  mimi  vitani,  nitaenda  Badr  mimi  mwenyewe”. 
Baada  ya  maneno  yale  Mwenyezi  Mungu  aliye  juu  zaidi 
akawasaidia  waislamu  na  kuzifanya  nyoyo  zao  imara”.  (Ibn  Sad, 
II,  59;  Waqidi,  I,  386-387). 


Sehemu  nyingine  ambayo  Mjumbe  wa  Mwenyezi  Mungu 
(^)  alionyesha  ushujaa  ni  Hunayn.  Siku  ile  kila  mtu  alikuwa 
anawakimbia  maadui  wakati  Mjumbe  wa  Mwenyezi  Mungu 
(^)  alikuwa  anaendelea  kuwafuata  akiwa  juu  ya  farasi  wake, 
akiwa  hawaangalia  maswahaba  wake  ambao  walikuwa 
wanajaribu  kumrudisha  nyuma.  (Muslim,  Jihad,  76). 

Anas  (4®)  anasimulia: 


Katika  siku  ya  Hunayn  makabila  ya  Hawazin,  Ghatafan 
na  wengine  walienda  kwenye  uwanja  wa  vita  pamoja  na 
watoto  wao  na  ngamia  wao.  Siku  ile  kulikuwa  na  watu 
elfu  kumi  kwenye  jeshi  la  Mtume.  Watu  wa  Makka  ambao 
walikuwa  wamesamehewa  baada  ya  kuitwaa  Makka  pia 

walikuwa  pamoja  na  Mtume.  Hata  hivyo  vita  vilipoanza 
walianza  kurudi  nyuma.  Mjumbe  wa  Mwenyezi  Mungu  (^) 
aliachwa  peke  yake.  Siku  ile  Mjumbe  wa  Mwenyezi  Mungu 
(^)  aliita  mara  mbili  na  hakutoa  maneno  yoyote  kati  yake. 
Mara  ya  kwanza  aligeukia  upande  wake  wa  kulia  na  kuita: 

“Enyi  Answar”.  Wakajibu: 

“Ndio  ewe  Mtume.  Habari  njema  ni  kwamba  tuko  na 
wewe”. 


Kisha  akageukia  upande  wake  wa  kushoto  na  kuita: 

“Enyi  Answar”.  Wale  waliokuwa  upande  ule  wakaitikia: 

“Ndio  ewe  Mtume.  Tuko  pamoja  na  wewe”. 

Mjumbe  wa  Mwenyezi  Mungu  (^)  alikuwa  amepanda 
nyumbu  mweupe.  Alishuka  juu  yake  na  kusema: 

“Mimi  ni  mja  wa  Mwenyezi  Mungu  na  Mjumbe  wake”. 
Baada  ya  kuyasema  haya  waislamu  walij  ikusanya  wao  wenyewe 
na  kuanza  kupambana  na  kisha  kuwashinda  wapagani  wote. 
(Bukhari,  Magazi  56,  Humus  19,  Manaqib  14,  Manaqibu  al-Ansar  I; 
Muslim,  Zakat  135). 


Mtu  mmoja  alikuja  kwa  Bara  ibn  Azib  (4&)  na  kusema: 

“Ewe  Abu  Umara!  Je  wote  nyinyi  mlikimbia  katika  siku 
ya  Hunayn?” 

Bara  akajibu: 


“Ninatoa  ushuhuda  kuwa  Mjumbe  wa  Mwenyezi  Mungu 
(^)  hakukimbia.  Lakini  wale  askari  ambao  walikuwa  na 
jukumu  jepesi  na  wale  ambao  walikuwa  hawajavaa  mavazi 
ya  kivita  kwa  pamoja  walisogea  kwenye  upande  wa  Hawazin. 
Hata  hivyo  warusha  mishale  walikuwa  wakiwasubiria  hivyo 

wakaanza  kuwarushia  mishale.  Hivyo  ikawabidi  watawanyike. 
Jambo  hili  liliwafanya  maadui  wamgeukie  Mtume.  Abu  Sufyan 
ibn  Haris  (4®)  alikuwa  akimkokota  nyumbu  wa  Mtume. 
Mjumbe  wa  Mwenyezi  Mungu  (^)  akateremka  chini  na 
kuanza  kumuomba  na  kumblia  Mwenyezi  Mungu.  Alikuwa 
akisema: 

“Mimi  ni  Mtume,  sio  uongo.  Mimi  ni  mtoto  wa  Abdul- 
muttalib. 

.  Ewe  Mwenyezi  Mungu  tushushie  msaada  wako”. 

Kisha  akawapanga  askari  wake.  Bara  akaendelea: 

“Ninaapa  kwa  jina  la  Mwenyezi  Mungu  pale  vita  vib- 
popamba  moto  tulijikinga  nyuma  ya  Mtume.  Shupavu  kuliko 
sisi  sote  aliweza  kusimama  kwenye  mstari  mmoja  pamoja  na 
Mtume”  (Muslim,  Jihad  79;  Bukhari,  Magazi  54,  Jihad  52,  61,  97,  167). 


Anas  ibn  Malik  (4®)  anasimulia: 


“Mjumbe  wa  Mwenyezi  Mungu  (^)  alikuwa  ndiye  mzuri 
kuliko  sisi  sote,  mkarimu  na  mwerevu  kuliko  watu  wote.  Pindi 
kibposikika  kibo  cha  hofu  ndani  ya  Madina  au  ibpotokea  hab 
ya  hatari,  upesi  Mjumbe  wa  Mwenyezi  Mungu  (^)  alikuwa 
akimuazima  farasi  wa  Abu  Talha  aliyeitwa  Mandub  na  kwenda 
kwenye  tukio.  Hakuna  siku  tuliyosikia  makelele  ya  hatari  ila 
tulimkuta  Mandub  kwenye  eneo  lile  kana  kwamba  ana  kasi 
ya  upepo.  Usiku  mmoja  watu  wa  Madina  wabsikia  makelele, 
wakaogopa  na  kuamua  kwenda  yalipotokea  makelele  hayo. 
Hata  hivyo  Mjumbe  wa  Mwenyezi  Mungu  (^)  alikuwa  tayari 
ameshafika  eneo  lile  na  akakutana  nao  njiani  wakati  anarudi 
baada  ya  kumaliza  uchunguzi  wake.  Aliwaambia  maswahaba 

zake  maneno  yafuatayo  wakati  upanga  wake  uko  shingoni 
mwake: 

“Msiogope !  Msiogope!”  nakisha  akamzungumziaMandub: 
“Nimegundua  kuwa  farasi  huyu  anakimbia  kama  mafuriko 
makali”.  (Ibn  Sa’d,  I,  373;  Bukhari,  Adab,  39). 

Maswahaba  wa  Mjumbe  wa  Mwenyezi  Mungu  (^) 
waliobarikiwa  walijitolea  muhanga  na  kuonyesha  ushujaa 
mkubwa  wakati  wa  vita  vya  Badr.  Hasa  Hamza  (4®),  ‘simba 
wa  Mwenyezi  Mungu’  alikuwa  mfano  wa  kuigwa  katika 
werevu  na  ujasiri.  Abpelekea  mmoja  wa  viongozi  wa  wapagani 
aliyeitwa  Umayya  ibn  Halef  amuulize  Abdurrahman  ibn  Awf 

ambaye  alikuwa  miongoni  mwa  maswahaba: 

“Ni  mtu  gani  yule  ambaye  aliweka  unyoya  wa  mbuni 
kifuani  mwake?” 

Pindi  alipojibiwa  kuwa  yule  abkuwa  ni  Hamza  ibn  Abdul- 
muttalib,  alisema: 

“Kila  tulichofanyiwa  tulifanyiwa  na  yeye”  (Ibn  Hisham,  II, 

272). 


Pindi  mapambano  katika  vita  vya  Uhud  yabpopamba 
moto  Mjumbe  wa  Mwenyezi  Mungu  (^)  alichukua  upanga 
wake  na  kusema: 


“Ni  nani  atauchukua  upanga  huu?”  Maswahaha  wakajibu: 


“Mimi  nitauchukua,  mimi  nitauchukua”  na  wakanyoosha 
mikono  yao  kwa  ajib  ya  kuuchukua.  Mjumbe  wa  Mwenyezi 
Mungu  (^)  akauliza  kwa  mara  nyingine  tena: 

“Ni  nani  atauchukua  upanga  huu  na  kuupa  haki  yake?” 
Mara  maswahaba  wakasita  kuuchukua. 

Abu  Dujana  (4®)  ambaye  alikuwa  miongoni  mwa  Answar 
alinyanyuka  na  kusema: 

“Mimi  nitauchukua  na  kuupa  haki  yake”.  (Muslim,  FadhaUu 
as-Sahaba,  128). 

Wakati  Abu  Dujana  (4®)  alipouchukua  upanga  ule  alimu- 
uliza  Mtume: 


“Ni  ipi  haki  ya  upanga  huu  ewe  Mtume?”. 

Mjumbe  wa  Mwenyezi  Mungu  (^)  akajibu: 

“Haki  yake  ni  kuwa  unautumia  kupambana  na  maadui 
mpaka  upinde  au  uvunjike”. 

Abu  Dujana  aliuchukua  upanga  ule  na  kuchukua  kilemba 
chake  chekundu  na  kukifunga  kichwani  mwake  na  kisha 
akaanza  kukatisha  safu  za  waislamu  na  askari  wa  wapagani 
kwa  kutamba  na  kujivuna. 

Pindi  Mjumbe  wa  Mwenyezi  Mungu  (^)  alipomuona 
anatembea  katika  hali  hii  ya  kutamba  na  kujivuna  alisema: 

“Huku  ni  kutembea  ambako  Mwenyezi  Mungu  anakuchu- 
kia  (wakati  mtu  akitembea  kama  hivi  kutokana  na  kujivuna 
kwa  ajili  ya  nafsi  yake)  isipokuwa  katika  mazingira  kama 
haya”.  (Ibn  Hisham,  III,  11-12). 


Shangazi  wa  Mjumbe  wa  Mwenyezi  Mungu  (^)  aliye- 
kuwa  akiitwa  Safiyya  (4®)  alikuwepo  kwenye  vita  vya  Handak 
pamoja  na  wanawake  wengine  na  watoto.  Walikuwa  katika 
jumba  kubwa  la  mbao  lililokuwa  likiitwa  Hari  ambalo  lilikuwa 


MWENENDO  WA  KIISLAMU  NA  SILKA  YA  MOYO 


linamilikiwa  na  Hassan  ibn  Thabit.  Kundi  moja  la  wayahudi 
lilikuja  na  kuanza  kurusha  mishale  kuelekea  kwenye  jumba 
lile  na  kutaka  kuingia  ndani.  Mmoja  wao  alikuwa  akizunguka 
jumba  lile  katika  kutafuta  njia  ya  kuingilia.  Wakati  ule 
Mjumbe  wa  Mwenyezi  Mungu  (^)  pamoja  na  maswahaba 
zake  walikuwa  wanapambana  na  maadui  kwenye  Handak. 

Pindi  Safiyya  (4®)  alipogundua  kuwa  hakuna  wa  kuwa- 
saidia  dhidi  ya  tishio  lile  alijifunga  skafu  kichwani  kwake 
vizuri  na  kuchukua  mti  mkononi  mwake,  kisha  akafungua 
mlango  taratibu  na  kumsogelea  kwa  nyuma  yule  myahudi 
aliyekuwa  analizunguka  lile  jumba,  kisha  akampiga  kichwani 
kwa  lile  jiti  alilokuwa  amelishika  na  kumuua  pale  pale.  Pindi 
wayahudi  walipomuona  ndugu  yao  amekufa  waliogopa  sana 
na  kusema: 

“Walituambia  kuwa  hapa  kuna  wanawake  tu  bila  walinzi”. 
Kisha  wakatawanyika  na  kuondoka.  (Haythami,  VI,  I33-I34; 
Waqidi,  11,  462). 

Khalid  ibn  Walid  (4®)  amesema: 

“Katika  siku  ya  vita  vya  Muta  nilivunja  panga  nane  kwa 
mikono  yangu.  Ni  upanga  mmoja  tu  uliokuwa  mnene  na 
mpana  ambao  ulitengenezwa  Yemen  ndio  ulioweza  kuhimili” 
(Bukhari,  Maghazi,  44). 


Siku  moja  Harezm  ambako  palikuwa  nyumbani  kwa 
Sufi  mkubwa  aliyeitwa  Najmaddin-i  Kubra  palishambuliwa 
na  wamongolia.  Najmaddin-i  Kubra  alikuwa  ni  mtu  ambaye 
alitembea  juu  ya  nyayo  za  Mjumbe  wa  Mwenyezi  Mungu 
(^)  na  maswahaba  zake.  Kwa  kushurikiana  na  wanafunzi 
wake  waliweka  upinzani  mkubwa  lakini  mwishoni  walikufa 

mashahidi.  Watu  hawa  walijulikana  kama  alperen.  Alperen  ni 
wale  watu  wanaoishi  katika  mipaka  kwa  ajili  ya  kuilinda  na 
ambao  wana  shauku  ya  kufa  mashahidi  jambo  ambalo  lina 
nafasi  kubwa  katika  desturi  za  tasawwuf.  Wao  ni  wawakilishi 
muhimu  wa  ujasiri  na  ushupavu. 


Pindi  umoja  wa  jeshi  la  msalaba  lilipoingia  kwenye  ardhi 
za  dola  ya  Uthmainiyya  kwa  lengo  la  kuwaangamiza  watu 
katika  dola  ya  Uthmainiyya,  kuikoa  Byzantine  na  kuichukua 
Jerusalem  ambayo  ilikuwa  mikononi  mwa  waislamu, 
waliahidi  kuishinda  ngome  ya  Nigbolu  iliyokuwepo  kwenye 
fukwe  ya  mto  Tuna. 

Pindi  Yildirim  Bayazid  alipofahamishwa  jambo  hili  upesi 
alienda  Nigbolu  haraka  kama  radi  kama  lilivyokuwa  jina 
lake®^.  Alienda  kwa  ajili  ya  kuwaamuru  waislamu  wasikubali 
kuiachia  ngome  yao.  Alipanda  farasi  katikati  ya  usiku  na 
kumuendesha  kwa  kuibia  na  kukatisha  majeshi  ya  maadui 
mpaka  akaifikia  ngome  na  kisha  akamuita  kamanda  wa 
ngome  ile: 

‘Angalia  Dogan!” 

Dogan  Bey  ambaye  aliitambua  kwa  haraka  sauti  ya 
Sultani,  alijibu  kwa  taharuki  kubwa: 

“Niko  kwa  ajili  yako  ewe  bwana  wangu” 

Sultani  Yildirim  Bayazid  alitoa  maagizo  yake  kwa  ufupi 
kama  ifuatavyo: 

“Dogan!  Nimekuja  hapa  pamoja  na  jeshi  langu. 
Vyovyote  itakavyokuwa  usije  ukaisalimisha  ngome  hii”.  Na 


83.  Neno  'yildirim' Imamaanisha  radi  kituruki  [Maelezo  ya  mfasiri]. 

kisha  akarudi  kizani  na  kuondoka.  Siku  iliyofuata  yalitokea 
mapambano  makali  dhidi  ya  jeshi  kubwa  la  msalaba  na 
Yildirim  Bayazid  akaibuka  na  ushindi.  Mataifa  yote  ya  ulaya 
makubwa  kwa  madogo  yalikuwa  yametuma  askari  kuungana 
na  jeshi  hib.  Miongoni  mwao  walikuwepo  mashujaa  wa 
kifaransa  elfu  kumi  ambao  walijitamba  kwa  kusema:  “Kama 
mbingu  zitaporomoka  basi  tutazizuia  kwa  mikuki  yetu”. 
Lakini  ushindi  haukuwa  wao  kwani  waliyeyuka  mbele  ya 
mbinu  za  dola  ya  Uthmainiyya  zilizoongozwa  na  imani  yao, 

Siku  ile  Yildirim  Bayazid  alijeruhiwa  sehemu  mbalimbali 
za  mwib  wake  na  pindi  farasi  wake  alipojeruhiwa  alidondoka 
chini.  Hata  hivyo  hakujali  juu  ya  hili  akapanda  farasi 
mwingine  na  kuongoza  vita  kwa  nguvu  zake  zote  mpaka 
walipopata  ushindi. 


Baada  ya  ushindi  wa  Nigbolu,  Yildirim  Bayazid  Han 
alichukua  mashujaa  na  watu  wakubwa  kama  mateka  wa 
vita.  Miongoni  mwa  mateka  wale  alikuwepo  shujaa  maarufu 
wa  kifaransa  aliyeitwa  Fearless  Jean.  Yildirim  Bayazid  Han 
aliwaachia  waende  kwa  kulipa  fidia.  Zaidi  ni  kwamba  siku 
ambayo  walikuwa  wanarejea  katika  ardhi  zao  aliwaandalia 
karamu.  Pindi  walipotafakari  juu  ya  ubinadamu  wa  Sultani 
na  kujilinganisha  na  wao  wenyewe  ambao  huwa  huwatesa  na 
kuwadhalilisha  wafungwa  wao,  wote  wakajisikia  aibu  mno  na 
hivyo  wakasema: 


“Tunaapa  mbele  ya  heshima  yetu  kuwa  tokea  sasa 
hatutosimama  dhidi  ya  Sultani  Anatolia  na  Rumelia  wala 
hatutatumia  panga  zetu  kupambana  nao...” 

- 

Kutokana  na  maneno  haya  yaliyotolewa  kama  shukurani 
Sultani  Yildirim  Bayazid  Han  amhaye  alikuwa  mfano  wa 
kuigwa  katika  kuwakabili  makafiri,  aliwaambia  wale  mashujaa 
kwa  sauti  yenye  kuonyesha  msisitizo: 

“Ninawarudishia  kiapo  walichokitoa  Fearless  Jean  na 
marafiki  zake  kuwa  kamwe  hawatasimama  kupambana  na 
sisi.  Hapana!  Ninasema  nendeni  na  mkusanye  askari  wapya 
na  kisha  mrudi  kupambana  na  sisi.  Fahamuni  kuwa  kitendo 
hicho  kitatupelekea  kupata  ushindi  mwingine.  Kwani  mimi 
ni  Sultani  ninayetambua  kuwa  nimekuja  hapa  duniani  ili 
kutafuta  radhi  za  Mwenyezi  Mungu  Mtukufu  kwa  kuitukuza 
dini  yake.  Hivyo  msaada  wa  Mwenyezi  Mungu  uko  pamoja 
na  sisi.  Na  ambaye  msaidizi  wake  ni  Mwenyezi  Mungu 
hakuna  nguvu  yoyote  inayoweza  kumshindal...” 


Pindi  Timurlane  alipozingira  ngome  ya  Sivas  kwa  tembo 
ambao  walikuwa  ni  vifaru  vya  wakati  ule,  mtoto  wa  Yildirim 
Bayazid  Han  aliyeitwa  Shahzade  Ertugrul  aliwakusanya  watu 
wenye  kuheshimika  katika  mji  na  kuwaambia: 

“Jukumu  langu  ni  kuwalinda  kwa  nguvu  zangu  zote.  Vikosi 
vya  Timur  vinaweza  kuwa  imara  na  vingi  kuliko  vyetu.  Hii  ni 
mipango  ya  Mwenyezi  Mungu.  Wajibu  wangu  ni  kupambana 
nao  kwa  werevu  na  kuwalinda  nyinyi  na  hii  ngome  kulingana 
na  utukufu  wetu.  Fahamuni  kuwa  Timur  kamwe  hawezi 
kuingia  kwenye  ngome  hii  labda  juu  ya  maiti  zetu...” 

Baada  ya  Shahzade  Ertugrul  kuyasema  haya  alichukua 
hatua  kwa  kuchukua  kundi  la  watu  shupavu  na  kusababisha 
upinzani  mkubwa  na  kupambana  na  jeshi  la  Timur  kwa 
werevu  mkubwa.  Hata  hivyo  yeye  pamoja  na  mashujaa  wake 

waliuawa  na  jeshi  la  maadui  ambalo  liliwashambulia  kama 
mvua. 

Baada  ya  Tamur  kumuangamiza  shahzade  aliwatumia 
ujumbe  wale  waliokuwa  ndani  ya  ngome  kuwa  kama  wata- 
jisalimisha  hatomdhuru  yeyote.  Hata  hivyo  aliwaua  kikatili 
wale  walinzi  wa  ngome  ambao  walitoka  nje  kutokana  na 
kuamini  maneno  yake. 


Tukio  lifuatalo  ni  mfano  mwingine  wa  ushupavu  wa 
askari  wa  dola  Uthmainiyya: 

“Kijana  mmoja  ambaye  alikuwa  katika  kasi  kubwa  ambaye 
alikuwa  anapeleka  habari  za  ushindi  uliotokea  Preveze  aliingia 
ndani  ya  kasri  la  Topkapi.  Pindi  alivuta  kamba  za  farasi  wake 
alibakia  amesimama  na  miguu  miwili  kwa  muda.  Sultani 
Suleiman  ambaye  alikuwa  anaangalia  tukio  hili  akamwambia: 

“Umekuja  na  farasi  mkorofi  kweli!”  Yule  kijana  akasema: 

“Sultani  wangu!  Mediterania  kulikuwa  na  farasi  wakorofi, 
lakini  tuliweza  kuwafuga”,  katika  kudhihirisha  ushupavu  wao 
uliotokana  na  imani  zao. 


Wakati  wa  vita  kwa  ajili  Dardanelles  iliamuliwa  kuwa 
Sultani  na  viongozi  wengine  wahamishiwe  Eskisehir  kama 
tahadhari  na  kutokana  na  hofu  kuwa  maadui  wanaweza 
kuingia  katika  bahari  ya  Marmara.  Pindi  Abdulhamid  Han 
ambaye  aliondolewa  kwenye  kiti  chake  cha  enzi  na  kuwekwa 
gerezani  katika  kasri  la  Beylerbeyi,  alipofahamishwa  juu  ya 
matukio  haya  alikataa  na  kwa  ujasiri  na  ushupavu  akasema: 

“Mimi  ni  mjukuu  wa  Fatih  Sultan  Mehmed...!  Kamwe 
sitamnyenyekea  Constantine  ambaye  alikuwa  mtawala 

wa  Byzantine,  ambaye  wakati  Fatih  anaichukua  Istanbul 
alipambana  naye  mpaka  kufa  huku  akiwa  kiongozi  wa  kikosi. 
Kama  kweli  adui  ataingia  Dardanelles-  Mwenyezi  Mungu 
aliepushe  hilo-  nitachukua  bunduki  yangu  na  kupambana 
kama  askari  na  ikibidi  nife.  Adui  ataweza  kuingia  Istanbul  juu 
ya  mgongo  wa  maiti  yangu.  Mwambieni  kaka  yangu  Rashad 
ambaye  ni  mkuu  wa  serikali  kuwa  naye  pia  asiende  popote. 
Kama  yeye  na  serikali  yake  wataondoka  Istanbul,  hawataweza 
kurejea  tena... 

Kutokana  na  msimamo  huu  Sultani  na  serikali  yake 
walibakia  Istanbul.  Kwa  namna  hii  kuondolewa  kwa  serikali 
kulizuiliwa. 


Msafiri  wa  kifaransa  aliyeitwa  A.L.  Castellan  ameelezea 
ushupavu  wa  dola  ya  Uthmainiyya  kama  ifuatavyo: 

“Imani  juu  ya  qadari  imejengeka  kwa  uimara  ndani  ya 
vichwa  vya  watu  ndani  ya  dola  ya  Uthmainiyya.  Imani  hii 
ndiyo  inayowapelekea  kuwa  mashupavu;  na  inawaongezea 
ujasiri  na  msimamo.  Kutokana  na  kumtegemea  kwao  Mwen- 
yezi  Mungu  wapo  tayari  kuhatarisha  uhai  wao.  Ndio  maana 
hata  pale  wanapokabiliwa  na  hatari  ya  wazi  hawakati  tamaa. 

Wanajirusha  wenyewe  kwenye  panga  na  silaha  nyingine 
za  maadui  zao  na  hata  kama  miili  yao  imejeruhiwa,  ikiwa 
bado  hawaoni  kuwa  mauti  yao  yamefika  hawakati  tamaa  ya 
kuishi” 


Kwa  kumalizia  ni  kwamba  daima  waumini  wanamhofia 
Mwenyezi  Mungu  pekee  na  kutokana  na  utegemezi  wao  kwake 

hawaogopi  kitu  kingine  chochote.  Wanatekeleza  maamrisho 
ya  Mwenyezi  Mungu  kwa  ujasiri  na  ushupavu.  Kwa  kutumia 
ujasiri  wao  pamoja  na  uoni  wa  mbali  na  utambuzi  wanaweza 
kufanya  lolote.  Mwenyezi  Mungu  Mtukufu  anawasifu  ndani 
ya  Qur’an  kama  ifuatavyo: 

“...waliokuwa  wakifikisha  risala  za  Mwenyezi  Mungu 
na  wanamwogopa  Yeye,  na  wala  hawamwogopi  yeyote 
isipokuwa  Mwenyezi  Mungu.  Na  Mwenyezi  Mungu  ndiye 
atoshaye  kuhisabu”  (Al-Ahzab,  33:39). 


18.  Istiqama  (Msimamo) 


Kwa  maana  ya  ujumla  neno  istiqama  linamaanisha 
kulielekea  lengo  lako  moja  kwa  moja  bila  ya  kujitoa  wala 
kusita.  Maana  yake  katika  tasawwuf  ni  kuhifadhi  haki  na 
usafi  wa  mtu  bila  ya  kuuchafua. 

Maana  nyingine  ya  istiqama  ni  kuwa  mfano  wa  kuigwa 
kutokana  na  kumpenda  vilivyo  Mjumbe  wa  Mwenyezi  Mungu 
(^)  na  kuiga  mwenendo  wake.  Kwa  kuongezea  tu  ni  kwamba 
istiqama  ni  kuishi  katika  mazingira  ya  kuifuata  Qur’an  na 
Sunnah,  kujiweka  mbali  na  matamanio  na  raha  za  kidunia 
na  kubakia  kwenye  ibada,  kwenye  kumtumikia  Mwenyezi 
Mungu  na  kufahamu  siri  za  kumfahamu  Mwenyezi  Mungu. 

Kama  ilivyo  kwamba  hakuna  njia  nyingine  kinyume  na 
istiqama  ambayo  inamuongoza  mtu  kwa  Mwenyezi  Mungu 
pia  vile  vile  hakuna  jambo  la  msingi  zaidi  ya  kuhifadhi  vilivyo 
istiqama  yako  katika  kila  hali  kama  inavyostahiki.  Ndio 
maana  istiqama  katika  njia  ya  Mwenyezi  Mungu  ni  jambo 
kubwa  mno. 

Mwenyezi  Mungu  Mtukufu  anawapa  bishara  njema  watu 
wa  istiqama  kama  ifuatavyo: 

“Hakika  walio  sema:  Mola  wetu  Mlezi  ni  Mwenyezi 
Mungu!  Kisha  wakanyooka  sawa,  hao  huwateremkia 
Malaika  wakawaamhia:  Msiogope,  wala  msihuzunike; 
nanyi  furahini  kwa  Pepo  mliyo  kuwa  mkiahidiwa.  Sisi  ni 
vipenzi  vyenu  katika  maisha  ya  dunia  na  katika  Akhera,  na 
humo  mtapata  kinacho  tamaniwa  na  nafsi  zenu,  na  humo 
mtapata  mtakavyo  vitaka.  Ni  takrima  itokayo  kwa  Mwenye 
kusamehe,  Mwenye  kurehemu”  (Fussilat  41:30-32). 

“Hakika  walio  sema:  Mola  wetu  Mlezi  ni  Mwenyezi 
Mungu;  kisha  wakatengenea,  hawatakuwa  na  khofu,  wala 
hawatahuzunika.  Hao  ndio  watu  wa  Peponi,  watadumu 
humo,  kuwa  ni  malipo  kwa  waliyo  kuwa  wakiyatenda” 

(Ahqaf,  46:13-14). 

Njia  ya  watu  wa  istiqama  ni  ‘sirat  al-mustaqim’  au  njia 
iliyonyooka.  Qur’an  ina  yafuatayo  ya  kusema  kuhusu  wale 
ambao  wanasafiri  katika  njia  hii  iliyonyooka  kama  inavyos- 
tahiki: 

“Na  wenye  kumt’ii  Mwenyezi  Mungu  na  Mtume,  na 
kuwa  pamoja  na  wale  alio  waneemesha  Mwenyezi  Mungu 
miongoni  mwa  Manahii,  na  Masiddiqi,  na  Mashahidi,  na 
Watu  wema.  Na  uzuri  ulioje  kuwa  pamoja  na  watu  hao!” 

(Nisa,  4:69). 

Njia  iliyonyooka  ni  njia  ya  wale  waliochaguliwa.  Kiini 
cha  istiqama  ni  imani  na  uchamungu.  Na  mahala  pa  vitu 
hivi  viwili  ni  moyoni.  Kwa  namna  hii  istiqama  ni  amani  ya 
mwili  kutokana  na  hii  imani  na  uchamungu  unaopatikana 
ndani  ya  moyo.  Imani,  usafi  wa  moyo  na  utulivu  wa  moyo 

inahakikisha  kuwa  istiqama  inayohitajika  inakuwepo  wakati 
wote.  Mjumhe  wa  Mwenyezi  Mungu  (^)  amesema: 

“Imani  haiwezi  kutengemaa  ikiwa  ulimi  na  moyo  havija- 
tengemaa”  (Ahmad,  III,  198). 

Muumini  ndani  ya  dunia  hii  yenye  kupita  hana  budi 
kubakia  na  msimamo  na  kamwe  asitoke  katika  njia  ya  haki. 
Mshairi  amelielezea  jambo  hili  vizuri  kama  ifuatavyo: 

Usimuogope  adui  kwani  hata  moto  wake  hauwezi  kuku- 
unguza 

Kuwa  na  msimamo  na  Mwenyezi  Mungu  hatakuangusha 

Matukio  ya  wema 

Mwenyezi  Mungu  Mtukufu  amemuambia  Mjumbe  wa 
Mwenyezi  Mungu  (^)  wake  maneno  yafuatayo  kwa  niaba  ya 
umma  wote: 

“Na  ndio  kama  hivyo  ndivyo  inavyo  kuwa  Mola  wako 
Mlezi  anapo  ikamata  miji  inapo  kuwa  imedhulumu. 
Hakika  mkamato  wake  ni  mchungu  na  mkah”  (Hud,  ll:ll2). 

Kutokana  na  aya  hii  Mjumbe  wa  Mwenyezi  Mungu  (^) 
amesema  yafuatayo: 

“Surat  Hud  imenizeesha...”  (Tirmidhi,  Tafsir,  56/3297;  Qurtubi, 
IX,  107). 

Abdullah  ibn  Abbas  (4&)  amesema  yafuatayo  kuhusu  aya 
hii: 

“Hakujawahi  kutokea  ujumbe  mzito  aliopewa  Mjumbe 
wa  Mwenyezi  Mungu  (^)  ndani  ya  Qur’an  kuliko  aya  hii”®^ 


84.  Nawawi,  “Sharhu  Sahih-i  Muslim”,  Egypt,  1981,  II,  9. 

Ingawa  mwanzoni  aya  hii  ilishushwa  moja  kwa  moja 
kwa  Mjumhe  wa  Mwenyezi  Mungu  (^)  na  kumuwia  nzito 
mno  lakini  hakuwa  anahofia  msimamo  wake  hinafsi  kwani 
Mwenyezi  Mungu  alikuwa  ameshamthibitishia  msimamo 
wake  kama  ifuatavyo: 

“Juu  ya  Njia  Iliyo  Nyooka”  (Yasin,  36:4).  Kilichomtia 
wasiwasi  zaidi  kiasi  cha  kumzeesha  ni  kwamba  aya  hii 
iliwahusu  waumini  wote. 


Katika  hadith  Mjumbe  wa  Mwenyezi  Mungu  (^)  ame- 
sema  yafuatayo: 

“Kuweni  na  msimamo.  Hamuwezi  kudhania  wa  kufahamu 
(malipo  katika)  jambo  hili.  Na  fahamuni  kwamba  amali  iliyo 
bora  zaidi  ni  swala  (yafaradhi)...”  (Muwatta,  Taharah,  6). 


Sufyan  ibn  Abdullah  (4®)  anasimulia: 

Siku  moja  nilimwambia  Mtume: 

“Ewe  Mtume!  Nielezee  kuhusu  Uislamu  kiasi  kwamba 
nisihisi  hitajio  la  kumuuliza  yeyote  mwingine  kuhusu 
Uislamu” 

Mjumbe  wa  Mwenyezi  Mungu  (^)  akajibu: 

“Sema  ‘ninamuamini  Mwenyezi  Mungu’  kisha  uwe  na 
msimamo”  (Muslim,  Iman,  62). 


Kutokana  na  masimulizi  ya  Anas  (4®)  siku  moja  Mjumbe 
wa  Mwenyezi  Mungu  (^)  alisoma  aya  ifuatayo  kutoka  ndani 
ya  Qur’an: 

“Hakika  walio  sema:  Mola  wetu  Mlezi  ni  Mwenyezi 
Mungu!  Kisha  wakanyooka  sawa,  hao  huwateremkia  Malaika 
wakawaamhia:  Msiogope,  wala  msihuzunike;  nanyi  furahini 
kwa  Pepo  mliyo  kuwa  mkiahidiwa”  (Fussilat,  41:30). 

Kisha  akasema: 

“Watu  wamekuwa  wakiyasema  maneno  haya  mara  nyingi, 
lakini  baada  ya  hapo  wengi  wao  wamemkataa  Mwenyezi 
Mungu.  Yeyote  atakayekufa  juu  ya  maneno  haya  (yani  Mola 
wetu  ni  Mwenyezi  Mungu’)  atakuwa  amekufa  katika  hali  ya 
msimamo”  (Tirmidhi,  Tafsir,  41/3250). 


Siku  moja  mtu  mkuhwa  alikutana  na  mzee  mmoja  ali- 
yekuwa  ameheba  mzigo  wa  kuni  mgongoni  mwake  na  huku 
anapata  shida  kutembea.  Akamuangalia  na  kusema: 

“Ewe  mzee!  Je  umepoteza  uaminifu  wako  kwa  Mwenyezi 
Mungu  kiasi  kwamba  unajisababishia  ugumu  kiasi  hicho?  Au 
huna  mtu  wa  kukuangalia?” 

Yule  mzee  alitazama  juu  na  kunyanyua  mikono  yake 
mbinguni  ili  arekebishe  upungufu  wa  imani  ya  yule  mtu 
aliyekuwa  akimzungumzisha  na  kisha  akasema: 

“Ewe  Mlezi  wangu!  Zibadili  kuni  hizi  na  kuwa  dhahabu” 

Mara  tu  baada  ya  kusema  maneno  yale  vile  vipande  vya 
kuni  vikageuka  na  kuwa  vipande  vya  dhahabu. 

Yule  mtu  aliyeona  muujiza  huu  mkubwa  aliuliza  kwa 
mshangao: 

“Kwa  nini  mtu  aliyefikia  hali  kama  hiyo  yako  bado 
anaendelea  kubeba  kuni?”.  Yule  mzee  akamjibu: 

“Mwanangu!  Ninayafanya  haya  ili  nafsi  yangu  ifahamu 
kuwa  mimi  ni  mtumwa  na  isipelekee  kuvuka  mipaka  ya 
utumishi  kwa  Mwenyezi  Mungu.  Kwani  kukuhaliwa  kwa 
utumishi  wa  mtu  mhele  ya  Mwenyezi  Mungu  kunatokana  na 
kiwango  cha  msimamo  wake...” 


Bayazid-i  Bistami  amesema: 

“Kama  itatokea  kumuona  mtu  anaelea  angani  huku 
amekunja  miguu  yake,  usiamini  kuwa  huo  ni  muujiza 
mpaka  umuone  mtu  anachunga  maamrisho  na  makatazo  ya 
Mwenyezi  Mungu  na  anafuata  sunnah  na  anahukumu  katika 
njia  ya  Mwenyezi  Mungu” 


Bayazid-i  Bistami  amesema  tena: 

Siku  moja  nilivuka  mto  Dijla.  Pindi  nilipoukaribia  kingo 
zake  mbili  zilikutana  na  kuniruhusu  kupita  juu  yake  kwenda 
upande  wa  pili.  Kisha  upesi  nikajikusanya  na  kuuambia  mto: 

“Ninaapa  kuwa  kamwe  siwezi  kudanganyika  kutokana 
na  jambo  hili.  Watu  wenye  mashua  wanavusha  watu  kwa 
nusu  sarafu  ya  fedha.  Na  mimi  nina  miaka  30  katika  amali 
zangu.  Hivyo  siwezi  kupoteza  miaka  yangu  30  ya  amali 
njema  nilizoziandaa  kwa  ajili  ya  siku  ya  kiama  kwa  nusu  ya 
sarafu.  Ninachohitaji  kwa  sasa  ni  Mwenyezi  Mungu  ambaye 
ni  mwingi  wa  ukarimu  na  si  muujiza”. 


Siku  moja  wanafunzi  wa  Shaykh  Nakshibend  walimuom- 
ba  awaonyeshe  muujiza.  Akawaambia: 

“Miujiza  yetu  iko  wazi.  Niangalieni  mimi,  licha  ya  mzigo 
mkubwa  wa  madhambi  ulioko  mabegani  mwangu  lakini 
bado  ninasimama  na  kutembea  juu  ya  ardhi.  Je  kuna  muujiza 
mwingine  mkubwa  kuliko  huu?” 

Baada  ya  pale  katika  kuwakumbusha  kuwa  jambo  la 
msingi  katika  tasawwuf  haikuwa  kuonyesha  miujiza  bali 
kuwa  katika  msimamo  alisema: 


“Kama  mmoja  wenu  ataingia  katika  bustani  na  kusikia 
majani  ya  miti  yakimsemesha  kwa  kusema:  ‘Salamu  ewe  rafiki 
wa  Mwenyezi  Mungu’,  wala  usidanganyika  na  kuitafakari 
sauti  hii  kwa  wazi  ama  kwa  siri.  Kinyume  chake  wakati  huo 
utambuzi  na  juhudi  za  mja  ziongezeke”. 

Kisha  baadhi  ya  wanafunzi  wake  wakasema: 

“Mwalimu,  kadiri  unavyojitahidi  kuificha,  mara  nyingi 
baadhi  ya  miujiza  yako  inakuwa  wazi  kwetu...” 

Kisha  mtu  yule  ambaye  ni  mfano  wa  kuigwa  katika 
unyenyekevu  akasema: 

“Vitu  hivyo  mnavyovishuhudia  ni  miujiza  ya  wanafunzi 
wangu”. 


Mtu  huyu  alikuwa  katika  ya  unyenyekevu  mkubwa,  iki- 
maanisha  kuwa  alitaka  kuficha  undani  wake  wa  imani.  Ndio 
maana  hakumruhusu  mwanafunzi  wake  aliyeitwa  Husa- 
meddin  Haja  Yusuf  aandike  miujiza  yake  na  maneno  yake 
wakati  bado  yupo  hai. 


Watu  wema  katika  Uislamu  waliweza  kufikia  katika 
madaraja  ya  juu  si  kwa  kupitia  miujiza  yao  bali  kwa 
kushikamana  na  misingi  ya  msimamo. 

Walionyesha  kuwa  miujiza  yao  haikuwafanya  wawe 
bora  kuliko  ndege  wanaopaa  angani  au  samaki  wanaoogelea 
majini.  Bali  walionyesha  kuwa  jambo  bora  si  kuwaiga  ndege 
na  samaki,  bali  ni  kuishi  kwa  kujisalimisha  kwa  Mwenyezi 
Mungu  kwa  utambuzi  mkubwa  wa  utumishi  wako  kwake.  Pia 
walilionyesha  hili  katika  matendo  yao  na  tabia  zao. 

Haya  ni  kwa  sababu  hawakutaka  kujionyesha,  marafiki 
wa  Mwenyezi  Mungu  hawaonyeshi  miujiza  yao  mpaka  itokee 
sababu  fulani.  Wanajiweka  katika  hali  kuwa  watu  wa  mfano 
katika  tabia  njema  ambayo  watu  wengine  wanaweza  kuifuata. 

Ushauri  ufuatao  uliotolewa  na  Hasan-i  Basri  juu  ya 
miujiza  ni  muhimu  kuuchukua: 

“Usidanganyike  kwa  kiwango  chako  kikubwa  cha 
ufahamu,  wadhifa  na  busara.  Kumbuka  ni  nini  kilimtokea 
Befam  ibn  Baura  ambaye  alifikia  hali  ya  kuweza  kusoma 
Lawhil  Mahfudh  ya  Mwenyezi  Mungu. 

Kisa  cha  jambo  hili  kimetolewa  ndani  ya  Qur’an  kama 
ifuatavyo: 

“Na  wasomee  khabari  za  yule  ambaye  tulimpa  Isbara 
zetu,  naye  akajivua  nazo.  Na  Sbet’ani  akamuandama,  akawa 
miongoni  walio  potea.  Na  tungelitaka  tungeli  mtukuza  kwa 
bizo  Isbara,  lakini  yeye  aliusbikilia  uhmwengu  na  akafuata 
pumbao  lake.  Basi  mfano  wake  ni  mfano  wa  mbwa. 
Ukimbujumu  bupumua  na  kutoa  ulimi  na  ukimwacba 
pia  bupumua  na  kutoa  uhmi.  Huo  ni  mfano  wa  kaumu 
wanao  zikanusha  Ishara  zetu.  Basi  simulia  hadithi,  huenda 
wakatafakari”  (Araf,  7:175-176). 


85.  Lawhil  mahfudh  ni  ubao  ambao  ndani  yake  umeandikwa  ujuzi  wote  wa  Allah 
(Maelezo  ya  mfasiri). 

Mawlana  Khalid-i  Baghdadi  amesema: 

“Kuwa  na  msimamo  na  kufanya  juhudi  katika  njia  ya 
Mwenyezi  Mungu  ni  hora  kuliko  kuonyesha  miujiza  mingi 
na  kuvumbua  siri  ya  vitu  visivyoonekana.  Na  kwa  kuongezea 
ni  kwamba  kama  gunduzi  hizi  na  miujiza  hii  si  sababu  ya 
kumuongezea  mtu  ari  ya  kushikamana  na  maamrisho  ya  dini, 
basi  si  chochote  bali  ni  kujisababishia  matatizo  na  madhara”. 


Muhammad  Asad  (Mwenyezi  Mungu  amrehemu)  ameta- 
hadharisha  juu  ya  umuhimu  wa  msimamo  hasa  kwa  wale 
watu  wenye  nyadhifa  kubwa: 

“Ama  awe  ni  mwanachuoni  au  Sheikh  ,  yeyote  ambaye 
hatajivika  kilemba  cha  msimamo  kichwani  mwake  ataishia 
kwenye  maangamizi. 

Kama  mgongo  wako  haujatwikwa  mzigo  wa  msimamo 
je  mshale  wako  wa  matamanio  ya  kumkurubia  Mwenyezi 
Mungu  utalenga  shabaha?”  (Divan,  Istanbul,  1991,  uk27). 

Kama  suala  la  msimamo  liliwafanya  wale  marafiki  wa 
Mwenyezi  Mungu  pamoja  na  miujiza  yao  watetemeke  kwa 
hofu  basi  na  sisi  waumini  dhaifu  hatuna  budi  kutafakari  juu 
ya  umuhimu  wake... 


Kwa  ufupi  ni  kwamba  msimamo  ni  jambo  la  lazima 
kwa  kila  muumini.  Hata  hivyo  ni  vigumu  mno  kuupata 
na  kuuchunga.  Mtu  kufikia  malengo  yake  kunatokana  na 
kiwango  cha  juhudi  yake  katika  kuutafuta  msimamo,  na 
hivyo  wale  watu  wenye  msimamo  watapata  heshima  kubwa 
na  malipo  yasiyo  na  mwisho  kutokana  na  juhudi  yao. 

19.  Shukurani  na  utii 

Shukurani  na  utii  ni  miongoni  mwa  alama  muhimu  za 
Uislamu.  Hizi  ni  miongoni  mwa  sifa  zinazomfanya  mtu 
kuwa  mwanadamu.  Hizi  ni  sifa  za  kiimani  amhazo  utazikuta 
kwa  Mitume,  watu  wema  na  watu  wenye  maadili  mazuri  na 
humpandisha  mwanadamu  katika  daraja  la  juu  kabisa.  Sifa 
hizi  ni  kipimo  cha  thamani  ya  mtu  ambacho  wanapewa  wale 
wanaopendwa  na  wale  wanaostahili  kupendwa.  Wale  wasio 
na  hisia  za  utii  ni  watu  wabinafsi  ambao  wanazifikiria  nafsi 
zao,  furaha  yao  na  manufaa  yao. 

Kwanza  kabisa  mwanadamu  hana  budi  kumtii  Mola 
wake.  Hili  linaweza  kutekelezwa  kwa  kufuata  maamrisho 
yake.  Mwenyezi  Mungu  Mtukufu  amesema  yafuatayo  ndani 
ya  Qur’an: 

“Wala  msiwe  kama  wale  walio  msahau  Mwenyezi  Mun- 
gu,  na  Yeye  akawasahaulisha  nafsi  zao.  Hao  ndio  wapo- 
tovu”  (Al  Hashr,  59:19). 

Baada  ya  kuonyesha  utii  kwa  Mwenyezi  Mungu,  ana- 
yestahili  zaidi  utii  baada  ya  Mwenyezi  Mungu  ni  Mtume. 
Utii  huu  ni  udhihirisho  wa  shukurani  yako  kwa  Mjumbe  wa 
Mwenyezi  Mungu  (^)  ambaye  kipaumbele  chake  ilikuwa 
ni  umma  wake  kama  alivyolidhihirisha  hili  katika  dua  zake 
kwa  Mwenyezi  Mungu  “Umma  wangu,  umma  wangu”.  Utii 
huu  ambao  huanza  pale  ambapo  hisia  za  mtu  za  upendo  kwa 
Mjumbe  wa  Mwenyezi  Mungu  (^)  zinapoongezeka,  na  hili 
linawezekana  pale  ambapo  mtu  atashikamana  na  sunnah. 

Kila  mtu  hana  budi  kujipamba  na  hisia  za  utii  kwa 
watu  wakubwa  katika  dini  hii,  yani  marafiki  wa  Mwenyezi 
Mungu.  Kwani  hawa  marafiki  wa  Mwenyezi  Mungu  ndio 

- 

waliosambaza  maamrisho  na  makatazo  ya  Mwenyezi  Mungu 
na  Mjumbe  wake  na  mwenendo  wake  mzuri  mpaka  kwetu. 

Wale  ambao  tunalazimika  kuwaonyesha  utii  si  wale  tu 
waliokwishatajwa.  Kinyume  chake  ni  kwamba  tunalazimika 
kujenga  utii  ndani  ya  nyoyo  zetu  juu  ya  marafiki  zetu  na  ndugu 
zetu  katika  imani.  Pia  hatuna  budi  kuonyesha  uaminifu  kwa 
mababu  zetu,  walio  hai  na  waliokufa,  nchi  yetu  na  amana 
tulizoaminiwa  kwazo,  kwani  zote  hizi  ni  sifa  za  tabia  njema 
na  utu. 

Jalaluddin  Rumi  ameelezea  vizuri  ubora  wa  kushukuru 
na  utii  kama  ifuatavyo: 

“Tabia  kama  vile  upendo  na  urafiki  zote  zinategemea 
uaminifu  na  daima  zinamtafuta  mtu  mtiifu.  Kamwe  hazikai 
katika  moyo  usio  na  utii. 

Kalamu  iliandika:  “Malipo  ya  utii  ni  utii;  na  malipo  ya 
ukali  ni  ukali”  na  kisha  wino  ukakauka. 

Sultani  alikuwa  akikata  kichwa  cha  yeyote  aliyemsaliti 
hata  kama  alikuwa  ni  mwanae.  Na  kama  mtumwa  kutoka 
India  angelitakiwa  kuonyesha  utii  kwa  Sultani  basi  nyoyo  za 
watu  wengine  zingelimth  mtumwa  yule  na  kumridhia...nafasi 
ambayo  wasingeliweza  kupewa  mawaziri  mia  moja. 

Na  hata  kama  mtumwa  huyo  angelikuwa  mbwa  mtiifu 
aliye  mlangoni  basi  mmiliki  wa  mbwa  huyo  angelijisikia  raha 
na  kuridhika  na  mbwa  huyo  mara  mia  moja  zaidi  na  mmiliki 
wake  angelimpapasa  kwa  mahaba...” 


Matukio  ya  wema 

Mjumbe  wa  Mwenyezi  Mungu  (^)  amesema: 

“Mimi  ni  matokeo  ya  dua  ya  Ibrahim,  bishara  njema  za 
ndugu  yangu  Issa,  na  ndoto  ya  mama  yangu  Amina^'^”.  Baada 
ya  kuyasema  haya  alidhihirisha  utii  mkubwa  juu  yao. 

Katika  mwaka  uliofanyika  mkataba  wa  Hudaybiya  siku 
moja  Mjumbe  wa  Mwenyezi  Mungu  (^)  akiwa  katika  safari 
ya  kwenda  Makka  kwa  ajili  ya  kutekeleza  ibada  ya  umra 
alipita  karibu  na  Abwa.  Mjumbe  wa  Mwenyezi  Mungu 
(^)  akamuomba  Mwenyezi  Mungu  ruhusa  ya  kutembelea 
kaburi  la  mama  yake  (ambalo  blikuwa  Abwa).  Akasawazisha 
kaburi  la  mama  yake  kwa  mikono  yake  iliyobarikiwa  na 
kisha  akaanza  kulia  kwa  huzuni.  Waislamu  waliomuona  nao 
wakaanza  kulia.  Kisha  wakamuuliza  ni  kwa  nini  alifanya  vile 
na  yeye  akawajibu: 

“Nilikumbuka  upendo  na  huruma  alionionyesha  mama 
yangu  vikanifanya  nilie”  (Ibn  Sad,  I,  116-117;  Pia  angalia  Muslim, 
Janaiz,  105, 108). 


Pindi  Mjumbe  wa  Mwenyezi  Mungu  (^)  abpoibariki 
dunia  kwa  kuja  kwake,  mwanamke  aliyejulikana  kwa  jina  la 
Suwayba  Hatun  ambaye  alikuwa  na  mtoto  aliyeitwa  Masruh 
alimnyonyesha  kwa  muda  fulanPl  Mjumbe  wa  Mwenyezi 
Mungu  (^)  ambaye  ni  mfano  wa  kuigwa  katika  utii  alimjali 

Ahmad,  V,  262;  Hakim,  II,  453.  Nabii  Ibrahim  alimuombea  Mtume  Muhammad 

(^)  dua  ifuatayo:  ‘Ewe  Mola  Mlezi  wetu!  Waletee  Mtume  anaye  tokana 
na  wao,  awasomee  Aya  zako,  na  awafundishe  Kitabu  na  hikima  na 
awatakase’  (A1  Baqara,  2:129).  Nabii  Issa  (amani  iwe  juu  yake)  alitoa 
bishara  njema  juu  ya  Mtume  ambaye  atakuja  baada  yake  na  ataitwa  'Ahmad' 
(as  Saf,  verse).  Siku  moja  Amina  ambaye  ni  mama  wa  Mtume  aliona  kwenye 
ndoto  nuru  iliyotoka  kwake  na  kuangaza  ulimwengu  mzima  kabla  Mtume 
hajazaliwa.  (Ibn  Sa'd,  1, 102). 

Ibn  Sad,  I,  108 

sana  Suwayba  Hatun  pindi  alipokuwa  mkubwa.  Pindi  wote 
Mjumbe  wa  Mwenyezi  Mungu  (^)  na  mkewe  bi  khadija 
walipokuwa  ndani  ya  Makka  walimtendea  wema  Suwayba 
na  kumpa  vitu  vingi.  Pindi  Mjumbe  wa  Mwenyezi  Mungu 
(^)  alipohamia  Madina  alikuwa  akimtumia  Suwayba  Hatun 
chakula  na  nguo  na  kuendelea  kutosheleza  mahitaji  yake. 
Katika  mwaka  wa  saba  tokea  wahamie  Madina  na  wakati 
wanarejea  kwenye  msafara  kutoka  Haybar  Mjumbe  wa 
Mwenyezi  Mungu  (^)  alipewa  taarifa  juu  ya  kifo  cha  Suwayba 
Hatun.  Mjumbe  wa  Mwenyezi  Mungu  (^)  aliuliza: 

“Mwanae  Masruh  anafanya  nini?” 

Alipokea  jibu  kuwa: 

“Alifariki  kabla  ya  mama  yake”. 

Kisha  Mjumbe  wa  Mwenyezi  Mungu  (^)  akauliza  kama 
kulikuwa  na  ndugu  zao  wengine  ambao  walikuwa  hai,  aka- 
ambiwa  kuwa  hakukua  na  yeyote  aliyebaki.  (Ibn  Sad,  l,  108, 109). 

Mjumbe  wa  Mwenyezi  Mungu  (^)  alikuwa  akiwajali 
ndugu  zake  aliochangia  nao  ziwa  katika  maisha  yake  yote. 
Kila  alipokuwa  akimuona  mama  yake  mlezi,  Halima  Hatun 
(ambaye  alimnyonyesha  alipokuwa  mdogo),  alikuwa  aki- 
muita:  “Mama  mpendwa,  mama  mpendwa”  na  kisha  alimu- 
onyesha  upendo  mkubwa  na  heshima.  Alikuwa  anafikia  ku- 
tandika  shuka  lake  ili  akae  na  kutekeleza  kila  alilolitaka. 

Siku  moja  Mjumbe  wa  Mwenyezi  Mungu  (^)  alipokuwa 
amekaa  ndani  ya  nyumba  yake  alitembelewa  na  mume  wa 
mama  yake  mlezi.  Mjumbe  wa  Mwenyezi  Mungu  (^)  upesi 
akatandika  sehemu  ya  nguo  yake  chini  ili  mgeni  wake  akalie. 
Baada  ya  muda  mfupi  mama  yake  mlezi  naye  pia  akaja. 
Mjumbe  wa  Mwenyezi  Mungu  (^)  akasimama  kwa  ajili  yake 

na  kumkalisha  huku  yeye  yuko  nyuma  yake.  (Abu  Dawud,  Adab, 
119-120/5145). 

Siku  moja  Halima  Hatun  alikuja  Makka  kwa  ajili  ya  ku- 
muona  Mtume.  Wakati  ule  Mjumbe  wa  Mwenyezi  Mungu 
(^)  alikuwa  amemuoa  bi  Khadija.  Walimpokea  Halima 
Hatun  kama  mgeni  wao.  Halima  aliwapa  taarifa  juu  ya 
ukame,  upungufu  wa  chakula  na  hatari  iliyokuwa  juu  ya 
wanyama  wao  katika  ardhi  yao  kwa  wakati  ule.  Pindi  Mjumbe 
wa  Mwenyezi  Mungu  (^)  alipomuambia  mkewe  juu  ya  hali 
aliyokuwa  nayo  yule  mama  yake  mlezi,  alimuandalia  zawadi 
ya  kondoo  arobaini  na  ngamia  wa  kwenda  nao  na  mzigo 
juu  yake.  Kwa  namna  hii  Khadija  alionyesha  utii  wake  kwa 
Mtume  wetu.  (Ibn  Sad,  1, 114). 


Katika  kipindi  cha  kuitwaa  Makka  wakati  Mjumbe  wa 
Mwenyezi  Mungu  (^)  yupo  katika  eneo  la  Abtah,  dada  yake 
Halima  Hatun  alienda  kumtembelea.  Akamuandalia  zawadi 
miongoni  mwake  ikiwemo  jibini  ya  machunda  ya  maziwa  na 
siagi.  Upesi  Mjumbe  wa  Mwenyezi  Mungu  (^)  akaulizia  hali 
ya  mama  yake  mlezi.  Alipomjibu  kuwa  alikuwa  ameshafariki, 
macho  ya  Mjumbe  wa  Mwenyezi  Mungu  (^)  yakajawa  na 
machozi.  Alimuuliza  ni  nani  aliyekuwa  ameachwa.  Kisha 
baadae  akaamuru  mwanamke  huyu  apewe  nguo  za  kuvaa, 
zawadi  ya  ngamia  na  dirham  200  za  sarafi  za  fedha.  Wakati 
anarudi  kwenye  nchi  yake  huku  akiwa  na  furaha  tele  alisema: 

“Ajabu  iliyoje  ya  wewe  ndugu  yangu  wakati  ulipokuwa 
mdogo  na  sasa  wakati  umeshakuwa  mkubwa”  (Waqidi,  II,  869; 
Beladhuri,  I,  95). 

Pamoja  na  ushindi  na  ngawira  zilizopatikana  baada  ya 
vita  vya  Hunayn  pia  walipatikana  watumwa  wengi.  Miongoni 
mwa  watumwa  hawa  alikuwemo  dada  aliyelelewa  pamoja  na 
Mjumbe  wa  Mwenyezi  Mungu  (^)  aliyeitwa  Shayma. 

Aliagiza  aletwe  kwake  na  kisha  akavua  vazi  lake  la  juu  na 
kulitandika  kwa  ajili  yake.  Alionyesha  ukarimu  mkubwa  kwa 
dada  yake  huyu  ambaye  alilelewa  pamoja  naye  walipokuwa 
Badiye  na  hivyo  alimkaribisha  vizuri  na  kumkirimu. 
Alipokumbuka  siku  zao  za  utotoni  macho  yake  yalijawa  na 
machozi.  Alimuuliza  kuhusiana  baba  yake  na  mama  yake. 
Shayma  akamfahamisha  kuwa  walikuwa  wameshakufa.  Kisha 
Mjumbe  wa  Mwenyezi  Mungu  (^)  akamuuliza  kuhusiana  na 
ndugu  zake  wengine  na  kusema: 

“Kama  unataka  unaweza  kubaki  na  mimi  na  hivyo  uka- 
pokea  upendo  na  heshima.  Na  kama  unataka  ninaweza 
kukupatia  bidhaa  na  ukarudi  nazo  kwenye  kabila  lako. 
Nitayafanya  haya  kwa  ajili  yako”. 

Shayma  akajibu: 

“Nipatie  bidhaa  na  uniruhusu  nirejee  kwa  watu  wangu”. 
Baadae  aliingia  kwenye  Uislamu.  Mjumbe  wa  Mwenyezi 
Mungu  (^)  alimpatia  Shayma  Hatun  na  wale  ndugu  zake 
waliokuwa  bado  hai  ngamia  na  ngbmbe.  Pia  alimpatia 
mtumwa  wa  kike  na  wa  kiume,  watumwa  ambao  baadae  ali- 
waruhusu  waoane  wenyewe.  (Ibn  Hisham,  IV,  lOI;  Waqidi,  III,  913). 


Baada  ya  muda  mfupi  alitangaza  kuwa  amewaachia 
huru  wale  watumwa  walioangukia  kwake  na  wana  wa 
Abdulmuttalib  wakiwemo  ndugu  zake  waliochangia  naye 
ziwa.  Kisha  akawaambia  maswahaba  zake: 


USTAARABU  WA  USTAARABU 


“Yeyote  miongoni  mwenu  anayetaka  kuwaridhisha  ndugu 
zake  kwa  kuwaachia  huru  watumwa  bila  yafidia  na  kwa  ajili 
ya  wema  basi  na  afanye  hivyo.  Na  yeyote  asiyetaka  kuwaachia 
huru  wale  watumwa  walioangukia  kwake  waende  bila  ya 
kulipwa  fidia  basi  tutawalipa  kwa  ngawira  ambazo  Mwenyezi 
Mungu  ametujaalia  kuzipata  ili  wawaachie  huru.  Kila  mtu 
afanye  atakacho...” 

Katika  kuonyesha  wema  wa  hali  ya  juu  maswahaha  waka- 
sema: 

“Na  sisi  pia  tunaahidi  kumpa  Mjumbe  wa  Mwenyezi 
Mungu  (^)  watumwa  wetu”  (Bukhari,  Maghazi,  54;  Ibn  Hisham, 
IV,  I34-I35). 

Siku  ile  maelfu  ya  mateka  wa  vita  walirudishwa  kwa 
Hawazin  bila  ya  kulipa  chochote.  Kutokana  na  upendo  wa 
Mjumbe  waMwenyeziMungu  (^)  maelfuya  watuwalihuishwa 
na  kubarikiwa  kwa  imani  na  hivyo  wakarudishiwa  uhuru  wao. 


Mjumbe  wa  Mwenyezi  Mungu  (^)  alipofikisha  miaka 
sita  alienda  Madina  pamoja  na  mama  yake  kwa  ajili  ya 
kutembelea  kaburi  la  baba  yake.  Wakati  wanarudi  mama 
yake  naye  akafariki  katika  kijiji  cha  Abwa.  Hivyo  Mjumbe  wa 
Mwenyezi  Mungu  (M)  akaachwa  yatima  na  hivyo  akarejea 
Makka  pamoja  na  mtumishi  wao  Ummu  Ayman  (4®). 

Katika  kipindi  chote  cha  maisha  yake  Mjumbe  wa 
Mwenyezi  Mungu  (^)  alikuwa  akimtembelea  mtumishi  wao 
Ummu  Ayman  na  alikuwa  akimuita  “mama”.  Alikuwa  akimpa 
kipaumbele  na  kumuonyesha  upendo  mkubwa  na  heshima  na 
akisema:  “Yeye  ni  mama  yangu  baada  ya  mama  yangu.  Yeye 
ndiye pekee  aliyebakia  katika  watu  wa  nyumba  yangu”. 

Mke  wa  Abu  Twalib  aliyeitwa  Fatima  Hatun  alikuwa  ni 
mwanamke  mwema  sana.  Baada  ya  Mjumbe  wa  Mwenyezi 
Mungu  (^)  kuhamia  Madina  alikuwa  akimtembelea  mwa- 
namke  huyu  mara  kwa  mara  na  alikuwa  akipata  usingizi  wake 
wa  mapema  asubuhi  katika  nyumba  yake.  (Ibn  Sad,  VIII,  222). 

Pindi  Fatima  Hatun  alipoaga  dunia  Mjumbe  wa  Mwenyezi 
Mungu  (^)  alilia  na  kutokwa  na  machozi  kutoka  kwenye 
macho  yake  yaliyobarikiwa  kama  matone  ya  lulu.  “Leo  mama 
yangu  amefariki”  alisema,  na  kisha  akafanya  shati  lake  kuwa 
sanda  yake.  Alimuombea  katika  mazishi  yake  na  kulala  juu  ya 
kaburi  lake  kwa  muda.  Alipoulizwa  juu  ya  sababu  ya  kufanya 
kitendo  hiki  alijibu: 

“Baada  ya  Abu  Twalib  hakuna  mtu  mwingine  ambaye 
alikuwa  mwema  kwangu  kama  alivyokuwa  mwanamke  huyu. 
Nimelifanya  shati  langu  kuwa  sanda  yake  ili  aje  kuvaa  mavazi 
ya  peponi  huko  mbinguni.  Na  nililala  juu  ya  kaburi  lake  ili 
lipatejoto  kwa  ajiliyake”. 

Mjumbe  wa  Mwenyezi  Mungu  (^)  alikuwa  akiwaambia 
wale  walioshangazwa  na  kuhuzunika  kwake  juu  ya  kifo  cha 
Fatima  Hatun: 

“Yeye  alikuwa  mama  yangu  baada  ya  mama  yangu.  Pindi 
watoto  wake  walipokuwa  na  njaa  na  kukunja  nyuso  zao  yeye 
alikuwa  ananilisha  mimi  kwanza,  kisha  anachana  nywele 
zangu  na  kunipaka  mafuta  ya  waridi.  Yeye  alikuwa  mama 
yangu”.  Kisha  alimuombea  kama  ifuatavyo: 

“Namuomba  Mwenyezi  Mungu  akusamehe  na  akulipe 
wema.  Namuomba  Mwenyezi  Mungu  akuhurumie  ewe  mama 
yangu  mpendwa.  Ulikuwa  mama  yangu  baada  ya  kumpoteza 
mama  yangu.  Ulikuwa  ukishinda  na  njaa  ilimradi  mimi 

nile.  Ulikuwa  ukinifadhilisha  mimi  niweze  kuvaa  (na  bila 
kujiangalia  wewe  kwanza).  Ulikuwa  ukinionjesha  neema  tamu 
mno  na  kujinyima  mwenyewe.  Na  ulikuwa  ukiyafanya  haya 
kwa  lengo  la  kupata  radhi  za  Mwenyezi  Mungu  na  kupata 
pepo...”  (Hakim,  III,  II6-1I7;  Haythami,  IX,  256-257;  Yaqubi,  II,  14). 


Aisha  anatuambia  juu  ya  utii  aliouonyesha  Mjumbe  wa 
Mwenyezi  Mungu  (^)  kwa  mke  wake  wa  kwanza  Khadija 

i^y. 

“Sikumuonea  wivu  mke  yeyote  miongoni  mwa  wake  za 
Mjumbe  wa  Mwenyezi  Mungu  (^)  zaidi  ya  ilivyokuwa  kwa 
Khadija.  Na  hata  sikuwahi  kumuona.  Hata  hivyo  Mjumbe 
wa  Mwenyezi  Mungu  (^)  alikuwa  akimkumbuka  mara  kwa 
mara.  Kila  alipochinja  kondoo  alikuwa  akiwatumia  marafiki 
wa  karibu  wa  Khadija  vipande  kadhaa.  Wakati  mwingine 
nilikuwa  nikimwambia: 

“Ni  kama  hakuna  mwanamke  mwingine  katika  dunia  hii 
isipokuwa  ni  Khadija”.  Kisha  alikuwa  akianza  kutaja  wema 
wake  akisema: 


“Yeye  alikuwa  hivi  na  hivi...”  na  kisha  alikuwa  akisema: 
“Yeye  alikuwa  mama  wa  watoto  wangu”  (Bukhari,  Manaqibu  al- 
Ansar’,  20;  Muslim,  Fadailu  as-Sahaba,  74-76). 


Mjumbe  wa  Mwenyezi  Mungu  (^)  alipokuwa  anatoa 
amri  ya  kuwazika  mashahidi  wa  vita  vya  Uhud  alisema 
yafuatayo  kuhusiana  na  Amr  ibn  Jamuh  (4®)  na  Abdullah  ibn 
Amr  ibn  Haram  (4®): 

“Hao  wawili  walisimama  hega  kwa  bega  katika  safu  moja 
na  walikuwa  marafiki  mno.  Walazeni  katika  kaburi  moja 
mashahidi  hawa  wawili  ambao  walipendana  sana,  walazeni 
wakaribiane”.  (Ibn  Hisham,  III,  49;  Ibn  Sad,  III,  562). 

Uzuri  ulioje  wa  utii  ulioonyeshwa  hapa... 

Kulikuwa  na  mwanamke  mweusi  ambaye  alikuwa  akifagia 
msikiti  wa  Mtume.  Siku  moja  Mjumbe  wa  Mwenyezi  Mungu 
(^)  hakumuona.  Alikuwa  na  shauku  ya  kujua  na  hivyo 
akaulizia  alipokuwa.  Walimwambia  kuwa  tayari  ameshaaga 
dunia.  Akiwa  mfano  wa  kuigwa  katika  utii,  Mjumbe  wa 
Mwenyezi  Mungu  (^)  alisema: 

“Kwa  nini  msingenitaarifu?”  Baadae  akasema:  “Nion- 
yesheni  kaburi  lake”  na  kisha  akaenda  kwenye  kaburi  lake  na 
kumswalia  swala  ya  maiti.  (Bukhari,  Janaiz,  67). 


Miaka  mingi  ilipita  baada  ya  kuhamia  Abyssinia.  Siku 
moja  misafara  ya  mtawala  wa  Abyssinia  ilienda  kwa  Mtume. 
Mjumbe  wa  Mwenyezi  Mungu  (^)  aliwasikiliza  kwa  makini 
mno  na  kuwakirimu  yeye  mwenyewe.  Maswahaba  zake 
walimwambia  kuwa  wao  wangeliweza  kuwahudumia  lakini 
Mjumbe  wa  Mwenyezi  Mungu  (^)  akatoa  jibu  lifuatalo  lenye 
maana  kubwa: 

“Watu  hawa  waliwaonyesha  sehemu  ya  kuishi  wale 
maswahaba  waliohamia  Abyssinia  na  pia  waliwaonyesha 
ukarimu  mkubwa.  Na  sasa  nataka  kuwahudumia  na  wao” 
(Bayhaqi,  Shuabu  al-Iman,  VI,  518,  VII,  436). 

Mfalme  wa  Uhabeshi  aliyekuwa  Abyssinia  aliiaga  dunia 
ndani  ya  mwezi  wa  Rajab  baada  ya  kurudi  kutoka  Tabuk. 
Mjumbe  wa  Mwenyezi  Mungu  (^)  aliwapa  maswahaba  zake 
taarifa  za  kifo  cha  mfalme  huyu  siku  ile  ile  na  kisha  akasema: 

“Mswalieni  swala  ya  maiti  ndugu  yenu  huyu  aliyefariki 
katika  ardhi  ya  mbali”.  Maswahaba  zake  wakamuuliza: 

“Ewe  Mtume.  Yeye  ni  nani?  Akawajibu: 

“M  mfalme  wa  Uhabeshi  anayeitwa  Ashama.  Leo  Ashama 
ambaye  ni  mja  mwema  wa  Mwenyezi  Mungu  ameiaga  dunia. 
Muombeeni  ndugu  yenu  msamaha  kwa  Mwenyezi  Mungu”. 
Kisha  akamswaba  wakati  yeye  hayupo.  (Muslim,  Janaiz  62-68; 
Ahmad,  III,  319,  IV,  7). 

Baadae  waligundua  kuwa  yule  mfalme  aliaga  dunia  siku 
ile  ile  ambayo  Mjumbe  wa  Mwenyezi  Mungu  (^)  aliwapa 
taarifa. 


Mjumbe  wa  Mwenyezi  Mungu  (^)  alibakia  Makka  kwa 
muda  wa  siku  kumi  na  tano  baada  ya  kuitwaa.  Katika  kipindi 
hiki  baadhi  ya  Answar  kutoka  Madina  wabdhania  kuwa 
Mjumbe  wa  Mwenyezi  Mungu  (^)  anaweza  asirudi  Madina. 
Kwani  Mwenyezi  Mungu  alimjaalia  yeye  kuweza  kuitwaa 
ardhi  ile  tukufu  na  iliyobarikiwa,  ardhi  ambayo  ndimo 
alipozabwa  na  kukuba.  Mjumbe  wa  Mwenyezi  Mungu  (^) 
alipokuwa  anaswali  juu  ya  kibma  cha  Safa  alihisi  shauku  hii 
ya  Answar  na  hivyo  baada  ya  kumaliza  swala  yake  aliwafuata 
na  kuwaambia: 

“Ni  kipi  hicho  mnachokiongelea?” 

- 

Walipotoa  wasi  wasi  wao  Mjumbe  wa  Mwenyezi  Mungu 
(^)  aliwaambia  yafuatayo  katika  kuonyesha  utii  wa  hali  ya 
juu: 

“Enyi  Answar!  Ninajikinga  kwa  Mwenyezi  Mungu  ku- 
tokana  na  kufanya  jambo  hilo.  Nilihamia  kwenye  ardhi  yenu, 
Maisha  yangu  ndio  maisha  yenu;  na  kifo  changu  kitakuwa 
upande  wenu”. 

Baada  ya  maneno  haya  wasi  wasi  wa  Answar  ulitoweka. 
(Muslim,  Jihad,  84,  86;  Ahmad,  II,  538). 


Mjumbe  wa  Mwenyezi  Mungu  (^)  hakuwasahau  kamwe 
wale  maswahaba  zake  waliopigana  kwa  ajili  ya  Uislamu  kwa 
mali  zao  na  nafsi  zao,  wala  hakuwasahau  wale  maswahaba 
zake  ambao  walikufa  mashahidi  katika  harakati  hizi.  Mara 
kwa  mara  alikuwa  akizuru  makaburi  ya  Baqi  na  makaburi 
mengine  ambayo  mashahidi  walilala  na  kuwaombea. 
Maswahaba  zake  wanasimulia  kama  ifuatavyo: 

“Siku  moja  Mjumbe  wa  Mwenyezi  Mungu  (^)  alipanda 
juu  ya  mimbar.  Baada  ya  kutoa  shahada  (Ninashuhudia  kuwa 
hapana  Mola  apasae  kuabudiwa  kwa  haki  isipokuwa  Mwenyezi 
Mungu  na  Muhammad  ni  Mjumbe  wake),  kitu  cha  kwanza 
ilikuwa  ni  kuwaombea  kwa  Mwenyezi  Mungu  awasamehe 
mashahidi  wa  vita  vya  Uhud”.  (Ibn  Sad,  II,  228). 


Baada  ya  pale  katika  kuonyesha  utii  kwa  Answar  alisema: 


“Enyi  watu.  Watu  wengine  wanaongezeka  wakati  Answar 
wanapungua  kiidadi.  Ukweli  ni  kwamba  watakuwa  wachache 
kwa  kiasi  kama  chumvi  katika  chakula.  Yeyote  miongoni  mwenu 
ambaye  atafikia  katika  nafasi  ambayo  atakuwa  na  uwezo  wa 
kuwanufaisha  au  kuwadhuru  watu,  basi  na  awafanyie  wema 

Answar  kutokana  na  wema  wao  na  awasamehe  miongoni 
mwao  ambao  wamewakosea”  (Bukhari,  Manaqibu  al-Ansar,  11). 

“Ninawashauri  muwatendee  wema  Answar.  Wao  ni  watu 
wangu,  wasiri  wangu  na  wadhamini  wangu.  Wametekeleza 
majukumu  yote  waliyopewa.  Hawajapata  malipo  yote  ya 
huduma  yao  (Watalipwa  mara  nyingi  zaidi  kesho  akhera). 
Ndio  maana  hamna  budi  kuukubali  wema  walioufanya  na 
muwakataze  wasifanye  maovu”  (Bukhari,  Manaqibu’l  Ansar,  11). 


Pia  Mjumbe  wa  Mwenyezi  Mungu  (^)  hakusahau  kamwe 
muhanga  waliojitolea  Muhajirina  na  wakati  anawapangia 
majukumu  mbalimbali  maswahaba  zake  alihakikisha  wakati 
wote  anawaangalia  wale  waliouunga  mkono  Uislamu  tokea 
mwanzo.  Miongoni  mwa  hawa  Abu  Bakr  (4®)  alikuwa  ana 
nafasi  maalum.  Mjumbe  wa  Mwenyezi  Mungu  (^)  alionyesha 
shukurani  zake  kwake  kama  ifuatavyo: 

“Tumewalipa  jaza  yao  wale  wote  waliotutendea  wema, 
ama  sawa  sawa  au  kwa  kuwazidishia.  Lakini  kwa  Abu 
Bakr  si  hivyo.  Amefanya  wema  mkubwa  mno  kiasi  kwamba 
Mwenyezi  Mungu  aliyejuu  zaidi  ndiye  atakayemlipa  jaza  yake 
siku  ya  kiama.  Hakuna  mali  ya  mtu  mwingine  iliyokuwa  na 
manufaa  kwangu  kuliko  ilivyokuwa  mali  ya  Abu  Bakr.  Kama 
ningelitakiwa  kuchagua  rafiki  wa  karibu  ningelimchagua  Abu 
Bakr.  Fahamuni  kwamba  rafiki  yenu  (huku  akijiashiria  yeye 
mwenyewe)  ni  rafiki  wa  karibu  wa  Mwenyezi  Mungu  aliyejuu 
zaidi”  (Tirmidhi,  Manaqib,  15/3661). 


Abu  Bakr  (4®)  alipokuwa  khalifa  alitangaza  kuwa  yeyote 
aliyekuwa  ameahidiwa  chochote  na  Mjumbe  wa  Mwenyezi 

Mungu  (^)  aende  akachukue  na  hivyo  akawalipa  watu  hawa 
kwa  mali  iliyotoka  Bahrain.  (Bukhari,  Kafale,  3). 

Baada  ya  kifo  cha  Mtume,  Ali  (4®)  naye  alitangaza  kuwa: 

“Yeyote  aliyekuwa  ameahidiwa  kitu  chochote  na  Mjumbe 
wa  Mwenyezi  Mungu  (^)  au  anayemdai  chochote  Mjumbe 
wa  Mwenyezi  Mungu  (^)  aje  kwangu  kuchukua”.  Wakati 
alipokuwa  hai  alikuwa  haachi  kumtuma  mtu  aende  Mina 
katika  siku  ya  kuchinja  na  kuendelea  kutoa  tangazo  hili. 
Alikuwa  akimpa  mtu  anayekuja  kwake  chochote  anachotaka. 
Hivi  hivi  na  mwanae  Hasan  aliyafanya  haya  kama  alivyofanya 
mwanae  Hussein  mpaka  alipouawa.  (Ibn  Sad,  II,  318). 


AbduUah  ibn  Omar  (4®)  alikuwa  maarufu  katika  utii 
wake  juu  ya  kumbukumbu  ya  Mtume.  Baada  ya  kifo  cha 
Mjumbe  wa  Mwenyezi  Mungu  (^)  Abdullah  ibn  Omar  (4®) 
alikuwa  akitembea  juu  ya  njia  ile  ile  aliyoitembelea  Mjumbe 
wa  Mwenyezi  Mungu  (^)  na  kumfikiria  yeye.  Alikuwa  akikaa 
na  kukumbuka  namna  Mjumbe  wa  Mwenyezi  Mungu  (^) 
alivyokuwa  amekaa  chini  ya  mti  ule  ule  ambao  alikaa  chini  yake 
kwa  ajili  ya  kupumzika.  Alikuwa  anahakikisha  kuinyeshelezea 
miti  hii  popote  ilipokuwa  kama  ni  juu  ya  mlima  au  katika 
tambarare  ili  isikauke.  Yote  haya  yalikuwa  ni  ushahidi  wa  utii 
wake  katika  kumbukumbu  ya  Mjumbe  wa  Mwenyezi  Mungu 
(M)  na  mapenzi  makubwa  aliyokuwa  nayo  kwake  (^) . 


Fariduddin  Atar  anaelezea  hali  ya  wale  ambao  wanasahau 
neema  walizopewa  na  Mwenyezi  Mungu  na  kuonyesha 
kutokuwa  waaminifu  kwa  kuwa  watumwa  wa  matamanio  ya 
nafsi  zao: 

Wakati  fulani  kulikuwa  na  mbwa  kwa  ajili  ya  kuwindia 
ambaye  alimvutia  sana  Sultani.  Alikuwa  ni  mwenye  kipaji  na 
mtaalamu  wa  kuwinda.  Sultani  alimthaminisha  na  kumpenda 
sana  na  alikuwa  akienda  naye  katika  kila  msafara  wa  kuwinda. 
Alimuwekea  shingoni  mwake  kola  iliyopambwa  kwa  vito 
na  alikuwa  akimvalisha  bangili  za  dhahabu  na  fedha  katika 
vifundo  vyake  vya  miguu.  Mgongo  wake  ulifunikwa  kwa 
kitambaa  kilichofumwa  kwa  nyuzi  za  fedha  na  hariri. 

Siku  moja  Sultani  alimchukua  tena  huyu  mbwa  na  kwenda 
naye  kuwinda  pamoja  na  watu  wengine  katika  kasri.  Sultani 
alikuwa  na  matumaini  makubwa  juu  ya  mbwa  yule  wakati 
anasonga  mbele  juu  ya  farasi  wake  na  huku  ameshikilia  kamba 
ya  hariri  aliyokuwa  amefungiwa  mbwa  yule.  Lakini  mara 
akaona  kitu  ambacho  kiliondoa  furaha  yake.  Mbwa  aliyekuwa 
anampenda  sana  alimsahau  yeye  na  akawa  ameshughulishwa 
na  kitu  kingine.  Huku  akiwa  na  huzuni  kubwa  Sultani  akavuta 
kamba  lakini  mbwa  akakataa  na  akawa  anaendelea  kuung’ata 
mfupa  uliokuwa  mbele  yake.  Kutokana  na  hisia  za  mshangao 
na  hasira  Sultani  alisema: 

“Unawezaje  kusimama  hapo  mbele  yangu  na  huku 
unashughulishwa  na  kitu  kingine  na  kunisahau  mimi  moja 
kwa  moja?” 

Alikuwa  katika  huzuni  kubwa.  Utovu  wa  nidhamu  na 
ukosefu  wa  hisia  aliouonyesha  mbwa  yule  ulimgusa  mno. 
Hakutarajia  kuja  kumsamehe  ingawa  alikuwa  ni  mbwa  tu. 
Kitendo  hiki  cha  kutomtii  kilitosha  kumvunja  moyo  na 
kilikuwa  kitendo  kisichoweza  kusameheka  kutokana  na 
heshima  aliyompa  na  vitu  alivyompa  na  sasa  anamsahau  kwa 
kipande  cha  mfupa.  Alisema  yafuatayo  kwa  hasira: 


“Muacheni  kiumbe  huyu  asiyekuwa  na  adabu  aende  zake” 


MWENENDO  WA  KIISLAMU  NA  SILKA  YA  MOYO 


Yule  mbwa  alielewa  hasira  za  yule  Sultani  lakini  alikuwa 
amechelewa  na  hana  chochote  cha  kufanya.  Wale  watu 
waliomzunguka  Sultani  walimwambia: 

“Sultani  wangu.  Tuache  kwanza  tumuondolee  vito, 
dhahabu  na  fedha  ndio  tumuache  aende”.  Hata  hivyo  Sultani 
alijibu: 

“Hapana,  muacheni  aende  kama  alivyo”  na  kisha  akaon- 
gezea: 

“Muacheni  aende  kama  alivyo.  Muacheni  aende  na  abakie 
mpweke  kwenye  jangwa  kubwa,  lenye  kuunguza  na  tupu  na 
huku  akiwa  na  njaa  na  kiu;  muacheni  aende  akakumbuke 
neema  na  vitu  mbalimbali  alivyoviacha  na  hivyo  aendelee 
kuishi  kwa  maumivu...” 

Kisa  hiki  kina  mafunzo  katika  kutuambia  zitakavyokuwa 
hali  za  wale  watu  wasio  waaminifu  ambao  wanasahau  neema 
nyingi  walizojaaliwa  na  Mwenyezi  Mungu  aliye  juu  zaidi,  bila 
ya  kuzithamini  na  kinynme  chake  wakajiangamiza  wenyewe 
kwa  faida  ndogo  na  yenye  kupita  ya  hapa  duniani. 


Kazi  ya  kupamba  kuba  ya  msikiti  wa  Sultani  Suleiman 
alipewa  mkaligrafia  aliyeitwa  Karahisari.  Karahisari  alianza 
kazi  yake  kwa  juhudi  kubwa  katika  kufananisha  fani  yake  ya 
kaligrafia  na  mvuto  wa  msikiti.  Alijitolea  kwa  kiasi  kikubwa 
mno  katika  jukumu  lake  hili  kiasi  kwamba  wakati  anamalizia 
alikuwa  tayari  ameshapoteza  nuru  ya  kuona  katika  macho 
yake. 


Pindi  msikiti  ulipoisha  na  ukawa  unakaribia  kufunguliwa 
kwa  ajili  ya  kufanyia  ibada  Sultani  Suleiman  alisema: 

“Heshima  ya  kufungua  msikiti  wetu  kwa  ajili  ya  kufanyia 
ibada  iende  kwa  mkuu  wa  usanifu  majengo,  Sinan,  ambaye 
aliusanifu  na  kuujenga  katika  namna  yenye  kupendeza  sana” 

Msanifu  majengo  yule  ambaye  aliianza  kazi  yake  kwa 
kujifunza  unyenyekevu  kwanza  alifikiria  muhanga  aliojitolea 
mkaligrafia  Karahisari  na  hivyo  akamjibu  Sultani  kwa  adabu 
kama  ifuatavyo: 

“Ewe  Sultani  wangu!  Mkaligrafia  Karahisari  alijitolea 
muhanga  macho  yake  ili  kuupamba  msikiti  huu  kutokana 
na  utaalamu  wake;  matokeo  yake  amekuwa  kipofu.  Tafadhali 
iache  heshima  hii  iende  kwake...” 

Kisha  Sultani  Suleiman  kwa  kuonyesha  shukurani  kubwa 
na  katika  kuwawakilisha  wale  waliokuwepo  pale  akamchagua 
Karahisari  afungue  msikiti. 

Mwalimu  wangu  wa  kiajemi  ambaye  kwa  sasa  ni  mare- 
hemu  na  ambaye  mwanzoni  alikuwa  mkiristo  lakini  akaingia 
kwenye  Uislamu  baada  ya  kusoma  Mathnawi  ya  Jalaluddin 
Al-Rumi  na  kuchukua  jina  la  Yaman  Dede,  pindi  alipoulizwa 
sababu  ya  mapenzi  yake  kwa  Rumi  alijibu: 

“Mwanangu,  Jalaluddin  Rumi  alinishika  mkono  na 
kuniongoza  mpaka  kwenye  mlango  wa  Mjumbe  wa  Mwenyezi 
Mungu  (^)  aliyebarikiwa,  yeye  ndio  sababu  ya  mimi  kuingia 
kwenye  Uislamu.  Kwa  mimi  kumkumbuka  mtu  aliyeniokoa 
na  Moto  kwa  kiasi  hiki  hakutoshi  kabisa”. 

Uzuri  ulioje  wa  utii  na  upambanuzi  huu  wa  fikra... 

Baba  yetu  na  mwalimu  wetu  Musa  Efendi  alijulikana 
miongoni  mwa  wale  waliompenda  kama  ‘Sahibu’l  Wafa’, 
yani  bwana  wa  utii.  Tunaweza  kusimulia  mifano  michache 
miongoni  mwa  mifano  mingi  ya  utii  kutoka  kwa  Musa  Efendi 
kama  ifuatavyo: 

Alikuwa  akiguswa  sana  pale  alipoona  wazee  wapweke 
katika  jamii  ambao  wameachwa  na  ukiwa  wao  bila  ya  kusi- 
mamiwa.  Alikuwa  akisema: 

“Hatuna  budi  kuwachukua  watu  hawa  na  kuishi  nao 
katika  nyumba  zetu,  na  kama  haiwezekani  basi  hatuna  budi 
kuwajengea  sehemu  zao  zenye  usalama”. 

Kwa  ushirikiano  na  baadhi  ya  marafiki  zake  wa  karibu 
waliweza  kulifanyia  kazi  wazo  hili.  Mara  kwa  mara  walikuwa 
wakiwatembelea  watu  hawa  na  kuwakidhia  haja  zao. 

Moyo  wa  Musa  Efendi  ulikuwa  ukishughulisha  na  hata 
paka  katika  bustani  yake  na  alikuwa  akiwapa  majina  kulingana 
na  tabia  zao,  na  alikuwa  akiwahudumia  kulingana  na  upendo 
wao  kwa  watoto  wao. 

Kulikuwa  na  nesi  ambaye  alikuwa  akinisimamia  wakati 
nilipokuwa  mdogo,  na  baada  ya  miaka  55  nilimtafuta  na 
kumuonyesha  heshima  na  ukarimu. 

Utii  wake  aliokuwa  akiuonyesha  kwa  kiongozi  wake  wa 
kiimani  aliyeitwa  Sami  Efendi  ulikuwa  ukijulikana  na  wote. 
Wakati  wa  sherehe  za  eid  sehemu  ya  kwanza  kuitembelea 
ilikuwa  ni  nyumba  ya  Sami  Efendi.  Na  pia  kila  alipochinja 
mnyama  wa  kwanza  kumpa  alikuwa  ni  yeye.  Alikuwa 
sababu  ya  Qur’an  kusomwa  kwa  ajili  yake  na  moyo  wake 
ulikuwa  ukiridhika  sana  pindi  inapokuwa  kila  mwaka 

maelfu  ya  ‘hatm-i  sharif^’  wanapomaliza  kusoma  Qur’an  kwa 
kumkusudia  mwalimu  wake  kipenzi. 

Kwa  ufupi  ni  kwamba  alitufundisha  kwa  kupitia  tabia 
zake  nzuri  zilizokuwa  zimetawala  maisha  yake  yote  namna  ya 
kumtendea  wema  yule  unayempenda.  Kwa  namna  hii  alikuwa 
kama  Abu  Bakr  (4®)  katika  upendo  wake  na  utii. 

Mwenyezi  Mungu  Mtukufu  atujaalie  sote  tuwe  na  tabia 
yake  hii  yenye  kupendeza. 

Ewe  Mwenyezi  Mungu!  Tufanye  tuwe  miongoni  mwa 
watu  wema  kwa  kutujaalia  kuwa  na  tabia  nzuri  za  watu 
watiifu.  Jaalia  uaminifu  na  usafi  wa  moyo  katika  matendo 
yetu  na  utujaalie  tuwe  warithi  wa  pepo.  Tujaalie  watoto 
ambao  watakuwa  matufaha  ya  macho  yetu  na  viongozi  wa 
uchamungu.  Tujaalie  tuwe  watiifu  Kwako,  kwa  Mjumbe 
Wako,  kwa  mama  na  baba  zetu,  kwa  nchi  yetu  na  taifa  letu 
na  katika  amana  tulizoaminiwa  kwazo.  Tujaalie  tuishi  katika 
mazingira  ya  kiimani  katika  hii  dunia  na  kesho  akhera  kama 
ambavyo  Wewe  unaridhia  . . . 

Aminl... 

20.  Kujihifadhi  na  kuwa  na  staha 

Kujihifadhi  na  staha  ni  kujichunga  kutokana  na  kutekwa 
na  namna  zote  uchu  wa  kinyama  na  maovu.  Hii  ndio  sifa 
inayomtofautisha  mwanadamu  na  viumbe  vyote  vingine. 
Kuipoteza  sifa  hii  ni  sawa  na  kupoteza  utu  wako  na  kuangukia 
katika  daraja  la  viumbe  wengine. 


88. 


natm-i  sharif  ni  kuisoma  Qur’an  yote. 

Kujihifadhi  na  kujiheshimu  ni  mambo  muhimu  kwa  watu 
wote  wema.  Heshima,  utu  na  kujiheshimu  vyote  vinategemea 
wema  wa  mtu. 

Mwenyezi  Mungu  Mtukufu  amewataja  watu  wawili 
ambao  walifikia  kilele  cha  kujififadhi  na  machafu  kama 
mfano  wa  kuigwa  na  waumini  na  pia  amewasifu  ndani  ya 
Qur’an.  Watu  hawa  ni  nabii  Yusuf  (8SS0  ambaye  kisa  chake 
kimetajwa  kwenye  surat  Yusuf,  ‘katika  visa  vilivyo  bora  zaidi’. 
Mtu  mwingine  ni  Mariam  ambaye  ni  mama  wa  nabii  Issa, 
mwanamke  ambaye  amesifiwa  katika  sehemu  mbalimbali 
ndani  ya  Qur’an.  Qur’an  tukufu  inatufahamisha  yafuatayo: 

“Na  mwanamke  aliye  linda  uke  wake,  na  tukampulizia 
katika  roho  yetu,  na  tukamfanya  yeye  na  mwanawe  kuwa  ni 
Ishara  kwa  walimwengu”  (Al-anbiya,  2l:9l). 

Wanaume  na  wanawake  hao  ambao  wanajihifadhi 
watapata  msamaha  wa  Mwenyezi  Mungu  aliye  juu  zaidi  na 
watapata  malipo  makubwa®®.  Mwenyezi  Mungu  Mtukufu 
anawasifu  wale  waja  wake  wanaojihifadhi  kama  ifuatavyo: 

“Na  ambao  wanazilinda  tupu  zao,  Isipo  kuwa  kwa 
wake  zao  au  kwa  iliyo  wamiliki  mikono  yao  ya  kulia.  Kwani 
hao  si  wenye  kulaumiwa.  Lakini  anaye  taka  kinyume  cha 
haya,  basi  hao  ndio  warukao  mipaka”  (Al-Mu’minun  23:5-7). 

Kama  Mjumbe  wa  Mwenyezi  Mungu  (^)  alivyo- 
wafundisha  watu  misingi  ya  imani  na  ibada,  pia  aliwafundisha 
misingi  ya  kimaadili  katika  msimamo,  kujihifadhi  na 
kuwasimamia  ndugu  zako.  Pindi  mtawala  wa  Byzantine 
aliyeitwa  Heraclius  alipomuuliza  Abu  Sufyan  ni  kipi  Mjumbe 
wa  Mwenyezi  Mungu  (^)  alichowaamrisha  watu,  alijibu: 


89.  Angalia  al  Ahzab,  33:35 

“Anatuamuru  kuwa  waaminifu,  wema  na  kuwasimamia 
ndugu  zetu”  (Bukhari,  Badu  al  -Wahy,  6,  Salat  1;  Muslim,  Jihad  74). 

Mjumbe  wa  Mwenyezi  Mungu  (^)  aliweka  mkazo  juu  ya 
umuhimu  wa  kujihifadhi  kiasi  kwamba  alikuwa  anawaapisha 
wanawake  juu  ya  kuhifadhi  tupu  zao®°.  Aliwaambia  waumini 
wote  kuwa: 

“Yeyote  atakayeniahidi  kuhifadhi  kilichopo  katiya  midomo 
yake  miwili  (ndimi  zao)  na  kuhifadhi  tupuyake,  ninamuahidi 
pepo”  (Bukhari,  Riqaq,  23). 

Kwa  kuongezea  ni  kwamba  suala  la  staha,  kujihifadhi, 
twahara  na  ustaarabu  kati  ya  wanawake  na  wanaume  ni  jambo 
lenye  umuhimu  mkubwa.  Uislamu  umekataza  matendo  yote 
maovu,  kutokuwa  na  staha  na  matendo  yenye  kutia  aibu. 

Mahusiano  ya  aina  yoyote  yasiyokubalika  kati  ya  wanaume 
na  wanawake  yanaanza  kwa  kuangalia.  Ndio  maana  waumini 
wanawake  na  wanaume  wameamriwa  kutoangaliana  kwa 
mapenzi  na  kuinamisha  vichwa  vyao  pale  wanapoongea: 

“Waambie  Waumini  wanaume  wainamishe  macho  yao, 
na  wazilinde  tupu  zao.  Hili  ni  takaso  bora  kwao.  Hakika 
Mwenyezi  Mungu  anazo  khabari  za  wanayo  yafanya.  Na 
waambie  Waumini  wanawake  wainamishe  macho  yao,  na 
wazilinde  tupu  zao,  wala  wasionyeshe  uzuri  wao  isipo  kuwa 
unao  dhihirika.  Na  waangushe  shungi  zao  juu  ya  vifua  vyao, 
wala  wasionyeshe  uzuri  wao  ila  kwa  waume  zao,  au  baba 
zao,  au  baba  wa  waume  zao,  au  watoto  wao,  au  watoto  wa 
waume  zao,  au  kaka  zao,  au  wana  wa  kaka  zao,  au  wana  wa 
dada  zao,  au  wanawake  wenzao,  au  iliyo  wamiliki  mikono 
yao  ya  kuume,  au  wafwasi  wanaume  wasio  na  matamanio, 
au  watoto  ambao  hawajajua  mambo  yaliyo  khusu  uke. 


90.  Angalia  al  Mumtihana,  60:12. 

Wala  wasipige  chini  miguu  yao  ili  yajuulikane  mapambo 
waliyo  yaficha.  Na  tubuni  nyote  kwa  Mwenyezi  Mungu,  enyi 
Waumini,  ih  mpate  kutanikiwa”  (Nuur,  24:30-31). 

Aya  ifuatayo  ingawa  wanaambiwa  wake  za  Mitume  lakini 
ni  jambo  la  kuzingatiwa  na  waumini  wa  kike  wote: 

“Enyi  wake  wa  Nabii!  Nyinyi  si  kama  yeyote  katika 
wanawake  wengine.  Kama  mnamcha  Mungu  basi  msiregeze 
sauti  zenu,  akaingia  tamaa  mwenye  maradhi  katika  moyo 
wake.  Na  semeni  maneno  mema.  Na  kaeni  majumbani 
kwenu,  wala  msijishauwe  kwa  majishauwo  ya  kijahilia  ya 
kizamani.  Na  shikeni  Sala,  na  toeni  Zaka,  na  mt’iini  Mwenyezi 
Mungu  na  Mjumbe  wa  Mwenyezi  Mungu  (^)  wake.  Hakika 
Mwenyezi  Mungu  anataka  kukuondoleeni  uchafu,  enyi  Watu 
wa  Nyumba  ya  Mtume,  na  kukusafisheni  baarabara”  (Ahzab, 
33:32-33). 

Aya  nyingine  kutoka  kwenye  Qur’an  inasema  yafuatayo: 

“Ewe  Nabii!  Waambie  wake  zako,  na  binti  zako,  na  wake 
za  Waumini  wajiteremshie  nguo  zao.  Hivyo  ni  karibu  zaidi 
kuweza  kutambubkana  wasiudhiwe.  Na  Mwenyezi  Mungu 
ni  Mwenye  kusamehe,  Mwenye  kurehemu”  (Ahzab,  33:59). 

Wale  wanaume  na  wanawake  ambao  ni  wageni  kisheria 
pindi  wanapotaka  kitu  kutoka  kwa  mwingine  au  wanataka 
kuongea  chochote  hawana  budi  kujitahidi  kadiri  ya  uwezo 
wao  kuongea  nyuma  ya  mlango  au  pazia.®^ 

Watu  hawana  budi  kujizuia  na  kuingia  kwenye  nyumba 
za  wengine  bila  ya  ruhusa.  Pale  watu  wanapokuwa  wanaishi 
katika  nyumba  moja  hawana  budi  kuomba  ruhusa  pale 
wanapotaka  kuingia  kwenye  vyumba  vingine  na  pia  hawana 
budi  kuwafanya  wahusika  wafahamu  kuwa  wanakaribia 


91.  Angalia  Ahzab,  33:53. 

vyumba  vyao.  Mwenyezi  Mungu  Mtukufu  anatufahamisha 
kuwa  ni  bora  kujipamba  na  wema  katika  hali  zote.®^ 

Mwenyezi  Mungu  Mtukufu  anatilia  uzito  juu  ya 
umuhimu  wa  waja  wake  kuwa  wenye  kujihifadhi  na  zinaa  na 
kujipamba  na  tabia  njema,  ameliashiria  jambo  hili  katika  aya 
nyingi.®^  Ndio  maana  kuwazushia  watu  wema  kumefanywa 
kuwa  ni  dhambi  kubwa,  na  wahusika  wameandaliwa  adhabu 
ya  ‘hadd-i  qazf  ’  (adhabu  ya  wazushi).  Mwenyezi  Mungu 
Mtukufu  amesema  yafuatayo  ndani  ya  Qur’an: 

“Hakika  wanao  wasingizia  wanawake,  wanao  jihishimu, 
walio  ghafilika,  Waumini,  wamelaaniwa  duniani  na 
Akhera,  nao  watapata  adhahu  kuhwa”  (Nur,  24:23). 

Hii  ndio  sababu  iliyomfanya  Mjumbe  wa  Mwenyezi 
Mungu  (^)  aseme:  “...Msiwatuhumu  wanawake  wema  kwa 
zinaa”...  (Tirmidhi,  Isti’dhan,  33/2733). 

Ni  kweli  kuwa  sifa  ya  kipekee  kwa  mwanamke  ni 
kujihifadhi  kwake  kutokana  na  zinaa.  Maneno  yaliyopita 
yanaonyesha  uzito  wa  kumtuhumu  mtu  kuwa  amezini.  Jambo 
hili  huwa  ni  uhalifu  mkubwa  hasa  pale  ambapo  shahidi 
hakutoa  ushahidi  wa  kutosha,  humpelekea  shahidi  kutiliwa 
mashaka  juu  ya  taarifa  aliyoitoa  ambayo  inaweza  kumshushia 
mtu  heshima  yake  ikiwa  ni  ya  uongo. 

Katika  masuala  mengine  kama  haya  ni  muhimu  kuon- 
yesha  heshima  pale  mtu  anapomuomba  mtu  mwingine  kitu 
chochote.  Mwenyezi  Mungu  Mtukufu  amewasifu  waja  wake 
wenye  kujiheshimu  kama  ifuatavyo: 


92.  Angalia  Nur,  24:58-60. 

93.  Angalia  Nisa,  4:25;  Maida,  5:5;  Anbiya,  21:91;  Nur,  24:4,  23;  Tahrim,  66:12. 


MWENENDO  WA  KIISLAMU  NA  SILKA  YA  MOYO 


“Nawapewe  mafakiri  walio  zuilika  katika  njia  za 
Mwenyezi  Mungu,  wasio  weza  kusafiri  katika  nchi  kutafuta 
riziki.  Asiye  wajua  hali  zao  huwadhania  kuwa  ni  matajiri 
kwa  sabahu  ya  kujizuia  kwao.  Utawatambua  kwa  alama 
zao;  hawang’ang’anii  watu  kwa  kuwaomba.  Na  kheri  yoyote 
mnayo  toa,  basi  kwa  yakini  Mwenyezi  Mungu  anaijua” 
(Baqara,  2:273). 

Mjumbe  wa  Mwenyezi  Mungu  (^)  amesema: 

“Masikini  wa  kweli  sio  omba  omba  wa  kawaida  ambaye 
amepewa  kokwa  moja  au  mbili  za  tende  na  kuondoka.  Bali 
masikini  wa  kweli  ni  yule  ambaye  ingawa  ana  shida  kubwa 
lakini  haombi  chochote  kutoka  kwa  mtu  yeyote  kutokana  na 
kulinda  utu  na  heshima  yake.  Kwa  ushahidi  zaidi  soma  aya 
isemayo:  “hawang’ang’anii  watu  kwa  kuwaomba”  (Al-Baqara, 
2:273).  (Muslim,  Zakat,  102). 

“Watu  wa  peponi  ni  wa  aina  tatu:  1  -  Gavana  muadilifu  na 
mwenye  mali  na  amhaye  anatoa  sadaka;  2-  Mtu  mwenye  moyo 
laini  ambaye  anawapenda  watu  wake  wa  karibu  na  waislamu; 
na  3-  Muislamu  mwenye  kulinda  heshima yake  ambaye  ingawa 
anafamilia  kubwa  lakini  anajizuia  na  kuwaomba  wengine  na 
anajizuia  na  kipato  cha  haramu”  (Muslim,  Jannah  63). 

“Mwenyezi  Mungu  anamjaalia  heshima  yule  ambaye 
anajizuia  kutokana  na  kuwaomba  wengine.  Na  Mwenyezi 
Mungu  anamuokoa  mtu  kutokana  na  kuwa  tegemezi  kwa 
wengine  pale  anapoonyesha  kuridhika  na  kile  alichonacho” 
(Bukhari,  Zakat,  18). 

Heshima  ni  moja  miongoni  mwa  matawi  ya  imani  na 
inahusiana  na  kujiweka  mbali  na  mambo  maovu  na  machafu, 
kufanya  mambo  kwa  staha  na  bila  ya  kuvuka  mipaka.  Hisia 

ya  utu  ni  msingi  wa  mambo  yote  mema  na  ni  kinyume  na 
mambo  yote  maovu  na  machafu. 

Mjumbe  wa  Mwenyezi  Mungu  (^)  amesema  yafuatayo 
kuhusu  hayd  (kumuonea  Mwenyezi  Mungu  haya),  miongoni 
mwa  sifa  zinazopendwa  mno  na  Mwenyezi  Mungu: 

“Hayd  ni  katika  imani”  (Bukhari,  Iman,  3). 

“Hayd  na  imani  vinaenda  kwa  pamoja,  kimoja 
kitakapotoweka  na  kingine  pia  kitatoweka”  (Suyuti,  I,  53). 

“Hayd  inapelekea  kwenye  wema”  (Bukhari,  Adab,  77). 

“Hayd  za  aina  zote  ni  nzuri”  (Muslim,  Iman  6l). 

“Maneno  machafu  hayanufaishi  chochote  bali  kuvunja 
heshima.  Kwa  upande  mwingine  hayd  na  adabu  vinavutia 
popote  vinapoenda”  (Muslim,  Birr,  78). 

“Ewe  Mwenyezi  Mungu!  Ninakuomba  unijaalie  uongofu, 
uchamungu,  heshima  na  utajiri  wa  moyo”  (Muslim,  Dhikr,  72). 

Tabia  za  utu  na  staha  ndizo  tabia  za  pekee  ambazo 
zinaweza  kumlinda  mtu  dhidi  ya  mambo  mabaya,  maovu 
na  fikra  za  tamaa  za  kimwili.  Katika  kumlinda  muumini 
kutokana  na  aina  zote  za  maovu  adabu  na  staha  vina  ufanisi 
mkubwa  kuliko  sheria  na  sera  mia  moja.  Katika  jambo 
lolote  lile  inatosha  kumuonya  mtu  juu  ya  utu  na  staha  kwa 
kumwambia  maneno:  “Je  hujionei  aibu  mwenyewe?” 

Othman  (4®)  alikuwa  ni  mtu  mwenye  kuheshimika  na 
alikuwa  mfano  wa  kuigwa  katika  staha  na  haya.  Mjumbe  wa 
Mwenyezi  Mungu  (^)  anatufahamisha  kuwa  hata  malaika 
walikuwa  wanamuonea  aibu. 


94.  Ahmad,  I,  71;  VI,  55 

Mwenyezi  Mungu  Mtukufu  amewatahadharisha  wale 
watu  ambao  hawana  staha  na  ambao  wanajaribu  kuwaharibu 
wengine  ili  wasiwe  na  staha  kama  ifuatavyo: 

“Kwa  hakika  wale  wanao  penda  uenee  uchafu  kwa 
walio  amini,  watapata  adhabu  chungu  katika  dunia  na 
Akhera.  Na  Mwenyezi  Mungu  anajua  na  nyinyi  hamjui” 

(Al-Nur,  24:19). 

Wale  ambao  wanataka  kuona  kuwa  watu  wote  katika 
jamii  hawana  staha  watakuwa  wameisababishia  nchi  yao  na 
taifa  lao  uovu  mkubwa.  Watu  wa  namna  hii  ni  wale  ambao 
mwishoni  wanakutana  na  hasara  na  madhara  makubwa. 
Kwani  kama  ambavyo  Mjumbe  wa  Mwenyezi  Mungu  (^) 
amesema,  kutokuwa  na  staha  ndio  sababu  ya  maangamizi: 

“Bila  shaka  pindi  Mwenyezi  Mungu  ambaye  Nguvu 
na  Utukufu  ni  wake  anapotaka  kumuangamiza  mtu 
kwanza  kabisa  anamuondoshea  haya.  Pindi  anapokuwa 
amemuondeshea  haya  basi  hakuna  kinachobaki  zaidi  ya 
kwenda  kukutana  na  ghadhabu  Zake.  Pindi  anapokutana 
na  ghadhabu  za  Mwenyezi  Mungu,  anapoteza  uaminifu 
wake.  Pindi  anapokuwa  kapoteza  uaminifu  wake  anakuwa 
ni  muovu.  Pindi  anapokuwa  muovu  anaondoshewa  rehema 
yote.  Na  pindi  anapokuwa  kaondoshewa  rehema  yote, 
hakuna  kinachokuwa  kimebaki  zaidi  ya  kulaaniwa.  Na  pindi 
anapokuwa  kalaaniwa,  kamba  ambayo  alijifunga  na  Uislamu 
inakatika  moja  kwa  moja”  (Ibn  Majah,  Fitan,  27). 

Matukio  ya  wema 

Abu  Said  Al-Khudri  (4®)  anasimulia: 

“Mjumbe  wa  Mwenyezi  Mungu  (^)  alikuwa  ni  mwenye 
staha  kuliko  msichana  ambaye  ndio  amefikia  baleghe.  Pale 

alipoona  kitu  ambacho  hakukipenda  ungeliweza  kugundua 
kwa  kuangalia  uso  wake  uliobarikiwa”  (Bukhari,  Manaqib,  23; 
Abu  Dawud,  Haraj,  34-36). 

Kamwe  Mjumbe  wa  Mwenyezi  Mungu  (^)  hakuwahi 
kunyanyua  sauti  yake  pindi  alipokuwa  anaongea.  Alikuwa 
akipishana  na  watu  taratibu  na  huku  akiwa  na  tabasamu 
usoni  mwake.  Pale  alipokuwa  anasikia  neno  baya  ambalo 
halikumfurahisha  alikuwa  hasemi  kitu.  Kutokana  na  uso 
wake  kudhihirisha  hisia  zake  wale  waliomzunguka  walikuwa 
makini  mno  na  maneno  yao  na  mienendo  yao.  Alikuwa 
hacheki  kwa  sauti  ya  juu  kutokana  na  haya,  maadili  na  adabu 
aliyokuwa  nayo.  Alikuwa  akitabasamu  tu.  Alisema  katika 
hadith  kuwa: 

“Staha  ni  katika  imani  na  mtu  mwenye  staha  ataingia  pe- 
ponil  Kutokuwa  na  staha  kunatokana  na  moyo  mgumu;  naye- 
yote  mwenye  moyo  mgumu  ataingia  motoni”  (Bukhari,  Iman,  16). 


Mjumbe  wa  Mwenyezi  Mungu  (^)  alikuwa  hapigi  miayo 
huku  amemgeukia  mtu  usoni,  haya  ni  kutokana  na  staha  ya 
hali  ya  juu  aliyokuwa  nayo.  (Munawi,  V,  224). 


Siku  moja  babu  wa  Bahz  ibn  Hakim  alikuja  kwa  Mjumbe 
wa  Mwenyezi  Mungu  (^)  na  kumuuliza  kuhusu  kujihifadhi 
tupu.  Mjumbe  wa  Mwenyezi  Mungu  (^)  akamjibu: 

“Hifadhi  tupu  yako  isipokuwa  kwa  mkeo  na  mtumwa 
yeyote  unayemmiliki”.  Mtu  huyu  huyu  akauliza  pia  kuhusu 
suala  la  kuvaa  wakati  hakuna  mtu  yeyote  sehemu  ile.  Alipata 
majibu  yafuatayo: 

“Mwenyezi  Mungu  anastahiki  zaidi  kuonewa  hayd  (aibu) 
kuliko  watu”  (Abu  Dawud,  Hammam,  2/4017). 

Katika  hadith  nyingine  Mjumhe  wa  Mwenyezi  Mungu 
(^)  amesema: 

“Kuweni  makini  na  kuwa  uchil  Kuna  malaika  ambao 
hawaachani  na  nyinyi  isipokuwa  pale  mnapokuwa  msalani 
au  mnapowaendea  wake  zenu.  Onyesheni  staha  mbele  yao  na 
kaeni  nao  kwa  wema”  (Tirmidhi,  Adab,  42/2800). 


Bila  shaka  Mjumhe  wa  Mwenyezi  Mungu  (^)  alikuwa 
na  staha  kuliko  mtu  yeyote  mwingine.  Hata  kabla  ya  kuwa 
Mjumbe  wa  Mwenyezi  Mungu  (^)  sifa  hii  ya  kipekee 
ilimtofautisha  na  wengine  katika  kipindi  ambacho  uovu 
ulisambaa  mno  kwa  jamii.  Mfano  mzuri  wa  jambo  hili  ni 
huu  ufuatao: 

Wakati  Al-Kaaba  inajengwa  tena  Mjumbe  wa  Mwenyezi 
Mungu  (^)  alikuwa  amebeba  mawe  pamoja  na  mjomba 
wake  aliyekuwa  anaitwa  Abbas.  Ili  kuzuia  bega  lake  lililokuwa 
wazi  lisiumie  Abbas  alimwambia  mpwa  wake: 

“Weka  izar  (msuli)  yako  kwenye  bega”.  Alipojaribu  tu 
kuiweka  izar  yake  kwenye  bega  lake  ngafla  akadondoka  chini 
na  huku  amegeuzia  macho  yake  angani  akasema: 

“Nionyeshe  izar  yangu”.  Akaiokota  upesi  na  kujifunika 
nayo.  (Bukhari,  Hajj,  42). 


Siku  moja  Mjumbe  wa  Mwenyezi  Mungu  (^)  alimuona 
mtu  akioga  katika  sehemu  ya  wazi  huku  hajavaa  nguo  yoyote 
ya  chini.  Kutokana  na  jambo  hili  Mjumbe  wa  Mwenyezi 
Mungu  (^)  akapanda  kwenye  mimbar  na  kusema: 

“Mwenyezi  Mungu  aliyetukuka  na  Mwenye  kuheshimiwa 
ni  mwenye  staha  mno  na  mwenye  usiri  mno.  Ndio  maana 
anapenda  staha  na  kujihifadhi.  Hivyo  pindi  yeyote  kati  yenu 
atakapokuwa  anaoga  na  ajifunike”  (Abu  Dawud,  Hammam, 
1/4012). 


Miswar  ibn  Mahrama  (4®)  anasimulia: 

Nilikuwa  nimebeba  jiwe  kubwa  mabegani  mwangu 
na  huku  ninatembea  nalo.  Nilikuwa  nimevaa  joho  jepesi. 
Wakati  lile  jiwe  liko  mabegani  mwangu  joho  langu  lilinivuka. 
Sikuliacha  lile  jiwe  nikatembea  nalo  vile  vile.  Kutokana  na 
kufanya  kwangu  hivi  Mjumbe  wa  Mwenyezi  Mungu  (^) 
akaniambia: 

“Rudi  ukachukue  joho  lako,  usitembee  uchi”  (Muslim,  Hayz, 
78;  Abu  Dawud,  Hammam,  2/4016). 


Ibn  Mas’ud  (4®)  anasimulia  kuwa: 

Siku  moja  Mjumbe  wa  Mwenyezi  Mungu  (^)  alisema: 

“Kuweni  na  aihu  (kuweni  na  haya)  mbele  ya  Mwenyezi 
Mungu  kama  anavyostahili”.  Tukasema: 

“Ewe  Mtume!  Sifa  zoye  njema  anastahiki  Mwenyezi 
Mungu,  sisi  tuna  staha  mbele  yake” 

Kisha  Mjumbe  wa  Mwenyezi  Mungu  (^)  akafafanua 
kama  ifuatavyo: 


“Nilichomaanisha  si  hiyo  aibu  mnayoifikiria.  Kuwa  na 
haya  mbele  ya  Mwenyezi  Mungu  kama  anavyostahili  ni 
kuhifadhi  kichwa  chako  na  viungo  vingine  vya  mwili  na 

kukumbuka  mauti  na  kaburi.  Yeyote  anayependa  maisha  ya 
kesho  akhera  ajitenge  na  mapambo  ya  hii  dunia  na  achague 
maishaya  akhera  juu  yake.  Yeyote  atakayefanya  hivi  atakuwa 
ameonyesha  haya  ya  kweli  mbele  ya  Mwenyezi  Mungu  kama 
anavyostahili”  (Tirmidhi,  Qiyamah,  24/2458). 

Junayd-i  Baghdadi  amesema: 

“Staha  ni  kuangalia  neema  za  Mwenyezi  Mungu  zisizo 
na  kifani  na  kisha  kutafakari  namna  tunavyozitumia  kwa 
makosa”. 


Familia  ya  Firauni  ambaye  aliitawala  Misri  ilikuwa  ni 
ya  watu  wenye  kudhulumu  na  kujivuna.  Pindi  mwanamke 
mrembo  alipoingia  kwenye  mji  Firauni  alikuwa  akifahamishwa 
mara  moja.  Kama  anakuwa  ameolewa  basi  mume  wake 
huuawa,  na  kama  anakuwa  na  kaka  basi  kaka  yake  huombwa 
juu  yake.  Pindi  nabii  Ibrahim  (SSS')  alipoingia  ndani  ya 
mipaka  ya  mji  ule  akiwa  na  mkewe  Sarah  kasri  lilipata 
habari  juu  ya  jambo  hili.  Waliambiwa  kuwa  kuna  mwanamke 
mrembo  ameingia  ndani  ya  Misri.  Kisha  wakamchukua  Sarah 
na  kumpeleka  kwenye  kasri.  Kuna  hadith  juu  ya  suala  hili 
ambayo  ni  kama  ifuatavyo: 

“Pindi  Sarah  alipoingia  ndani  ya  kasri  upesi  alichukua 
udhu  na  kuswali  rakaa  mbili.  Alipomaliza  akamuomba 
Mwenyezi  Mungu  Mtukufu  kama  ifuatavyo: 

“Ewe  Mwenyezi  Mungu!  Kama  mimi  ni  miongoni  mwa 
watu  waliokuamini  Wewe  na  Mwako  na  kuhifadhi  tupu  yangu 
isipokuwa  kwa  mume  wangu  basi  naomba  usiwaruhusu  hawa 
makafiri  wanishambulie”  (Bukhari,  Buyu’,  100). 


Firauni  alipotaka  kumsogelea  Sarah  mara  akakosa  pumzi 
na  kupooza.  Hivyo  Mwenyezi  Mungu  akamlinda  Sarah 

kutokana  na  kufanyiwa  uovu,  kwani  hali  hii  ilimtokea  mara 
kadhaa. 

Firauni  akamuachia  aende  kutokana  hofu  na  akampa 
zawadi  ya  kijakazi  wake  aliyeitwa  Hajar.  Aliwaambia  wale 
waliomzunguka  kwa  mshangao: 

“Mwanamke  huyu  ni  jini.  Kama  atabaki  na  mimi  kwa 
kitambo  zaidi  basi  nitaangamia.  Nimempa  Hajar  ili  niepukane 
na  madhara  yake”.®^ 

Uzuri  ulioje  wa  mfano  huu  wenye  kuonyesha  namna  mtu 
anavyohifadhi  staha  yake,  tupu  yake  na  kuonyesha  mwenendo 
mwema... 

Qur’an  tukufu  inatueleza: 

“Na  tafuteni  msaada  kwa  kusubiri  na  kwa  kusali;  na  kwa 
hakika  jambo  hilo  ni  gumu  isipokuwa  kwa  wanyenyekevu” 

(Al-Baqara,  2:45). 


Siku  moja  mwanamke  mmoja  wa  kianswar  alienda  kwa 
myahudi  mfua  dhahabu  kwa  ajili  ya  kununua  kitu.  Yule 
myahudi  akaanza  kumsumbua  yule  mwanamke  akitaka 
kumchafulia  staha  yake  na  heshima  yake,  hivyo  akajaribu 
kumfanyia  vitendo  visivyo  vya  kimaadili.  Pindi  alipopiga 
kelele  alijitokeza  kumsaidia  Muislamu  mmoja  aliyekuwa 
akipita  na  ambaye  alishuhudia  tukio  lile,  mtu  yule  akaanza 
kumshambulia  yule  myahudi.  Kisha  wakaanza  kupigana 
mieleka.  Yule  Muislamu  akawa  mshindi  kwa  kumuua 
myahudi  yule.  Wayahudi  waliokuwa  pale  karibu  walimuua 
yule  Muislamu  na  kumpelekea  kufa  shahidi.  Mambo  yakawa 


95.  Angalia  uslim,  Fadail,  154. 


MWENENDO  WA  KIISLAMU  NA  SILKA  YA  MOYO 


yameharibika  mno  na  wakawa  wamevunja  makubaliano 
waliyokuwa  wameyaweka  pamoja  na  waislamu. 

Kutokana  na  tukio  hili  Mjumbe  wa  Mwenyezi  Mungu 
(^)  aliwakusanya  wayahudi  na  kuwahutubia: 

“Enyijamiiya  wayahudi.  Muogopeni  Mwenyezi  Mungu  na 
kumbukeni  maafa  na  adhabu  iliyowakuta  maquraysh,  hivyo 
ingieni  kwenye  Uislamu.  Kwani  nyinyi  (kati  ya  watu  wote) 
mnafahamu  kuwa  mimi  ni  Mjumbe  wa  Mwenyezi  Mungu 
{^)niliyetumwa  na  Mwenyezi  Mungu.  Mmeliona  hili  katika 
vitabu  vyenu  na  katika  ahadi  ambayo  Mwenyezi  Mungu 
aliiweka  kwenu”. 

Kisha  alishauri  makubaliano  yao  yafanywe  upya.  Hata 
hivyo  majibu  ya  wayahudi  yalikuwa  ni  ya  kifedhuli  mno. 
Kutokana  na  haya  Mjumbe  wa  Mwenyezi  Mungu  (^) 
akatangaza  vita  na  kabila  la  Bani  Qaynuda.^® 

Huu  ndio  umuhimu  wa  heshima  ya  mwanamke  wa 
kiislamu. 


Abu  shahm  (  )  anasimulia: 

Siku  moja  nilipokuwa  Madina  msichana  mmoja  alipita 
mbele  yangu.  Nikamkaba  shingoni  kisha  nikamuachia  aende. 
Asubuhi  ya  kesho  yake  Mjumbe  wa  Mwenyezi  Mungu  (^) 
alikuwa  anapokea  dhamana  kutoka  kwa  watu.  Nilimfuata 
kumpelekea  dhamana  yangu  lakini  alikataa  na  kusema 

“Na  sasa  yule  aliyemkaba  mtu  amekuja?”  kisha  nikasema: 

“Naapa  kwa  jina  la  Mwenyezi  Mungu  kuwa  kamwe 
sitafanya  hivyo  tena”. 


96.  Ibn  Hisham,  II,  426-329;  Wakidi,  I,  I76-I80;  Ibn  Sad,  II,  28-30. 

Kisha  Mjumbe  wa  Mwenyezi  Mungu  (^)  akakubali 
dhamana  yangu.  (Ahmad,V,294). 


Siku  moja  Mjumbe  wa  Mwenyezi  Mungu  (^)  alikutana 
na  Muislamu  kutoka  Madina  ambaye  alikuwa  anamshauri 
kaka  yake  abyekuwa  na  aibu  ili  ajifunze  kutokuwa  na  aibu. 
Mjumbe  wa  Mwenyezi  Mungu  (^)  akamwambia: 

“Muache  kwani  haya  ni  katika  imani”  (Bukhari,  Iman  l,  Adab 
77;  Muslim,  Iman  57-59). 


Ummu  Khallad  (4®)  alikuwa  ni  swahaba  wa  kike  kutoka 
Madina.  Alimtuma  mwanae  akapigane  vita  vilivyotokea  kati 
ya  waislam  na  kabila  la  kiyahudi  la  Bani  Qaynuqa.  Baadhi 
ya  waislamu  waliokuwa  wamepata  taarifa  kuwa  askari  wa 
kiislamuu  wamerejea  kutoka  kwenye  vita  na  kwamba  Khallad 
amefariki  shahidi  upesi  wabkimbilia  kwenye  nyumba  ya 
Ummu  Khallad  kwa  ajili  ya  kumpasha  habari.  Yule  mwanamke 
wa  kiislamu  akachukua  kilemba  chake  na  kujifunika  kwa 
ajili  ya  kwenda  kwa  Mjumbe  wa  Mwenyezi  Mungu  (^) 
kujua  hatma  ya  mwanae.  Mtu  mmoja  aliyemuona  akijifunga 
kilemba  chake  alimwambia: 

“Mwanao  Khallad  amefariki  lakini  wewe  umesimama 
hapo  uanashughulishwa  na  kilemba  chako”. 

Ummu  Khallad  katoa  jibu  lifuatalo  zuri,jibu  ambalo 
lilionyesha  utambuzi  wa  mwanamke  wa  kiislamu: 

“Nimempoteza  Khallad  lakini  haimaanishi  kuwa  nime- 
poteza  staha  yangu  (haya)”. 

Jibu  hili  la  Umma  Khallad  lilipelekwa  kwa  Mjumbe  wa 
Mwenyezi  Mungu  (^)  ambaye  alisema: 

“Kuna  malipo  ya  namna  mbili  kutokana  na  ushahidi  wa 
Khallad”. 

“Kwa  nini  ewe  Mtume?”  aliulizwa. 

“Kwa  sababu  aliuawa  na  wayahudi  ambao  ni  watu  wa 
kitabu”.  (Ibn  Sa’d,  III,  531;  Ibnu  al-Asir,  Usdu  al-Ghabah,  II,  140). 


Siku  moja  kundi  la  wanawake  kutoka  Damascus  lilikuja 
kwa  Aisha  ambaye  ni  mke  wa  Mtume.  Aisha  akawaambia: 

“Ninaamini  mmekuja  kutoka  sehemu  ambayo  wanawake 
wanatembea  njiani  bila  ya  kujali  staha  yao”.  Wale  wanawake 
wakajibu:  “Ndio,  hilo  ni  kweli”.  Aisha  akaendelea: 

“Lakini  nilimsikia  Mjumbe  wa  Mwenyezi  Mungu  (^) 
akisema  kuwa:  “Mwanamke  anayetembea  bila  ya  kujistiri 
katika  maeneo  nje  ya  nyumba  yake  atakuwa  ameweka  kizuizi 
kati  yake  na  Mwenyezi  Mungu”.  (Abu  Hammam,  I/40I0;  Tirmidhi, 
Adab,  43/2804). 

Mwanamke  kama  huyu  anakuwa  amejivua  vazi  la 
heshima  na  staha.  Kwani  Mwenyezi  Mungu  aliye  juu  zaidi 
amemuamrisha  ajihifadhi  kwa  vazi  la  uchamungu.  Kutokana 
na  kitendo  hiki  anakuwa  amevunja  amri  ya  Mwenyezi  Mungu 
ya  kujifunika  na  amejizuia  na  kuwa  mtu  mwema. 


Pindi  alipofariki  mke  wa  mmoja  wa  washairi  watatu 
wakubwa  waliokuwa  wakitumia  mashairi  ya  tashtiti  kutoka 
kwenye  ukoo  wa  Ummayyad  aliyeitwa  Ferezdak,  Hasan  Basri 

alikuwepo  kwenye  mazishi  yake.  Wakati  fulani  Hasan  Basri 
aliashiria  kahuri  na  kumuuliza  huyu  mshairi  ambaye  alikuwa 
amewachafua  watu  na  kujeruhi  heshima  yao  kutokana  na 
mashairi  yake: 

“Je  umejiandaaje  na  akhera?”  Mshairi  huyu  mkongwe 
akajibu: 

“Kwa  miaka  sabini  nimekuwa  nikiandaa  ushahidi  wa 
imani  yangu”.  Hasan  Basri  akajibu: 

“Uzuri  ulioje  wa  maadhalizi  yako”,  kisha  akaongezea: 

“Hata  hivyo  kuna  masharti  katika  ushahidiya  imani.  Hivyo 
kuwa  muangalifu  na  kuwashifu  wanawake  waliojihifadhi”. 

Siku  moja  mtu  mmoja  alimwambia  Wahb  ibn  Munabbih: 

“Je  “la  ilaha  illallah”  sio  ufunguo  wa  pepo?” 

Akamjibu: 

“Ndio,  vivo  ndivyo.  Lakini  ni  ufunguo  gani  bila  meno? 
Kama  ufunguo  utakuwa  na  meno  basi  utaweza  kufungua 
mlango,  lakini  kama  hauna  meno  mlango  utabakia 
umefungwa”  (Bukhari,  Janaiz,  1). 

Meno  ya  ufunguo  wa  tawhid  (kumpekwesha  Mwenyezi 
Mungu)  ni  wema  na  matendo  mema. 


Watu  katika  dola  ya  Uthmainiyya  walihakikishwa 
kulindiwa  heshima  na  utu  wao.  Kwa  mfano  katika  maagizo 
aliyoyatoa  Fatih  baada  ya  kuitwaa  Bosnia  alisema: 

“Askari  wangu  wawe  makini  wasije  wakawepo  kwenye 
chemchem  wakati  wasichana  wa  Kiserbia  wanachota  maji...” 

Kwa  maagizo  haya  Fatih  alikuwa  amehifadhi  heshima 
ya  askari  zake  na  wale  wakiristo  waliokuwa  chini  ya  utawala 
wake. 


Katika  kipindi  cha  utawala  wa  Sultani  Suleiman  suala 
la  kucheza  muziki  hadharani,  watu  kutokuwa  na  staha  na 
matendo  mengine  maovu  yalikuwa  yameanza  kujitokeza. 
Baada  ya  Suleiman  kuyasikia  haya  upesi  alimtumia  mfalme 
wa  Ufaransa  maelekezo: 

“...Nimesikia  kuwa  namna  fulani  ya  burudani  ya  kiovu 
inayoitwa  kunengua  imeanzishwa  ambapo  wanawake  na 
wanaume  wanakumbatiana  mbele  ya  watu  na  wanaenda 
kinyume  na  maadili  na  staha.  Kuna  uwezekano  kitendo  hiki 
cha  kiovu  kikasambaa  mpaka  kwenye  taifa  langu  kutokana 
na  kupakana  kwetu.  Hivyo  punde  tu  utakapoipata  barua  hii 
hakikisha  unasimamisha  matendo  hayo  mara  moja.  Na  kama 
hutafanya  hivyo  nina  uwezo  wa  kuja  huko  na  kusimamisha 
matendo  hayo  mimi  mwenyewe”. 

Mwanahistoria  anayeitwa  Hammer  ameandika  kuwa 
kutokana  na  barua  hii  unenguaji  wa  hadharani  ulipigwa 
marufuku  kwa  karne  nzima. 


Mababu  zetu  walikuwa  wakiweka  visanduku  vya  sadaka 
katika  wilaya  za  Istanbul.  Visanduku  hivi  vilikuwa  maarufu 
mno,  ndani  yake  walikuwa  wakiweka  fedha  na  mahitaji 
mengine  kwa  ajili  ya  watu  wenye  shida  kuja  na  kuchukua 
watakacho.  Kwa  njia  hii  wale  waliokuwa  wakijiheshimu  mno 
na  waliokuwa  wakiona  aibu  ya  kuomba  hawakujisikia  vibaya 
na  walijiepusha  na  kuomba  kwa  watu  wengine. 

- 

Visanduku  hivi  vya  sadaka  vimekuwa  ni  ushahidi  wa 
namna  watu  walivyokuwa  wakishindana  katika  kutenda  amali 
njema  na  kuwahudumia  watu.  Wale  waliokuwa  na  uwezo 
mkuhwa  walikuwa  wakitoka  usiku  wa  manane  na  kwenda 
kuweka  sadaka  yao  kwa  kupitia  kwenye  matundu  yaliyokuwa 
juu  ya  visanduku  hivi.  Waliyafanya  haya  kutokana  na  msemo 
kuwa  “mikono  yao  ya  kulia  haijui  kilichotolewa  na  mikono 
ya  kushoto”. 

Baadae  wale  masikini  lakini  wenye  kujiheshimu  na 
wema  amhao  walikuwa  wanaishi  katika  sehemu  hizi  wali- 
kuwa  wanakuja  katika  visanduku  hivi  na  kuchukua  kile 
tu  kinachowatosha  hila  ya  kuzidisha.  Na  hasa  wale  amhao 
walikuwa  wanafurahia  kuomha  omha  nao  ingawa  wali- 
kuwa  katika  hitajio  kubwa  lakini  walikuwa  wakichukua  kile 
kilichokuwa  kinawatosha  tu.  Msafiri  mmoja  wa  kifaransa 
ambaye  aliandika  makala  kuhusu  Istanbul  katika  karne  ya 
kumi  na  saba,  aliandika  kuwa  siku  moja  aliamua  kutumia  wiki 
nzima  kukichunguza  kisanduku  kimoja  wapo  kilichokuwa 
na  fedha  ndani  yake,  lakini  hakuona  mtu  yeyote  kuja  na 
kuchukua  fedha  zile. 


Kwa  ufupi  ni  kwamba  muumini  hana  budi  kujiheshimu 
na  kuwa  na  staha.  Kwani  nguvu  yote  ya  matamanio  na 
hisia  za  kidunia  zinategemea  katika  kufikiri  na  kuona,  hivyo 
hatuna  budi  kuzipamba  nyoyo  zetu  kwa  hisia  chanya  na 
fikra  za  wema  ili  kuhifadhi  heshima  na  utu  wako  na  kuweza 
kuiongoza  nafsi.  Pia  kwa  kuongezea  ni  kwamba  ni  muhimu 
sana  kukaa  mbali  na  marafiki  wenye  ushawishi  mbaya. 


Mjumbe  wa  Mwenyezi  Mungu  (^)  amesema: 

“Kuweni  na  staha  mbele  ya  wanawake  wageni  kwenu  ili 
na  wanawake  zenu  nao  wawe  na  staha.  Watendeeni  wema 
haha  zenu  ili  na  watoto  wenu  nao  wawatendee  nyinyi  wema. 
Pindi  ndugu  yako  atakapokuja  kukuomba  msamaha  kubali 
kumsamehe  vyovyote  itakavyokuwa.  La  sivyo  hutaweza  kuwa 
pamoja  na  mimi  katika  chemchem  yangu  peponi”  (Hakim,  IV, 
170/7258). 

Staha  ambayo  ni  pambo  la  mwanadamu  ni  kama  ngao 
ya  kiimani  ambayo  inamlinda  mtu  kutokana  na  aina  zote 
za  maovu.  Inamfanya  mtu  aweze  kutekeleza  wajibu  wake 
kwa  Mwenyezi  Mungu  na  waja  wake.  Mjumbe  wa  Mwenyezi 
Mungu  (^)  ameelezea  athari  na  umuhimu  wa  kuwa  na  staha 
kama  ifuatavyo: 

“Msemo  mmoja  wapo  wa  Mitume  wa  mwanzo  ambao 
watu  wengi  walikuwa  wakiutumia  ni:  kama  huoni  aibu  basi 
fanya  utakalo”  (Bukhari,  Anbiya,  54,  Adab  78). 


21.  Akili  (Fatanah)  na  utambuzi  (Firasah) 


Neno  Fatanah  ambalo  linamaanisha  akili  isiyo  ya  kawaida 
ni  moja  kati  ya  sifa  tano  za  Mitume.  Fatanah  si  akib  au 
mantiki  ya  kawaida  bali  ni  utambuzi  ulio  zaidi  ya  kipaji.  Ni 
udhihirisho  wa  akili  juu  ya  utambuzi  na  utabiri  ambao  una 
ushirikiano  na  moyo. 

Ili  kutekeleza  jukumu  lao  la  kuhubiri  dini  vizuri  bila 
ya  kukosea  Mitume  yote  ilikuwa  haina  budi  kuwa  na  hii 
akili  isiyo  ya  kawaida.  Kinyume  chake  wasingeliweza  kutoa 
ushahidi  wenye  nguvu  ili  kuthibitisha  wanayoyasema  na 
pia  wasingeliweza  kuwashawishi  watu  wayaamini  yale 
waliyokuwa  wakiwaambia. 

Mitume  wako  juu  ya  watu  wengine  katika  sifa  zote  na  hasa 
katika  akili,  kipaji  na  utambuzi.  Walikuwa  na  kumbukumbu 
imara,  kiwango  kikubwa  cha  utambuzi  na  uwezo  mkubwa 
wa  kimantiki  na  ushawishi.  Wabkuwa  na  uwezo  wa  kutatua 
matatizo  magumu  kwa  urahisi  mno.  Walikuwa  wakiongea 
kwa  kutumia  ‘sehl-i  mumten^^i’  walipokuwa  wanaelezea 
mambo  fulani  na  hivyo  wale  wabokuwa  wanaambiwa 
hawakupata  tabu  ya  kuwaelewa  ingawa  uwezo  wao  wa 
utambuzi  ulitofautiana  kwa  kiasi  kikubwa. 

Sifa  nyingine  ya  Mitume  ambayo  ni  firasah  ina  maana 
ya  kuwa  na  akili  ambayo  inamuwezesha  mtu  kuongea  na 
mwingine  kubngana  na  uwezo  wake  wa  uelewa.  Kwani 
jambo  ambalo  linamfurahisha  mtu  linaweza  kumhuzunisha 
mwingine.  Hivyo  kuwafundisha  watu  kunahitaji  uwezo  wa 
kutambua  hali  yao  ya  kisaikolojia  na  kuweza  kutabiri  matokeo 
kabla  hayajatokea. 

Tukio  lifuatalo  ni  muhimu  kwani  linaonyesha  namna 
Mjumbe  wa  Mwenyezi  Mungu  (^)  alivyokabiliana  na  watu 
ambao  wabkuwa  mbali  na  utambuzi  na  ambao  walitoa 
hukumu  bila  ya  kuyafahamu  maamrisho  ya  dini  vizuri  na 
hivyo  wakawa  sababu  ya  watu  kupata  madhara. 

Jabir  (4®)  anasimulia: 

Wakati  tubpokuwa  katika  msafara  wa  kivita  mmoja  wa 
marafiki  zetu  alipigwa  na  jiwe  kichwani  na  kuanza  kuvuja 
damu.  Mtu  yule  baadae  akapoteza  twahara  yake  (kutokana  na 
ndoto)  na  hivyo  akawa  na  janaba. 

97.  Sehl-i  mumteni  ni  maneno  ambayo  ingawa  kwa  juu 
yanaonekana  kuwa  mepesi,  marahisi  na  yamenyooka 
[yanaeleweka,  yako  wazi]  lakini  ukweli  ni  kwamba  ni 
magumu  kuyatengeneza  na  kuyaiga. 

- 

Aliwauliza  wale  waliokuwa  karibu  naye: 

“Je  kuna  kibali  cha  mimi  kutekeleza  tayammam  (kuku- 
sudia  udongo)?” 

Wakamjibu: 

“Unaweza  kutumia  maji  hivyo  hatadhani  kuwa  kuna 
kibali  cha  namna  hiyo  kwako” 

Yule  mtu  akaoga  akiwa  katika  hali  yake  ya  kujeruhiwa 
na  matokeo  yake  akaiaga  dunia.  Tuliporudi  kwa  Mtume, 
alifahamishwa  tukio  hili. 


Mtu  alipandwa  na  hasira  na  kusema: 

“...tibaya  ujinga  ni  kuuliza.  llikuwa  inatosha  kwake  kuta- 
yammam  na  kisha  kufunika  jeraha  lake  kwa  bendeji  na 
kupangusa  kwa  maji  juu  ya  bendeji  ile  na  kisha  kuonyesha 
viungo  vilivyobaki”  (Abu  Dawud,  Taharah,  125/337;  Ibn  Majah, 
Taharah  93). 


Hivyo  ni  sharti  kwa  kila  Muislamu  ambaye  anafuata 
nyayo  za  Mjumbe  wa  Mwenyezi  Mungu  (^)  kuwa  na  akili, 
kujielimisha,  kuwa  mwerevu,  mwenye  kuzingatia  mambo  na 
kuangalia  mbele. 


Firasah  ni  nuru  ambayo  Mwenyezi  Mungu  anaiweka  ndani 
ya  nyoyo  za  wale  waja  wake  anaowapenda.  Ni  udhihirisho  wa 
sifa  za  utambuzi,  akili,  ujuzi  na  uelewa  ndani  ya  moyo  wa  mtu 
mwenye  imani.  Huku  ni  kutambua  undani  wa  mambo  na 
kuyapima  kwa  usahihi  na  kugundua  kile  kinachopita  kwenye 
akili  na  kilichopo  ndani  ya  moyo  wa  mtu  kutokana  na  hisia 
na  msukumo  wa  moyo.  Hii  firasah  inaweza  kuwa  bahati  kwa 
wale  wanaojiweka  mbali  na  majivuno  ya  nafsi  na  ambao 
wanayaangalia  matukio  kwa  nuru  ya  Mwenyezi  Mungu. 

Mjumbe  wa  Mwenyezi  Mungu  (^)  amesema: 

“Kuweni  macho  na  firasah  ya  muumini.  Kwani  pindi 
anapoangalia  huangalia  kwa  nuru  ya  Mwenyezi  Mungu” 
(Tirmidhi,  Tafsir,  15/3127). 

Kutokana  na  hadith  hii  ameashiria  kuwa  kila  firasah  ya 
muumini  inategemeana  na  kiwango  cha  imani  yake.  Hivyo 
firasah  ya  marafiki  wa  Mwenyezi  Mungu,  yani  wale  waumini 
wa  kweli  ni  kubwa  kuliko  ile  ya  waumini  wengine. 

Firasah  bora  huanza  kwa  kufanya  juhudi  ya  kufahamu 
siri  ya  mauti.  Itawezekana  kufahamu  ukweli  wa  siri  za  hii 
dunia  yenye  kupita  kwa  njia  ya  ‘kufa  kabla  hujafa’.  Jalaluddin 
al  Rumi  amesema: 

“Watu  wenye  akili  ni  wale  ambao  wanalia  kwanza  na 
kucheka  baadae;  Wapumbavu  ni  wale  ambao  kwanza  wana- 
jizamisha  katika  kicheko  na  kisha  wanapiga  vichwa  vyao 
kutokana  na  majuto.  Ewe  mwanadamu!  Kuwa  mtambuzi 
na  ona  mwisho  wa  mambo  yako  tokea  mwanzo  na  hivyo 
uokolewe  kutokana  na  kuumia  kwa  majuto  siku  ya  kiama...” 

Sharti  la  firasah  ni  kwamba  mtu  anakula  kilicho 
halali  na  anazama  katika  fikra  za  kuulea  moyo.  Hatua  ya 
kwanza  katika  kutafakari  na  kuwa  na  moyo  wenye  hisia  ni 
kuyaangalia  matukio  yanayokuzunguka  kwa  macho  ya  utam- 
buzi.  Mwenyezi  Mungu  amewaalika  waja  wake  waangalie 
matukio  yanayowazunguka  kwa  uoni  wa  mbali  na  kuchukua 
mazingatio,  katika  aya  nyingi  amesema: 

“Je!  Hawamtazami  ngamia  jinsi  alivyo  umbwa, 
na  mbingu  jinsi  ilivyo  inuliwa,  na  milima  jinsi  ilivyo 
thibitishwa,  na  ardhi  jinsi  ilivyo  tandazwa?”®^ 

Baada  ya  kuzitaja  neema  nyingi  za  Mwenyezi  Mungu 
ndani  ya  Qur’an,  kisha  Mwenyezi  Mungu  mara  nyingi 
amekuwa  akiwaita  watu  ‘enyi  watu  wenye  kuzingatia’®®...Na 
anawataka  wauangalie  ulimwengu  kwa  jicho  la  utamhuzi.  Aya 
nyingine  nyingi  sawa  na  hizi  zinauliza: 

“Basi  hamfikiri?  Basi  hamtafakari?  Basi  hamtumii 
akili”!'”’ 

Hivyo  mwanadamu  amealikwa  auangalie  ulimwengu  si 
kwa  mtazamo  wa  kawaida  usio  wa  kiakili  bali  kwa  uoni  wa 
mbali  na  akili  ya  kuelewa  hekima  yake. 

Aya  zifuatazo  kutoka  ndani  ya  Qur’an  zinaonyesha 
umuhimu  wa  kuangalia  mbali: 

“Hakika  ilikuwa  ni  Ishara  kwenu  katika  yale  majeshi 
mawili  yalipo  pambana.  Jeshi  moja  likipigana  katika  Njia  ya 
Mwenyezi  Mungu,  na  jingine  kafiri  likiwaona  zaidi  kuliko 
wao  mara  mbili,  kwa  kuona  kwa  macho.  Na  Mwenyezi 
Mungu  humuunga  mkono  amtakaye  kwa  nusura  yake. 
Hakika  katika  hayo  yapo  mazingatio  kwa  wenye  macho” 
(Al-Imran,  3:13). 

“Na  wakumbuke  waja  wetu,  Ibrahim  na  Is-haqa  na 
Yaa’qubu  walio  kuwa  na  nguvu  na  busara.  Sisi  tumewak- 

98.  Qaf,  6;  Yunus  101;  Ghashiyah  17-20;  Nur,  43;  Haj,  63;  Ra’d  3;  Anbiya  31;  Nahl  65; 

Rum,  50;  Muhammad  10. . . 

99.  AFI  Imran,  13;  Nur,  44;  Hashr,  2... 

100.  An’am,  50;  Baaara,  219,  266;  Muhammad,  24;  Nisa,  82;  Yasin  68... 

husisha  wao  kwa  sifa  ya  ukumbusho  wa  Akhera.  Na  hakika 
wao  kwetu  sisi  ni  wateuliwa  waho  bora”  (Sad,  45-47). 

“Sema:  Hii  ndiyo  Njia  yangu  -  ninalingania  kwa 
Mwenyezi  Mungu  kwa  kujua  -  mimi  na  wanao  nifuata. 
Na  ametakasika  Mwenyezi  Mungu!  Wala  mimi  si  katika 
washirikina”  (Yusuf,  12:108). 

Matukio  ya  wema 

Siku  moja  Mjumbe  wa  Mwenyezi  Mungu  (^)  aliulizwa: 

“Ewe  Mtume!  Je  umewahi  kumuabudia  yeyote  kinyume 
na  Mwenyezi  Mungu?”  Jibu  lilikuwa: 

“Hapana” 

Kisha  aliulizwa: 

“Je  umewahi  kunywa  pombe?” 

Alijibu: 

“Hapana,  kamwe!  Hata  kabla  ya  kukifahamu  Kitabu 
na  imani  ya  kweli  nilifahamu  kuwa  vitu  hivyo  vilikuwa  ni 
kinyume  na  imani”  (Diyarbakrf  1, 254-255). 

Kwa  asili  Mjumbe  wa  Mwenyezi  Mungu  (^)  aliumbwa 
na  kupewa  akili  ya  hali  ya  juu,  uoni  wa  mbali  na  utambuzi. 


Miaka  mitano  kabla  ya  utume  wa  Mjumbe  wa  Mwenyezi 
Mungu  (^)  kuanza  maquraysh  walitaka  kuijenga  tena 
Al-kaaba.  Mjumbe  wa  Mwenyezi  Mungu  (^)  pamoja  na 
mjombwa  wake,  Abbas  walisaidia  katika  kazi  hii.  Ulipofika 
wakati  wa  kuweka  jiwe  jeusi  mahali  pake  kila  kabila  lilitaka 
lipate  heshima  ya  kuliweka  lenyewe  na  hivyo  yakatokea 

malumbano  makubwa.  Tukio  lile  lilipelekea  wivu  na 
uroho  kiasi  kwamba  damu  ikakaribia  kumwagika.  Watoto 
wa  AbduDarr  walileta  bakuli  lililojaa  damu  na  kuweka 
makubaliano  na  watoto  wa  Adiy  ibn  Ka’b  ya  kupambana 
mpaka  kufa  na  hivyo  wakajiandaa  kwa  ajili  ya  vita.  Ili 
kuimarisha  kiapo  chao  walizamisha  mikono  yao  ndani  ya 
bakuli  la  damu.  Maquraysh  walibakia  katika  hali  hii  kwa 
takriban  masiku  manne  au  matano. 

Mara  mtu  mzima  kupita  wote  miongoni  mwa  maquraysh 
aliyeitwa  Abu  Umayya  alisema  kwa  sauti  ya  juu: 

“Enyi  watu  wangu.  Sisi  tunachotaka  ni  wema  na  wala 
hatutaki  ubaya.  Msiingie  kwenye  mashindano  ya  wivu  wen- 
yewe  kwa  wenyewe.  Acheni  kugombana.  Kwa  kuwa  hatuj  aweza 
kusuluhisha  jambo  hili  sisi  wenyewe  basi  ngoja  tumteue 
yeyote  atakayekuwa  wa  kwanza  kuingia  kwenye  Al-kaaba  ili 
ahukumu  kati  yetu.Na  wote  turidhike  na  hukumu  yake”.  Na 
kisha  akawaonyesha  Bani  Shaybah,  mlango  wa  Al-Kaaba. 

Wakati  ule  ule  Mjumbe  wa  Mwenyezi  Mungu  (^)  aka- 
jitokeza  mlangoni.  Tabasamu  likadhihirika  kwenye  uso  wa 
kila  aliyekuwa  pale  kwani  aliyekuja  alikuwa  ni  Muhammad 
muaminifu.  Upendo,  heshima  na  uaminifu  wa  maquraysh 
juu  ya  Mjumbe  wa  Mwenyezi  Mungu  (^)  ulikuwa  ukikua 
siku  baada  ya  siku.  Kila  walipotaka  kuchinja  ngamia 
walikuwa  wakimtafuta  Mjumbe  wa  Mwenyezi  Mungu  (^) 
na  kumuomba  afanye  maombi  ya  baraka  katika  jambo  lile.^”^ 

Ndio  maana  punde  tu  walipomuona  walisema: 

‘Angalieni,  ni  Al-  amin  (Muaminifu).  Tunamkubali  awe 
hakimu  miongoni  mwetu”. 


101.  Abdurrazzak,  V,  319;  Ibn  Kathir,  A1  Bidaya,  II,  304. 

Walimuelezea  tatizo  lao.  Kisha  akamchagua  mtu  mmoja 
kutoka  kila  kabila  na  kisha  akavua  joho  lake  na  kulitandika 
chini.  Kisha  akaliweka  lile  jiwe  jeusi  katikati  ya  joho  lake  na 
kumwambia  kila  mtu  kutoka  katika  kila  kabila  ashikilie  pembe 
yake.  Wakalinyanyua  na  kulipeleka  lile  jiwe  lililobarikiwa 
kwa  namna  ile  na  kisha  Mjumbe  wa  Mwenyezi  Mungu 
(^)  akalichukua  na  kuliweka  mahali  pake.  Kwa  namna 
hii  Mjumbe  wa  Mwenyezi  Mungu  (^)  akawa  ameepusha 
kutokea  kwa  vita  kati  ya  makabila  na  kuonyesha  kiwango 
chake  cha  akili  na  uoni  wake  wa  mbali.  (Ibn  Hisham,  1, 209-214; 
Abdurrazzak,  V,  319). 

Upevu  wa  akili  aliouonyesha  Mjumbe  wa  Mwenyezi 
Mungu  (^)  katika  vita  vyote  alivyopigana  katika  njia  ya 
Uislamu,  na  uoni  wake  wa  mbali  aliouonyesha  katika  mika- 
taba  ya  amani,  hasa  ule  wa  Hudaybiya,  na  wakati  wa  kuit- 
waa  Makka  pale  Hunayn,  na  mbinu  zisizo  za  kawaida 
alizozionyesha  pale  Taif  na  haki  aliyoisimamisha,  vyote  hivi 
vilikuwa  ni  vya  hali  ya  juu  na  vitukufu  kiasi  kwamba  haku- 
kuwa  na  mtu  wa  kawaida  ambaye  angeliweza  kuvifanya. 

Na  wakati  mwingi  watu  wamekuwa  na  hamasa  ya  kuwa- 
amini  watu  wenye  uoni  wa  mbali  na  wenye  hulka  madhubuti. 


Pindi  ilipothibitika  kuwa  nabii  Yusuf  hakufanya  uhalifu 
wowote  na  hivyo  kutaka  kuachiwa  huru  alitumiwa  Mjumbe 
ili  ampe  taarifa  ile.  Hata  hivyo  Yusuf  hakutaka  kuondoka 
jela  mpaka  itakapokuwa  Mfalme  amefahamu  fika  ni  nini 
kilikuwa  kimetokea,  na  jambo  lile  likawekwa  wazi  na  kila  mtu 
akakubali  kuwa  yeye  hakuwekwa  jela  kwa  haki.  Kwa  kutumia 
akili  yake  na  kuonyesha  msimamo  aliwazuia  wale  waliokuwa 
wakimuonea  wivu  wasisababishe  madhara  zaidi.  Alikubali 

kuachiwa  huru  kutoka  jela  pale  tu  itakapothibitishwa  kuwa 
alifungwa  kwa  mashitaka  ya  uongo  na  hivyo  hakutendewa 
haki  na  hivyo  kuwa  huru  dhidi  ya  dhana  ile  ya  uongo. 

Hii  ndio  sababu  waislamu  hawana  budi  kujifunza  kutoka 
kwa  Yusuf  na  kuwa  makini  katika  kuinua  dhana  yoyote  dhidi 
ya  wengine  na  kuzuia  watu  wasiwadhanie  vibaya. 


Hata  wakati  nabii  Suleiman  (SSS')  alipokuwa  bado  mdogo 
alikuwa  na  akili  ya  hali  ya  juu  na  utambuzi.  Mjumbe  wa 
Mwenyezi  Mungu  (^)  anasimulia  tukio  lifuatalo  ambalo 
linaendana  na  sifa  hii  ya  nabii  Suleiman: 

“...wakati  fulani  kuUkuwa  na  wanawake  wawili  ambao 
walikuwa  wanatembea  njiani  pamoja  na  watoto  wao.  Mara 
mbwa  mwitu  akatokea  na  kukimbia  na  mtoto  wa  mwanamke 
mtu  mzima.  Kisha  yule  mwanamke  akamwambia  yule  mwa- 
namke  mwenzake  (ambaye  ni  kijana): 

“Mbwa  mwitu  amekimbia  na  mtoto  wako”.  Yule  mwa- 
namke  mwingine  akajibu: 

“Hapana,  amemchukua  mtoto  wako”. 

Kisha  wanawake  hawa  wawili  wakaenda  kwa  nabii  Daudi 
ili  ahukumu  kati  yao.  Nabii  Daudi  (SSS')  akahukumu  kuwa 
mtoto  ni  yule  mwanamke  mtu  mzima^°^.  Baada  ya  kuondoka 


102.  Moja  ya  sifa  za  Mitume  ni  'ismah'  yani  kutokuwa  na  dhambi.  Hata 
hivyo  hawajakingwa  na  'zelle’,  au  kufanya  makosa  madogo  madogo, 
kutokana  na  kuwa  wanadamu.  Zelle  ni  makosa  yanayofanywa  na 
Mitume  bila  ya  kujitambua.  Kuna  hekima  nyingi  katika  haya.  Wakati 
mwingine  kutokana  kutokea  makosa  haya  Allah  Mtukufu  huteremsha 
maamrisho.  Wakati  mwingine  anataka  Mitume  wahisi  udhaifu  wao 
wa  kibinadamu  na  wakati  mwingine  anataka  kuwakumbusha  watu 
kuwa  hawa  watu  wasio  wa  kawaida  nao  pia  ni  wanadamu  na  wao  pia 
wanaweza  kukosea  na  hivyo  kuzuia  wasitukuzwe. 

- 

pale  walienda  kwa  Suleiman  ambaye  ni  mtoto  wa  nabii  Daudi 
na  kumuomba  ahuku  kati  yao.  Suleiman  akawaambia: 

“Nileteeni  kisu.  Akataka  amgawe  mtoto  yule  (aliyebaki) 
kati  yao  wawili”. 

Mara  yule  mama  kijana  ambaye  ndiye  mama  halisi  wa 
mtoto  yule  akasogea  mbele  na  kusema: 

“Hapana,  tafadhali  acha!  Mwenyezi  Mungu  akurehemu. 
Huyu  mtoto  ni  wa  huyu  mwanamke” 

Kutokana  na  haya  Suleiman  akahukumu  kuwa  mtoto  ali- 
kuwa  ni  wa  yule  mwanamke  kijana”  (Bukhari,  Anbiya,  40). 


Kuna  kisa  kutoka  kwenye  kitabu  Ara/s-i  Majalis  ambacho 
kiko  kama  ifuatavyo: 

Kulikuwa  na  wanawake  wawili  ambao  walikuwa  na  uoni 
wa  mbali.  Wote  wawili  walimtambua  vyema  nabii  Musa. 

Mmoja  wapo  ni  Asia,  mke  wa  Firauni.  (Pindi  Musa 
alipoletwa  kwenye  kasri  akiwa  kwenye  kikapu,  moyo  wake 
ulimpenda  na  akaamua  kumchukua  na  kumpeleka  kwa 
Firauni  na  kumwambia: 


“Muache  mtoto  huyu  awe  tufaha  la  macho  yetu. 
Usimchinje”. 


Mwingine  ni  binti  wa  nabii  Shuaib.  Alitambua  tabia  nzuri 
ya  Musa  na  kumwambia  baba  yake: 


“Baba  mpendwa!  Muajiri  ili  achunge  wanyama  wetu. 
Atakuwa  mbora  miongoni  mwa  wengine  ambao  huwa 
unawaajiri,  yeye  ni  mwenye  nguvu  na  muaminifu  mno”. 

Kwa  uoni  wake  wa  mbali,  Safura  ambaye  ni  binti  wa 
Shuaib  aliitambua  hali  ya  uaminifu  ya  Musa  kwa  usahihi. 
Alipoulizwa  aliwezaje  kufanya  hivi  alijibu: 

“Hakuangalia  hata  nyuso  zetu.  Na  alipokuwa  anatembea, 
alitembea  mbele  yetu.  Kwa  namna  hii  tuligundua  kuwa 
alikuwa  ni  mtu  muaminifu  mno” 


Inamuwajibikia  kila  Muislamu  kupata  mgao  wake  wa 
fatanah  juu  ya  Mitume,  yani  ufahamu  wao  unaotoka  moyoni, 
uoni  wao  wa  mbali  na  utambuzi  wao  na  kutumia  neema 
hii  katika  njia  iliyo  bora.  Muislamu  hana  budi  kufahamu  ni 
kipi  cha  kusema  na  kukisema  kwa  mtu  sahihi,  kwa  muda 
muafaka,  katika  njia  sahihi  na  katika  sehemu  sahihi. 

Kwa  mfano  werevu  aliouonyesha  Jafar  Tayyar  (4®)  wakati 
anaongea  na  mtawala  wa  Abyssinia  katika  kumfahamisha 
kuhusu  Uislamu  ni  wenye  maana  sana  katika  kuonyesha 
utambuzi  ambao  Muislamu  anatakiwa  awe  nao.  Pindi  mtawala 
huyu  wa  kikiristo  alipomuomba  Jafar  Tayyar  (4®)  amsomee 
baadhi  ya  aya  ndani  ya  Qur’an  hakukimbilia  kumsomea  aya 
ambazo  zinawakemea  makafiri,  kinyume  chake  alisoma  aya 
ambazo  zimemtaja  nabii  Issa  na  mama  yake  Mariam.  Baada 
ya  kuzisikiliza  aya  hizi  zenye  kuvutia  kwa  umakini  mkubwa, 
mtawala  huyu  akasema  yafuatayo  huku  macho  yake  yakiwa 
yamejawa  na  machozi: 

“Hakika  maneno  haya  yametoka  kwenye  chanzo  kile  kile 
ambacho  Issa  alikitumia  kutuletea  ujumbe”.  Baada  ya  muda 
mfupi  akaingia  kwenye  Uislamu.  (Ibn  Hisham,  I,  358-360). 

Kutokana  na  masimulizi  ya  Anas  (4®)  mwenyewe  siku 
moja  alipokuwa  anaenda  kumtembelea  Othman  (4®)  alimu- 
ona  mwanamke  mmoja  njiani.  Uzuri  wa  mwanamke  yule 
ulimvutia  sana.  Wakati  bado  fikra  za  yule  mwanamke  zipo 
kichwani  mwake  akafika  kwa  Othman  (4&).  Othman  akam- 
wambia: 

“Ewe  Anas.  Unaingia  kwangu  wakati  bado  alama  za  zinaa 
zimebakia  machoni  mwako”. 

Anas  (4a)  alishtushwa  na  maneno  haya  hivyo  akaamua 
kumuuliza: 

“Je  kuna  ufunuo  ambao  bado  unaendelea  hata  baada  ya 
Mjumbe  wa  Mwenyezi  Mungu  (^)  kuiaga  dunia?” 

Othman  (4®)  akajibu: 

“Hapana,  huu  ni  uoni  wa  mbali  na  mtazamo  ulio  sahihi”. 


Pindi  Abdullah  ibn  Omar  (4®)  aliposikia  kuwa  Hussein 
(4e)  ambaye  ni  mjukuu  wa  Mtume,  ameondoka  na  anaelekea 
Iraq,  upesi  aliondoka  na  kumfuata.  Baada  ya  kusafiri  kwa 
siku  tatu  mwishowe  alimpata  na  kumuuliza: 

“Ewe  Hussein!  Unaenda  wapi?” 

Hussein  (4®)  akajibu: 

“Ninaenda  Iraq”.  Ibn  Omar  akamuangalia  Hussein  na 
kugundua  kuwa  amebeba  kifurushi  cha  karatasi.  Hussein 
akamwambia: 


103.  Kushayri,  Risale,  uk  238. 

“Hizi  ni  barua  kutoka  kwa  watu  wa  Iraq”.  Ibn  Omar 
akamwambia: 

“Usidanganyike  na  barua  zao  wala  usiende  kwao” 

Kadiri  Ibn  Omar  alivyomsisitiza  Hussein  asiende  lakini 
yeye  alishikilia  kuwa  ni  lazima  aende. 

“Kama  mimi  sitaenda  basi  ni  nani  atakayeenda?”  akasema. 
Kisha  Ibn  Omar  akaongea  na  Hussein  (4®)  kama  ifuatavyo: 

“Kama  ni  hivyo  basi  ngoja  nikukumbushe  hadith  moja 
ya  Mtume: 

Siku  moja  malaika  Jibril  alikuja  kwa  Mtume.  Akamuacha 
achague  ama  aendelee  kubaki  kwenye  dunia  hii  au  aende 
akhera.  Mjumbe  wa  Mwenyezi  Mungu  (^)  alichagua  akhera 
na  kuiacha  dunia.  Wewe  ni  sehemu  ya  Mtume.  Ninaapa 
kwa  jina  la  Mwenyezi  Mungu  kuwa  hakuna  hata  mmoja 
miongoni  mwenu  ahl’ul  bayt  (familia  ya  Mtume)  ambaye 
ataendelea  hapa  duniani  mpaka  siku  ya  kiama,  yani  hutakuja 
kumiliki  utajiri,  mali  wala  wadhfa  au  sifa  kwa  muda  mrefu. 
Kinachokuzuia  kuendelea  ndani  ya  dunia  hii  ni  kwamba 
akhera  ni  bora  zaidi  kwako  na  tayari  umeshaichagua  na 
kuiacha  hii  dunia. 


Hata  hivyo  Hussein  (4®)  hakukubali  kurudi  pamoja  na  Ibn 
Omar.  Alipoona  hivi  Abdullah  ibn  Omar  (4®)  akamkumbatia 
huku  anatokwa  na  machozi  na  kisha  akasema: 


“Namuomba  Mwenyezi  Mungu  akulinde,  unakifuata  kifo 
chako”.  (Ibn  Kathir,  Al-Bidaya  VIII,  152;  Zahabi,  Siyar,  III,  296). 


Pia  kaka  wa  Hussein  (4®)  ambaye  ni  Hasan  (4®)  ali- 
muandikia  barua  Muawiya  ili  kuondoa  matatizo  na  mta- 

faruku  uliokuwa  umejitokeza  baina  ya  waislamu  na  ili  kuzuia 
damu  ya  yeyote  isimwagwe.  Kisha  akajitoa  kwenye  ukhalifa. 

Hivyo  matukio  haya  yanadhihirisha  uoni  wa  mbali  wa 
Abdullah  ibn  Omar  (4®)  juu  ya  maumivu  na  matatizo  yata- 
kayoipata  familia  ya  Mjumbe  wa  Mwenyezi  Mungu  (^) 
kutokana  na  kujitolea  kwao  muhanga,  kuwajibika  kwao  na 
kupenda  kuutumikia  Uislamu. 

Abdulqadir  Jaylani  (q.a)  anasimulia  tukio  lililomtokea 
yeye  mwenyewe: 

Siku  moja  niliona  mwanga  unanimulika  machoni 
mwangu  na  huku  umetanda  kwenye  anga  yote.  Nilipokuwa 
ninajaribu  kuangalia  ilikuwa  ni  kitu  gani  mara  nikasikia  sauti 
kutoka  kwenye  ule  mwanga: 

“Ewe  Abdulqadir.  Mimi  ni  Mola  wako.  Nimeridhia  na 
amali  zako  ulizozifanya  mpaka  sasa  kiasi  kwamba  nimeku- 
halalishia  vilivyokuwa  haramu”. 

Hata  hivyo  punde  tu  sauti  ilipokoma  nikagundua  kuwa 
ilikuwa  inatoka  kwa  shetani  na  hivyo  nikasema: 

“Achanana  mimi  ewe  uliyelaaniwa.  Mwanga  ulionionyesha 
ni  giza  la  milele”. 

Baada  ya  haya  shetani  akasema: 

“Kwa  mara  nyingine  tena  umeweza  kuniepuka  kutokana 
na  hekima  na  utambuzi  aliokujaalia  Mola  wako.  Lakini 
nimefanikiwa  kuwatoa  mamia  ya  watu  katika  njia  kwa  kutu- 
mia  njia  hii”.  Kisha  akatoweka. 

Nikanyanyua  mikono  yangu  mbinguni  na  kumshukuru 
Mwenyezi  Mungu  kwa  ajili  neema  hii  aliyonijaalia. 

Mtu  mmoja  aliyekuwa  akisikiliza  haya  maneno  yangu 
aliniuliza: 

“Ewe  Abdulqadir,  ulijuaje  kuwa  yeye  ni  shetani?” 

Nikamjibu: 

“Kutokana  na  alichokisema  cha  kuhalalisha  vilivyo 
haramu  kwa  ajili  yangu...” 

Huu  ni  aina  ya  utambuzi  ambao  kila  mmoja  wetu 
anauhitaji  katika  maisha  yake  yote. 


Wakati  wa  kipindi  kigumu  cha  dola  ya  Uthmainiyya, 
wakati  ambao  watoto  wa  mfalme  wanashindana  kwa  ajili 
ya  kiti  cha  enzi,  jamii  ilikuwa  na  ustahimilivu  na  ufahamu 
mkubwa  wa  historia  kwa  kiwango  ambacho  watu  wa  leo 
hawakifikii.  Hawakuonyesha  upendeleo  miongoni  mwa 
wale  wana  wa  mfalme,  na  waliamua  kusubiria  matokeo  ya 
ule  upinzani  uliokuwa  umejitokeza  kati  yao.  Ndio  maana 
pindi  Musa  Chelebi  alipowasili  katika  vitongoji  vya  Bursa 
ambao  ulikuwa  mji  mkuu  kwa  wakati  ule,  watu  waliwatuma 
wawakilishi  wao  waende  kwake  na  kumwambia: 


“Hakuna  yeyote  kati  yetu  ambaye  anakuunga  mkono  wala 
anayekuchukia.  Kama  ndugu  wewe  lishughulikie  suala  hili 
mwenyewe.  Wala  usituhusishe  sisi  katika  huu  upinzani  wenu 
usije  ukafungua  vidonda  ambavyo  havitawezekana  kupona 
tena.  Utii  wa  askari  walio  chini  yako  ni  deni  la  dhamiri  yako 
kwa  wana  wa  mfalme.  Hata  hivyo  ombi  letu  kwako  ni  kuwa 
usije  ukaruhusu  huu  mtafaruku  ukaligawa  taifa  letu...” 

Na  hivyo  ikawa  nguvu  kubwa  iliyozuia  mgawanyiko  wa 
dola  ya  Uthmainiyya  imetoka  kwa  hawa  watu  waliokuwa  na 
uoni  wa  mbali,  utambuzi,  busara  na  tabia  njema.  Kinyume 
chake  kama  inavyoweza  kuonekana  katika  mataifa  mengine 
mengi  kungelitokea  umwagaji  wa  damu  na  vurugu  miongoni 
mwa  watu  kutokana  na  uungaji  mkono  mbaya  na  kumfuata 
kiongozi  mmoja. 


Timurlane  ambaye  alimshinda  Yildirim  Bayazid  pale 
Ankara,  aliagiza  watu  wa  dola  ya  Uthmainiyya  wawabpe  fed- 
ha  ya  ulinzi  wao,  jambo  ambalo  liliendelea  kwa  miaka  mingi. 

Baada  ya  pale  Ilhans  akaendeleza  makubaliano  haya 
akidai  kuwa  yeye  amechukua  nafasi  ya  Timur.  Makubaliano 
haya  yaliendelea  mpaka  kipindi  cha  Murad  Han  wa  pili. 
Wakati  wa  utawala  wake  dola  ya  Uthmainiyya  ikapata  tena 
nguvu  yake  na  watu  wakamuambia  Sultani  maneno  yafuatayo: 

“Ewe  Sultani  wetu.  Kwa  nini  bado  unaendelea  kuwalipa 
hawa  watu  fedha  za  ulinzi? 

Si  tuachanane  nao  tu...” 


Murad  wa  pili  ambaye  alikuwa  mtawala  mwenye  akili  na 
busara  nyingi  alitoa  jibu  lifuatalo  kutokana  na  ombi  lao: 


“Wao  bado  hawafahamu  kupanda  kwetu  na  nguvu  yetu 
ya  sasa.  Kama  hatuwapatia  fedha  wanayoihitaji  watakusanya 
jeshi  ingawa  litakuwa  dogo  na  kupambana  na  sisi.  Ingawa 
tutawashinda  lakini  damuya  waislamu  itakuwa  imemwagika... 
Hivyo  acheni  tuendelee  kuwalipa  hizo  fedha  wanazozihitaji. 
Sitaki  kumwaga  damu  ya  waislamu  kwa  ajili  ya  fedha... 

Hata  hivyo  mnaweza  kuonyesha  uimara  wa  jeshi  letu 
kwenye  misafara  ya  Ilhans  ili  muwafanye  wafahamu  nguvu 
yetu  na  uimara  wetu.  Kwa  namna  hii  hawatathubutu  kuchukua 
fedha  ya  ulinzi  kutoka  kwenye  taifa  lililostawi  na  bora  kuliko 
lao...” 

Na  kwa  namna  hii  mambo  yakawa  kama  ambavyo  Murad 
wa  pili  alitabiri. 


Sababu  moja  wapo  iliyomfanya  Murad  wa  piH  asisitize 
kutaka  kwake  mwanae  aliyeitwa  Mehmed  Fatih  wa  pili  aje  kukalia 
kiti  chake  baada  yake  ilikuwa  ni  uwezo  aliokuwa  ameuona  ndani 
yake.  Kwani  wakati  bado  ana  umri  mdogo  mwana  mfalme 
Mehmed  alikuwa  akitafakari  na  kufanya  mambo  ambayo 
hata  watu  wazima  hawakutarajia  kuwa  angeliweza  kuyafanya. 
Alikuwa  akimuuliza  baba  yake  maswali  mazito  mno.  Siku  moja 
alimuona  baba  yake  akiwa  katika  bustani  la  kasri  akamkimbiha. 
Baada  ya  kumuuHzia  haH  yake  alimwambia: 

“Ewe  baba  yangu  Sultani.  Sifahamu  hekima  yake  lakini 
nakuona  licha  ya  majukumu  makubwa  na  mzigo  uHoko 
mabegani  mwako  hakuna  dalili  za  uzee  kwako  tofauti  na 
ninavyoona  kwa  watu  wengine  walio  na  umri  mkubwa. 
Umezeeka  kama  watu  wengine  lakini  wewe  hujapinda 
kama  wao.  Ingawa  umepitia  misukosuko  mingi  lakini  bado 
una  nguvu,  ushupavu  na  uhodari  kama  wa  kijana  na  bado 
unaweza  kutumia  akili  yako  na  uwezo  wako  kwa  usahihi. 
Naangalia  na  nakuona  wewe  ni  mshindi  kwenye  uwanja 
wa  mapambano.  Naangalia  na  nakuona  wewe  ni  mwalimu 
mwenye  busara  katika  uwanja  wa  kujifunza.  Naangalia  tena 
na  nakuona  wewe  ni  daruwesh  ambaye  unawatumikia  watu 
kwa  moyo  safi...hakuna  masiku  yanayopita  ambayo  ni  yako 

mwenyewe.  Unawezaje  kukusanya  nguvu  na  kuyafanya 
yote  haya  bila  ya  kupinda  mgongo  wako.  Wewe  ni  kama 
kijana  mwenye  msimamo  na  ufahamu.  Umeweza  kuihifadhi 
hiyo  roho  yako  laini.  Jambo  hili  limewezekanaje  baba? 
Akili  kuendelea  kushughulishwa  inatosha  kumchakaza 
na  kumchosha  mtu,  lakini  kwako  hakukuleta  mabadiliko 
yoyote  wala  hakukuvuruga  hali  yako  ya  amani.  Ni  dawa 
gani  unayoitumia  kwa  ajili  ya  hali  yako  hii  isiyo  ya  kawaida? 
Ni  dawa  gani  unayokunywa  kwa  ajili  ya  uwezo  wako  huo 
mkubwa  wa  akili?  Tafadhali  nifundishe  na  mimi  ili  niweze 
kufuata  njia  yako...” 

Huku  akiwa  ameshtushwa  na  maswali  kutoka  kwa  mtoto 
wake  mdogo  lakini  wakati  huo  huo  akiwa  amefurahishwa 
mno  Murad  wa  pili  alitoa  maneno  yafuatayo  ya  kihistoria 
kama  ushauri  kwa  mwanae: 

“Ewe  mwanangu  mpendwa.  Umenifurahisha  sana. 
Namuomba  Mola  wetu  Mtukufu  ambaye  anaabudiwa  na 
ulimwengu  mzima  na  kila  kilichomo  ndani  yake  akuzidishie 
vipawa  vya  kipekee  ambavyo  amekujaalia.  Mwenyezi  Mungu 
akujaalie  uendelee  na  mwenendo  wako  huo  huo. 

Ewe  mwanangu.  Bila  kujali  ni  kipi  kinasemwa  na  yeyote, 
ninaamini  kuwa  wale  watu  wanaoishi  kulingana  na  misingi 
ya  usawa  na  kuiaga  hii  dunia  kwa  moyo  safi  watakutana 
na  neema  zisizo  na  kifani  ambazo  ni  vigumu  kuzifikiria. 
Sina  shaka  juu  ya  hili.  Ndio  maana  ninajaribu  kumuabudu 
Mwenyezi  Mungu  kwa  moyo  safi  na  kwa  moyo  wangu  wote. 
Ninaamini  kuwa  Mwenyezi  Mungu  atanilipa  kutokana  na 
magumu  ya  hii  dunia  niliyoyapitia  na  ninajikinga  kwake 
katika  kila  jambo.  Kwa  kuongezea  ni  kwamba  ninaamini 


MWENENDO  WA  KIISLAMU  NA  SILKA  YA  MOYO 


kuwa  katika  makadirio  aliyoniandikia  kuna  wepesi  mkubwa 
na  furaha  kwa  ajili  yangu. 

Ewe  mwanangu.  Hauna  budi  kujiepusha  na  kuamini 
au  kupumbazwa  na  kila  neno  linalosemwa.  Ni  muhimu 
kuchukua  na  kuchunguza  undani  wa  kila  jambo  na  kulileta 
karibu  na  ufahamu  wako. 

Kama  ilivyo  kwa  tunda  haliwezi  kuliwa  mpaka  likomae, 
pia  wale  watu  walioishi  kwa  muda  mrefu  na  walio  na  ujuzi 
na  uzoefu  daima  ni  wale  wanaochaguliwa  miongoni  mwa 
wenzao.  Kinyume  chake  kula  zabibu  ambazo  hazijakomaa 
wakati  zilizokomaa  zipo  ndani  ya  uwezo  wako  ni  udhaifu  wa 
akili  yako. 

Ewe  mwanangu.  Muda  baada  ya  muda  huwa  ninawa- 
kumbuka  mababu  zangu  waliotangulia.  Na  wakati  mwin- 
gine  ninatafakari  namna  utakavyokuwa  mwisho  wa  vizazi 
vinavyokuja  baada  yangu.  Sifa  zote  njema  anastahiki  Mwen- 
yezi  Mungu  ambaye  ametujaalia  kufikia  siku  hii  ambayo  tuna 
mapenzi,  heshima  na  utii  juu  yake.  Ninatumani  nitaendelea 
kufuata  njia  hii  hii  baada  ya  siku  ya  leo.  Namna  nilivyokuja 
katika  dunia  ndivyo  ambavyo  ninataka  niondoke. 

Eahamu  kuwa-  kuendelea  kwa  jambo  lolote  hakutegemei 
nguvu  kubwa,  upanga,  ushujaa  au  ukali.  Cha  muhimu  ni 
akili,  busara,  tahadhari,  subira,  utambuzi  na  kupewa  mitihani 
mbalimbali.  Mbinu  ya  kwanza  daima  haifai  na  ina  madhara 
makubwa.  Na  ya  pili  haiwezi  kukufikisha  popote  yenyewe. 
Hauna  budi  kuzitumia  zote  ili  kufikia  kwenye  mafanikio 
makubwa.  Usisahau  ushindi  mkubwa  wa  mababu  zetu. 
Ingawa  juu  juu  wanaoneka  walipata  ushindi  chini  ya  kivuli 
cha  upanga  lakini  ukweli  ni  kwamba  hayo  yaliwezekana  kwa 
kupitia  akili,  mantiki  na  upendo. 

Ewe  mwanangu.  Usijitenge  na  haki  hata  kama  kwa  kiasi 
kidogo.  Kwani  Mwenyezi  Mungu  aliye  juu  zaidi  ni  muadilifu 
na  anawapenda  waadilifu.  Kwa  namna  moja  wewe  ni 
mwakilishi  wake  hapa  ardhini.  Ameamua  kukujaalia  neema 
na  fadhila  nyingi  na  amekufanya  uwe  kiongozi  wa  watu. 
Kamwe  usisahau  jambo  hili... 

Ewe  mwanangu.  Katika  dunia  hii  kuna  watu  wa  aina  tatu: 

Kundi  la  kwanza  ni  la  wale  watu  wenye  akili  na  wenye 
kutafakari  katika  mambo  yao,  na  ambao  wanafikiria  mambo 
yajayo  na  ambao  ni  wa  kawaida  na  si  watu  wa  ajabu. 

Kundi  la  pili  ni  la  wale  ambao  wamejiweka  mbali  na 
kufahamu  ni  njia  ipi  iliyonyooka  na  ni  ipi  iliyopinda.  Hata 
hivyo  hawakufikia  kwenye  hali  hii  kwa  kutaka  wenyewe  bali 
ni  matokeo  ya  ushawishi  wa  wale  wanaowazunguka.  Pindi 
wanaposhauriwa  huwa  wanarudi  katika  njia  iliyonyooka; 
wanakubali  ukweli  na  wanatafakari  juu  ya  maneno  wana- 
yoambiwa.  Lakini  wakati  mwingi  wanaishi  kulingana  na 
wanayoyasikia  kwa  watu  wanaowazunguka. 

Kundi  la  tatu  ni  la  wale  ambao  hawafahamu  chochote 
kinachoendelea  na  wala  hawazingatii  ushauri  na  tahadhari 
wanazopewa.  Wao  wanafuata  matamanio  yao  pekee  na 
wanajiona  wanafahamu  kila  kitu.  Hawa  ni  watu  hatari  mno. 

Ewe  mwanangu.  Kama  Mwenyezi  Mungu  aliye  juu  zaidi 
amekuumba  ih  uje  kuwa  miongoni  mwa  watu  wa  kundi  la 
kwanza  basi  ninafiirahia  sana  na  ninamsifu  na  kumtukuza  Yeye. 
Na  kama  uko  katika  kundi  la  pili  basi  ninakushauri  usikilize 
ushauri  na  tahadhari  unazopewa.  Lakini  jihadhari!  Usiwe 
miongoni  mwa  watu  wa  kundi  la  tatu.  Wao  hawapo  katika  hali 
Ujk  nzuri  si  mbele  ya  Mwenyezi  Mungu  wala  machoni  mwa  watu. 

Ewe  mwanangu.  Masultani  ni  kama  watu  ambao  wame- 
shikilia  mizani  mikononi  mwao.  Hata  hivyo  Sultani  wa 
kweli  ni  yule  ambaye  ameushikilia  mzani  wake  kwa  usahihi. 
Nakushauri  pindi  utakapokuwa  Sultani  uweke  uwiano  sawa 
katika  mzani  wako.  Hapo  Mwenyezi  Mungu  aliye  juu  zaidi 
atakutakia  kheri.  Atakufanya  uwe  miongoni  mwa  watu  wema. 
Na  Yeye  ni  mjuzi  wa  mambo  yote...” 

Uzuri  ulioje  wa  utambuzi  na  akili  isiyo  ya  kawaida  ya 
baba  na  mwanae... 


Zaidi  ya  aina  mbalimbali  za  huduma  alizoziasisi  Bayazid 
Wali  wa  pili  kama  vile  vituo  vya  misaada,  majengo  makubwa 
na  zahanati,  pia  aliweka  umuhimu  mkubwa  kwenye  sayansi 
na  utamaduni  wa  kiislamu.  Kipindi  alichotawala  kilikuwa  ni 
kipindi  ambacho  misingi  ya  utamaduni  na  ustaarabu  wa  dola 
ya  Uthmainiyya  ilikuwa  imewekwa.  Pindi  Muitalia  maarufu 
ambaye  alikuwa  na  fani  ya  usanifu  majengo  na  uchoraji 
aliyeitwa  Leonardo  da  Vinci  alipomuandikia  Bayazid  wa  pili 
barua  ya  kumuomba  amruhusu  abuni  miradi  ya  ujenzi  wa 
misikiti  na  majengo  mengine  ndani  ya  Istanbul,  mawaziri  wa 
Kubbealti  walifurahi  sana.  Hata  hivyo  Bayazid  wa  pili  ambaye 
alikuwa  na  uelewa  wa  ndani  wa  tasawwuf  alikataa  ombi  lake: 

“Kama  tutakubali  ombi  lake  basi  majengo  ya  taifa  letu 
yatakuwa  kama  makanisa  kimuundo  na  kiroho.  Usanifu  wa 
majengo  yetu  ya  kiislamu  hayatapata  hadhi  yake”. 

Mtazamo  huu  unadhihirisha  akili,  busara  na  usafi  wa 
moyo  wa  Muislamu.  Baada  ya  Bayazid  wa  pili  ardhi  za  wais- 
lamu  ziliongezeka  na  kufikia  kilomita  za  mraba  milioni  24. 

Kwa  namna  hii  sanaa  ya  Uislamu  ilifikia  kilele  chake.  Ili-  ^ 

kuwa  ni  kutokana  na  mtazamo  huu  itikadi  ya  Uislamu  iliweza 
kuonekana  katika  majengo  mbalimbali  ya  ibada  kama  vile 
Selimiye  and  Sulaymaniye,  majengo  ambayo  thamani  yake 
imeweza  kuhifadhiwa  na  itaendelea  hivi  mpaka  siku  ya  kiama. 


Bila  shaka  muhanga  wa  kwanza  wa  Palestina  ni  Abdul- 
hamid  Han  wa  pili.  Alionyesha  umuhimu  mkubwa  katika 
suala  la  Palestina  na  aliwaendea  wayahudi  ambao  walikuwa 
wanaonekana  kama  hawana  hatia  kwa  tahadhari  na  busara 
katika  kupambana  na  matakwa  yao.  Abdulhamid  Han  wa  pili 
alimwambiaTheodore  Hertzl  ambaye  alitaka  kuilipia  dola 
ya  Uthmainiyya  madeni  yake  yote  ya  nje  ili  wawaachie 
waichukue  ardhi  ya  Palestina: 

“Sitauza  hata  kiasi  kidogo  cha  udongo  wa  Palestina. 
Kwani  ardhi  hii  si  yangu,  ni  ya  watu  wangu.  Na  watu  wangu 
waliipata  ardhi  hii  kwa  kumwaga  damu  yao.  Kipande  cha 
ardhi  ambacho  kimepatikana  kwa  damu  ya  shahidi  hakiwezi 
kuuzwa  kwa  ajili  ya  fedha.  Fahamu  kwamba  kamwe  sitaruhusu 
ulaghai  wako  wa  upasuaji  unaotaka  kuufanya  katika  mwili 
wangu”.  Pia  alichukua  tahadhari  kubwa  ili  kuiondoa  hatari  hii 
kubwa  kuliko  hatari  zote. 

Kwa  kufahamu  tunayoyafahamu  leo  hii  tutaweza  kuelewa 
vizuri  uoni  wa  mbali  na  hekima  ya  Abdulhamid  Han  wa  pili. 

Mpaka  leo  hii  jina  lenye  kutumiwa  na  wavulana  wengi 
wa  Palestina  ni  Abdulhamid.  Wapalestina  wanampa  heshima 
kwa  maneno:  “Sisi  ni  yatima  wa  Abdulhamid”. 


Kwa  ufupi  ni  kwamba  uoni  wa  mbali  na  utambuzi  ni  sifa 
muhimu  mno  kwa  muumini.  Shah  Al-Kirmani  anasema: 

“Yeyote  anayeyachunga  macho  yake  kutokana  na  haramu, 
na  akaiweka  roho  yake  mbali  na  matamanio  na  raha  za 
kidunia  zenye  kudanganya;  yeyote  ambaye  ni  muangalifu 
kwa  kile  kilichoko  ndani  yake,  na  ambaye  kwa  nje  anafuata 
sunnah  au  mwenendo  wa  Mtume;  na  yeyote  ambaye  anakula 
kwa  kipato  cha  halali-  mtu  huyu  kamwe  hatapunguziwa  uoni 
wake  wa  mbali  na  utambuzi  wake”. 

22.  Kuutakasa  moyo  na  roho 

Hatua  ya  kwanza  katika  kuelekea  kwenye  tabia  njema 
ambayo  inampelekea  mtu  kuwa  na  sifa  ya  Uislamu  ni  kuitakasa 
nafs‘°^  yako  na  kuusafisha  moyo  wako.  Pia  kusafisha  na 
kutakasa  huku  ni  kigezo  kikubwa  katika  kujua  kuwa  mwisho 
wa  mtu  utakuwa  mbaya  au  wenye  furaha. 

Ili  kuitakasa  nafsi  na  kuusafisha  moyo  kwanza  kabisa 
mtu  hana  budi  kujisalimisha  kutokana  na  matamanio  ya  nafsi 
na  tabia  nyingine  mbaya.  Kila  muumini  hana  budi  kutambua 
udhaifu  wake,  kasoro  zake,  udhalili  wake  na  ujinga  mbele 
ya  ukuu,  nguvu  na  ukamilifu  wa  Mola  wake.  Hawana  budi 
kuyaelekeza  mambo  yao  kama  ambavyo  Mola  wao  anaridhia. 
Pindi  jambo  hili  litakapofanikiwa  basi  nafsi  itafikia  mahali 
panapokubalika,  itakuwa  imejiweka  mbali  na  sifa  yake  yenye 
kulaumiwa  ambayo  ndani  ya  Qur’an  imetajwa  kama  “nafsi 
yenye  kuamrisha  mambo  maovu”'°^. 

Kufanya  juhudi  katika  kuitakasa  nafs  yako  na  kuendelea 
kuwepo  kwenye  hali  hiyo  kwa  moyo  safi  inachukuliwa  kuwa 

104.  Nafs  ni  roho  ya  mwanadamu  ambayo  imeegemea  kwenye  maasi.  Hii  ni  asili 
ya  kiunyama  na  matamanio  ya  mwanadamu.  Neno  nafs  litaendelea  kutumika 
katika  kitabu  hiki  (Maelezo  ya  mfasiri). 

105.  Angalia  Yusuf,  12:53 

ndio  ‘jihadi  kubwa’,  kutokana  na  umuhimu  wake  na  kiwango 
cha  ugumu  wake.  Haya  ndiyo  maneno  aliyoyatumia  Mjumbe 
wa  Mwenyezi  Mungu  (^)  pindi  waliporejea  kutoka  kwenye 
vita  vigumu  vya  Tabuk.  Katika  vita  hivi  maswahaba  walikuwa 
wamesafiri  umbali  wa  kilomita  elfu  moja  kabla  ya  kurejea 
nyumbani.  Walivumilia  njaa  na  kiu  miongoni  mwa  magumu 
mengine.  Nywele  na  ndevu  zao  zibvurugika  na  ngozi  zao 
zilishika  kwenye  mifupa  kutokana  na  njaa.  Ni  wakati  huu 
wabpokuwa  katika  hali  hii  ndipo  Mjumbe  wa  Mwenyezi 
Mungu  (^)  akawaambia  maswahaba  zake: 

“Sasa  hivi  tunarejea  kutoka  kwenye  jihadi  ndogo  na 
kuelekea  kwenye  jihadi  kubwa;  tunatoka  kwenye  vita  kutokana 
na  matakwa  na  msimamo  wa  nafsi  zetu”}°^ 

Katika  hadith  nyingine  nyingi  Mjumbe  wa  Mwenyezi 
Mungu  (^)  amesema: 

“Mujahid  au  mpambanaji  wa  kweli  katika  njia  ya 
Mwenyezi  Mungu  ni  yule  anayepambana  na  nafsi  yake 
mwenyewe”  (Tirmidhi,  Fadailu  al-Jihad,  2/1621;  Ahmad,  VI,  20). 

“Mtu  mwenye  akili  ni  yule  ambaye  anayeingoza  nafsi  yake 
kwa  kuiwajibisha  na  kujiandaa  kwa  kile  kinachokuja  baada 
ya  kifo.  Mpumbavu  ni  yule  ambaye  anafuata  matamanio  ya 
nafsi  yake  lakini  bado  anaendelea  kutarajia  kheri  kutoka  kwa 
Mwenyezi  Mungu”  (Tirmidhi,  Qiyamah,  25/2459;  Ibn  Maja,  Zuhd,  31). 

“Kitu  ninachohofia  zaidi  kwa  umma  wangu  ni  kwamba 
watafuata  matamanio  ya  nafsi  zao”  (Suyuti,  1, 12). 

Mafunzo  ya  kiutume  ya  Mjumbe  wa  Mwenyezi  Mungu 
(^)  yalitokana  na  kuendelea  kupambana  na  nafsi  yake. 


106.  Angalia  Suyuti,  Jamiu  as-Saghir,  II,  73 

Matokea  yake  kutokana  kuitakasa  huku  nafsi  na  kuusafisha 
moyo  maswahaha  amhao  walikuwa  nyuma  yake  wakawa 
watu  wema  ambao  wamesafishwa  dhidi  ya  uchafu  wa  aina 
zote  na  kuwa  kizazi  cha  mfano. 

Ibn  Mas’ud  (4®)  alikulia  chini  ya  maelekezo  na  muongozo 
wa  Mjumbe  wa  Mwenyezi  Mungu  (^)  hivyo  alipitia  katika 
hali  ya  kumsifu,  kumshukuru  na  kumtaja  Mwenyezi  Mungu 
kwa  wingi.  Licha  ya  kuwa  kwake  na  ufahamu  mkubwa 
wa  hadith  aliokuwa  nao  kutokana  na  ukaribu  wake  kwa 
Mjumbe  wa  Mwenyezi  Mungu  (^)  lakini  alisimulia  hadith 
848  kwa  sababu  alikuwa  ni  wa  kipekee  mno  katika  kusimulia 
kitu  chochote  kilichosemwa  na  Mtume.  Ibn  Mas’ud  (4®) 
alidhihirisha  namna  alivyokuwa  chini  ya  uongozi  wa  Mjumbe 
wa  Mwenyezi  Mungu  (^)  kama  ifuatavyo: 

“Tuliathirika  mno  na  hali  ya  kiimani  ya  Mjumbe  wa 
Mwenyezi  Mungu  (^)  kiasi  kwamba  tukaweza  kukisikia 
chakula  tulichokila  wakati  tukifanya  dhikr  ya  Mwenyezi 
Mungu”  (Angalia  Bukhari,  Manaqib,  25). 

Mwanzoni  Ibn  Mas’ud  (4®)  alikuwa  mchunga  kondoo. 
Lakini  baada  ya  kuongozwa  kwenye  Uislamu  na  kupitia 
kwenye  mafunzo  ya  kiimani  ya  Mjumbe  wa  Mwenyezi 
Mungu  (^)  moyo  wake  ukawa  kama  bahari  yenye  kina 
kirefu,  safi  na  laini  na  kuwa  kioo  chenye  kudhihirisha 
utukufu  wa  Mwenyezi  Mungu.  Shule  maarufu  ya  Kufa  ni 
zao  la  swahaba  huyu  maarufu.  Mwanasheria  wa  kiislamu 
maarufu  katika  dunia  hii,  Abu  Hanifa  alipata  mafunzo  yake 
katika  shule  hii.  Wanasheria  wengine  wanaochukuliwa  kuwa 
maarufu  katika  dunia  hii  kama  vile  Solon  and  Hammurabi 
hawakuweza  kumfikia  Abu  Hanifa.  Kadiri  pote  la  Hanafi 
lililoasisiwa  na  Abu  Hanifa  lilivyoendelea  ndivyo  ambavyo  ^ 

malipo  yenye  kuendelea  yanavyoenda  kwa  Abu  Hanifa. 
Hivyo  Ibn  Mas’ud  (4®)  na  maswahaba  wengine  kama  yeye 
wanaendelea  kukumbukwa  licha  ya  miili  ya  kuzikwa  chini  ya 
ardhi.  Utawala  wao  utaendelea  kukumbukwa  katika  nyoyo 
za  watu  katika  umma  wa  Mjumbe  wa  Mwenyezi  Mungu  (^) 
mpaka  siku  ya  kiama. 

Njia  muhimu  waliyoitumia  Mjumbe  wa  Mwenyezi 
Mungu  (^)  pamoja  na  marafiki  wa  Mwenyezi  Mungu  katika 
kuilea  nafsi  na  moyo  kiimani  ni  ‘suhbah’^°^.  Maneno  ya 
mtu  aliyeitakasa  nafsi  yake  kuusafisha  moyo  wake  yanakuwa 
yamejawa  na  mguso  mkubwa.  Hisia  na  maneno  haya  ambayo 
yanatolewa  kwa  moyo  safi  yanaingia  moja  kwa  moja  kwenye 
moyo  wa  yule  anayeambiwa  na  matokeo  yake  yanasababisha 
muitikio  chanya  na  kuwa  sababu  ya  kuenea  kwa  mafanikio 
na  imani. 

Wanachuoni  na  wenye  elimu  ni  warithi  wa  Mitume, 
kwanza  uandae  moyo  wako  kwa  kuulainisha  na  kuufanya  uwe 
tayari  kubadilika  kabla  ya  kukufikishia  ujumbe.  Wanaandaa 
mazingira  kwa  ajili  ya  pepo  mwanana  za  majuto  kuvuma  na 
kutuliza  hasira  na  dhoruba  ya  ghadhabu  za  nafsi. 

Mafanikio  yatokayo  kwa  Mjumbe  wa  Mwenyezi  Mungu 
(^)  mpaka  kwenye  nyoyo  za  viongozi  wema  ambao  walifuata 
nyayo  zake  huwafikia  waumini  kwa  kupitia  mshikamano 
wetu  na  wao  na  mafundisho  yao.  Kwa  njia  hii  mwenendo  wa 
Mjumbe  wa  Mwenyezi  Mungu  (^)  unakuwa  umeingizwa 
kwenye  nyoyo  za  waumini  kulingana  na  uwezo  wa  nyoyo  zao. 

107.  Neno  Suhbah  linatokana  mzizi  wa  neno  wenye  kumaanisha  uswahaba, 
mahusiano  ya  kijamii  na  urafiki.  Hapa  na  kuendelea  neno  hili  litatafsiriwa 
kama  mahubiri  [Maelezo  ya  mfasiri). 

Kadiri  mafundisho  haya  yatakavyotolewa  kwa  hamasa 
ya  ihada  ndivyo  mafanikio  yatakavyoongezeka.  Mahuhiri  ya 
mtu  huchukuliwa  kulingana  na  moyo  wa  yule  anayefikishiwa. 
Kumhuhiria  mtu  ni  sawa  na  kumuandikia  maelekezo  ya 
kiimani  yule  unayezungumza  naye.  Mahuhiri  yanayotolewa 
na  kusikilizwa  kwa  moyo  safi  ni  jambo  lenye  mafanikio 
makubwa;  kueleweka  kwake  kutategemea  hali  ya  moyo  wa 
yule  anayesikiliza. 

Njia  muhimu  kuliko  zote  ambayo  Mjumbe  wa  Mwenyezi 
Mungu  (^)  aliitumia  katika  kuwafunza  na  kuwaongoza 
maswahaba  zake  ilikuwa  ni  mahubiri.  Mwenyezi  Mungu 
Mtukufu  alimueleza  Mjumbe  wa  Mwenyezi  Mungu  (^) 
yafuatayo: 

“Na  kumbusha,  kwani  ukumbusho  huwafaa  Waumini 

”  (Dhaariyaat,  51:55). 

“...Basi  kumbusha!  Hakika  wewe  ni  Mkumbushaji 

(Ghashiya,  88:21). 

Jambo  la  kuzingatia  ni  kwamba  maneno  haya  ‘sahabi’ 
(Swahaba)  na  ‘suhba’  (uswahaba)  yanatokana  na  mzizi 
mmoja.  Hisia  za  mapenzi,  heshima  na  adabu  waliyokuwa 
nayo  maswahaba  juu  ya  Mjumbe  wa  Mwenyezi  Mungu  (^) 
ni  mifano  mizuri  ya  manufaa  yanayopatikana  kutokana 
na  mazungumzo  na  muongozo  wa  kiimani.  Katika  hali  ya 
kuelezea  manufaa  ya  uswahaba  na  majadiliano  na  Mjumbe 
wa  Mwenyezi  Mungu  (^)  na  matokeo  yake  yenye  kuleta 
amani  katika  nyoyo  za  watu  yafuatayo  yamesemwa: 

“(Tulikuwa  tukimsikiliza  Mjumbe  wa  Mwenyezi  Mungu 
(^)  huku  vichwa  vyetu  vimetulia)  kana  kwamba  ndege 
alikuwa  ametua  juu  yake  na  sisi  tunahofia  kuwa  tukijitingisha  ^ 

ndege  huyo  atakimbia  zake”  (Angalia  Abu  Dawud,  Sunnah, 
23-24/4753;  Ibn  Majah,  Janaiz,  37;  Ibn  Sa’d,  I,  424). 


Hivyo  madarasa  duara  ya  Mjumbe  wa  Mwenyezi  Mungu 
(^)  yalikuwa  yakiendeshwa  kwa  hamasa  kiasi  hiki.  Pindi 
alipokuwa  akiongea  wale  waliomzunguka  walikuwa  wakim- 
sikiliza  kwa  shauku  na  umakini  mkubwa  kiasi  kwamba  hali 
ya  amani  na  raha  iliweza  kushuhudiwa  na  wengine.  Maadili 
na  adabu  iliyotoka  kwa  Mjumbe  wa  Mwenyezi  Mungu  (^) 
mpaka  kwa  maswahaba  zake  iliwafanya  waone  ni  karaha 
kumuuliza  swali.  Ndio  maana  walikuwa  wakisubiria  mabedui 
kutoka  majangwani  waje  na  kumuuliza  Mjumbe  wa  Mwen- 
yezi  Mungu  (^)  maswali  ambayo  yatamfanya  Mjumbe  wa 
Mwenyezi  Mungu  (^)  atoe  maneno  ambayo  watanufaika 
nayo. 


Maswahaba  waliobarikiwa  ambao  mwanzoni  walikuwa 
katika  ujinga  walifikia  katika  hali  hiyo  kutokana  na  kuingia 
kwao  kwenye  Uislamu  na  kupata  mafanikio  yaliyotokana  na 
mazungumzo,  mafunzo  ya  kiimani  na  muongozo  uliotolewa 
na  Mtume,  na  baada  ya  kutakasa  nafsi  zao  na  kusafisha  nyoyo 
zao  kiasi  kwamba  wakawa  watu  wema  katika  dunia  hii.  Visa 
vya  wema  wao  ambavyo  vimepita  katika  midomo  ya  watu  na 
kukita  katika  nyoyo  zao  vimeshinda  karne  zote  na  ardhi  zote. 


Hivyo  matendo  ya  kuitakasa  nafsi  na  kuusafisha  moyo 
yana  nafasi  muhimu  katika  kujenga  Uislamu.  Kwanza  kabisa 
mtu  hana  budi  kujisafisha  mwenyewe  kutokana  na  kutoamini, 
ujinga,  hisia  za  uovu,  msimamo  potofu  na  sifa  chafu.  Hivyo 
mtu  hana  budi  kujitakasa  kutokana  na  namna  zote  za  makosa 
yanayotokana  na  imani,  tabia  na  matendo,  makosa  ambayo 
yanapingana  na  dini  hii  ya  wazi.  Baada  ya  kuusafisha  moyo 
na  kuulinda  kutokana  na  namna  zote  za  maovu,  mtu  hana 

budi  baada  ya  hapo  kuufunza  na  kuupamba  kwa  sifa  za 
kiuchamungu  kama  vile  imani,  elimu,  busara,  hisia  chanya  na 
tabia  hivyo  kumpelekea  kuendana  na  imani  yake.  Kwa  kuwa 
mwanadamu  ameletwa  hapa  duniani  kwa  ajili  ya  kujaribiwa 
hivyo  atakutana  na  mateso  makubwa  yatakayosabishwa  na 
‘nafs’  mpaka  kufa  kwake.  Tabia  hii  imejaa  maovu  elfu  moja. 
Hata  kama  atafikia  daraja  la  juu  la  wema  lakinibado  ataendelea 
kuwa  katika  hatari  ya  hila,  miito  ya  ulaghai  na  mitego  ya  nafsi 
na  Shetani.  Utukufu  wa  mja  utaanza  pale  atakapojiweka 
mbali  na  hatari  hizi  na  kujiepusha  na  mapambo  ya  dunia 
yenye  kulaghai  na  kujipamba  na  uchamungu  na  mwishowe 
kurudi  kwa  Mwenyezi  Mungu  moja  kwa  moja. 

Jalaluddin  Rumi  anaelezea  kwa  kina  raha  na  mitihani  ya 
mwanadamu  kama  ifuatavyo: 

“Mtu  anayeimiliki  nafsi  yake  ni  kama  nabii  Musa  (3^0- 
Lakini  mwili  wake  ni  kama  wa  Firauni.  Mtu  anayemilikiwa 
na  nafsi  yake  huisahau  nafsi  yake  mwenyewe  na  kuanza 
kutafuta  maadui  nje. 

Ewe  msafiri  katika  njia  ya  haki!  Kama  unataka  kuufa- 
hamu  ukweli  ni  kwamba  Musa  na  Firauni  hawakufa;  bali 
wanaishi  ndani  yako.  Wamejificha  kwenye  uwepo  wako  na 
wanaendeleza  mapambano  yao  ndani  ya  moyo.  Ndio  maana 
huna  budi  kuwasimamia  watu  hawa  wawili  ambao  ni  maadui 
wao  kwa  wao,  waliopo  ndani  ya  nafsi  yako” 

Rumi  anasema  tena: 

“Usiunawirishe  na  kuukuza  mwili  wako  moja  kwa  moja. 
Kwani  ni  muathirika  ambaye  anasubiria  kuingia  kaburini. 
Unachotakiwa  kukifanya  ni  kuustawisha  moyo  wako.  Mwisho 
wake  ni  Mtukufu  na  kitu  ambacho  kitasifiwa. 

Upatie  mwili  wako  mafuta  na  sukari  kidogo  tu.  Kwani 
yeyote  anayeulisha  mwili  wake  kupita  kiasi  ataishia  kuwa 
windo  la  matamanio  ya  nafsi  yake  na  kuangamia. 

Istawishe  nafsi  yako  kwa  chakula  cha  imani.  Ipatie  fikra 
chanya,  uelewa  mkubwa  na  chakula  cha  imani  ili  iende 
kwenye  mafikio  yake  ukiwa  imara” 

Ukweli  ni  kwamba  nafsi  inafanya  kazi  mara  mbili,  pindi 
itakapotakaswa  na  kufunzwa  itampelekea  mwanadamu 
kupanda  daraja  na  kufikia  kwenye  daraja  lenye  kuheshimika 
miongoni  mwa  viumbe  vyote.  Na  kinyume  chake  kama  haya 
hayatafanyika  basi  itaweza  kuporomoka  na  kuwa  chini  ya 
walio  chini.  Kiuhalisia  ni  kama  upanga  wenye  ncha  mbili. 

Nafsi  yoyote  isiyokuwa  na  muongozo  wa  kiimani  ni 
kama  kizuizi  chenye  kuleta  maumivu  ambacho  kimefunika 
ukweli  kwa  ujinga.  Pale  tu  mwanadamu  atakapojiweka  mbali 
na  sifa  hizi  zenye  kulaumiwa  licha  ya  kuzuiwa  na  nafsi 
yake  na  kufikia  mahali  akaweza  kuitakasa  na  kuisafisha 
nafsi  yake  na  moyo  wake,  basi  hapo  ataweza  kumkurubia 
Mwenyezi  Mungu  na  wema  na  hata  kuwapita  malaika  ambao 
hawana  nafsi.  Heshima  ya  ushindi  huo  inatokana  na  juhudi 
anayoifanya  mtu  katika  kuitafuta. 


Matokeo  yake  kuitakasa  nafsi  na  kuusafisha  moyo  ni 
mambo  ya  lazima  ili  kujiepusha  na  maasi  ambayo  ni  sehemu 
ya  asili  ya  mwanadamu  na  badala  yake  kupanda  mbegu  za 
uchamungu.  Kila  mwanadamu  atahukumiwa  kutokana  na 
namna  alivyojitahidi  katika  kumfahamu  Mwenyezi  Mungu 
na  kuongeza  ujuzi  juu  yake  na  kufikia  kiwango  kikubwa 
cha  kumfahamu  Yeye  kadiri  ya  uwezo  wako  na  nafasi  yako. 
Pia  atahukumiwa  kutokana  na  namna  alivyotekeleza  amali 
njema  na  kumsifu  na  kumtukuza  Mwenyezi  Mungu  aliye 

juu  zaidi.  Huu  ndio  ‘utumishi’  wa  kweli.  Kwa  mtumishi 
wa  Mwenyezi  Mungu  kufikia  malengo  haya  itategemea  na 
namna  atakavyovuka  vikwazo  vya  nafsi  na  kuijaza  hisia  za 
utukufu  utakaopatikana  kwa  kuitakasa  nafsi  na  kuusafisha 
moyo. 

Kuitakasa  nafsi  ni  suala  lililopewa  umuhimu  mkubwa 
kiasi  kwamba  Mwenyezi  Mungu  Mtukufu  anaapa  kwayo 
mara  kwa  mara.  Mwenyezi  Mungu  anasema  yafuatayo  katika 
Surat  Shams: 

“Naapa  kwa  jua  na  mwangaza  wake!  Na  kwa  mwezi 
unapo  lifuatia!  Na  kwa  mchana  unapo  lidhihirisha!  Na  kwa 
usiku  unapo  lifunika!  Na  kwa  mhingu  na  kwa  aliye  ijenga! 
Na  kwa  ardhi  na  kwa  aliye  itandaza!  Na  kwa  nafsi  na 
kwa  aliye  itengeneza!  Kisha  akaifahamisha  uovu  wake  na 
wema  wake,  Hakika  amefanikiwa  aliye  itakasa,  Na  hakika 
amekhasiri  aliye  iviza”  (As  Shams,  9l:l-l0). 

Pindi  Mwenyezi  Mungu  aliye  juu  zaidi  anapoapa  kwa 
kitu  huwa  ni  ishara  ya  heshima  na  thamani  ya  kitu  hicho  na 
pia  anaonyesha  umuhimu  na  utukufu  wa  jambo  litakalofuata 
baada  ya  kiapo.  Aya  zote  hapa  ni  sawa  isipokuwa  kuna  tofauti 
moja: 

Mwenyezi  Mungu  Mtukufu  ameapa  mara  kumi  ndani 
ya  aya  hizi,  moja  baada  ya  nyingine.  Kisha  baada  ya  hapo 
ili  kuweka  uzito  katika  maana  Ametumia  neno  ‘qad’  ambalo 
linamaanisha  uhakika  zaidi,  baada  ya  neno  hilo  anatufa- 
hamisha  kuwa: 

“. .  .Hakika  amefanikiwa  aliye  itakasa  (nafsi),  Na  hakika 
amekhasiri  aliye  iviza” 

Jambo  la  kuzingatia  ni  kwamba  hakuna  sehemu  nyin- 
gine  yoyote  ndani  ya  Qur’an  tukufu  na  katika  jambo  lolote 
lingine  kinyume  na  kuitakasa  nafsi  ambapo  Mwenyezi 
Mungu  Mtukufu  ametoa  kiapo  mara  kumi  mfulululizo. 
Ukweli  huu  unatosha  kumdhihirishia  mwanadamu  namna 
ulivyo  umuhimu  na  ulazima  wa  kuitakasa  nafsi  kwa  ajili  ya 
kumuongoa  mwanadamu. 

Katika  tasawwuf  kujitakasa  inamaanisha  kupunguza 
mahitaji  ya  nafsi  na  kuvunja  utawala  wake  juu  ya  mwili  na 
hivyo  kuiruhusu  imani  kutawala  mwili  wake.  Jambo  hili 
litawezakana  pale  tu  tutakapoongeza  nguvu  katika  kupambana 
na  nafsi  kwa  kupitia  njia  ya  riyazat,  ambayo  inahusiana  na 
kula,  kunywa,  kulala  na  kuongea  katika  njia  ya  wastani.  Hii 
ndio  sababu  inayopelekea  katika  tasawwu/ nafsi  inaongozwa 
kwa  ‘qillatul  taam’  (kula  kidogo),  qillatul  manaam  (kulala 
kidogo)  na  qillatulkalaam  (kuongea  kidogo).  Hizi  ni  njia  za 
kwanza  zinazotumika  katika  kuingoza  nafsi.  Lakini  kama 
ilivyo  katika  mambo  mengine,  ni  muhimu  kutojiweka  mbali 
na  kuzipitia  njia  hizi  kwa  wastani  pia.  Kwani  mwili  ni  amana 
ambayo  Mwenyezi  Mungu  amemjaalia  mwanadamu. 

Kwa  namna  yoyote  ile  katika  mapambano  dhidi  ya  nafsi 
mwili  hautaachwa  kujaliwa  bali  utakuwa  chini  ya  muongozo 
maalum.  Kinachotakiwa  si  kuusahau  mwili  kabisa  bali 
kuulinda  dhidi  ya  kuvuka  mipaka  na  kuuzoesha  kwenda 
kama  ambavyo  Mwenyezi  Mungu  anaridhia. 

Jambo  lingine  la  muhimu  katika  kuitakasa  nafsi  ni 
kuufanya  moyo  uwe  katika  hali  ya  usafi.  Kutokana  na  kuwa 
kwake  kito  katika  msingi  wake  moyo  ni  sehemu  ya  kupa- 
angalia  kwa  umakini  mkubwa.  Moyo  ni  sehemu  tukufu 
ambayo  Mwenyezi  Mungu  Mtukufu  anapaangalia  sana.  Kama 

isivyowezekana  kwa  mtu  mwingine  kinyume  na  mfalme 
kukaa  katika  kiti  cha  enzi  cha  kasri,  vivo  hivyo  kasri  la  mwili 
amhalo  ni  moyo  hauna  hudi  kusafishwa  dhidi  ya  uchafu 
wa  aina  yoyote  ile  na  kumuacha  Mwenyezi  Mungu  pekee, 
na  hivyo  kufuta  aina  zote  za  matamanio  yenye  kuangamiza 
ya  hapa  duniani  na  mamho  mengine  maovu.  Kinyume  cha 
haya  yote  ni  kwamba  moyo  utakuwa  umefungiwa  kupokea 
neema  za  Mwenyezi  Mungu.  Haya  hayamaanishi  kuwa  mtu 
hatakiwi  kuwa  na  hisia  za  mapenzi  kwa  mwingine  kinyume 
na  Mwenyezi  Mungu.  Wale  waliofanikiwa  kuzitakasa  nafsi 
zao  na  kuzisafisha  nyoyo  zao  na  kufanikiwa  kuwa  na  moyo 
wa  upambanuzi  watakuwa  wamejiweka  mbali  na  mapenzi 
mengine  kinyume  na  Mwenyezi  Mungu.  Lakini  watu  wengine 
hawawezi  kufuta  moja  kwa  moja  mapenzi  juu  ya  mali,  watoto 
na  vitu  vingine.  Ukweli  ni  kwamba  mapenzi  ya  namna  hii 
yanakubalika  ili  mradi  hayavuki  mipaka. 

Ili  kuweza  kuelewa  vizuri  umuhimu  wa  kuusafisha 
moyo  inatosha  kuangalia  hali  yake  ya  kimaumbile  na  kiroho 
katika  maisha.  Mjumbe  wa  Mwenyezi  Mungu  (^)  aliashiria 
umuhimu  wa  moyo  kama  ifuatavyo: 

“Kuna  kipande  cha  nyama  katika  mwili  wa  binadamu 
ambapo  kikitengemaa  basi  na  mwili  mzima  utakuwa 
umetengemaa,  lakini  kikiharibiwa  na  mwili  mzima  utakuwa 
umeharibiwa.  Kipande  hicho  cha  nyama  ni  moyo”  (Bukhari, 
Iman,  39). 

Rumi  anasema  kuwa  ni  jambo  la  ajabu  kuujaza  mfuko 
ambao  una  tundu  bila  ya  kuliziba  kwanza.  Vivo  hivyo  ni  wazi 
kuwa  pindi  amali  zitakapotekelezwa  kwa  moyo  safi  zinaweza 
kuwa  sababu  ya  furaha  na  uongofu  kwa  mwanadamu.  Haya  ni 
kwa  sababu  matendo  yanahesabiwa  kutokana  na  nia  ya  mtu.  ^ 

Na  nia  ni  kitu  ambacho  mahali  pake  ni  moyoni.  Kutokana  na 
haya  tunagundua  kuwa  ni  jambo  la  msingi  kurekebisha  nia  ya 
mtu  na  kuifanya  iwe  ni  kwa  moyo  safi. 

Kiwango  hiki  kinaweza  kufikiwa  kulingana  na  mwalimu 
anayeupa  moyo  mafunzo. 

Lengo  la  wale  marafiki  wa  Mwenyezi  Mungu  ambao 
wanajaribu  kuupa  moyo  mafunzo  ni  kufikia  daraja  la  ihsan 
au  utambuzi  wa  kuwa  na  Mwenyezi  Mungu  wakati  wote. 
Kwa  namna  hii  watakuwa  na  moyo  wenye  uhai.  Ili  moyo 
ufikie  daraja  hili  hauna  budi  kusafishwa  dhidi  ya  mapenzi  na 
mategemeo  ya  yeyote  kinyume  na  Mwenyezi  Mungu. 

Moyo  ambao  utakuwa  umefikia  daraja  hili  utakuwa 
umepandikizwa  mambo  mazito.  Moyo  utakuwa  ni  kioo  cha 
majina  matukufu  ya  Mwenyezi  Mungu  na  siri  zake  kulingana 
na  kiwango  ambacho  utakuwa  umesafishwa  dhidi  ya  uchafu 
wa  aina  yoyote  na  kuwa  safi.  Kwa  namna  hii  mtu  anaweza 
kufikia  daraja  la  marifatullah,  daraja  linaloweza  kufikiwa  pale 
ambapo  moyo  utakuwa  umemtambua  Mwenyezi  Mungu  kwa 
uhakika.  Kisha  maarifa  hayo  yanakuwa  ni  ujuzi  mkubwa  kwa 
mwanadamu. 

Ni  wale  tu  ambao  wataenda  mbele  ya  Mwenyezi  Mungu 
huku  wakiwa  na  nyoyo  zilizotengemaa  na  ambao  nyoyo  zao 
zitakuwa  zimetakaswa  dhidi  ya  madhaifu  yote  ya  kiimani  na 
ambao  watakaokuwa  na  nyoyo  safi  ndio  watakaookolewa. 
Mwenyezi  Mungu  Mtukufu  anasema  yafuatayo  ndani  ya 
Qur’an: 

“...siku  ambayo  mali  wala  watoto . .”  (Shu’ara,  26:88-89). 

Kuna  masharti  kadhaa  amhayo  ni  lazima  yatimizwe  kama 
mtu  anataka  kuwa  na  moyo  uliotengemaa  na  nafsi  iliyofikia 
katika  hali  ya  kutosheka.  Masharti  hayo  ni: 

1 .  Kipato  cha  halali 

2.  Kuomha  msamaha  na  kuomha  dua  nyinginezo. 

3.  Kusoma  Qur’an  na  kufuata  maamrisho  yake. 

4.  Kutekeleza  ihada  kwa  unyenyekevu  wa  hali  ya  juu. 

5.  Kutoa  katika  vile  ulivyoruzukiwa. 

6.  Kuamka  kufanya  ibada  nyakati  za  usiku. 

7.  DhikruUah  (kumtaja  Mwenyezi  Mungu)  na  kum- 
tambua. 

8.  Kuendelea  kumtumia  maamkizi  ya  amani  na  baraka 
Mjumbe  wa  Mwenyezi  Mungu  (^)  na  kumpenda. 

9.  Kutafakari  juu  ya  mauti. 

10.  Kuongozana  na  watu  wema  na  waaminifu. 

11.  Kuwa  na  tabia  njema. 

Kama  kweli  mtu  atayatimiza  masharti  haya  na  kufanya 
juhudi  ya  kuyadumisha  atafanikiwa  kuwa  na  moyo 
uliotengemaa,  ambao  utakuwa  umetakaswa  dhidi  ya  yeyote 
yule  kinyume  na  Mwenyezi  Mungu  na  atakuwa  kama  kioo  safi 
ambacho  kitakuwa  kikidhihirisha  sifa  tukufu  za  Mwenyezi 
Mungu. 

Mola  wetu  ni  muumba  na  mmiliki  wa  kila  kitu.  Ndio 
maana  hategemei  kiumbe  chochote.  Hakuna  zawadi  yenye 
thamani  kubwa  ambayo  inaweza  kupelekwa  mbele  yake  na 
ikawa  imekosekama  katika  hazina  yake  isiyo  na  mipaka.  M 

Yeye  ndiye  mwema  kupita  viumbe  vyote,  na  ndiye  chanzo 
cha  wema  na  uzuri  wa  aina  zote.  Ndio  maana  kitu  kizuri  na 
chenye  thamani  kupita  viumbe  vyote  ni  moyo  safi  ambao 
unadhihirisha  majina  yake  matakatifu.  Hivyo  zawadi  yenye 
thamani  kubwa  ambayo  inaweza  kupelekwa  mbele  ya 
Mola  wetu  ni  moyo  uliotengemaa,  kitu  ambacho  ndicho 
anachokihitaji  kutoka  kwetu  wakati  wote. 

Matukio  ya  wema 

Pindi  vilipokuwa  vikipiganwa  vita  vya  Muta  Mjumbe 
wa  Mwenyezi  Mungu  (^)  alikuwa  juu  ya  mimbar  ndani  ya 
msikiti  wake  huku  akiwaarifu  maswahaba  zake  matukio  yote 
yaliyokuwa  yakitokea  katika  kila  hatua  ya  vita.  Uwanja  wa 
mapambano  ulikuwa  ukionekana  mbele  yake.  Uuaji  uliokuwa 
ukiendelea  ulikuwa  ukisimuliwa  kwa  maswahaba  kwa 
majonzi  na  huzuni.  Katika  kuzungumzia  namna  yalivyokuwa 
mapambano  kati  ya  adui  upande  mmoja,  shetani  upande 
mwingine  na  nafsi  zao  wenyewe,  Mjumbe  wa  Mwenyezi 
Mungu  (^)  alikuwa  akisema  yafuatayo: 

“Zayd  ibn  Harith  amechukua  bendera.  Shetani  amem^ 
sogelea  upesi  na  anajaribu  kumuonyesha  namna  uhai  na 
hii  dunia  vinavyovutia  na  namna  mauti  yasivyopendeza  na 
yalivyo  mabaya.  Lakini  Zayd  anamwambia  yafuatayo  na 
kuendelea  na  mapambano: 

‘Wakati  huu  ni  muda  wa  kuimarisha  imani  ndani  ya 
nyoyo  za  waumini.  Lakini  wewe  unajaribu  kunishawishi 
niipende  dunia’.  Ndio  ameingia  kwenye  mapambano  na  mara 
ameuawa.  Muombeeni  msamaha  kwa  Mwenyezi  Mungu”. 

Kisha  Mjumbe  wa  Mwenyezi  Mungu  (^)  akaendelea: 

“Sasa  hivi  yuko  peponi  na  anakimbia  na  kucheza  kwa 
furaha  huku  na  kule.  Sasa  hivi  Jafar  amechukua  bendera.  Upesi 
shetani  amemkimbilia.  Anajaribu  kumuonyesha  namna  uhai 
na  hii  dunia  vinavyovutia  na  namna  mauti  yasivyopendeza  na 
yalivyo  mabaya.  Hata  hivyo  Jafar  anamwambia: 

"Wakati  huu  ni  muda  wa  kuimarisha  imani  ndani  ya 
nyoyo  za  waumini’,  kisha  anakimbia  na  kwenda  kushambulia 
jeshi  la  maadui  na  sasa  ameuawa.  Ninashuhudia  kuwa  kwa 
hakika  yeye  ni  shahidi  wa  kweli”.^°^ 

Kisha  akaendelea: 

“Muombeni  Mwenyezi  Mungu  amsamehe  ndugu  yenu. 
Ameingia peponi  kama  shahidi.  Sasa  hiviyuko peponi,  anaruka 
na  kwenda  popote  anapopataka  kwa  kutumia  mbawa  mbili 
zilizotengenezwa  kwa  rubi”. 

“Sasa  hivi  Abdullah  ibn  Rawaha  amechukua  bendera”, 
baada  ya  Mjumbe  wa  Mwenyezi  Mungu  (^)  kusema  hivyo 
abkaa  kimya  kwa  muda  kidogo.  Nyuso  za  Answar  zikabadilika 
kutokana  na  kuanza  kufikiria  kuwa  labda  Abdullah  ibn 
Rawaha  amefanya  jambo  ambalo  halimpendezi  Mwenyezi 
Mungu  na  Mjumbe  wake.  Hata  hivyo  wakati  ule  Abdullah 
abkuwa  amechukua  bendera  na  anawakimbilia  maadui  na 
wakati  huo  huo  anapambana  na  nafsi  yake: 

108.  Ibn  Omar  (4®)  anasimulia:  "Tulimtafuta  Jafar  na  kumkuta  ni 
miongoni  mwa  mashahidi.  Alikuwa  katika  hali  ambayo  tuliweza 
kuhesabu  majeraha  ya  mishale  na  mikuki  zaidi  ya  tisini  [kifuani 
mwake].  Kati  ya  majeraha  haya  hakukuwa  na  hata  jeraha  moja 
mgongoni  mwake”  [Bukhari,  Maghazi,  44).  Jafar  (4®)  aliuawa 
akiwa  na  miaka  thelathini  na  tatu  [Ibn  Hisham,  III,  434). 

“Ewe  nafsi  yangu.  Niliapa  kuwa  nitakufanya  ujisalimishe 
kwangu.  Ama  ufanye  hivyo  kwa  kutaka  mwenyewe  au 
nitakulazimisha  kufanya  hivyo.  Ninakuona  huipendi  pepo. 
Wewe  si  chochote  bali  chombo  kilichojaa  maji,  ewe  nafsi 
yangu.  Unafikiri  kama  hutakufa  sasa  hivi  hutakuja  kufa  tena? 
Kama  utafanya  kama  walivyofanya  wale  wawili  waliotangulia 
na  kufa  shahidi  basi  utakuwa  umefanya  jambo  zuri.  Kama 
utaacha  kufanya  hivyo  utakuwa  miongoni  mwa  wenye  bahati 
mbaya”. 

Wakati  ule  kidole  cha  Abdullah  kilikuwa  kimejeruhiwa. 
Alishuka  kwenye  farasi  wake  na  kukiangalia  kidole  chake 
kilichojeruhiwa  na  kuanza  kusoma  shairi  lililokuwa  na  maana 
ifuatayo: 

“  Je  wewe  si  kidole  chenye  kuvuja  damu  tu?  Na  yamekutokea 
haya  wakati  unapambana  katika  njia  ya  Mwenyezi  Mungu” 
Kisha  akakivuta  kwa  nguvu  kidole  chake  na  kukichomoa. 
Kisha  akaendelea  kupambana.  Alikuwa  akipambana  kwenye 
jihadi  ndogo  dhidi  ya  maadui  na  wakati  huo  huo  akipambana 
kwenye  jihadi  kubwa  dhidi  ya  nafsi  yake: 

“Ewe  nafsi  yangu.  Kama  una  wasiwasi  kuwa  utakuwa 
umetengana  na  mke  wako  basi  fahamu  ya  kuwa  tayari 
nimeshampa  talaka.  Na  kama  ni  kwa  sababu  utakuwa 
umetengana  na  watumishi  wako  basi  fahamu  ya  kuwa  tayari 
nimeshawaacha  huru.  Na  kama  una  wasi  wasi  kuwa  utaacha 
bustani  na  miti  yako  basi  fahamu  ya  kuwa  nimevitoa  kwa 
Mwenyezi  Mungu  na  Mjumbe  wake”. 

Kisha  Mjumbe  wa  Mwenyezi  Mungu  (^)  akaendelea 
kusimulia  matukio  yaliyokuwa  yakiendelea  kwenye  uwanja 
wa  vita: 

“Abdullah  ibn  Rawaha  akakusanya  nguvu  zake  na  huku 
ameshikilia  bendera  mkononi  akaendelea  kupambana  na 
maadui  mpaka  akafa  shahidi.  Kisha  akaingia  peponi  baada 
ya  kusita  kwanza.  Muombeni  Mwenyezi  Mungu  amsamehe”. 

Answar  waliumizwa  na  kusikitishwa  waliposikia  kuwa 
Abdullah  (4a)  aliingia  peponi  baada  ya  kusita  kwanza. 
Wakamuuliza  Mtume: 

“Ewe  Mtume!  Ni  kwa  vipi  alisita?” 

Mjumbe  wa  Mwenyezi  Mungu  (^)  akawajibu: 

“Pindi  alipojeruhiwa  alisita  kuendelea  kupambana  na 
maadui.  Kisha  akailaumu  nafsi  yake  na  kukusanya  nguvu  na 
kufa  shahidi.  Kisha  aliingia  peponi.  Nilionyeshwa  wote  wakiwa 
peponi  huku  wamepumzika  kwenye  viti  vya  dhahabu.  Lakini 
kiti  cha  Abdullah  kilikuwa  chini  kidogo  ukikilinganisha  na 
viti  vya  wenzake  wawili.  Nilipouliza  ni  kwa  nini  niliambiwa: 

“Abdullah  alianza  kupambana  huku  akiwa  na  wasiwasi 
kiasi  fulani”. 

Ukweli  kuwa  Abdullah  alikufa  shahidi  na  kuingia  peponi 
uliwafurahisha  na  kuwatuliza  Answar. 

Mjumbe  wa  Mwenyezi  Mungu  (^)  alikuwa  anazidi 
kusononeka  kadiri  alivyokuwa  akiendelea  kusimulia  matukio 
yale  na  machozi  kama  lulu  yalianza  kutiririka  kutoka  katika 
macho  yake  yaliyobarikiwa.  Kisha  akasema: 

“Sasa  hivi  upanga  katika  panga  za  Mwenyezi  Mungu 
umechukua  bendera.  Matokeo  yake  Mwenyezi  Mungu 
amewajaalia  mujahid  wawatawale  maadui  zao  kwa  urahisi” 
(AngaUa  Bukhari,  Maghazi,  44;  Ahmad,  V,  299,  III,  1 13;  Ibn  Hisham,  III,  433- 
436;  Waqidi,  II,  762;  Ibn  Sad,  III,  46,  530;  Ibn  Asir,  Usdu  al-Ghabah,  III,  237). 

Kama  inavyoweza  kuonekana  kwamba  Shetani  na 
nafsi  havimuachii  mtu  mpaka  afe.  Hivyo  hatuna  budi  kuwa 
katika  hali  ya  tahadhari  wakati  wote  na  kuwa  katika  hali  ya 
kupambana  na  kujikinga  kwa  Mola  wetu.  Mwenyezi  Mungu 
anasema  yafuatayo  ndani  ya  Qur’an  tukufu: 

“Na  muabudu  Mola  wako  Mlezi  mpaka  ikufikie  Yakini” 

(Al-Hijr,  15:99). 


Abdulqadir  Jaylani,  mmoja  miongoni  mwa  watu  wema 
alikuwa  amefikia  katika  daraja  la  juu  katika  fani  ya  sayansi  ya 
nje.  Hata  hivyo  ili  kuhakikisha  kuwa  anakuwa  katika  hali  ya 
‘udhalili’,  yani  kujiepusha  na  majivuno  na  kuikumbatia  nafsi 
aliamua  kujitenga  na  maovu  yaliyokuwa  ndani  ya  Baghdad 
kwa  kipindi  cha  muda  mrefu  ili  kuulinda  moyo  dhidi  ya 
chochote  ambacho  kinaweza  kumuweka  mbali  na  Mwenyezi 
Mungu. 

Katika  miaka  yake  ya  kwanza  ya  kuwa  na  Sheikh  wake 
aliyekuwa  akiitwa  Nakshibend  ili  afikie  hali  ya  ‘udhalili  mbele 
ya  Mwenyezi  Mungu’  jambo  ambalo  ni  kinyume  na  majivuno 
na  kujiona,  na  hivyo  kuitakasa  nafsi  yake,  Abdulqadir  Gaylani 
alianza  kuwahudumia  wagonjwa  na  watu  waliokuwa  na 
matatizo  na  wanyama  waliokuwa  wamejeruhiwa  na  hawana 
wamiliki.  Aliwasimamia  wote  hawa  na  kufagia  mitaa  ya  mji 
kwa  kipindi  cha  miaka  saba.  Aliamua  kuishi  katika  maisha  ya 
kuwahudumia  wengine. 

Hivi  ndivyo  ulivyo  ugumu  wa  kuitakasa  nafsi  na  ndivyo 
ukubwa  wa  malipo  yake  unavyokuwa. 

Ingawa  Imam  Ghazzali  alikuwa  juu  ya  wanasayansi  wote 
katika  kipindi  chake  lakini  aliishi  kana  kwamba  alikuwa  si 
kitu  kwa  muda  mrefu  na  alijitenga  na  matamanio  yote  ya 
nafsi  yake. 

Imam  Ghazzali  anaelezea  namna  ufahamu  wake  ulivyo- 
kuwa  juu  kama  ifuatavyo: 

“Nilikuwa  na  ufahamu  wa  sayansi  ya  kiakili  na  kisheria. 
Nilikuwa  na  wanafunzi  wengi  sana.  Nilianza  kutafakari  juu  ya 
hali  yangu.  Niliona  kuwa  nilikuwa  nimepumbazwa  na  raha 
mbalimbali.  Nilikiria  juu  ya  malengo  ya  elimu  yangu.  Nilikuta 
kuwa  sikuwa  naitoa  kwa  moyo  safi  na  kutarajia  radhi  za 
Mwenyezi  Mungu,  kinyume  chake  nilikuwa  nimechanganya 
na  mapenzi  ya  wadhifa  na  umaarufu.  Niligundua  kwa  hakika 
kuwa  nilikuwa  katika  maporomoko  hatari  ya  maji  tena  katika 
ncha  yake.  Nilijisemea  katika  nafsi  yangu: 

“Fanya  haraka  na  changamka  kwani  umebakiza  muda 
mfupi  wa  kuishi.  Kama  ujuzi  uliokuwa  nao  hauwi  wa  kweli 
kwa  kuanza  kuutumia  kivitendo  basi  utakuwa  si  chochote 
bali  uongo  mtupu.  Kama  hutaachana  na  mambo  yasiyo  ya 
msingi  na  huondoi  vikwazo  vyote  mwisho  wako  utakuwaje?” 


Kisha  kuna  kitu  kikatokea.  Kwa  kipindi  cha  miezi  sita 
nilijikuta  katika  bonde  la  kushangaza,  bonde  lililopo  kati  ya 
kujitenga  na  dunia  na  mapambo  yake  na  kuikimbilia  akhera. 
Nililia  na  kusononeka  kwa  miezi  sita.  Moyo  wangu  ulikuwa 
katika  shida.  Niliuona  na  kuuelewa  udhaifu  wangu.  Niliuona 
uwezo  wangu  wa  kupambana  na  nafsi  ukiniteleza  kutoka 
mikononi  mwangu.  Nilikuwa  kama  mtu  aliyekuwa  na  ugonj  wa 
usiotibika  au  tatizo  lisilo  na  suluhu.  Nilimuomba  Mwenyezi 
Mungu  huku  ninatokwa  na  machozi  na  nikamuomba  ulinzi 
wake  kwa  unyenyekevu  mkubwa.  Matokeo  yake  kulingana  na 

aya  ifuatayo  Mwenyezi  Mungu  akakubali  maombi  yangu  na 
kuuamsha  moyo  wangu: 

..Yeye  ambaye  anawaitikia  wenye  shida  pindi  wanapo- 
muita  na  kuondoa  shida  zao. . .”  (an  Naml,  27:62). 

Niliondolewa  matamanio  ya  kupenda  mali  na  wadhifa. 
Niliyapa  kisogo  mambo  yote  hayo.  Nilianza  kujizoesha  dhikr, 
upole,  juhudi  katika  dini,  kujizuia  na  machafu,  kuitakasa 
nafsi  yangu  na  kuirekebisha  tabia  yangu.  Niligundua  kuwa 
wale  wanaoenda  kwa  Mwenyezi  Mungu  na  ambao  ni  wasafiri 
katika  njia  ya  uongofu  ni  watu  wema  wa  tasawwuf.  Wana 
tabia  njema  na  heshima.  Haya  ni  kwa  sababu  hali  zao  za 
ndani  na  nje  zimechukua  nuru  kutoka  kwa  Mitume.  Na 
hakuna  nuru  nyingine  katika  uso  wa  dunia  ambayo  inaweza 
kupita  nuru  ya  Mitume”  (Angalia,  Ghazzali,  “al-Munkidhu  mina 
al-dalal,”  Istanbul,  1994  uk  35-39). 


Kisa  cha  namna  Ibrahim  ibn  Adham  ambaye  alikuwa 
Sultani  wa  Balh  alivyoanza  katika  kuitakasa  nafsi  yake  na 
kuusafisha  moyo  wake  ni  kama  ifuatavyo: 

Siku  moja  Ibrahim  ibn  Adham  alipitiwa  na  usingizi 
juu  ya  kiti  chake  katikati  ya  usiku.  Mara  ukelele  mkubwa 
ukasikika  kutoka  juu  ya  dari  la  kasri.  Makelele  yakazidi  kiasi 
kwamba  yakamuamsha  Sultani.  Sultani  akajiweka  sawa  upesi 
na  kuita  huku  ameelekea  kwenye  dari: 

“Ni  nani  wewe  na  unafanya  nini  juu  ya  dari  katika 
nyakati  hizi?” 


Sauti  kutoka  darini  ikasema: 

“Tunamtafuta  ngamia  wetu  aliyepotea  ewe  Sultani  wetu”. 

Ibrahim  ibn  Adham  akawafokea  kwa  hasira: 

“Enyi  wajinga  na  wapumbavu!  Mmeona  wapi  mtu 
anamtafuta  ngamia  juu  ya  dari?” 

Wakati  huu  jibu  lililotolewa  lilikuwa  katika  namna  yenye 
kueleweka  zaidi  kutokana  na  uongofu  na  onyo  lililopatikana: 

“Ewe  Ibrahim!  Unafahamu  kuwa  ngamia  hatafutwi  juu 
ya  dari  lakini  je  hufahamu  kuwa  huwezi  kumpata  Mwenyezi 
Mungu  wakati  umekaa  katika  kiti  chako  huku  umevaa  joho 
la  hariri,  huku  ukiwa  umevaa  taji  kichwani  na  huku  ukiwa  na 
mjeledi  mkononi  mwako?” 

Tukio  hili  liliamsha  hamasa  ya  kiimani  ambayo  ilikuwa 
imeshaanza  kupanda  ndani  ya  moyo  wa  Ibrahim  ibn  Adham 
kwa  muda  mrefu.  Lilimuacha  katika  hali  ya  mshangao  na 
isiyo  ya  kawaida.  Hata  hivyo  Sultani  hakuweza  kuachana 
moja  kwa  moja  na  mfumo  wa  maisha  aliokuwa  nao  hapo 
mwanzoni. 


Ibrahim  ibn  Adham  alikuwa  ametawaliwa  na  mapenzi 
ya  kuwinda  na  alilifanya  jambo  hili  kuwa  desturi  yake. 
Katika  moja  miongoni  mwa  safari  zake  za  kuwinda  alipata 
onyo  lingine  la  kiimani,  mwishowe  onyo  hili  likamfanya  awe 
msafiri  wa  kweli  katika  njia  ya  haki: 


Siku  moja  alipokuwa  mawindoni  juu  ya  farasi  wake 
alianza  kumfukuzia  swala.  Alimkimbiza  swala  yule  kiasi 
kwamba  akaenda  mbali  na  askari  wake.  Earasi  wake  akawa 
anatokwa  na  jasho  na  huku  pumzi  zimemuishia.  Alikuwa 
amefika  mbali  na  swala  yule,  mara  mnyama  yule  mdogo  na 
mzuri  akamgeukia  na  kumwambia: 

“Ewe  Ibrahim!  Je  haya  ndiyo  uliyoumbiwa  kwayo? 
Je  Mwenyezi  Mungu  alikuumba  si  kwa  lolote  bali  uweze 
kuniwinda  mimi?  Na  nini  utakachopata  baada  ya  kunikamata? 
Ni  kipi  kingine  utakachokipata  zaidi  ya  kumaliza  uhai 
wangu?” 

Pindi  Ibrahim  ibn  Adham  alipoyasikia  maneno  haya 
akajihisi  moyo  wake  unaungua  kiasi  kwamba  akajirusha 
chini.  Akaanza  kukimbia  kuelekea  jangwani.  Baada  ya  muda 
mfupi  akaangalia  na  akawa  hamuoni  yeyote  katika  jangwa  lile 
kubwa  zaidi  ya  mchungaji.  Upesi  akamkimbilia  na  kumsihi: 

“Tafadhali  chukua  vito  hivi,  joho  hili  la  Sultani,  hizi 
silaha  na  huyu  farasi  wangu  na  unipe  hilo  joho  lako  nilivae. 
Na  usiiuhze  nafsi”. 

Huku  yule  mchungaji  akiwa  amepigwa  na  butwaa  Sultani 
akalivaa  lile  joho  la  mchungaji  na  kuondoka.  Yule  mchun- 
gaji  akamtazama  na  kujisemea  katika  nafsi  yake:  “Sultani 
amechanganyikiwa”.  Lakini  ukweli  ni  kwamba  Ibrahim  ibn 
Adham  alikuwa  hajachanganyikiwa  bali  alikuwa  amepata 
fahamu.  Alienda  kumuwinda  swala  lakini  badala  yake  Mwen- 
yezi  Mungu  aliye  juu  zaidi  akamuwinda  yeye  kwa  swala. 

Haiwezekani  kuidhibiti  na  kuitakasa  nafsi  bila  ya  kufanya 
juhudi  na  kufanya  kila  ambacho  nafsi  inakipenda.  Juhudi  ya 
makusudi  inahitajika  ili  kuifanya  nafsi  iende  kama  ambavyo 
Mola  wetu  anaridhia  na  kuifikisha  akhera  kwa  amani.  Na 
mtu  hana  budi  kuianza  juhudi  hii  mara  moja  bila  ya  kupoteza 
muda,  kwani  kifo  kinaweza  kukufikia  wakati  wowote... 


Siku  moja  mmoja  miongoni  mwa  marafiki  wa  Mwenyezi 
MKK  Mungu  aliyeitwa  Najmaddin-i  Kubra  alihudhuria  mazishi  ya 

mtu  mmoja  mwema  pamoja  na  baadhi  ya  wanafunzi  wake. 
Pindi  imam  alipoanza  kumuandaa  maiti  kwa  ajili  ya  maswali 
ambayo  ataulizwa  kaburini,  Najmaddin  akatabasamu. 
Wanafunzi  wake  wakastaajabu  kumuona  anatabasamu  katika 
wakati  ule  na  hivyo  wakamuuliza  juu  ya  hekima  yake.  Hata 
hivyo  Najmaddin  alitaka  kubakia  kimya. 

Alipoona  wamesisitiza  sana  akawajibu: 

“Moyo  wa  yule  anayemuandaa  maiti  ni  mjinga  lakini 
moyo  wa  maiti  ndani  ya  kaburi  uko  hai  na  ni  mzima  kabisa. 
Nilistaajabisha  na  namna  mtu  mjinga  anavyoweza  kumuandaa 
mtu  ambaye  moyo  wake  uko  hai  na  ni  mzima  kabisa”. 

Muumini  ambaye  ameitakasa  nafsi  yake  na  kuusafisha 
moyo  wake  huwa  anaendelea  kuishi  hata  baada  ya  kufa.  Wale 
wasioweza  kufanya  hivyo  hawana  tofauti  na  maiti  hata  kama 
bado  wanaishi. 


Siku  moja  Mawlana  Khalid-i  Baghdadi  aliondoka  pamoja 
na  baadhi  ya  marafiki  kwa  ajili  ya  kwenda  kumtembelea 
Sheikh  Abdullah-i  Dahlawi.  Baada  ya  safari  yao  iliyochukua 
miezi  kadhaa-  inasemekana  kuwa  safari  yao  ilichukua  mwaka 
mzima-  mwishoni  wakafika  Dahli  (Jihanabad).  Mawlana 
Khalid  hakuweza  kuchelewesha  kwenda  kumuona  Sheikh 
wake  hivyo  akaenda  kwenye  nyumba  ya  daruweshi  wake 
pamoja  na  marafiki  zake.  Wale  waliokuwa  pamoja  naye 
wakamwambia  daruweshi  aliyewafunguha  mlango: 


‘Al-Hajj  Mawlana  Khalid  Ziyauddin  na  marafiki  zake 
ambao  ni  wanachuoni  kutoka  Sulaymaniye,  Damascus  na 
Baghdad  wamekuja  kumtembelea  Sheikh”. 

Abdullah-i  Dahlawi  ambaye  alikuwa  na  taarifa  juu  ya 
ujio  wao  alituma  ujumbe  ufuatao: 

“Muacheni  Khalid  abaki!  Na  waambieni  wengine  warejee 
kwenye  ardhi  zao  baada  ya  ziara  fupi  waliyoifanya” 

Maagizo  haya  yalitiiwa  na  kisha  yakafuata  maagizo 
mengine: 

‘Muambieni  Khalid  aanze  kusafisha  ukumbi  wa  kuchu- 
kulia  udhu  mara  moja” 

Kwa  kutambua  kuwa  hii  ndio  njia  pekee  ya  kukubaliwa 
kuwa  mwanafunzi  wa  Sheikh  na  hata  bila  ya  kumuona 
Sheikh  Mawlana  Khalid  hakukataa  hata  kidogo  licha  ya 
kuwa  alikuwa  mtu  maarufu  mno  katika  ulimwengu  wote  wa 
kiislamu  na  pia  alikuwa  na  elimu  kubwa.  Alichukua  ndoo  na 
ufagio  na  kuanza  kazi  yake  mara  moja. 


Alianza  kukusanya  maji  yaliyokuwa  yanahitajika  kwa  ajili 
ya  kazi  ile  ya  usafi  kutoka  kwenye  kisima  ambacho  kilikuwa 
mbali  kutoka  kwenye  nyumba  ya  daruwesh.  Alikuwa  akijaza 
ndoo  yake  kwa  maji  na  kisha  akiibeba  mabegani  mwake  kwa 
kutumia  fimbo  nene.  Alikuwa  akitembea  mara  nyingi  katika 
siku  kwa  ajili  ya  kutekeleza  jukumu  hili  la  usafi.  Kwa  njia  hii 
alionyesha  juhudi  kubwa  na  ushupavu  katika  kuipa  mafunzo 
nafsi  yake.  Pale  nafsi  yake  ilipoonyesha  dalili  ya  kusita  au 
kulaumu  alikuwa  akitubu  na  kuomba  msamaha  upesi.  Ikapita 
miezi  mingi  kwa  namna  hii. 


Siku  moja  alikuwa  amechoka  sana  kutokana  na  kusafisha 
vigae  vya  choo.  Kipindi  kile  nafsi  ikawa  imepata  sehemu  ya 
udhaifu  wake  na  hivyo  ikaanza  kumshawishi: 

“Ewe  bahari  pekee  ya  elimu  ya  ardhi  za  Baghdad  na 
Damascus.  Ewe  mtu  mkubwa  kutoka  katika  watu  wakubwa, 
Mawlana  Khalid!  Umesafiri  umbali  mrefu  mpaka  hapa  kwa 
ajili  ya  maneno  ya  mtu  ambaye  hufahamu  kuwa  ni  Mtukufu  au 
mwendawazimu  tu.  Na  je  umepata  ulichokuwa  unakitafuta? 
Angalia  hapo  ulipo,  hakuna  Sheikh  wala  safari  ya  kiroho.  Je 
wamekufanyia  chochote  zaidi  ya  kukufanya  usafishe  vyoo 
kwa  miezi  kadhaa  sasa?  Je  hii  ndio  elimu  ya  ndani  uliyokuwa 
ukiitafuta...? 


Khalid-i  Baghdadi  alishtushwa  sana  na  ushawishi  huu  wa 
hatari  uliotokana  na  nafsi  na  hivyo  akaionya  upesi  kwa  onyo 
lifuatalo  ili  aweze  kuendelea  kutekeleza  majukumu  yake  kwa 
moyo  safi: 

“Ewe  nafsi  yangu.  Kama  hautakubali  jukumu  hili  tukufu 
ambalo  mwalimu  wangu  amenipatia  kwa  kushukuru  na 
ukajaribu  kuniweka  nalo  mbali  hata  kwa  nchi  moja  basi 
nitakufanya  ufagie  sakafu  si  kwa  kutumia  ufagio  bali  kwa 
kutumia  ndevu  zangu  mwenyewe...” 


AbduIIah-i  Dahlawi  alikuwa  akiishuhudia  hali  yake  hii 
kutokea  mbali  na  huku  anatabasamu.  Kutokana  na  jambo 
hili  la  mwisho  Mawlana  Khalid  alifanikiwa  kuidhoofisha 
nafsi  yake  na  baada  ya  hapo  akaanza  kuona  malaika  wakiwa 
wamebeba  ndoo  na  ufagio  wake.  Cha  zaidi  ni  kwamba 
nuru  ilianza  kung’aa  kutoka  kwenye  mabega  yake  ambayo 
yalikuwa  yamedhoofika  na  kuumia  kutokana  na  kubeba  maji 
mengi,  pia  nuru  ile  ilimulika  hadi  mbinguni.  Kutokana  na 
kufurahishwa  mno  na  jambo  hili  AbduIIah  Dahlawi  alimuita 
karibu  yake  mwanafunzi  wake  huyu  asiye  na  mfano  na  kisha 
akamwambia: 

“Mwanangu  Khalid!  Umefikia  kiwango  cha  juu  cha  ufa- 
hamu.  Hata  hivyo  ulitaka  kuupamba  kwa  imani  zaidi.  Hivyo 
ukataka  kuitakasa  nafsi  yako  na  kuusafisha  moyo  wako. 
Kinyume  chake  nafsi  yako  ingelikukokota  mpaka  kwenye 
mashimo  ya  majivuno  na  kujiona  na  kukuharibia  kabla  ya 
kumaliza.  Sifa  zote  njema  anastahiki  Mwenyezi  Mungu  kwa 
kukujaalia  kuweza  kuifagia  nafsi  yako  chini  ya  nyayo  zako 
na  kukuwezesha  kupanda  vilele  vya  wema.  Sasa  hivi  malaika 
wanakutekelezea  majukumu  yako”. 

‘Mwanangu,  Walimu  wetu  ambao  ndio  tumewafuata  ni 
wale  watu  ambao  walifanikiwa  kupata  undani  wa  sheria,  njia, 
haki  na  kumfahamu  Mwenyezi  Mungu.  Sasa  hivi  umejiunga 
nao  na  kuingia  kwenye  duara  lao  kama  mhuishaji  wa  dini 
hii.  Kwa  sasa  uongofu  wa  maduara  mengine  ya  kiimani 
yanakusubiria  wewe.  Mwenyezi  Mungu  aliye  juu  zaidi 
akuongezee  matumaini”. 

Kutokuwepo  kwa  nafsi  ghafi  ambayo  haijatakaswa  na 
moyo  uliozingirwa  na  mawingu  ambao  haujasafishwa,  elimu 
yote  iliyoko  duniani  haiwezi  kumuongoza  mtu.  Ni  baada  ya 
masharti  haya  mawili  muhimu  kukamilishwa  ndipo  ambapo 
mtu  anaweza  kunufaika  na  imani  yake. 


Aziz  Mahmud  alikuwa  qadi  (jaji)  mkuu  kabla  ya  kuingia 
kwenye  mafundisho  ya  kiimani  ya  Muhammad  Muhyiddin 
Uftada.  Kwa  sababu  hii  Muhammad  Muhyiddin 

Uftada  akamuagiza  auze  maini  katika  masoko  ya  Bursa 
na  pia  asafishe  vyoo  vya  nyumba  ya  daruwesh  ili  kwanza 
kabisa  amfanye  ahisi  udhalili  wake.  Kutokana  na  mafunzo 
haya  ya  nafsi  yake  Qadi  Mahmud  akawa  na  daraja  la  juu  kiasi 

kwamba  akaweza  kuwaongoza  masultani  na  akapewa  jina  la 
‘Hudayi’  (lenye  kumaanisha  mwenye  kuongoza)  na  mwalimu 
wake. 


Siku  moja  mtu  mmoja  aliyekuwa  amesikia  kuwa  Aziz 
Mahmud  Hudayi  alikuwa  mzuri  katika  elimu  ya  alkemia 
alimjia  na  kumuuliza: 

“Mwalimu  nimesikia  kuwa  unaifahamu  sayansi  ya 
alkemia,  unasemaje  kuhusu  jambo  hili? 

Bila  ya  Aziz  Mahmud  Hudayi  kutosema  lolote  akanyo- 
osha  mkono  wake  kwenye  mzabibu  uliokuwa  karibu  yake  na 
kuchuma  majani  matatu.  Kwa  ruhusa  ya  Mwenyezi  Mungu 
yale  majani  matatu  yakageuka  na  kuwa  majani  ya  dhahabu. 

Mtu  huyu  dhaifu  aliyekuwa  akishuhudia  tukio  lile  kwa 
mshangao  na  yeye  alijaribu  kufanya  kitu  kile  kile  lakini 
hakufanikiwa.  Aziz  Mahmud  Hudayi  alimwambia: 

“Mwanangu!  Fahamu  ya  kuwa  kujifunza  sayansi  ya 
alkemia  inahusiana  na  kujifunza  alkemia  ya  nafsi”. 

Lengo  na  dhumuni  la  maisha  na  utumishi  si  kuweza 
kufanya  maajabu  na  miujiza  bali  ni  kuitakasa  nafsi  yako, 
kuusafisha  moyo  wako  na  kujiepusha  na  sifa  mbaya  na  hivyo 
kuwa  muumini  wa  kweli. 


Mshairi  mkubwa  na  mtu  aliyekuwa  na  upeo  mkubwa  wa 
kufikiria  aliyeitwa  Muhammad  Iqbal  anaelezea  katika  shairi 
lake  umuhimu  wa  kuipa  nafsi  mafunzo  na  kuujaza  moyo 
upendo: 

Siku  moja  nilipokuwa  maktaba  nilimsikia  nondo  mmoja 
akimwambia  nondo  mwingine: 

“Niliingia  kwenye  vitabu  vya  Ibn  Sina  nikaona  kazi  za 
Farabi.  Nilipaa  na  kuzunguka  kwenye  sentensi  zake  zisizo 
na  mwisho  na  herufi  zilizofifia  katika  maneno  yake  na  kisha 
nikazitafuna  kurasa  zake.  Nilisafiri  kwenye  mitaa  na  vitongoji 
vya  ‘mji  wa  watu  wema’  wa  Farabi.  Hata  hivyo  sikuelewa 
falsafa  yake.  Nikawa  msafiri  katika  jinamizi  lao  la  mitaa  isiyo 
na  mwisho.  Hakuna  jua  la  kumulika  siku  yangu...” 

Katika  kujibu  kilio  cha  yule  nondo  wa  kwanza,  yule 
nondo  mwingine  akamuonyesha  mabawa  yake  yaliyoungua: 

“Angalia”,  akasema.  “Angalia  nimeunguza  mabawa  yangu 
kwa  ajili  ya  mapenzi”.  Kisha  akaendelea: 

“Kinachoyafanya  maisha  yawe  na  uhai  zaidi  ni  juhudi  na 
upendo;  na  kinachoyapa  maisha  mbawa  ni  ari  na  uaminifu 
katika  mambo”. 

Baada  ya  nondo  wa  pili  kumuonyesha  yule  wa  kwanza 
mbawa  zake  zilizoungua  akaendelea  kusema: 

“Jiokoe  dhidi  ya  kuangamizwa  kwa  msaada  wa  hii  mitaa 
ya  falsafa  isiyo  na  kikomo.  Pata  faida  katika  upendo,  hamasa 
na  mafanikio  yanayotokana  na  Mathnawi,  bahari  ya  ufahamu 
na  fungua  mbawa  zako  na  uingie  kwenye  makutano...” 

Hivyo  ili  kuitakasa  nafsi  yako  na  kuusafisha  moyo  wako 
huna  budi  kushikamana  na  imani  na  kuzama  ndani  yake 
kwa  upendo,  uaminifu  na  kuonyesha  juhudi  na  kuishi  katika 
maisha  ya  utumishi. 


Pindi  Mahiz  Iz  Hodja  (Mturuki  wa  kisufi  aliyeishi  katika 
karne  ya  20,  na  ambaye  alikuwa  akifundisha  somo  la  usufi 
katika  mashule  ya  kidini)  alipoona  kuwa  vina  vya  moyo  wake 
vilikuwa  vimekosa  ufahamu  wa  kweli,  akagundua  kuwa  tiba 
pekee  ya  kuondoa  upungufu  huu  ni  uongozi  wa  kiroho,  na 

hivyo  akatumia  miaka  ya  mwisho  wa  uhai  wake  katika  safari 
ndani  ya  njia  ya  mafunzo  ya  kiroho.  Aliielezea  hali  yake  kama 
ifuatavyo: 

“Kwa  kuwa  haiwezekani  kuyakusanya  sehemu  moja  yote 
ambayo  watu  wameyasema  kuhusiana  na  ujuzi,  mtu  hana 
budi  kuendelea  kujifunza  na  kufanya  upembuzi  wa  ujuzi 
wake.  Na  ninaamini  kuwa  ukweli  unaweza  kupatikana  kwa 
kupitia  uongozi  wa  wataalamu.  Ndio  maana  nilipogundua 
kuwa  niko  katika  hali  ya  kutojitambua  nilijishikisha  katika 
ujuzi  na  hekima  za  mwalimu  Ramazanoglu  Mahmud  Sami  ili 
nipande  kuelekea  kwenye  mbingu  za  ujuzi. 

Ili  kufungua  mbawa  zako  katika  anga  ya  ujuzi  huna  budi 
kushikamana  na  jua  la  utambuzi  ili  uweze  kupanda  ngazi  za 
upendo,  uwezo  na  kutoa  huduma. 


Kwa  kumalizia  ni  kwamba  kuitakasa  nafsi  na  kuusafisha 
moyo  ni  amali  ambayo  haina  budi  kuendelezwa  bila  ya 
kusita  katika  kipindi  chote  cha  uhai.  Muumini  hana  budi 
kuwa  katika  hali  ya  kuichunguza  nafsi  yake  wakati  wote, 
na  asifikirie  kamwe  kuwa  ameshafaulu  ili  isije  ikampelekea 
kuzidiwa  nguvu  na  ushawishi  na  ulaghai  wa  nafsi  yake.  Rumi 
anatahadhirisha  juu  ya  suala  hili  kama  ifuatavyo: 

“Hii  nafsi  dhalili  na  ovu  inatamani  kukuingiza  katika 
faida  ya  muda  mfupi  ya  hapa  duniani.  Ni  kwa  muda  gani 
utaendelea  kushughulishwa  na  manufaa  haya  yenye  kupita? 
Je  haitoshi  kuwa  umeshajivuruga  mwenyewe  vya  kutosha?” 


“Ingawa  nafsi  yako  imekupa  ahadi  za  wema  tena  na  tena, 
lakini  imeshazivunja  ahadi  hizo  zaidi  ya  mara  elfu  moja  na 
pia  imeshavuruga  toba  yako” 

“Hata  kama  ungelikuwa  umepewa  miaka  elfu  moja  ya 
kuishi  nafsi  yako  ingelikuwa  ikitafuta  dharura  tofauti  tofauti 
kila  siku”. 

“Kama  hiyo  nafsi  yako  inayostahili  kuchukiwa  inataka 
upate  manufaa  ya  kiroho,  yani  inataka  utekeleze  amali  njema, 
usidanganyike  nayo  kwani  nyuma  yake  kuna  mtego  wa  adui 
yako  huyo”. 

“Katika  mkono  wa  kulia  wa  nafsi  kuna  ushanga  na 
Qur’an  iliyojificha  kwake  ni  upanga  na  sime” 

Tasawwuf  ambayo  inatilia  umuhimu  katika  kuitakasa 
nafsi  na  kuusafisha  moyo  ni  bahari  isiyokuwa  na  kina.  Ni 
ujuzi  ambao  unauzunguka  ulimwengu  mzima.  Haiwezi 
kuelezewa  bali  kila  mtu  anaweza  kuiongelea  kulingana  na 
uelewa  wake  na  daraja  lake. 

Watu  wa  tasawwuf  ni  watu  wenye  tabia  njema,  wakarimu, 
wenye  huruma,  wapole  na  wanyenyekevu.  Wanapatana  na 
kila  mtu  na  wanayaangalia  maisha  ya  baadae  kwa  tahadhari 
kubwa.  Matendo  yao  yote  ni  kulingana  na  maamrisho  ya 
Qur’an  tukufu  na  mwenendo,  maadili  na  matendo  ya  Mtume. 
Wanampenda  Mwenyezi  Mungu  aliye  juu  zaidi  na  kipenzi 
chake  zaidi  ya  wanavyojipenda  wao  wenyewe,  mali  zao, 
utajiri  na  watoto. 

Mwenyezi  Mungu  Mtukufu  atujaalie  na  sisi  tuishi  katika 
namna  nzuri  ya  utumishi  kama  wao  na  utujaalie  tutumie 
mtaji  wa  uhai  wetu  katika  njia  bora  na  yenye  kukupendeza 
Wewe... 

Ewe  Mola  wetu,  zipambe  nyoyo  zetu  kwa  mapenzi  ya 
imani.  Tujaalie  tuwe  miongoni  mwa  wale  ambao  wanaweza 
kuona  ubaya  wa  ukafiri  na  uasi  na  kujiweka  nao  mbali. 

Tujaalie  tushikamane  na  mwenendo  wa  Mjumbe  wa  Mwenyezi 
Mungu  (^)-  na  kuwa  Qur’an  iliyo  hai.  Tujaalie  tuishi  katika 
hali  ya  ihsan  na  kama  mifano  ya  kuigwa  katika  wema.  Zijaze 
nyoyo  zetu  kwa  upendo.  Tujaalie  tuwe  na  hadhi  ya  kuitwa 
‘waja  wako’  vipenzi  na  kuitwa  ‘ndugu  zangu’  na  kipenzi 
chako.  Tujaalie  tuvikuze  vizazi  vyema  ambavyo  vitakuwa  ni 
vyenye  kukupendeza  katika  hii  dunia  na  kesho  akhera  na 
ambavyo  vitatuombea  baada  ya  kufa  kwetu. 

Ewe  Mola  wetu!  Lilinde  taifa  letu  na  watu  wetu  dhidi 
ya  kuicha  Qur’an  na  imani  na  tulinde  dhidi  ya  mwenendo 
mbaya.  Tujaalie  tuishi  maisha  ya  peponi  wakati  bado  tupo 
ndani  ya  dunia  hii  yenye  kupita  na  utujaalie  tujipambe  kwa 
utukufu  wa  Qur’an.  Tujaalie  tukutumikie  Wewe  kwa  namna 
ambayo  itaruhusu  vizazi  vijavyo  vinufaike  na  Qur’an... 

Amin... 


